
coperta: un "Stalin" de Picasso, lucrare comandată de 
L'Humanite şi respinsă de oficiosul comunist pentru falsa naivitate a 
la Rousseau le Douanier şi încărcătura malițioasă, "căzăcească". 
Doar gria Picasso în intimitate: la urma urmelor, trăiesc mai mult cu 
Goya decât cu Stalin! 

NOTA EDITORULUI 


A scrie despre Florin Paraschiv, mai exact despre opera acestuia, este 
un act de mare curaj şi înainte de toate, o mare responsabilitate. Este, ca să mă 
exprim mai concret, o acţiune aidoma cu scrierea unei evanghelii. Dar puţini 
sunt cei care vor înţelege acest lucru. Asta din cauză că Florin Paraschiv nu este 
un sfânt oarecare, unul de calendar. Acolo în cer, în ierarhia sființilor de 
provenienţă terestră, locul său este cât mai aproape de mântuitorul care l-a 
anticipat cu două milenii în urmă. 

Viaţa lui Florin Paraschiv o intuieşti printre rânduri, citindu-i opera. 
Dar oare câţi fac acest lucru ? Tăcerea mediatică nu l-a ocolit, nici înainte şi 
nici după moarte. Acest obicei a fost şi din păcate mai este încă, o practică 
parşivă şi de serviciu a comunismului contemporan. Pentru mine, în ciuda 
acestui fapt, Florin Paraschiv şi opera sa, rămân obiectul de studiu al 
evangheliei mele despre condinţia umană şi comunism, unul din testamentele 
mele filozofice. Iniţial am dorit să scriu prefața la acest volum, dar spre 
surprinderea mea, am primit un mesaj care venea de la aceea care i-a fost 
tovarăşă de viaţă mai bine de patruzeci de ani, soţia lui. Îl reproduc cu 
exactitate: 

„Mihăiţă, iată manuscrisul adus la lumină. Când citeşti, să nu ignori 

nicio clipă că e un proiect neterminat, are multe paragrafe semnalate şi 
nerealizate. Chiar şi aşa, textul este foarte coerent, primul capitol este foarte 
greu de citit, e foarte complicată paradigma aproape încifrată, apoi lectura 
este  pasionantă şi formativă pentru orice om serios şi onest. 
Despre prefaţă, nu ştiu ce să zic....nicio carte publicată în timpul vieţii de către 
Florin Paraschiv, nu are prefaţă, Florin nu făcea nimic la întâmplare, era 
concepția sa, uneori cinică, să lase cititorul, oricare ar fi el, să-şi spargă 
capul. El aştepta însă cronici de întâmpinare,... pauză, în afară de Adrian 
Botez, nimeni nu s-a încumetat, cică din cauză că nu putea fi încadrat. Aiurea, 
ironia sa ciocănea pe creier pe " erudiţii naţiunii”. Acum, parcurgându-i textul, 
ca editor, vei înțelege unicitatea spiritului acestui autor, fabulos ca mentor şi 
creativitate stilistică. 

Lui Florin nu i-au plăcut niciodată: vorbele de complezenţă, fie ele şi 
elogioase, spiritul de melodramă cu privire la viaţa lui, dezordinea în evocarea 
faptului istoric, abordarea miticistă a textelor sale. El dorea, dar asta a fost cu 
neputinţă, să aibă cititori oneşti, dispuşi să înveţe, să suscite interes pentru 
temele abordate, să răspundă la întrebări, dacă vreun cititor binevoia să-i ia în 
serios textele sale.Tăcerea mea în subiectul Florin Paraschiv, aspectul vieții 
sale particulare, ţine de o disciplină şi autodisciplină impusă, nici eu nici 
Florin nu am dorit să facem spectacol din biografia noastră, ci pur şi simplu, 
să ne exprimăm ideea venită din cunoaştere şi să o propagăm, atâta tot. 

Altfel spus, nici eu nici Florin nu avem biografie. Am avut o viaţă, atăt şi nimic 
mai mult. Acest volum doresc să apară la editura ta, Transilvania, pentru că 
simbolic, a fost ultima editură care s-a interesat de el, fie şi cu prilejul de a i se 


depune o coroană funerară pe mormânt, şi pentru asta am fost şi iţi voi fi 
recunoscătoare. Doresc ca acest volum să apară foarte repede, print şi on line, 
nu doresc niciun fel de lansare, astfel de evenimente îmi displac profund. Voi 
trimite la anumite biblioteci şi persoane, restul, cine va avea interes să 
acceseze on line, pdf lizibil. Apoi vom reface pdf şi pentru Eutanasia, pentru că 
nu se poate citi comod în formula aşezată acum. La anul, pe vremea asta, voi 
începe lucrul la volumul „Eminescu şi Titu Maiorescu”. Până atunci mă ocup 
de lucrurile începute”. ( VIRGINIA PARASCHIV ) 

Am înţeles imediat mesajul şi m-am mulţumit să scriu doar o notă de 
editor, simplă şi fără comentarii. L-am cunoscut pe autor. L-am admirat şi 
stimat cu neputinţă de imaginat. În ierahia valorilor, concepută de mine, el a 
ocupat şi ocupă, în continuare, primul loc. Cred că odată cu tipărirea acestei 
cărți, editura mea, Editura Transilvania poate intra în istorie. Cum o va primi 
lumea ? Nu ştiu, încă. Dar ştiu că există şi o lume ciudată. O lume de care îmi 
este teamă pentru opera lui Florin Paraschiv. Este chiar lumea pe care a descris- 
o. Lumea în care sunt aruncaţi căţeii lui Esenin. O lume ca o baltă, o lume 
jegoasă şi pestilenţială. Partea proastă e că din epicentrul plin de zbateri şi 
scheunat, se nasc valuri şi unde care se propagă la distanţă, ca un tsunami 
bolşevic, inundând Europa comunistoidă până la ostinato. 

În cadrul unei sesizări de primă informație furnizată de sursa 
„DINESCU” acesta este semnalat că, în cercul său de relații afişează o 
atitudine anticomunistă , context în care susţine că individul este sufocat şi 
nu-şi poate valorifica potenţele creatoare. În astfel de discuţii aduce 
atacuri directe sistemului socialist şi personalităţilor existente. Adoptă o 
atitudine de dispreţ faţă de creatorii de literatură angajată, şi predă la 
domiciliu scrieri literare pe care intenţionează să le dea publicităţii. 


Mottouri: 


"Dacă vreodată ruşii se vor răzbuna pentru inferioritatea 
lor reală, ne vor face cu cruzime să ne ispăşim avantajele". 


Marchizul de Custine 


"E greu să adormi în oraşul vostru, în copaci sunt prea 
multe suflete pe care Dumnezeu nu le-a luat încă"... 


( călugăr budist în vizită la Sankt-Petersburg, în curând, 
centru al loviturii bolşevice) 


"Noi, fiii crâncenei Rusii, 

Nu vom uita nimic, nicicând. 

O, dacă aţi cunoaşte, copii neştiutori, 

Tenebrele şi frigul din zilele de mâine!" 
Aleksandr Blok 


"S-a născut în Siberia un monstru, un om minunat”... 
Vladimir Nabokov 


"Oare apariţia conceptului de clasă şi de luptă de 
clasă, apariţia unei conştientizări a istoriei 
momentul în care ea încetează 
ireductibilă?" 


nu reprezintă şi 
progresiv să fie violentă şi 


Jean Baudrillard 

Avertisment 


Un rus, poet creştin din Gulag, dă avertisment despre 
Antichrist: "În sufletul liber al omului /A alterat năzuința spre 
lumină / Şi a limitat-o la lumina secolului”. Care e "lumina 
secolului"? E acel fenomen definit de strălucitul zek cultural al 
Estului comunizat, Constantin Noica: iritarea la lectura lui 1984 
al lui George Orwell (ca şi a Sofistului lui Platon), contactul cu 
nefiinţa, cu sporul de neadevăr adunat în jurul fiinţei şi minciuna 
îngânată în cultură, într-un cuvânt comunismul, bolşevismul! 


Dar poate nu doar unul dintre, ci ambele totalitarisme, ca şi 
"lumini ale secolului”: Stalin şi Hitler! Oare chiar era doar 
paranoic şi isteric antisemit marele scriitor Celine când-citind 
într-un ziar din 1938: "Pentru a-l dobori pe Hitler, întâi trebuie 
strivit Stalin"-le răspunde cu vervă lui Maurras şi Doriot că în 
fond Hitler i-a salvat pe cei 2 miopi de "Stalin şi călăii lui evrei"? 
( L'Ecole des cadavres) 


Cândva nişte patetice adunări studenţeşti, în vremea ţarului 
şi discuţii aprinse în parcul Universităţii, urmate de aerul 
înăbuşitor şi corul dintr-un vagon de deţinuţi, apoi amurgurile 
timpurii din Siberia şi căsuţa ţărănească a anilor de 
deportare...Un discurs într-o sală mică din Londra şi ochi aţintiţi 
spre tine, severe feţe bărboase de tovarăşi cu gulere înalte şi 
scrobite, cu cravate negre. Şi piatra dreptunghiulară de pe sacrul 
mormânt al lui Marx, apoi un vaporaş pe lacul Geneva. Iar patria, 
cu valurile spumegânde de iarnă ale Mării Negre, la Sevastopol. 
Şi multele nopţi albe ale construcţiei noului stat, comunist, în cea 
mai întinsă ţară de pe lume... Viaţa de vis şi visul de viaţă a vechii 
gărzi bolşevice. 


Dă glas în anii '2000 unei idei perfide şi durabile o fosilă ca 
Vladimir Voronin: Christ e de la sine înţeles înregimentat cauzei 

comuniste!? Dar ne derutează şi personaje de altă anvergură, de 
pildă Nikos Kazantzakis-aflat în URSS în 1927-reflectând că 
numai credinţa, religia şi acţiunea - un Christ şi un Lenin-ar 
merita să fiinţeze în epocă, restul lumii i-ar aştepta sau i-ar 
pregăti pe aceia! Poate fi crezut el, Kazantzakis, dacă a scris 
Ascetica (cu viziunea ei tulbure şi ardentă despre comunism), 
aşadar el ştie cum va arăta-dincolo de nădejde şi disperare- 
viitorul nou chip al lui Dumnezeu... 


Periculoasă cale, nu departe de "teologii morţii lui 
Dumnezeu" din anii '50-'60, care contestă pe Dumnezeu-Tatăl şi- 
L recunosc numai pe Christ, dar ciuntit şi Acela, exclusiv ca 
simbol al problemelor omeneşti (de altfel, confundate cu mizeria 
istorico-politică!), aşadar Dumnezeu desființat în favoarea 
Christului deplin secularizat/ politizat/cripto-comunizat, vai!? 


Sirena cea Mare, cu al ei cântec al Abisului, de puţini auzit, 
sălăşluieşte acum în zăpezile Nordului. Dar cei care nu sunt 
tocmai marxişti ortodocşi, pot avea greutăţi în Rusia Sovietică, la 
urma urmelor şi guvernul sovietic le poate pretinde acestor 
admiratori aiuriți anumite îndatoriri. lar Dumnezeu nu este un 
cântec risipit, ci glas cald, aspru, plin de durere şi de sânge, o 
gândeşte Kazantzakis tocmai în URSS! 


Bouddha crea lumea tot din lumină şi umbră, în 
circumvoluţiunile minţii sale...Şi la Kiev, în 1928, reflectează 
Kazantzakis la Odiseea lui. Ce curios, tocmai pe pământ sovietic 
simte elenul scriitor întunecata şi minunata putere mistuitoare. 
Amicul Panait Istrati parc-ar vrea să se înscrie în Partid, dar el 
Kazantzakis nu se simte om de acţiune şi oricum nu-şi trădează 
şeful suprem, pe Ulysse-Bouddha! Nici că-l interesează pe 
ardentul elen oamenii, fie ei şi sovietici, ci flacăra ce-l mistuie pe 
Om. 


Şi de ce atacă Istrati URSS-ul? Sigur că e adevărat ce spune, 
dar generalizează Răul, aşadar e superficial, nu ticălos. 
Prejudiciază Istrati Rusiei Sovietice, e confuz, altfel câte lucruri 
bune se pot vedea în URSS... El, Kazantzakis, în Odiseea sa va 
dedica 10 cânturi muşchetarilor lui Ulysse, între care Lenin, Don 

Quijote, Mohamed, Nietzsche, Bouddha, Moise...E limpede, 
Kazantzakis e mult mai naiv decât Panait Istrati. Poate şi un pic 
incorect, căci grecii din Cita îi lansaseră lui Kazantzakis dilema: 
dacă el, scriitorul, ar fi fost Christ, astfel de apostoli şi-ar fi ales, 
precum bolşevicii?! 


Pius al XI-lea atrage atenţia în Divini redemptoris(1937) că 
nu poate exista confuzie, bolşevismul reprezintă o pervertire a 
doctrinei creştine: o contrafacere a mântuirii celor umili, o 
invazie demonică cu care se cuvine luptat prin ajutorul Sfântului 
Matei (aşa cum Dostoievski exorciza cu Sfântul Marcu). Mă rog, 
bunul Papă aruncă vinovăția bolşevismului în capul 
"liberalismului"(!?) şi propune salvarea ordinii sociale prin 
corporatism. 


Se lansează în cântărirea raporturilor dintre religii şi 
comunism trepăduşul român, executiv tovarăş de drum Petru 
Groza: treaba stă că alde Confucius, Bouddha, Moise, Christ, 
Mahomed, Calvin, Luther şi alţi profeţi mai mititei îmbrăţişează 
mai cu seamă problemele de dincolo de moarte, păşind pe făgaşul 
menţinerii ordinii sociale a vremii lor, pe fondul asupririi 
popoarelor ignorante, căci altcumva-la caz de inteligență 
obiectivă cu aspectele sordide ale vieţii exploatate-Puterea le-ar 
tăia influenţa!? Am spune că bolşevicii au de luptat cu un rol cam 
nefast al religiilor în cadrul unui establishement dubios al 
mileniilor. 


Dincolo de măşti estete şi nietzscheene, adâncul spiritului lui 
Gide este dominat de Christ şi de Evanghelii-cu reacţii 
enigmatice şi imprevizibile-un soi de amestec instabil de revoltă 
şi vinovăţie, cale promițătoare spre utopii revoluţionare de tot 
explozive...De la o vreme, Gide susţine energic o idee-pe care 
Andre Malraux o găseşte ciudată- "Pentru mine, religia este o 
prelungire a moralei”. Sigur, înainte crezuse invers, dar 
experienţa comunismului sovietic, ce s-ar fi cuvenit să fie o 
religie cu firesc apendice moral, a contat decisiv pentru Gide. (1) 


Vechea gardă bolşevică visează în continuare: dacă lumina 
roşie a Rusiei ar avea echivalent în unde electromagnetice, atunci 

cu siguranţă că astronomii altor planete ar sesiza noua stea 
apărută pe Terra, în 1917! 


Cercurilor comunisto-securiste nu le scapă subtilitatea 
originară: dacă nu L-ar fi răstignit pe Christ, L-am fi avut noi 
acuma...Cineva cu doctrină se cuvine să îndrepte gafa lui Pillat 
ăla! Christ ne-a făcut totuşi să mergem înainte, fără El n-ar fi fost 
nici comunismul. Ar fi rămas să ne închinăm la nişte cioturi de 
lemn...Da, El e singurul primejdios, poate o anume politică va şti 
să-L facă ridicol, mai cu seamă că se cunoaşte perfidia Lui de a 
se lăsa moale... 


Vaticanul a protestat în anii '1930 contra "idolatrizării 
dictatoriale a statalismului"-se subînţeleg regimul nazist, dar şi 
cel stalinist-, dar Biserica nu vrea să-şi asume vina de a fi 
contribuit la apariţia individului european masificat şi 
colectivist, la ispita dictatorială. Ţuţea e scandalizat de ideea lui 
Hegel că Dumnezeu face istorie, e o blasfemie, ca şi cum 
Dumnezeu s-ar solidariza cu Stalin!! Dar încă tânărul, aiurizantul 
Malraux vrăjeşte în 1934 un auditoriu imberb cu cozerii despre 
Sfântul Apostol Pavel, deşi gândul său e pironit pe Stalin!? 


aşa că oarece personaj progresist vede aievea, în Parisul ocupat 
din 1940, o steluţă roşie licărind în ceața alburie...Mă rog, chit că 
nefericita Franţă căzuse şi ca urmare a abjectului pact bolşevico- 
nazist...Ca să nu mai vorbim că în alianţă şi competiţie cu 
svastica,"steluţa” riscă să pălească în această perioadă de 
dominație a Soarelui Negru. Pisica e ruptă în două în iunie 1941, 
izbucneşte războiul sovieto-german şi tinerii franctirori ai 
Rezistenței Franceze pot să-şi jure încrezători că-odată cu primii 
ocupanţi germani ucişi- lumea va vedea pe cerul înalt de august o 
stea nemaivăzută! Da, s-ar zice că se conturează în luptă o anume 
ursită sub semnul steluţei roşii, care străluceşte rece şi 
neînduplecat. De fapt, în tulburii anii '1940, anexele Vaticanului 
ascund nu numai evrei mascaţi în sutane preoțești lungi, dar şi 
vajnici atei comunişti, arătând ca nişte monseniori burtoşi! 

O epocă tulbure şi nu numai ea merita o personalitate 
crâncenă precum Pierre Drieu la Rochelle, care chibzuieşte în 
taina laboratorului său, în 1942: păcat că mentalitatea mic- 
burgheză şi neîncrederea în evrei l-au împiedicat să devină 
comunist, simţea că pe acolo se pitea întoarcerea la valori, în 
acest stil se recucereşte poporul, Stalin e deopotrivă conducător 
de drept divin, ca şi de drept popular absolut. Oamenii lui Stalin 
sunt aristocrați cum n-au mai existat de veacuri! Iată un imperiu 
perfect teocratic, făr'de falie sau fisură şi bine fac alde Roosevelt 
şi Churchill că, inconştient şi servil, clădesc cu mânuţele 
dumnealor acest imperiu comunist mondial. El, Drieu, e pregătit 
să moară cu o bucurie sălbatică la gândul că Stalin câştigă 
partida, devenind stăpânul lumii. E bine ca oamenii să aibă în 
fine un Stăpân, să simtă astfel ferocea atotputernicie a lui 
Dumnezeu şi puterea inexorabilă a Legii. Pe termen lung, 
comunismul musai învinge, dar va triumfa pierzându-se pe sine, 
asemeni creştinismului. Nici Kafka n-ar fi gândit-o mai dur, 
decât cristalul lui Drieu... 


Şi când te gândeşti că totul a început cu calculul Stabului de 
la Berlin, cu aur german şi cu vagonul plumbuit care străbate 
Europa, aducându-l pe Lenin la Petrograd (Sankt-Petersburg), 
unde-l aşteaptă un oarecare Stalin. Sunt 30 de emigranţi 
bolşevici, care promiseseră să răstoarne Rusia, scoţând-o din 
război. "Din punct de vedere militar" a fost o aventură izbutită, se 
vor felicita generalii germani Ludendorff şi Hoffmann, căci 
aceşti bolşevici-ruşi speciali, protejaţi-vor zdrobi moralul armatei 
pravoslavnice. Totuşi, Lenin (însoţit de scumpa lui Krupskaia) 
soseşte îngrijorat de "vociferările maliţioase ale şoviniştilor”, 
indignaţi de trocul bolşevic...În plus, mic-burghezii soţi sunt 
îngroziţi că, fiind zi de Paşti, nu vor găsi birjă în gară! 


=citat din Arhipelagul Gulag-trocul german(2) 


În climatul aprins al "Primăverii de la Praga" din 1968- 
urmând crizei comuniste de după moartea lui Stalin, revoltei din 
Germania de Est, demascării "cultului personalităţii”, eroziunii 
poloneze şi intervenţiei sovietice în Ungaria-Milan Kundera 
aminteşte sarcastic: şi URSS-ul, înainte de a cere socoteală altor 

ţări şi partide(de pildă Cehoslovaciei), s-ar cuveni să explice 
public însăşi starea ei de zeci de ani: sterilitatea gândirii de 
stânga, încremenirea dubioasă a sistemului judiciar, procesele 
sinistre din 1937-1938 ş.a. 


Bun, comunismul a fost o fatalitate istorică şi a ajuns cu 
timpul o fantomă. Dar chiar nu putea fi stopat pe parcurs? Minţi 
europene lucide apreciază că-odată cu izbucnirea războiului 
germano-sovietic-a sosit timpul mâniei (tempus iracundiae), când 
lava comunistă va fi îndepărtată de pe substanţa creştină şi 
europeană a Rusiei şi în genere himerele sângeroase nu vor mai 
bântui lumea civilizată şi nu vor mai distruge Franţa. Trebuie 
ferită lumea nouă europeană de iudeo masoni, evrei, comunişti 
şi...englezi, insistă presa franceză de ocupaţie! 


În jurul lui 1960, la vila guvernamentală de lângă Moscova 
pentru loisirul nomenklaturii, poate fi întâlnită o pereche de 
bătrânei mici şi inofensivi, cu un aer absent. Cumva ostentativ, 
lumea se preface a-i ignora pe soţii Molotov, acum ei nu mai sunt 
nimic...O familie de admiratori îi anturează, scârbită de ticăloşia 
umană! Molotov îşi plimbă aerul absent, poate plictisit şi de 
nevastă, care trece de la veneraţia pentru Stalin la admiraţia 
pentru Hruşciov! 


E Molotov o fantomă a comunismului? Neîndoios. Fostul 
nr.2 din vremea lui Stalin e primit cu slugărnicie la Policlinica 
Specială a nomenklaturii moscovite. Altminteri, vieţuieşte în 
apartamentul de serviciu din strada Granovski şi bântuie pe la 
Biblioteca Lenin, sau teatru. Când are cine să-l asculte, bătrânul 
edec îşi aminteşte cu satisfacţie cum reprima Lenin răscoalele 
ţărăneşti "arzând totul" ş.c.. 


Generalul Hoffmann-ucenic vrăjitor trezit-, care propunea în 
1919 o ofensivă asupra Kremlinului, se trezeşte anturat cu mult 
interes de diplomaţii occidentali. 


Lumea a primit cândva lovitura creştinismului, care a 
zguduit Antichitatea, reflectează Hitler în ale sale "Tischreden". 
Iar bolşevismul este copilul nelegitim al creştinismului. Iar pe 

aproape se află mereu evreii, care răstignesc Christul arian, 
lumea  însoţind apoi în transă "bolşevismul primitiv” al 
apostolului Pavel...La urma urmelor, totul este un basm evreesc, 
rânjeşte hâtru Fuhrerul. 


După 1935, căpeteniile naziste se spovedesc în gura mare 
unor urechi britanice, deloc indignate cât receptive, cum vor 
pătrunde diviziile blindate germane în Rusia bolşevică, inamicul 
universal cel mai de temut! 


Bine, bine, îşi zic britanicii lucizi, să fie vorba doar de pregătirea 
unui Blitzkrieg în direcţia firească, sau e un truc, un pretext 
perfid al naziştilor împotriva Occidentului?! 


Cred şefii nazişti (mai cu seamă Rudolf Hess, prin filiera 
geopoliticianului Haushoffer) că Marea Britanie nu are niciun 
interes să ajute Rusia să înfrângă Germania. Marea Britanie are 
de asigurat echilibrul european, îndeosebi securitatea 
continentului împotriva "Rusiei Sovietice Eurasiatice". 


Interesantă opinie circula în epocă: Marea Britanie ar fi 
consimțit şi marşat dacă naziştii le-ar fi prezentat drept obiectiv 
secret şi final colonizarea Rusiei bolşevice, ca Lebensraum şi 
Herzland al Germaniei. Atât! Chit că războiul din Răsărit era şi 
ideologic...Numai amenințarea nazistă asupra plexului solar al 
Imperiului, Orientul Mijlociu, putea deranja Marea Britanie. 


Bine, Hitler e fanatic şi extremist în 1936, când afirmă că 
dacă metodele bolşevice vor izbândi, cultura europeană va fi 
înlocuită de cea mai îngrozitoare barbarie. Dar clasa politică 
britanică murmură în secret, în 1944-în plină euforie a Alianţei 
antinaziste- că barbaria rusă ar prea putea nimici cultura şi 
independenţa unor străvechi ţări europene, ceea ce ar produce un 
cataclism fără seamăn în istorie! Poate de aceea valoroşii agenţi 
britanici de origine rusă gândesc în anii euforiei aliate că ar fi 
ideal şi benefic ca actul decisiv al beligeranţei izbucnite în 1939, 
să se încheie între anglo-saxoni pe de-o parte şi Germania pe de 
alta, excluzând- pe cât posibil-Rusia bolşevică!(3) 

S-a înţeles în veacul modern că o crimă creşte în măsura în 
care, ridicându-se din planul animalic, câştigă în spirit. În Marea 
Crimă, dispar indiciile, apar combinaţiile care întărind logica, 
năruie Legea. Şi apoi, crima aceasta insidioasă deplasează fapta 
spre ființă, apreciază Ernst Junger, ajungând să sălăşluiască în 
calitate de duh abstract al Răului în economia conştiinţei pure a 
individului. 


Secvenţe ale jurnalelor de actualiăţi sovietice, din cel de-al 
doilea război mondial (plus filmologia excesivă), cu largă 
răspândire în Occident, surprind cu tâlc bătrâne mame care-şi 
jelesc fiii. Dar observatori sagace nu vor să se lase îmbrobodiţi de 
instituția propagandistică a mamelor, ei se întreabă câţi călăi şi 
torționari ai Sistemului vor fi fost purtaţi de aceleaşi pântece 
zdravene de mame sfinte?! 


În apologetica Lenin, oferită de scriitoraşi sovietici, apare ca 
trăinicie "omul cu arma”, de nu criminalul ideologic nemijlocit. 
El se recrutează fără dificultăţi, decenii în şir. Undeva, în Rusia 
rurală ochii atenţi observă o femeie şuie, mamă a unui idiot cu 
față oribilă, încremenită, înviorat doar la vederea unui pahar cu 
votcă ... Femeia se plânge de amarul vieţii ei, oameni de inimă îi 
sugerează şanse onorabile de descurcare în orăşelul apropiat, dar 
ţăranca nu şi nu, când ai un flăcău tânăr e musai să te aciuezi la 
Moscova! Cum asta, râd naivii, cine are nevoie la Moscova de un 
imbecil, întristător chiar pentru moravurile sovietice?! Dar uite că 
otreapa rurală e socotită potrivită pentru garda militarizată şi 
primeşte viză de şedere împreună cu maică-sa, başca locuinţă în 
cel mai interzis oraş din lume... 


Iată unul, de care se tem deopotrivă deţinuţi, gardieni şi chiar 
comandantul lagărului, unul pe care şmecherul de Dumnezeu 
(zice sensibilitatea rusă de zek) l-a stismatizat prin însuşi numele 
său, Volkovoi (volk=lup). 


Bun, născuţi şi fasonaţi de Sistem monştri ca speciali, dar 
sunt ei cu adevărat capabili să privească pericolul în ochi, în 
prima linie, contra unui inamic înarmat? Din ce în ce mai 
relativ...Gărzile Roşii în 1918, sau barajele NKVD în contra 

retragerii umilitoare a Armatei Roşii în 1942, prezintă acelaşi 
spectacol în notă comună: un segment slab militar, constituit din 
bolşevici, komsomolişti & adunătură pestriță, iar în spate 
comisari cu vestă de piele şi pistol Nagan, eventual încă o linie 
de apărare şi mai în adâncimea spatelui, alcătuită din 
bolşevici+komsomolişti bine înarmaţi. 


lată un slujbaş zelos al Sistemului, anchetator NKVD. 
Victima sa, profesor chimist cu pete în biografie, a "recunoscut" 
că a vrut să-l asasineze pe Stalin, apoi brusc îi face slujbaşului 
pocinogul şi nu mai vrea să recunoască nimic... Anchetatorul urlă 
de sperie clădirea ministerului, el are lacrimi fosforescente de 
dement, de parcă anchetatorul era victima anchetatului său!? 


Cercul vicios al Terorii se închide cu tot cu rotiţele Terorii, 
câteodată cu torţionarii anonimi, sigur cu slujbaşii-lideri. Când va 
fi lichidat "legal" colosul Beria, bosul comunist occidental 
Palmiro Togliatti este iscodit: poate el crede că şeful suprem al 
KGB ar fi fost agent imperialist?! Nu, răspunde subtilul din ţara 
lui Machiavelli, dar a produs asemenea fapte ca şi cum ar fi fost 
într-adevăr...(4) 


Comunistul agresiv Aragon leagă izbânda Sistemului de 
visul stelar şi crede că inamicii îi aduc omagiu Sistemului, 
crezându-l depărtat de om la nivelul stelelor visate! Dar ce simte 
simbolica "Niobe", căţeaua tragică a lui Serghei Esenin?" 
Deasupra casei i-apăru pe zare,/În locul luniisunul din 
căţei/.../când cineva-n ogradă,/Drept pâine-i zvârle-o piatră 
dinadins,/Ce stele mari de aur în zăpadă, /Căţeaua ochii trişti şi i-a 
prelins”. Marş spre stele? Da, spre steaua fiecărui dispărut în 
Sistem. 


La ce preţ cumplit de scăzut e cotată viaţa omului rus, cugetă 
amarnic Gorki scurtă vreme după vestea sinuciderii lui Esenin. 
De ce-i vine lui Gorki în minte tocmai poezia cu căţeii înecaţi, pe 
care maestrul o crede text esenian autobiografic? Când în vremea 
războiului civil un oraş oarecare se pregăteşte să schimbe 
stăpânirea albă cu Puterea Sovietică şi o dreaptă femeie crezută 
cu vederi de stânga e îndemnată să toasteze pentru Armata Roşie, 

profetesa refuză cu intuiţie: "asta pentru că, în pofida eternelor 
stele, execuțiile se vor înmulţi pe zi ce trece!" 


Într-un roman al său, Ilya Ehrenburg lasă să curgă o viziune 
prea puţin "stelară" a Imperiului Roşu: "Voi trăiţi pentru viitor, 
dar logica e cenzurată: E ca un fel de goană a ogarilor puşi să 
urmărească un iepure electric, iepurele tot nu-l vor putea prinde 
şi de altfel el este lansat numai pentru ca ogarii să înveţe să fugă 
mai repede”. 


Degeaba încearcă M.Bulgakov să-şi avertizeze prin 1925- 
1926 concetăţenii, observând că 2 stele s-au urcat după 
Octombrie Roşu mai sus ca oricând: Luceafărul păstorilor şi 
Marte cel sângeriu şi tremurător, căci acea parte de text simetrică 
va apare oficial abia peste 40 de ani: ia priviţi, durul simbol 
rusesc al Crucii Sfântului Vladimir parcă s-a transformat în paloş 
ameninţător, dar nu vă fie teamă, toate relele momentului vor 
pieri şi paloşul totodată, numai stelele de pe cer vor dăinui chiar 
şi când oamenii de jos vor dispare cu tot cu măreţele lor 
înfăptuiri...Dar, chiar, de ce-ştiind cu toţii de-alde acestea-de ce 
să nu ne îndreptăm ochii spre stelele de pe cer(5), singurele stele 
adevărate?! 


Glumă de talcioc din Moscova anilor '40: "Cetăţeni, Evrika, 
am găsit mare minune..., săpunariţa care curăţă orice pete, în 
afară de petele negre din biografie!" Câte familii, aşadar toţi 
indivizii componenți, nu au pete neplăcute în biografie? (6) 


Câtă dreptate are Soljeniţîn să ofteze amar: "Cel mai greu pe 
pământ este să te fi născut rus!" 


Păcat de excepţionala mitologie a "Revoluţiei". În 1941 un 
soldat german ajunge cu unitatea sa la Odesa. Tânărul vine 
contaminat din Germania şi când tropăie cu camarazii pe treptele 
magnifice din port, retrăieşte imagini din filmul Crucişătorul 
Potiomkin al lui Eisenstein! Dar acum, băiatul face parte din 
tăvălugul irezistibil al învingătorilor şi totuşi se simte strivit de 
uriaşe cizme mitologice...(7) 

Sunt atât de multe şi dominatoare miradoarele unui lagăr, 
încât îţi vine să crezi că până şi stelele îşi împrumută lumina din 
această lumină artificială a Terorii omeneşti... 


Raza  proiectorului, în Moscova războiului, alunecă 
tremurătoare când spre stânga/când spre dreapta, apoi 
încremeneşte ca un stâlp albastru şi vertical, între bezna 
pământului şi aceea a cerului. (8) 


Ce greu e să explici spre exterior, chiar adepților patetici şi 
pregătiţi poate pentru habotnicie, sâmburele întunecat al noii 
concepţii, praxisul bolşevic. Chiar oamenii reprezentativi ai 
Sistemului preferă să tacă şi să ascundă. Panait Istrati îl 
tatonează în 1928 pe sfinxul Maxim Gorki, proaspăt întors în 
URSS, dar zadarnic. Timp de 3 ore, în intimitatea sa, sfinxul 
alunecă în banalităţi, preferând să fie țintuit exemplar pentru 
veşnicie de întrebările cărora persoana sa prestigioasă le datora 
un răspuns. 


La urma urmelor, ce poate transmite Gorki, cum ar explica 
unui străin entuziast şi dificil că "amicul" Iagoda, şeful OGPU, 
merge la o vilă guvernamentală de lângă Moscova şi în tinda băii 
cu aburi-unde sunt agăţate icoane-Torţionarul şi companionii se 
dezbracă, apoi trag cu pistoalele în obiectele sacre, ca să le fie 
baia prielnică!? 


Diplomaţii sovietici se simt frustraţi şi amărâţi, pe măsură ce 
se înmulţesc acuzele de spionaj. De pildă unul, ceva mai răsărit, 
nu va înţelege cu ce-a greşit faţă de etică şi Occident, când de 
pildă-la ordinul ambasadoarei  Kollontai-îi trage de limbă pe 
patrioţii danezi şi norvegieni care bântuie prin Suedia, în anii 
războiului. Sigur că grosul informaţiilor merg la Moscova, dar 
sunt transmise firmituri şi Aliaților occidentali, unde-i atunci 
mârşăvia?! 


Oamenii cumsecade se plâng că nu pot transmite nici 
propriilor urmaşi experienţa sacrificială sovietică, nu doar la 
modul ce mi-e mizeria atroce a blocadei Leningradului, sau 
războiul în general...(9) 

Pentru marxiştii fără imaginaţie, istoria cea mai convulsivă 
se arată liniară:"Revoluţia"”, musai catastrofică şi planetară, o dată 
amorsată prin luarea puterii într-un loc anume, se va întinde în 
toate ţările posesoare de "situaţie revoluţionară”. Şi Lenin se va 
bucura până în 1917- 1920 de promisiunea ardentă a acestei 
ideaţii. Oricum, sloganul apare de la bun început, la 
înmormântarea victimelor loviturii de la Moscova se pomeneşte 
de "martirii căzuţi în avangarda revoluţiei socialiste mondiale". 


Pentru ţăranii siberieni, proaspăt îndoctrinaţi, chestiunea stă 
simplu: "De-amu-i cât colea revoluţia pe toată faţa pământului. 
Mundiala... 


Azi o facem noi pe ea, mâine o să facă ea din noi oameni; din 
noi, din țărani. 


..O să ne schimbe, de nici n-o să ne mai cunoaştem". E 
simplu şi pentru bietul hamal citadin din Țarițân, cu haina găurită 
de mizerie, cu mațele ghiorăind de foame, cu scăfârlia plină de 
ciulini, convins de harul salvific al "mondialei"...Nu doar 
"mondială", dar şi permanentă, va nuanța Trotsky. Un preşedinte 
de soviet sătesc se va trezi întrebat de vreun ţăran bărbos ce e 
aceea "revoluţie per-ma-nen-tă". Bolşevicul, deloc un stupid(de 
altfel, va ajunge la locul său firesc în Gulag) îi răspunde omului 
pe înțelesul său practic: dracu's-o pieptene de "revoluţie 
permanentă", dacă eşti staroste de oameni cumsecade nu li te poți 
expune ca o vacă în copac, ştii că damele de la oraş îşi fac părul 
"permanent", aşadar această revoluţie permanentă este una care 
se smuceşte, o coteşte şi-n labe nu-ţi nimereşte, du-te la oraş şi 
vezi ce cârlionţi poartă muierile, ca berbecii!? 


Stalin ştie să seducă urbi et orbi devoţiuni către 
paternalismul  moscovit şi  dirijismul  kominternist: clasa 
muncitoare universală să facă bine şi să vadă în URSS "patria 
poate arăta calea, marxismul creator de tip Lenin-Stalin are de 
câştigat în lupta cu marxismul dogmatic! Aşa că, destul de 
repede, sloganul "Proletari din toate ţările, uniți-vă!" capătă 
cramponul "şi popoare asuprite". Naţionalismele şi extremismele 

de dreapta vor specula că "Mondiala" e visul unei conspirații 
universale, unindu-i în intenţie abjectă pe 
evrei/marxişti/francmasoni!? Pare convingătoare replica de 
dreapta, dacă ne gândim că Stalin socotea că o frână redutabilă în 
calea "Mondialei" se numeşte Biserica, Vaticanul. Vatican ce se 
cuvine infiltrat de serviciile secrete ale Moscovei mai cu seamă 
că acela dă lovitura semnând  Concordatele cu cele mai 
anticomuniste guverne occidentale: Italia fascistă(1929) şi 
Germania nazistă(1933)! 


Chiar când se înregistrează eşecul loviturii comuniste în 
Germania, speranţa nu moare. Altfel, ce-ar căuta la Berlin în 
1924 grupul compact de "boieri" ai Kominternului moscovit- 
tovarăşii  Manuilski, Lozovski, Kuusinen Piatniţki-aflaţi în 
Germania în paza şi securitatea viitorului superspion Richard 
Sorge? În 1926, un scurt scandal iscat de social-democraţii 
germani înfiera puterea bolşevică că profită de aceeaşi rută pe 
care aproviziona în secret Reichswehrul spre a înarma grupurile 
comuniste clandestine din Germania! 


Ce l-a apucat pe Gorki şi încă în semiexil, în 1925, să 
elogieze ambiguu "revoluţia mondială?" În Orient se petrec fapte 
grandioase şi, deşi nu-s prea "patriot", trebuie să mărturisesc, 
sunt mândru că Orientul este trezit de "înapoiata” Rusie”. O 
ultimă zvâcnire publică a variantei romantice a revoluţiei 
mondiale şi-o permite Serghei Kirov, la începutul anilor '30: ne 
aşteaptă lupte crâncene cu lumea capitalului...va veni vremea 
când vom porni la asaltul citadelei capitaliste. 


Sub girul comunistoizilor germani Kurt Eisler şi Bertolt 
Brecht va apare şi o făcătură triumfalistă, Kominternlied. Cei 
ataşaţi de statul major al Revoluţiei Mondiale gândesc invariabil 
în paradigme universale şi ajung inevitabil, ca Matyas Rakosi, să 
simtă că în ţara proprie au un teren de desfăşurare prea mic. 
Viaceslav Molotov (sec şi durabil credincios al doctrinei 
revoluţiei mondiale) retează închipuirea acestor kominternişti de 
a se socoti "Stalin" ca excesivă! Iar Stalin face târguieli sinistre, 
de exemplu cu liderul comunist cehoslovac Gottwald: tipul este 
iertat că nu a putut opri acordul capitulard de la Munchen, dar la 

venirea la putere după lovitura de la Praga, februarie 1948, 
trebuie să-şi sacrifice sanguinar vechii camarazi de echipă 
("flăcăii din Karlin")! 


În 1927, 2 oaspeţi francezi scriitori, Georges Duhamel şi Luc 
Durtain, vizitează o şcoală din Moscova. Şcolarii îi întreabă pe 
oaspeţi când va avea loc revoluţia în Franţa şi la răspunsul lor 
vag o fetiță le spune că, dacă părinţii nu se pricep, o vor face în 
locul lor copiii!? 


În serviciile Kominternului activează veterani educați, 
rafinaţi, sofisticaţi precum comunistul austriac Amold Deutsch şi 
fostul preot maghiar Theodore Maly, unul care îmbrăţişase 
comunismul cu aceeaşi fervoare pe care o simţise în tinereţe 
pentru catolicism. Ei vor aduce pe tavă NKVD- ului pe 
aiurizanţii băieţi comunişti de bună familie de la Cambridge: 
Maclean, Philby & co. 


De la o vreme, Stalin hotărăşte că limbuţii din gaşca lui 
Lenin au pălăvrăgit prea mult despre subiect, aşa că el trebuie 
ţinut secret. În 1936, într-un interviu cu un ziarist american, 
Stalin răspunde la întrebarea de nu cumva a abandonat "revoluţia 
mondială", că "noi n-am avut niciodată asemenea planuri şi 
intenţii"!? Dar propaganda pregătea poporul pentru Marele 
Război pentru izbânda Marelui Vis: "Ne vom jertfi pe câmpul de 
luptă, ca patria noastră să strălucească din Japonia până în 
Anglia", latră potăile din curtea Stăpânului. Încă înaintea venirii 
la putere a naziştilor, Armata Roşie se înarmează febril, cu 
dispute principiale între Tuhacevski şi Voroşilov. E limpede că, 
din 1938, Stalin socoteşte că politica externă a statului sovietic va 
servi anume politica sa internă şi astfel revoluţia mondială se va 
întinde, imperceptibil şi inexorabil, în Europa. 


Inteligenţele Hexagonului observă cu nelinişte comportarea 
muncitorimii franceze,"şlefuită" de comunişti: internaţionalismul 
e cea mai sacră datorinţă, pe când patriotismul e doar o idioată şi 
veninoasă prejudecată burgheză!? Mă rog, partidul comunist 


francez cultivă "patria" în vremea Frontului Popular, îndemnând 
la urlarea Marseillaise-ei împreună cu toţi guguştiucii îngrămădiţi 

sub tricolor. De fapt, chiar în epoca limită şi înaintea pactului 
bolşevico-nazist(mai exact,în 19 august 1939) Stalin luminează 
Politbiuroul kremlinez asupra intenţiei sale de a tranşa chestiunea 
"Mondialei" printr-un asalt asupra Europei Occidentale! Ceva 
din idee va fi ajuns şi la militanţii Kominternului. 


Prin 1939-1940, muncitorii francezi din "partida rusească” 
par a aştepta din partea lui Stalin o revoluţie oferită sau impusă. 
E poate o credinţă mi(s)tică în straturi largi ale poporului francez, 
o metamorfoză sinistră a visului naţional de stânga...La mulți 
francezi cumsecade, lovitura din Octombrie Roşu a trezit un 
entuziasm prodigios, ei simțind venerație durabilă faţă de 
Moscova "oraşul sfânt al socialismului". Ei s-au pătruns de un soi 
de imperialism muncitoresc (Simone Weil), fiecare crezându-se 
suficient de onest justiţiar, pentru ca un sistem creat de ei, adepţii 
lui Octombrie Roşu, să fie eminamente drept! lar după 
contagiunea revoluţionară a soldaţilor francezi din 1917, ca şi în 
discursul din 1940, mareşalul Petain cere Ordinea-ca-o- 
conştiință-a-Franţei. Dar unii ca P.Drieu la Rochelle, e cam 
îndoiesc de capacitatea lui Stalin de a implanta o revoluţie 
mondială, a se vedea eşecurile din Ungaria, Germania, Spania, 
China. Cel mai grăitor este eşecul german: greu şi-ar admite 
Stalin vreo vină în ratarea oricărei şanse de a se rezista în 
Germania asaltului nazist, din cauza sectarismului kominternist. 
Germania nazistă rămâne un obstacol substanţial în calea 
revoluţiei mondiale, cel puţin în Europa. Minţi ascuţite nemţeşti 
şi englezeşti simt riscul după căderea Franţei: pe când 
Wehrmachtul ar fi ocupat cu războiul dincolo de Canalul 
Mânecii, Stalin ar năvăli în Europa spre edificarea revoluţiei 
mondiale! 


Dar în parte, tot a reuşit această "revoluţie mondială”. În 
câteva ţări din Est, unde a pătruns Armata Roşie, se petrec în 
disprețul comisiilor aliate de control zbateri tulburi ale 
comuniştilor autohtoni...Nu-i un implant al acestei "revoluţii 
mondiale" şi la Bucureşti în 1944-1945?  Tovarăşii însărcinaţi 
cu ideologia sunt foarte mâniaţi pe unul de-al lor mai zgubilitic 
că vrea să teoretizeze într-o carte posibilitatea răspândirii 
socialismului prin "descălecare militară", dar numitul Belu Zilber 

precizează că o fi combătut Lenin o astfel de teză în 1921, dar 
acum, iată că în 1945, la o întrunire criptocomunistă de la Cercul 
Militar din Bucureşti, în jur stau la pândă soldaţi din Armata 
Roşie...Evident că stupizii vor contrazice şi evidenţa!? Şi totuşi, 
în 8 noiembrie 1945, Piaţa Palatului e inundată de o uriaşă 
manifestaţie regalistă/anticomunistă/ paşnică, iar comuniştii-pe 
lângă că trag cu mitralierele din clădirea Ministerului de Interne- 
organizează ocontrademonstraţie: indivizi înarmaţi din poliţia 
"democrată", plus camioane proletare supraîncărcate de duri cu 
bâte/răngi/lanţuri/matrace şi muieri isterizate. Totul mustind de 
agentură provocatoare KGB-SMERŞ! Un ofiţer al armatei regale 
aleargă, cu fața însângerată. De la o fereastră a Palatului, regele 
Mihai (frăgezit încă din din martie de pumnul lui Vîşinski, plus 
"patrulele de rutină" ale Armatei Roşii) îi arată lamentabilului 
Tătărăscu scena: "Priviţi, asta vreţi voi pentru ţara noastră?" 
Fostul om politic burghez, jalnic tovarăş de drum al comuniştilor, 
pleacă privirea. Şi când te gândeşti că odinioară, acelaşi Gh. 
Tătărăscu zdrobise revolta bolşevică de la Tatar-Bunar, presărând 
terenul cu rămăşiţele a 3000 de rătăciţi manipulaţi! 


Structurile propagandei bolşevice se asigură cu o scuză: uite 
că Armata Roşie a pătruns şi în Austria/ Finlanda/Norvegia, iar în 
aceste ţări nu s-a întins "revoluția", căci vezi bine nu erau 
condiţiile interne coapte! Oricum, pentru Sistem, pare importantă 
şi diminuarea "atitudinii duşmănoase a oamenilor” din diferite 
ţări faţă de proiectul sovietic mondialist. 


Anticomunistul (?) sir Winston Churchill e plin de admiraţie 
pentru stilul de muncă al lui Stalin, pentru forţa titanică, dârză a 
voinţei liderului bolşevic. Adică pentru munţii de cadavre care 
jalonează calea mai mult decăt machiavelicului "Prinţ" de 
Răsărit, sir? Model pentru revoluția mondială?! 


Şi când te gândeşti că tocmai reţeaua "mondialistă” nu-i era 
deloc străină mai tânărului Lord al Amiralității, Churchill, care 
într-un articol din 1920(Sionism versus Bolşevism) stigmatiza 
"intrigile Internaționalei evreieşti”, a acestor evrei internaţionali 
"în mare parte, atei", în crearea curentului de gândire bolşevic şi 
declanşarea loviturii bolşevice în Rusia şi aiurea. Aceşti evrei 

internaționali au avut, desigur, un rol însemnat în declanşarea 
gîndirii şi acţiunii bolşevice, mai important decât contribuţia 
altora...Şi Churchill îi citează tăios pe Weishaupt (liderul fumuriu 
al "Iluminaţilor” din Bavaria) şi pe urmaşii săi ca şi naturali: 
Marx, Trotsky, Bela Kuhn, Rosa Luxemburg şi Emma Goldman, 
aflători în conspirația universală de distrugere a civilizaţiei şi de 
impunere a egalitarismului meschin. Putea fi suspectat de 
naivitate Winston Churchill? 


Da, când te gândeşti că acelaşi Churchill vociferase ca un 
buldog al Occidentului că socialismul este filosofia falimentului, 
crezul ignoranței şi al invidiei...Dar la un moment dat, pentru a 
nu fi stingheriţi câţiva mari, îndeosebi Stalin, sunt sacrificate 
milioane de suflete din Est, Churchill uitând lucidul examen 
asupra comunismului sovietic pe care-l dădea prin raportul său în 
1919. 


Stalin nădăjduieşte că războiul îl ajută să-şi împrăştie Ideea 
în Europa, cel puţin până unde ajung tancurile sale... În 
conversaţia cu Maurice Thorez în 1944, Conducătorul își 
exprimă regretul că s-a deschis al doilea front, alminteri Armata 
Roşie ar fi ajuns până la Atlantic şi ar fi putut şi comuniştii 
francezi să aranjeze lucrurile în ţara lor!...Dar ce să aranjeze, că 
uite De Gaulle vrea să confişte armele comuniştilor. Replica lui 
Stalin ţâşneşte:"Ascundeţi-le, poate o să mai avem nevoie de 
ele!" Ce gând dement rumegă Liderul Maxim, că va veni un 
război cu SUA şi devoţii francezi îi vor muşca din spate pe 
militarii americani?! Da, e adevărat, la finele războiului mondial, 
comunismul se află pe cai mari în Franţa şi Italia, chiar păruseră 
a fi prezenţi spiritual acolo unde Biserica absentase culpabil. 
Bine că Pius al XII-lea se arată excelent nuanţat, nu renunţă la 
condamnarea comunismului, dar nici nu mai păcătuieşte ca alți 
papi în învinovăţirea şi  vituperarea liberalismului 
/democraţiei/socialismului. 


În lunile care precedau înlăturarea lui Mussolini din iulie 
1943, câte un memorandum către regele Italiei lua în calcul şi "o 
revoluţie internă"(desigur comunistă),"cu sau fără influenţă 
sovietică"! 

Pe unde se poate, de exemplu în Balcani, se poate aplica 
vechea variantă panslavistă, cu îmbunătăţiri, nătăfleții pot fi lăsaţi 
să creadă că s-au întâlnit mirific legenda locală despre visul 
unităţii slave, cu o straşnică poruncă din testamentul lui Lenin 
către Stalin!? 


Când Armata Roşie îşi începe marşul triumfător prin Europa 
în 1944, comunistoizii locali îşi pot freca labele, sigur se 
desfăşoară revoluţia mondială dacă se întâmplă-ca-n România, 
dar nu numai-ca la uralele entuziaste pentru propria ţară şi oştirea 
ei, să se găsească grupuri isterice ("muncitoreşti") să ovaţioneze 
URSS-ul şi armata ei "eliberatoare". 


Ce bine se deprinde lecţia lui Big Brother! Într-un târziu, pe 
capul URSS aterizează încă un satelit, patetic şi ancombrant: 
Cuba lui Fidel Castro. Insuliţa revoluţionară tropăie frenetic: 
eroism ataşant gen comunism de război, morală spartană "pe 
scut, sau sub scut".(10) Dar poate KGB-ul doar a preluat un 
experiment CIA avortat? 


Emigrantul gruzin Robakidse ştie că Chateaubriand se 
considera dublul metafizic al lui Napoleon, ei bine, el Robakidse 
va fi "dublul" şi opusul de înaltă substanţă al compatriotului său 
gruzin, Djugaşvili zis Stalin. Zis şi făcut, Robakidse îl 
portretizează crâncen pe Stalin în Die gemordete Seele (=Sufletul 
lichidat), căci numai un gruzin adevărat îl poate desfiinţa prin ură 
spirituală miraculoasă pe  "anti-gruzinul” Stalin. O spune 
Robakidse în limba marelui inițiat Goethe, într-o ţară atât de 
puţin receptivă la "revoluţii" ca Germania.Şi poate că această ură 
introiectată îl va spulbera pe Călău...Dar nu, vai! 


De Gaulle şi anturajul îi descoperă lui Stalin, acestui "domn 
ţăran", un anume farmec tenebros. Acest supertiran de 1,65 m., 
aduce prin aerul său de ţigan cu Pierre Laval! De Gaulle îl vede 
ca pe un despot asiatic, ce se și doreşte ca atare...Încă vechii 
bolşevici l-au apreciat pe Stalin drept asiat, nu din problematice 
motivații rasiale, ci pentru combinaţia unică de stăpânire de sine, 
perspicacitate, viclenie şi cruzime, toate caracteristici-s-ar spune- 
ale bărbaţilor de Stat din Asia. În aprilie 1941, "asiatul" e 

mulţumit de semnarea pactului de neagresiune sovieto-japonez, 
arată o cordialitate excepţională demnitarului nippon pe care-l 
conduce la gară. Stalin, fantastic, se plimbă la braţ cu oaspetele şi 
e atât de bine dispus încât strânge mâna feroviarilor şi călătorilor 
de pe peron! Apoi, îl îmbrăţişează pe nipon cu apostila: "Şi noi 
suntem asiatici, iar asiaticii au obiceiul să fie solidari"...Ştia 
redutabilul Litvinov, şeful diplomaţiei sovietice, de ce oftează: 
Stalin, spre deosebire de Lenin, nu cunoaşte deloc Occidentul, 
dacă adversarii său ar fi doar şahi şi şeici, demult i-ar fi tras pe 
sfoară pe toţi! Nu-i bai, se va descurca "asiatul" şi cu 
occidentalii...Ştie el, Stalin, să fie la nevoie bonom şi chiar 
charmeur! 


În 1934, Andre Malraux descoperea la vila lui Gorki un 
Stalin viclean şi abracadabrant, de o jovialitate tăcută. Iar în 
1935, în vizită de Stat la Moscova, Pierre Laval şi suita fac 
observaţii interesante. Mai întâi că muzica militară îi întâmpină 
pe înalții oaspeţi cu o interminabilă Marseillaise şi o foarte scurtă 
Internaţională .. Reciproca, aprofundata cunoaştere se realizează 
la supeul de la ambasada franceză şi mai cu seamă la serata 
intimă de la Kremlin. Se bea, după obiceiul rusesc, multă votcă. 
Mă rog, Voroşilov pare foarte European (!?), iar Kaganovici 
întunecat şi fioros. Stalin râde mult... E capabil de jovialitate 
sinceră? Poate e doar un bun actor. Se pălăvrăgeşte mult, inclusiv 
despre dans, iar Stalin îi ordonă teribilului general Budionnii să 
execute o "căzăcească". Laval ar vrea să se asigure că obraznicii 
comunişti francezi nu-l vor mai sâcâi şi se zice că Stalin i-ar fi 
răspuns criminal-umoristic: vă supără aceşti comunişti francezi? 
Împuşcaţi-i! Curând, Laval va pierde alegerile şi va rămâne 
convins că simpaticul Stalin i-a pus pile inverse pe lângă 
comuniştii francezi. 


Lui Roosevelt, Stalin i se pare un om cu mişcări masive, 
foarte sigur pe sine şi încrezător, care păşeşte lent, vorbeşte 
chibzuit...Şi altora din suita americană, tiranul bolşevic le apare 
om cu voce măsurată și adâncă, dar de un dinamism 
înspăimântător, care ascunde rezerve solide de răbdare. Şi ce 
impasibil ştie să se poarte Stalin, om de origine obscură, atunci 
când primeşte un cadou luxuriant de la regele Marii Britanii... 

Uneori, are un zâmbet fugar ca un fulger. E normal că poartă 
"oţelul" în nume, cred americanii din suita lui Roosevelt, inşi pe 
care-i captează cu saluturi foarte prieteneşti, însoţite de clipiri 
ştrengare din ochi....Pe lângă Stalin (adevărat "unchi Joe"), 
Molotov pare un tip cenuşiu, lipsit de nerv şi culoare. Normal, 
tipul vrea să supravieţuiască. 


Churchill crede că nimeni nu-i poate reproşa Marii Britanii 
perfidia. Ochii leului britanic râd cu luciri de oţel, când afirmă 
aceasta. Uite, chiar el, Churchill, socoteşte rezonabil să fii 
politicos cu un om pe care-l vei ucide, ce te costă?! Desigur, 
una-i jocul diplomatic, cu toate ale sale menite a întări 
comunităţile omeneşti şi cu totul alta e perfidia directă, aşadar 
prostească. Şi liderul britanic e sâcâit de aprecierile unora 
(culmea, anglo-saxoni...) că el ar folosi în exprimările sale 
sugestii de neadevăr ("suggestio falsi”), sau suprimarea unui 
adevăr("suppresio veri”). Numai "asiaticii" ar putea lua jocul 
diplomatic subtil şi complicat drept "perfidie"! Mă rog, jocul 
obligă uneori să te dai un pas în lături, precum copiii, cei mai 
oneşti politicieni cu putinţă... 


Prin ideile, stilul politic şi mai ales temperamentul său, 
Churchill nu s-ar putea defel acorda cu Stăpânul de la Kremlin, 
dar mai ştii?...Îşi luase omul politic versat măsuri de precauţie 
împotriva propriilor erori comise în fața Marelui Seducător de la 
Kremlin, dar fi-va îndeajuns? 


Vicleanului Stalin nu putea să-i scape grija lui Roosevelt de 
a-l păstra împăcat cu Churchill. Leul britanic are reacţii 
preaomeneşti în subiectul Stalin, de pildă deşi pentru ceremonii 
aliate se îmbracă de preferinţă în alb sau albastru, acum ţine să 
rivalizeze cu uniforma veşnică a mareşalului Stalin printr-o 
uniformă de ofiţer superior RAF! Multe mai obţine Roosevelt cu 
diplomaţia lui amicală: se stabileşte că Aliaţii, musai împreună, 
vor impune Pacea şi cu forţa la nevoie!? Mă rog, cercurile 
Roosevelt vor păstra iluzia că dumnealor au fost mereu lucide şi 
nu rămân intim de acord cu politica "Yaltei"...lar De Gaulle e 
permanent alarmat că trioul Stalin-Roosevelt-Churchill ţine să 

rezolve situaţia Franţei fără francezi...lată schiţate oportunităţi 
pentru Stalin de a deschide o relaţie specială cu De Gaulle! 


Impune respect şi garda personală de ofițeri cu care se 
deplasează Stalin şi care foiesc de colo-colo, suspicioşi ca şi 
Stăpânul lor. Liderii occidentali şi oamenii influenţi de opinie ar 
fi fost obligaţi să ţină seama de preavizibilul dogmatism autoritar 
al lui Stalin, ca şi de portretul pasional şi ostil pe care i-l face 
Boris Souvarine în voluminosul text publicat la Plon, în 1935! 
Le-ar fi fost imposibil unor Churchill şi Roosevelt ca, având 
încredințare în cuvântul lui Stalin, să se lase păcăliţi absurd de un 
geniu al banalităţii. (11) 


De tot penibilă se arată chestiunea tovarăşilor de drum ai 
bolşevismului, alintaţi de Lenin ca "imbecili utili”. Arthur 
Koestler îi scuză o clipă, multora părându-li-se că după 1917 
însăşi Istoria face figură de "tovarăş de drum"!? Mă rog, câte un 
astfel de "imbecil" are revelaţia că face curăţenia toaletei, dar 
severul om de legătură KGB îl corectează ritos că obţinerea unei 
razvedka (=....) pentru Patrie nu se poate compara cu igienizarea 
closetelor... 


Bolşevismul tot aruncă învăţătură că, la nevoie, în 
konspiraţia se cuvine să laşi impresia că adevărații prieteni îţi 
sunt duşmani, dar pare învățătură irosită pentru înfocaţii 
preţuitori occidentali ai URSS-ului. Şi atunci să rămână dure 
instrucţiunile pentru profesioniştii Cauzei, spioni teribili (rol de 
invidiat, dar ruşii au criterii stranii la recrutare), iar restul să fie 
tombatere pitoreşti pentru atmosferă, "imbecili utili", cum îi 
alinta Lenin. Măcar stalinistul Wittgenstein ştie să facă figură de 
conservator în mediul stângist de la Cambridge, mărtusindu-şi 
comunismul intim, totuşi...În fond, Sistemul îi înrolează firesc, 
parcă spre a le aminti că la ultra-radicalism politic comunist îi 
conduce stilul lor "îndrăzneţ" de gândire, cu persiflarea ideii 
sacre de proprietate privată şi a altor mofturi din the nice old 
Establishment! 


O tactică pe care o percepe şi activistul mărunt spune că, pe 
creasta de val a fronturilor populare, ideile de forță ale partidului 

comunist se cuvin camuflate, cu zâmbetul indefinit de rigoare la 
adresa cunoscătorilor! La ţanc a picat şi "antifascismul” ăsta. Iar 
pe imbecili, lasă-i să-şi rumege simpatiile pentru ţara sovietică, 
să viseze la un culcuş cald acolo(muncind la un kolhoz!?), să fie 
măguliți precum  Wittgenstein(cel oripilat de "gândirea 
burgheză") că li se propune a preda filosofie la universitatea la 
care învățase cândva Lenin(al cărui portret străjuieşte căpătâiul 
unor tovarăşi de drum...), să renunțe naiv la  moşteniri 
substanţiale, să-şi bată capul cine-i recrutează pentru Cauză- 
după ce nişte carismatici ca Maurice Dobb sau Wittgenstein îi 
învăluie într-un halou-pe "Apostolii" de la Cambridge, de pildă! 
Să serveşti Kominternul chiar când vânează informaţii ciudate, 
de exemplu despre Hitler, sau altul, din vremea adolescenţei... Şi 
ce bine că imecilii utili, supuşi triadei "Apostol/ Trinity 
College/homosexual"(ce coterie prețioasă), sau altor frustrări, nu 
înţeleg absolut nimic din Teroarea inerentă Sistemului! Cel mult 
trebuie să le dai un "Părinte" care să le ostoiască temerile, din 
când în când. Nătărăii sunt fericiţi şi dacă-i fixezi în rolul de 
momeală negativă pentru Special Branch şi alte redutabile 
servicii. 


Să n-aibă dreptate Gorki? Bernard Shaw este un bătrân 
veninos, dar amabil şi cam bufon...Un imbecil foarte util, capabil 
să replice-în faţa revelaţiei a minimum 7-8 milioane de victime 
ale Imperiului-că Stalin avea dreptate, în fond era înconjurat de 
duşmani!? Când B.Shaw însoţit de lady Astor, sosesc în Rusia în 
plină foamete, în 1933, sunt însoţiţi prin ţară de şeful OGPU, 
lagoda. Influenta lady nu îndrăzneşte să-l întrebe pe Stalin despre 
represiuni, deşi îi stă pe limbă...Iar teribilul bufon scrie în Anglia: 
"Stalin ne-a primit ca pe nişte prieteni vechi şi ne-a lăsat să ne 
deschidem sufletul, înainte de a vorbi cu multă modestie despre 
sine...Nu este nicidecum un om sinistru,tenebros". Sigur, URSS e 
statul viitorului, dar nu ţine Shaw să locuiască aici, preferă să se 
scalde în iadul englez ca un bătrân păcătos! Important e că 
bufonul asigură lumea largă că zvonurile despre foametea din 
Rusia sovietică sunt "născociri”. Astfel mureau de foame 
milioane de oameni, iar tovarăşul de drum şi odraslă miliardară 
Walter Duranty îşi linişteşte cititorii de la New York Times! 

Tipii ca acesta sunt infinit mai utili decât vreun banal membru de 
partid comunist. 


Nu, Stalin nu s-a înşelat când i-a invitat pe alde Herbert 
Wells, Bernard Shaw, Emil Ludwig, Henri Barbusse, Romain 
Rolland, toţi au plecat prieteni ai URSS-ului . Au fost orbi? 
Jurnalul lui R.Rolland, publicat târziu, dovedeşte contrariul, au 
cunoscut şi înţeles ce se cuvine aceşti tovarăşi de drum, dar 
păstrau tăcere spre a permite continuarea oportunității majore a 
Cauzei! 


Cu atât mai oribilă e apologetica stalinistă oferită de 
inteligentul, aparent lucidul Feuchtwanger, altfel ins doldora de 
ironie istorică! 


Decenii de-a rândul, în Marea Britanie a circulat aprecierea: 
Churchill? Fireşte, sclipitor, dar lipsit de judecată! Sufletul îl 
trădează şi uneori depăşeşte imperceptibil graniţa între 
amabilitatea protocolară şi naivitatea politică: ce l-ar obliga să 
facă mărturisiri periculoase de soiul "Ah, Stalin, cât îţi sunt de 
recunoscător, ce bine mă înţelegi tu pe mine!”, sau nu ştiu ce 
autoironie supusă: "Propria mea soţie este complet sovietizată..., 
ar merita s-o alegeţi într-unul din sovietele dumneavoastră 
!" Abandon şăgalnic, vai. E o atmosferă, primarul unui mare oraş 
britanic exclamă la un miting în 1942: "Se vorbeşte despre 
comunism...acum la vot majoritatea ţării noastre s-ar afla, 
probabil, printre comunişti! "De-ale lorzilor Marii Britanii. 
Churchill îşi recunoaşte acest sentiment patologic de trăire a unei 
fascinaţii faţă de Stalin, în relaţie particulară!? Leul britanic ţine 
să se explice, bărbăteşte aşa zicând, cu Stalin, el Churchill a fost 
antisovietic, mai cu seamă în primii ani după 1917 şi Stalin îi 
apreciază prudent consecvenţa ideii! Ce rost are pentru Churchill 
continuarea? "Îmi puteţi oare ierta toate acestea?" Stalin îl 
priveşte calm şi pasează absolvirea către "Dumnezeul 
dumneavoastră şi... istorie". Şi totuşi, Churchill este deplin lucid 
în 1944 asupra roadelor victoriei sovietice inevitabile. Dar şi 
după moartea lui Stalin îl va pomeni admirativ pe "comandantul 
de oşti genial şi dârz, o mare fericire pentru poporul său"... 

lată-l pe omuleţul politic american Harriman. Stalin îl 
cucereşte cu apelativul "Omul nostru din Ceatura”, spre a-i 
aminti că tipul lucrase în Caucaz la o concesiune 
americană...Pentru Sistem prezintă doar o importanţă tehnică 
"pedigree"-ul lui Harriman: ins din aristocrația financiară a New 
York-ului(lângă Morgan, Carnegie, Rockefeller, Gould), putând 
părea un "uriaş" în ţara lui! E lichidat entuzismul generalului 
polonez Anders (apoi şi persoana...), strică planurile de la 
Teheran! În genere, existau deja suficiente date de incriminare a 
lui Stalin, ceea ce nu-l împiedică pe Truman să preia de la 
Roosevelt cortegiul de cameleoni şi idei nefaste. 


Nu lipsesc Sistemului universal de complicitate şmecherii ca 
Brecht, care nu ţin de fel să verifice pe propria piele binefacerile 
sovietice, cu toate că visul lor nici n-ar fi fost tulburat de raţii şi 
cozi...Brecht se adăposteşte în Finlanda, trecând prin URSS doar 
în 1941, când urma să ia din Vladivostok vaporul spre odioasa 
democraţie nordamericană! 


Îndată ce sovieticii parvin la mai toată arhiva Gestapoului, li 
se oferă perspective nebănuite. Fie francezi, fie de alte neamuri 
europene, tipi aflați în prim-planul Rezistenței anti-naziste, sau în 
alte posturi importante ale vieţii publice, erau foşti agenți ai 
Gestapoului, Abwehrului, sau serviciilor secrete italiene. Adesea, 
o greşeală de tinereţe! Colaboratori, simpatizanți, mai pe faţă, 
mai pe ascuns ai nazifascismelor...Sovieticii îi transformă în 
"tovarăşi de drum" pe termen lung, foarte preţioşi arătându-se 
indivizii marcanţi din domeniul presei şi mass-mediei, artei şi 
culturii. Tipi cel puţin la fel de dezgustători ca trepăduşii de 
condei şi faptă ai Estului comunizat. 


Nu în cele din urmă, asistăm la o situaţie interesantă. 
Oameni care nu au nicio atracţie deosebită pentru URSS şi 
comunism şi nu sunt tovarăşi de drum, aduc servicii ciudate 
puterii bolşevice, de pildă ca savanții Fuchs& co. care din tabăra 
aliată pasează sovieticilor date secrete despre bomba atomică, 
motivaţi de un simţ al echilibrului în asigurarea păcii mondiale! 

Ar mai fi şi cazul aparte al lordului-filosof Bertrand Russell, 
el s-a întâlnit în 1920 cu Lenin, dar rămâne distanțat de 
bolşevism.Va deveni, totuşi un tovarăş de drum relativ şi, 
oricum, opinia conservatorilor anglo-saxoni îl percepe pe Russell 
drept "pro-comunist”. 


Probabil că pentru conştiinţa sovietică, cel mai mult au 
apăsat câţiva comunistoizi occidentali, în frunte cu perechea 
Aragon-Elsa Triolet, adevărat gineceu politic (să nu uităm, 
cucoana era rusoaică...). Diabolica pereche şi-a edificat în 
Occident o carieră foarte lucrativă, bazată şi pe dragostea pentru 
Uniunea Sovietică. Când se certa cu Elsa, Aragon se duce la 
scumpa ambasadă sovietică să se vaite de soţie, bucătăreasă şi 
toate femeile! După o propagandă îndelungă şi dezgustătoare, 
"maurul" Aragon se supără pe canibali şi semnează câteva 
proteste, ce-are a face, doamna Mandelştam îi aminteşte 
"maurului" că a supt destul la masa canibalilor! Măcar să nu 
simuleze acest Aragon că n-a ştiut din vreme natura criminală a 
bolşevismului, doar mereu s-au purtat în chiar preajma sa discuţii 
principiale canibalice... 


Vesticii prestigioşi tovarăşi de drum îţi oferă surprize, de 
exemplu tovarăşul pictor Picasso va produce pentru măreaţa 
aniversare a lui Stalin (împlinirea a 70 de ani în 1949) un 
asemenea portret grotesc, încât oficiosul L'Humanite refuză să-l 
publice! Dar se trag ilustrate în Franţa şi una ajunge la un 
funcţionar al Kremlinului, care o folosea ca semn de carte. 
Cotrobăindu-i biroul, femeia de serviciu-agent KGB-îl toarnă şi 
Beria explodează, crezând că vede o caricatură a lui Stalin!? 
Yesmenul e anchetat. 


Unul care mai mult ne uimeşte, decât ne indignează este 
filosoful german Ernst Bloch, deopotrivă scriitor şi profet. După 
ce frapează prin amestecul nu foarte marxist al marilor sale 
opere: duh expresionist, plus patos veterotestamentar...Cum 
ajunge Boch la abjecţia genuflexiunilor către "gânditorul" Stalin 
şi a sa Teroare?! 

În genere, în cuibul sovietic au fost îndopate destule păsări 
străine, ca să-şi cumpere blănuri a la Elsa Triolet şi apoi să 
croncăne asurzitor în ţările lor asupra beatificei experienţe 
sovietice. Până şi câte o bestie locală a Sistemului a mai îndulcit 
uneori necruțarea programatică, dar ia să fi trăit tovarășii de drum 
cu raţia femeilor şi copiilor din satele deschiaburite, conform 
Sistemului adorat de dumnealor! (12) 


Să fi existat un condominium al vinei ambelor Sisteme, un 
punct îndepărtat al erorii comune? Aflat pe urmele mecanicizării 
şi alienării speciei, Ernst Junger observă în eseul său 
Sanduhrbuch că libertatea s-a pierdut odată cu producerea 
ceasurilor mecanice, când tempus mortuum se transformă din 
serv în senior al oricărui Sistem plăsmuit de omul social. 


Trebuia ca să reacționeze dur şi Occidentul, începe Războiul 
Rece, o reacţie salubră în ordinea necesităţii istorice...Dar te pui 
cu soborul de inteligenţe al Estului? Se aruncă Occidentului ideea 
obraznică, după care Rusia loviturii bolşevice s-a aliniat-ca 
ramură avansată-civilizaţiei tehnice occidentale , doar adăugând 
specific local fanatic şi sanguinar! Aşadar, Occidentul ţine să să 
se răfuiască-prin Rusia şi Est-cu propria sa ramură "tehnică" să-i 
zicem excentrică, e vorba de o "revoluţie internă occidentală" 
acest Război Rece, omul e peste tot o minoritate proletară a unei 
tehnocraţii alienante. Ce tâlc măreț mai pot avea atunci brigăzile 
occidentale antibolşevice, pe care le mobilizează Occidentul, 
atrăgându-i pe voluntarii estici în cruciadă, fără temeri de 
contaminare bolşevică? 


Chiar dacă Războiul Rece îşi continuă grimasele sale 
raţionale, mai apare şi câte un zâmbet pe faţa Istoriei...Cum să n- 
aibă dreptate Lenin, cu a lui vajnică bucătăreasă-om de stat? În 
1956, clasa muncitoare din Moscova demonstrează furibund 
împotriva intervenţiei "imperialiste" din Suez (ce coincidenţă, 
tocmai se desfăşoară amestecul sovietic în revoluţia maghiară...), 
mult timp nu apare niciun oficial al ambasadei americane, în fine 
se iveşte un...bucătar, ca din poveşti. Regie? Ar fi fost păcat. 
Omul se explică: "Eu nu sunt imperialist, sunt de-al vostru!"(13) 

De o nostimă ferocitate se arată a fi Istoria partidului, veşnic 
amendabilă. Un tip spiritual de-al Sistemului observă cum se 
schimbă aprecierile: bun, Lenin l-a urmat pe Marx, dar urmaşii 
fireşti ai lui Lenin se dovedesc catastrofali! Păi,să-i vedem: 
Trotsky a fost un mercenar în solda imperialismului; Zinoviev, 
un trădător al clasei muncitoare; Buharin, un reacţionar de 
dreapta şi agent dublu; Rîkov, un duşman al poporului; 
Kamenev, un sabotor şi deviaţionist; Piatakov, un duşman al 
clasei muncitoare; Raskolnikov, un deviaţionist; NKVD-istul 
lagoda, duşman al poporului şi trădător; NKVD-istul Ejov, un 
duşman al comuniştilor, mareşalul Tuhacevski, un duşman al 
patriei şi spion; generalul Gamarnik, un purtător de cuvânt al 
duşmanului;, Beria,a gent imperialist şi trădător; Stalin, un 
criminal demascat, Molotov, un duşman al partidului; 
Kaganovici, Bulganin, Malenkov, nişte duşmani,pur şi simplu; 
Şepilov, agent dublu;mareşalul Jukov, duşman al lui Hruşciov. 
N-a mai rămas decât Hruşciov, duşmamul tuturor ruşilor, să fie 
demascat! 


Nu numai pe sovietici îi dezamăgeşte Hruşciov, ci şi pe 
camarazii chinezi, care nu-l văd deloc lider al revoluţiei 
mondiale, ci doar meschin apărător al egoismului imperial şi 
sectar sovietic. Altfel, mă rog, nu-i o noutate că Hruşciov îi 
dispreţuieşte pe chinezi, Stalin se comporta la fel, dar măcar era 
lider adevărat şi nu se temea de "imperialişti şi fascişti”. Drept 
care, chinezii depun provocator o jerbă imensă, cu litere aurite, la 
sicriul lui Stalin (cât încă se află în Mausoleul ritualic...): "Lui 
I.V.S., marele marxist-leninist"”. Jugoslavia, China, Albania şi 
Cehoslovacia îşi văd partidele comuniste anatemizate ca-n 
vremurile cavernoase ale Kominternului. 


Într-o bună zi, când Hruşciov îl acompaniază pe 
preşedintele indonezian Sukharno la Leningrad, clasa muncitoare 
băştinaşă (urmaşa renumitului "proletariat din Sankt Petersburg, ) 
vociferează la meetingul oficial "Trăiască Sukharno, jos 
Hruşciov! "Liderul sovietic rămâne fără replică...Dar cu toate că 
regimul lui Stalin nu suferise Leningradul şi-l persecutase, 
muncitorimea de aici ar fi preferat pe Stalin, Molotov, pe oricine 
în afară de Hruşciov. Care pitoresc de Hruşciov se va şi nărui, în 

încercarea sa bizară de a lichida "Aparatul"... Între alţii, îl detestă 
pe Hruşciov nacialnicii durabili de la Kremlin,"adevăraţi 
cavaleri ai GULAGULUI"(după vorba lui V.Erofeev), care-l cred 
papă-lapte politic şi trădător, rânjind satisfăcuţi la debarcarea 
pitorescului personaj. I-au venit de hac acei misterioşi "ei", de 
care Hruşciov se tot plângea că nu-l lasă să se desfăşoare cum 
vrea, imputându-i publicarea lui Soljeniţin cu a sa O zi din viaţa 
lui Ivan Denisovici! 


După moartea lui Stalin, echipa de conducere a încercat 
iniţial o critică virulentă a Tiranului, dar a sfârşit în coadă de 
peşte, spre a nu zgudui irevocabil temeliile Sistemului. Astfel, se 
apreciază că activitatea tovarăşului Stalin cuprinde atât aspecte 
pozitive, cât şi negative, că s-au petrecut greşeli şi denaturări 
grosolane, producându-se prejudicii în ultimii ani ai vieţii lui 
Stalin!? 


În aceşti ani tulburi, poetul Andrei Voznesenski asaltează 
redacţiile moscovite. O namilă cordială îl confundă pe băiat cu 
fiul unei celebre victime ale Terorii. Apărarea e, o vreme inutilă, 
namila excesiv de amabilă zdrobeşte împotrivirea : "niciun nu 
înţeleg, sau dar, nu te mai ascunde, tatăl e acum reabilitat, s-au 
comis greşeli", curg laudele pe capul micului poet! Dar vine şi 
clarificarea:"adică nu eşti fiul lui..? Atunci de ce ne baţi la cap, 
domnule, scrii texte aberante, nocive...Şi mai vrei şi ceai”... 


Într-acestea, urmând exemplul minim decent al național- 
comunismului Jugoslaviei titoiste, alți sateliți se încearcă în 
domeniu: România lui Ceauşescu (record de trivialitate bufonă şi 
tragedie travestită), China lui Mao (multiplă tragedie, cascadă de 
lacrimi pe masca lui Confucius) şi Albania lui Mehmet Shehu 
(deriziune minoră, palmă pe obrazul lui Skanderbeg). Măcar noi 
să ne amintim trista scuză a lui Milovan Djilas, după care 
comunismul naţional rămâne în esenţă un comunism, deşi de o 
nuanță mai puţin absolutistă.(14)Oare? Să-i întrebăm pe supuşii 
lucizi ai lui Ceauşescu. 

Zâmbeşte luminos o mare inteligență a Răsăritului, Petre 
Ţuţea: fiţi încrezători, tot o să le-o tragă americanii ruşilor până 
la urmă... 


Țara sovietică, deşi mereu îmbălsămată după moartea lui 
Stalin, a continuat să se descompună şi în fine s-a rupt în bucăţi 
puturoase. Haosul din Rusia anilor '1990 cată a demonstra 
oricărei puteri supreme a imensei ţări, opiniei publice, fragilitatea 
liberalismului occidental pe solul rus. 


Da, a căzut oficial comunismul în Rusia, în 1991, a dispărut 
Imperiul Roşu, dar lideri dubioşi de opinie cultivă xenofobie cu 
aromă SS într-un siaj neo-nazist rus coerent, poate un fascism 
cekist virulent, bazat pe cea mai înaltă înţelepciune oficială 
kremlineză, conform căreia biata populaţie rusă de bază e asaltată 
de grupuscule criminale "naţionale"! Da, le-au tras-o americanii 
sovieticilor, nici vorbă, ca să se poarte iarăşi cuvincioşi cu 
feluritele necuviinţe ruse, abia îndrăznind să ceară oarece 
explicaţii în legătură cu asasinarea sordidă a ziaristei moscovite 
de atitudine Anna Politkovskaia. Ei aş, face Vladimir Putin, să 
ştiţi că ziarista nici nu era luată în serios de ruşi din cauza 
radicalismului ei! Nu articolele ei anti-Kremlin sau anti-cecene 
au deranjat Puterea, ci abia moartea ei prejudiciază Rusiei. (15) 


E tristă şi simpatică şi tonifiantă evoluţia unor segmente largi 
de intelighenţie rusă crescută după anii '1950: trenul blindat al 
Revoluţiei, pe care Stalin l-a supus deraierii, circulă iar normal şi 
staţia terminus va fi în Marte! Orice progres se cuvine grăbit, ca 
să devină ireversibil, doar înţelepciunea rusă grăieşte că dacă 
gheaţa e subţire, trebuie păşit repede...Revoluţia va supravieţui, 
zic unii, iar corul antic le răspunde: "Sistemul" învinge oricum, 
doar el e blestemul rus. Sigur, câte un tată a murit din "supradoză 
de inteligenţă"(de fapt, executat cu mitraliera într-un grup de zeki 
răzvrătiți la Vorkuta), dar poate n-a fost în van, ca toată Teroarea 
Sistemului...Dar poate să nu ajungă această intelighenţie la tandra 
ironie citadină rusă? Aurora a dat semnalul, cu salvele sale, 
Revoluţiei dar următoarea Revoluţie va debuta cu suave măsuri 
din Bach!? 

E limpede, nu-i aşa, că globalismul nu-i pregătit să se 
lipsească de pitorescul şi culoarea rusă. Şi nici de fiorii 
amenințării ei latente, ca bun exerciţiu sadomasochist. Coruperea 
ideaţiei universale, pe vechea procedură a "imbecililor utili", 
calul troian în tabăra adversă confundată cu un întreg Univers, 
are a ţine cont de bătrânul sfat al lui Stalin: nu trebuie să cumperi 
o naţiune, e suficient să ai ingineri de suflete. Aşadar, maeştri de 
gândire, vedete ale mediei îndeosebi...Dau ajutor nestăvilit 
destule sirene înstelat-europene şi capete de ou anglosaxone, cu 
atenţia captată de rafinatul "conflict de civilizaţii” între 
Occidentul creştin şi terorismul islamic! 


Să ne amintim câte un caz vechi, de cert înoită folosinţă: 
ofiţeri francezi de informaţii predau în 1919 colegilor români- 
spre exploatare-un agent interesant (inteligent, cult etc.), bănuit 
de "bolşevism”. Experții români îl vor verifica pe agent (are doar 
"unele convingeri socialiste"...), îl vor utiliza cu succes şi să 
sperăm că insul n-a ascuns vreo aplecare vinovată către serviciile 
secrete ale lui Big Brother. Dar oricând e bună şi prudenţa. 


Cât putem judeca după căderea oficială a comunismului din 
Imperiul Roşu, 1991, să zicem că noua Rusie nu şi-a gestionat 
prea înţelept demonii, cum nici nu şi-a admis răspunderea în 
tragedia universală a veacului.Care remuşcare?! De nu cumva 
ameninţă cu stabilizarea în durată a barometrului la mijloc de rău 
şi bine (oricum, constantă bizantină a Răsăritului), gen: "E aşa de 
mare confuzie/Spuse regele bufonului/Întoarce-ţi doar fața/Asta 
va fi baza/Noii noastre constituţii"...(16) 

Naştere cu metastază 


Bolşevicii sunt ferm hotărâți, chiar subtili, în a-şi ataşa-cu 
toată aparenţa rupturii-trecutul răsăritean al marii ţări-în fond 
fantezia criminală a eroilor shakespearieni, cu ale lor maximum 
10 cadavre amărâte, e rizibilă în faţa noilor eroi ai Rusiei stăpâni 
pe o Ideologie, observă Al. Soljeniţîn. 


După 1937, la porunca lui Stalin, a reapărut în manualele 
şcolaresovietice, cu vădită simpatie, istoria imperială rusă în toată 
splendoarea ei ! Acum, dispare formula bolşevică "Rusia țaristă- 
închisoarea popoarelor”, integritatea realizărilor țarilor primeşte 
acoladă favorabilă (ce disperare pe vechii revoluționari ruşi, de 
dincoace şi de dincolo...), îşi află loc de onoare în manuale lista 
tuturor țarilor, marile familii aristocratice şi conducătorii de oști 
ai Rusiei apuse. 


Întunecatul popor rus arătase în veac o oarbă prosternare în 
faţa absolutismului şi o totală indiferenţă faţă de politică. Şi nici 
nu făcuse acest popor vreun caz de "burjui"(bourgeois), până 
când bolşevicii n-au insistat...Dar acum, înarmaţi cu această 
lozincă simpluţă, poporul hăitut, parazitul, jecmănitorul, tăietorul 
de cupoane!? În părţile mai însorite ale țării-Ucraina ş.a.-se 
zvoneşte că la Miazănoapte a izbucnit o viforniţă înfiorătoare, că 
la Piter şi Moscova bolşevicii îi lichidează cu un glonţ în ceafă pe 
ofiţeri şi pe bancheri, iar negustorii vând pe acolo carne de cal 
răpciugos. lar Esenin va dori să contemple în Lenin "un sfinx ce- 
nalță robul". 


Christian Rakovski va aprecia că nu bolşevicii s-au aflat 
pretutindeni, ci revolta omenească, noul Titan al epocii doar 
dându-i chip. Atâţia "casnici" plugari, din cinstite sate şi staniţe, 
s-au trezit în rândul "imperialiştilor” şi se agăţau cu nădejde de 
ei, până ce tovarăşul Lenin le-a întors baionetele în direcţia 
trebuincioasă...Nemulţumiri profunde mocnesc în popoarele 
Rusiei, aproape dând în clocot, duritatea senzaţiilor amestecându- 

se cu sarcasmul la adresa cuplului de căpetenie, cam cum găsesc 
jandarmii inscripţionat prin closete publice:" Împărăteasa Saşka 
îşi numără biştarii,/lar ţarul Nikolaşka preferă cârciumarii./ 
Trăiască revoluţia şi piară suveranii!" 


Deocamdată, ca semn al noutăţii revoluţionare apar bărbiţele 
şi pince-nez-ul caracteristice vechii intelighenţii ruse anti-sistem, 
prin Lenin & co. Sunt oameni culţi, cu vederi largi,trăiţi în 
Occident...Mă rog, simpatizanţii externi ai Cauzei,românii 
incluşi, vor purta de pildă palton lung de dimie neagră, închis la 
gât ca rasa călugărească şi musai, vara o lungă rubaşcă neagră. 
Semne conspirative şi complicitare, ce, ne jucăm?! Iar aderenţii 
ruşi incerți încep să poarte, ca încuviinţare a lui Octombrie Roşu, 
un nasture roşu la butonieră. 


Presa liberă din 1917 profeţea: bun, vor câştiga bolşevicii 
partida, cu cine vor conduce apoi Rusia, cu bucătărese 
/grăjdari/fochişti/pompieri/ doici? Ce-are a face, amazoana 
bolşevică Alexandra Kolontay susură solemn: "Să ne culcăm 
devreme, tovarăşi, mâine începe o lume nouă!"(1) 


Poetul de ani '1990 Serghei Glaviuk va reflecta că puterea 
întunericului apasă imanent orice trăire/întâmplare a spaţiului rus, 
din principiu supus erodării şi deriziunii. 


În Rusia a stăpânit, vizibil în etapa "modernă", împărăţia 
întunericului. Dau seamă de ea scriitorii semnificativi ai ţării: 
Gogol, Ostrovski, Lev Tolstoi, Uspenski ş.a. Mai cu seamă 
Dostoievski. Da,"Omul Negru" este un topos al Rusiei, poate un 
Rău care cheamă schimbarea, sau o schimbare care cheamă 
Răul...Gorki urmăreşte fascinat acest Rău (îi va plăti şi el 
tribut...), produs al "blestematei realități ruse” care sugrumă 
lirismul şi poetul, sau îl fluieră în deplin cinism ludic pe Serghei 
Esenin! 


În timp, se poate crede că "omul negru"(mă rog, vreun 
negricios oarecare) este agentul Ohranei, cel care nu lasă banda 
lui Lenin să răstoarne Rusia.Dar nu.lar cu mesajul lui Gorki se 

hrănesc generaţii ruse:"Pasărea furtunii ţipă, ca un fulger negru 
(s.n.), fură cu aripa-i spuma...se avântă”... 


La circ, un om negru (în travesti...) citeşte un măreț text fals. 
Şi acelaşi om negru trage după el, ca-ntr-un sorb, valorile Rusiei. 
Când nu se află în numeroasele sale surghiunuri siberiene, din 
care tot evadează, pe drumurile viitoarei revoluţii foieşte un 
Stalin în pardesiu negru, cu o pălărie de fetru aproape neagră, un 
bărbat slab, cu o faţă întunecată.Omul (în) negru! 


Prin sferele bolşevic-represive se chibzuieşte cu ură: preoţii 
ortodocşi ai Rusiei sunt oamenii negri, Geniul Negru al ţării, 
totuna dacă sunt Satan, sau Dumnezeu, oricum ei sunt "duşmanii 
omului" către care se îndreaptă vigilentă noua ideologie. 


Ce rețin copiii Revoluţiei? Un om negru, cu o făclie aprinsă 
în mână, aleargă pe stradă în noaptea plicticoasă de toamnă 
târzie. O fetiță îl zăreşte, trezită din somnul plicticos, de la 
fereastra casei sale...Se aude o împuşcătură şi un biet țipăt trist: 
pesemne omul negru, cu făclia în mână fusese ucis! Alte 
împuşcături şi rumoarea mulţimii la închisoarea apropiată... Fetiţa 
află că se petrecuse revoluţia bolşevică. Copiii lui "Octombrie 
Roşu", omul negru îi va urmări toată viaţa! Şi când te gândeşti că 
viitoarea cenzură bolşevică, răfuindu-se cu folosirea culorilor în 
texte (mai ales lirice), va opri cu străşnicie repetarea cu insistenţă 
a "negrului", sub acuzaţia de pesimism antistatal! 


Pe un Kazantzakis îl interesează prima izbucnire, năvalnică, 
a Spiritului purtător de foc, puterea întunecată, care-l ia pe om în 
stăpânire, altfel nu "omul" interesează ci Dumnezeu. Vreun rus 
subtil în arcana răsăriteană l-ar fi putut completa: o trinitate dură, 
neagră-aurită, dintr-o icoană triplă, inexpresivă, alungită, poate fi 
un grup de 3 preoţi, dar şi cei 3 vizitatori ai lui Avraam, un 
simbol al puterii înțepenite, tăcut incantatorie, capabilă să 
diriguiască vieți. (2)Bizanţul şi  cezaro-papismul mereu 
benefice!? Şi troica, toposul ascuns al vieţii ruse... 


Cândva, tânărul Gorki era întrebat la anchetă: "Ce fel de 
revoluţionar eşti dumneata, nu eşti nici evreu, nici polonez"?! Fi- 

vor aceia singurii capabili să se ridice împotriva autocrației 
Imperiului? 


Matisse vizitează Moscova în 1911 şi observă că, în viaţa 
cotidiană, ruşii iubesc dezordinea. Dar îl au şi pe Rubliov, 
Doamne...Dar vor avea ei ruşii, curând şi rațiune ordonată, cum 
pretinde Matisse la un tablou, atunci pictorul va admira Rusia 
pentru pionieratul ei!? 


În 26 octombrie/7 noiembrie 1917, în sediul Guvernului 
Provizoriu din Sankt-Petresburg pătrunde nu puhoiul bolşevic 
organizat şi încercat, ci o gloată zdrenţăroasă şi furioasă, cu 
vulgaritatea şi violenţa de rigoare! 


Bolşevicii ştiau să inoculeze ură oricărui act al lor, Lenin 
hotărâse-nu cu  majoritate-să forţeze o insurecție armată. 
Observatorii străini aproape că nu iau în seamă evenimentul, 
obişnuiţi cu focurile de puşcă ale Rusiei... 


Când luptele de partid se vor calma, encomiastica bolşevică 
va celebra astfel evenimentul, în 2 variante: cică la 
Smolnâi(Petrograd) Comitet Revoluționar Militar, condus de 
Lenin-Stalin-Sverdlov-Molotov-Dzerzynski, a dirijat din 3 
cămăruţe Marea Revoluţie Proletară... Sau, mă rog, un Centru 
militar-revoluţionar, compus din Bubnov-Dzerzynski-Stalin- 
Sverdlov-Uriţki. 


Trotsky s-a evaporat din ambele variante...Dar deocamdată, 
îşi face apariţia o gloriolă bolşevică, un individ pletos, tânăr cu 
pălăria pe ureche: e Antonov-Ovseenko, el anunţă oficial 
detronarea guvernului provizoriu al Rusiei. Peste vreo 20 de ani, 
individul acesta bestial (între altele a însângerat cu NKVD-ul său 
Spania în 1936-1937)iîşi cedează vestonul şi ghetele colegului de 
celulă, plecând spre execuţie. 


Un poet aiurit din vechea gardă (totuşi, în limitele bunului 
simţ, simbolist), vede cele 3 Parce în desfăşurare,iar cutare 
lovitură de imagine a bolşevicilor se va transfigura pentru aiuritul 
viitor emigrant în "De la Consiliul Lemurilor la Consiliul de la 
Rapallo"! De fapt, spectacolul Moscovei, înseamnă lupte de 

stradă şi câte un cadavru de bătrân ucis de un glonte rătăcit.lar 
speculanţii îşi supraveghează, cu un aer misterios, sacii...Parcă se 
aude numai îndemnul: "Cine nu munceşte, nu mănâncă!" 


Într-un răsărit oraş siberian, "revoluţie" înseamnă şi aceasta: 
în biblioteca valoroasă a urbei se ţine o şedinţă furtunoasă a 
sovietului local şi mica bibliotecară urlă să fie goniţi soldaţii, 
care pot incendia valori inestimabilă,"bunuri ale poporului”. 
Culmea, cererea patetică îi este îndeplinită! Devotata femeie aude 
vocile revoluţiei franceze din colecţiile de ziare pariziene de 
atunci şi simultan vuietul loviturii octombriste ruse din preajmă. 
Semnificativă împletire de voci, cu texte asemănătoare, cultura 
trăită. Şi parcă, tot după îndepărtatul model parizian, tartorii 
plebei nu se înţeleg şi urlă "Trădătorule!" Oamenii cumsecade 
din provincie sunt foarte prudenţi şi suspicioşi cu aceşti bolşevici 
"pitereni" care invadează cu auromobilele şi decretele lor,plus 
băştinaşele Gărzi Roşii. 


Cum arată capitala Sankt-Petersburg, Petrogradul, "Piterul"? 
oraşul a căpătat un aer spectra,l s-a aşternut o iarnă grea, nu mai 
circulă tren sau tramvai. La răscruci de bulevarde, în jurul 
focurilor, vezi oameni înarmaţi, cu benzi de mitralieră în cruciş 
pe piept şi cu căciuli miţoase de astrahan artificial. Vitrinele de 
cristal ale magazinelor sunt plesnite de gloanţe, slovele aurite ale 
firmelor zac strâmbate...Oraşul întroienit trăieşte totuşi o viaţă 
pasionată/ furibundă/terorizată, când baţi la uşa cuiva îţi răspund 
voci speriate: "Cine-i"? Se înjură de-a toptanul, inclusiv 
"liberalii" care n-au fost vrednici să mântuie nimic în Rusia cu 
generozitatea lor! Lume de toată mâna e convinsă că bolşevicii 
vor şterge cu buretele şi numele de rus. Unde să strigi? Soldăţoii 
ăştia acoperă orice strigăt cu sloganul "Să adâncim revoluţia!" Ce 
să faci, au ajuns în capitală "golanii" satelor ruseşti, ca să nu mai 
vorbim de marinari agitaţi. I-a venit plebei poftă să mănânce 
varză!? Proletariatul se dezintegrează pe la cozi, triumfă 
suprainflația, Rusia se reduce teritorial şi noua putere e la mâna 
unei intervenţii germane. 


Târziu, prin anii '80, un regizor sovietic de talent va hotărâ că 
acest model uman-Comisarul-merită o privire recunoscătoare 

obiectivă. Şi tatăl regizorului a fost comisar, un om pur, lichidat 
în vremea Marii Terori. Un scriitor nonconformist admite că tatăl 
său nomenklaturist, de fel victimă, a fost un comunist ferm, un 
vajnic şoim stalinist cu ochi de culoarea oţelului, conturând 
creaţia sovietică a Războiului Rece şi visând la revoluţia 
mondială. Y esmen de convingere, recunoscător Sistemului pentru 
carieră şi profitor inocent, dar pregătit pentru eventuală pieire şi 
cu siguranţă apt pentru nonexistenţă individuală. (3) 


Revoluţia bolşevică nu ţine să se proclame veşnică şi nici 
atotputernică, dar afirmă cu suspectă francheţe că reprezintă 
silnicie contra silnicici! Formulă rizibilă, într-o ţară în care în 
ianuarie 1919, coşcogeamite Lenin-călătorind la 2 paşi de 
Moscova, cu sora lui şi un singur om de pază-e oprit de 3 indivizi 
înarmaţi, dat jos din maşină şi buzunărit cu pistolul la tâmplă. Va 
rămâne cu un soi de respect crispat şi umoristic faţă de bandiții 
care te jefuiesc total (până şi de maşină!), dar eşti obligat să faci 
compromis cu ei, ca şi cu imperialiştii. 


Spre sfârşitul domniei guvernului provizoriu, Rusia şi 
îndeosebi armata ei s-au cufundat în haosul anarhiei, peste tot se 
petrec jafuri şi tâlhării. Generalul Denikin (viitor lider alb) 
sesizează pe fapte lipsa de conştiinţă şi cinste a unor largi 
segmente populare ruse şi inexistenţa unei forţe de rezistenţă la 
acestea...Unităţile militare care se retrag de pe front în dezordine 
jefuiesc şi mătură totul în cale.Tare le sunt dragi bolşevicilor 
aceşti utili briganzi înarmaţi! 


Într-o veselie, se modifică tot ce părea Rusie eternă, 
agricultura/ drumurile/albiile apelor. Pier mii de cârciumi, birturi, 
cabarete ruseşti, şcoli eparhiale, seminarii teologice, pensioane 
pentru fete nobile, mânăstiri cu tot cu moşiile lor, conace şi curţi 
boiereşti, burse, vile burgheze. Sunt pulverizate mase omeneşti 
de "scheletul claselor exploatatoare”, cu tot cu slujitori...Dispar 
indivizii care trezeau atât mânia cântecelor populare, cât şi 
sarcasmul artiştilor : moşieri, negustori, fabricanți, antreprenori, 
misiţi de bursă, ofiţeri de gardă imperială, şambelani de Curte, 
comisari de poliţie şi căpitani de jandarmi, birjarii de lux din 
Capitală. Dispar în neant senatori, consilieri de Stat, şefi de 

birou, asesori de colegiu, mă rog cele 17 cinuri ale funcţionărimii 
ruseşti! Dispar flaşnetarii, şansonetele, lacheii şi majordomii, 
perceptorii ţarişti, dispar termeni ca: "domn, cucoană, cuconaş, 
Înălţimea, Luminăţia Voastră" ş.c.1. 


Acum, sub nou veniţii bolşevici, dar pare să se înveşnicească 
în Rusia, cu orice regim de putere la Kremlin, obişnuita 
preeminență a fărădelegii. După un timp, folclorul citadin al 
marilor oraşe ruse va sancţiona liderii bolşevici vizibili: "Stalin, 
Trotsky şi Ulianov/gaşca huliganilor!" 


Un lucid apărător la Curtea cu Juri înţelege ceva încă de la 
lovitura bolşevică: în lumea interlopă funcţionează "ideologia" tu 
eşti iepuraşul, iar eu îţi sunt capcana! Cel cu şişul, tranşează 
dreptatea cu şişul, aşa că ia-mi totul, dar lasă-mi viaţa .Cică a 
triumfat astfel "ideologia" ta de victimă...Asesorul comentează : 
asta înseamnă să faci gât, pe de-alde aceştia şi bandiții îi 
dispreţuiesc, nu-i forță, ci japcă. 


Să amintim moştenirea  banditească şi teroristă a 
bolşevismului. 


Cândva, un adept al anarho-narodnicismului de tip Bakunin, 
Serghei Neceaev fondase societatea secretă "Masacrul popular”, 
ompunând pentru uzul iniţiaţilor Catehismul revoluționarului. 
Opusculul propunea distrugerea lumii civilizate prin orice 
mijloace şi alianţe, inclusiv cu lumea neîndurătoare a bandiţilor, 
singura forță revoluţionară din Rusia!? 


Lenin trăgea ochiade admirative spre Neceaev, ca şi spre 
Bakunin... 


Micul Stalin parcurge naraţiuni gruzine cu haiduci, care 
jefuiesc fără milă pe bogaţi. Cel mai agreabil haiduc-bandit este 
"Koba", un fel de Robin Hood gruzin şi va fi cognomenul 
revoluţionar al tânărului Stalin. Aşa se perpetuează Neceaev. La 
prima sa detenţie,"Koba" se impune bandiţilor de drept comun 
prin impunătoarea sa forţă lăuntrică şi e mai încredințat ca 
oricând de rostul potenţialului criminal pentru viitoarea revoluţie! 
Cine va jefui băncile pentru el, adică pentru Cauză?! Şi Stalin 

rămâne pentru totdeauna cu o slăbiciune pentru 
gangsteri/borfaşi/hoţi...lar tovarăşii de partid şi puşcărie îl iau la 
ochi încă din 1901 pe Stalin pentru această cârdăşie suspectă, 
învinuindu-l chiar de folosirea criminalilor împotriva adversarilor 
politici. 


De fapt, sub conducerea unei misterioase troice bolşevice, 
condusă de Lenin, ia ființă o aripă "criminală" a Partidului, 
capabilă să comită acte de răzbunare revoluţionară, în duh 
Neceaev. Un expert de-al "troicii” visa să producă o bombă cât o 
nucă...Şi mor oamenii în Rusia cu sutele şi cu miile. Stalin este 
un strălucit organizator de acte şi în vara 1907 dă o lovitură 
cumplită la Tbilisi:o bandă de vreo 50 de hoţi, vizibil conduşi 
"ideologic", produce prin acţiune teroristă cu bombe un jaf 
asupra unui transport al Băncii de Stat. Se lasă cu mulți morți 
între cazacii de pază, poliţişti, soldaţi, trecători.Trebuie fonduri 
pentru Partid!? Neceaev, cel admirat de Lenin, lega duhul 
revoluţionar de terorismul firesc şi de cultul otrăvii/ştreangului. 
Iar Stalin, chiar dacă identificat numai între ai săi, îngrozeşte 
întâia oară Europa. S-a produs un pic de gălăgie în 1918, în 
legătură cu contribuţia lui Stalin la vechile "expropieri 
revoluţionare". 


Oricum, Lenin încuviinţa deplin implicarea lui Stalin în 
afaceri sordide. 


Şi de-ar fi fost aceasta singura indecenţă bolşevică... 


Încă din vremea guvernului provizoriu, a funcţionat o 
comisie arhivistică şi ea a identificat 12 informatori ai Ohranei în 
rândurile bolşevicilor, cel mai important fiind Malinovski (la 
origine, hoţ şi violator,deci uşor de şantajat). Dar a existat şi un al 
13- lea, magnific. Cândva, oricât va fi Hruşciov de pornit pe 
deconstrucţia adevăratului Stalin, v a încerca să curme ancheta 
neplăcută: ar însemna că statul sovietic a fost condus 30 de ani de 
un agent al Ohranei!? De altfel, unul foarte grijuliu cu datele din 
Scurta biografie, corectând numărul arestărilor şi evadărilor sale 
de odinioară, excluzând desigur arestarea care i-a ocazionat 
colaborarea cu Ohrana! 

Instrucţiunile Ohranei stabileau că sunt foarte preţioşi agenţii 
aflaţi în fruntea partidului pus sub urmărire. Oricum, ei trebuie 
ajutaţi să parvină sus...Sunt potriviţi pentru recrutare indivizii 
care o şterg din exil,vor să fugă din ţară etc. La nevoie, agentul e 
arestat în grup, împreună cu colegul de partid care l-a mirosit! 


Devreme, încep să circule despre tânărul revoluţionar Stalin 
zvon tulbure: insul e informator al Ohranei, infiltrat între 
bolşevici, de aceea are itinerarii stranii şi scapă mereu de 
urmăriri...Atunci se întâmplă un lucru nostim:informatorul de 
anvergură Malinovski îl toarnă la poliţie, la un moment dat, pe 
informatorul Stalin, sigur că-s intrigi bolşevice cavernoase. În 
faţa comisiei, Lenin va declara în 1917 că, oricum, Ohrana n-a 
câştigat de pe urma lui Malinovski atât cât bolşevicii! Cum nu, 
din moment ce "curajul" public al fruntaşului bolşevic 
Malinovski e susţinut subteran de serviciul secret țarist? 
Insistenţa cu care apără Lenin principiul tenebros al turnătoriei şi 
pe infiltratul Malinovski anume, ne fac să credem că insul avea 
misiune de la Lenin să fie "trădător" , inclusiv să-l toarne pe 
Stalin la Ohrana. De altfel şi Neceaev recomanda "trădarea" în 
serviciul Cauzei.Degeaba va cere Malinovski o confruntare cu 
Lenin în 1918, va fi suprimat în pripă...Cei care admiteau astfel 
de secrete revoluţionare, se tem de un "Thermidor" bolşevic care 
ar schimba în noua Rusie regulile jocului (a)moral. 


Şi încă un amănunt picant pentru acest regim de gangsteri, 
ivit ca "Octombrie Roşu": în seiful său secret şi ignifug din 
Kremlin, demnitarul Sverdlov păstrează "rezerva intangibilă a 
Partidului": 108 525 ruble-aur (la care se adaugă firesc bijuteriile 
şterpelite de la familia asasinată a ţarului), constituită de 
narkomul Krestinski de la Finanţe, rezervă de folosit în caz că 
noua Putere pică şi bolşevicii fruntaşi trebuie să şteargă putina cu 
cele 7 paşapoarte. Sverdlov moare în 1919(după ce apucase să 
săvârşească destule  mârşăvii), dar văduva sa Klavdia 
Novgorodţeva continuă să păstreze-cu binecuvântarea lui Stalin- 
în apartamentul de la Kremlin "rezerva intangibilă”. Ca 
gangsterii şi mafioţi. Din "splendida familie" Sverdlov 
(Soljeniţin) se degajă duhoare de Teroare/anchete/execuţii, în 

care sunt amestecați şi bestiile de fiu (anchetator care se piteşte 
prin celule prefăcându-se deţinut spre a turna) şi nepoţei!(4) 


Fiara a scăpat în libertate, ţărănuşul rus o să joace pe 
cadavrele noastre, clamează speriaţi reprezentanţii vechii 
societăţi! Ce i-a apucat pe aceşti ţărani dostoievskieni şi cu frica 
lui Dumnezeu la o adică, mama lor! 


Şi ce ură crâncenă şi activă oferă aceste milioane de mujici, fie la 
auzul cuvântului "ofițer", fie altminteri...În Ucraina, de pildă, 
mujicii se alătură de câte vreun "tătuc" şi căsăpesc ofiţeri 
adormiţi, scoţându-le ochii şi crestându-le epoleţi pe piele! 


Unii ţărani rămân ironici şi sceptici în faţa ţelurilor 
bolşevice, de exemplu părinţii tânărului revoluţionar Mikoian, 
dintr-un sat armean: nu numai că mama rămâne ferm creştină şi 
antibolşevică, dar tatăl-fost muncitor-îl chestioneză pe fiul 
rătăcit cum vor câştiga puterea nişte "puşti", aliaţi cu ţărani 
analfabeți, în faţa unor cneji, nobili şi patroni onorabili?! 


Căutând oameni de la ţară, utili ţelurilor lor, bolşevicii dau şi 
peste inşi pitoreşti, cuvântând pe la şedinţe de-alde acestea: nu-i 
nicio "internațională", e numai revoluţia populară rusă, 
răzvrătirea după Stepan Razin şi-atâta tot. "Karla Marxov"? Î i 
neamţ, carevasăzică nătărău!" Şi Lenin" ? E neam de mujic, 
bolşevic, pe când voi ce sunteţi? Comunişti. Afară cu comuniştii, 
bolşevicii se pot lipsi de ei!? 


Admit bolşevicii că Rusia e tare sălbăticită, mujicul e barbar 
şi fiară, nu-i de scos la capăt cu atâţia opincari şi proprietari. Unii 
chiar îşi amintesc vorba lui Cehov:" Un iepure, dacă-l baţi, învaţă 
să aprindă chibrituri!" Dar greu ar admite bolşevicii, cu voce tare, 
cât ajută revoluţiei lor mentalul tarat al ţăranilor ruşi, succesul în 
mediul rural al sectei hlîstî (un soi de "hristoşi flagelanţi, 
orgiastici...) Aceşti sute de mii de "hlîstî" sunt bucuroşi să dea 
acum o copită Bisericii Ruse. 


Să existe o componentă de natură mistico-religioasă a lui 
Octombrie Roşu? 

Să ne gândim la poetul Esenin, cel atras-prin "hlisti"-de orice 
eshatologie revoluţionară. Cât îl priveşte pe Trotsky, el 
recunoaşte că avea succes oratoric la mase exact pe această 
filieră. Să zicem că drumul de la Rasputin la Lenin nu e tocmai o 
sinusoidă absurdă!? 


Un ţăran rus vine la un reprezentant al intelighenţiei şi-l 
avertizează că sătenii vor să dea foc conacului local şi să-şi 
împartă lucrurile jefuite. Intelectualul spune mâhnit: "Nu e bine" 
şi ţăranul admite, sigur că nu e bine, dar să fie şi el iertat, dă o 
fugă, doar nu vrea să rămână cel din urmă om din sat! Fleac, dă 
să vocifereze Maiakovski... 


În fond, bolşevicii lansaseră semnalul asedierii cetăţii 
capitalismului rus, acum "cetatea" e cucerită şi masele întărâtate- 
prelucrate de bolşevici că tot capitalismul rus a fost fructul unui 
jaf-supun jafului răzbunător tot ce cuprinde! Lenin admite în anii 
războiului civil că bolşevicii sunt dificili pentru țărănime. Şi 
ţăranii-soldaţi ai războiului "imperialist", se întrebaseră la un 
moment dat-cu arma în mână-în cine ar trebui să tragă?! 


Avuseseră loc în anul 1902 unele tulburări ţărăneşti în 
guberniile Poltava şi Harkov,ţăranii au jefuit moşii, iar la sosirea 
autorităţilor s-au aşezat în genunchi şi au primit cuminţi bătaia cu 
vergi...În faţa judecății, dar şi în particular, ţăranii nu aveau o 
opinie prea bună despre propria ispravă, o numeau jaf(drobizka), 
interpretând-o ca un fel de a atrage atenţia ţarului şi guvernanţilor 
: mama nu bagă în seamă copilul care nu plânge. Motivația 
profundă a nemulțumirii ţărăneşti a rămas, iar grabizka rurală 
doar aplică îndemnul bolşevic: întoarce cu forţa ceea ce ţi s-a luat 
cu forţa! 


De ce n-ar avea tupeu calicimea? În august 1918(izbucnise 
războiul civil), Lenin îi scrie unui conducător nemilitar al 
războiului, felicitându-l pentru suprimarea energică a chiaburilor 
şi albgardiştilor din regiune. Ar mai trebui organizată 
"sărăcimea" şi înarmată, confiscate bunurile şi grânele 
chiaburilor rebeli, musai spânzurați liderii chiaburilor, arestaţi 
ostaticii... 

Se întâmplă şi altfel, iată un ţăran sărac, entuziast, care 
plânge amarnic pentru că nu zăreşte niciunde socialismul eroic, 
când fiece nefericit se va cuibări la înălţimea întregii lumi. Într-o 
noapte, ţăranul îl visează pe Lenin şi dimineaţa pleacă pe jos 
spre Moscova...Explică la poarta Kremlinului: "Tânjesc după 
Lenin, vreau să-i povestesc politica mea!" Ajunge în faţa zeului, 
uite că-i mărunţel şi cu fața gălbejită de muncă, dar cu cap 
mare, adevărată ghiulea de moarte pentru burghezie..." Vladimir 
Ilici, dă-mi voie să săvârşesc comunismul în satul meu" şi dă-i 
şi dă-i. Lenin hotărăşte să-i ofere visătorului haine de drum. 


"Să nu te sfârşeşti, Vladimir Ilici...nu uita, mai ales, să ne 
laşi pe vreunul ca tine!" Cum să nu asculte Lenin vocea 
poporului, doar e hotărâtă succesiunea lui Stalin. 


În unele locuri, jaful se organizează cu pravoslavnică 
rânduială: cete familiale de ţărani se încarcă în căruțe, se supun 
cu smerenie unei scurte slujbe popeşti, apoi devastează 3 zile 
conacele boiereşti. 


Uite un ţăran de sat ucrainean din "comitetul sărăcimii”, 
viitor vajnic şef al batalionului local de deschiaburire. E poreclit 
"Stepan-puşcă" din cauza atracției morbide pentru armă. Un copil 
va ţine minte cum biata lui mamă s-a aruncat la picioarele 
individului, care le dezgropase vigilent pâinea...Peste ani, la 
spital, vechea bestie bolşevică marcase loc cu creta în jurul 
patului: „Nu te apropia, că te omor, ăsta e pământul meu!" 


Neam de oameni dârji, ţăranii înstăriți din Altai privesc cu 
suspiciune înoirile: de ce să contribuie la ridicarea unei şcoli 
locale, cum îi tatonează nişte bolşevici de la "Asociaţia jos cu 
analfabetismul"(AJA), ce, sărăntocii satului s-au consultat cu ei 
când au dărâmat biserica?! Că golanii ăştia s-au făcut deştepţi 
nevoie mare, au fruntea până la ceafă, şcoală le mai trebuie... 


Unui lider bolşevic îi va veni mintea de pe urmă abia când se 
va întâlni cu ţărani la puşcărie: ce chestie, domnule, a ştiut şi a 
uitat că băştinaşii din Noua Guinee, aflaţi în acelaşi stadiu de 
inocenţă intelectuală ca ţăranii ruşi, viețuiesc într-o desăvârşită 

armonie socială, iar instituţiile lor democratice sunt surprinzător 
de evoluate...Sigur că încă e loc de progres, ţâşneşte codiţa 
drăcuşorului socialist! (5) (6) 


La capătul şedinţei furtunoase de noapte a victoriei, Lenin, 
Trotsky, Stalin ş.a.îşi improvizează culcuş pe podele. Dorm cu 
toţii puţin, apoi Lenin se plânge candid (în nemţeşte!) că i se 
învârte capul de atâta nouă Putere. Apoi, 3 zile grupul conducător 
visează într-o încăpere din Smolnii, fără să iasă pe afară. Lenin, 
Trotsky, Zinoviev, Kamenev, Stalin, Molotov...Visurile sunt cam 
incoerente, Lenin vrea să se răfuiască rapid cu mârşavii de bani! 
Toţi şefii bolşevici prezenţi blestemă "semnele monetare”. 
Dincolo de zarva publică, noul grup de Putere pare hotărât să 
păstreze secret de pildă conţinutul discuţiilor Politbiuroului. 


Primele zile, neavând spaţiu repartizat pentru "comisariatul” 
său, Stalin se aciuie în biroul lui Lenin. Au birouri Trotsky, 
Menjinsky ş.a. Deşi liderul maxim nu arată, probabil e tensionat, 
de nu speriat de moarte, poate de aceea îl ţine pe Stalin prin 
preajmă, pentru eventualitatea unei "spălat putina". Cei 2 se şi 
completează în teoria şi practica bolşevică: dacă Lenin crede că 
Puterea (recte partidul) e esenţialul, Stalin adaugă cu mult simţ al 
perspectivei sinistre că "partidul" se cuvine să purceadă de la un 
nucleu! 


Cine soseşte în gara Petrograd, dă peste uriaşele portrete ale 
lui Lenin, Trotsky, Zinoviev...Stalin nu, el rămâne un 
necunoscut. Totuşi deloc departe de adevărata Putere, căci un 
document confidenţial pentru uzul gărzii de la uşa cabinetului lui 
Lenin, semnat chiar de Ilici, hotărăşte că în această taină a 
tainelor Puterii nu pot intra oricând şi neanunţaţi decât 2 oameni: 
Trotsky şi Stalin. Revoluţia are 2 lideri, Lenin şi Trotsky, iar 
Stalin e persoana cea mai de încredere pentru nr.1 al Puterii! 
Ceilalţi să se bucure de gloria publicităţii... Aşadar, prima troikă a 
Puterii bolşevice este alcătuită de Lenin-Trotsky-Stalin. Poate că 
totuşi troika adevărată, bazată pe preferinţele liderului maxim, e 
formată din Lenin-Stalin-Sverdlov! 

După revoluţia din februarie, Trotsky începe să colaboreze 
cu Lenin şi degeaba crede acest răsfăţat că mereu Stalin îl 
invidiază şi-l duşmăneşte. Pentru agera partidă de şah calculată 
de Stalin, prezenţa stranie a lui Trotsky e foarte necesară. Acest 
challenger obligă apropierea între Stalin, Zinoviev şi Kamenev! 
Lenin nu-i va ierta nicicând lui Trotsky tupeul: îl face pe 
Numărul Unu "huligan" în şedinţa Politbiuroului, dar Lenin se 
stăpâneşte rece(deşi alb ca varul) şi răspunde doar "cuiva îi 
cedează nervii"...lar Stalin, expert în intuiţii asupra capacităţii 
omeneşti de josnicie, mizează pe bunele sentimente ale lui Ilici 
faţă de cel care se va dovedi duşman ireversibil al lui Trotsky, 
deci faţă de el, Stalin paladinul. De altfel,"paladinul" îl şi cam 
spionează pe Ilici, trăgându-şi de limbă soţia, lucrătoare la 
secretariatul lui Lenin... 


Prin câteva remarci disparate, aparent întâmplătoare, Stalin 
încearcă să găsească în Trotsky un sprijin împotriva controlului, 
de nesuportat pentru el, din partea lui Lenin. Trotsky se 
derobează, motiv în plus pentru Stalin să-l urmărească cu o ură 
rece, laşă, perfidă. Trotsky şi Stalin ar fi trebuit să se cunoască de 
la Congresul din Londra, dar strălucitorul-încă de atunci-Trotsky 
nu l-a remarcat nicicum pe insignifiantul gruzin Stalin! Se revăd 
la Viena, în 1913, Trotsky îl bagă în fine în seamă pe Stalin, 
având presentimentul unei "duşmănii apriorice şi concentrări 
posomorâte", oricum o impresie apăsătoare şi de neuitat. 


Suportă trioul Puterii modificări? În 1922, Lenin bolnav e ca 
şi invizibil la Kremlin, pentru oaspeţii străini de marcă trece în 
față Kamenev drept cel mai important om al Republicii, cică el ar 
fi dat lovitura decisivă la Revoluţie!? Când încearcă să-şi 
îmbrobodească inamicii "albi" şi serviciile secrete străine, CEKA 
manipulează rapoarte de intoxicare conform cărora grupul lui 
Lenin insistă pe onorabilitate liberală, izolând radicalii de tipul 
Stalin din Politbiuro... 


Primii ani după lovitura bolşevică, exista o anumită libertate 
în viaţa internă de partid, fiecare bolşevic de rând având dreptul 
să-şi susţină, chiar insistent, punctul de vedere. Fireşte, libertate 
totală exista şi în Politbiuro, de pildă Trotsky şi Piatakov nu se 

jencază să se opună vehement şi radical opiniei majoritare. 
Sokolnikov, narkom pentru Finanţe şi iniţiator al reformei 
monetare, afirmă că este sabotat de înalta conducere, ca atare 
îşi va cere eliberarea din funcţie. Şi abilul Krasin, fostul terorist 
înălţat demnitar al Comerţului Exterior, acuză Politbiuroul de 
incompetenţă şi le ţine prelegeri în temă... 


Dzerzynski, şeful CEKĂI, e cam docil cu înalta conducere. 
Dar şi volubilitatea sa patetică e rău primită, Kamenev îl şi 
repede: Felix, aici nu eşti la miting, ci la şedinţa Politbiuroului! 
lar Zinoviev îl acuză pe Dzerzynski de abuz spectacular cu 
anghina sa pectorală, mai mult, şeful CEKA dă impresia de 
broască râioasă târâtoare!? Cu de-alde acestea şi cu altele 
Politbiuroul ţine să se învăluiască în secret, astfel se ia în 1920 
decizia ca hotărârile sale legate de cele mai grave probleme ale 
statului să nu fie consemnate în procesul-verbal oficial. Dar nu-i 
nevoie să intri în inima tainei, pentru a aprecia-ca Mihail 
Bulgakov, în 1923, că se practică în URSS o politică "josnică şi 
nefirească". Puterea de sus devine din ce în ce mai 
misterioasă,partea ei vizibilă,evident discreţionară, e troika, 
omniprezentă pentru peste 3 decenii în procese 
sumare/inspecții/controale: grup de 3 tovarăşi în haine de piele 
scorţoasă, cu şepci muncitoreşti,bine hrăniţi şi cu aer important! 


P.Drieu la Rochelle observă că Stalin se înscrie în categoria 
oamenilor de clasă medie asemenea unor Richelieu, Pitt, 
Bismarck-, gruzinul e un mare om mediu, capabil să-l învingă pe 
fond pe un Lenin (şi dacă acesta ar fi trăit mai mult...), ca să nu 
mai vorbim de un intelectual naiv ca Trotsky, vulgar 
Chateaubriand, un romantic Disraeli scăpat din chingile 
disciplinei britanice, care nu-i putea lăsa lui Stalin o altă impresie 
decât Kerensky lui Lenin! Stalin abia aşteaptă să-şi impună 
gusturile, pentru el Puterea nu se cuvine a fi transparentă, ci 
învăluită în taină, urmând ca misterul să trezească spaimă şi 
respect mistic! 


Ce perspicace se arată emigrantul Şulghin în cartea sa Anul 
1920: Lenin şi Trotsky sunt încăpăţânaţi, ei vor târâ "sacul 
socialismului" până la capăt, atunci va veni Altcineva, adevărat 

Roşu prin putere voliţională şi adevărat Alb prin obiectivele 
urmărite, ce mai, un bolşevic prin energie şi naţionalist prin 
convingere. 


Observă cu sagacitate Boris Pasternak, într-o problemă 
generală, că "mediocri" sunt numiţi îndeobşte oamenii obişnuiţi, 
de rând. Totuşi, banalul este o calitate vie, emanând din interior, 
aducând în mod ciudat cu talentul în destule privinţe...La urma 
urmelor,oamenii de geniu sunt întrutotul banali! Neobişnuită e 
numai mediocritatea, din care face parte şi "omul interesant", cel 
căruia îi repugnă acţiunea, dar care parazitează trunchiul 
genialităţii, pe care "interesantul" o interpretează ca pe o 
măgulitoare stare de excepţie, de parcă genialitatea ar fi 
superlativul unei vijelioase dreptăţi, însufleţită de propria ei 
nemărginire...(7) 


Reflectând cu acuitate la de-alde acestea, vom înţelege de ce 
era scris să câştige partida Stalin. După Octombrie Roşu, 
locuitorii Moscovei se dumiresc cam pidosnic asupra structurii 
Puterii bolşevice, deocamdată îi numesc "komisari" pe toţi noii 
oameni. Moscoviţii contemplă cu un ochi îngrijorat cum 
mărşăluiesc lent pe bulevardul Tverskaia, umăr la umăr, Gărzile 
Roşii. Poate e o neplăcere vremelnică şi viaţa vechii capitale a 
țarilor se va întoarce la normalitatea cumsecade:  străduţe 
întortocheate, pitoreşti moravuri asiatice, liceene drăgălaşe, 
negustori simpatici, uriaşe fabrici textile, nacialnici liber- 
cugetători, birjari de lux, actori celebri universal, bârfeli iuți şi 
restaurante luxuriante. Toate-şi vor reveni, după dispariţia 
fioroşilor komisari, robii rurali vor popula iarăşi fabricile şi 
oraşul se va fanfarona iarăşi la umbra multelor clopotniţe... 


Ei bine, la Moscova au hotărât bolşevicii să mute capitala, 
din  Petrogradul plin de birocraţie ţaristă, de intelectualitate 
ostilă, de politicieni nesiguri, chiar dacă aliați pe moment la 
guvernare ca eserii. Trotsky subliniază prin mirarea sa ironică 
cum devine bătrânul, medievalul Kremlin o citadelă a revoluţiei! 
Nu cumva deja începe agonia Utopiei? Bolşevicii se aliniază- 
prin Kremlin-unei tradiţii cavernoase ruse, cu frământări, intrigi, 
crime, tragedie rusă. O clipă, Lenin reacţionează ironic la ideea 

de simbol bolşevic al Puterii, ba Smolnii, ba Kremlin,"ce prostie 
sentimentală"! 


Şefii bolşevici se instalează în clădirea Corpului de 
Cavalerie, aruncându-i pe locatari în ghearele CEKĂI. Acum, 
orologiul din turnul Spassky nu mai intonează imnul țarist, ca 
Internaționala. Automobilele noilor stăpâni intră în Kremlin pe 
sub icoanele cu sticla spartă şi candela stinsă...Se păstrează la 
Kremlin şi lacheii bătrâni. Lenin le aminteşte insistent 
camarazilor că nu mai sunt la Smolnii, iar masa bolşevicilor de 
rând apreciază cum poate gustul "burghez", chiar invederat 
feudal al liderilor săi! 


Pe cheiul Sofia, de pe malul râului Moscova, guvernul 
bolşevic a amenajat un hotel pentru oaspeţii străini, de unde se 
pot vedea cele 3 turnuri vechi de cărămidă cu săgeți verzi al 
Kremlinului, Palatul Mare, formidabila catedrală în alb şi 
auriu...Pe Kremlin flutură steagul roşu.Se păstrează câţiva ani 
urmele de luptă prin preajmă. Importante unităţi militare de pază, 
inclusiv un parc de artilerie în zona fostului Sinod. 


Turnuri barbare, creneluri de culoarea sângelui 
închegat...Forţă! În Palatul Mare, simbol al Rusiei imperiale, 
revoluţia s-a instalat cu arhivele şi propaganda ei, dar s-au păstrat 
crucile şi vulturii imperiali, ba chiar şi apartamentele private ale 
familiei imperiale. Mai cu seamă oaspeţii străini trăiesc-ca la 
Escurial, sau Cetatea Interzisă din Beijing-senzaţia timpului 
oprit, al vieţii încorsetate în monotonie. 


Ce înseamnă Kremlin? Bisericile din incintă păstrează 
picturi de Feofan Grecul, Rubliov ş.a. În curţi, poţi admira 
masivităţi pitoreşti:țar-puşka şi ţar-kolokol. Eleganţa palatelor 
este luxuriantă, aur, marmură, icoane, candelabre, 20 de soiuri de 
lemn pentru parchete, tronuri de fildeş ale țarilor, diamante şi 
nestemate,o farfurie menajeră de 4 kg aur, dantelării de argint 
ş.c.|. La de toate, vechi şi actuale, reflecteză sensibilitate 
supusă/complexată/ ambițioasă a lui Mihail Bulgakov, când- 
privind Kremlinul în ceaţă, în anii '20-exclamă covârşit:"duioasa 
şi unica mea dragoste". 

La nici 2 km de Piaţa Roşie se află complexul mânăstiresc 
fortificat Novodevicie, unde totul a rămas ca-n veacul XVI. Poţi 
lesne să-ţi imaginezi o zi mohorâtă de atunci, cu soldaţii de la 
parapet scrutând pădurea şi câmpurile, gata să tragă clopotele 
vechiului turn, spre a avertiza Kremlinul asupra pericolului. Pe 
alei se plimbă măicuţele mânăstirii, iar preoţii se cufundă în 
rugăciuni ... Sigur,o lume fără mari complicaţii şi răspunderi,dar 
întunecată şi înfricoşătoare!(8) 


În anii de după 1922, când Lenin traversează o perioadă de 
idioţie şi Krupscaia îl reînvaţă să vorbească, bolnavul ajunge să 
reproducă lesne"'proletariat/popor/revoluţie/burghez/congres"! În 
Elveţia, în momente de agreabil loisir, cu dragostea pe aproape, 
liderul bolşevic tot la politică netrebnică gândeşte...În agitația şi 
incertitudinea executării lui Octombrie Roşu, Lenin urlă, înjură, 
îşi ameninţă camarazii cu împuşcarea! În acestea vom sesiza pe 
adevăratul Lenin, altfel ascuns în spatele idealulului de eu 
constituit de personajul Rahmetov al lui Cernîşevski. 


Ignorând,ca mai toată lumea,complicata genealogie a lui 
Lenin, dar intuind câte ceva, lord Bertrand Russell aproximează 
un contur ideatic al liderului bolşevic maxim. Nici vorbă că alde 
Montaigne şi Voltaire au fost nişte sceptici joviali, nostalgici 
după o credinţă rigidă şi o călăuzitoare Biserică, tot astfel cum 
mulţi liber-cugetători catolici, deloc veseli, resimt acelaşi gol...Ei 
bine, Lenin se constituie în exemplu suprem, el şi-a însuşit 
credința unui liber-cugetător protestant, căci evreii nu se 
deosebesc de protestanți în structură mentală, numai că 
antecedentele bizantine ale liderului bolşevic l-au presat să 
plăsmuiască o "religie" în care credința să îmbrace forme 
vizibile, mult peste Auguste Comte!? Când Rusia sărbătorea în 
1913 cu fast tricentenarul dinastiei Romanov şi ţarismul părea de 
nezdruncinat, Lenin admite cu tristeţe că nu va vedea revoluţie 
rusă în timpul vieţii sale. 


Scriind Statul şi Revoluţia, Lenin îşi trădează o anume 
slăbiciune pentru anarhism. Trebuie să i se recunoască liderului 
bolşevic strădania de a compensa întărirea birocratică a noii 
Rusiei prin crearea unor organisme de control popular. 


67 


ÎL surprinde Gorki pe un Lenin cu inimă de copil:merge pe 
sub brazi, ridică privirea şi zâmbeşte:sus e o gaiţă...Poeţii 
momentului, nu neapărat yesmeni sau naivi, văd un Lenin capabil 
de inocenţă: "Dar el se da cu ţânci mucoși/La derdeluş cu 
sănioara". Altfel, liderul maxim e adeseori surescitat, iute, 
caustic, alergând de colo-colo, trimițând bileţele în toate zările, 
conducând nava noii Rusii cu o ironică mână de fier. Cinic 
asemenea unui nou "Principe", el e mai abil decât Robespierre în 
a armoniza ideologia/acţiunea/politica. E impersonal, aşadar 
imun la "biografie", fiind simultan Marat şi Bismarck! Şi 
probozindu-şi adversarii cu un as de caro... 


Lenin va muri de plictiseală, apreciază medicul său curant, 
darul său de conspirativitate în grupuri mici nu mai are un obiect 
al muncii, în rest degeaba reala sa autoritate absolută! Ca 
onorariu, medicul prezintă câte un bileţel cu nume pe care 
doreşte să le vadă în libertate din ghearele bolşevicilor şi Lenin îi 
eliberează loial. Şi iată că medicul cere dreptul de a emigra cu 
familia, iar Lenin se execută oferind paşapoartele. (9) 


Trotsky şi-a avut,deja,primul moment de strălucire cu ocazia 
primei revoluţii ruse, în 1905, când a condus legendarul soviet 
din Sankt-Petersburg şi a entuziasmat masele prin discursurile 
sale şi, apoi arestat, s-a comportat impunător în faţa instanţei 
ţariste. Condamnat la exil pe viaţă, Trotsky a fugit din Siberia, 
călătorind 700 km.cu sănii trase de câini! Într-un moment de 
furie în 1905, Trotsky- cunoscându-l deja de 3 ani-îl face pe 
Lenin: carierist josnic, ticălos, escroc, mincinos, porc ş.a.Sigur că 
nici Lenin nu-i rămâne dator şi în vreun moment de iritaţie îl 
face:......, pentru ca în 1917 să scrie despre cel mai bun bolşevic 
"Bravo, tovarăşe Trotsky!" 


Lev Davâdovici Trotsky are o faţă obişnuită de intelectual 
evreu, cu buze roşii senzuale, cu o barbă mică şi ochelari de 
miop. Faţă întunecată, frunte înaltă, obraz împietrit. Arogant cu 
colegii de conducere şi agent energic în contra isteriei bolşevice. 
Elegant în momente de reprezentare (ca la Brest-Litovsk), 
personaj cu încărcătură dramatic-cabotină Faţa lui Trotsky 
devine mefistofelică îndată ce ia cuvântul şi magnetizează 

mulțimile. Insul se socoteşte orgolios "artist liber al revoluţiei”. 
De fapt,î | joacă pe Mefisto!? 


Cândva, în exilul aurit al lui Trotsky, un viţeluş de adorator 
îl întreabă pe ilustrul de ce se îmbracă în negru."Pentru că sunt 
pesimist!" 


Acum, Trotsky îşi contemplă camera din Kremlin, cu mobilă 
produsă din mesteacăn de Karelia, cu ceasuri de cămin cu Amor 
şi Psyche, pe care le interoghează ironic: "Nu ne-aţi aşteptat?" De 
fapt, Trotsky e dintotdeauna meduzat de ideea de "lux", de 
exemplu vizitând România a fost îngrozit de luxul femeilor! 


Cum va conlucra acum cu Lenin? În trecut îi separaseră 
adesea nu doar deosebiri omeneşti, dar şi viziuni teoretice 
ireconciliabile.Trotsky are experienţa nemijlocită a revoluţiei din 
1905 şi a observat atunci că țărănimea departe de a sprijini 
revoluţia rusă, participă ca soldatescă la represiunea ei! Nu-i bai, 
se va face Revoluţia cea mare cu proletariatul industrial. Din 
lipsa unei burghezii consistente, se poate sări peste etapa 
"1789"...În aceasta şi în altele ("revoluţia permanentă”, de 
exemplu) greu se împacă Trotsky cu Lenin. De pildă, până în 
1919, Ilici ar vrea să impună o pauză, în aşteptarea inevitabilei 
revoluţii germane fraterne...Conducerea bolşevică nu gustă 
agilitățile de escroc ale lui Trotsky la Brest-Litovsk şi crede 
criminal de păguboasă diplomaţia aceluia. 


Trotsky fusese menşevic şi-i combătuse vitriolant pe 
bolşevici. Pe Lenin îl socotea "dictator, viitor Robespierre", dar şi 
Lenin îl ardea pe Trotsky cu câte un "Iuda"! Dar, miracol, după 
inamici se apropie... Încă de la prima sa cuvântare la gară, Trotsky 
electrizează mulțimile. Şi cum răsfăţatul se preface a-l ignora pe 
Lenin, Ilici face el primul pas spre împăcare. Dar Trotsky cere 
renunţarea la panaşul de "bolşevic", de altfel se comportă ca un 
Conducător, deși nu este nici măcar bolşevic. 

S-ar zice că Trotsky este îndeajuns de îngâmfat şi orgolios, 
de la o vreme-spre a atrage atenţia-circulă în automobil deschis şi 
cocoţat pe 2 perne babane, dată fiind statura lui mică!(10) 


Stalin e gruzin, dar cât se revendică el ca fiind de această 
etnie?! Strămoşul mitic al gruzinilor e Kardhu, iar mândra regină 
Thamar e eroina naţională a Gruziei. O ţară a belşugului şi 
nostalgiei, maiestuoase piscuri înzăpezite dominând văi mănoase, 
peisaj vegetal subtropical, cu bărbaţi curajoşi şi petrecăreţi, fie ei 
ciobani, fie prinți şi cu domniţe frumoase cu ochi negri. Aproape, 
în timp şi spaţiu, de Orientul preelenic şi preislamic, aşadar 
Gruzia e un impunător leagăn de cultură şi neîndoios o şansă 
esoterică pe urmele Egiptului şi Babilonului şi un dialog cu 
misterul cosmic. O rună, Gruzia! 


Locuise cândva la Tiflis, nepoată a unui înalt demnitar țarist 
local, Elena Blavatsky, viitoare celebră teosoafă. Ideile şi textele 
ei circulau prin capitala gruzină, fascinând minţile fragede. Nu-i 
exclus ca şi tânărul Djugaşvili să se fi simţit atras de ocultism, 
ceea ce ar constitui încă un motiv pentru care cuviinciosul 
seminar ortodox să dorească a se debarasa de acest flăcău 
straniu... 


Tânărul revoluţionar Djugaşvili se află, la 22 ani, în prima sa 
detenţie, închisoarea fiind supraîncărcată de deţinuţi politici şi de 
deţinuţi de drept comun, aflaţi în permanent scandal. Directorul 
închisorii a hotărât să le administreze "politicilor" o drastică 
sancţiune ruso-asiată, astfel că-în zi de Paşti-deţinuţii sunt trecuţi 
între 2 şiruri lungi de soldaţi, care-i altoiesc cu patul puştii , iar 
viitorul Stalin străbate infernul torţionar cu fruntea sus şi citind 
dintr-o carte! 


Encomiastica va afirma că numele de "Koba", lider al 
mişcării greviste din Baku, i-a făcut să tremure pe toţi menşevicii 
şi a întărit spiritual pe bolşevicii guberniilor depărtate; că deja 
Lenin îl are în vedere pe aprigul tânăr; că bolşevicii ruşi traduc 
articolele din ziarul gruzin al lui Stalin; că în onoarea lui Koba, 
se porneau mişcări de muncitori şi ţărani în zona Tiflis-Gori... 

Când a sosit la Petrograd, în 1917, Stalin s-a aciuat pe lângă 
un mic evreu bolşevic, Solţ, poreclit "conştiinţa partidului”. Într- 
adevăr, în zilele de foamete ale marelui oraş, când muncitorii 
exasperaţi de rațiile minuscule de alimente năvălesc în sălaşul 
responsabilului cu distribuirea raţiilor, Solţ, nu găsesc la acesta 
decât câţiva cartofi degeraţi...Când se ajunge la Marea Teroare 
din 1937, micul evreu îl va critica pe Stalin de la tribună, paza 
vrea să-l gonească, dar Stalin poruncește să fie lăsat să 
vorbească! Când este arestat un apropiat al său, în aceeaşi 
perioadă oribilă, Solt îi scrie Atotputernicului un mesaj foarte 
aspru şi iarăşi zboară poruncă spre NKVD să nu fie atins micul 
evreu(va fi "doar" instalat 1 lună într-o clinică psihiatrică...). În 
fine, la o aniversare oficioasă, Solt e invitat să ţină un referat la 
Muzeul Revoluţiei, în noiembrie 1937 şi declară (dar vor suferi 
doar organizatorii...):" Acelea au fost vremurile când nu se ştia 
nimic de Stalin!"Bietul Solt, va mai vieţui un timp, bolnav, cu 
mintea tulburată, scriind pentru posteritate un mesaj important cu 
cifrul din ilegalitate! 


Stalin tot insistă, public, după lovitura bolşevică din 
octombrie 1917, cu o modestie suspectă:" În comparaţie cu 
ceilalţi revoluționari, în acea perioadă, eu n-am săvârşit nicio 
faptă demnă de consemnat". Mai ales tinereţea vrea Stalin s-o 
creadă neinteresantă pentru uzul public, de parcă s-ar teme că 
răpeşte samavolnic gloria altor tineri!? 


Ce-i drept, în vremurile conspirative, Stalin ştiuse să lase 
bune impresii:foarte serios, închis şi timid, hrănindu-se la nevoie 
cu bere şi pâine. lar acum, cu bluza sa neagră şi largă, cu ochii 
săi scânteietori, cu vorbă chibzuită şi cu un zâmbet parşiv pe sub 
mustață, e umbra lui Lenin. 


Ce tâlc să poarte istorioarele tămâiate pe care Stalin le 
răspândeşte în jurul său? De exemplu aceasta cu deprinderea 
Sf.Francisc de a vieţui fără bunuri: zice că un călugăr l-a întrebat 
pe Sfânt dacă poate să aibă măcar o Biblie a sa, la care Sfântul i- 
a răspuns că astăzi poate să primească Biblia sa, iar mâine va 
ordona bunul călugăr să i se aducă Biblia sa!... 

Lenin îi dă lui Stalin o misiune discreţionară în Sud, e vorba 
în principal de "Cruciada pâinii”, dar şi de supunerea locală 
necondiţionată(militarii,incluşi) în faţa acestui emisar central. 


Şi totuşi, Stalin simte o irepresibilă atracţie către epoca 
apusă a Imperiului țarist. El va merge de nenumărate ori la 
Teatrul Artistic din Moscova să vadă piesa lui Mihail Bulgakov, 
Zilele familiei Turbin. Dar e doar dublul său, altminteri e un 
bolşevic acut în viclenie tactică, deplin secretos în strategie: 
Stalin, nu altcineva, afirmă în 1924 că lupta de clasă cată a se 
stinge în ţara Sovietelor, cere răbdare din partea Partidului cu cei 
căzuţi în greşeală, ba chiar îşi râde pe faţă de bolşevicii care agită 
sperietoarea kulacilor! 


Când una din secretarele lui Lenin îşi anunţă retragerea- 
aşteaptă un copil, e ruşinos să mărturisească şefului bolşevic, iar 
soţul Stalin vrea ca ea să plece...-Lenin spune vorbă mare, 
ridicând din umeri:în mod cert, "Asiaticul" are nevoie de 
tandreţe. (11) 


Vechea, biata, absurda intelectualitate rusă, oftează Gorki...E 
adevărat că încă Dicţionarul Uşakov oferea, între altele,această 
definiţie perversă a intelectualului: "un om a cărui conduită 
socială e caracterizată prin lipsă de voinţă, îndoieli, 
şovăire"...Prin segmentele populare slavofile se articula o 
acuzaţie misterioasă: intelectualitatea rusă e un fenomen identic 
cu Petru I „adică "Europa" împotriva Rusiei milenare a mujicilor, 
de aceea vezi bine intelighenţia nu se ataşează schimbării 
bolşevice!? 


Totul ajunge reflex popular, de exemplu în frusta Armată 
Roşie a războiului civil, ţăranii-soldaţi îl cred boierit şi antipatic 
pe orice "intelighent" şi se poartă cu el bănuitor, ba chiar cu 
dispreţ făţiş. În fond, de ce se plânge această intelighenţie rusă? 
De foame, frig şi abrutizarea vieţii. Dispar instituţiile culturale, 
care luminau provincia rusă şi apar circul, afişele stupide şi 
ignoranță agresivă. 

Să fie emigrarea o soluţie, la Paris sau aiurea? !Organele 
represive bolşevice se deprind cu dădăceala victimelor lor: "Mai 
lasă naiba chichiţele astea de doi bani ale intelighenţiei ruse, sunt 
desuete!"(12) 


Dar ce te faci cu derapajele morale ale noii stăpâniri? Lenin 
detestă intelectualitatea rusă, consideră această castă rahatul 
naţiunii, intelectualii sunt îndeobşte nişte insecte dăunătoare ş.c.]. 


Degeaba va dori Gorki să-şi amintească, polemic:Lenin 
însuşi a făcut parte din oribila categorie!? 


Stilul de apreciere al lui Lenin trece şi la alți bolşevici de 
răspundere, astfel presupusul luminat Lunacearski (acum narkom 
al culturii) tratează criticile maestrului său Korolenko, din 1918, 
drept o litanie plictisitoare, o colecţie insipidă de filipice, predica 
unui profet provincial, moft moralistic rostit în numele unor 
valori onorabile şi filistine precum "justiția", totul e demodat în 
prezenţa aventurii mondiale a bolşevismului.(13) Lecţia, publică, 
trebuia să servească şi altora ca învăţătură de minte. 


Intelectualii pot fi dotați, uneori, cu un subconștient 
masochist, mai ales de la distanță pus în valoare...Lovitura 
bolşevică impresionează nervii fragili ai artiştilooccidentali, 
francezi cu osebire, unul chiar îşi intitulează un poem de 
glorificare: Prikaz.Elogiu adus autocraticei forțe întunecate, 
pardon luminoase acum... 


Când reprezentanţii vechii gărzi bolşevice se vor simţi 
depăşiţi de istorie,îşi vor imagina cum îi văd tinerii lupi 
yesmeniia, acolo, nişte intelectuali arțăgoşi, conspirând(nici nu 
mai are importanță dacă onest, sau venal) împotriva legii şi 
ordinii. La naiba, doar n-am făcut revoluţie pentru nişte 
dezaxaţi!?(14) 


Principiul "Epinalului” începe să funcţioneze de minune în 
ţara potemkiniadei! Astfel, la începuturile puterii bolşevice, intra 
în vigoare un decret potrivit căruia intelectualii au a presta doar 6 
ore de muncă pe zi, iar cei cu muncă fizică şi funcţionarii-8 ore. 
Numai că, din primele zile după lovitură, intelectualitatea stă în 

casă, fără lumină, aşteptându-i cu sufletul la gură pe eliberatori. 
Mai nimeni nu crede în durata noii Puteri. 


Destui intelectuali cumsecade cultivau  fractalul 
nonviolenţei tolstoiene, îmbârligat cu visul unei constituţii 
liberale...Ei s-au bucurat de izbucnirea schimbării, dar s-au simţit 
repede tulburaţi("iar sânge"), bolesc, ies rar din casă, îl citesc pe 
Platon, de nu pe Dostoievski. Culmea, nu autoritatea nouă, ci un 
prieten te întreabă perfid-suav: "Sabotezi?" şi se cuvine să-ţi 
esenţializezi starea: "Nu, dragule, sunt indignat!” Ba chiar mori 
curând după aceasta. 


Gorki ia act şi de existenţa "intelectualităţii revoluţionare", 
poetul decadent Balmont, ins nu tocmai lipsit de talent, publică 
un volum linguşitor Secera şi ciocanul! Dar gonflatul o şterge din 
ţară, ceea ce obligă autoritatea a bloca plecarea unor inşi sinceri 
în opoziţia lor faţă de bolşevism, ca Blok şi Sologub, spre a nu 
mări numărul inamicilor de peste hotare ai puterii sovietice. 


E vădit la Blok, în 1918, un "alean nemărginit”, pe care 
Gorki îl interpretează corect ca atrofia voinţei de a trăi, boală 
rusească...Blok e cineva, dar nulităţi şmechere ca Balmont pot să 
mârâie cât vor de-a surda că poporul rus nu-i mai bagă în seamă. 
Mai ales că această "intelectualitate revoluţionară” se joacă 
iresponsabil cu fitilele bombelor. Până la urmă, să privim mai 
atenţi acea facțiune în frunte cu Lenin...Şi orice s-ar spune, se 
reeditează Tolstoi şi Dostoievski. (15) 


Sâcâit de chestiunea Adunării Constituante a Rusiei în 1917- 
1918, Lenin ţine să purice listele bolşevice, s-au strecurat acolo 
fel de fel de intelectuali, or e nevoie de muncitori şi 
ţărani...Zinaida Hippius observă că,dintre intelectualii mânaţi la 
muncă de foame şi bici, doar câţiva devin bolşevici, cel puţin la 
Petrograd, dar aceştia fac afaceri murdare cu comisarii şi latră 
confuz despre mânia proletară! Prin 1921-1922, Lenin e convins 
că bieţii bolşevici sunt de batjocura tuturor  trântorilor, alb- 
gardiştilor şi a intelectualilor ticăloşiţi, fireşte. Atitudinea lui 
Lenin e ca şi generalizată, de vreme ce până şi vag simpaticul 
Buharin replică la nemulţumirile intelectualilor  prestigioşi ai 

Rusiei cu stigmatul"ideologie din epoca de piatră”. Ce 
coincidenţă, în Berlinul nazist se va cugeta la fel...Casta de 
deprinde cu acestea, ca şi cu calificativele laitmotiv ale 
tombaterei bolşevice din veac: "un intelectual confuz, şovăielnic, 
liberal putred". (16) 


E poveste veche la Gorki, dacă până şi băieţelul său, cândva 
spunea provocator: "Voi sunteţi copiii întunericului, iar eu cu 
tata-copiii soarelui". 


Oricât îi plăcea lui Lenin romanul tezist al lui Gorki, Mama, 
îi reproşa totuşi autorului idealizarea  intelectualității 
revoluţionare!? Dar Gorki crede insistent, până târziu, că alţii îi 
deformează pe intelectuali, prezentându-i cu suflet sărac, ca pe 
nişte rataţi, făcându-se a uita că Intelectualul a fost eroul care a 
chemat la viaţă şi a organizat forţele care au făurit revoluţia. 


Deşi relativ amic cu Lenin, Gorki ajunge în 1918 să-l taxeze 
pe liderul bolşevic drept "un aventurier” trădător al intereselor 
muncitorimii ruse. În genere, fostul prevestitor al revoluţiei, 
stigmatizează în gazeta sa, Novaia Jizn, teroarea dezlănţuită de 
bolşevici. Stalin se pronunţă maliţios contra spiritului 
independent, prevăzându-i lui Gorki (bănuit a păstra atracţie către 
"laurii" feluritelor autorităţi defuncte) aruncarea la "arhiva fără 
întoarcere", dacă nu se cuminţeşte. Gorki scrie şi o piesă contra 
mârşăviilor bolşevice, dar fără şanse de reprezentare, plus că 
bosul de Petrograd, Zinoviev, dispune percheziţie la marele 
scriitor, ca pe vremea ţarului şi suprimă  obraznica gazetă, 
probabil la semnalul lui Lenin. 


Gorki se agită către intelectualii occidentali: "Ajutaţi-ne! 
Trimiteţi-ne urgent orice se poate mânca, în curând va fi prea 
târziu şi ultimul dintre noi va fi probabil mort de 
foame"...H.G.Wells îi vede pe aceşti atleți ai suferinţei, toţi-cu 
excepţia artiştilor dramatici-rabdă crâncen, grupaţi în cămine 
gen "Casa Ştiinţei”, dintr-un fost palat arhiducal. Savantul 
Pavlov, laureat al premiului Nobel , lucrează în cabinetul său 
într-o haină mizer, înconjurat de cartofii şi morcovii cultivați 
chiar de el...Compozitorul Glazunov,încearcă să compună ş.c.].Se 

moare, vai, pe rupte! Wells observă cu admiraţie eforturile lui 
"Maxim cel Amar" de a salva pentru Rusia o aristocrație a 
spiritului, Copiii Soarelui. 


Oricât va admira Mihail Bulgakov unele opere ale lui Gorki, 
nu poate să-l stimeze pe om: antipatic, de la o vreme oficializat şi 
simbol al Puterii. Sigur, deşi Stalin nu-i va uita trecutul... (17(18) 
(19) 


Poate vom înţelege mai bine climatul artei noi în Rusia 
bolşevică , dacă ne sprijinim pe subtilul sprijin al lui Matei 
Vişniec, din piesa Richard al III-lea se interzice. Înainte de a 
deveni o victimă a Terorii, regizorul Meyerhold a fost promotor 
al Utopiei criminale (mă rog, dreptul intelectualului la visare!? ) 
şi atunci devine ispititor pentru Vişniec să propună un "teatru în 
teatru", în care actorii trupei lui Meyerhold sunt dedublaţi în 
agenţi ai Nihilului, căci delirul Tiranului este unul şi acelaşi de 
la Richard al III-lea la Stalin „iar fenomenul revoluţionar produce 
victime în teatru ca şi în viaţă...Se "aude" în spectacolul 
Meyerhold-Vişniec-regizorul de har '2000 vuietul veacului de 
fier: cenzură, denunţuri, bocănitul cizmelor 
CEKA/GPU/NKVD/KGB, toate în luptă cu "formalismul bio- 
mecanic" al lui Meyerhold. Un timp, avangarda e stăpână la 
Moscova, plastica îndeosebi inovează fabulos prin raionism, 
suprematism, constructivism, productivism. Rezonează numele 
unor Tatlin, Larionov, Malevici, Chagall, Rodcenko, Kandinsky 
... Sub conducerea pictorului David Burliuk, fiinţează o "şcoală" 
de pictură -poezie la care aderă şi Maiakovski. Poetul-toboşar 
incită: "Azi descuiem temeliile tainei". Din când în când, Lenin 
personal îşi coboară sfintele scule, spre a sublinia importanța 
"politico-administrativă" a poeziei lui Maiakovski, dar despre 
valoarea plasticii de avangardă, în genere a artei noi, nicio înaltă 
apreciere ...Doar calcule tactice şi toleranță, o vreme. 


Sărbătorirea lui 1 Mai 1918, cel puţin pavoazarea capitalei e 
lăsată pe mâna avangardiştilor. Prin Moscova defilează câte un 
panou cu un ochi hipnotic de peşte şi băbuţele îngrozite ţipă: 
ăştia ne pun să ne închinăm la Diavol! Multe din acestea 
înregistrează Viktor Șklovski, compagnon şi teoretician al noii 

arte de stânga a Rusiei. De fapt, toţi reprezentanţii avangardei 
ruse se formaseră înainte de 1917, pictorilor li se părea că arta 
îngheaţă în "depozitele" palatelor şi galeriilor de profil, arta se 
cuvine scoasă în stradă! Noul mesia e Tatlin, tip serios şi fără 
simţul umorului, el îl primeşte în atelierul său pe Malevici într-un 
cort, îl divinizează şi-l urăşte pe acest concurent redutabil, care i- 
ar putea şterpeli ideile... Tatlin e cel care proiectează turnul 
Kominternului, nou Turn Babel : respingându-l pe Dumnezeu, 
proletariatul trebuie să se înalțe în spirală spre proaspăta sa 
aspirație, cerurile Revoluţiei Mondiale!" Turnul" se vrea o 
sinteză a noului în pictură/sculptură/arhitectură. Iar Tatlin îşi 
continuă visul,  imaginând pentru proletarii victorioşi ai lui 
Octombrie Roşu o costumaţie pe care, fireşte, nimeni nu o poate 
purta .Genialoidul entuziast se zbate, neînțeles, în proiectele sale, 
marele spectacol fiind el însuşi. Doar arta are a trasa sarcini 
pentru Tehnică. 

În apartamentele moscovite ale adepților artei noi nu mai exista 
mobilă,o ardeau în iarna cumplită a lui 1918, de altfel era un 
cusur mic-burghez mobila, ca şi preocuparea domestică din 
partea femeilor, drept care mucurile de ţigară şi resturile de 
mâncare se învelesc în ziare şi se aruncă, e singura curăţenie a 
acestor artişti. Pe ziarele aşternute pe jos, pline de discursuri 
bolşevice ardente şi apeluri la "Mondiala", se doarme şi se face 
dragoste. Majoritatea acestor pitoreşti talentaţi de ambe sexe vor 
dispare în Teroare şi Gulag, se vor sinucide fizic sau moral, sau 
vor fugi în exil. Sau îşi vor supravieţui în deznădejde, ruină, 
anonimat, groază ca Tatlin. Rar voioşi, băftoşi nonagenari ca 
Şklovski. Patimile sunt cumplite, se navighează cu riscuri, 
Maiakovski îşi deplânge propria experienţă: "E futurist/Ce-o fi, o 
fi,/ ia/leagă-i botul". În 1925, Nikos Kazantzakis participă la 
Moscova la experimentele creării unei arte noi şi patetizează: 
Pământul cel nou se străduieşte-prin construcţie şi distrugere-să 
imprime un Ritm care să ordoneze viaţa, dar viaţa Noului Stat 
scapă prin jocul ei calculelor,i şi bate chiar joc de cei care 
încearcă s-o mântuie pe această "trotteuse"! Stalin îi pregăteşte 
lui Gorki rolul de gropar al artei ruse de stânga, convins cum era 
onestul bătrân că această "avangardă" rusă este o potlogărie! 

Noii stăpâni bolşevici cochetează deocamdată cu "arta de 
stânga", dar ce te faci cu tinerii strânş i(unii refugiați din Nord) 
la Kiev, în 1918- 1919? Ei sunt mai la stânga decât toate stângile! 


Băieţii adoră Marşul pe stângul de Maiakovski, da, 
avangardismul e la loc de cinste în Kievul carnavalesc şi pare 
unanim acceptat  stângismul în toate:politică/discurs/ 
gândire/dragoste. Nu, Lenin n-a suportat arta nouă, mai ales nu-l 
iubeşte pe Maiakovski, un "bufon" care a ataşat "revoluţia" la 
păsăreasca sa. Nu cumva narkomul Lunacearski s-a molipsit şi el 
de futurism, de-i acordă "bufonului” tiraje scandaloase, când 
acestui absurd de Maiakovski i s-ar cuveni doar tiraje 
confidenţiale, pentru "biblioteci şi smintiţi"!? 


Destui cetăţeni cumsecade, unii instruiți, rămân cu o spaimă 
superstiţioasă în faţa "artei noi", sigur că-şi spune cuvântul şi 
stupiditatea îndelungă a realismului socialist (când catastrofalul 
Repin era paraşutat drept geniu!), oricum când într-un mediu de 
militari cineva cu rang mare tatonează pe altcineva, neoficial: " 
Dumneta îţi place pictura de astăzi?”20) 


În 22 noiembrie 1917, noua putere dă Decretul nr.1 asupra 
Justiţiei, prin care sistemul judiciar țarist e înlocuit de tribunale 
populare locale şi de tribunale revoluţionare "muncitoreşti- 
ţărăneşti". Interesant ni se pare că-pe lângă introducerea 
asesorilor populari-se admite apărarea prin avocaţi chiar în 
timpul anchetei, ba pot interveni în apărare şi "cetăţenii 
onorabili"! Decizia de arestare e luată de tribunalul însuşi. Acest 
Decret nr.l comportă, neîndoios, garanţii democratice. Curtea 
Supremă e aleasă de Comitetul executiv central al Rusiei, la 
propunerile tribunalelor de la bază. O completare la Decret, din 
19 decembrie 1917, interzice Tribunalului Revoluționar să 
pronunţe pedeapsa capitală, mulţumindu-se cu:pedepse cu 
închisoarea, amenzi,interdicţii diverse, privare de drepturi civice, 
blam  public,confiscare de bunuri şi muncă socială 
obligatorie.Sigur că noul regim, în faţa presiunilor interne şi 
externe, va completa prin dispoziţii agravante această legislaţie 
prea duioasă! Conform unor anchete statistice publicate în 
epocă, reiese că în primul an de putere sovietică, 20 de tribunale 

revoluţionare condamnă 1831 de persoane, între care doar 12 
împuşcaţi. Cifrele nu sunt scandaloase nici în anii următori, s-ar 
zice:a bia câteva zeci de pedepse capitale şi la fel de puţine din 
celelalte măsuri punitive. Cum aşa? 


Aceste cifre rezonabile, probabil corecte, păcătuiesc prin 
faptul că nu ţin cont de înfiinţarea în 7 decembrie 1917 a unui 
organism special (izat): CEKA! Lenin justifica această cumplită 
creaţie a Sistemului prin aceea că burghezia/marii proprietari 
fonciari/toate clasele bogate fac eforturi disperate pentru a ruina 
revoluţia, care trebuie, nu-i aşa, să protejeze masele populare 
exploatate; burghezia e gata să pregătească pogromuri, 
organizând elementele degradate ale societăţii; înfloreşte 
sabotajul, populaţia cinstită este ameninţată cu foametea în masă; 
apar ca indispensabile măsurile de excepție spre a combate 
sabotorii şi contrarevoluţionarii. De aceea a apărut Comisia 
Extraordinară Panrusă pentru combaterea contrarevoluţiei, a 
sabotajului şi a speculei(CEKA). 


Cu toate acestea, CEKA nu pronunţă nicio condamnare la 
moarte până în septembrie 1918, numai că partea adversă 
ameninţă terorist şi asasinează militanţi bolşevici...Şi mai bântuie 
şi războiul civil... 


Prin 1921, trenurilor care vin dinspre prospera Georgie li se 
decuplează vagoanele luate la ochi şi pe uşile ermetizate năvălesc 
echipe CEKA înarmate, conduse de vreun civil cu aer de scapete 
miop .Georgienii prezenţi o sfeclesc, ei asigură Rusia cu toate 
celea, de la aur şi hrană, până la proteze dentare.Suspecţii sunt 
arestaţi, femeilor li se confiscă sacii cu bucate, doar CEKA se 
ocupă şi de confiscarea "surplusurilor"... 


Iată genul de situaţie răspândită în epocă: eşti un bogatîr 
sexy de la ţară, plin de soţii şi de progenituri, morar înstărit cu 
ciubote unse şi conac, personaj pitoresc, cu lorgnon şi distrat. Îl 
înhaţă cekiştii şi-l interoghează însuşi Dzerzynsky. Şeful CEKA 
agită mânios pistolul şi-l întreabă pe suspect unde ţine tainița cu 
aur. Ştiindu-se inocent, pitorescul morar îl invocă pe "Bog" 
(=Dumnezeu,în rusă), dar  Dzerzynski ripostează că 

"Bug"(=Dumnezeu,în poloneză) nu ne fereşte,de altfel e 
împotriva "noastră"şi bolşevicii îi vor veni de hac...Convins că 
"Bugul" e sumbru şi străin cu totul de soarta sa, suspectul îşi 
scoate verigheta de aur de la mână şi o întinde şefului CEKA. 
Dar Dzerzynsky n-are nevoie de demonstraţii, aruncă o ultimă 
căutătură feţei murdare de făină a suspectului şi cheamă un cekist 
cu faţă de poet: "Trimiteţi-l pe acest cetăţean...acasă!" Acasă, 
altă pacoste: nevasta vrea să se înscrie în partidul bolşevic, dar 
bărbatul o repede pe "muierea-comisar"” şi o amenință cu 
divorțul. 


Cum recrutează CEKA? prin fabricile moscovite, iar 
Dzerzynsky e fericit că nobila instituţie se înmulțește prin 
muncitori. Neofitul primeşte îndrumări pioase, gen să nu-i 
confunzi pe rătăciţi cu duşmanii şi gata, la treabă, uite că nu ştim 
unde s-au cuibărit eserii şi menşevicii,i nstigând populaţia contra 
Puterii Sovietice! 


Felix Dzerzynsky este polonez de origine, fost elev la iezuiți, 
aliatul şi prietenul lui Lenin încă de la schisma din 1903, când 
Dzerzynsky încetase apropierea de menşevici...Se dedicase luptei 
contra oligarhiei ruse încă din vremea studenţiei universitare de 
la 20 de ani şi tuşeşte tuberculos, cu sechele din vremea pedepsei 
la minele siberiene. Insul acesta slab, pleşuv, cu bărbiţă în câteva 
fire, este o minte formidabilă, un caracter neîndurător, un 
organizator şi un maestru-spion care se ignoră. Când a luat în 
primire CEKA, polonezul are doar un detaşament de agenţi de 
valoare discutabilă şi 4 maşini. Dar, repede, îşi spun cuvântul 
darurile sale organizatorice. Dzerzynsky e foarte mândru că este 
asemănat cu Saint-Just! S-ar zice că toţi care-l apropie, îl 
îndrăgesc ca pe un om minunat!? Gorki îl cunoscuse cândva ca 
pe un luptător cu suflet curat şi dârz, iar în anii 1918-1921 reia 
legătura cu şeful CEKA, discută cu el teme delicate ale 
momentului şi-l împovărează pe Dzerzynsky cu griji, iar pe sine 
cu stimă...Gorki îi trimite chiar telegrame omagiale şi se va simţi 
intrigat şi neliniştit de moartea "absurdă" a şefului CEKA, în 
1926.(21) 

Ivit la putere după un deceniu de răsturnări sociale şi devenit 
ţintă predilectă a atentatelor, Napoleon pomenea de atmosfera 
franceză saturată de pumnale. Veacul XIX a dezvoltat bogata 
experienţă anarhistă cu ţinte înalte... 


Exista aşadar o experienţă rusă şi universală anterioară, dar 
abia acum, în veacul XX, atentatele asupra liderilor se dovedesc 
serioase revelatoare şi stimulente ale stărilor de spirit în 
Societate, cu riscuri manicheiste. În fond, Lenin nu ştia care este 
cu adevărat cota sa publică, mai cu seamă că alegerile pentru 
Adunarea Constituantă nu oferiseră bolşevicilor un scor electoral 
prea grozav! Garda lui Lenin nu include doar letoni solemni, ci şi 
tineri eleganţi cu mutre ironice...lar în clandestinitatea Moscovei, 
se ascunde experimentatul conspirator anarhist Boris Savinkov. 
Tipul nu are încredere în Lenin, deşi îi respectă isteţimea politică. 
Complotiştii anti-bolşevici încearcă să şi-l apropie pe acest ins 
talentat, blazat şi dispreţuitor de oameni, cumva cerându-i suav 
socoteală de ce era activ contra demnitarilor ţarişti şi nu se 
încumetă contra lui Lenin?! Savinkov se apără mândru, deja a 
urzit un complot împotriva comisarilor poporului şi, în genere, 
mâna sa  răzbunătoare nu poate fi oprită de 
bolşevici... Complotiştii renunţă să-l folosească pe experimentat 
în tabăra lui Denikin, păstrându-l la Moscova pentru 
oportunităţi!(22) 


CEKA are de făcut faţă partidelor care-i însoţiseră pe 
bolşevici la putere şi au tot protestat împotriva Terorii Roşii în 
cursul lui 1918. CEKA o monitorizează de pildă pe energica 
Maria Spiridonova, socialistă-revoluţionară notabilă, o înhaţă şi o 
pasează Tribunalului Revoluționar, care o condamnă-atenţie la 
umorul Sistemului- "la detenţie în sanatoriu, dată fiind starea ei 
de isterie". Calea azilelor psihiatrice pentru opozanţii politici e 
deschisă! În arest la Lubianka e ţinut un bătrân agent al 
Ohranei,a fost condamnat la moarte, dar execuţia se amână 
indefinit, specialistul e folosit şi bătrânul consultant al CEKĂI e 
fericit că serveşte, chiar şi aşa, Rusia!? 


Cu timpul,CEKA devine OGPU, apoi NKVD. În 1940, şeful 
acesteia, Ejov va declara la procesul său că a ucis 14000 de 

cekişti şi-i pare rău că n-a ucis destui, prea e plină de 
complotişti/deviaţionişti/trădători onorabila instituţie!? Ejov e un 
om cu puţină şcoală, mititel de statură, cu o voce bleagă, dar 
căţărat până la rang de "bogatir" al Regimului,multilăudat de 
ţară, cântat ca "erou" de poeţi... Anchetat şi bătut cu bestialitate, 
în chiar închisoarea specială a victimelor NKVD-ului său. A avut 
relaţii sexuale şi homosexuale cu soțiile subalternilor săi, dar şi 
cu subalternii înşişi!? Aceasta a recunoscut-o fiind adevărată, dar 
a trebuit să admită şi scorneli: puci de 7 noiembrie împotriva 
Conducătorului, exact acuzele lui Ejov însuşi pentru victimele 
sale. Ejov suspecta pe toată lumea, până şi pe soţia sa, pe care în 
cele din urmă a otrăvit-o. I-a promis lui Stalin că va muri cu 
numele său pe buze, ceea ce s-a şi întâmplat a doua zi după 
proces. (23) 


Masivul, energicul corp cehoslovac de 300000 de foşti 
prizonieri nu aşteaptă coagularea forțelor anti-bolşevice, el 
traversează Siberia măturând în cale orice alcătuire a noii puteri 
şi ajunge la 15 km de Orenburg (cu şanse de salvare a ţarului), 
când intervine un ordin ciudat de oprire din partea unui general 
francez!? 


Încă dinainte de Octombrie Roşu,Lenin era încrâncenat că 
pentru cei convinşi de existența luptei de clasă, acceptarea 
războiului civil se cuvine a fi firească.Sigur că situaţia din 
Rusia,după 1918, a depăşit şi cele mai spăimoase prevederi 
bolşevice... Lenin trebuia, totuşi, să-şi închipuie la ce poate să 
ducă ideaţia sa teroristă despre "nocivitatea” atâtor segmente 
sociale ruse, cu deosebire asupra celor 2 milioane de familii 
ţărăneşti înstărite("chiaburi" şi "mijlocaşi”), din totalul celor 15 
milioane de celule țărănești ale Rusiei. În august 1918, Lenin 
urlă: "Moarte!" acestor vampiri şi păianjeni (pentru "chiaburi", 
Lenin inventează termenul ofensator kulaki). La ce altceva se 
putea ajunge decât la încăierare sângeroasă? Sigur că bolşevicii 
vor acuza "capitalul internaţional" şi "cercurile reacționare" din 
interior pentru deteriorarea situaţiei... 


Cum arată războiul civil privit cu ochii poeţilor, de pildă 
Selvinski?" A căzut o clasică noapte grea/.../Stepă inertă.Nici 

zgomote nu-s/.../Numai inima, strânsă în cleşte de fier/tropotă 
ritmic, precum copita de cal./.../Crimeea s-a-nchis în sine,pe 
hartă, /Punctele frontului s-au blindat în golf'...lureşul luptelor dă 
iluzii, ostaşii roşii mai că zăresc fata-morgana a biruinţei! Şi ce 
frumos înjură câte un comandant roşu, bărbos şi mititel, ai crede 
că până şi Sfânta Fecioară din Kazan ar zâmbi. 


Când a început războiul fratricid? Poate când generalul 
Kaledin a pornit ofensiva asupra Moscovei. Da, aceştia sunt albii 
şi adepţii vechiului regim se iluzionează că spre albi aflucază 
mase de muncitori şi ţărani, doritori să se răfuiască cu 
bolşevici...Şi aceasta numai spre mântuirea liberalilor ruşi, din 
oroare faţă de dizolvarea Adunării Constituante! Tot felul de 
canalii opresc trenurile şi-i jefuiesc pe călători. E adevărat că 
"Uniunea pentru apărarea patriei şi a libertăţii” mobilizează 
voluntari anti-bolşevici, îndeosebi ofiţerime ţaristă, cazaci de pe 
Don etc. lar pentru cetățenii bolşevizaţi, cine ia apărarea 
Adunării Constituante e o "lepră" democrată. Prin provincie se 
zvoneşte că Trotsky a fost arestat de muncitori... 


Când ostaşii roşii eliberează un sat ocupat de albi, un 
surtucar întreabă: dacă mă înscriu la bolşevici, ce funcţie îmi 
dați? Cea mai înaltă răspunde unul mic şi înfipt, viitor Hruşciov, 
îți dăm o puşcă şi te trimitem să lupţi pentru Puterea Sovietică! 
Surtucarul se derobează de onoare...Dar prin Sud, albii 
întâmpină o anumită rezistenţă din partea populaţiei, orăşenilor li 
se pare a zări prea multe "lichele cu mutră de ordonanţă". iar 
ţăranilor le e lehamite de "potăile de ofiţeri"! De altfel, cine stă 
să-i întrebe pe ţărani, apare câte o viespe de femeiuşcă de-a lui 
Mahno, numai curele şi bumbi şi agaţă câte un ţăran să-i fie 
"vizitiu" şi să mâne falnic, de-a-n-picioarele! De, nu pot fi toţi 
eroi cu taceanka la "roşii". Iar albii mai mor şi îngheţaţi prin câte 
o pădurice din preajmă de sat, spre întărirea legendelor locale 
ferme... 


În Moscova foametei, se îndreaptă spre Piaţa Teatrului 
coloane pline de şepci, chipiuri soldăţeşti, mantale şi haine de 
piele, sunt regimentele muncitoreşti care pleacă spre fronturile 
războiului civil şi pe o tribună de lemn, adorat de o mulțime de 

ochi, îi salută Lenin cu şapca în mână...Oştirea bolşevică 
flămândă va rechiziţiona sălbatic alimente în drumurile ei, 
posesia unei capre-de pildă-trezind oprobiul ca o "ruşine 
mondială"! Altfel, bolşevizaţii sunt ţinuţi să-şi păzească vigilent 
avutul revoluţionar. Se rup familiile, cineva-voluntar sau 
mobilizat-e iscodit de o voce a conştiinţei:” Mergi să-l ucizi pe 
fratele tău?" Nici măcar albii nu au încredere în "popi", îi socot 
nişte încurcă-lume, dar îi ajută din milă rusească. Locuitorii 
cumsecade ai Rusiei n-ar dori decât să înceteze împuşcăturile de 
pe stradă şi să apară la piaţă carne şi pâine...Un adolescent ca 
Arkadi Gaidar, viitor scriitor de succes, ajunge comandant de 
regiment la 17 ani, după ce are deja experienţa a 2 ani de lupte! 
Voroşilov comandă diviziile de mineri care apără Țariţânul. 
Apare pe aici şi Stalin... Multe omite encomiastica. Celor care 
trăiesc frământările istorice în Ukraina, îndeosebi la Kiev, 
sesizează destule: ambele tabere sunt sângeroase. De la sediul 
CEKA pleacă, străbătând oraşul, căruţe pline cu trupurile celor 
executaţi. Acoperite, dar cu membre atârnând... Înainte de a părăsi 
oraşul, bolşevicii lichidează ostaticii. Vin albii, se umplu străzile 
de cadavre, haite de cetăţeni excitaţi linşează câteva femei 
roşcate, în căutarea "cekistei Rosa". Soldaţii albi jefuiesc oraşul 
şi kievenii se apără prin tărăboi, urlete şi lovituri în ligheanele de 
aramă. O epocă în care nu-i bine să ai-vorba Annei Ahmatova- 
decât o scrumieră şi o scuipătoare! O cucoană, care-i servise 
numai zâmbet la cafenea pe tinerii artişti de stânga, îi caută acum 
vehement pe "bolşevici" şi Ilya Ehrenburg, sau Nadejda 
Mandelştam abia scapă din ghearele deraiatei...Şi iar se întorc 
bolşevicii adevăraţi şi pun la treabă femeile deţinute, pregătind 
locuinţe mai acătării pentru ştăbimea sovietică. Şi, martor la 
carnavalul, sau atrocitățile Kievului, Crimeii ş. a., poetul Osip 
Mandelştam încearcă încăpățânat să creadă în valoarea binelui 
omenesc. Când albii ocupă staniţele căzăceşti, se porneşte 
vânătoarea după"câinii de comunişti", cu colaborarea unei părți 
din populaţie. De altfel şi comuniştii se amuşinează cu prudenţă 
între ei... Voluntarilor bolşevici trebuie să li se ofere mereu ţintă a 
urii treze, fie că e "sângeroasa burghezie germană", fie alta. Se 
jefuieşte în deplină cruzime şi amoralitate, cutare ofiţer alb cară 
după sine butoiaşe cu lingouri şi monede de aur, plus blănuri şi 

postav englezesc. Ce păţesc cei asemeni lui Korolenko, care atrag 
atenţia asupra execuțiilor fără judecată ale CEKĂI regionale? 
Riscă apostrofele sarcastice ale autorităţilor moscovite, a slugilor 
locale, că o fac pe apostolii blândeţii în toiul unui război civil, că 
însăşi propovăduiala e nocivă. 


Nu numai că ambele tabere sunt feroce, dar se înscăunează 
un climat de violență între indivizi. Au loc tâlhării 
inimaginabile, omoruri înfiorătoare. În preajma unui tripou din 
Moscova un asasin în serie ucide în fiecare noapte clienţi, 
înfigându-le un cuţit în rinichi. La un birt din capitală, specializat 
în urechi de porc prăjite, e descoperă în pivniţă cadavre jupuite 
de oameni, iar în tramvai unui individ suspect în haine cazone i 
se află în sân o mână de femeie cu briliante. 


Comisarii bolşevici se zbat să asigure prin arsenale şi altcum, 
asigurarea de luptă cu tunuri, obuze, puşti, mitraliere, cartuşe, 
săbii. 


Roşii îi aleargă pe albi prin Altai, albii îşi instalează 
mitralierele în clopotniţă, roşii le urlă: "Lasă c-o să răspundeţi voi 
de sângele tovarășilor!" Şi apoi, nici nu mai poţi număra la câte 
biserici dai foc ca roşu...Cei mai duri dintre tinerii aristocrați se 
înscriu-ca ofiţeri de cavalerie-în "Dikaia diviziia"(=divizia 
sălbatică) din armata generalului Vranghel. 


Prin tabăra inteligenţilor dezabuzaţi circulă presimţirea unor 
noi modele umane, de exemplu cutărui tânăr frumos i se atrage 
atenţia că e cam indecent să semeni cu Evgheni Oneghin, e ceva 
"sinistru" pentru un individ prea sănătos şi lipsit de "nobilul 
viciu"! 


Era cutare om cumsecade "roşu"? Albii îl ucid şi mama îţi 
spune ţie copil să taci. Dar într-o zi îi strigi unui ofiţer alb 
"Monstrule!", iar insul nu se supără, râde şi-ţi dă o caramea, o 
mănânci ispitit şi ţi-e silă de tine însuţi. Nu ai decât 7 ani, dar ai 
aflat deja că viaţa e complicată. Şi mama spune încet ceva ciudat: 
"Mai bine să mori, decât să trăieşti aşa". (24) 

Încă o probă de cinism bolşevic: peste mulţi ani, Molotov 
grăieşte cu ironie mată: Stalin la început, parcă a apărat 
chiaburimea; apropo, doar şi Lenin parcă a crezut în NEP...Lenin 
rânjeşte de stihiile dezlănţuite: corupţia, tovarăşi! El se gândeşte 
cum îi va spânzura pe tipi, mai cu seamă că menşevicii propun 
"înapoi la capitalism" ca gaj pentru salvarea pe lângă 
Antantă..Nu, Lenin nu iniţiază NEP-ul, e duşmanul ideii, la 
sfârşitul lui 1919 el atrage atenţia bolşevicilor să nu cumva să 
schimbe "libertatea pentru pâine", ar fi o concesie inadmisibilă. 
Totuşi,în martie-aprilie 1921 concesia se iveşte în universul 
bolşevic, cu ocazia Congresului al X-lea când se hotărăşte 
trecerea de la sistemul rechiziţiilor la impozitul în natură, aşadar 
o "nouă politică economică"(NEP). Prin aceasta, Lenin amâna 
indefinit speranţa într-un sprijin al "revoluţiei mondiale" şi se 
consola a plăti preţ viclean pentru revoluţia într-o singură ţară! 


Maiakovski sesizează tensiunile clipei istorice: 
"NEP"/mijeşte a râde Lenin: -Mai prindeți forţe! 
Basta?.../.../Parcă malul se clatină./ Echipaju-i mirat:/-Învăţarăm 
furtuna./Ce păcăleală-i asta?/.../Rămân/ abordaje şi asalturi/în 
urmă./.../Comuna în secoli/are timp berechet/Vom uita 
noi,/uşor,/NEP-uşorul vremelnic"... 


Are loc o puternică mişcare de opoziție la NEP, figuri 
marcante de bolşevici vociferează că se restaurează 
capitalismul!? La un congres al Kominternului,între cei care-l 
atacă pe Lenin se află încă frumoasa Alexandra Kollontai, 
viitoare ambasadoare în Suedia...Unii bolşevici se sinucid, destui 
sunt disperaţi la bază, alţii se agaţă de un optimism de paradă, cu 
surle şi trâmbiţe, cu desăvârşire abstract şi cam rupt de viaţa 
adevărată, oricum incapabil să mântuie pe cineva. 


Bolşevicii mai pragmatici cugetă că da, au fost învinşi 
"albii", dar au tot urmat belele: ba stângăciile comitetelor 
sărăcimii, ba rechiziţiile (chipurile,"prisosul de alimente"), 
bandele Mahno, bandele culacilor ş.a. Şi deodată,stop, Lenin dă 
ukaz de NEP, aşa că tovarăşii se apucă de deprinderea comerţului 
şi unii chiar se familiarizează cu chestia...Trebuie să dai drumul 
la industrie,de pildă Lenin trimite porunci sfinte minelor să 

producă musai, pentru a aproviziona Moscova şi Piterul! Dar 
minele nu vor să funcţioneze, cum nici electricitatea, băncile nu 
acordă credite ş.c.]. NEP-ul te învaţă şi disimularea, chiar dacă 
eşti făcut să fii un lider bolşevic energic, misiunea îţi pretinde- 
când ai de-a face cu celălalt Sistem-să pari un bonom burghez 
occidental, sau să desenezi un cap de macho, sau de comerciant 
prosper, arogant, trufaş, cu cravată la modă şi servietă din piele 
de crocodil. 


După 2 ani de NEP, Stalin declară în numele partidului un 
bilanţ mulţumitor al acestuia pentru ţară, propunând desigur 
prudenţă în abordarea politică a chestiunii. Secretarul general al 
partidului trebuie să ţină cont că dinspre Trotsky & co.soseşte 
critica acerbă şi neîncrederea în etapa NEP-ului pentru revoluţia 
socialistă. 


Moscova NEP-ului le apare soţilor Mandelştam vlăguită şi 
sălbăticită, să ceri ceva pare absurd, toţi îşi ţin ascuns picul de 
ceai sau de cafea, nimeni nu împarte cu prietenii chiar şi o coajă 
de pâine. Da, lipsurile oribile au dispărut, dar gospodinele 
prevăzătoare-tributare spaimei-stochează lăzi cu crupe de ovăz, 
făină, zahăr, ceai, cartofi, conserve ş.c.]. 


Ce vremuri ciudate, poţi vedea un palat în Baku,în care 
locatarii- un nepman şi un comunist-îşi împart frățeşte acceaşi 
masă copioasă! Cutare descurcăreaţă dintr-un oraş de provincie 
face plăcinte cu carne şi le vinde în piaţă. Esenin pomeneşte de 
Moscova cârciumărească. 


Anii NEP-ului sunt plini de înfrigurare şi în provincie, 
oamenii viețuiesc cu o credinţă, se prefac, se ceartă, 
Lustrul acoperă firmele prăvăliilor, atitudinile, chiar şi articolele 
de ziar. Ce să mai spui de bătrânele case negustoreşti, intră şi ele 
în frenezia azuriului sau trandafiriului!" Ani de răgaz", zic unii şi 
alţii... 


Poate că spectacolul Odesei sub NEP este întrutotul 
caracteristic Sistemului: duduie proletcultismul, oraşul cel 

pitoresc geme de case de cultură şi cluburi.Tinerii merg la clubul 
situat uneori chiar în subsolul caselor unde viețuiesc, acolo ei 
învaţă de la tineri politruci cântece "patriotice" şi deprind duhul 
revoluţionar anticapitalist, devenind comunişti încă de la 11 
ani...Dar odată ce părăsesc clubul de la subsol, tinerii intonează 
cu aceeaşi fervoare cântece antisovietice de puşcăriaşi, căci 
Odesa deţine 38 de puşcării, majoritatea încărcate de deţinuţi 
politici, cu deosebire intelectuali! Da, un peisaj pitoresc şi 
inspirat Odesa NEP-ului. 


Moscova străluceşte, aparent şi mica Nadejda Mandelştam nu 
poate înţelege ce legătură poate face soţul ei, poetul Osip 
Mandelştam, între făţoasele aşezăminte comerciale ale NEP-ului 
şi Lubianka represiunii?! Nu cumva au dreptate cei mulți care-l 
socotesc "negativist” pe poet? Nu, Osip are o bună intuiţie asupra 
făcăturii bine controlate a NEP-ului, s-a ivit la Moscova un mare 
şmecher(evreul turc Naftali Aronovici Frenkel) care se făcuse 
cunoscut în mediul de afaceri al Mării Negre încă din vremea 
Rusiei ţariste. Acum, sub aparenţa unei iniţiative personale şi de 
fapt sub pulpana OGPU, Frenkel încropeşte o bursă neagră 
pentru cumpărarea de aur şi valori în schimbul rublelor sovietice 
de hârtie. Oamenii de afaceri şi agenţii de bursă au încredere în 
Frenkel şi aurul copleşeşte...OGPU-ul, de altfel e şi un 
experiment al intensei "campanii aurifere" ce se va declanşa de 
OGPU în curând! 


Mulţi intelectuali cred în NEP, pentru că vor să ia în serios 
"răzgândirea" bolşevicilor. Un imbecil de profesor, emigrant în 
Vest... 


Politica sub Stalin va deveni foarte complicată, auzi colo 
întrebare: de ce intelectualitatea de dreapta nu-l urmează pe 
Stalin în lupta sa cu Buharin? Păi cum astfel, doar "dreaptă" 
înseamnă nepmanii cei sătui, şmecherii, negustorii, ţăranii 
înstăriți... Când se propovăduieşte industrializarea, bieţii naivi şi 
aiurizanţi cred că va reveni vremea artei noi, uite că Tatlin devine 
în 1931 "artist emerit"! Dar anul următor, vechiul mesia devine 
"formalist burghez”, iar Eisenstein se simte obligat să-şi refacă 
filmul Octombrie. După ce urlase "Viaţa e bună şi e bine să 

trăieşti", avangardistul de frunte Maiakovski se sinucide. Deja în 
Rusia sovietică groaza stăpâneşte totul. 


NEP-ul, fie şi în viziunea românească din anii '80 a lui Silviu 
Brucan (visată cu sprijin american!), tot travesti viclean şi 
vremelnic al comunismului rămâne.Un ersatz de libertate. (25 
(26) 


Încă de la începutul loviturii bolşevice, marinarii 
revoluționari fuseseră numiţi "podoaba şi mândria" flotei ruse de 
Nord, nădejde a întregii mişcări. Şi iată că între 1-18 martie 1921 
aceşti duri se află în rebeliune cu Sistemul: s-au săturat de 
hachiţele "comunismului de război", pun la îndoială sectarismul 
Puterii("Soviete fără comunişti, toată puterea sovietelor, nu 
comuniştilor!" Oricum, în structura guvernului să se reflecte toate 
soiurile de soviete socialiste... 


Când se revoltă, marinarii din Kronstadt ard pe câte un 
inamic de idei în cuptorul cazanului cu aburi al unui distrugător! 
Peste ani, fiul victimei bolşevice va ajunge comisar al trupelor 
NKVD. Lenin trimite împotriva marinarilor revoltați 50000 de 
soldaţi ai Armatei Roşii. Nu mai cunoaştem numărul marinarilor 
ucişi, o parte dintre învinşi au fugit pe jos în Finlanda şi o altă 
parte au fost condamnaţi la moarte. În fine, la propunerea lui 
Dzerzynsky, unii revoltați sunt expediaţi la colonii corecționale 
sau penale din Nord, în proaspătul Gulag. 


Comandanții unităţilor Armatei Roşii îşi fac mâna reprimând 
revolta. Ultimele impresii ale poetului Osip Mandelştam, plecând 
din Petrograd, sunt bubuitul tunurilor la Kronstadt şi 
înduioşătorul ritual al prohodului la catedrala Sf.Isaak. (27) (28) 
(29) 


Se zbate Mihail Bulgakov în romanul Garda albă şi mai 
limpede în esența sa dramatizată Zilele Turbinilor să atragă 
atenţia că visul bolşevic se ciocneşte cu un duşman puternic şi 
inteligent... 

Într-un târziu, nepoţii acestor oameni care au acceptat naiv 
"binefacerile" loviturii bolşevice vor dialoga anecdotic: nu e 
minunat? 


Bunicii noştri au visat o ţară în care nobilii să nu-i mai 
asuprească pe săraci şi uite că visul a izbândit demult. Te înşeli în 
opinia ta, zice altul, bunicul meu a visat o Rusie fără săraci... 


Într-o ironie crâncenă (fie şi involuntară) a acestor ani 
sovietici, s-ar putea aproxima veşnicul om rus, făr'de niciun 
cuvânt în plus, ce mai domnule, gânditor-Tolstoi-Nordul!(30) Şi 
când colo e un infinit Dostoievski. 


În fine. 

Capitolul I: Violenţa de stat 


Într-un moment de apogeu al Terorii sovietice, mintea drept- 
gânditoare a unei yesmene e străbătută insistent de un fulger 
murdar: unde se ascund, cum se maschează de atâţia ani 
milioanele de indivizi care datorită vechii lor situaţii sociale, 
educaţiei şi psihicului nu pot accepta Puterea Sovietică? Sigur că 
aceşti cameleoni s-au înarmat cu toate rafinamentele fățărniciei... 


Cică lucrurile au stat mereu astfel, încă dinainte de tari, 
teroarea naşte teroare, aşa se conduce statul, ce-i cu asta? Treaba 
merge. E modernă Rusia din "Belle Epoque"? Un renumit călău 
al ghilotinei din Paris e solicitat pentru consultaţii de specialitate, 
nu numai de despoţi asiatici, ci şi de mari duci din Sankt- 
Petersburg, de altfel colecționari de gingaşe şi elegante maşini 
ucigaşe! Măcar călăul îşi mărturisea deschis atracţia "pentru 
justiţie şi pentru frumuseţea mecanismului". 


Grandoarea violenţei naziste n-a dus la succes, pe când 
sovietizarea da: e nevoie de un trecut terorist, nici vorbă, dar şi de 
un spațiu geografic larg, propice pentru un sistem 
concentraţionar, cum e nevoie de o putere structurată, în care 
societate civilă-regim politic- economie-represiune una sunt şi 
mai cu seamă înrădăcinarea într-o stare de spirit şi în moravuri ce 
izvorăsc, fără bănuială de maleficiu, din fântâna vremilor. Cine 
ştie, poate că întreg complexul are o valoare universală... 


Generaţia copiilor lui 7 noiembrie se deformează sub 
apăsarea vocabulei atotcuprinzătoare: "E inevitabil", încercuirea 
şi conspirația universală vor scuza totul! Iar în rest, Stalin îşi va 
aminti la momentul potrivit de bogatul articol 58 din Codul Penal 
sovietic(1926). Şi ce dacă marele poet şi ofiţer veştejea culoarea 
jandarmerească a represiunii şi delaţiunii: "Şi voi, mundire 
azurii!", o să ajungă o onoare pentru tineri să slujească în 
albastrul vigilent al Sistemului: caschetă/epoleţi/petliţe, toate de 

nuanţă celestă, treptat ferite totuşi de privirile poporului 
recunoscător. 


Poeţii Rusiei au avut grijă să strecoare în subconştientul rus 
imagini prăpăstioase ale violenţei necesare, modelul Petru I: "Cu 
braţ voinic, cu frâu de fier? Ai pus Rusia pe 
picioare"...Generaţiile sovietice vor recita într-o veselie de-alde 
acestea! Sigur că Stalin are înclinaţie către Ivan cel Groaznic, dar 
merită şi Petru I un hatâr: "Petruha n-a izbutit să înlăture toate 
cioturile", bate şaua Stăpânul...Şi în vremea ţarismului, clasa de 
mijloc a Rusiei se pătrundea de cultul lui Petru I, acestui 
"Dulgher din Saardam" i se închinau versuri patriotice recitate de 
copii! 


În 1923, chiar în Georgia lui Stalin se petrece o răscoală 
naționalistă. Are loc o crudă represiune roşie, regiuni întregi sunt 
devastate şi decimate. Acum se înființează un soi de centru al 
terorii birocratice. Cinstiţi ţărani georgieni sunt goniţi către toate 
zările din căminul lor, averea săracului fiind răpită de "lupii pe 
linie". Goniţii rătăcesc prin ţinut, rabdă de foame, dorm prin gări. 


Imperiul ce se tot înroşeşte între 1917-1921, cunoaşte şi 
spectacolul violenţei latente târâte în deriziune: în Kievul 
dictatorului de paie Skoropadski, garda de "serdiuci"(cazaci?, de 
fapt lumpen şi pleavă locală) îi cântă la parade "Jerpelitului " 
hatman un "imn" băşcălios! Totul în prezenţa generalilor germani 
încă ocupanţi. 


Încercând să apere ce se mai putea apăra din prestigiul 
terfelit al bolşevicilor, Panait Istrati dă să spună că noii titani ai 
umanităţii n-au câştigat partida bazându-se pe sprijinul cazacilor 
furioşi, dotați cu lăncii irezistibile şi să-i ferească Dumnezeu pe 
bolşevici în ziua în care nu se vor mai putea baza decât pe acest 
tip de mesaj! Şi una din zile a fost hotărâtă de Stalin în 1940,când 
la festivitatea de aniversare a NKVD de la Bolşoi Teatr, în lojă 
apar şefi cazaci, în uniforme impunătoare cu epoleţi în aur şi 
argint. Resuscitarea trecutului țarist dă frisoane şi un şef bolşevic 
din vechea gardă (prin minune,rămas în viaţă) îi şopteşte 

vecinului său:uite, cicatricea asta de pe față o am de la săbiile 
dumnealor...(1) 


Adevărat, vai, că ereditatea violenţei în Rusia a fost 
asigurată şi simţitor întărită de cazaci. Turcii numeau kozak, 
această făptură ciudată şi dură, monitorizând prin termen un soi 
de "haiduc", de "aventurier" îndrăgostit de libertate. Astfel,turcii 
dădeau seamă, uimiţi, de grupurile de rebeli care hoinăreau prin 
stepă între Nipru şi Don, ba chiar între Caspica şi Caucaz, doar- 
doar vor evita aşezările instituţionalizate...Şi aceasta în veacul 
XV. Dacă le încalcă oarecine teritoriul, cazacii se organizează 
rapid în unităţi de luptă şi-l ceartă cu război aprig pe invadator. 
Un fel de comunități paramilitare, să zicem.Cel mai adesea, 
cazacii îşi păstrează pacea, cultivându-şi fertilele pământuri, 
crescând vite şi mai cu seamă cai. Sunt călăreţi fabuloşi! Şi nu 
pregetă în luptă:"Capetele cazacilor sar ca nişte/ Pisici galbene de 
pe grumaz"(Serghei Esenin) 


Ce etnie vor fi având aceşti neîmblânziţi? De obicei îşi 
vantează certitudinea originii lor slave, dar unii rânjesc sinistru 
aluzionând la urme tătare...S-o fi stabilizat adevărul pe la 
mijloc!? De unde şi neliniştea cazacă, purtându-i pe indivizi pe 
toată gama manifestărilor omeneşti, de la nobil până la 
dezgustător. Comunitatea paramilitară obişnuieşte jurământul de 
onoare: "Cazaci, aţi sărutat crucea, semn sfânt!" 


În credința lor ortodoxă,cazacii excelează printr-o pietate 
deloc formală. Îngenuncheaţi adesea, nu numai sub icoane, acești 
oameni straşnici suspină amarnic după mântuirea sufletului lor 
doldora de vinovăţie, se pocăiesc exemplar. Dar brusc, cu 
lacrimile neuscate pe obraz, cazacul porneşte galop către o 
proaspătă ocazie de jaf/viol/crimă/piromanie, cu  aplecare 
specială către victima evreu. Nu seamănă a intelectual această 
specie frustă, nici când trimite câte o vestită scrisoare simbolică 
de alean către sultanul turcilor! De atunci să le fi rămas cazacilor 
din Zaporojie nu numai mândria ofensivă a verbului, dar şi 
pipăratele "expresii speciale"? Spre deplină victorie întru 
netrebnicie, vajnicul cazac adoptă viclenia mitocanului şi 
prostovanului, başca plăcerea de a fi conduşi de câte un hatman 

cu grumaji de bou şi ochi de şoarece! Şi totuşi, câte un hatman 
are o splendidă ţinută militară când ţine în mână buzduganul 
funcţiei, dar lumea se ciocneşte mai degrabă cu ţâfnosul de 
subofițer cazac (uriadnic). Altfel, între cazaci a scăzut evlavia, a 
crescut mila, s-a relativizat solidaritatea de castă şi se ivesc 
destule aspecte  prea-omeneşti...Între ei, cazacii pot fi 
sentimentali, mai ales la chef! Altminteri, "salcie la drum cazacul 
nu-i/Şi că-n al lunii sac de iarbă/Nu-şi va zvârli degeaba căpăţâna 
lui". 

Trecem peste utilizarea în profuziune a cazacilor de către țari 
ruşi... Octombrie Roşu a putut vedea chiar soviete de soldați şi 
cazaci, dar regimul bolşevic ştie că nu se poate bizui deplin pe 
acest segment dur, e suficient să citim cu ochii lui Lenin raportul 
lui Dzerzinsky cum că se expediază de la Groznâi spre Orel, spre 
a fi internați în lagăre de concentrare în noiembrie 1920,400 de 
cazaci ("bărbați şi femei"între 14 şi 17 ani,fără documente!), 
vinovaţi a fi participat la acţiuni de protest. Sigur că principiul 
de clasă fracturează necruţător, de pildă cazacii înstăriți încep să-i 
înjunghie pe cei săraci, simpatizanți captivi ai puterii sovietice, 
obligându-i să-şi ia lumea în cap! Iar când începe în 1929-1930 
deschiaburirea, OGPU îi saltă pe capii de familie din căzăcime, 
majoritatea foşti luptători în armata lui Denikin.Cu toţii sunt 
împuşcaţi. 


Ucrainenii şi ruşii care au vieţuit prin preajma cazacilor au 
fost taxaţi de "hoholi", aşadar străini, care observă fără 
ranchiună ireversibilă că acest semen cazac e un om îndrăzneţ, 
înarmat şi umblând călare.Firesc, în zona lor numai cazacii 
stăpânesc pământul şi aleg hatmanii. Dar într-o bună zi, vor cere 
şi "hoholii" aceleaşi drepturi, ca aceşti cazaci, veşnic pregătiţi de 
"luptă şi furt"(Esenin)... 


În războiul civil, cazacii participă în ambele tabere, nici n-ai 
şti în care le stă mai bine. Se întâmplă să treacă aceşti cazaci de 
la unii la alţii, de exemplu de la Armata Roşie la inamic şi atunci 
"roşii" descoperă în faţa lor trădătorii, ca "un zid funerar" alcătuit 
din tunici negre şi feţe palide, aliniaţi în careu şi cu sabia scoasă, 
sub conducerea unui esaul cazac cu barbă impunătoare. Prea s-au 

obişnuit aceşti cazaci să poarte arme, iar ţara Donului să semene 
unui butoi cu praf de puşcă! Aşa că în conflictul zonal, adepţii 
bolşevismului vor purta la propriu urma pe corp a "ghiarelor 
căzăceşti”. Nu singurul stigmat al războiului civil. 


În vremea avântului isteric al industrializării de la 1930, fie 
spre bucuria majoritarilor ruşi că sunt asimilați cu "cazacii" de 
către liniştiţii aborigeni din zona Magnitogorsk-Kuzneţk... 


Interesant, dintre prizonierii de război sovietici, germanii vor 
alcătui aşanumite unităţi cazace, deşi majoritatea sunt ruşi sau 
ucraineni obişnuiţi, dar Hitler nu admite ca nişte Untermenschen 
slavi să poarte uniforma stăpânilor,"cazacii", mă rog,sunt mai 
acceptabili rasial!? 


Cine ştie cum s-a putut înşuruba în mintea unui ofiţer 

superior german-poate obsesia iudaică-imaginea "perciunaţilor de 
cazaci bolşevici"! 
Mă rog, în înaltele sfere naziste clocesc mereu planuri ciudate, de 
pildă în iulie 1944 Himmler încă mai poate chibzui şi ordona 
crearea unei "noi căzăcimi”, ce s-ar dori colonizată la răsăritul 
valului de apărare de la Urali, o legiune capabilă de a îndeplini 
acolo sarcini militare în slujba Reichului milenar... 


Pe la câte o întâlnire a lui Stalin cu scriitorii la începutul 
anilor '30, poate fi văzut un tânăr cam necioplit şi neinstruit, 
Mihail Şolohov. Individul a publicat superbul roman « Pe Donul 
liniştit », dar faptul pare incredibil, raportat la insignifianta 
persoană a autorului, de altfel circulă printre scriitori zvonul că 
Şolohov a şterpelit manuscrisul de la adevăratul autor, un ofiţer 
cazac alb. De ce se poartă Şolohov atât de jalnic şi în loc de a-şi 
apăra reputaţia, se lasă apărat de străşnicia ukazurilor lui Stalin, 
care-l iubeşte politic?! 


Dar ce era să facă Şolohov, dacă un pic înainte de apariţia 
romanului, în 1927, a fost arestat de OGPU personajul principal, 
cazacul lermakov? Condamnatul la moarte lermakov e un cazac 
tânăr, mustăcios, care- asemeni personajului de roman-luptă în 
marele război, obţinând 4 Cruci Sf. Gheorghe, apoi trece în 

tabăra roşilor. În 1926, necunoscutul scriitoraş Şolohov îl 
convoacă pe "tovarăşul" lermakov pentru detalii... Cum să se mai 
apere pseudo-autorul, dacă personajul e duşman al poporului? 
Iermakov va fi reabilitat hăt în 1989, iar Şolohov tace şi iar tace, 
dar bea ţeapăn toată viaţa. 


Convorbind cu Varlam Şalamov, Pasternak va da verdictul: 
prima parte a romanului Pe Donul liniştit e superbă, plină de 
forță şi prospeţime, în rest nu i-a mai reuşit nimic lui Şolohov, 
tipul e străin de orice adiere de umanism şi cu "opera" încărcată 
de cruzime omenească...Pasternak n-a pronunţat cuvântul afurisit 
"cazac", dar liberi suntem s-o presupunem. 


În orizontul vizibil al războiului dintre 1941-1945 apare 
figura soldatului cazac ţanţoş, cu moţul de rigoare pe frunte, mai 
ales luptător cavalerist de nădejde. Astfel, că pentru varii şi 
întemeiate motive,s -ar prea putea ca acest tip uman să 
binemerite ofranda lirică:în nopţile de reflecţie dureroasă, fetele 
se preschimbă din cântec în plopi svelți spre farmecul peisajului 
şi răsar tufe sângerii de călin din pământul în care zace trupul alb 
al cazacului. 


Să încheiem în acest registru suav? N-avem voie. Războiul 
înregistrează şi hoardele de cazaci care se năpustesc cu săbiile 
scoase asupra soldaţilor germani care fug. Şi fac ei destule 
necuviinţe...Îi trec frisoanele pe germani când se gândesc la 
posibile maltratări din partea "beţivilor de cazaci"! 

Simbolic, feldmareşalul von Manstein îşi instalează Cartierul 
General la Novocerkask, vechea capitală a cazacilor de pe 
Don.La intrare, sunt instalate gărzi căzăceşti locale, în uniforma 
Wehrmachtului, dar cu cuşme de oaie pe cap. Când trec pe lângă 
ei militarii germani ai Cartierului, cazacii de gardă îşi bombează 
pieptul şi înţepenesc în poziţia de drepţi, de parcă ar fi pe vremea 
ţarului! Ce-or fi simţit astfel de oameni, când regimul bolşevic le 
botezase staniţele cu nume strepezite, gen "Budionnovskaia", sau 
"Proletarskaia"?! 

Şi câtă dezabuzare pe P.Drieu la Rochelle să-şi închipuie în 
tulburarea războiului, pe cazaci reîntorşi la Paris (desigur,doar 
mai fuseseră acolo în 1814-1815), ca de altfel şi pe Stalin instalat 
la Versailles! Ce să-i faci dacă bietul Hitler nu-i destul de 
primitiv?! Doar un Leon Bloy dăduse încă din 1917 tonul 
acestor profeţii occidentale dezabuzate: "Aştept cazacii şi pe 
Duhul Sfânt!"Dar şi câte o nemţoaică politizată, anarhistă, 
visează-încă înaintea războiului germano-sovietic- "ruşii la 
Berlin",nu "bolşevicii", ci aşa în general, putând fi înţeleşi 
cazacii, care încă de la de Maistre au a interveni într-o Europă 
care-şi pierde noima...Să ia aminte Universul de această stranie 
specie: "Ca nicicând, eu sunt de-a vieţii simţire bolnav!" (Esenin) 


"Împărații" roşii, cu tot cu "cazacii" lor adaptaţi au ajuns să 
domnească de la Oceanul Pacific, până la pintenul thuringian, la 
200 km de sediul NATO. Şi nu-i exclus ca-ntre numele de cod 
ale lui Stalin să figureze şi "Cazacul".(2) 


În 1929, este executat un "alb", vinovat de a fi ucis o rotiţă a 
Sistemului .Fiţuica bolşevică locală din Leningrad oferă un 
comunicat în care admite că s-a dat "un avertisment brutal " 
elementului  nepman-kulak, aflat în recrudescenţă. Totul, 
anvizajat fireşte ca "acţiune preventivă"! (3) 


Trotsky observă inapetenţa deplină a lui Stalin de a comunica 
direct cu masele, de a fi clar către ele, de a le putea sugestiona 
nemijlocit prin Verb. De unde, mai întâi spaima, apoi ura. Întreg 
sistemul totalitar, cu Stalin şi Birocraţia în frunte, se 
consolidează pe acest sentiment! Târziu, fostul judecător Lev 
Şeinin , care a trimis multă lume la moarte în vremea Terorii, 
arată dolofan bonom, un "Pickwick", ce mai. Şi e acum 
dramaturg şi curtezan al secretarelor...Chestionat de un analist 
asupra imixtiunii Tătucului în cutare afacere 
tenebroasă,"Pickwick"-ul  zâmbeşte  dulce:Stalin a fost 
Conducător, nu bandit, drăguţule. Cum să crezi că grăsanul ăsta a 
urât vreodată?! 


Un cunoscător de adâncime al violenţei bolşevice apreciază 
cam subiectiv pe doi executanţi sanguinari ai "justiției" 

Sistemului. Astfel, îl taxează pe Krilenko drept "procuror 
leninist, vechi bolşevic cinstit", pe când pe Vîşinsky îl consideră 
un procuror stalinist şi carierist fără principii. Baba Rada şi Rada 
baba! În vremurile anilor '20, "leninistul” ca acuzator principal şi 
"stalinistul”" ca preşedinte de complet, au format un tandem 
feroce, minunat pentru Sistem, trimițând la moarte sau în Gulag 
pe nevinovaţii din procesele sabotorilor, de pildă. "Carieristul"” 
Vîşinsky a învăţat de la bolşevicul fără de prihană şi reproş 
Krilenko ce înseamnă disprețul pentru o viaţă omenească din 
Sistem. 


După ce a trimis mai cu seamă la moarte aristocrați, eseri şi 
"sabotori” intelectuali, Krîlenko se ocupă şi de câţiva vechi 
bolşevici de-ai săi...Încep pentru el presimţirile sinistre? Îşi 
pierde funcţia de narkom al Justiţiei, dar Stalin vrea să se ştie cât 
ține El la procurorul devotat care şi-a lichidat chiar vechii 
prieteni, fără să crâcnească...Aşa că nenorocitul, care vieţuia 
îngrozit la vila sa ştăbească, aude la telefon vocea plină de 
încurajări a Stăpânului şi începe să doarmă liniştit noaptea. Şi 
într-o astfel de noapte liniştită, fericitul Krilenko dispare în 
infernul NKVD. N-avea dreptate altă bestie a Sistemului, lagoda, 
cu sfârşit similar? Există Dumnezeu! 


În locul vacant de procuror total e înscăunat Vîşinsky. Fost 
menşevic, tipul pretindea în 1917 arestarea lui Lenin ca trădător 
de ţară şi spion german, acum îi învinuieşte cu deplin succes de 
trădare a lui Lenin şi spionaj proimperialist pe vechii bolşevici, 
adresându-le invective de genul: ceată împuţită a lepădăturilor 
omenirii, animale cu înfăţişare umană, câini turbaţi, stârpituri 
ale speciei ş.c.I.., aruncându-i pe aceşti duşmani ai poporului de o 
factură specială în infernul bolşevic al  "sabotorilor/ 
deviaţioniştilor/asasinilor/spionilor"! Ambiţiosul june a intrat în 
partidul bolşevic abia în 1920, devine procuror şi se pare că 
bolşevicii cu vechime îl tratează cu ostilitate, dispreţuindu-i până 
şi manierele elegante, ce amintesc de ofiţerii ţarişti... Fostul 
menşevic urlă animalic în cabinetul său la orice bănuială a 
pierderii carnetului de bolşevic. Ce bine şi-a ales Stalin omul, se 
teme cumplit de Stăpân şi de Molotov. Până şi vila în care 

locuieşte Vîşinsky aparținuse unuia din vechii bolşevici asasinați 
legal de el. 


Se spune că Vîşinsky afirma că traversând ţara de la un cap la 
altul cu "Transsiberianul", n-ar fi observat niciunde vreun turn de 
lagăr!? Se mai spune că-după ce a ascultat politicos în cabinetul 
său mărturiile unui tânăr evadat, venit să-şi caute dreptatea-a 
apăsat soneria care chema torţionarii... Da Vîşinsky este un om 
amabil şi vestit prin calmul său proverbial. Restul era, desigur, 
teatru ritualic şi pantomimă josnică. 


Stalin îşi însărcinează sluga cu statuarea noilor principii ale 
justiţiei bolşevice. Pentru  Vîşinsky & co. "Mărturisirea 
inculpatului devine împărăteasa dovezilor”. Semianalfabetul 
cetăţean sovietic masificat va mormăi convins, în faţa oricărei 
aberaţii a Terorii: cum altfel, doar el/ea singur(ă) a recunoscut!? 
De aceea, înţelepciunea cere inculpatului nu doar să pretindă 
judecătorului vreo responsabilitate şi conştiinţă inexistente, dar 
să refuze acestui judecător fie şi o mărturie cu fragmente de 
adevăr, pe care rotiţa bestială a Sistemului s-o poată folosi 
împotriva adevărului însuşi! Decât să aştepţi în van altă instanță 
să revizuiască o nedreptate, mai bine împiedici cât poţi-ad hoc- 
sentința nedreaptă! Oricum, te aşteaptă o  fiţuică roz, 
dactilografiată pe un lat de palmă, în care afli doar sentinţa, fără 
motivaţie...În orice arest al Gulagului fluxul ştirilor nu reţine 
decât: procuror, tribunal, muncă silnică, lagăr de corecție şi 
cifrele pedepselor... 


Şi când te gândeşti ce machiavelic procedează Stalin:în 1924, 
exclamă că în ceea ce priveşte măsurile represive, el este cu 
hotărâre contra, ba chiar în 1931-în plină represiune împotriva 
"sabotorilor industriali"-Stalin insista pe necesitatea de a dezvolta 
o nouă intelighenţie, dar în paralel de a ameliora raporturile cu 
inginerii şi tehnocraţii de şcoală veche, măcar cu cei loiali, în 
plus să nu fie lăsate talentele să se piardă!(4) 


-violența contra bisericilor 

Scriitorii yesmeni ai regimului cultivă nu ştiu ce sarcasm 
obscur împotriva religiei, de exemplu atenţionând că lumea 
duşmănoasă bolşevicilor vieţuieşte la Moscova în dangătul 
străvechilor clopotniţe, cele cu la fel de înveşnicite cârduri de 
ciori... 


Slujitorii Nihilului bolşevic ajung să urască Biserica 
Ortodoxă Rusă tocmai pentru bunul ei simţ, raționalitate şi 
ingeniozitate, care au împiedicat în veac defulări sanguinare de 
genul Inchiziției şi războaielor religioase. Dinspre Lenin 
îndeosebi, ura faţă de Biserică se transferă la CEKA, ai cărei 
lideri-Dzerzynski & co.-se conving între ei că numai aparatul lor 
specializat poate dezorganiza temeliile Bisericii şi veni de hac 
preoţimii! 


În Lavra Sfântului Serghei, cea mai mare mânăstire a Rusiei, 
s-au adăpostit după Octombrie Roşu mulţi vechi aristocrați, care 
oricum sunt respinşi oriunde, aici lucrează la muzeul bisericesc şi 
predau la Seminar. În 1929, Lavra este ocupată de OGPU şi 
aristocrații arestaţi ca sabotori. 


Situată la vreo 60 km de oraşul Gorki, mânăstirea Oranki 
devine lagăr de concentrare, prin care se vor perinda ruşi, baltici, 
polonezi, danezi, unguri, români ş.c.l. Dar mai întâi se chinuiesc 
şi mor în puşcărie chiar călugării mânăstirii, iar cadavrele sunt 
aruncate în Volga! Biserica mânăstirii avea o arhitectură tipic 
rusească, cu 5 turle rotunde şi acum pe paturile suprapuse pe 7 
etaje (la 1 m distanţă între ele) până hăt spre turle zac deţinuţi de 
drept comun şi politici, dar întâi când intri în biserică, ai iluzia 
naivă a unor schele pentru lucrări de restaurare, numai vocea 
gardianuui impune realitatea: "La ce etaj vrei?" Fireşte că 
icoanele dispăruseră, rămăseseră pe pereţi urmele de fresce 
pictate de artişti cu har din şcoala unor Rubliov şi Teofan 
Grecul...lar acum, generaţii de puşcăriaşi tulburaţi desenează pe 
resturile ilustre prostioare de-ale lor şi scriu măscări. 


Bisericile nedemolate devin magazii şi mirosul greu al 
cartofilor putrezi inundă altarele! În şcoli, li se ordonă copiilor să 
aducă icoanele de acasă, spre a fi supuse cremaţiunii publice...Şi 

iat-o pe biata bunicuţă, întoarsă de la vreo biserică rămasă în 
funcţiune, găsind-în locul icoanei moştenite din strămoşi-un uriaş 
poster Lenin, primit de nepoţel la şcoală. 


Mult se războieşte regimul cu vechea sectă hlisti, cică aceasta 
îşi pune adepţii să dea foc la grâne în Cuban în 1931 şi în general 
secta se comportă criminal, de exemplu îneacă în râu copii 
gemeni! 


După 1936, violenţa contra Bisericii intră într-o nouă fază: 
agenţii Nihilului înţeleg că rafinata lor misiune este să saboteze 
singura organizaţie duşmană pe care noua Constituţie sovietică îi 
ține obligaţi pe oamenii de bine ai regimului s-o suporte sub 
nasul lor cum prosperă! Ce să facă regimul, decât să 
monitorizeze frecventele întâlniri spirituale şi civice între preoți- 
despoţi ai inconştientului rus, traficanţi de opiu pentru popor-şi 
segmente populare în care circulă Biblii şi vechi Psaltiri, în care 
preoţii primesc confesiuni îndrăzneţe ş,c.]. Iscoadele Nihilului 
aşteaptă permisiune pentru represiune, ce de martiri-tineri şi din 
alte generaţii-vor ajunge la ocnă şi-n faţa execuției... 


Dar regimului nici nu-i rămân secrete blestemele preoților 
ruşi: las'că au să pogoare limbi de foc, spre a-i arde pe oamenii 
roşii, au să ţopăie goi-goluţi prin pieţe şi-au să se agaţe de firele 
electrice de la stâlpi, au să se caţere pe coşurile uzinelor, au să se 
pitească în puțuri, au să se ascundă şi-n vehiculele din văzduh, 
dar limbile de foc o să-i dibuie orişiunde ca să-i mistuie, peste tot 
"oamenii roşii" au să se prăjească-în damf de fum şi pucioasă şi 
petrol-pe tot pământul şi vor plânge şi amarnic vor scrâşni din 
dinţi.(5) 


-violența demolărilor 


Aşa cum poruncise Lenin, demolarea bisericilor continuă 
într-o veselie. Moscova răsună în 1929 de bubuituri şi praful 
acoperă Capitala... Vestita "Sfânta Paraschiva", veche din veacul 
al XVII-lea, e lichidată sub ochii uluiţi a unei mulţimi de curioşi, 
mai întâi aruncându-se la pământ marele clopot, greu de 1500 
puduri! În curând, 5000 de cetăţeni foarte entuziaşti participă la 

demolarea străvechii Mânăstiri Simion, iar "apoteoza" sinistrului 

fenomen este atinsă în heirupismul colectiv a mii de homunculi, 

care trimit în neant Catedrala "Hristos Mântuitorul”. Simbolic, pe 
ai 


locul rămas gol, Stalin dispune o altă "sacralitate": ridicarea unui 
gigantic Palat al Sovietelor, cu statuia zeului Lenin în vârf!? 


Punând la punct proiecte criminale, arhitecții distrug ziduri şi 
pereți necunoscuți, nivelează cu buldozerul inteligenței străvechi 
țintirimuri, în vederea viitorului teren de sport...Peste frescele 
bătrâne de veacuri se răspândesc tone de vopsea, iar în locul 
chiliilor/capelelor/oratoriilor, necruțătoarele condeie bifează 
birouri/duşuri/săli de spectacole. 


Sunt perpetuu amenințate şi bisericile care au supraviețuit 
primei isterii criminale, de exemplu aşezământul poate fi demolat 
pentru că portalul se clatină şi e primejdios pentru trecători, iar pe 
locul bisericii dispărute se poate construi o baie publică! Chiar un 
slujitor al regimului e în stare să întrebe: atunci, îi suprimaţi şi pe 
săraci?!(6) 


-terorism de stat, asasinate: Tomassi, expert al Kominternului 
pe relaţia Franţa, moare subit în camera sa de la hotel "Lux", într- 
o noapte din 1926. E înmormântat rapid şi conspirativ într-un 
cimitir moscovit, ca unul ce ştia prea multe despre jocurile GPU 
în Occident...Stranie coincidenţă, tot un expert kominternist în 
probleme franceze, Cremet, cade de bordul vaporului în 1929, 
într-o misiune în Extremul Orient. Sesizează şi P. Istrati această 
prigoană contra revoluţionarilor străini (care primiseră pedepse 
aspre şi în ţara lor de origine din cauza dragostei lor faţă de 
URSS...), de exemplu Francesco Ghezzi e condamnat de OGPU 
la 3 ani de puşcărie, fără proces sau explicaţii. "Fascismul roşu” 
îi foloseşte pe indivizi în scopurile sale murdare, apoi se 
debarasează de ei. 


Străinii comunişti sunt o proprietate a Imperiului Roşu! Poate 
reclama liderul brazilian legendar Luis Carlos Prestes sechestrare 
de persoană? Nicicum, tipul a venit la Moscova în 1934 pentru 
congresul kominternist, acţiunea s-a amânat pentru 1935 şi 

marele comunist brazilian a fost oprit de Stalin pentru 1 an la 
Moscova! 


Pe străinii în care Kominternul investeşte speranţe, de 
exemplu studenţii chinezi, OGPU îi supraveghează fără 
menajamente, ca pe nişte hoți! Mare grijă sovietică, nu cumva 
străinii să se lase influenţaţi de opoziţia trotskystă...Se 
promovează între aceşti străini turnătoria. Un student chinez, 
atins de "virus", îşi denunţă colegii de cameră, dar când aceştia 
dispar turnătorul, în fond băiat bun, e atât de deprimat de 
singurătatea sa în camera plină de paturi goale, încât în noaptea 
grea se spânzură de zăvorul unei ferestre. 


Ca agent kominternist la Moscova, Imre Nagy va denunța în 
anii '30-ca informator al OGPU/NKVD-cel puţin 15 colegi, care 
au fost executaţi sau au murit în Gulag. Acelaşi Imre Nagy, 
comunist reformist, a încurajat şi condus Ungaria pe drumul 
libertăţii în 1956, murind apoi ca martir. 


Localnicii din zona barajului Dniepropetrovsc cunosc o 
poveste tare tristă: după ce grupul de ingineri germani a terminat 
proiectarea acestui superb colos tehnic, respectivii au suferit 
consecinţele unui accident suspect cu cargoul care-i transporta la 
începutul drumului de întoarcere în Germania. Peste ani, tot 
ingineri germani vor încerca să repare barajul, pe care Armata 
Roşie în retragere dorise să-l arunce în aer. 


La un moment dat, NKVD-ul pare mai preocupat în Franţa de 
asasinate, decât de spionajul militar-politic. Astfel,e răpit în plin 
Paris fostul general alb Miller, e lichidat bancherul rus alb 
Navacin şi moare suspect într-o clinică pariziană fiul lui 
Trotsky... 


Fireşte că regimul se poartă crâncen cu defectorii din propriile 
rânduri, câţiva ambasadori şi agenţi ai serviciilor secrete. 
Astfel,în vremea Marii Terori, ambasadorul Raskolnikov îşi dă 
ifose de conştiinţă, de parcă trecutul său de bolşevic i-ar fi 
permis-o, sau prietenia cu procurorul Krâlenko semnifica 
inocenţă. E lichidat la Nisa în 1939, dar pare doar boală...Doi 

emisari sanguinari ai Moscovei îl asasinează în Elveţia pe agentul 
dezertor din GPU, Reiss. Degeaba Siguranța elveţiană îi 
identifică pe criminali, Franţa îi face scăpaţi, doar e anul 1937 şi 
URSS constituie un posibil aliat al Franţei...În 1938, defectează 
generalul GRU Walter Kriviţki, responsabil pentru Europa de 
Vest. Omul scoate precipitat nişte memorii şi profeţeşte pactul 
bolşevico-nazist. Laba lungă a Moscovei îl lichidează în 
februarie 1941, într-un hotel din Washington. Evident, o aparenţă 
de sinucidere. 


Ce tapaj face Molotov că i-a dispărut de la postul din 
București ambasadorul Butenko, autorităţile române fiind 
socotite părtaşe într-un joc dubios, într-o afacere tenebroasă şi 
criminală! 


Spania războiului civil constituie pentru serviciile sovietice 
un excepțional poligon de încercare. E o ocazie nesperată de 
reglare de conturi a Kominternului cu trotskyştii. 


Cazul generalului Orlov, autor al unui important manual 
sovietic de spionaj... 


Deosebit, cazul teribilului kominternist Willi Munzenberg, 
dezertor de la datoria de a da socoteală la moscova, în 1937 şi 
apoi retras din activitate din proprie voință, ca din întâmplare 
găsit strangulat în debandada căderii Franţei, în iunie 1940. 


Abia într-un târziu, după 1956 va fi desfiinţată secţia OS 2 a 
KGB, însărcinată cu asasinatele. În perioada romantică, NKVD 
organizase simple "grupe de ucigaşi” pentru lichidarea 
transfugilor, oricum scoşi în afara legii.(7) 


-violența contra opoziției din partid 


Revoluţia bolşevică a ajuns atât de sus plasată în ceruri, 
încât-la un deceniu de la făptuire-doar gesturile Opoziţiei de 
partid izbutesc să coboare mitul printre oameni. Un mit 
asemănător păsării Phoenix, adaugă fin Panait Istrati. Sigur că 
dispariţia lui Trotsky de pe firmament fusese sesizată, dar 
entuziaştii nu  admiteau lupta pentru putere, ci doar neplăcute 

sciziuni produse de moartea lui Lenin. Epitetul 
"contrarevoluționar" pentru Trotsky încă produce stupoare, mai 
cu seamă că liderul avea talent şi duh, astfel că fiind întrebat de 
starea sănătăţii, Trotsky răspunde: "Nu ştiu, n-am citit ziarele de 
azi!" 


În 1925-1926, comuniștii străini găzduiţi la hotel "Lux" sunt 
atraşi în disputa sovietică internă în contra lui Trotsky. Richard 
Sorge vociferează şi el contra oamenilor lui Trotsky, cu ce-s 
aceştia mai buni decât social-democraţii germani "trădători", alde 
Ebert/Noske/Scheideman?! 


Istrati încearcă să-l tragă de limbă pe vechiul amic, 
ambasadorul Christian Rakovski:"Franţa te alungă, sau ai tăi te 
dărâmă?" Dar ţi-ai găsit, bolşevicii ăştia de fier tac ca mormântul, 
sau mută flegmatici subiectul! 


Un abces al Revoluţiei crapă a doua zi după festivitatea 
decenală: celebrul bolşevic Ioffe se sinucide ca protest la 
umilirea prietenilor săi opozanți. Chiar sub balconul solemn al 
potemkiniadei festive de la 7 noiembrie 1927, şefii Opoziţiei vor 
să cuvânteze şi izbucneşte busculada Intervin cu brutalitate 
Gărzile Roşii călări, bruscând mulţimea... Aceasta la Moscova, la 
Leningrad bătaia între fraţi durează ore lungi. 


Dă să admită Istrati , bun, se cuvine ca Opoziția să fie ţinută 
deoparte, dar nu împinsă spre nebunie şi sinucidere! Puterea 
tipăreşte pentru invitaţii străini o fițuică în franceză, engleză şi 
sunt trataţi de "albi”,"trădători"ş. c. 1l. Cică Trotsky are o 
imprimerie clandestină, condusă de un ofiţer alb „care e în fapt 
un provocator  OGPU...Opozanţii se strecoară  prudenți, 
melancolici, umbre cu gura cusută. Trotsky este deportat la 
Alma-Ata, Rakovsky la Astrahan etc. lar Victor Serge îşi 
măsoară semenii cu o privire frăţească de inchizitor... 


Rakovski locuieşte în exil într-un hotel cu ploşniţe, e lipsit de 
idei negre şi se preocupă de cultivarea lotusului în Nord. Când îl 

zăresc pe Trotsky la Alma-Ata, locuitorii exclamă: "lată că 
revine vechiul regim!" 


Regimul dezlănţuie vânătoarea în masă a opozanților, pe 
stradă, la serviciu şi acasă, sub ochii copiilor care plâng. La 
puşcărie, greviştii foamei sunt controlaţi să nu ascundă zahăr în 
buzunare, apoi lăsaţi în voia Domnului... La Leningrad, unui 
opozant rebel la arestare i se fărâmă capul şi i se dau soţiei 100 
ruble, cu precizarea că nu se găseşte cadavrul arestatului. 


Iar Trotsky este exilat dincolo de graniţele URSS. Pentru 
totdeauna, el îl va numi pe Stalin Celălalt! Mă rog, totuşi Trotsky 
şi alți surghiuniţi ai idealului bolşevic trebuie să-şi fi şoptit în 
barbă că e o mare bucurie să mai fie dat de Dumnezeul cel 
îndurător şi pământ de azil! 


Trotskysmul este echivalat cu contrarevoluţia şi de fapt este 
aruncat în capul oricărui nemulțumit de regim, incapabil de 
supunere şi nonconformist. În 1925 începe arestarea primilor 
trotskyşti, foarte tineri aceştia. 2 soldaţi naivi din Armata Roşie 
îşi amintesc de milostiva tradiţie rusească şi fac o chetă pentru 
trotskyştii arestaţi, dar se trezesc şi ei sărmanii la "izolatorul 
politic”! 


Vai de capul unei ţărănci bătrâne, care se trezeşte judecată 
pentru "trotskysm":"Boje moi,nu-s tractoristă, maică", se plânge 
la proces biata bătrânică. oate vin ca urmare a înfiorătorului 
raport al lui Stalin, de la Plenara CC din 1937, închinată 
"lichidării trotskyştilor şi altor ipocriţi"! 

Când Stalin e sigur că a scăpat de orice urmă de "opoziţie" în 
Partid, dă la iveală în milioane de exemplare "noul său 
testament": cartea Scurtă istorie a partidului comunist bolşevic, în 
care "oamenii de nimic”, lachei nemernici ai fasciştilor”, 
răposaţii  Rîkov/Buharin/Zinoviev/Kamene sunt definitiv 


-severitatea legilor penale 

Nici Codul Penal bolşevic, nu-i bătut în cuie. Când, la 
începutul anilor '30, se iveşte iar foametea, Stalin formulează 
personal în august 1932 vestita lege: "Persoanele care atentează 
la avutul obştesc sunt considerate duşmanii poporului". Poporul, 
îngrozit de pedepsele crunte pentru orice furt, a poreclit făcătura 
lui Stalin "legea celor 5 spice", deoarece înfometaţii care fură cât 
de puţin grâu din averea kolhozului, riscă execuţia, sau măcar 10 
ani de puşcărie! Există o împotrivire a judecătorilor populari la 
aplicarea aberaţiei, până şi un tip ca Krâlenko trebuie să ţină cont 
de o stare de spirit, ca de altfel şi de cerința de suflet a poporului 
rus, nostalgic al înaltei dreptăţi, nu al justiţiei dirijate de 
directivele bolşevice. Krîlenko va pomeni de acestea chiar şi la o 
Plenară a CC. Degeaba, în prima zi a anului 1933 sunt judecaţi 
55000 de infractori la "legea spicelor"” şi 2000 executaţi. Țăranii 
să moară de foame, dar să nu se atingă de grâul colhozului!? În 
anii de foamete, URSS exportă milioane de puduri de grâu în 
Europa, pentru banii de industrializare. 1,5 milioane de ţărani iau 
calea oraşului, lui Stalin nu-i place, trebuie legat ţăranul de glie, 
aşa că reapar în URSS paşapoartele interne, exact ca pe vremea 
țarilor. "Țăranii,fireşte, nu primesc paşapoarte, iar cei prinşi la 
oraş fără actul vital sunt înhăţaţi de miliţie. Lătra Lenin despre 
dispariţia statului? Statul-monstru a luat deja fiinţă. 


Regimul alternează viclean atmosfera, astfel la început de 
1934 se întăreşte "dezghețul" printr-o Hotărâre a Procuraturii 
privind reprimarea încălcării legalităţii în ceea ce-i priveşte pe 
specialişti şi conducători economici. Răbdare, scoate el Stalin 
ceva din căciulă... 


În aprilie 1935, se publică o nouă lege draconică, prin care 
răspunderea devine egală cu a adulţilor şi pentru copiii de cel 
puţin 12 ani, inclusiv pedeapsa capitală. Adulții se vor gândi, la 
procesele politice, că li se poate agăța de conştiinţă şi soarta 
copiilor personali, de exemplu lui Kamenev i se sugerează la 
anchetă: dacă la proces veţi refuza să pledaţi vinovat, vă vom 
înlocui cu fiul dumneavoastră,e xistă dovezi că el a urmărit pe 
şosea maşinile lui Voroşilov şi Stalin! Când hoţii pradă şi 
incendiază depozitul unui kolhoz, responsabilul e condamnat la 
muncă dură, câţiva ani taie păduri din Nord. 

Plouă cu necazuri peste toate capetele...Când un tânăr 
lucrător politic înearcă să latre altor tineri, unii komsomolişti, 
comandamentele ideologice stringente, aceia îi reclamă 
plângerile curente: unuia i-au fost crâncen impozaţi părinţii, altul 
zice că părinţilor le-a fost confiscată unica vacă în contul 
impozitelor întârziate, în fine cuiva i-a fost aruncat tatăl în 
puşcărie pentru că nu s-a grăbit să muncească... 


Țăranii aud că "reacţionarii” dintre ei vor fi deportaţi pe 10 
ani şi privesc cu stoicism perspectiva. Guvernul sovietic trimite 
în zonele izolate, o dată pe an o comisie cu felurite rosturi....Ba la 
un moment dat se trimit ţăranilor ziare centrale şi poze de-ale 
liderilor bolşevici, dar şi o treierătoare, plus perii de dinţi! 
Prilejuri de a fi demascat se află destule: de pildă, guvernul 
trimite deodată ceva ciudat, nişte ţevi mici de sticlă cu ac, e 
înţepat copiii şi o duduie cu pantaloni a vrut să-i înţepe pe toți 
copiii, unul după altul...Prea de tot, cutare ţăran refuză vaccinul, 
blocând uşa cu femeia lui în calea progresului bolşevic. Şi dacă 
tot s-a trezit "reacționar", omul nostru-împreună cu alţi 
consăteni-dă foc la ziare şi poze, apoi distruge treierătoarea! Abia 
peste o lună vine autoritatea să-i aresteze. 


Toată gama de "delicte" e pedepsită cu străşnicie. Tânăra 
Nadejda lIvanova-Vasilieva se dă drept prințesa Anastasia 
Romanova, presupusa supraviețuitoare legendară a familiei 
asasinate a ţarului. NKVD-ul o supune unui interogatoriu dur, să 
fie vreo suferindă de dedublarea identităţii, de schizofrenie- 
paranoia? Deloc, mult mai târziu un medic de specialitate va 
opina că fata făcuse parte cu siguranţă din familia imperială rusă, 
prea cunoştea toate datele intime ale familiei Romanov .Se afla şi 
în corespondenţă cu monarhiile europene şi cu resturile imperiale 
Romanov din exil. NKVD-ul o trimite la spitalul psihiatric din 
Kazan, unde decenii de-a rândul Sistemul se va debarasa de unii 
opozanți politici, tratându-i cu neuroleptice ca pe nişte 
respectabili bolnavi psihici! 


Nu putem afirma că am asistat la o logică a severităţii 
Sistemului, dar recordul de absurditate sovietică ni se pare atins 
în anii războiului, când prizonieri germani de rând sunt 

ameninţaţi cu judecata criminală pentru că au călcat înarmaţi 
frontiera ţării!? Infracţiune pedepsită în URSS cu moartea, sau 25 
ani de muncă silnică.(9) 


-sabotorii industriali 


Țăranii înstăriți organizează în 1928 greva preării cerealelor, 
dar Stalin îi amână, acum consideră că trebuie lovit în "culacii" 
tehnocraţi. Între vechii specialişti burghezi ai industriei, OGPU 
să binevoiască a descoperi nişte "sabotori”. De îndată, o mare 
organizaţie e dibuită în bazinul Doneţului, fireşte că doldora de 
ramificații în toată ţara şi în larga lume imperialistă. Înainte de 
arestarea din 1928, zeci de ingineri sunt urmăriţi cel puţin 1 
an...Anchetatorii sunt sinceri cu suspecţii: fireşte că nimeni nu 
crede în vinovăția lor, aşadar stimabilii să nu se mire de arestarea 
lor, ci să colaboreze dintr-o aleasă datorie, skepsisul 
spectacolului ţine de înalte raţiuni ideologice, căci poporul 
trebuie învăţat să urască straşnic capitalismul şi să întărească 
vigilența împotriva  adevăraţilor  duşmani...Numai să 
mărturisească nevinovaţii şi viaţa le este asigurată! 


Specialiştii se comportă exemplar la proces,cu toată presa şi 
diplomaţia occidentală prezente: abia apucă acuzatorul Krîlenko 
să-şi latre poveştile ‚că inculpaţii protestează că li se ia peste 
măsură apărarea!? 22 dintre acuzaţi sunt propuşi pentru 
condamnare la moarte, dar-din recunoştinţă pentru excelenta 
colaborare-doar 5 sunt executați. Primul spectacol public al 
regimului a reuşit. Deloc edificat asupra esenței bolşevismului 
lui Stalin, Gorki turbează contra "nemernicilor” judecaţi, ce 
penibil se comportase el în 1918, când nu lăsa astfel de "ticăloşi 
cu psihologie sinistră"(!?7) să crape de foame. (10) 


-culacii, foametea: 


În mediul rural fiinţează cca. 25 de milioane de mici 
gospodării ţărăneşti. Regimul apreciază că ţara e pândită de 
foamete cronică!? Stalin crede că înstăriţii trebuie zdrobiţi în 
ochii întregii ţărănimi, spre a avea cale liberă şi convingătoare 
kolhozurile. Şi nici nu-i totul, se cuvin pe deasupra bolşevizate 

aceste organisme rurale, aşa că Stalin le ataşează vreo doi ani 
nişte resorturi politice. 


Fireşte că exagerarea încadrării la "culaci" naşte bombăneli 
chiar la devoţii Sistemului: "Ce fel de chiabur era tata, dacă avea 
doar o căsuţă?!" 


Encomiastica afirmă că au fost "strămutați" numai culacii 
care se împotriveau colectivizării. Vreme de 2 ani (1930-1932) 
sunt deportate din regiunile de colectivizare compactă cca. 
240000 de familii, aşadar 1% din totalul gospodăriilor ţărăneşti, 
insinucază encomiastica. Cică aceşti culaci se cuvenea a fi supuşi 
reeducării, drept care erau primiți la muncă forestieră, în 
construcţii, în sovhozuri etc. De altfel, li s-ar fi oferit condiţii 
acceptabile de viaţă în Nord, sau în Kazahstan... 


Spre onoarea lor, măcar câţiva autori străini între care Boris 
Souvarine şi Karl Kautsky, refuză să se lase îmbrobodiţi în 
materie de violenţă bolşevică, de zdruncinarea atroce a ţărănimii 
şi de foamete 1932-1934, inclusiv detectarea amestecului pur 
sovietic de demenţă ideologică şi ură clasică naționalistă velico- 
rusă. 


lată cum vede regimul un destin tipic de culac: un țăran 
bogat, recordul raionului său în 1930, om cu două mori, două 
maşini de vânturat cu cal, câteva pluguri, două batoze şi o maşină 
de treierat, trei case, zece cai, şase vaci, o sută de stupi, o livadă 
de câteva hectare...Insul are servitori permanenţi şi o mulţime de 
oameni aflaţi la mâna lui. Şi când te gândeşti că, după cutume, 
individul fusese persecutat de tatăl bogat, nedreptăţit la 
împărţirea averii, aşa că se strecurase în comitetul sărăcimii şi 
lătrase revoluţionar! Numai bine, fraţii "contrarevoluţionari” 
sunt expulzați şi  hrăpăreţul le înhaţă averea. Şi culmea, 
autoritatea bolşevică îl tolerează până în 1930, crezându-l 
devotat, vasăzică gospodar civilizat...Degeaba îl crede lumea un 
îngrozitor culac-vampir. Dar momentul "răzbunării poporului” 
vine şi individul pierde tot şi se pregăteşte de deportarea în Nord, 
numai că fiind îmbârligat cu autorităţile, nu este arestat, aşa că 
într-o noapte-împreună cu nevasta-îi asasinează pe doi fruntaţi 

bolşevici din sat, pe care-i află beţi. Insul dispare, îşi schimbă 
numele dându-se muncitor emerit şi se stabileşte într-un oraş 
minier, aflat în căutarea mâinii de lucru. 


Oricum, chiaburul cel abject era deprins cu munca...Cât 
priveşte viitorul, drumul trădării e ineluctabil şi insul cel natural 
venal va deveni sluga ocupantului german. 


Au fost ucişi cca.15 milioane de ţărani sovietici. (11) 
-violențele Marii Terori 


Soljeniţin observă cu agerime că Marea Teroare din 1937 
este urmarea de tot firească a expropierii ţăranilor din '1930. Să 
adăugăm că anul 1934 (iulie ) reprezintă o turnantă a violenţei 
statului sovietic: îşi face apariţia NKVD, Ministerul Groazei , 
veritabilă poliţie secretă, separată de Partid şi chiar de Politbiuro. 
NKVD-ul va fi condus de lagoda, Ejov şi Beria. 


Tovarăşul Serghei Kirov s-a arătat de nădejde în 
implantarea violenţei de stat: n-a clipit nici la lupta pentru 
deschiaburire, nici la hecatomba de victime ale construcţiei 
canalului Marea Albă-Marea Baltică. Ce ciudat că tocmai acest 
fruntaş bolşevic crede în dezgheţ, el îl întrerupe pe un poeţel care 
elogiază CEKA: nu e neaparat necesar elogiul către Organ, da, 
mâna CEKĂI loveşte duşmanul, dar se prea poate visa la clipa 
când această mână se va opri! 


Dar tovarăşul Kirov dispare şi Teroarea îşi urmează cursul 
firesc în Sistem, sub împrospătatul slogan al vigilenţei 
revoluţionare. În iulie 1935, sunt judecaţi la Leningrad celebrii 
Zinoviev şi Kamenev, cu 500 de ofiţeri NKVD, bine selecționați, 
prezenţi în uniformă în sala de tribunal! 


Stalin născoceşte un proiect fabulos de distrugere, cadre 
militare unite cu "opoziţia de dreapta" într-un complot militaro- 
politic! Sunt cuplaţi spre martiriu alde mareşalul Tuhacevski & 
co., vechiul amic al lui Stalin, Enukidze, dar şi şeful NKVD, 
lagoda. Adică Armata, partidul, Kremlinul, Internele,cu toţii se 
află în solda lui Trotsky,aşadar a lui Hitler... 

Pregătind etapele spectacolului, Stalin lansează partidul spre 
vigilenţă isterică, sub lozinca: "Să ne însuşim bolşevismul!" Ceea 
ce însemna primirea cu satisfacţie a condamnării la moarte, pe 
care Tribunalul o acordă generos "monştrilor trotskysto- 
buharinişti”. Şi profitând de ocazie, Stalin strecoară şi câte o 
ranchiună foarte personală: de exemplu, dacă tot îl sâcâie Boris 
Souvarine cu a sa biografie al naibii de solidă (Staline, Plon, 
Paris, 1935) şi nu-l poate înhăța, măcar să-l ridice la rangul de 
agent Gestapo şi să-l amestece, ca atare, în procesul Buharin- 
Rîkov. 


Scriitorul cazac Şolohov, îndestul de yesmen îndeobşte, se 
trezeşte cerând socoteală-într-o scrisoare către Stalin-despre 
Teroarea din Ukraina , mai mult decât o "eroare judiciară", pur şi 
simplu metode inadmisibile de anchetă şi represiune,morţi, 
torturi,teroare în masă.Culmea că Stalin îi răspunde... 


Nu, nu se poate spune că Stăpânul justifică anume metodele, 
mai degrabă propune să nu se dramatizeze evenimentele, mai cu 
seamă nu condamnă în obişnuitul său stil viguros! Mai mult, 
reproşându-i lui Şolohov că nu vede decât un aspect al chestiunii, 
Stalin insistă pe culpabilitatea victimelor metodelor dure, aşadar 
justifică implicit acest stil politic sângeros. 


Stalin e şmecher, minimizează crimele pentru a nu fi nevoit 
să ceară socoteală scumpei sale poliţii politice, pe care orice 
dezavuare din tării ar slăbi-o nepermis. De altminteri, chiar în 
lumea democratică se mai întâmplă ca-din rațiune de stat- 
Tribunalul să tolereze unele excese poliţieneşti...În aceeaşi lume, 
uneori bunele conştiinţe se resemnează cu tortura, spre a salva 
posibilele victime ale acţiunilor teroriste. (12) 


-violențele declanşate de pactul sovieto-nazist: 
diverse;amenințări asupra României; masacrul de la Katyn 


Trupele sovietice năvălesc în ţările baltice, alegeri falsificate 
încuviinţează încorporarea. NKVD-ul operează aproape un 
milion de arestări în aceste mici ţări. 

În aprilie 1940, Stalin hotărăşte exterminarea a peste 14000 
de prizonieri polonezi semnificativi.Unul din locurile de 
exterminare, Katyn, capătă o tristă celebritate, groapa comună 
fiind descoperită de germani.La fel va fi fost şi la închisorile din 
Kalinin şi Harkov...O anchetă americană din 1951-1953 va stabili 
vinovăția sovietică indubitabilă.(13) 


-război; obsesia trădării; supremaţia NKVD-SMERŞ; justiție 
sumară 


Regimul înfăşurase demult țara într-o plasă de păianjen. 
Pentru străini, plasa este dotată musai cu "borcanul de miere”, 
sub aparenţa femeilor frumoase (actriţe ş.a.), cum e prins în cursă 
de pildă în 1934 cutare prea tânăr diplomat american... 


Aflat într-o situație delicată de război,cu riscul unei 
nepermise apropieri omeneşti cu un inamic,modestului soldat 
sovietic,colhoznic cuviincios,îi vine îndată în minte "specialul" 
unităţii sale,om tăcut şi enigmatic, cu ochi răi şi comportări 
fioroase faţă de militarii unităţii. 


Soldatul umanist are coşmaruri: căpitanul SMERŞ îi rupe 
epoleţii şi ţine pistolul îndreptat spre pieptul său plin de medalii, 
cerându-i socoteală că nu l-a ucis pe neamţ.În coşmar,"'specialul" 
trage cu pistolul în medaliile soldatului, mai agită şi o grenadă 
uriaşă, urlând:"Trădătorule, ţi-ai vândut patria!" 


Încă din 1919, Lenin şi  Dzerzynski  înfiinţaseră 
"Departamentul Special"(O0O) pentru supravegherea din interior a 
Armatei. În 1941, reapare acest Departament Special NKVD, 
spre a se ocupa de "trădători, dezertori şi laşi”. În 1943, aceste 
organe devin SMERŞ (Stalin însuşi le botezase "Moarte 
spionilor”). Ofiţerul "special" este de regulă o tristă figură, palid 
căci lucrând noaptea, uitându-se atent la figurile militarilor de 
parcă mereu ar cunoaşte ceva dubios despre oameni, sau s-ar 
aştepta la aşa ceva...Un astfel de individ se va plânge scriitorului 
de serviciu Ilya Ehrenburg, că publicistica de război nu insistă pe 
meritele SMERŞ!? Păi, cum nu, după 1942, SMERŞ trebuie-între 
altele-să urmărească fără cruţare sutele de mii de "foşti ruşi", 

sintagma prin care regimul se debarasează de identitatea 
naţională a opozanților şi defectorilor, trecuţi în soldă germană. 


Oricât ai fi de naiv ca soldat, aproape inocent yesmen al 
Regimului aflat în război, oricât de puţin te-ar impresiona 
durităţile NKVD-SMERŞ în contra Armatei Roşii, te pune pe 
gânduri cruzimea Organelor contra celor scăpaţi din încercuire, 
mai cu seamă că şi tu eşti pe cale să păţeşti aceeaşi soartă 
nefericită în orice moment şi atunci te năvălesc tracasările, 
interogatoriile, procesele-verbale şi represiunea implacabilă. 


În cel mai bun caz, notația din fişa personală îţi brizează orice 
destin eroic în Sistem... 


Mai cu seamă în vremea Stalingradului, complexul comisar- 
SMERŞ-turnător îşi pândea victimele mai mult la spitalul de 
campanie şi aiurea, decât în prima linie.Dar pe măsura apropierii 
de finalul războiului, se consideră misiunea Armatei încheiată şi 
revine în forţă violenţa firească a regimului. Acum este înhăţat şi 
ofiţerul Soljeniţin. 


Şeful SMERŞ, Abakumov, nu face parte din anturajul 
atotputernicului Beria. Insul nu se răfuie doar cu spionii,ci şi cu 
cei bănuiţi de neloialitate din Armata Roşie,ca şi cu cetăţenii din 
zona de front.Pe măsura avansării Armatei Roşii în Europa,"zona 
de front" se lărgeşte insuportabil:numai în Bucureşti bântuie după 
august 1944 1200 de agenţi NKVD şi SMERŞ, care amuşinează 
conversațiile telefonice şi orice mişcare, cu largul sprijin al 
turnătorilor locali!Mulţi suspecți civili din aria Armatei Roşii vor 
fi împuşcaţi în zonele "eliberate". 


=obsesia "specialului" din G.Baklanov, Iulie 41, p... 


În vara lui 1944, pe când Armata Roşie jefuie voios zona 
încercuită de la Bobruisk, răsună un strigăt de disperare 
rusească:"Domnule căpitan!" 


Era un prizonier "vlasovist", o rană tot, gonit cu biciul de un 
sergent călare de la Serviciile Speciale. Căpitanul Alex.Soljeniţin 
nu intervine, peste toate mai e şi chestiunea de bun simţ: mai 

ascultă acum, în război, un sergent SMERŞ de un ofiţer 
obişnuit?! 


Organele sunt chipurile vigilente în faţa provocării naziste de 
a crea suspiciuni-în ochii puterii sovietice şi a poporului-faţă de 
cadrele superioare de comandă ale Armatei Roşii(14), de parcă 
urechile lui Stalin n-ar sta ciulite tocmai la pânda unor astfel de 
motivații... 


-situația Lvovului (15) 


-violențe la părăsirea teritoriului în mâna inamicului, sau în 
caz de asediu: Moscova, Leningrad (16) 


-violențe contra propriului teritoriu: Stalin semnează la 17 
noiembrie 1941 un ordin ca pe o rază de 65 km.în spatele liniilor 
germane care asaltează Moscova, unitățile Armatei Roşii 
(aviație, artilerie, schiori) şi partizanii "să distrugă şi să facă 
scrum" casele şi gospodăriile ţărăneşti.Sigur, odioşii inamici vor 
suporta pe merit tactica pământului pârjolit, dar ce se alege de 
bătrânii, femeile şi copiii ruşi? (17) 


-nemfii aşează ruşi civili în calea lor...Germanii utilizează în 
fel şi chip, pentru propriul interes, populația sovietică de sub 
ocupație. 


La Stalingrad, de pildă, soldații Fuhrerului îi folosesc pe 
orfanii locali pentru umplerea sticlelor de apă din fluviu, treabă 
periculoasă când ai de-a face cu redutabilii lunetişti 
sovietici...Pentru o coajă de pâine, fetele şi băieții Stalingradului 
rezolvă. Dar când trupele sovietice se prind, soldații Tătucului îi 
împuşcă pe copiii propriei ţări! Există un precedent al cruzimii: în 
timpul asediului Leningradului, când germanii asaltanți au folosit 
civili locali drept scut, Stalin a dat ordin ca trupele sovietice să 
ucidă compatrioţii care acționau la poruncă germană, fie şi sub 
constrângere, între altele fiind puşi să aducă trupurile militarilor 
germani decedați în luptă. Îndată, cutare divizie de gardă 
sovietică raporta moţat că militarii ei i-au împuşcat pe civilii 
leningrădeni care cărau "leşuri fasciste". 

Spre onoarea lor relativă, Jukov şi Voroşilov raportaseră 
Stăpânului, nu-şi luaseră singuri răspunderea de a se confrunta cu 
acest scut viu nemţesc care ţipa ruseşte:"Nu trageţi, suntem de-ai 
voştri!"Dar ce scria Lenin în octombrie 1919 lui Trotsky? Că 
există o singură modalitate de a-l învinge pe generalul alb 
Iudenici, adică mobilizând 20000 de muncitori din Petrograd plus 
10000 de burghezi dintre care să fie împuşcaţi vreo câteva sute, 
spre a-l presa insuportabil pe ludenici! (18) 


-legislația muncii, copiii din producţie, minori încarceraţi 


Ni-l amintim pe acuzatorul sovietic Nikitenko vituperând 
patetic la Procesul de la Nurnberg contra mârşăviilor naziste 
împotriva copiilor. 


Sigur că nu era vorbă proastă şi oroarea nazistă trebuia 
conştientizată şi pedepsită. Dar regimul sovietic cu ce experienţă 
şi drept la cuvânt venea în gingaşul subiect? Judecătorul sovietic 
de la Nurnberg trebuie să-şi compună un chip la fel de onest şi 
înţelept ca al colegilor aliaţi... 


Deja prin Codul Penal sovietic din 1926(art.12), în cazuri de 
furt, viol, rănire de persoane şi omucidere, minorii pot fi trimişi 
în judecată cu începere de la vârsta de 12 ani, dar cu recomandare 
de pedepse moderate şi nu maxime ca pentru adulți. Dar pândeşte 
pe toată lumea art.58, cumplit prin largheţea sa cu adevărat 
atotcuprinzătoare pentru "politici"! 


Fapt este că, deja în 1927, aproape jumătate din populaţia 
Gulagului era formată din tineri între 16 şi 24 de ani, adică 
mulţimea de mici lumpeni de după "Octombrie Roşu". Chiştocii- 
după vorba lui Soljeniţîn-sărbătoresc încarcerați a 10-a 
aniversare a revoluţiei bolşevice. 


În legislaţia crâncenă adoptată după asasinarea lui Kirov, se 
prevede inclusiv pedeapsa capitală pentru copii de 12 ani!Nu ne 
miră prea tare, încă Lenin deja nu mai reacţiona uman când i se 
raporta că-între ostaticii-țărani înhăţaţi pentru stoparea rebeliunii 
lui Antonov din Tambov-se află şi copii, 158 sub 17 ani, 47 sub 
10 ani şi 5 sub 1 an. Deja, singura lor speranţă de viaţă-fie şi 

eliberaţi-va fi stigmatizarea ca lumpeni care-şi caută hrana în 
ghenele de gunoi.Se va ajunge până la condamnarea ţâncilor care 
aşează obiecte pe calea ferată, vezi bine că se antrenează ca 
diversionişti!? Târziu se va trezi Curtea Supremă sovietică să 
dezincrimineze delictele cu caracter de pozne copilăreşti... 


La câteva luni după începutul războiului, prin mobilizările 
masive ce trebuiau să înlocuiască pierderile crâncene de pe front, 
forţa de muncă se împrospătează cu ce se poate. La radio răsună 
insistent un cântec despre fruntaşul în producţie, Vasili 
Vasilievici, în etate de 13 ani! Da, pretutindeni, pe lângă femei 
muncesc şi copiii, uneori şi câte 10 ore pe zi, nemâncaţi şi 
obosiţi, cățăraţi pe scăunele şi lădiţe ca s-ajungă la strung. 


În destule cazuri, micii muncitori adorm lângă strunguri, sau 
o şterg la mama, sau chiulesc la cinematograf. Legile abjecte îi 
condamnă pe micii” infractori” la 5 ani, să fie şi altora de 
pildă...Din 1942, sosesc în lagăr astfel de mici deţinuţi, au 
traversat cu foame şi groază toate etapele arestării/ 
anchetei/transportului.Când ajung dincolo de sârma ghimpată, 
copiii se lipesc de cei puternici, cu orice preţ, fetiţele fiind 
vândute-contra conserve, sau vodkă-şoferilor şi funcţionarilor din 
lagăr. Ce vremuri feerice, când Dostoievski condamna trocul cu 
un singur copil în suferinţă, contra nu ştiu cărei creaţii întru 
fericirea umanităţii... 


Dimineaţa,în curtea câte unei închisori,pot fi văzute cete de 
copilandri  palizi,îmbătrâniţi sub supravegherea câte unei 
gardience dolofane.Minorii condamnaţi,o colecţie de măşti 
crispate pe trupuri firave, lipsiţi deopotrivă de sfiiciune şi 
zburdălnicie, alergând  bezmetici prin curte în căutarea 
chiştoacelor sau a vreunui miracol nesperat,bieţi câini jigăriți şi 
înrăiţi...Micile fiare nu schimbă arşice şi nasturi între ele, ci 
sudalme oribile de adulţi, neînţelese. (19) 


-deportările 1944-1945 


Sistemul era disponibil în ideea de deportare încă din 1930 şi 
nu e vorba numai de țărănimea necooperantă la aberaţia utopică. 

Nu, în însăşi practica firească sovietică, fără nicio violență 
vizibilă, omul este trimis la muncă (fie ea profesională, sau de 
partid) oricât de departe posibil de locul natal. Printre străini, 
omul deschide gura mai puţin... 


Desrădăcinatul devine o personalitate  evanescentă, 
dezintegrată, chiar alienată, ce-are a face?! 


Prin politica sa debutată în 1939, Stalin a tot împins Polonia 
spre Vest, obligând la strămutări masive de populații (polonezi şi 
germani), ceea ce va stânjeni Germania până târziu de a-şi 
accepta dubioasele ei granițe estice.Tocmai prin 1965, episcopii 
polonezi se adresează cu tâlc omologilor germani:"Acordăm 
iertare şi vă rugăm să ne iertați!" 


Cum arată, o clipă, deportările prin lupa birocratică a 
NKVD-ului? 


Un conţopist de-al instituţiei face un bilanţ:s-au "economisit" 
o mulțime de vagoane de transport, aşadar metri de 
podea/căldări/sobe de tuci,cu ocazia mutării între nov.1943-iunie 
1944 a popoarelor din Caucaz în Siberia, pur şi simplu 
îngrămădind 45 de oameni în vagon, în loc de 40! La 11 
februarie 1944, Sovietul Suprem al URSS hotărăşte lichidarea 
raioanelor musulmane din zona Caucaz, aşadar deportarea 
cecenilor, inguşilor, karacealilor şi balkarilor. După aprecierea 
victimelor din Nalcik, Kislovodsk, Vladikavkaz ş.a., treaba 
aceasta murdară s-a efectuat înfiorător de bine!Câte un 
kabardin,salvat de la deportare doar cu cucuie şi vânătăi, admite 
că şi unii de-ai săi au săvârşit prostii,de exemplu cutare prinţ 
kabardin din munţi i-a dăruit lui Hitler un splendid cal alb! 


Va fi contat în luarea hotărârii teroriste a statului sovietic şi 
lăudăroşenia germană din 1943 că lasă în urma ocupaţiei lor o 
solidă "coloană a V-a" de prieteni musulmani...Mai atârna greu 
pentru regim şi neloialitatea tătarilor din Crimeea. 


După ce Armata Roşie reocupă teritoriile anexate în 1939- 
1940,se porneşte vânătoarea după "cetăţenii sovietici” 
refugiaţi.Din cei 300000 de basarabeni refugiaţi în România în 

primăvara 1944,câteva zeci de mii vor fi "repatriați", cât cu 
păcăleala,cât cu forţa şi complicitatea guvernelor slugarnice, de 
exemplu Petru Groza. În faţa refuzului refugiaților de a se lăsa 
păcăliţi, colonelul sovietic răspunzător scrâşnea din dinţi, sau 
încerca măcar pe lângă câte un adolescent:"Tinere, în scurt timp 
vei deveni un adevărat cetăţean sovietic!"După trecerea Prutului, 
nefericiţilor basarabeni li se confiscau lucrurile, primeau 2 găleți 
(una cu apă, una pentru necesităţi)şi erau suiți în vagoane 
inscripţionate Vraghi noroda (duşmani ai poporului).Îi aştepta 
munca silnică în Siberia de nord,sau la irigaţii în 
Turkmenistan.Unii vor ajunge perfecţi mancurţi,adică veritabili 
cetăţeni sovietici. 


La intrarea Armatei Roşii în Prusia Orientală şi apoi, odată 
cu înaintarea ei în Germania, s-a produs un exod cumplit a 
cca.12-15 milioane de germani spre Apus şi moartea multora 
dintre ei cu acest prilej. Erau de rigoare atrocitățile soldăţeşti 
sovietice. De altfel,autorităţile sovietice vânează etnicii germani 
din teritoriile "ocupate",de exemplu din România, ofiţeri nervoși 
şi soldaţi cu automate dau iama prin casele pârâte a adăposti 
germani,autocamioanele aşteaptă să se umple.Stalin a hotărât,pot 
fi umflaţi şi indivizii cu oricâtă câtime de sânge german...Şi 
observatori americani asistă oripilaţi, neputincioşi în Gara de 
Nord a Bucureştiului cum trenurile care căraseră evreii europeni 
spre lagărele morţii se umplu acum cu 80000 de nefericiţi 
germani din România, în ianuarie 1945,cu acelaşi decor din stilul 
nazist: urlete soldăţeşti, câini fioroşi, lovituri cu patul armelor 
ş.c.]. 


Aceşti germani vor fi expediaţi la muncă în uzinele şi minele 
sovietice. Cine se poate piti, scapă...lar elevii, români de 
exemplu, tocmai studiază la istorie "năvălirile barbare"! 


Când Armata Roşie ajunge în Polonia şi apoi în Germania, se 
iau măsuri febrile:sunt aşteptaţi emisari de la Moscova 
(desigur,ofiţeri NKVD) spre a lua în primire pe cei supuşi 
"repatrierii", de altfel cinismul sovietic e vădit şi în lozinca 
expusă la punctele de concentrare:"Bine aţi venit!" (20) 

-statul şi prizonierii sovietici 


Imaginea de Epinal a întoarcerii prizonierului sovietic la ai 
săi e surprinsă mai ales de Şolohov: nici vorbă că viteazul rus 
regăseşte vijelios frontul,vine şi cu un neamţ preţios de captură, 
este omenit de îndată, îmbăiat şi aşa, în treacăt,interogat, apoi 
primit cu căldură şi respect de comandanţi,răsplătit şi reintegrat. 
Pe ce lume trăim?! 


Stalin e turbat că prizonierii sovietici nu i-au respectat 
ordinul de a muri şi de a nu se preda.În plus, prizonierii ca şi 
voluntarii sau deportații la muncă în Germania, cine ştie ce idei 
îşi vor fi însuşit în străinătate?! Aşa că, pe toţi aceştia abia 
eliberaţi, Papaşa îi trimite în Gulag, pe cei 126000 de ofiţeri 
supunîndu-i şi degradării militare. Stalin îşi recuperează cetăţenii 
şi cu sprijinul Aliaților, care-i vânează conştincios pe copiii lui 
Big Brother. 


Deşi bravii luptători de la Brest, 1941, vor fi recunoscuţi 
drept eroi, aceia dintre ei-căzuţi prizonieri-vor fi trataţi cu aceeaşi 
asprime ca toţi ceilalţi, adică aruncaţi de SMERŞ în Gulag. (21) 


- teroare în alte ţări 


În Polonia ocupată de Armata Roşie, NKVD invită la 
negocieri 15 politicieni notabili, îi arestează şi apoi îi deportează 
fără proces. 


Agenţia Reuter reflectă prompt, foarte corect, consternarea de la 
Londra şi Washington în faţa provocării sovietice. În Bulgaria,cu 
sprijin sovietic nemijlocit, sunt împuşcaţi vreo 3000 de oameni 
politici "burghezi".Ş.c.I. (22) 


-final abs. 


Mecanismul criminal de stat este pregătit să funcționeze pe 
timp indefinit. Se găsesc mereu slujbaşi devotați ai Sistemului, 
cumva înveşniciţi, care nici că se pricep în viaţă la altceva decât 
la constrângere! Orice slăbire a şurubului li se va părea 
"democraţie" şi "liberalism". Conlucrează în acest mental tarat 

trepăduşi ideologici, inşi din aparatul represiv, torţionari şi 
jalnicii pioni stalinişti ai "justiţiei". În timp, Sistemul a şi format 
un om nou normativ, cel convins de sofistica bolşevică să creadă 
că violența nu e o damnare, dimpotrivă ea este o cale 
binecuvântată a purității şi purificării, astfel că la caz de 
participare la acte de violență-război, dar nu numai-insul să fie 
încredinţat că, la o adică, s-ar putea împărtăşi creştin fără senzaţie 
de blasfemie. 


Şi poate cea mai perversă idee a Sistemului ar fi aceea că 
spionajul este un soi de ferment coagulant al memoriei!?(23) 

art.cit.,p.IV;Dosare ultrasecrete(nr.Masacrul de la Katyn), p. 3 


I4)război;, obsesia trădării, supremaţia NKVD-SMERŞ; 
justiţie sumară: Alexandr  Soljeniţin, Arhipelagul Gulag, 
I,p.213;Vasil Bîkov,Capcana.Nuvele şi povestiri,traducere de 
Vladimir Cogan,Editura pentru literatură universală,1967,pp.92- 
93,341,351-352 şi Cei morţi nu simt durerea, traducere de 
Vladimir  Cogan,col."Meridiane",Editura pentru literatură 
universală, 1968,pp.59-62,72,76,81,151,155-156,176,206- 
208,218,251,264,281,301,312;luri Bondarev,Zăpadă fierbinte(2 
vol.),traducere de Ecaterina Antonescu,prefaţă şi tabel cronologic 
de Tamara Gane,col."BPT", Editura Minerva, 1977, vol.l, 
p.115;Edvard  Radzinsky, op.cit.,p.596; Antony  Beevor,op. 
cit.,pp.115,227,346;0leg Penkovsky,op.cit. ,pp.47-48;Vladimir 
Bogomolov, op.cit.,1l,pp.196-198;G.Baklanov,lulie  41,...„p...:; 
Konstantin  Simonov,op. cit.,pp.340-341;Gheorghi  Brianţev, 
op.cit.,p.190;Ernest Volkman,Spionaj..., pp.196,225 


15)pilda  Lvovului:Jaroslav  Kokoska, Amiralul Canaris, 
traducere de Teodora Alexandru-Dobriţoiu, prefaţă şi note 
explicative de Nicolae Mihai, Editura militară, 
1970,p.223; Antony Beevor,Stalingrad,pp.42,107 


16)violenţela părăsirea teritoriului: Vladimir Volkoff, 
Struţocămila p...; Antony Beevor, op.cit.,p...; Alexandr 
Soljeniţin, Arhipelagul Gulag,... 


17) violențe contra propriului teritoriu: Antony 
Beevor,op.cit.,p.67 


18) nemții aşează civili ruşi drept scut:Alexander 
Werth,op.cit.,p.. 

„Antony Beevor,op.cit.,p.217;Edvard Radzinsky,op.cit.,p...; Dmitri 
Volkogonov,op.cit.,p.502 


19) legislaţia muncii,copiii din producţie,minori încarceraţi 


Alexandr Soljeniţin, Arhipelagul Gulag,I1,pp.344-346;Edvard 
Radzinsky,op.cit.,pp.562-563;Francois Furet, op.cit.,p. 295; 
IonVarta, art. cit.,p.IV;DmitriVolkogonov,op.cit.,p.376;Aurel 
State, art.cit.,p.47 


20)deportările: EdvardRadzinsky,op.cit.,pp.268,580-587; 

Alexander Werth,op.cit.,p.450;Nadejda Mandelştam, op. cit., pp. 
340-341;Matei Vişniec, Istoria comunismului...„p.58; Francois 
Furet,op.cit.,p.375;Hans Kung,op.cit .,„p.430;Ermest Volkman, 
op.cit.,pp.220-221;Ovidiu Eftimie,Sunt singurul supravieţuitor al 
lagărului de la Târgu Jiu,în Evenimentul zilei,nr.4633, 14 
noiembrie 2006,p.16;Alexandru Cucereanu,Jurnal de pribegie. 
...Pp.77-79; Elena Rjevskaia,Miros de migdale amare(Din notele 
unui translator militar) „versiune românească de Penke 
Muşatescu,Editura Meridiane, 1979, pp.12,30 


21 comportarea Statului faţă de prizonierii sovietici 
ş.a.:Edvard Radzinsky,op.cit.,p.586; Francois Furet, op. cit., pp. 
393-395; Antony Beevor,op .cit.,p.45;George Fischer,Soviet 
Opposition to Stalin.A Case Study in World War II,Harvard 
University Press,1952,pp.7,63,110-112;Horia Liman, Patetica. 
Germania-ieri şi azi,col."În jurul lumii",Editura tineretului, 
1965,p.164;Christine Ockrent,contele de Marenches,Consilier de 
taină al Puterii,pp.56-57;Alexander  Werth,op.cit.,p...; Mihail 
Şolohov, Soarta unui om,ed.a IV-a,traducere de Marcel Gafton şi 
Lucian Reneri, Editura pentru literatură universală, 1961, pp. 59- 
60; Alexandr Soljeniţin, Arhipelagul Gulag, pp...;K.K. 
Rokossovski, Datoria ostăşească,p... ;Boris Polevoi,Impresii din 
America.Însemnări dintr-o călătorie în SUA,col ."În jurul 
lumii",ed.a Il-a,în româneşte de Eman.Cerbu şi Igor Block, 
Editura tineretului, 1959,pp.130- 


22)Goebbels,Jurnal,p.413; 

23)Vasil Bîkov,Cei morţi nu simt durerea,pp.295-296;lulian 
Semionov.op.cit.,p.215;Edvard  Radzinsky,op.cit.,pp...; Vladimir 
Volkoff,op. cit.,p.148 

Capitolul II: Copiii vagabonzi. Lumpenul sovietic 


Să ne amintim că Marx condamna destul de anemic 
lumpenproletarii, doar aşa, pentru o oarecare impulsivitate şi 
stare de spirit inconstantă. 


Noul regim din Rusia bungheşte un termen definitoriu al 
patologiei, cică ar fi vorba de indivizi socialmente apropiaţi!? E 
un fel de a face, îndatoritor, cu ochiul absolutului "pedagog" 
bolşevic:pe ăştia îi vom putea îndrepta, ei nu sunt duşmani de 
clasă precum irecuperabilii: ingineri, profesori, preoţi, menşevici, 
mic burghezi... 


În critica lor necruțătoare, scriitorii ruşi din emigrație aduc 
regimului sovietic şi această acuză:când a mai cunoscut uriaşa 
ţară, ca acum beţivi/delicvenţi/desfrânaţi/criminali de 5-7 ani?! 
Gorki le ripostează cu rezon:au trăit dumnealor, scriitorii, paralel 
cu mai vechea realitate rusă, erau vizibili şi atunci mulţi beţivi de 
5-7 ani, plus că micii defavorizaţi-influenţaţi de spânzurătorile 
publice ale represiunii ţariste-se spânzurau şi ei între ei în 
joacă...Dar criminalitatea la 5-7 ani, mai demult sau acum, chiar 
este o exagerare spăimoasă. Şi apoi, ar fi vinovat şi războiul civil 
(aţâţat şi de scriitorii emigranţi!)pentru multitudinea micilor 
vagabonzi, dar puterea sovietică luptă cu succes contra 
fenomenului, vrea să creadă Gorki în 1928.De fapt, regimul ţine 
oricând pregătită soluţia de rezervă a lui Makarenko:pentru copiii 
fără căpătâi, moşteniţi de la regimul țarist şi imuni la noua 
educaţie, cuvine-se reeducarea în forță, cine ştie de nu va fi 
necesar experimentul şi pentru adulți,ba la nevoie şi aiurea pe 
urmele revoluţiei mondiale!? 


Da, acest pedagog fantastic pliat pe Sistem, A.S.Makarenko, 
afirmă că omul nu poate trăi fără o perspectivă îmbucurătoare! 
Iar cei cu un strop de romantism în suflet, de preferinţă ucraineni 
sau vieţuitori în Ucraina, pot resuscita emoţii-utile vicleniei 
Sistemului-amintindu-şi poemul Moise, de Franko şi iscodind în 

tainițe cereşti după barba măreaţă a  provocatorului(1), cel 
sculptat de Michelangelo. De modelarea lutului omenesc e până 
la urmă vorba în acestea, oricând stimabilă preocupare a 
deţinătorilor tablelor de legi,de n-ar fi vorba şi de calcule cinice. 


Războiul "imperialist", Revoluţia, războiul civil şi iată 
regimul bolşevic procopsit cu povara atâtor copii rămaşi fără 
căpătâi. Cine răspunde pentru aceşti bezprizorniki? Circulând cu 
trenul, copiii cu părinți contemplă îngroziţi copiii fără căpătâi din 
gările războiului civil, pot oricând ajunge şi ei, băftoşii,în aceeaşi 
situaţie! 


Interpretăm cum voim izbucnirea lirică a lui Evtuşenko: 


"Nedreptate, târfă bătrână/.../Ca un mic vagabond,/luna/se- 
ascunde-ntr-un nor gros,/să n-o-nhaţe Ceka de jos".Şi autorul a 
parcurs cândva o broşură patetică,propagandistică,în care 
Dzerzynsky apărea ca un înger protector pentru micii orfani 
vagabonzi...Să zicem că regimul nu doar a pasat răspunderea pe 
umerii unui lider disponibil în multe direcţii,dar a tratat 
chestiunea ca vitală pe linie politică şi de stat.Întâlnim două 
opinii,una de la o persoană mediocră, a doua de la o apreciabilă 
inteligenţă, chiar dacă pe moment captivă... Aşadar,Nadejda 
Krupskaia,talpa-iadului în materie de educație națională 
bolşevică,de presupus a sprijini pe tărâm pedagogic utopia 
criminală,are o neaşteptată izbucnire de bun simț: de fapt, 
rădăcinile copiilor abandonați se cuvin căutate nu numai în 
trecut,dar şi în prezent!Pe când Andre Malraux apreciază fumist 
în 1934 transformarea bezprizorniki-lor în pionieri... 


Câţi dintre micii nefericiţi vor deveni pionieri e o altă 
poveste cu zâne.Sistemul a luat măsuri draconice încă din anii 
'20,astfel când Gorki vizitează lagărul Solovki în 1929,dă acolo 
peste o colonie de copii socialmente străini,supuşi reeducării. Se 
va lăsa ilustrul păcălit de regia călăilor? Nu se ştie, dar iată că un 
puşti de 14 ani îl racolează pe marele oaspete:"Ascultă Gorki, tot 
ce vezi e mincinos, vrei să afli adevărul?"Da,încuviinţează din 
cap ilustrul şi încăperea e golită pentru convorbirea de taină,ies 
copiii,managerii stabilimentului,chiar şi însoțitorii OGPU...O oră 

şi jumătate,află şi tot află Gorki adevărul despre tratarea micilor 
lumpeni,ca şi despre funcţionarea lagărului în genere,ieşind cu 
ochii în lacrimi din baracă. Dar prietenul copiilor nu ia nicio 
măsură radicală, nici măcar nu mărturiseşte Răul,doar face o 
aluzie vag principială la oamenii de ordine vigilenţi ai 
aşezământului. 


Micul iubitor de adevăr îşi asigură camarazii că da, l-a 
informat pe tătuc de toate ofurile lor, de țânțari şi celelalte torturi 
locale. 


A doua zi, nu se desprinde bine de țărm vaporul lui Gorki şi 
băiatul prea vorbăreţ e împuşcat.De ce nu l-a luat Gorki cu sine 
ca să-l salveze?!(2) 


Spectacolul înfiorător al copiilor flămânzi, fără căpătâi, 
pare a domina peisajul Imperiului Roşu,cu vagi scuze 
conjuncturale...Prin  1920,la  Feodosia-feudă  vremelnică a 
intervenţioniştilor englezi, copii chinuiţi se înghesuie pe lângă 
bucătăriile de campanie,adulmecând lacom aerul cu damf de 
carne.Englezii privesc posomorâţi...Mă rog,dă regimul în primire 
nişte case pentru copii abandonaţi,dar condiţiile igienice sunt 
înfiorătoare,de exemplu în Crimeea micii azilanţi sunt asaltaţi de 
miriade de ploşniţe. Vizitatori străini dintr-o bucată opinează că 
supraveghetorii s-ar cuveni să impună autoritar-bătaia inclusă- 
curăţenia, decât să-i convingă pe copii-printr-o blândeţe suspectă 
că vermina e constitutivă naturii umane! 


Mă rog,oricât de sever începe Autoritatea să culeagă micii 
vagabonzi,deocamdată(în 1924)e vorba de copiii de pe stradă şi 
nu de cei din familii!Adică îi înhaţi pe micii cetăţenii răpciugoşi, 
hoţi,vizibili în peisajul citadin al oraşelor sovietice din anii 
'20,iarna încălzindu-se în dreptul cazanelor de asfalt de pe 
carosabil... Între 1921 şi 1930 funcţionează casele de muncă 
pentru copii,de fapt închisor în toată regula,ca şi comunele de 
muncă OGPU.Să zicem că în această perioadă a existat o minimă 
preocupare a justiţiei(şi Societăţii)de a reduce infracţionalitatea 
juvenilă la nivelul rezonabil dinainte de 1917 şi de a curma 
educaţia nefastă a Străzii. 

În 1942, în bazinul Doneţului,sute de copii sovietici 
desculți,  îngroziţi,hămesiţi,târcolesc aroma fermecată a 
bucătăriilor trupelor româneşti şi aceşti oameni buni îşi răsfață 
micii musafiri cu ciorbă şi fasole cu carne.(3) 


Gorki îl presează pe Lenin în problema infractorilor 
minori,ca unul care cunoaşte pericolul acestei molime a 
criminalităţii în statul sovietic.Metoda izolării,pur şi simplu,a 
micilor infractori nu este destul de eficientă,educarea copiilor 
deficienţi este mult mai complexă şi s-ar cuveni degrabă 
înfiinţată o "Ligă de luptă împotriva criminalităţii infantile", care 
să-i unească pe toţi factorii cu autoritate în subiect. 


Lenin a continuat să trateze cam fără subtilități 
chestiunea.Ne amintim cazul mult grăitor când la primirea 
raportului despre delicvenţii politici,"bărbați şi femei" din 
căzăcime,pontiful bolşevic nici n-a clipit în fața vârstei 
acelora(14-17 ani), în materie de vină prezumată nu există pentru 
regim vreo scuză a etapei minore de viaţă...Ca să nu mai vorbim 
de atenția pe linie de resurse bugetare acordate 
bezprizornikilor,decalajul chetuielilor în delicata 
chestiune,comparativ cu banii aruncați în hăul revoluției 
mondiale,frizând nesimțirea:...Nu-i nimic, cade povara 
întreținerii coloniilor de copii pe umerii salariaților,care cedează 
o parte din câştig cu un soi de umor impenetrabil:un sediu de 
fotografi particulari din Tomsk,în '1930, e inscripționat 
"Prietenul copiilor"! 


Păi, activiştii de toate neamurile ai Kominternului pot 
contempla la fața locului efectele...În iunie-iulie 1921, cei sosiți 
la congresul scumpei lor "Internaționale" sesizează bandele de 
bezprizorniki ce împânzesc cu cerşetoria şi necuviințele lor 
străzile Moscovei.Mulți au migrat spre capitală, retrăgându-se 
dinspre regiunile atinse de războiul civil sau flagelul foametei. 
Sunt după calculele oficiale vreo 7 milioane de copii şi 
adolescenţi în această situație'Apăruse în 1918 şi o lege a 
divorţului, care înviora cifra... 

Peste toate, în acest an 1921 este suprimată de Putere "Liga 
de ajutorare a copiilor”, înființată în 1918. Cică ar fi fost de 
orientare burgheză!? Astfel că bezprizorniki ajung în grija 
părintească a Miliției şi CEKĂIL.Cât se sinchiseşte regimul 
bolşevic de starea bieţilor copii se poate constata şi din 
repartizarea fondurilor statului, astfel în nefericitul an 1921 
"muncitorii sovietici" aşa zicând, trimit 200000 de ruble-aur 
colegilor grevişti britanici,ca sprijin internaţionalist! 


Copiii sunt trataţi principial-represiv,norocoşii sunt plasați 
în case de copii şi colonii de muncă artizanală sau agricolă,iar 
restul sunt expediaţi în Gulag.Când Gorki se adresa lui Lenin cu 
proiectul de a evacua copiii defectivi din Petrograd în mânăstiri 
îndepărtate,spre a-i izola de copiii normali pe care-i influenţează 
dăunător, Lenin e pe fază şi deja discutase cu un tovarăş,pontiful 
bolşevic chibzuise demult chestiunea,încă de când îi contemplase 
pe micii derbedei din Whitechapel, Londra. 


Oricum mereu asprita legislaţie stalinistă permitea 
deportarea adolescenților de peste 12 ani, sigur încarcerarea, dar 
nu-i exclus ca-la ordinele nervoase ale unui Stalin excedat de 
existenţa acestei pegre anarhizante în sute de mii de exemplare-să 
se fi purces şi la masacre. 


Mai cu seamă cu ocazia Marii Terori din 1937-1938,din 
atâtea familii cu ambii părinți condamnaţi la moarte sau trimişi în 
lagăre, copiii sub 15 ani sunt înhățaţi de stat şi trimişi în 
înfiorătoarele case de copii. Şi unde mai pui că regimul se mai 
trezeşte pe cap şi cu o problemă specifică: copii născuţi liberi,din 
tată deportat şi mamă liberă; copii liberi, din părinți deportaţi 
(cazul marelui poet Evgheni Evtuşenko); deportații şi deportații 
liberi,cuplaţi, produc şi ei copii în viitor... 


Este parţial lichidată noua aristocrație sovietică: de 
exemplu mamele cu copii din familiile iluştrilor şefi militari 
Tuhacevski, Gamarnik , Uborevici & co.sunt exilate la Astrahan, 
dar curând mamele sunt arestate şi copiii trimişi în casele de 
copii. Fetiţele Sveta Tuhacevskaia, Mirra Uborevici, Veta 
Gamarnik nu pot supravieţui, lipsite de dădacă şi menajeră.. De 

altfel, uşor ne închipuim comportarea personalului de serviciu 
faţă de odraslele duşmanilor poporului!(4) 


La început, Makarenko aprecia bolşevic că la obârşia 
tuturor lucrurilor  sălăşluieşte în activitatea organizaţiilor 
revoluţionare clandestine, dar experienţa îl obligă la nuanţe şi 
corective... 


Unii copii şi adolescenţi au vocaţie de lumpen, deşi au 
familie. 


Un mic armean de 10-11 ani, dintr-o familie închegată şi 
onorabilă (cândva, burgheză) simte o fascinaţie teribilă pentru 
underground-ul Odesei şi se lipeşte de golanii pitoreşti ai locului 
şi de găştile de cartier. Oricum, oraşul e plin din principiu de 
derbedei, pungaşi şi prostituate, contrabandă tradiţională de 
catacombe. Va rezista acest mărunt rău feeric, Răului bolşevic? 


Deja, rezistă din ce în ce mai greu. Makarenko nu-şi reţine 
exaltarea în "romanul" său Steaguri pe turnuri, în care descrie 
străveziu succesul pedagogiei sale NKVD-iste de reeducare: în 
colonia "1 Mai-Felix Dzerzynsky" de lângă Harkov, între 1926- 
1935, sute de adolescenţi-infractori sunt deprinşi să se tortureze 
reciproc întru spălarea creierelor, spre edificarea gloriosului 
Homo Novus Sovieticus.Makarenko admite că această "forță a 
colectivului” este mai convingătoare pentru reeducaţi decât chiar 
el însuşi, Pedagogul!?(5) Bine că n-ajung toţi micii derbedei să 
aibă de-a face cu "Poemul pedagogic" al Sistemului, cel puţin 
deocamdată... 


Există şcoli pentru hoţii de buzunare, cu manechine sau 
pomi uscați cu obiecte "de furat" şi clopoței ascunşi. Aşa ajungi 
borfaş de elită pe întreg URSS-ul, capabil-vorba ruşilor-să 
şterpeleşti din mers pingeaua victimei!Da, sunt cetăţeni ai celei 
mai drepte societăţi din lume şi aceşti golani de Odesa, costumaţi 
apaş cu şepci cu cozoroc impunător, cu pantaloni scurţi, sau trei 
sferturi, ca puştii ştrengari din filmele americane. Doar că tinerii 
odesiţi underground mai şi stau cocoţaţi pe barele metalice care 
sprijină casele vechi ale oraşului. Se fumează, se fredonează 

cântece de puşcărie, băieţii de 14-20 de ani primesc între ei şi 
princhindei de 10 ani. Hoţii lui Dickens, plus inefabilul anarhicei 
Rusii multiculturale. 


În 1936, Gide-care sperase că Uniunea Sovietică a scăpat de 
plaga bezprizorniki-lor-întâlneşte destui la Sevastopol şi aude că 
la Odesa sunt şi mai mulți. Nu mai sunt ca aceia de după 1917, 
aceştia au adesea părinţi şi au fugit de acasă pentru că nu-şi 
puteau închipui că de fapt mizeria şi foametea s-au generalizat în 
uriaşa ţară...Îi recunoşti îndată că-vară fiind-sunt mai îmbrăcaţi 
decât copiii obişnuiţi, obligaţi micii vagabonzi să-şi care tot 
avutul la purtător! Aşadar nădragi de baie şi un tricou zdrenţăros. 
Se hrănesc frugal cu o bucată de pâine sfâşiată, sunt la limita 
leşinului, dar veseli. 


Unde "domiciliază"? Când nu-i cald să doarmă afară, micii 
derbedei ochesc în preajma unei statui a lui Lenin o scobitură a 
porticului, cu portiță de lemn şi dorm pe un sac, ghemuiţi ca o 
pisică. Ziua, bezprizorniki din porturile Sudului târcolesc 
grădinile publice, sunt înhăţaţi la câte o razie a Miliției, evadează 
iarăşi spre libertate. Se poate întâmpla să fie refuzați de 
"instituţii"? Câte un puşti de 8 ani se zbate crâncen în braţele 
milițienilor, dar se găseşte şi câte un agent omenos şi carismatic, 
care vorbeşte ceva copilului şi iată că-urcându-l într-un camion 
uriaş-îl copleşeşte cu tandreţe pe prichindelul recunoscător pentru 
blândeţe. 


Da, Sistemul e sătul de anarhie pitorească, în aprilie 1935 
apare Decretul privind "Măsuri de combatere a criminalităţii la 
copii", care introduce pedeapsa cu moartea pentru cetăţenii de 
minimum 12 ani, într-o gamă largă de motive, de la hoţie până la 
trădare de patrie. Fusese atât de măreaţă abolirea, din ianuarie 
1935, a raţionalizării pâinii? Oricum, cu gândul la aceasta şi nu la 
incriminarea bestială a minorilor, se hazardează oficiosul 
comunist francez L'Humanite să titreze în aprilie 1935: URSS, 
cea mai fericită ţară din lume!(6) 


Ce se mai putea face în faţa stilului de gândire al 
Politbiuroului de la Kremlin, care în 1921 respingea în 

unanmitate o propunere de a se mări rația alimentară a copiilor 
instituţionalizaţi,în vreme ce începând din 1919 valorifica 
bijuteriile confiscate în milioanele de  ruble-aur pentru 
întreţinerea subversiunii kominterniste mondiale! 


Şi în anii săi de semi-exil, Gorki continuă să se preocupe de 
soarta copiilor chinuiţi, instituţionalizaţi sau nu, principial, căci 
propria biografie l-a învăţat să ţină cu micile fiinţe devreme 
lovite în frunte şi în ceafă. Şi când te gândeşti că unii dintre ei au 
talent de scriitori la 17-19 ani! Se întreabă Gorki, indignat de 
stoparea iniţiativei lui Makarenko, de nu cumva e vinovat 
"naţionalismul"!?Ireproşabilă naivitate a Bătrânului. 


De pe urma creşterii în orfelinate-ciudat?-unii copii rămân 
cu o irepresibilă ostilitate anti-popească. Şi totuşi, n-ar avea de 
ce, adeseori preoţii şi seminariştii (câţi au mai rămas)le strecoară 
copiilor sărăcuţi un coltuc de pâine cu dulceaţă, riscând să 
trezească mânia trepăduşilor regimului, vigilenți nevoie mare să 
evite convertirea micilor suflete comuniste!? 


Copil ucrainean de 14 ani, se trezeşte orfan de ambii 
părinţi.Pleacă din satul său spre ţinuturile mănoase ale Crimeii,ca 
spre o Kolhidă  ...Flămânzeşte prin gări şi ajunge într-un orăşel 
din stepă, unde miroase a pâine caldă, a pământ negru şi a 
pepeni galbeni...Rămâne aici,e primit în colhozul evreiesc "Rote 
Stern" şi e înfiat de un bătrân roşcovancu salopetă 
decolorată.Soţia acestuia, Miriam,scaldă cu nădejde băiatul 
numai piele şi oase, pe care jegul stătea precum muşchiul pe 
copaci. Şi când sărmanul face tifos exantematic, aceeaşi bătrână 
Miriam îl salvează cu supă de pasăre.(7) 


În anii războiului, conducerea bolşevică se alarmează de 
procesul de eroziune în rândul copiilor şi adolescenților. 
M.I.Calinin exprimă cu vigoare această nelinişte de la vârf... 


Atât zona ocupată de germani, cât şi aceea aflată în 
stăpânire sovietică,sunt pline de copilandri şi adolescenţi fără 
căpătâi. Chiar dacă în zona ocupată scapă de raziile poliţiei, să-l 
privim noi mai atent pe un oarecare băietan sovietic, murdar, cu 

opinci, cu rubaşca ruptă şi mutră de prostănac...Zice că 
vagabondează de colo-colo prntru că şi-a pierdut părinţii, de fapt 
lucrează alternativ-cu aerul său convingător de lumpen-şi pentru 
organizaţia germană Todt şi pentru partizani, la 17 ani are déjà 
experiență de mic agent de informaţii, o biografie bizară, 
cunoaşte engleza, germana, poloneza, rusa. În curând îl ia în 
primire spre iniţiere şi şlefuire marele expert Rudolf Abel şi va 
face din "lumpen" viitorul spion sovietic de elită Gordon 
Lonsdale, lucrător la Londra! 


lată un cămin pentru copii orfani de război, trecuţi prin 
experienţa bombardamentelor.Sunt foarte nervoşi, iar câte unul 
este bolnav  psihic...Copiii sunt dintr-o multitudine de 
naţionalităţi: ruşi, ucraineni, polonezi,evrei,cazahi. Unii nici nu 
ştiu ruseşte. Câte o înerijitoare a copiilor e reclamată pentru 
imoralitate:bea,cântă şi are un amant şofer. De tot semnificative 
desenele acestor copii, lupte aeriene şi terestre, partizani... 


Unii copiii rămaşi orfani, fără sprijin, la Stalingrad, foiesc 
zdrenţăroşi printre ruine, cerşind pâine şi de la nemți, care sunt 
milostivi , cei duri. Sunt norocoşi când se pot aciua pe lângă 
regimente, sau Cartiere Generale sovietice. Cei mai mărişori sunt 
folosiţi drept iscoade, curieri, sau cercetaşi, iar cei mititei drept 
mascote de trupă! Unii copii ageri caută salvare la inamic, 
agăţându-se de gâtul câte unui soldat german: Gospodin soldat, 
nu vrei să fii tăticul meu? se uită înduioşat la prichindelul cu 
bonetă inamică şi sabie rusească în mână şi-l saltă aprobativ pe 
umeri. Micul om cu suflet mare, care se simte "bătrân" şi nu mai 
ştie câţi ani are, continuă:Nu vrei să fii tătic şi surioarei mele? 
Germanul aprobă şi suplimentul...Dar vine şi câte un ordin SS ca 
micii cerşetori ruşi, după pâine, să fie ucişi cu patul armei. (8) 


* 


Cu ocazia marilor procesiuni (sanctificarea lui Serafim de 
Sarov) , sau cu alte ocazii,de la familia imperială şi până la 
scriitori şi ziarişti,toată lumea putea să sesizeze ce înseamnă o 

"Curte a Miracolelor"rusă,lumpeni mistici de sorginte populară şi 
de ambe  sexe,jegoşi,gsângavi,  bezmetici,cu  cognomene 
insinuante. 


Suharevka... 


Când scrie o schiţă despre Suharevka, lui Osip Mandelştam 
i se elimină (din motive morale!?) un pasaj: "Numai pe pământul 
uscat cu care eşti obişnuit, călcat în picioare ca o mamă care nu 
poate fi comparată cu nimic, este posibil acest târg cumplit care 
înjură de mamă chiar acest pământ". Cum, doar omul sovietic îşi 
iubeşte mama, vezi Mama de Gorki. 


Din principiu, Lenin vociferează împotriva 
pungaşilor/trântorilor/huliganilor, aşadar acelei părţi din popor 
care nu se supune organizării şi controlului bolşevic.Va fi 
desființată Piaţa Suharevka, nu atât pentru pitorescul ei dubios, 
cât din cauza trocului care se petrecea aici între ţărani...Rămâne 
însă de combătut, crede Lenin,"'principiul suharevka" oploşit în 
mentalul rus!? 


Câte un onest, student căzut în patima beţiei, se spânzură 
lăsând mesaj cumva ironic: "Mor pentru că nu pot trăi fără 
rachiu. Cetăţeni şi tovarăşi ai zorilor noi, când o clasă şi-a istovit 
vlaga, ea trebuie să moară, e mai bine să se retragă singură. Mor 
în zorii vieții noi". 


Unii pot evita starea de lumpen ce le era hărăzită. Un aiurit 
din Odesa, fost bogătaş, e foarte fericit-la 10 ani după lovitura 
bolşevică- doar noii stăpâni i-au lăsat parterul fostei sale case, 
mobila stilată şi splendida bibliotecă. E paralitic de ambele 
picioare şi tuberculos, aşa că şontâcâie în cârje şi-şi urlă 
recunoştinţa către bolşevici, înfiorat de spaima că "foştii" ar 
atenta la sacrul nou regim. Cum fostul proprietar este intelectual 
rafinat, pasionat de arheologie, pictură şi cărți rare, el face efortul 
de a-şi câştiga existenţa ca ghid al proletarilor prin minunile 
etatizate ale vechii Rusii. 


E dezgustat că odinioară a fost şi el un profitor, cu vanitatea, 
excesul şi exploatarea de rigoare! A învăţat gravitatea vieţii şi 

respectul progresului omenesc. I se pare impozantă tipului noua 
sa suferință, completată cu bucurii reale şi meritate. E revoltător 
că această faţetă a vieţii era altădată cunoscută numai de cei 
umili: muream şi eu ca un imbecil, dacă nu-şi făceau bolşevicii 
apariţia, exclamă fervent lumpenul ascuns. Iată, regimul bolşevic 
oferă chiar şi ratarea ca lumpen!(9) 


Regimul nu-şi ascunde aversiunea şi calculele în legătură cu 
vechea intelectualitate. Din această "adunătură fără de partid" se 
cuvine făcut ceva în folosul pe termen lung al regimului, dacă 
vrei procese cu savanţi şi specialişti "sabotori”, se ţine cont că 
intelectualii sunt slabi, aşa că nu rezistă la anchete dure, cu 
insulte/bătăi/torturi. Regimul nu iubeşte aceşti prăpădiţi şi-i 
tratează ca pe un îngrăşământ, din care va ţâşni societatea 
viitorului. Din vreme se alarmase Serghei Esenin, el îşi refuza 
condiţia oferită de regim celor ca el, admite că s-a rupt în 1924 de 
"imaginişti”" pentru că aceia se socotesc declasaţi, or el Esenin 
este fiu de ţăran şi nu se poate nicicum socoti "declasat”. 


Dar la finele lui 1926, poetul se spânzură. Începe între 
bobocii literați şi veleitarii pui de lele moda "eseninismului", un 
soi de frondă anti-regim, inclusiv "cuibul de sinucigaşi” ce 
foloseau aceeaşi sfoară pentru spânzurătoare. Mihail Bulgakov 
nu vrea să se spânzure, dar pomeneşte de tipicul "rafinament" 
sovietic al cloacei jurnalistice şi se plânge de sărăcia sa 
"indecentă”. Îşi reneagă gesturile bolnăvicioase de arlechin şi 
exasperat de umilinţe, solicită în 1929 lui Stalin şi Gorki să fie 
expulzat peste graniţele URSS! Era exasperat de tracasările cu 
piesa sa Zilele Turbinilor (dramatizare personală a romanului său 
Garda Albă), bârfită în presă a fi "o apologie a alb-gardiştilor”. 
Piesa reapare în repertoriu, meşterită artistic de Stanislavski & 
co.şi susținută de Stalin-Gorki-Lunacearski. 


În personajul său "Doctor Jivago”, Pasternak se introiectează 
corect, ar fi devenit pelerin şi pribeag tragic, dacă de la început 
şi-ar fi judecat epoca, aşa cum a îndrăznit s-o facă târziu. 

Ironia rusă cea mai atroce sancţionează Sistemul, care în loc 
să lichideze-ca o dictatură respectabilă-poceţii rataţi, preferă să se 
alimenteze cu nonexistenţa yesmenilor... 


În cartea sa Literatură şi Revoluţie, Trotsky atrăsese atenţia 
asupra deosebirii dintre artă şi propagandă.W.B.Yeats observă 
maliţios că în opera poeţilor autointitulaţi "comunişti" nu prea 
găseşti urme ale filosofiei acceptate, iar comuniştii de meserie îi 
resping pe poeții Sistemului...De aceea şi are justeţe T.S.Eliot 
când consideră că URSS n-ar permite desfăşurarea unui Francois 
Villon sovietic, iar "lebedele" elogiate de Trotsky sunt, probabil, 
banale "gâşte"!(10) 


Aceşti lumpeni ai Sistemului sunt invidioşi pe epoca nouă a 
ţării, pe promisiunea ei de progres uman. Ei, lumpenii, sunt 
prima generaţie de bătrâni a noilor vremi sovietice. 


Iată, în anii '1920 cetăţenii pot întâlni deseori la Sverdlovsk 
un cerşetor care psalmodiază: "Aveţi milă de un biet oropsit!"E 
un fost profesor de teologie, acum bătrân, murdar şi nepieptănat. 
Când ciuguleşte câteva ruble, soarbe lacom o sticlă de votcă, iar 
picioarele îi tremură. Se adăposteşte în pivnița unei case în 
paragină, bolnav şi neîngrijit...Pe vremuri îi plăceau ilustratele cu 
Crimeea şi muzica lui Ceaikovski, dar acum are amintiri 
incoerente, cu aspecte de civilizaţie domestică şi artă 
gastronomică (o cegă cât platoul...) şi se visează un mort 
mişcător. Pe aceleaşi locuri sovietice,o fostă odraslă de mareşal 
al nobilimii, tânăr studiat la Oxford, acum e cărăuş, geme, înjură 
şi nu vrea să-şi amintească nimic! O fostă cântăreaţă de local, 
uită acum de răsfăţul fostei sale vieţi, spală cazanele murdare ale 
unei bucătării şi la plecare îşi ia în batistă păsat de mei. 


Publicul sovietic blazat, sau scriitorul yesmen pune apostilă 
istorică: aşa mor cei care nu mai pot trăi. Mă rog,dacă nu se simt 
să dispară singuri, pot fi ajutaţi aşa cum dispar după 1930 cetele 
tinere care se oploşeau prin preajma cazanelor cu asfalt ale 
oraşelor. Educaţie sau gloanţe? (11) 


Tradiţia rusă a "oamenilor de prisos"... 

Făceau şi aceia parte din bietul tezaur rus! Pot avea 
suavitate de suflet şi melancolie runică la discreţie, nicicum 
cinism, poate nici dezabuzare. Dar sunt obligaţi la mărturisire de 
intenţie şi dacă tot au apucat timpuri sângeroase şi apocaliptice, 
le este dat şi harul milenarist al profeţiei, măcar în atmosfera 
pitorească a cârciumilor NEP-ului. Cehov mai amărât, Gorki mai 
dur, se preocupaseră de această zestre rusă.S-ar zice că "oamenii 
de prisos" fuseseră condamnaţi de istorie,dacă e să-l credem pe 
rafinatul Gorki,nu pe propagandistul Gorki. 


Unul din răspunsurile bolşevice la chestiune apare în Invidie 
de Iuri Oleşa, prin tandemul Ivan Babicev-Kavalerov. 


Da,"'omul de prisos" se poate adăposti sub pulpana unui om 
influent al vremii, ca bufon de pildă."Bufon" devii în aceşti ani şi 
când eşti înspăimântat de moarte! 


Câţi intelectuali de educaţie veche nu şi-or fi spus de-a 
lungul anilor bolşevici:"Oi fi străin aici?" Generaţiile mai vechi, 
cu lustru şi simţ democratic, stârnesc batjocura tinerilor lupi. lată, 
în primii ani '20 un bătrân târându-şi picioarele prin Petrograd, 
fusese un renumit istoric şi multă lume educată se hrănise cu 
tomurile lui voluminoase, pline de o concepţie istorică naivă, dar 
moderată... Acum, bătrânul agonizează împreună cu întreaga lui 
categorie inutilă şi va muri singur şi stingher, poate fără măcar o 
prohodire la catedrala "Sf.Isac”. 


Ciudat, dar Sistemul produce-tembelism sau îndemânare?-o 
nouă generaţie de oameni de prisos. lată un caz caracteristic: un 
tânăr, născut în 1908 ca fiu de muncitor într-un sat. Foametea din 
1921 îl lasă orfan şi băiatul nu prea dezgheţat dibuieşte pe la 16 
ani drumul Komsomolului, iar către 1929 absolvă o şcoală pentru 
tineretul  sătesc.Participă la deschiaburire, apoi obţine o 
adeverinţă de la Sovietul sătesc,formă de a se deroba de bucuriile 
kolhozului local ce va să vină...Cu tot şomajul din ţară,tânărul 
izbuteşte să se lipească de un şantier din Moscova ca muncitor 
necalificat. Este luat în serviciul militar şi devine membru al 
partidului bolşevic. La întoarcere, din jenă de a mai presta muncă 
necalificată, băiatul cel stângaci cere Partidului să fie trimis ca 

ucenic la o fabrică. Culmea e că se trezeşte refuzat, în schimb i se 
propune să fie miliţian, dar spre onoarea lui refuză! 


Cel ce păruse a fi doar un banal chinuit şi mototol începe să 
devină interesant. Oricât se simte de jenat cu fetele pentru lipsa 
sa de calificare, tot muncitor necalificat de uzină ajunge. Ce-l 
apucă să-l apere într-o adunare de partid pe un coleg exclus? E 
luat la ochi şi se trezeşte că i se fură la cămin cotizaţiile de partid 
pe care le colecta! Nu poate acoperi din leafă suma şterpelită, de 
altfel mecanismul oricum s-a pornit, e exclus din partid şi 
amenințat cu Codul Penal. Zdruncinat psihic, băiatul lipseşte o zi 
de la servici şi este prompt concediat pentru absenţe nemotivate. 
Cu asemenea tinichea de coadă, chiar nu mai are şanse băiatul în 
Uniunea Sovietică...(12) 


Sau eşti fiu de chiabur în 1930 şi Armata Roşie te-a respins 
din rândurile ei...Te strecori furtiv noaptea în casa părintească şi 
dispari imediat, luîndu-l cu tine pe fratele mai mic, e clar că la 
țară el n-are niciun viitor. Dar la oraş? Îţi duci frăţiorul tocmai în 
oraşul Frunze din Asia Centrală şi sunteţi amândoi rupţi de 
foame. Şi băieţii, disperaţi în noaptea oraşului, se nimeresc la un 
cazan în care fierbe asfalt şi-n jurul cazanului roiesc nişte 
"potlogari". Să fie muncitori? Lumpeni? 


Diferenţa e imperceptibilă...Ca frate mai luminat şi cu 
răspundere, faci lipitura:"Domnilor coate-goale, ia-l pe frăţiorul 
meu să înveţe meserie şi cum să trăiască!" Şi cel mic rămâne, nu 
se vor mai vedea nicicând,de altfel cel mare ajunge pe termen 
lung în lagăr. Poate era mai bine să rămână şi el un 
"potlogar"(13), un lumpen? 


Aşadar, după modelul Esenin-Maiakovski, unii literați 
sovietici se înscriu în "cuibul sinucigaşilor”, câţiva emigrează, 
unii se ataşează cabalei bolşevice, alţii ajung în Gulag. Fi-vor şi 
excepţii de la acestea? 


Face figură de telal al literaturii în Moscova anilor '50. Un 
ten de copil la o statură ingrată, îmbrăcat zdrențăros, alergând 
veşnic după opricopseală...A căpătat un aer de strigoi/mucegai al 

Timpului/vampir/păianjen! Locuieşte într-o debara fără lumină, 
dominată de bulendre jegoase. 


Ici şi colo, cutii de conserve neterminate... Miros de şoareci. 
Aici, precum veverița, insul ascunde comoara unui anticariat 
straniu. Vinde ediţii rare şi manuscrise scriitoriceşti pe te miri ce. 
Achiziţionează, dar şi fură cărţi.E piază-rea? Nebun? Se bucură 
nespus că dicționarele sovietice au ajuns să suporte termenul 
"zaumnik", aşadar individul transraţional, transcedental! 


De fapt,"telalul" acesta era Alexei Krucenîh, cândva 
Rimbaud-ul futurismului rus, om care scrisese ca auto-epitaf 
"Am uitat să mă spânzur". 


Trăia în amintirea frumuseţii de primăvară, ce "bântuie 
hidos”. Traiul de lumpen, oribil chiar şi pentru tenta mic- 
burgheză a moravurilor sovietice, nu împiedica să se desfăşoare 
cultura literară a vechiului futurist, atunci când ochii lui cenuşii 
devin limpezi-albaştri şi vocea nepământeană ca a unui viitor 
solist pop. 


Cine are răbdare, sesizează în lumpenul Krucenîh toposul 
sfâşietor al vieţii ruseşti, chemarea de suflet a ratării metafizice 
din Cehov:" Misius, unde eşti? "Poate că a fost pe rând, bietul om, 
bişniţar/borfaş /speculant, dar poetul din el n-a murit.Îţi vine să 
crezi că la acest gen de exemplare sovietice de "Francois Villon" 
regizorul ocult al Terorii opreşte mâna legii dure:"e urâtă 
imaginea omului oprit între cer şi pământ, dar de-a omului- 
vierme mi-e greață". 


Şi totuşi unde decât pe solul sovietic a rodit artistul Bulat 
Okudjava, cu visele sale, inclusiv introiectarea în "Francois 
Villon"?"Dă-i, Doamne, fiecăruia ce  n-are/.../lui Cain 
pocăință/.../dă tuturor câte-o fărâmă...şi nu uita de mine! "În 
fond, un munte de sensibilitate "lumpenă" din Imperiul Roşu se 
împotriveşte tentativei "marelui Pliuşkin" de la Kremlin de a 
reduce viaţa la "materie"!(14) 


Jucăuşa înţelepciune rusă (cel puţin la fel de subtilă ca 
parabola din Prinţ şi cerşetor) pomenea ceva despre asimilarea 

ţarului cu un vagabond şi de atâtea ori îl trata pe vagabont ca pe 
un ţar!? 


La cursurile de ateism ştiinţific din şcolile sovietice, tinerii 
sunt crescuţi după astfel de raționamente: omul cântăreşte atâtea 
şi atâtea kilograme, carnea, oasele, sângele-fiecare în parte, 
rezultă totalul. Atunci unde să fie "sufletul", dacă el nu se 
regăseşte la cântar?! Chiar şi devoţii Sistemului admit că 
raţionamentul e cam rudimentar, de nu rizibil. 


Lumpenii, defavorizații Sistemului nu pot avea mai mult 
"suflet" decât este îndeobşte admis. Dar iată şi continuarea 
firească,în ironie dialectică a raţionamentului ateist:Moscova 
'1930, autopsia unei tinere femei frumoase...Medicul îi arată 
oaspetelui său segmentul gol dintre hrana digerată şi fecale:acest 
gol din intestine absoarbe toată omenirea şi e motor al istoriei 
universale, e sufletul, ia şi miroase! Inocentul oaspe se execută şi 
rezistă: nu-i nimic, golul acesta o să-l umplem, atunci "suflet" va 
deveni altceva. Ce oare? Oaspele nu ştie, se simte jalnic şi 
umilit...."Mai întâi trebuie să-i hrănim pe oameni, ca să nu mai 
fie atraşi de golul intestinelor”. 


Dar slujitorul lui Hippocrate e pragmatic şi plictisit: dacă nu 
ai suflet, nici nu poţi hrăni pe nimeni, nici nu te poţi sătura 
însuţi. Nu poţi nimic! Oaspetele tot nu se dă bătut, corpul 
interior, cu toată sărăcia lui, e "sufletul" pur şi simplu, altul nu 
este cu putință... Îl cam înţelegem pe Stalin de ce nu-l iubea defel 
pe autorul acestui gen de proză apocaliptică şi sapiențială, Andrei 
Platonov. 


Spaima lumpenului? Zice parşiva anecdotă moscovită că, în 
1933, Stalin surprinde în Politbiuro discuţii despre cadoul potrivit 
pe care poporul s-ar cuveni să-l ofere Conducătorului de ziua 
lui.Stalin aruncă o propunere:să fie declarată ziua flagelării 
colective! Zis şi făcut, în ziua cu pricina, în preajma Kremlinului 
răsună vuiet de mulţime, colaboratorii Stăpânului îl blestemă şi 
se ascund sub masă, Stalin aşteaptă imperturbabil şi iată sosind 
zorit un membru al gărzii : tovarăşe Stalin,delegaţia oamenilor de 
cultură şi-a croit drum în faţă, ei cer să fie biciuiţi primii! 

A ştiut regimul de ce şi-a asmuţit CEKA încă din 1920-1921 
asupra  scriitorului-vagabond Ferdinand  Ossendowsky, un 
lumpen care caută ca "Nobil Călător” în Mongolia aventura 
spirituală: ca să aibă oameni de cultură asemeni celor de mai sus. 
(15) 

Capitolul III: Munca în Imperiul Roşu 


În Der Arbeiter (=Lucrătorul), Ernst Junger vede în anii '30 
o figură mitică, intrată în viaţa lumii, problema economică gen 
veac XIX e secundară pentru autor, el crede că acela care posedă 
Puterea, în calitatea sa de Titan, posedă la fel de natural şi banii! 
Din trecutul său de extremă stângă, național-bolşevicul german 
Niekisch păstrează visul elecţiunii istorice a clasei muncitoare, la 
care adaugă ideea clocită sub Republica de la Weimar că 
"Lucrătorul" cată a deveni-prin revoluţie-nu un simbol al 
umanităţii, cât o întruchipare a Națiunii şi a Raţiunii de Stat. 
Aşadar, în această etapă, Junger aparţine inspiraţiei național- 
bolşevice şi cu totul asimptotic nazismului. 


În Der Arbeiter contează viziunea, e vorba de o măreție care 
nu este nici economică, nici politică, ci cvasi-mitică, vârsta zeilor 
a trecuts-a intrat în vârsta titanilor...Malraux o spune altfel: zeii 
mor, oraşele se ridică. Îi irită pe oameni să le spui că se comportă 
conform acestei vârste specifice,e i se cred filantropi sau 
marxişti,dar în fapt se dovedesc banali deținători ai Puterii...E 
ceva simpatic pentru Junger, dar trist, amuzant, agasant pentru 
hermeneut, care-i vede pe tipi închipuindu-şi că ei joacă un 
anumit rol în vreme ce altceva le-a fost hărăzit. 


Admite şi Aragon că au bolşevicii, începând cu Lenin, acest 
merit, "inventer"! Să inventezi planul GOELRO al electrificării şi 
organizarea armatelor muncii, cu  "subotiţele”  (sâmbete 
heirupiste) deocamdată. Chestii, nu-i aşa, mult mai importante în 
istoria umanităţii decât victorile unor Foch şi Hindenburg în 
trecutul război, insistă cu tupeu Lenin.Trebuie lucrat mai repede 
decât Petru cel Mare şi-întrucât muncitorul lăsat de capul lui îşi 
gândeşte obscur şi inadecvat propria condiţie istorică-se cuvine 
să-i împrumute conştiinţă bolşevicul, fie el intelectual mic 
burghez la origine. lar Gorki dă glas unei idei suspecte la 
Congresul scriitorilor sovietici din 1934: drept erou al operelor 

noastre să alegem munca! Ne dă de gândit convergenţa aceasta, 
Ernst Junger/ bolşevism/ nazism, fie şi într-un unic subiect! 


Să fi fost o legătură ascunsă între Lucrător şi situaţia 
munciisovietice pe la 1930-1934, ani de conturare a unui 
concept? Da, admite Junger , această legătură există cu siguranţă 
în 1934, poate chiar începând cu 1917, ideea sovietică de plan îl 
pasionează pe hermeneut, Junger chiar îşi spune: bun, sovieticii 
n-au Constituţie, dar au Plan, ceva excelent aceasta, doar şi el, 
german de dreapta-s-o mai precizeze?-resimte această influență 
pur pragmatică...Nu tocmai întâmplător, Gorki gândeşte în 1930 
omul ca pe un Organizator al lumii muncii, calitate pe care o şi 
subliniază la indivizii destoinici. 


Cândva în viitor, Junger va cerne situaţia din Germania 
comunistă prin aceeaşi grilă: bun, e dictatură, relativă sărăcie, 
totuşi în această Germanie se conservă mai bine ca-n Occident 
idealul prusian. În genere, idealul Lucrătorului se incarnează mai 
favorabil în zona Kremlinului, decât în democraţie, asta e! De 
altfel, Junger se arăta favorabil în 1942 propunerii de a studia 
chipul Lucrătorului în oraşele ruseşti, chiar dacă îl ispitise şi o 
descindere "de penitență" la New York... 


Ar mai fi şi o chestiune de etimologie, conceptul german de 
"Arbeiter" e greu de tradus : termenul provine din "arbeo", vechi 
cuvânt gotic cu sens de moştenire, pe când în alte limbi ( 
fr.travailleur etc.) înseamnă simplu muncitor. Mă rog, de fapt nici 
"travailleur" nu e lipsit de subtilităţi, concentrând ideea de orfelin 
cu aceea de tortură. La urma urmelor-admite Ernst Junger- 
"Arbeit-Arbeiter” cumulează, în cel mai larg sens european, 
semnificaţia de a fi un copil supus la o dură activitate fizică, aşa 
ca o moştenire a vieţii...Totul îi pregătea terenul filosofului 
stângist Herbert Marcuse să afirme istet că munca modernă a 
devenit înstrăinată, chinuitoare şi restrictivă la libido! 


Dar nu se stânjenesc între ei profesioniștii politici ai Terorii 
muncii.Hitler chiar va gândi admirativ că doar Planul nazist de 4 
ani depăşeşte în volum planificarea bolşevică! În timpul 
războiului din Răsărit, chiar a domnit ideea ca-îndată ce situaţia 

de pe front o va permite-să se aplice în Rusia ocupată un plan de 
4 ani...Şi de ce nu?! Doar nazismul şi bolşevismul, deopotrivă, 
visaseră să elibereze tehnica( aşadar munca modernă) din 
aservirea ei faţă de Capital.(1) 


Ce tupeu pe indivizi ca Lenin, Trotsky, Stalin să-şi aroge 
dreptul de a dispune de milioane de oameni în subiectul muncă, 
tocmai ei care nu munciseră mai niciodată spre a-şi câştig 
existenţa! Prin formidabila sa experienţă de viaţă , Gorki era cu 
adevărat îndreptăţit să se pronunţe în subiect, chiar cerând cu 
naivitate, în 1926, tratarea artistică a sferei poetice a muncii. 
Încă din 1918, Lenin pomeneşte de supunerea absolută pe care 
salariaţii de stat o datorează organizatorilor muncii, adică 
acelor"dictatori” hotărâți de Partid. Liderul maxim e un visător 
dezlănţuit: celulele bolşevice urbane şi rurale au sarcină de 
onoare să curețe pământul rus de mizerie, aşadar insecte 
dăunătoare, purici, păduchi, ploşniţe bogate, trebuie popriţi inşii 
bogaţi/escrocii/muncitorii leneşi, puşi la treburi fermiere, ici şi 
colo se cuvin decimaţi paraziţii şi în genere bine ar fi să se dea 
indivizilor periculoşi cărți de identitate galbene, pentru ca 
inocenţii regimului să se ferească de aceia, iar dubioşii poate se 
vor îndrepta prin oprobiu!? 


Câte un udarnik al groazei fredonează la Kuzneţk: "S-a ivit un 
rege sfânt/Muncitorul pe pământ ". Da, astfel s-ar fi cuvenit să 
respecte munca noul regim al Lucrătorului din Răsărit, doar el e 
noul Ubermensch al lui Nietzsche şi agentul "Voinţei de 
Putere"...Numai că pe la '1930, în ţara sovietică, elogiul suna deja 
ironic şi derizoriu. 


Numărul 2 al anilor de început, Trotsky, publica în Pravda 
din 17decembrie 1919 aşazisele 24 de teze privind munca. 
Ciudat, primele două reiau adevărurile gânditorilor burghezi 
clasici: cine nu munceşte nu mănâncă, dar şi că-prin intima sa 
natură-omul cată a se sustrage de la muncă, iar hărnicia nu este o 
trăsătură înăscută în om...Noul stat bolşevic are aşadar de 
suportat asaltul unit al muncitorilor trândavi, al țăranilor lacomi 
şi al cadrelor intelectuale sabotoare, vezi bine. În acest fel, alde 
Lenin,Trotsky şi Buharin vor justifica munca silnică, cel puţin în 

etapa comunismului de război. Ce să ne mai mirăm că un 
cetăţean furios îi trimite o scrisoare semnată lui Lenin, în care-l 
asigură pe Pontiful sanguinar că, întâiul dintre rezultatele 
"reformelor" bolşevice este munca forţată universală! 


Un număr de ani, munca sovietică funcţionează în regim de 5 
zile lucrătoare şi 1 zi liberă, doar-doar se va uita semnificaţia 
creştină a zilei de Duminică! În fabrici se lucrează în schimburi 
neîntrerupte de 24 de ore... 


Peste toate, regimul înfeudează muncitorimea cu cotizarea 
"internaţionalistă" la Ajutorul Roşu, prin care e sprijinit nu fratele 
de clasă occidental în suferință, cât destructurarea lumii 
capitaliste prin greve. Numai către proletariatul german din Ruhr 
zboară în 1923 mii de tone de cereale şi 100000 de ruble-aur, 
apoi către minerii britanici 16 milioane de ruble-aur în 1926 ş.c.]. 
Pe fondul lipsurilor crâncene din Rusia Sovietică. 


Când va ajunge în 1939 şef al NKVD-ului, Beria va 
inscripționa astfel porţile lagărelor sovietice: "Munca este o 
chestiune de onoare, de glorie, de curaj şi eroism". S-a terminat 
cu sinceritățile lui Dante...lar fratele-inamic nazist nota la 
intrarea în KZ-Buchenwald:"Jedem das Seine". 


Nazismul îi valorifica pragmatic pe Nietzsche şi Hitler, admițând 
fără  gargară duritatea vieţii, pe când Beria depăşeşea intrinsecul 
cinism nazist...(2) 


Era munca aspră înainte de Octombrie Roşu? Să zicem că 
era bine strunită în sectorul privat, oricum dominant. La 
ţară,"stăpânul" mai trata muncitorul agricol cu o ţigară la cerere, 
dar verifica atent calitatea efortului depus, dispus nu atât să 
miluiască, dar să răsplătească munca adevărată. 


Munca ingenioasă se bucură, tradiţional, de mult respect la 
poporul rus: să poţi potcovi un purice, sau să făureşti o floare 
dintr-o bucată de metal!Tocmai de aceea sare în ochi delăsarea 
poporului la muncă sub bolşevici. Gorki trage un semnal de 
alarmă către Lenin: bine face liderul că aminteşte în general de 
necesitatea muncii, dar ar face bine să pomenească şi faptul că, 

de pildă, la mai mult de 1 an de la ofensiva lui ludenici asupra 
oraşului, la Petrograd încă zac pe străzi zeci de mii de saci de 
pânză cu nisip (pentru cuiburi de mitralieră), în vreme ce 
fabricile de hârtie duc lipsă de cârpe. Plus, cât fier zace în casele 
de lemn dărâmate şi geamurile care se sparg la demolări şi după 
aceea costă cumplit ca noi! 


Dar nu e doar delăsare, pur şi simplu nu sunt încă destule 
locuri de muncă, URSS are încă 1 milion de şomeri, mai ales 
oameni de la ţară, care nu-şi mai găsesc întrebuințare în 
agricultură. La sfârşitul lui 1925, muncitorimea industrială şi 
agricolă a ţării atinge 7 milioane de oameni, şomerii incluşi. 


Zăcea în oameni o sete de muncă, numai propaganda 
regimului n-ar fi dat asemenea rezultate. Ce a putut îndemna 
cutare brigadă de tâmplari să se urce cu steagul roşu la etajul al 
7-lea al uzinei electrice centrale în construcţie şi să lucreze acolo 
la o temperatură de -42 gr.? Sau ce-l face pe cutare tehnician, 
grav suferind de tuberculoză să refuze asistența medicală şi 
spitalizarea, spre a supraveghea personal lucrările de betonare pe 
un vânt infernal? Sau pe cutare ţăran, sosit pe şantier în opinci şi 
cămaşă ţesută de mână, a juns brigadier betonist, ce-l îmboldeşte 
să depăşească recordurile mondiale în materie de muncit în gerul 
iernii din Urali? Plus muncitoarele care lucrează la înălţarea 
coşurilor atelierului Martin şi cer să li se trimită mâncarea sus, ca 
să nu piardă timpul. (3) 


Udarnici, Magnitogorsk, Kuzneţk...Un iureş general, viaţă de 
şantier cu bordei şi somn de plumb , nămol până la genunchi, 
gropi de fundaţie, vise îndrăzneţe,păduchi. Şi oraşe răsărind în 
pustie şi stepă ca nişte păduri. S-ar zice că muncitorii şi ţăranii 
devin stăpânii vieţii noi,prin munca lor aspră,dătătoare de 
bucurii...(4) 


În kolhozuri, munca merge cum se poate...Din mândrie, 
kolhoznicul e în stare să se laude-inocent propagandist-unui 
străin, că pentru munca sa primeşte 100 de puduri de grâne- 
cartofi-mazăre-ulei, başca 1000 de ruble! 

Dar Gide se informează corect, iată de pildă muncitorii care 

edifică un nou teatru, plătiţi mizerabil şi încartiruiţi într-un 
"lagăr"sordid.(5) 

Fabrica "Samoilova" din Leningrad, 1928. Cine-mergând spre 
biroul directorului traversează la orele amiezii restaurantul-cantin 
ă (stolovaia) al fabricii, poate remarca firescul mulţimii 
muncitoare. O simpatică tinerețe zăpăcită, din ambele sexe, 
ronţăie resturile prânzului şi dansează după gramofon. Nici 
pomeneală de salopete, e un bâlci pestriţ în care fiecare poartă 
ceea ce are! Aceşti tineri muncitori sunt gălăgioşi, amețţiţi şi oferă 
privitorului feţe descreţite. Ochiul exersat al observatorului 
cunoscător al ravagiilor muncii, remarcă prezenţa sau lipsa 
semnelor de oboseală pe figuri după gradul de răspundere 
individuală: mai are sau nu muncitorul guri de hrănit...Mai des, 
da. Curăţenia ambientală e foarte relativă...Sbenguială în prea 
multă libertate. Muncitorii sunt curioşi de oaspeţi şi nu arată prea 
tracasaţi la ideea de"tovarăş director”. 


Teoretic, după lege, un muncitor nu poate fi concediat decât 
pentru crimă, delict comis în întreprindere, sau "incapacitate" de 
muncă. Şi totuşi din această fabrică bolşevică, irezistibilă în 
atmosfera ei, comitetul de fabrică a aruncat pe drumuri un 
muncitor fără cusur, din motiv de cabală la presiunea Sistemului. 
Sigur, reiese că omul protesta mereu la fabrică în contra creşterii 
chiriilor şi a scăderii tarifului pentru munca prestată, pentru care 
îi gratula pe yesmenii fabricii cu apelativul de "bandiți": porcul 
de director, cretinoid cu burtă mare şi gaşca "dictaturii 
proletariatului”, tipi de o stupizenie feroce. Pe muncitorul 
deocheat, directorul e hotărât să nu-l reprimească nicicum, fără a 
mai convoca adunarea generală, cu reacţii imprevizibile. (6) 


- munca exemplară 


Încă din vremea şantierelor-gigant ale industrializării 
dezlănţuite, în jurul anului 1930, regimul propune-mai cu seamă 
în Nord-"munca de asalt", cu stimulente înduioşătoare: cea mai 
vajnică brigadă va purta numele unei filiale scriitoriceşti!? 

În 1935, când încep procesele "sabotorilor”, Stalin ordonă să 
fie găsit un muncitor semnificativ, minerul-minune, care dă cel 
mai mare randament pe durata unui schimb. Tocmai în mina cu 
pricina urma să fie demascaţi sabotorii intelectuali, care chipurile 
l-ar împiedeca pe minerul fruntaş în victorii cât mai 
semnificative la extrasul cărbunilor .Scenariul , fireşte, 
funcţionează şnur: minerul Stahanov, un drăgălaş flăcău de la 
țară, a binemeritat(cică a îndeplinit într-un schimb 102 t de 
cărbune, adică 14 norme obişnuite, cu ajutorul unui burghiu 
pneumatic!?), iar "sabotorii" au fost demascaţi...N-ajungeau cei 5 
milioane de muncitori-udarnici, se întinde peste uriaşa ţară 
mişcarea stahanovistă, doar-doar se va veni de hac utilajelor 
învechite...De acum, orice catastrofă de muncă se va trânti în 
cârca "sabotorilor".Şi vor fi organizate, desigur „congrese ale 
stahanoviştilor! 


Stalin apreciază că stahanovismul "sfărâmă vechile norme 
tehnice"şi că, pe această cale, va putea fi depăşită productivitatea 
ţărilor capitaliste avansate!? 


Propaganda împrăştie numele acestor Stahanov, Izotov, 
Crivonos, Paşa Anghelina, Makar Mazal. Aşadar, mineri, 
mecanic de locomotivă, tractoristă, oţelar...Teribila Paşa 
Anghelina lansează provocarea: "100000 de prietene pe 
tractoare!" Şi răspund 200000...Unii ascultă ca pe o poveste 
fermecată reproducerea în presă a acestor minuni. Fireşte că 
exemplul respectivilor ajută Regimul să mărească exorbitant 
normele de muncă industrială şi colhoznică! 


Andre Gide contemplă în 1936 poporul moscovit. Să fie 
iertat, dar el sesizează multă indolenţă, multă lenevie! Cum s-o 
zică,"stahanovismul" ar fi fost de prisos într-o ţară mai harnică, 
dar în Rusia, cine ştie...Şi totuşi, se face totul, conducătorii ştiu 
cum!? Da, există acest efort al conducătorilor bolşevici-e convins 
Gide-de a se răfui cu randamentul natural scăzut al norodului rus. 
Circulă oricum printre lucrătorii vieţii sovietice, mai noi sau mai 
vechi strigături : « După muncă n-alerga/Nu e urs, nu fuge ea! » 
Iată o uzină ce pare a funcţiona minunat: sală de mese, club, în 
preajmă locuinţele, instrucţie, plăcere...Pe un zid, portretul enorm 


161 


al unui stahanovist, care şi este prezentat oaspeţilor în carne şi 
oase, cică tipul a realizat în 5 ore porția de muncă a 8 zile!? Mă 
rog, oaspeţii de bun simţ pot mirosi tărăşenia, mai ales că de 
curând o echipă de mineri francezi-în vizită la colegii sovietici-s- 
au distrat o tură, trezindu-se fără voie "stahanovişti"! 

O fi tineretul sovietic keen at work, dar Stalin tot are de 
rezolvat inerția mulțimilor, poate de aceea e nevoie de "lucrătorii 
de şoc”  (udarnici)...Şi e bine că s-a instituit într-un târziu, în 
Rusia Sovietică, inegalitatea salariilor. (7) munca obligatorie: În 
marea lui generozitate, legiuitorul sovietic nu vrea să răpească 
libertatea chiar tuturor impricinaţilor, aşa că unii sunt condamnaţi 
doar la muncă obligatorie. Ce voia să însemne în limbajul 
sovietic al anilor '20 "muncă obligatorie"? Însemna ca persoanele 
condamnate, să zicem pe câteva luni, să vină zilnic la închisoare 
ca la un loc de muncă în fabrică, cu deosebirea că nu vor fi nici 
plătiţi, nici hrăniţi. Cantitatea de muncă e misterioasă şi arbitrară, 
funcţie desigur cu gradul de supunere şi adaptare la Sistem, de 
pildă condamnatul să binevoiască a deprinde să toarne! 


Face furori în Sistem exemplul de muncă al canalului 
Fergana, în 1939, acolo chipurile nu s-a muncit din sărăcie, ci din 
bărbăţie şi "dintr-un surplus de energie"!? Dar apoi, cu pierderile 
devastatoare din război, e mai greu să găseşti "visători” bine 
prelucraţi de agitatori, cum le faci oamenilor plata, cum o 
şterg.(8) munca silnică, lagăr etc.... 


Nu degeaba împleteşte Ernst Junger conceptele de muncă şi 
durere în eseul său Uber den Schmerz, din 1934: n-a fost munca 
din toate vremurile socotită o condamnare şi o caznă? Nu altul e 
mesajul din Vechiul 'Testament, Munci şi zile de Hesiod, 
poemele medievale. În limbaj hegelian-jungerian-heideggerian, 
aceasta înseamnă a lăsa omul în seama fiinţării!? 


Munca în Gulag este bine organizată, prin osteneala unui 
tartor talentat, zekul de lux Frenkel (ni-l amintim). Era capabil să 
facă mintal calculul unor coloane de cifre şi se lăuda că ţine 
minte chipul a zeci de mii de deţinuţi! Îi repede pe funcţionarii 
în greşeală aruncându-le în faţă hârtii mototolite şi gratulându-i 

cu: "Eşti un măgar, domnule, nu un proiectant!” Vorbeşte fonfăit 
şi calm, e scund. În trenurile, în care circulă preferenţial (ca 
Trotsky), epatează pe cei controlaţi cu mobila vieneză...Îi place 
să umble cu o căciulă caucaziană roşie-albastră ca generalii şi cu 
tunică militară, doar el nu e intelectual ci om de stat, vezi bine. 
Frenkel nu controlează duhoarea barăcilor, el are în vedere doar 
MUNCA. Fireşte că regimul îl răsplăteşte pe acest zek special, 
aranjându-l în final adjunct al lui Kaganovici. Frenkel va muri 
la Moscova în pace şi onor. Tare trebuie să-şi fi urât destinul 
acest evreu turc, ca de altminteri şi ţara sovietică, zâmbeşte 
Soljeniţin. 


Pentru a pune bazele metalurgiei la Kuzneţk, lucrau la mina 
din preajmă îndeosebi deţinuţi şi komsomolişti. Între deţinuţi, 
un preot. Nu izbutise să se menţină la un trust sanitar, aşa că se 
apucase de predicat "apropierea sorocului"” şi copia epistolele 
pauline, vânzându-le cu 5 ruble bucata, mai oficiind el şi slujbe 
secrete pentru odihna ţarului asasinat. Prea mult pentru regim, 
iată-l pe preotul-deţinut muncind la încărcatul cărbunelui, iar 
alături un individ care comercializase cocaină. Părintele îşi 
prelucrează colegul: "Nelegiuiţii vor fi zvârliţi într-un leac de 
foc şi pucioasă”, dar individul e nereceptiv şi înjură. Cărbunele 
luceşte sinistru. 


În anii '20, un grup numeros de tolstoişti se trezeşte exilat la 
poalele munţilor Altai. Aici formează o comună împreună cu 
baptiştii şi când încep lucrările la Kuzneţk, această "comună" 
asigură combinatului produsele alimentare. Dar Organele încep 
să-i umfle pe aceşti "comunişti" de la poalele Altaiului, mai întâi 
pe învăţători pentru că nu respectă programa oficială şi se aud 
sfâşietoare ţipetele copiilor care aleargă după maşinile OGPU ce- 
i duc pe învățătorii arestaţi. Vin la rând şi alţi membri ai 
"comunei", cine va mai aduce hrană la combinatul Kuzneţk? 


În jurul anului 1930, regimul e foarte iritat de campaniile de 
presă din Occident, care pomenesc insistent de munca forțată din 
țara sovietică ("legendă  mincinoasă", mârâie propaganda 
bolşevică, mai cu seamă că şi o carte a celebrului Kautsky 
prevede generalizarea muncii forţate în ţara sovietică, sub mâna 

de fier a unui dictator primitiv) şi protestează contra preţului de 
dumping prin care URSS inundă pieţele externe cu mărfurile 
sale, "dumping" pe care şi-l permite probabil tocmai datorită 
preţului foarte scăzut al forţei sale de muncă. 


Dacă ai ghinionul să fii expediat în lagărul de la Kolîma, iei 
contact cu metodele comandantului NKVD Granin. Bestia 
aliniază deţinuţii bolnavi, inapţi de muncă şi defilează cu pistolul 
în mână, descărcându-l în plină faţa nefericiţilor. Gardienii stau 
slugarnici la îndemână, cu pistoale de schimb. Trupurile 
neînsufleţite zac aruncate la intrarea în lagăr, ca un avertisment 
pentru brigăzile de deţinuţi care ies dimineaţa pe poartă: dacă 
refuzaţi munca, iată ce vă aşteaptă! 


Cum munca silnică se desfăşoară, între altele, la "canalele" 
Sistemului, mormintele chinuiţilor se află în maluri şi adesea în 
deceniile următoare revărsările apelor vor scoate la iveală 
oseminte de zeki...Pentru mulţi, ursita e pecetluită: când înaltele 
foruri bolşevice dezbat ideea eliberării din lagăr a zekilor cu 
merite deosebite în munca silnică, Stalin intervine insinuant că se 
cuvine dibuită vreo altă metodă de recompensare a meritelor, 
eliberarea destoinicilor ar lăsa biata economie naţională sovietică 
la mâna leneşilor. Aşa că, în 1939, se decide că zekii din lagărele 
NKVD îşi vor executa pedeapsa în întregime! De altfel, devine o 
regulă a Sistemului ca mai bine să moară cei buni. 


Între altele, munca zekilor e folosită şi la marea uzină 
Krasnii Oktiabr din Stalingrad, iar în vremea luptelor din 1942, 
soldaţii germani găsesc în pivniţa blocului de cazare al mâinii 
de lucru silnice a uzinei zeci de zek i (politici şi de drept comun) 
ucişi cu un glonte în ceafă, desigur de către garda NKVD. 


Cu toate că ajung şi ei, de la o vreme, în Gulag, vechii 
bolşevici nu sunt puşi la dezonoranta muncă de jos-observă 
Soljeniţîn-ci se pitesc pe la comenduire, sau bucătărie. Numai jos 
se înţelege că munca poate fi salvatoare, dar trebuie înţeleasă o 
subtilitate a Regimului: dacă deţinuţii politici muncesc sau nu 
muncesc în Gulag, că iubesc sau nu Sistemul, oricum ei se vor 

bucura de ura Imperiului Roşu, care oricând va încerca să-i facă 
lichidaţi cu mâna borfaşilor din lagăre! 


Câte un Raisonneur al Gulagului va observa că adevărații 
criminali sunt incapabili să muncească onest şi tocmai omul 
nevinovat se poate dedica muncii cu toată ființa lui, căci 
"duşmanul poporului" e de fapt prietenul poporului. Dar va avea 
cineva nevoie în URSS de acest sacrificiu obținut printr-o 
odioasă selecţie inversă?! 


Dacă nu se îndeplineşte norma , raţia de pâine scade cu 200 
gr., dar răsfăţaţii la pachete muncesc măcar din solidaritate, şefii 
de echipă cunosc perfect tactica şi motivațiile de lagăr. Totul e să 
te fereşti de adânca ironie colegială: "stahanovistule!" (9) 


- munca protejată, prizonierii "liberi" etc. 


Se întâmplă în unele lagăre, de pildă în Kazahstan, să 
fiinţeze un soi de artizanat, la care sunt convocați la o muncă 
mai decentă cei cu harul picturii şi sculpturii, plus ţesători, 
păpuşărese etc. Culorile pentru pictori le freacă nişte "chimişti" 
ocazionali, fie ei şi prizonieri japonezi. În fruntea atelierului 
artizanal e numit un pictor-profesor şi treaba porneşte: se 
execută portrete ale lui Lenin (adevărată pedeapsă pentru zeki...) 
ş i reproduceri după Leviatanov, Perov, Şişkin ş.a. Nici vorbă 
de expunerea lucrărilor, le luau la ei acasă şefii de lagăr, dar şi 
şefi bolşevici de toată mâna. 


Ce să fie cu arestările nu atât numeroase, cât semnificative, din 
rândul intelectualităţii tehnico-ştiinţifice, alde Tupolev, Stecikin, 
Korolev? Peste ani, tovarăşul Molotov va admite că marii 
ingineri respectivi (mai cu seamă Tupolev) au gură mare, nu 
iubesc puterea bolşevică, dar sunt imperios necesari Sistemului 
care are nevoie de rezultatele muncii lor. Şi atunci, dinspre 
Stalin & co. zboară ordine către NKVD: spre binele lor, ca nu 
cumva să fie târâţi în acţiuni anti-sovietice şi să se trezească 
astfel condamnaţi la moarte, savanții respectivi să fie izolaţi în 
nişte institute-închisori, vor fi acolo excelent hrăniţi (plus 
condiţii optime de lucru, întâlniri cu femei etc.), numai să 


165 


lucreze în grup la invenţii militare secrete. Necesare revoluţiei 
mondiale, pe care Stalin o visează neîntrerupt şi pragmatic. (10) 


-munca în război, în spatele frontului 


Stalin, ce să facă? Pentru ridicarea moralului populaţiei, 
încă de la începutul războiului duce lumea cu zăhărelul: hai, încă 
o lună-două, o jumătate de an, maximum un an şi se termină 
chinul, dar războiul pare a nu se mai opri. Se înscăunează ca 
pentru veşnicie ordinea sinistră a raţiilor mizere, a muncii de 12- 
15 ore pe zi ş.c.]. 


În 1941-1942, multe uzine s-au evacuat spre Răsărit de 
iureşul războiului. Haos şi dezordine... Yesmenii veniţi în control 
descoperă o totalitate a oamenilor profund entuziasmaţi!? În 
majoritatea localităţilor de refugiu, condiţiile de viaţă sunt 
îngrozitoare, lipsesc alimentele şi confortul elementar. Oamenii 
muncesc 12-14 ore pe zi, unii mor de epuizare şi tracasare. Dar, 
mă rog, nu poţi cârti, pe front e şi mai rău...În toiul iernii 
siberiene, unii lucrători străbat pe jos câte 5-8-10 km, programul 
de muncă e cel anunţat, urmează întoarcerea tot pe jos. Aşa curg 
zilele şi lunile...Plus că se face economie drastică la oţel şi beton 
armat, astfel că tot lemnul e de bază. Se munceşte şi în aer liber 
la maşinile-unelte, cu surse electrice în copac! Mii de femei 
execută lucrări complicate. Se cere triplarea producţiei. Sub un 
ger de -40 C, se asamblează avioane sau tancuri ...Cu toate 
acestea, până în august 1942 e criză de armament şi muniții pe 
front. 


În iarna 1941-1942, unei adolescente din Leningrad îi moare 
de foame întreaga familie. E obligată să se angajeze la uzină ca 
ucenic strungar şi să producă piese pentru stabilizatoarele de 
obuze. Era vorba de a munci în stil leningrădean, cu mişcări 
încetinite: se ridică încet mâna, se mişcă încet degetele, se 
mişcă lent picioarele, nu se aleargă...Când urci trepte, simţi că ai 
membre de vată, ca-ntr-un vis! În Leningradul asediat, rația de 
pâine e mai mică decât în carcerele lagărelor. 

Pe frontul muncii sunt înhăţate fete nemăritate de la ţară 
pentru tăieri de păduri şi altele, cu raţie de pâine de 700 gr.şi o 
fiertură chioară. 


De pe băncile şcolii aproape, o tânără este dusă la construcţia 
unei căi ferate strategice. Nu doar munca bestială se înscrie în 
amintire, ci mai cu seamă pâinea asemănătoare unui arici: la 
pleavă se adăuga puţină făină ca să se aglutineze, apoi apă din 
belşug...Stătea pâinea pe masă şi din băltița de alături biata tânără 
lingea cu disperare. O fată de 19 ani primeşte chemare la 
mobilizare pe frontul muncii şi începe lucrul la fabrică. Ger de-ţi 
îngheţa şi paltonul în cuierul din cameră, devenind greu ca o 
buturugă! 4 ani fără concedii şi zile libere...În fine, într-o noapte 
de mai, directorul uzinei şi alţi şefi năvălesc în cămin: 
"Victorie!", dar sărmana nici nu se poate ridica din pat de 
oboseală. 


Tabloul muncii soldaţilor necombatanţi ai Armatei Roşii 
apare plin de vigoare pentru un ochi aliat, de pildă construcţia 
unui câmp de aviaţie în Poltava distrusă. Concepţia sovietică 
presupune utilizarea la muncă manuală a unei forţe uriaşe, poate 
sute de mii de oameni, dar după concepţia aliatului american 
acelaşi obiectiv ar fi fost atins prin punerea în lucrare a unei 
duzini de tăvălugi, a unei duzini de escavatoare şi a două duzini 
de salahori. Totuşi, e impresionant şi spectacolul muncii ruse, 
rapide şi precise în masificare, mai cu seamă a femeilor, nişte 
amazoane care săltau cu putere bidoane de gazolină de 50 de 
galoni. Americanii respectă şi ingeniozitatea cu care sovieticii 
rezolvă lipsurile cronice ale infrastructurii ţării lor... 


Pentru aprovizionarea frontului cu cele de trebuință era 
nevoie de mari efective la muncă forţată, or Gulagul diminuase în 
anii de război pentru că destui zeki fuseseră înrolați în companiile 
disciplinare de pe front. Puteau fi aduşi la muncă, spre a fi storşi 
până la moarte bieţii hiwi capturați de NKVD la Stalingrad. 
Obsedaţi de trădare, Stalin şi Beria erau perfect mulţumiţi de 
asasinarea rapidă a acestor prizonieri sovietici, ajunşi 
colaboratori ai germanilor, dar şi spatele frontului țipa după forţă 
de muncă vie... 

Fireşte că în lagăre se trăieşte mai cumplit ca oricând. Uneori, 
numai în barăcile inginerilor şi proiectanţilor, precum şi în 
atelierele mecanice mai scânteie un licăr de viaţă, în rest iarna 
1941-1942 lagărul siberian e doar un cimitir înghețat, deşi în 
principiu se ocupă cu aprovizionarea căilor ferate cu lemn de foc! 
Iar lepădăturile de ofiţeri,  feriți de front, administrează 
chinuiţilor o plachie moralizatoare despre luptele războiului şi 
lipsurile din Leningrad.(11) 


-munca în război, pe front 


Cutare ţăran ucrainian aspru nu vrea să admită că fiul său 
general câştigă bătălii şi încă prin muncă ţeapănă, nu,poporul 
câştigă, generalul face doar semne pe hartă, la un moment dat 
avertizează poporul că e ultimul semn şi atunci poporul câştigă 
bătălia, prin sângele său! 


Şi pe front, regula Sistemului de a pasa răspunderile de sus în 
jos face să sufere, cel mai tare parcă, tocmai "ireproşabilul 
salahor de front". Dar oricum, războiul rămâne o muncă nu un 
bâlci propagandistic cu strigăte de "ura" şi moarte privită ca o 
sărbătoare... 


Cu siguranţă, războiul nu e o muncă de femeie, bărbaţii da, ei 
l-au transformat într-o muncă! Altfel, femeile sunt mai rezistente 
decât bărbaţii, mai flexibile şi mai adaptabile, doar mama-natură 
a construit-o pe femeie să ocrotească. ŞI totuşi, cel mai greu lucru 
în război e munca, zilnic la limita fizică. Poţi să dormi mergând, 
una chiar a pierdut direcţia, luînd-o razna de-ai săi peste câmp. 


Şi fatal, nu muncesc toţi la fel. Soljeniţîn şi-aminteşte cu jenă 
cât îi oropsea ca ofițer pe soldaţii săi să-i construiască câte un 
bordei special, spetindu-se cu bârnele grele, în plus obligându-i 
să-i gătească separat ca ofiţer! 


Sovieticii ajunşi sub stăpânire germană (prizonieri, deportaţi 
etc.) cred că-i pot păcăli pe aceşti germani naivi, care par a fi 
mulţumiţi doar dacă şi numai dacă uneltele muncii sunt lustruite. 
S-ar zice că numai prin aspectul formal al muncii-dragostea de 
unealtă-şi nu prin conţinutul muncii poţi să-ţi mulţumeşti 

stăpânii...Sigur, ca sovietic eşti cumva şi un pic amuzat, chiar 
înduioşat că nemţii chiar se iau în serios cu lustruitul, e de ajuns 
să le observi şoferii în clipele lor libere!(12) 


Chiar scriitori oneşti ai regimului, ca Vasili Grossman plătesc 
tribut: cică Sistemul ar fi fortificat o valoare a omului prin 
"fierăria" corectă a democraţiei sovietice a muncii! În ce-l 
priveşte, Ernst Junger nu se iluzionează, nu răspunde 
provocărilor de după 1941 (care mai e situaţia "Lucrătorului" în 
zonele ocupate ale URSS?), el l-a interesat ideea de muncă 
sovietică doar prin comparaţie cu monotonia occidentală, doar nu 
era în stare de a lua în serios aiurelile amicului său Niekisch! 


Paranoia Sistemului în materie de muncă se ascunde mai mult 
sau mai puţin. Copiii de la ţară, poate impulsionaţi de cei veniți 
de la oraş la rude, se joacă de-a "stăvilarul", culegând cu şepcile 
şi cu pumnii lemnişoare, nisip, bolovani şi blocând un pârâiaş. 
Nu e şi aceasta o expresie a muncii cu plan a "Lucrătorului" din 
Răsărit?! 


Cred că am găsit ceva mai semnificativ pentru munca în 
Sistemul sovietic. Lovitura bolşevică din 1917 îl surprinde nu 
prea tânăr pe un mic cetăţean din regiunea Doneţului. În 1922 se 
angajează să plimbe o coadă de mătură printr-o minusculă gară 
apropiată, pentru că sub regimul dictaturii proletariatului fiecine 
e musai să aibă o ocupaţie. Omuleţul a apucat déjà să vadă în 
câţiva ani marinarii răsculați ai lui Trotsky,  ofiţerimea lui 
Denikin, voluntarii lui von der Goltz, cavaleria roşie a lui 
Budionnii şi căzăcimea albă a lui Şkuro, bandele anarhiste 
Mahno, pogromurile, CEKA. Cum să nu oboseşti tot schimbând 
brasarda şi urlând: Trăiască Lenin, Ţarul, Kaiserul , sunt de-al 
vostru din Petsamo, trăiască Rusia, Germania, Revoluţia, Gărzile 
Albe! Trăiască toată lumea...Şi micul om ajunge, cu aceeaşi 
coadă de mătură, un prematur bătrânel care va servi în gară şi în 
vremea lui "Heil Hitler”, când îl va repezi la muncă vreun 
Ubermensch nervos. 


Ştie Stalin de ce nu vizitează fabrici, uzine şi ogoare, 
nicicând după ce a devenit lider maxim al clasei muncitoare! 

Elita bolşevică e mulţumită să contemple, câteodată chiar pe 
pereţii intimităţii lor tablouri cu muncitori fericiţi (pe care nu 
țineau nicicând să-i contemple în realitate, cum nici primii 
capitalişti de aiurea nu aveau de-a face cu vânatul din tablourile 
de gen...), muncitorii se dovedesc a fi cele mai nobile creaturi ale 
speciei tocmai de aceea bune de expus în "arta" publică sau 
intimă şi atât. (13) 

Capitolul IV: Calitatea vieţii 


Străinii care trec prin Moscova dinaintea primului război 
mondial, povestesc extaziaţi despre plimbări cu sania, blănuri 
fine, caviar variat şi dineuri "asiatice"! Ceva exotic, poate ca-n 
vechea Persie... Un negustor cu multă dare de mână organizează 
petreceri la care şampania este servită în oale de noapte de argint 
şi celor care se arată scârbiţi li se refuză ospăţul. Un amestec de 
grosolănie barbară şi cinism subţire, pe care Rusia şmecheră îl va 
păstra în materie de trai luxuriant! 


În fosta capitală a Rusiei poţi observa că la terasa vreunui 
local-pensiune, geamurile au rămas murdare după 1917, dar ai 
surpriza că bucătarul-îndată ce penuria se relaxează un pic-îți 
prăjeşte în tigăi micuţe chiftele excepţionale, şniţele de vițel, 
clătite...Decade gastronomia, ca şi poezia, ca şi arta de a trăi. 


Rusia ţaristă era îndeajuns de vestită prin bogăţia ei 
alimentară. Plăcintele sunt un deliciu al vieții ruseşti, mai ales 
cele cu fazan (djahşi). Dacă până şi deportații politici din Siberia 
au parte de plăcinte cu coacăze, sau cu somon...Lumea bună şi nu 
numai, păstrează în noua eră nişte deprinderi ciudate: i-auzi colo, 
să pregăteşti chiar şi pentru cei de la puşcărie cozonaci, friptură 
după reţetă ucraineană şi plăcintă dantelată cu varză şi ouă, ba 
chiar să transferi perversitatea la tinerele bolşevizate! 


=acum pomenesc din Soljeniţîn cadourile de Paşti pentru 
puşcăriaşi 


Pentru ce va urma, e valabilă maliţioasa înţelepciune din 
urmă a Nadejdei Mandelştam: neîndoios, hrana gustoasă şi 
abundentă, bogată în vitamine şi proteine-la care cetăţenii 
Imperiului Roşu nici nu pot visa, a jucat un anumit rol în 
umanizarea maimuţei...La graniţa tulbure între regimuri, ruşii 
modeşti pot consuma la mici ospeţe fără pretenţii câte 2 păhăruţe 
de alcool diluat şi sardele afumate, în ulei. Şi se ţine minte, o 

vreme, că în restaurantele din oraşele mari ale Rusiei ţariste 
pâinea din coşurile de pe masă era din abundență şi la fel de 
gratuită ca şi lectura presei, aşa că studenţii săraci se aşezau la 
masă şi...citeau ziarele!(1) 


Scurt timp după lovitura din "Octombrie Roşu", dispar gazul, 
ceaiul, chibriturile, zahărul, sarea şi  îmbrăcămintea/ 
încălțămintea de la oraş. Ca şi lemnele de foc. La Petrograd şi 
Moscova, oamenii gândesc nostalgic la belşugul din Sud, 
îndeosebi Kuban şi Doneţ: acolo se găsesc bunătăţi precum 
pâine, lapte, cartofi, slănină şi zahăr! La marile oraşe din Nord, 
bieţii oameni de la cozi (însemnați cu cretă pe spinare...) primesc 
pâine cu ţârâita şi puţin peşte uscat. Porcii ar fi refuzat acel gen 
de pâine, dar oamenii o epuizează, făcând şi coadă. lar o simplă 
felie proaspătă de pâine de secară "miroase a viață" şi un 
muncitor bolşevizat din Capitală o împarte fericit cu flămândul 
Lenin!? La Petrograd, o familie primeşte de la Fabrică (dacă are 
acolo un angajat) raţie:1/2 pâine neagră, 2 peşti uscați şi săraţi, 4 
cartofi. Şi mai ai pe cap acasă şi un bolnav de febră tifoidă! Şi te 
încălzeşti iarna la "burjuika", soba de furori a mizeriei epocii. 


Pe fronturile războiului civil, Armata Roşie trimite prin sate 
emisari cu sare şi zahăr, spre o obţine de la ţărani prin troc cinstit 
făină şi cartofi...La ţară, mai există alimente, dar lipseşte petrolul, 
iar pentru un ac ţăranii oferă o găină sau chiar un purcel! De la 
Moscova sosesc stoluri de speculanţi. În capitale, se suferă de 
inaniţie, de la proletar până la demnitarul bolşevic, deşi "miezul 
pozitiv" se păstrează ţanţoş în indivizi captivi ai ideologiei. La tot 
pasul, oamenii se suspicionează că dosesc acasă făină şi zahăr, 
urlă unii la alţii "haleşti unt, speculantule!" Pe front, vagoanele 
oştirii cară nu doar provizii fireşti: aparatură militară, conserve şi 
zahăr, dar şi capturi pitoreşti: paturi, lucruri domestice, boccele şi 
chiar colivii cu păsări... Visul de calitate a vieţii. 


Cine străbate Rusia cu trenul, în 1921 şi beneficiază de 
bunăvoința vreunui ştăbuleţ pentru o raţie de pâine, se vede 
asaltat de ţărani necăjiţi, gata să facă troc: o bucată de carne, 
smântână, chiar o găină, pentru o coajă de pâine!? Crimeea geme 
de refugiaţi din Ucraina şi Kuban, te poţi hrăni cu pesmeţi din 

pâine de Moscova, dar poţi găsi la piaţă carne şi unt...Pe aici, ca 
şi prin alte locuri ale uriaşei ţări a dispărut ideea de "magazin", 
capabil să onoreze chiar şi raţii minuscule. De altfel, ideea de 
ordine bolşevică opreşte fie şi circulaţia pâinii în piaţa liberă. 


În câte un oraş cu proaspăt instaurată Putere Sovietică, o 
tânără corpolentă şi cu neaşteptate virtuţi anti-Sistem primeşte o 
raţie de pâine de 50 gr.pe zi, noroc cu excelenta grădină de 
legume a tatălui ei! Ciudat, dar şi la CEKA era o raţie la fel, 
mureau de foame copilaşi în braţele mamelor! 


Kremlinul e o clădire uriaşă, americanilor ajunge să li se pară 
pitic şi Pentagonul.Celor umblaţi prin lume, ambientul acestui 
mamut oficial le apare cumva unic: covoare groase şi roşii pe săli 
şi coridoare, mobilă agreabilă în încăperile de primire...lar 
salariaţii instituţiilor sovietice îşi drămuiesc suta de grame de 
pâine şi alte "optimi" din raţia pe cartelă. 


În 1920, H.G.Wells vizitează tânăra republică sovietică şi se 
vede cu Lenin, "visătorul de la Kremlin”. În cinstea naivului 
oaspete britanic, bolşevicii organizează-în acest an de foamete- 
banchete fastuoase. Unul din participanţi, un pictor, ţine un 
discurs, arătând spre masa abundentă: noi am mâncat cotlete şi 
prăjituri, care au fost mult mai plăcute decât întâlnirea cu 
dumneavoastră... Vedeţi ce bine suntem îmbrăcaţi, dar niciunul n- 
ar îndrăzni să-şi scoată haina, pentru că are pe dedesubt zdrenţele 
murdare ale unei foste cămăși! 


Mulțimea întunecată a Sistemului se stratifică după 
împrejurări: la grandioase defilări sesizezi o anume frumuseţe şi 
"eleganță" a forței; la grandioase înmormântări (Gorki ş.a.) 
sărăcie lucie în ţinută. 


De acum ţinuta pe sexe, la limita cuviinţei, arată cam astfel: 
pentru bărbaţii tineri-pantaloni cu dunga proaspăt călcată, cravată 
albă cu picouri negre, plastron ca o cocoaşă pe piept şi haină cu 
cute aparent metalice; tinerele femei poartă fel de fel de fuste şi 
cu un pieptene, înfipt cu un aer şic în păr, cu irizaţii amăgitoare 
de pietre false...În 1921, la o fostă vilă aristocratică îşi face 

apariţia celebra Isadora Duncan, invitata guvernului sovietic 
întru înfiinţarea unei şcoli: aiurita cugetă că se desparte de 
modul de viață european, nici nu şi-a luat toalete speciale, doar 
îşi va petrece restul vieţii într-o bluză roşie de flanelă, dar 
înconjurată de tovarăşi plini de dragoste frăţească, în statul ideal 
visat de Bouddha, Christ, Platon, Marx şi Lenin! (2) Mai tare 
cucoana şi decât Kazantzakis. 


Moscova de după războiul civil este posomorâtă şi murdară, 
un pumn de făină din Ucraina ţine de domeniul miracolului, iar 
băieţandri cu lăbuţe înroşite de ger vând pe stradă țigarete 
americane (sosite ca ajutoare...) cu bucata. Un anumit segment 
tânăr şi robust se recunoaşte în versurile lui Osip Mandelştam; 
"Cine n-are în palmă atâta căldură/Să facă înconjurul curvei de 
Moscovă?" Pe o scândură , sau pe un geamantan aceşti insolenţi 
stelari benchetuiesc oricând cu o cutie de conserve, sau o caşă de 
mei! 


Noroc că în cele 2 capitale găseşti multe vechituri interesante 
de vânzare, aşa că şi ca amărăştean te rostuieşti lesne cu mobilă 
de mahon şi rădăcină de mesteacăn din Karelia, faianţă veche şi 
sticlă albastră. Altceva e interesant: când se vor demola clădirile 
de-un veac ale străzii Ogariov din Moscova spre a se face loc 
construcţiilor noi, bârnele de la paliere nu sunt nici aruncate nici 
folosite la foc, ci se vor meşteri din ele obiecte de tâmplărie fină, 
era lemn pur şi sonor bine uscat de către strămoşii cu bună 
ştiinţă! Noul stil e grăbit, nu se mai aşteaptă uscarea bârnelor şi 
degeaba se va unge lemnul cu antiseptice că tot putrezeşte sau 
face ciuperci, aşa că în ultima clipă trebuie înlocuit parchetul... 


Din exterior, casele din Moscova încă par acceptabile, chiar 
confortabile şi fermecătoare, dar în interior chiriaşii constată 
ruina şi sărăci(re)a dezolantă. În fiecare cameră vieţuieşte câte o 
întreagă familie, în frunte cu o bătrână istovită, dar dârză, care 
spală/curăță/răzuie, în strădania de a păstra curăţenia casei de la 
ţară...Unii chiriaşi locuiesc în fostul salon, cu o sobă de tercotă 
(fireşte rece) şi un godin ce se răceşte spre dimineaţă, căci rațiile 
de combustibil se epuizează rapid, iar lemnele se vând departe, 

birjele costă scump, tramvaiele sunt ciorchini de oameni. Cam 
astfel arată iarna moscovită 1923-1924. 


În 1923, CC-ul bolşevic oferă, la noua sa casă de odihnă de la 
Mariino, 20 de locuri pentru ofiţerii care absolviseră Academia 
de profil. Cantină mare, cu cristaluri şi lustre strălucitoare, cu un 
bufet încărcat cu fructe apetisante. Răsună voci puternice, râsete 
vesele...Măcar o persoană prezentă se jenează, gândindu-se la 
lipsurile generale. Începe oferta de privilegii, de mită politică! 
Fiind vorba de militari, Trotsky-ca şef de departament-se simte 
atins. 


Până spre 1930, încă se păstrează unele trăsături austere, de 
pildă rudele conducătorilor încă mai circulă cu 
tramvai/autobuz/taxi, ca Nadia  Allilueva-Stalin. Încă 
funcţionează prescripţiile lui Lenin, după care conducătorii vor 
primi în noua societate un salariu egal cu venitul mediu al 
muncitorilor! 


Dar în anii '30, Stalin introduce privilegii de viaţă pentru 
nomenklatura. Copiii, începând cu cei ai lui Stalin, sunt duşi la 
şcoală cu maşină şi escortă. În jurul Moscovei e plin de luxoasele 
vile "guvernamentale", unde un personal numeros de bucătari, 
cameriste, cadre medicale deserveşte-pe spezele statului, fireşte- 
cca. 50 de indivizi. Ei au trenuri personale, yahturi, numeroase 
automobile pentru întreaga familie...Pentru acest standard, în 
Occident ar trebui să fii multimilionar! Degeaba oferise Lenin, 
generos,  somptuoasele reședințe ţariste şi aristocratice pentru 
uzul poporului, acum îşi revendică aceste bunuri noua 
"aristocrație" , de exemplu Stalin primeşte palatul preferat al 
clanului țarist, Livadski. E adevărat că noul ţar va folosi rar 
palatul, preferând vreo reşedinţă guvernamentală din Caukaz.La 
Kremlin, Stalin ocupă chipurile un apartament modest ca 
dimensiuni şi stil, vasăzică o sufragerie, un salonaş, un birou şi 
un dormitor mare. 


Numai că totul, mobila inclusă, aparţine statului, perdanţii-în 
măsura în care rămân în libertate-pleacă doar cu valiza, o va afla 
pe viitor Kaganovici... 


177 


Când după asasinarea lui Kirov, în decembrie 1934, şefii 
NKVD sunt chipurile pedepsiţi cu închisoarea pentru lipsă de 
vigilenţă, ei de fapt sunt instalați-din ordinul lui Stalin-directori 
la trustul minelor de aur din Siberia!  Devotaţii trepăduşi se 
bucură de tot confortul, unul îşi ia cu sine Cadillacul nou-nouţ, 
nevasta capricioasă a celuilalt circulă între Leningrad şi Siberia 
numai singură în compartiment de cl.], cu servicii complete. 


Treptat, se raţionalizează special alimentele pentru lucrătorii 
de la Kremlin. De la acest magazin de elită se eliberează nişte 
pachete albastre cu delicii: cremvurşti lactaţi proaspeţi, salam 
subţire  "Doktorskaia”, porcină  fiartă, somon, batog şi 
crabi..."Trebuie şi tu să guşti/Crabii delicioşi şi dulci”, grăieşte 
inutila reclamă publică. Pentru desert, năimiții Kremlinului 
primesc la preţuri derizorii: halva, preparate roz din pastă de 
fructe, bezele în ciocolată cu rom, bomboane "Ursuleţul- talpă 
lată", turtă dulce, fructe zaharisite, rahat ş.a. Ce chestie, uneori pe 
pachetul cochet apar pete sângerii de la muşchiul de vită prea 
proaspăt... Pentru aceşti şmecheri ai regimului, cartea Mâncarea 
gustoasă şi prielnică sănătăţii nu e cinică, dacă pomeneşte de 
păstrugă, purcel de lapte şi vinurile georgiene de marcă. Tot să 
mergi sfios şi recunoscător spre casă cu pachetul albastru!(3) 


În anii '1920, Georgia se descurcase mai bine decât Rusia. 
Dar iată că şi aici se fac simțite lipsurile, ecou al dezchiaburirii 
feroce, al foametei din Ucraina, al industrializării şi primului plan 
cincinal. Dispar şi la Tiflis ţigările, trebuie vânate pe stradă de la 
puşti murdari şi simpatici...Când ajungi în Moscova şi vrei să 
mănânci seara, prin galantarele magazinelor afli doar cafeaua 
"Sănătate"! Nu numai de foame e vorba, ci de lipsa de respect 
pentru om şi de vigilența represivă a regimului. Pe de o parte, 
rațiile privilegiaţilor şi pe de alta, micul comerţ în stradă: un ou, 
un morcov, doi cartofi...Nadejda Mandelştam cumpără o 
grămăjoară de făină şi puţin untelemn, făcănd pâinişoare de casă. 


Gospodinele sunt mulţumite dacă-şi pot hrăni copiii, fie şi 
monoton, cu sfeclă, varză şi caşă .Dar tot mai bombăne ele după 
unt! În orașul lui Lenin fac ravagii foametea şi şomajul. În 
Moscova lui noiembrie 1927, cu ocazia aniversării lui Octombrie 

Roşu, măcar au putut fi împodobite vitrinele cooperativelor de 
consum cu câte un bust al lui Lenin din ciocolată, între două 
turtiţe de unt... 


Când începe dezvoltarea noilor centre industriale de tipul 
Magnitogorsk-Kuzneţk, nou veniţii îşi construiesc deocamdată 
bordeie şi noile aşezări omeneşti sunt poreclite "Scaietoaice". 
Într-adevăr, oamenii se agaţă de viaţă ca scaieţii...Pare un emisar 
din altă lume cutare tovarăş venit de la Moscova, spilcuit după 
ultima modă: veston, cizme de şevro şi servietă nemţească în 
curele. De altfel, încep să se ivească de niciunde şmecheri care 
vând covercoat.La clubul "Lenin" se întâlnesc esperantiştii roşii. 
Se deschide un restaurant clasa a I-a, cu votcă şi muzică! Micile 
funcţionare provinciale încep să-şi facă buzele, la teatrul din zonă 
se joacă Shakespeare şi Afinoghenov. La onor instituţia culturală 
găseşti, la început de ani '1930,bufet cu: ceai fără zahăr, apă 
minerală Slaviansk şi cutii frumoase de bomboane. Curios, la 
asemenea calitate a vieţii, acţionează spărgători profesionişti, 
într-un du-te vino de-a lungul imensului teritoriu al ţării 
sovietice... 


Din cauza transformării multor oraşe, peste tot dai de case 
dărâmate şi praf, străzile se evaporă, miroase universal a ulei de 
in fiert, a petrol şi smoală. Puținele automobile zburdă prin gropi 
şi noroaie. Se construiesc uriaşe case de locuit, cât nişte 
pavilioane expoziţionale, dar lucrul făcut în pripă se răzbună şi 
curând căsoaiele se acoperă ca bătrânii de zbârcituri. Se ridică şi 
câte un nou hotel, mândria târgului, cu sală mare de conferinţe şi 
o cameră specială pentru "narkom" (comisarul poporului), dar 
când chiar vine un narkom, acesta descoperă îngrozit că nu are 
nici oglindă, nici prosop! Mă rog, în fața hotelului se ivesc 
lustragii, iar la restaurantul stabilimentului un responsabil 
semidoct poate face rost de somon. 


În restaurante din Moscova se servesc creste de cocoș şi 
nemții se minunează, la ei nici Krupp nu şi-ar permite, iar 
doamne educate "sculptează" săpun din praful de ras!? Pe cutiile 
poştale din marile oraşe e precizată ora 12 şi 29 minute (!) 
pentru ridicarea corespondenţei, iar trenurile întârzie şi 24 ore. 

Degeaba îşi râde Mihail Bulgakov de visurile femeilor sovietice 
din epocă (NEP-ul nclus), în care se recunoaşte şi Nadejda 
Mandelştam: o cameră într-un apartament comun ("căsuța" 
personală), câteva bancnote de 10 ruble pe săptămână, o pereche 
de pantofi şi nişte ciorapi buni. Mai cu seamă aceştia din urmă 
sunt obsesia...Femeile se tot satură să-şi croiască "splendide" 
fuste din nădragii părinţilor, ar vrea să pună capăt vieţii sordide, 
de pildă cum să te speli în imensa Moscovă cu băi publice 
distruse, cum altfel decât stând ca un cocostârc sub jetul de apă 
rece?! Şi când prind un chilipir (o vulpe albastră...), nefericitele 
descoperă repede falsul. În fapt, se descurcă doar femeile 
învingătorilor şi "căţelele trufaşe”, care cresc . În genere, 
femeiuştile sovietice, de la nevasta narkomului şi până la 
komsomolista isterică visează parfumuri occidentale, ciorapi de 
mătase, blănuri acătării, în fine un apartament elegant şi un post 
mai bine plătit. 


Dar iei pulsul oraşelor deja în gări, observând ce fel de pâine 
mănâncă oamenii: cenuşiu deschis şi proaspătă, sau pur şi simplu 
neagră, cleioasă şi grea...Profesorii universitari din Tomsk stau în 
"ferestre" la coadă la baza de distribuţie, pentru o astfel de pâine. 
Studenţii par mulţumiţi de produs şi-l consumă ca pe un 
pandişpan, deşi mediciniştii dintre ei citesc tratatul Bolile 
digestive! Îi ajută desigur foamea de fiară tânără...În plus, 
studenții îi ajută cu pâinea lor şi pe cei privaţi de drepturi din 
zonă. Pentru cei nu foarte utili regimului, raţia de pâine este 125 
gr. pe zi, pe care sărmanii o mestecă oftând, bombănind, 
înjurând. În piaţă, puștii vând bucăţi murdare de zahăr şi bietele 
băbuţe privesc cu ochi duioşi... 


În capitale, scriitorii au cantine cu mâncare omenească şi 
preţuri rezonabile. Pasternak şi Ahmatova îi ajută pe cei 
nedescurcăreţi. (4) 


Încă din anii '20, la Moscova se alcătuiesc "brigăzi de şoc" 
din deţinuţi care să repare instalaţiile de apă/încălzire/canalizare 
din clădirile naţionalizate ale Capitalei. Şi iată-i pe flăcăii aflați 
sub incidenţa Legii, circulând nonşalant prin Moscova-fără 
escortă aparentă-şi cărând de colo-colo ţevi, aparate de sudură 

ş.a. Ei lucrează în locuinţe de oameni cumsecade, pe coridoare de 
instituţii centrale, ba sunt convocați de către soțiile nomenklaturii 
prin telefon în locuinţele somptuoase. Dar dacă printre deţinuţi 
nu se află meseriaşii trebuincioşi? E treaba Organelor să-i 
procure! 


În ianuarie 1927, substanţialul compozitor Serghei Prokofiev, 
oaspe de seamă al ţării (cu care existau calcule înalte,ca în cazul 
multor exilați...)e cazat la cel mai grozav hotel din 
Moscova,"Metropol", într-o uriaşă cameră fermecătoare, cu 
vedere spre Bolşoi Teatr. Numai că...nu există vană, apa pentru 
spălat se păstrează în ulcioare. Cameristele, ca peste tot, servesc 
ceaiul şi sunt foarte politicoase. Oamenii de pe stradă sunt 
blajini...Unde sunt fiarele care au speriat o lume întreagă?! 


Ca oaspete, fie şi de seamă, mai eşti şi prelucrat de ghidul- 
turnător în legătură cu activitatea binefăcătoare, entuziasmantă a 
Partidului, sigur că totul e interesant şi planetar! Munca de 
lămurire, destul de subtilă şi penetrantă, continuă la un restaurant 
deosebit, meniul este ce-i drept gustos, cu acel specific zguduitor 
pentru ruşii emigranţi : peşte,o minunată frişcă şi câte alte 
minunăţii, totul servit impecabil... 


Când eşti Prokofiev, Conservatorul te întâmpină cu un marş 
de salut, iar la hotel te aşteaptă câte o scrisoare erotică, însoţită de 
un număr de telefon. Pe bune, sau o capcană OGPU? 


Unui exilat de lux, comunist în ţara lui, regimul îi pune la 
dispoziție un apartament de protocol în buricul Moscovei. Curva 
de lux a Kominternului nu suportă o statuetă hidoasă şi mic- 
burgheză, dar ce să facă, e doar oaspe într-un apartament al 
statului! Câte un tovarăş de drum occidental e foarte măgulit că 
locuieşte la Hotel Metropol în camera ocupată de Napoleon în 
1812...Alt stalinist occidental, mascat în ziarist îşi petrece mult 
timp în barul aglomerat al aceluiaşi hotel moscovit de lux, unul 
din puţinele locuri atractive din capitala bolşevică. 


Confortul, chiar la apartamentele de yesmeni din Moscova, e 
ceva foarte relativ: adesea, încălzire cu soba, miros de văduvie 

provincială rusă, apeduct fără canalizare (sub chiuveta din 
coridor, se găseşte permanent o căldare cu apă leşioasă, în care 
micii ştrengari fac pipi...), în bucătărie babuşka familiei prăjeşte 
cârnaţi, fierbe rufe şi calcă haine cu un expresiv fier de călcat din 
fontă, iar ţărăncuţa-dădacă râde şi se minunează de spectacolul 
vieţii moscovite! Stăpâna casei favorizate răsfoieşte o revistă 
occidentală, dând poruncă pentru hrănirea corectă a copilului. 


În 1928, călătorind pe Volgatovarăşii străini Nikos 
Kazantzakis şi Panait Istrati consumă pe vapor icre negre cu 
lingura...Un vechi bolşevic însărcinat cu sectorul alimentaţiei 
publice e lacom şi gelos în visele sale de mai binele public, ar 
vrea să prepare personal pâinile,pârjoalele, omletele şi pateurile! 
Parcă şi-ar propune să nască mâncare!? Ar vrea să fixeze pentru 
cantinele de bloc preţul mai mult decât modic de 25 copeici la 2 
feluri de mâncare cuviincioase... De altfel e gurmand de 
principiu: într-o seară,trezindu-se cu bufetul personal gol, ştabul 
alimentar îşi achiziţionează prompt de la magazinul din colţ o 
litră de şuncă,o cutie de sardele afumate, una de scrumbii, o 
franzelă mare, o semilună de caşcaval de Olanda, 4 mere,10 ouă 
şi jeleuri persane. Îşi comandă de îndată, la bucătăria de bloc o 
omletă şi ceai, apoi clefăie entuziast cu pince-nez-ul bolşevic pe 
nas... 


În ianuarie 1928, Maiakovski se află la Sverdlovsk şi asistă 
la mutarea muncitorilor din cocioabele dărăpănate în locuinţe 
noi, construite de statul sovietic. Şi scrie poetul-toboşar Povestea 
lui Ivan Kozîrev care se mută într-o locuinţă nouă. Se construiesc 
de fapt case noi ca nişte cutii, din lipsă de timp şi pentru a 
economisi materiale de construcţii. Peste ani, genul acesta de 
locuinţe populare vor fi socotite modeste chiar după standardele 
sovietice. 


Dar ce înseamnă moftul locuinţei individuale? Pe lângă 
sovhozuri, poţi zări nişte cocioabe, în care muncitorii viețuiesc 
câte 4 în încăperi de 2,5/2 m, cu chirie lunară de 2 ruble de 
persoană! Masa la restaurantul sovhozului costă 2 ruble, 
imposibil de achitat de către nişte necăjiţi cu salariu lunar de 75 
ruble, aşa că ei se mulţumesc drept prânz cu pâine şi peşte 

uscat...lar mutre obtuze "responsabile" amintesc că din cauza 
insuficienţei alimentare, sporirea salariilor n-ar duce decât la 
urcarea preţurilor. (5) 


Totul e, vai, relativ în materie de confort sovietic, astfel că 
aceiaşi papagali inseparabili Kazantzakis şi Istrati caută înebuniți 
lămâi...Chiar şi peste vreo 10 ani, Lion Feuchtwanger-oricât de 
yesmen latent ar fi-se arată foarte nemulţumit de serviciile 
hoteliere moscovite şi în general de calitatea vieţii sovietice. Abia 
în anii ce vor veni, se vor găsi pentru străinii cu treabă prin 
URSS, alimente acceptabile (nu şi-n magazinele pentru 
localnici): hrană rece pentru drum, constând din caviar, crabi, 
şuncă, brânză, unt, pâine albă „ouă fierte şi marmeladă în 
borcănele. 


În 1932, după marea foamete din Ucraina, apare pâinea în 
comerţ la Kiev. Cozile de 1/2 km. se rânduiesc de seara. 
Sovieticul a ajuns să se deprindă cu cozile:se stă, se glumeşte, se 
mănâncă seminţe şi chiar dacă se dau numere de ordine pe 
bucățele de hârtie, ce-are a face? Uneori, gluma încetează, 
atunci se scriu numere în palmă cu creion chimic, sau cu creta pe 
spinare...Dar cozile astea la pâine chiar au ceva deosebit, oamenii 
se prind de mijloc unii de alţii şi stau lipiţi, dacă un biet cetățean 
face un pas înapoi, întreaga coadă se clatină parcă atinsă de un 
val! Şi se tot clatină oameni îngroziţi că-şi vor pierde rândul, din 
când în când femeile ţipă şi atunci întreaga coadă se aşterne pe 
urlat. Mai să ţi se pară că asişti la o petrecere dementă... 


Uneori, năvălesc peste coadă derbedei, căutând verigile 
şubrede ale lanţului uman, care urlă iarăşi cu zbucium. Să nu 
uităm a preciza că stau la coada de pâine cei fără drept la raţie, 
fără buletin, aşadar îndeosebi mici meseriaşi şi cetăţeni din 
suburbii. 


Oamenii simpli s-au deprins să nu-i mai observe pe 
flămânzi, cred ei că trăiesc în cea mai fericită ţară, aşa cu salariul 
lor mizer, stând la coadă pentru alimente şi înghesuindu-se în 
locuinţe comune, dominați de OGPU. Yesmenii Sistemului sunt 

gata să jure că ei înşişi au trăit la vreun SMT, deplin îndestulat, 
cu toate ieftine, având vaci şi oi în proprietate personală! 


Traiul sovietic cotidian se stabilizează la cenuşiu: cum 
"modaburgheză" e confiscată la vamă, strada arată îmbrăcată 
sordid, femeile poartă cârpe pe cap, cizme şi rochii scurte, 
locuinţele "la comun"(mă rog,e calculat cubajul de aer pe 
individ) îngrămădesc oameni care nu se cunosc şi nu se suportă, 
bande de copii bântuie oraşele, iar magazinele alimentare sunt 
asaltate de flămânzii oameni noi! Gide surprinde la un magazin 
din Moscova o coadă ordonată la perne...Nu, ruşii nu par 
resemnaţi de lipsuri, ei par a savura cozile cu o linişte 
voluptoasă! ?Şi ce e mai rău, tânăra generaţie creşte în această 
normalitate sinistră, fără a crede că e posibil şi altfel.(6) 


Întreprinzătorul Frenkel, zek de lux al Gulagului, pune la 
punct prin 1928 într-un lagăr o excelentă gospodărie-anexă: 
toate pieile adunate altădată de vrednicii monahi de la mânăstirea 
Solovki şi care zăceau inutilizabile prin magazii sunt date de 
Frenkel în grija deţinuţilor cojocari şi cizmari, iată apărute 
articole luxuriante (încălțăminte, marochinărie) vestitul magazin 
de pe moscovita Kuzneţki Most, în secret gestionat de OGPU. 
Destule bleguţe vor ajunge târâte în Gulag purtând eleganţii 
pantofi de pe Kuzneţki Most, fără să se prindă la truc! 


Fie şi la ţară, pare un confort îndepărtat acela că-la cumpăna 
regimurilor-medicului de circumscripție rurală (cu spital...) i se 
rezerva o locuinţă cu 6 camere: 3 plus bucătărie, la parter şi încă 
3 la etaj! 


Un savant sovietic, opozant al regimului, constată că onor 
cetăţenii ţării sunt deplin mulţumiţi de confortul searbăd, dacă-l 
au şi pe acela, al minusculelor apartamente de bloc, oricum 
strămoşii apropiaţi locuiau în izbe. Mereu, Stalin va fi convins că 
s-a pus capăt crizei de locuinţe în URSS, prin giganticul efort de 
construcție. Se poate observa banalitatea locuințelor, 
impersonalitatea lor (îndeosebi la kolhoznici), îți vine să crezi că 
şi indivizii ar fi deplin interşanjabili, precum locuințele! 

Par de invidiat pentru cetăţenii sovietici frumoasele căsuțe 
din satele ucrainene: una cu dungi roşii, alta cu dungi albastre, 
care învelită cu paie, care cu stuf... Cu izvoade meşteşugite, la 
colţuri şi la coamă, în combinaţii de roş-albastru. Şi un infinit 
alb, neprihănit. Armonie între verdele livezii sau holdei de 
secară, cu roşul trandafirilor şi peruxeaua cerului! În Ucraina se 
trăieşte acceptabil, chiar în Kievul anului 1923 se găsesc fructe şi 
pepeni din belşug, îngheţată la discreţie şi pretutindeni grătare cu 
damf agreabil de chebap din carne de miel! 


În auditoriul măreţei Opere din Moscova, poţi remarca la 
superbele reprezentații cu Fata de zăpadă a lui Rimsky-Korsakov 
destule uniforme, dar şi femei îmbrăcate elegant...Ca străin, nu te 
poţi lipsi de mesele de la Hotel Moscova, cu preţuri clar 
descurajante: 100 dolari de persoană zilnic, faţă de costul de 5 
dolari raţia lunară a unui cetăţean sovietic!? 


Cum "cantitatea" mărfurilor a fost mereu o problemă, 
calitatea mai atractivă a mărfurilor se simte-măcar relativ-după 
1934...Deşi birocraţii Sistemului mârâie: ce ne trebuie "calitate", 
dacă tot n-avem concurenţă? 


Mai cu seamă pentru cei care nu viețuiesc aici, Rusia se 
asociază cu un damf inconfundabil de sudoare omenească, 
respingătorul săpun sovietic şi dezinfectant! Cu mirosul de 
colonie ieftină la masculi cu cămăşi murdare, cravate pătate şi 
mototolite şi costume  alandala...În străinătate,  vasăzică 
normalitate, apare evidentă incompatibilitatea fiilor "revoluţiei 
muncitoreşti-ţărăneşti” cu mediile eleganţei.(7) 


în puşcării şi lagăre: 


Frenkel are idei, nu numai despre muncă ci şi despre 
alimentaţia Gulagului! Să se termine cu stilul "reacţionar"” de 
nutrire penitenciară, trebuie alcătuit un standard unic cu "scala 
pâinii" şi "scala fierturii", aşadar un sistem împrumutat de la 
înţelepţii eschimoşi, care atârnă peştele de o prăjină dinaintea 
câinilor pentru a-i stimula să alerge cu sârg! 


185 


Într-un lagăr oarecare, un intelectual îl agaţă pe un cinstit 
căpitan de marină într-o critică a capodoperei Crucişătorul 
Potiomkin:-vă amintiţi cum atârna pince-nezul pe parâmului 
vaporului, dar căruciorul cum alunecă pe trepte?- Da, însă viaţa 
marinărească e cam artificială, acolo, se cheamă că suntem 
răsfăţați de tehnica modernă a filmării! Şi viermii în carne 
mişună exact ca după ploaie...Degeaba replică intelectualul că nu 
faci artă cu mijloace mărunte, foamea îi impune căpitanului-zek o 
vorbă teribilă: dacă ni s-ar aduce în lagăr, în loc de plevuşcă, acea 
carne şi ni s-ar arunca necurăţată în cazan, eu unul... 


E chiar atât de rău? Un zek/o zekă primeşte o zămârcă şi un 
căuşel de caşă lungă. Primeşti 550 de grame de pâine, un blid de 
lut cu ceva negru şi fierbinte, de fapt o ciorbă de urzici, cu 
zdrenţe negre de frunze fierte în apă chioară...Nu tu carne, peşte, 
nicio urmă de grăsime, nici măcar sare! Hotărât, în lagăr, tutunul 
e aurul şi sarea e argintul. În vremea penuriei din ţară din 1945, 
în câte un lagăr se ordonă ritos: niciun gram de grăsimi pentru 
zeki, numai pentru militari şi civili!" 


În lagărele Sistemului, mai mult se boleşte şi se moare, decât 
se trăieşte. Adesea te îmbolnăveşti din cauza alimentaţiei abjecte: 
mei rânced, un soi de terci negru, preparat cu ulei de rapiţă şi o 
"supă" suspectă din peşte sărat, numai cap şi oase. Ferice de cei 
deprinşi cu mizeria de acasă, ei rezistă, dar vai de baltici, danezi, 
belgieni ș.a., ei se prăpădesc de pelagră. Î n Kazahstan sunt 
lagăre de tot dure, din cauza climei hipercontinentale: iarna ger 
de 40 grade, vara cald de 40 grade! În lagăre precum Aktiubinsk 
(cel mai crunt posibil), Karaganda-Spask, Cocuzecc şi Akciatan 
se moare în serie de dizenterie şi malarie. Câte un suflet milostiv, 
eventual din propria familie, îți pune cărămizi fierbinţi pe 
picioare când începi să te umfli...Un tânăr pictor şterpeleşte ulei 
de culori de la atelier, spre a prăji cartofi. 


Măcar la puşcărie se pot primi, o dată la 10 zile, pachete cu 
bunătăţi. Dar dacă e iar penurie (1945), iată-l pe un fost ilegalist 
bolşevic primind de la soţie o bucăţică de pâine neagră de 300 gr. 
(la preţul dubios al picţii...) şi o duzină de cartofi vineţii, curăţaţi 
de coajă. Pe când, în aceeaşi aspră perioadă alimentară, soţia unui 

ştăbuleţ exoflisit îi poate aduce ghinionistului pâine din cea mai 
albă, unt proaspăt, icre roşii, friptură de vițel, batog de 
nisetru...Cât să-ţi tratezi camarazii de celulă cu tartinuţe, tutun 
de-o ţigăruşă şi...perspectiva aromelor şi culorilor! 


Trenurile cu zeki sunt înghețate iarna, iar la carceră se 
suportă raţia stalinistă :300 gr pâine pe zi (la Vorkuta 200 gr!), 
iar zeamă chioară ("mâncare caldă") din 3 în 3 zile, uneori o 
bucată de peşte crud. 


Se fac unele favoruri în Gulag, de exemplu câte un tenor 
cunoscut beneficiază de căsuţă separată în lagăr şi două 
ordonanţe la dispoziţie, precum şi de raţie specială cu unt, ouă 
crude şi vin fiert. Ca tratament de celebritate, tenorul e invitat la 
masă de soţia şefului de lagăr şi alte utilităţi torționare, numai că 
într-o zi zekul îşi refuză această calitate a vieţii: "Eu cânt pentru 
popor, nu pentru cekişti!" 


În principiu, regimul sovietic vrea să fie umanist cu 
adolescenţii aflaţi în lagăre, aşa că le acordă un supliment de 
hrană: lapte, unt şi carne veritabilă, dar gaşca de hrăpăreţi 
torţionari din preajma bucătăriei fură cu polonicul, lovindu-i pe 
chiştoci cu bombeul cizmelor să-şi ţină gura. 


Dar cetățeanul sovietic-din lagărul interior, sau din cel 
exterior -se cuvine să se mulțumească într-un alt soi de confort al 
vieţii: pe cele 5 măreţe turnuri ale Kremlinului, se înalță între 
1935-1937 tot atâtea stele sfidătoare, suflate cu peste 10 kg de 
aur şi rubin.(8) De la zeci de metri din tării, ele vor marca 
simbolic fericirea simplă a Omului Nou, ca şi "Speranța" 
universală! 


În 1939, când URSS năvăleşte după prada poloneză ce-i 
revine prin pactul cu naziştii, ofițerii Armatei Roşii sesizează 
nivelul superior de viaţă al Poloniei burgheze. Ei cumpără 
hulpavi tot ce le cade în mână şi cum lichidităţile se evaporă 
rapid,  bravii ofițeri sovietici încep să ofere "bonuri 
guvernamentale”, o  escrocherie...Comercianţii polonezi îi 
chestionează intrigați de ce cumpără toate acelea, chiar n-au 

nimic în URSS?! Iar sovieticii răspund cu umor amărât că marea 
ţară socialistă are fireşte de toate, doar că-s tare greu de 
procurat... 


Indiscutabil, un succes al Regimului este realizarea metroului 
din Moscova , spre sfârşitul anilor '30. Numai că, în lunile 
conceperii proiectului, câteva bombardiere au lansat bombe 
explozive pe traseul viitoarelor linii de metrou, astfel se 
determina adâncimea viitoarelor tuneluri. În mod expres, Stalin a 
interzis construcţia liniilor de suprafață, doar va veni un război! 
Şi chiar a venit, iar lui Stalin i s-a asigurat un birou în adâncul 
galeriilor, rar folosit. 


La magazinele săteşti, chiar în preajma Moscovei, e mereu 
coadă la puţinele mărfuri alimentare pe care le rostuieşte 
vânzătoarea furioasă: zahăr, sare, crupe...Alteori, se găseşte doar 
mazăre, fierbi câte un pumn de 3 ori pe zi şi gata. 


Din ţâfnă sovietică, un kolhoznic ţine să se laude unui 
proletar străin ce avea el înainte de război: la ţară, toţi au case 
acoperite cu ardezie şi pâine pe săturate, el personal are radio, 2 
biciclete (motocicleta străinului e un fleac!), barcă cu motor şi 
maşină de cusut...Măcar, putem cunoaşte frustrările bietului om. 
Şi fireşte, dacă mai există pe ici pe colo sărăcie în URSS, de vină 
e intervenţia străină, de exemplu cea germană în 1918. Străinii să 
facă bine şi să cugete ce-ar însemna şi la ei acasă, ridicarea 
săracilor contra bogaţilor!? 


S-a mai întâmplat, mai ales după 1930,să crească preţurile şi 
să stagneze salariile şi pensiile, sovieticii sunt obişnuiţi, dar la 
începutul războiului în 1941, preţurile au luat-o razna, îndeosebi 
la zahăr. 


Nu se pot masca de tot lipsurile, cenzura permite-dacă nu 
ziariştilor, măcar romancierilor-să pomenească de pantofii 
mizerabili produşi de industria sovietică! 


În timpul bătăliei de la Stalingrad, două nenorocite de țărănci 
din zonă fac troc cu bravii apărători: dau alcool şi tutun contra 
mătase de paraşută, din care visau să-şi croiască lenjerie intimă. 

Tribunalul NKVD le potcoveşte cu 10 ani de Gulag!? De altfel, 
sarcastic observă Nadejda Mandelştam, cetăţeana sovietică 
trebuie să respecte-de la mulgătoarea de kolhoz, până la 
intelectuala distinsă-luxul normativ al rochiei de crepdeşin! 


În anii de vârf 1940-1941, domneşte ideea "înjghebării unei 
gospodării" .O masă de petrecere la Moscova, alcătuită cu 
eforturi previzibile, poate cuprinde: pateu,crabi, salată rusească, 
somon cu carne feciorelnică, purcel împodobit cu un trandafir de 
hârtie, tort roz, vin, vodkă şi şampanie. Reclamele luminoase ale 
Capitalei de acum îţi amintesc de "peşte proaspăt de Don'"şi de 
"crabi suculenţi”. În marile oraşe, poți găsi brânză, şuncă, icre 
negre şi roşii, cârnaţi, crabi, somon şi nisetru, chiar gin şi whisky 


Ce-are a face? Duhul paranoic, prin vocea scriitorului captiv 
A. Gaidar, afirmă că "Viaţa, tovarăşi, e bună de tot!" Atât de 
bună,  încât-simbolic pentru calitatea vieții-la izbucnirea 
războiului, o fată îşi cumpără de toţi banii indemnizaţiei de 
instalare bomboane de ciocolată, aşează deasupra fotografia 
clasei şi pleacă voioasă la luptă.(9) 


În vreme de război, în teritoriul neocupat calitatea vieţii este, 
fireşte, modestă , totul este raţionalizat. De exemplu, oamenii 
primesc raţia în covrigi şi apoi începe alchimia subtilă, în care 
destui cetățeni sovietici dovedesc abilităţi: schimbi covrigii plus 
o diferenţă bănească pe pâine, apoi o parte din pâine plus un 
adaus bănesc contra un pumn de orez ş.a.m.d. Băftoşii sunt bine 
arondaţi, adică îşi primesc rația la magazine aproape 
guvernamentale! Până şi pe piaţa neagră din Moscova anilor de 
război kilogramul de pâine neagră costă 100 de ruble... 


O masă bună la şmecherii din Moscova înseamnă nu doar 
votcă, salam şi alte bunătăţi, dar şi castraveți proaspeţi atât de 
greu de găsit...lar la un restaurant din Moscova poţi găsi, 
eventual, somn garnisit cu ceapă, un castronaş cu cartofi fierţi, 
plus pentru persoane favorite o tigaie încinsă cu cârnăciori 
sfârâind! 

Să se fi păstrat urme de prosperitate în republicile sovietice, 
sau s-a procedat la "cotizare" pe spinarea necăjiţilor? În vremea 
luptelor de la Stalingrad, din Uzbekistan sosesc 37 de vagoane 
cu ajutoare: vin, ţigări, pepene uscat, orez, mere, pere, carne ş.a. 


Şi iată-i pe "turiştii" germani circulând pe şoseaua Kievului, 
"marea"  izbutinţă a lui Stalin...Ce să zici ca german de o 
asemenea "autostradă"!? Un anumit viraj periculos e poreclit de 
localnici "oase frânte", căci sub puterea sovietică prostimea se 
strângea acolo în şanţ, duminica, spre a se distra cum îşi rup 
politrucii gâtul cu duiumul. Dar se găseşte şi printre germani câte 
un general cu simptom sinucigaş, care ia virajul cu viteză 
dementă! 


În teritoriul ocupat după 1941, câte o tânără emancipată 
încearcă să rânjească de ocupant, într-un rest de ţâfnă sovietică: 
voi sunteţi, pesemne, vestitorii culturii germane, dar şi-a ratat 
ţinta, primind un răspuns de o bonomie usturătoare: "După ce 
vom fi stat o vreme pe aici, voi n-o să vă mai ştergeţi la cur cu 
pietriş, ci cu hârtie ca noi occidentalii”. Câtă civilizaţie va lăsa 
ocupantul în urmă se va vedea, câte o fată care face război tare 
riscant în prima linie visează la final 3 minuni: să nu se mai 
târască pe burtă, ci să meargă cu troleibusul; să mănânce singură 
o franzeluţă întreagă; să doarmă pe săturate într-un pat alb, cu 
cearceafuri scrobite care să scârțâie! 


Traiul sovietic la sfârşit de război nu-i deloc uşor. Iată oraşul 
Penza, nu lipsit de farmec, deşi lipsit de monumente 
semnificative. În cartierele vechi, casele cu fațade coşcovite- 
altădată destinate unei singure familii-gem acum de oameni, până 
şi cotloanele sunt închiriate şi subînchiriate. Deşi totul arată 
sordid, oamenii locului sunt mai concentrați decât moscoviţii şi 
citesc apreciabil, până şi poeziile lui Pasternak. 


Iată o masă de front la popota Consiliului Militar: kvas din 
pâine, ca aperitiv salată orientală şi heringi , apoi supă de găină 
cu fidea şi bucăţi de carne, pârjoale sau tocană. La caz de oaspeţi, 
se adaugă o sticlă de coniac. La un minimum de funcţie militară 
te poţi delecta cu conserve, zahăr şi prăjituri, în momentele cu 

aprovizionare satisfăcătoare, dar soldatul adesea se mulţumeşte 
doar cu supă şi pâine, la noroc conserve şi zahăr, sau carne fiartă. 
La începutul războiului, colhozurile trimiteau trupei blănuri de 
slănină albă, sărată şi pâine albă, sau li se forţează mâna pentru 
ultima viţică....Sau soldaţii aveau zahăr din belşug şi preparau un 
terci dulceag cu mere verzi, când bucătăriile erau făcute praf! În 
funcţie de etnia comandantului şi a multor luptători, se poate 
servi şi câte o  delicioasă mâncare naţională kazahă 
("bişbarmak"), dar şi pilaf de miel. Uneori, la punctele de 
aprovizionare miros îmbietor butoiaşele cu scrumbii..."Bogăţie” 
pe front înseamnă să ai simultan: unt, salam, conserve, fursecuri, 
ciocolată-cel puţin în raţia de comandanţi! Când te iubeşte 
bucătarul, în clipe de acalmie, ai parte, comandant şi trupă, de 
tăvi generoase cu orez gălbui aromat, în care înoată carne grasă şi 
fierbinte de oaie. Caşa,cu orez sau altcum, e temelie. 


Prin spitalele de campanie, convalescenţii au doar pâine 
uscată, mucegăită, obligaţi să şterpelească de la îndepărtate 
grădini de zarzavat niscaiva roşii/castraveţi/morcovi/varză. În 
"filmoteca istorică" sovietică se păstrează imagini de la 
aprovizionarea trupelor din Polonia 1944: sacii de hârtie cu 
pesmeţi, paraşutaţi din avion, se fărâmă adesea de sol, iar ce 
rămâne se cară prin mlaştini cu "vehicule" trase de câini! 


În aprilie 1945, emoție pe trupele sovietice din Austria: cu ce 
să-i ospăteze pe oaspeţii americani, aliaţi de arme? Prin efort şi 
cotizaţii pe la divizii, se alcătuieşte un meniu cuviincios: votcă de 
Moscova, icre negre (în celebrele cutii de tablă albastră, rusesc), 
purcel fript şi mai cu seamă colţunaşi uzbeci, gătiţi la aburi cu 
carne de berbec, ceapă şi ardei roşu. Despre cei din urmă, chiar 
generalii sovietici spun că sunt picanţi ca nişte "Katiuşe" în 
stomac! 


Oraşele, cel puţin, viețuiesc cu raţii stricte. Un adolescent din 
Moscova are la micul dejun un pahar de ceai, cu o mică 
bomboană în loc de zahăr, o bucăţică de unt şi o felie de pâine. 
Uite că siberienii poartă la drum peşte afumat, vânat fript ş.a.,în 
genere mâncări gustoase, picante şi substanţiale.(10) 

Maximum de calitate a vieţii sovietice, ajunge să constituie 
pentru ani îndelungaţi genul de cină luxuriantă, care te împacă şi 
cu lumea şi cu oaspeţii străini: vodkă, somon afumat, caviar şi 
ceai.Şi un vis: nu se poate, pentru Dumnezeu, răspândi preţioasa 
învăţătură deprinsă de sovieticii de peste hotare (agenţii secreți 
incluşi), anume că prinde tare bine o ţinută decentă, elegantă 
chiar, iar nu modelul filmelor cu "ilegalişti" rufoşi şi încruntaţi?! 


Majoritatea sărăcuţă a ţării sovietice, contactând confortul 

interzis, apreciază cu inocenţă această "altă viaţă, altă lume", 
parc-ar fi vorba de case restaurate în genul muzeului Dostoievski 
din Leningrad. lar martorilor de conştiinţă ai realităţii sovietice li 
se dă mandatul-ukaz de a reflecta corect înfiorătoarea modestie a 
calităţii vieţii pentru cei mulţi, de pildă Şalamov îi reproşează 
îndreptăţit lui Soljeniţin: ce caută în O zi din viaţa lui Ivan 
Denisovici motanul spitalului: doar ar fi fost lichidat şi consumat 
de zeki; ce-i cu lingura ascunsă grijuliu de Ivan, doar tot ce se 


oferă de mâncare în lagăre se poate da de duşcă!?(11) 


Note bibliografice 


1) Alexandre  Soljeniţin, Arhipelagul  Gulag,....p....;Ernst 
Junger, Jurnale pariziene,p.108; Amintiri despre Lenin,l,pp. 
106-107;=Monica Lovinescu... Dmitri Volkogonov, 
Lenin..., pp. 387-388; Hans Leberecht, Palatele Vassarilor, 
p.97;V.Grossman,Pentru o cauză dreaptă,p.34; Nadejda 
Mandelştam, Speranţă abandonată,pp.5,197,219; Valentin 
Berejkov, În umbra lui Stalin,p.24;Mihail Bulgakov,Garda 
Albă, II, p. 177 Alexandre Soljeniţin, Arhipelagul Gulag 
II, p. 513; Edvard Radzinsky, Stalin, pp.152,204,358;Mihail 
Bulgakov, Maestrul şi Margareta, p.251 şi Garda Albă,II, pp. 
167,180;Andre  Gide,Întoarcere din Rusia,p.30;Boris 
Pilniak,Anul  gol,p.259;Elliott Roosevelt, Aşa a văzut-o 
el,p.241;Nadejda  Mandelştam,op. cit.,pp.34,456; Valentin 
Berejkov,op.cit.,pp.24-25; Arthur Ransome, Petrograd 
1919,pp.201-202;Alexei Tolstoi, Pâinea, pp.6,12,20, 29, 


192 


37,43,71,74-75,109,170,21 Alexandre Soljeniţin, 
Arhipelagul Gulag,11,p.458; Nadejda Mandelştam, op. cit., 
pp. 67, 74, 199, 204; Edward  Radzinsky, op.cit., pp. 342- 
343; S. Vinogradskaia, Anii tinereţii,p.186; Anatoli Rîbakov, 
Copiii din Arbat,p.128; Mihail Bulgakov, Roman teatral, 
p.14; Lev Trotsky,Stalin,p.134; Victor Erofeev „Stalin cel 
Bun, pp.27-28;Aleksandr  Orlov,Secretele crimelor lui 
Stalin,p.  51;Valentin  Berejkov,  op.cit.„p.374;Evgheni 
Petrov,Amintiri despre Ilf,în româneşte de Madeleine 
Fortunescu,în Secolul  20,III,nr.9,septembrie 1963, pp. 
125,127-128,131 
2 Ilya Ehrenburg, Şi a fost ziua a doua, pp.49-50,55- 
57,278-279 şi Oameni,ani,viaţă....; Nadejda 
Mandelştam, op.cit., pp. 117-118,326,509,518- 
519;Panait Istrati, Spovedanie pentru învinşi, pp.68,75 
3 Alexandr Soljenițîn,Arhipelagul Gulag,II,p.16;Iuri 
Oleşa,Invidie,pp.22-24;Edvard 
Radzinsky,op.cit.,p.261;Ilya 
Ehrenburg,Oameni,ani,viaţă,VI, p.425; V.Maiakovski, 
Vladimir Ilici Lenin,p.XXIV; Andre Gide,op.cit.„pp.60 - 
61,119;Eleni N.Kazantzaki,Neîmpăcatul,p.237;Drumuri 
pe glob,p.12 


6)Vladimir  Volkoff,Struţocămila,pp.60-61;FEleni  N.Kazantzaki, 
op.cit.,pp.238-239;Edvard  Radzinsky,op.cit.,pp.355,405; Vasili 
Grossman,Panta Rhei,pp.12 122;N.lorga, Memorii, VII,pp. 9- 
10; Valentin  Berejkov,op.cit.,p.271;Andre  Gide,op.cit.,pp.39- 
40;Mihail Kolesnikov,Richard Sorge...,p.260 


T)Alexandr Soljeniţin, Arhipelagul Gulag,Il,p. 61;Casa (mayor), 
LesRusses,în  Esprit,nr.7-8,juillet-aout  1978,p.105; Alexander 
Werth, Un corespondent englez...,p.114;Colin Forbes,Fuhrerul şi 
damnaţii,p.280; Gheorghi Brianţev,op.cit.,pp.52-53,58,84 
;G.Baklanov , Despre morţi,numai bine...„în româneşte de 
Ioanichie Olteanu şi Paul Verbiţchi, prefaţă de Haralamb 
Zincă,Editura pentru literatură  universală,1964,p.25;Jacques 
Chambaz,Sur l'histoire de IlURSS...,„p.137;Elliott Roosevelt, 
op.cit.,p.241; Andre Gide,op.cit.,pp.41,43,47-48;Valentin 
Berejkov,op.cit.,p.83; Mihail Bulgakov,Garda Albă,II„p .162; 
Nelson DeMille,Odiseea lui 'Talbot,pp.405,407; Oles Goncear, 
Omul şi arma,pp.106-107 


193 


8)Alexandr  SoljeniţinO zi din viața lui Ivan 
Denisovici,pp.18-22, 96 şi Arhipelagul Gulag, 1I,pp.161, 
165,]1,pp.62,130,319,348,384,429 şi III, p.394;Bianca Burța- 
Cernat, Interviu cu Ervant Nicogosian,p.8;M.A.Topolin, Povestea 
stelelor Kremlinului,în Magazin istoric, XIII,nr.4(145),aprilie 
1979,pp.42- 43 


9)Oleg  Penkovsky,Carnets d'un agent secret,p.49; Andre 
Glucksmann, Bucătăreasa şi Mâncătorul de oameni,p.138;llya 
Ehrenburg,Oameni,ani,viaţă,vol.V,Editura Univers, Bucureşti, 
1970,p.15şi  Furtuna,pp.71,99;Nadejda Mandelştam, op.cit., 
pp.372, 511,584,586;Antony Beevor,op.cit,p.195;Sorana Gurian, 
Arkadi Gaidar,cântăreţul adolescenţei ‚p. ;Svetlana Aleksievici, 
Războiul nu are chip de femeie,p.S51;Edvard Radzinsky, 
op.cit.„p.504; Vasil Bîkov, Capcana, pp. 345-347; Valentin 
Berejkov, op.cit.,p.176 


10))Alexandr  Soljeniţin, Arhipelagul  Gulag,1,p.161;Sven 
Hassel, Închisoarea OGPU,p.242 şi General SS,p.106;Svetlana 
Aleksievici,op.cit.„p.  41;llya  Ehrenburg,op.cit.,VI,p.171;Oles 
Goncear,op.cit.,pp.130-131,163,254-255,272-273;Konstantin 
Simonov,Ultima varăl,pp. 196,198,211,408-410 şi Zile şi 
nopţi,p.229;Nadejda Mandelştam,op.cit.,p.348;Antony Beevor, 
Stalingrad,p.281;P.A.Pavlenco,Fericire,p.250;Elena 
Rjevskaia,Miros de migdale amare,p.34;Nuvele 
sovietice,I,pp.360,363; Vasil Bîkov,op.cit.,pp. 143,278;Alexandr 
Bek,Rezerva generalului Panfilov,pp.13,137,182,203,223, 238 


II)Alexandr  Soljeniţin,Arhipelagul  Gulag,]I,p.153;lulian 
Semionov, Maiorul Vifor,p.199;Drumuri pe glob,p.23;Robert 
Cullen,Surse sovietice,p.101 


194 


Capitolul V: Moravuri-bolşevicii şi ceilalți 


N-a fost puţină împotrivirea la noul regim, măcar la 
început.La Piter,salariatele de la Poştă & telegraf refuză în 
primele zile de Octombrie Roşu să se pună la dispoziţia noilor 
autorităţi bolşevice. Cu riscul de a părea arogante, fetele refuză 
onoarea de a fi "membre ale clasei muncitoare"! Pot să le ofere 
bolşevicii şi salarii de 1000 ruble pelună (abia aveau cca.150), ele 
nu stau lângă brute/porci/inculți/jegoşi.. 


=citat din Arhipelagul Gulag despre împotrivirea specialiştilor 


După Octombrie Roşu, oraşele ţării, Țariţân de exemplu, 
oferă o atmosferă convulsivă, cu cârciumi pline de ofiţeri, 
dans,dezmăţ şi orchestra cântând pe bulevarde şi cu pâinea pe 
care o refuză marilor oraşe din Nordul răzvrătit. Ce simt 
bolşevicii, emisarii centrali-Trotsky, Stalin ş.a.-incluşi? 


Detaşamentele bolşevice de colectare bântuie în "vâltoarea 
revoluţiei" prin satele ruseşti şi ucrainene. Ţăranii înstăriți 
(kulacii, lipitorile, în dulcele jargon bolşevic) cer iertare de 
păcate consătenilor "pravoslavnici" şi-i îmbie în jurul cazanului 
cu samagon! Aceste personaje dostoievskiene, dar şi moşierii 
"liberali" tulbură ţăranii cu zvonuri veninoase:"N-aţi văzut ce 
coarne de ţap poartă la şepci diavolii de bolşevici?!" Aşa e, de ce 
să le dai bucate acestor indivizi suspecți? 


Din 3 cetăţeni ai noului stat sovietic, în 1918, 2 erau 
analfabeți. Sate din guberniile Moscova şi Tula: în izbe găseşti 
fotolii tapisate cu pluş, gramofoane, chiar piane, fie jefuite din 
conacele boiereşti, fie căpătate la oraş contra unui sac de 
cartofi...Oricum, satul rusesc a rămas ca-n scrierile lui Gorki şi 
Bunin. Multă cruzime, ignoranță, întuneric, bibliotecile sunt 
arse...Orăşenii sunt urâţi, nişte trântori care chiar merită să 
moară de foame, lichelele naibii, ce prisoseşte ţăranului mai bine 
să ascundă în pământ! Câte un detaşament bolşevic primeşte o 

lecţie cruntă: mergând într-un sat rusesc să preia puterea, 
descoperă ţărani cumsecade, haotici în opţiunea lor pentru o 
Putere Sovietică fără comunişti , dar noaptea aproape tot 
detaşamentul intruşilor e căsăpit!  Țărani invidioşi şi haini 
construiesc datcha în zone agreabile din preajma Moscovei, 
speculând crâncen turiştii cu camere goale, cel mult cu paturi fără 
aşternut. Pentru oaspeţi moţaţi se procură şi pian, cine ştie cu câte 
puduri de făină achiziţionat în vremurile grele, când aceşti 
simpatici ţărani pretindeau măcar o batistă contra un pahar cu 
apă...Ce lume nouă se va construi cu astfel de oameni? Oricum, 
groaza domină totul şi pe la 1928-1929 cuvântul "ruşine" apare 
perimat... 


Ce fac bolşevicii pe plan moral? În 1922, Sergo 
Ordjonikidze exercită controlul Moscovei în Caucaz. Lui Lenin i 
se raportează că scumpul său Sergo, împreună cu 14 comandanţi 
militari locali, beau şi chefuiesc cu femei câte o săptămână în şir. 
Băştinaşii fierb, murmură, fac plângeri...Tare greu îi vine lui 
Lenin să ia măsuri, mă rog,îl mustră totuşi pe Sergo! 


Moravuri sovietice? La Moscova, în 1925, Kazantzakis îşi 
aminteşte de Jean-Jacques Rousseau, care aducea în cameră o 
trotteuse din Veneţia, dar când aceea se dezbrăca şi se lungea în 
pat, bietul filosof se apuca să-i predice o viaţă mai curată. 
Asemeni par şi bolşevicii, încercând să-i conducă pe calea cea 
bună pe oamenii lunecoşi şi complicaţi ai tinerei ţări sovietice. La 
ofensiva reeducării, crezută realizată de bolşevici, chiar membrii 
de familie ai aiuriţilor ripostează cu bun simţ: ar fi să fie un 
proces de lungă durată, e de ajuns să observi mărginirea 
milițienilor, sau vânzătorii neciopliţi... 


În tărâmuri islamice precum Tadjikistanul se procedează, 
fireşte, la o sovietizare rapidă, dar nimeni nu se va sinchisi de 
sclavagismul durabil al statutului femeii din zonă.(1) 


Oftează poetul Serghei Gloviuk, despre trista înveşnicire a 
unui nărav naţional: "Ameţit de cu zori/Ca întreaga Rusie/.../ Aici 
sunt toți ameţiţi, / Aici şi Mesia s-ar fi apucat de băut". Mihail 
Bulgakov observă că în Moscova anului 1923 se consumă în 

valuri bere şi vodkă, el însuşi bea vârtos! Mai teribil ca orice, 
peisajul e dominat de disprețul greoi al omului de nimic care s-a 
ajuns. 


Se stabilizează, cumva oficial, aprecierea unui individ "rău": 
vicios, în primul rând beţiv, grosolan, incult,egoist şi carierist. 
Dar asta numai pentru cine va crede că, până la Marea Teroare 
din 1937, viaţa sovietică se aşezase pe făgaşul legalităţii şi al 
prosperității generale, aşadar şi al moravurulor rezonabile. La o 
privire superficială, viaţa e acceptabilă: teatrul lui Meyerhold 
înfloreşte, cinematografia e pe mâini meştere, poezia lui 
Maiakovski face furori, iar yesmenii fac gălăgie. Multora nici că 
le pasă de răfuiala încrâncenată şi fără sfârşit cu "elementele 
străine" de irezistibila societate sovietică: feţe bisericeşti, 
idealişti, masoni, ţărani, ingineri, intelectuali dubioşi, colecționari 
de anecdote şi bancuri, oameni de toată mâna. Sunt arestaţi, 
persecutați, li se confiscă averea, sunt duşi undeva...Ei şi? Omul 
nou sovietic e orb/crud/imbecil, el aşteaptă fericirea! Şi taxează 
prompt şi răutăcios pe orice compatriot indezirabil: "Sabotorule!" 


Treptat, te învaţă ceva viaţa sub bolşevici: senzaţia de veşnică 
suspiciune, ambianța cu arome sinistre, cozile nesfârşite la 
bunurile de consum şi nesimţirea celor puternici îşi inoculează 
ceva lipicios şi crunt -insistă Soljeniţin-pe un fond sensibil de 
NEDREPTATE. (2) De fapt, cam cine e ispitit să se ataşeze cu 
ataşament visceral de bolşevici, colorând sordid moravurile 
sovietice, oricum amenințate? 


Să zicem că un anume soi de homunculi exista oricum, 
predestinat unei formule violente şi nesimţitoare, dar nu fusese 
net delimitat, asemeni omului de Neanderthal şi gândirii 
reptiliene, înainte de definirea savantă. Aşadar,sunt chemaţi la 
existenţă organizată:inşii recrutaţi prin voluntariat, lipsiți de orice 
apetență pentru delicateţe, frumuseţe, abstracţiune; răi din 
fatalitatea născării şi înrăiţii de viaţă; inşii fără Profesiune (mă 
rog, unii vor deveni "activişti de profesie"...); cei incapabili în 
afara stereotipiei mintale; frustraţii şi asocialii oricărei Societăţi 
ierarhizate,sau deschise. Întocmai ca Biserica din veac, "Partidul" 

le oferă tuturor acestora ideal, sens, certitudini, chiar un ersatz de 
reuşită în viaţă! 


În primii ani după 1917, tânăra familie Mandelştam călătoreşte 
cu trenul între Harkov şi Kiev. Au şansa de a se afla în vagon cu 
micii ştabi ai regimului, încă relativ amestecați cu gloata, cel 
puţin cu scriitorii. 


Experienţă unică pentru soţi...Oamenii de tip noi, mici ştabi 
politico- economici nu beau şi nici nu prizează cocaină (obicei 
răspândit în Rusia epocii), poartă cizme scurte de bună calitate şi 
vorbesc puţin, doar "politic". Soții se uită la indivizii plafonaţi, 
rigizi, ei sunt organizatorii vieţii noi, Aparatul. Când lipseşte 
soţul-poet, tovarăşii se reped la "cuconiță" ,o trimit pe Nadejda 
Mandelştam la coasă, sau la munca de secretară. Înseamnă că duc 
dorul femeii încă din războiul civil şi nu s-au dotat deocamdată 
cu secretare personale. 


Hoţia e atât de răspândită şi o acuzaţie atât de credibilă, încât 
bănuiala vreunui "Don Quijote" că o anume persoană e acuzată 
pe nedrept se vede taxată de naivitate şi fanfaronadă a la afacerea 
Dreyfus...Pe unde lucrează germani din Republica de la Weimar, 
aceştia constată disperaţi că ruşii fură tot ce le pică în mână!(3) 


Tipul vechiului intelectual rus, liberalo/tolstoiano/cehovian, e 
continuu şocat de grosolănia moravurilor, de cruzimea noilor 
nacialnici. 


Îi este dat să constate vreunui aiurit de ştab cât de indiferentă 
şi neprietenoasă e, de pildă, privirea şoferului, fie el de 
ambulanţă sau de dubă NKVD... Viaţa publică este infestată de un 
furnicar de birocraţi, de şicane administrative, de corupţie şi 
dispreţ xenofob pentru alteritate, fie aceasta reprezentată de 
"capetele de ou" ale tinerilor comunişti chinezi, studenţi la 
Moscova! 


Vigilenţa...Ce naiba tot verifică yesmenii şi drept-gânditorii în 
Societatea sovietică, dacă moravurile sunt execrabile? Gide 
prevede în 1936 o şi mai acută ruinare a moravurilor, odată cu 

ideile profitabile ce nasc din însăşi "îmburghezirea" legislaţiei 
sovietice. 


Dar iată o figură mai caracteristică de "vigilentă”. 
Undeva,oamenii luminaţi îşi arată cu scârbă o muiere ruraloidă, 
poreclită "Buhonka" (=umflata): adolescentă, a participat cu 
veselie la "deschiaburire" şi urla isteric când "domnii" erau 
aruncaţi în apă de pe pod. "Buhonka” a fost răsplătită de regim, 
fiica fiind promovată vânzătoare de magazin,îndopându- şi 
mămica mereu cu bunătăţi...Javra bătrână e mulțumită de viaţa 
ei, face figură de kolhoznică săracă,fiica e respectată social, 
nepoţii nu dau doi bani pe babuşkă. N-avea dreptate Ceaadaev? 
Rusia există ca să ofere lumii o lecţie!(4) 


- cazul Gorki 


Apropiindu-se aniversarea a 60 de ani a lui Gorki, Stalin îi 
ordonă şefului OGPU, lagoda, să-l convingă pe ilustrul om 
controversat să se întoarcă în patria sovietică. E tocmai perioada 
în care, spre a fi îndepărtat de luptele de la vârful partidului, 
Buharin e însărcinat să se ocupe de ordinea din rândul scriitorilor 
sovietici. Pe urmele lui Buharin, Stalin pune un mic codoş, şef la 
Izvestia ş.a., bonom, prostuţ şi vigilent. În această rețea vicleană 
Stalin-Buharin-micul codoş e introdus şi Gorki. 


Stalin ştie cu cine are de-a face: "Cine este Alexei 
Maximovici?" Păi e acel Gorki duşmănos cu bolşevicii în 
1918,Stalin îi ţine minte perfect atacurile,dar ce să-i faci, Gorki e 
un capital politic!Pentru viitorul cu adevărat sângeros, prevăzut 
de mintea lui Stalin încă de acum, în 1928, Gorki trebuie ataşat 
din vreme de Cauză şi vanitatea sa-jalnică, asemeni multor 
intelectuali-se cuvine măgulită. 


Cu ocazia aniversării lui Gorki, Stalin mai dă o lovitură de 
imagine. Va fi prezent în sala de festivități şi scriitorul francez 
Barbusse, de-al Cauzei, dar "trotskyst" şi Stalin nu vrea să 
irosească acest capital politic, drept care dispune să fie adus pe 
scenă, în locul de onoare, lângă Gorki, Barbusse, iar el Stalin dă 
semnal de aplauze, apoi se aşează modest în public...Barbusse va 

începe să-l tămâieze pe Stalin, om cu cap de savant, faţă de 
muncitor şi veşminte de simplu soldat!? Multă răbdare are Stalin 
cu imbecilii utili... 


Patriarhului literar Gorki i se oferă o prosperitate temeinică, 
cu un palat în Moscova şi o proprietate la Podmoskovie. lagoda 
aflase că Gorki nu o ducea chiar strălucit în exil, banii gârlă şi 
gloria mondială nu tocmai curg şi numai servitorii "curții" din 
Sorrento costă o avere. Pe fondul dragostei de patrie şi a ispitei 
unui trai feeric şi cu respectarea orgoliului gorkian, insul e o 
pradă perfect disponibilă unei propuneri interesate şi lagoda e la 
datorie! 


Pe lângă traiul luxuriant asigurat lui Gorki, Stalin porunceşte 
să se confere acest nume oraşului natal al scriitorului (celebrul 
Nijni- Novgorod), unei străzi din buricul Moscovei, Teatrului 
Artistic ş.a. Sfielnic i se observă Stăpânului că Teatrul Artistic e 
mai legat de amintirea lui Cehov, ce-are a face, Stalin ştie că 
Gorki e ambițios, aşa că trebuie legat cu frânghii de Partid! Una 
din "frânghii" înseamnă venituri dezgustătoare: încep să apară în 
URSS ediţii mirobolante şi "complete" din ilustrul,omul căruia 
Gorki îi încredinţase drepturile sale de autor sovietic nici nu vrea 
să audă de 30-50000 de ruble, ci musai de 100000 în dolari! Să 
ne amintim de îndoielile din SUA asupra onestului în genere Jack 
London: cum naiba să-ți păstrezi sufletul viu când primeşti 
onorarii fabuloase?! Măcar London (de altfel, iubit de Gorki) şi-a 
curmat zilele în faţa dilemei... 


Stalin tatonează sufletul oportunist al lui Gorki cu o misiune: 
ar fi aşa bun Marele Umanist să viziteze lagărul din insulele 
Solovki, circulă prin Occident zvonuri infamante despre sistemul 
concentraţionar sovietic (Solovki, îndeosebi) şi mărturia de 
conştiinţă a unui Gorki ar atârna greu. În plus, ca hatâr al lui 
Stalin pentru marota lui Gorki, marele prieten al copiilor 
vagabonzi ar găsi la Solovki obiect de studiu în preocuparea sa 
de elecţiune. Ei,ce zici, Alexei Maximovici? 


Gorki îşi dă acceptul şi lagărul Solovki intră în trepidaţie, atât 
torţionarii cât şi pensionarii mari şi mici ai stabilimentului. Cum 

se ştie că ilustrul personaj se va interesa anume de micii 
derbedei, către aceştia se îndreaptă atenția slugarnică a 
administraţiei: drum civilizat, curăţenie, copii ghiftuiţi în pripă, 
salteluță personală şi dresură crudă ("Cine ciripeşte ceva e 
mort!'"). Dar puşcăriaşii speră că marele scriitor de conştiinţă va 
afla adevărul şi le va da o pleaznă călăilor, spulberându-i! 


Soseşte în fine Şoimul şi Vestitorul Revoluţiei, după ce era cât 
pe aci să zărească deţinuţi în izmene...Dar au grijă gazdele să nu 
copleşească suavul peisaj cu imaginea torturilor şi suferințelor 
curente. Gorki, aşteptat de victime ca o amnistie generală, e 
însoţit de demnitari OGPU şi de frumoasa sa noră, o femeiuşcă 
dură, cu veleităţi scriitoriceşti şi cu ţinută ostentativ cekistă, toată 
numai piele: chipiu negru, scurtă, pantaloni şi cizme înalte! 
Celebrul lungan bătrân străbate-împreună cu suita-cu paşi mari şi 
repezi lungile coridoare, aruncând un ochi distrat pe uşile larg 
deschise.Şi cei mai feroci borfaşi tac meduzaţi şi se fac că 
lecturează ziare,dar Gorki îndreaptă flegmatic ziarul "citit" cu 
fundul în sus al cuiva...Se prinde marele om de butaforie, se 
întreabă crispaţi puşcăriaşii? Copiii par şi ei curăței şi 
mulțumiţi...Dar, din întâmplare, Gorki află adevărul de la un 
puşcăriaş prea fragil pentru îndrăzneala lui, care-şi asumă riscul 
de a sparge consemnul tăcerii. Acum,ce va face ilustra conştiinţă 
a eternei şi fascinantei Rusii?! 


Cam nimic, merge cu o caleaşcă specială la vila 
comandantului lagărului şi e ospătat cu delicioasele scrumbii de 
Solovki. Notează în cartea de onoare a lagărului bunele sale 
cuvinte pentru strașnicii "străjeri ai Revoluţiei” şi pleacă. Întors 
la Moscova, Gorki are-spre scurta sa onoare-oarece îndoieli de a 
depune mărturie mincinoasă, dar voci de şarpe sâsâie: se poate 
Alexei Maximovici, să ne lăsaţi cu o pecete infamantă în ochii 
lumii burgheze?! Şi Gorki demisionează total, cauţionând moral 
regimul: care lagăre, umanismul sovietic îi pregăteşte pe micii şi 
marii săi cetăţeni rătăciţi, prin minunată reeducare, să reintre în 
circuitul vieţii socialiste de afară. Are tot dreptul Soljeniţin să-l 
abhore pe "Marele cunoscător de oameni şi Sufletolog": Stalin şi 
lagoda se vor prea grăbi, dacă Gorki ar fi lăsat să apuce Marea 
Teroare, ar găsi şi atunci elogii. 

Şi urmează lunga agonie a lui Gorki, yesmen redutabil al 
Sistemului. De ce se simte obligat Gorki, nu numai să-l felicite 
destul de formal pe Stalin la a 50-a aniversare, dar apoi în 1932 
să-i telegrafieze ca unui "iubit prieten şi tovarăș"?! 


Vila lui Gorki din Moscova e folosită de Stalin & co.pentru 
întâlniri semnificative. De pildă una în 1932, scriitorii sunt 
convocați la vilă, fără precizări. Gorki îi întâmpină în prag cu un 
aer misterios şi se pun oamenii pe aşteptare... În fine, îşi face 
apariţia Stalin. Tiranul a clocit-împreună cu Buharin şi Gorki-un 
plan de organizare a scriitorilor pe principiul realismului 
socialist, ceva viclean ideologic, oricum ceva mai puţin iritant şi 
sectar decât turbulenta RAP, organizaţia stângistă a "scriitorilor 
proletari",care va fi şi dizolvată de regim.Oricum, "realism 
politic" înseamnă implicare politică a artei! 


Scriitorii îl privesc fascinaţi pe Stalin:un bărbat scund, foarte 
sprinten, îmbrăcat cu o tunică din stofă fină verde-închis, păr 
negru pieptănat pe spate, faţa ciupită de vărsat, palidă de la 
munca în spaţiu închis. Un trup mirosind a necurăţenie...Şi un râs 
specific, des şi pufnit pe sub mustăţi, ocazie cu care pe faţa 
Stăpânului se ivesc viclene trăsături gruzine. 


Ce spune Stalin? Cuvântează ofensiv împotriva scriitorilor 
stângişti (implicit, împotriva avangardei în artă..), are aerul că-i 
sprijină pe scriitorii fără de partid, ascultă politicos opiniile şi 
doleanţele scriitorilor, cărora le acordă-peste valoarea curentă a 
maşinismului-sporul de respect ca "ingineri ai sufletelor 
omeneşti”, aşadar producătorii unei "mărfi" speciale! Stăpânul îşi 
îndreaptă degetul spre pieptul unuia dintre "inginerii" prezenţi, 
care mormăie meduzat: "Eu, de ce eu,eu nu obiectez!?" La 
care,prezent, Voroşilov intervine stupid: "Cum adică "nu 
obiectez"? Trebuie îndeplinit!” Teamă ne e că gazada, Gorki, n-a 
zis nimic corespunzător vechii lui autorități. 


Romain Rolland,tovarăş de drum, nu poate ignora că Gorki e 
un fel de urs bătrân, cu inele în bot. NKVD-ul îl târcoleşte atent, 
secretarul scriitorului îl toarnă, lagoda îi ucide fiul pentru că-i 
iubeşte nora...lar bătrânul urs nu mai suportă inelele, ba intervine 

pentru iertarea lui Kamenev, ba vrea să plece la Sorrento pentru 
tratament şi este refuzat. Ceva face Stalin? Mai cu seamă că 
bătrânul urs l-a invitat pe Aragon, ştie NKVD-ul, ba se pare că şi 
tovarăşul de drum Andre Gide vrea insistent să-l vadă pe Gorki. 
Dacă se spovedeşte şi pârăşte?! Se trage de timp şi Gorki e 
lichidat, iar Aragon şi Gide vor cuvânta ardent şi funebru pentru 
"cel mai liber zek din lagărele staliniste”, cum e numit bietul 
mare yesmen de către nonconformiştii epocii. Gest excesiv de 
prudență din partea lui Stalin, va aprecia drastic Soljeniţîn.(5) 


- hrăpărețul, parvenitul 


Tradiţia ucraineană, resuscitată de Paustovski, face vorbire 
despre figura trântorului mic-burghez, rău şi viclean. De 
altfel,expresia "mic-burghez kievean" făcuse carieră şi în 
Pescăruşul lui Cehov. Tocmai acest tip uman atrage atenţia unor 
Mihail Bulgakov şi K.Paustovski: un filistin absolut specific, 
amestec de şleahtic înfumurat şi prost, bigot, făţarnic, impertinent 
ş.c.l. Din miezul acestui strat respingător se năşteau fanaticii şi 
sutele negre, aveau drept la cetate şi la tribune pentru răspândirea 
ideilor lor obscurantiste. Ştie el M.Bulgakov de ce e dintotdeauna 
pornit împotriva sălbăticiei şi minciunii... 


În condiţiile anilor tumultoşi ai răsturnării istorice şi ai 
apariţiei Imperiului Roşu, Ilya Ehrenburg studiază acest avatar 
şmecher, îi închină şi un roman Rvaci(>hrăpăreţul). 


Scriitorul contemplă un exemplar de "rvaci" în Kievul anului 
1919, îi este coleg de birou într-o instituţie sovietică. E un tânăr 
încă ignorat de organele judiciare, speculant de dolari, aspirină şi 
zahăr. Comite şi versuri: "Vă rog să mă iertaţi, sunt îngrozitor de 
erotice"...Şi personajul lui Ehrenburg prinde contur, "rvaci"-ul 
lucrează acum în pedagogie(!), îşi dă ifose, se strecoară cu tupeu 
în discuţiile celor calificaţi, medici şi pedagogi: la o dispută de 
şedinţă privind înrâurirea proteinelor, grăsimilor şi hidraţilor de 
carbon asupra sistemului nervos al copiilor, junele întrerupe 
impertinent pe un bătrân profesor, lăsaţi fleacurile astea, am fost 
şi eu un copil nervos, bune şi grăsimile,dar mai ales proteinele. 

Sigur, scârbosul înfipt a lucrat "în pedagogie" doar o vreme,din 
fericire s-a plictisit. 


Petrogradul războiului civil. Pe aproape de Gorki foieşte un 
oarece consilier juridic, tip deloc atins de entuziasmul naiv al 
"comunismului de război", în plină foamete are neobrăzarea să 
halească slănină în public, fără a servi pe nimeni...Nu e neaparat 
"albgardist"”, pur şi simplu uşcheşte alimente în cârdăşie cu un 
responsabil de cooperativă. Un timp ajunge arestat, apoi decade,e 
tăvălit în zăpadă şi se îmbată cu benzină (pardon, "autospirt"!?) 


Pentru cei de maximum 30 de ani la începutul NEP-ului, 
cuvântul "intelectual" devine cel mai demn de dispreţ, flăcăii din 
provincie visează ca nişte Rastignaci sovietici să se caţere sus de 
tot la Moscova! 


Răspândit se arată tipul hrăpăreţului mărunt. Unul de exemplu 
e socotitor de kolhoz la ţară şi pune ochii, speranță,pe o fată din 
sat. Aceasta are un iubit, care pleacă la armată, luptă cu 
finlandezii şi se întoarce sănătos într-o seară de toamnă 
mohorâtă. gară,toţi îi spun să aştepte dimineaţa ca să plece spre 
satul lui depărtat, dar el e nerăbdător să-şi vadă mama şi fata 
iubită, merge pe întuneric şi cade într-un puț părăsit...Putea să 
aştepte mult şi bine, drumul era izolat, dar uite că spre dimineaţă 
trece socotitorul cel lacom, promite ajutor năpăstuitului, se duce 
după o frânghie acasă, cere flăcăului să-i expedieze spre 
suprafaţă lucrurile soldăţeşti-cizme,centiron, raniță-şi dus de tot e 
bestia cu lucrurile rivalului! Abia după 2 săptămâni se duce la 
autorităţi (remuşcări? !)să anunţe că, în cutare puț chiaburesc 
părăsit, zace un om mort. Se duc oamenii şi-l găsesc într-adevăr 
mort pe bietul flăcău, doar că în buzunarul de la bluză băgase un 
bileţel cu descrierea întâmplării şi numele asasinului. 


Iată un şmecher moscovit, un timp vinde la Suharevka zahărul 
şterpelit de şeful unei baze de distribuţie, cade afacerea şi 
individul începe o viaţă de nomad. La Batumi, vinde stofe de 
contrabandă, la Rostov făină de patiserie, la şantierul 
hidrocentralei de pe Nipru face codoşlâc între specialiştii străini 
şi dactilografele sovietice, iar la Harkov e misit de locuinţe...Se 

pripăşeşte la gloriosul şantier de la Kuzneţk , unde examinând 
furnicarul omenesc din barăci, hotărâ să cumpere băuturi tari de 
la americani, păcălindu-i cu câţiva cervoneți. 


Un şmecher din Stalingrad lucrează la direcţia regională 
pentru construcţii de locuinţe, e mulţumit de succesele sale în 
muncă, ţine cuvântări ţepene la şedinţe şi adunări generale....Se 
descurcă tot timpul, fie procurându-şi pentru sine o haină 
"Boston", o blană pentru soţie, tablă pentru acoperişul casei 
familiale. Cum soţia are neamuri la Saratov, o pune să vândă 
acolo roşii din grădina casei sale, să cumpere de acolo pietre de 
brichetă şi manufactură şi să le revândă cu un ce câştig la 
Stalingrad. Da, o duce bine, cine ce treabă are cu dumnealui?! 


Dar vine războiul şi trebuie să se înscrie în miliția populară 
din Stalingrad, însă îşi şopteşte în barbă că nu va face mulţi 
purici pe aici, miroase a război de-adevăratelea şi se cuvine să 
obţină o detaşare convenabilă, prea se cunoaşte cu multă lume. Şi 
chiar o obţine, urmând să lucreze la o uzină din spatele 
frontului...Un tânăr focos îl face "dezertor", un bătrân împăciuitor 
ridică din umeri, de, fiecare se descurcă în război cum poate! Dar 
pentru camarazi, amintirea şmecherului se îneacă în cinismul 
vorbei preferate:"totul e mort,copilul a crăpat".(6) 


- femei interesate 


Urmare a complicatei vieţi citadine din vremea ţarului, 
poporul discerne cu greu între bârfele fioroase care asaltează din 
tării. Astfel, când în 1918 e arestată o tânără şi simpatică domniţă 
de la Curte, soldaţii o acoperă cu ocări, doar ştiau ei că individa 
fusese amanta ţarului şi o prea suspectă amică a lui Rasputin!? Şi 
când te gândeşti că biata făptură era virgină. 


Nu-i de glumit cu unele tinere sovietice, eşti băiat bun şi faci 
curte unui "înger", rişti să te trezeşti astfel apostrofat: n-ai nici 
glorie, nici bani,nici casă şi îndrăzneşti să-mi faci declaraţii? Mai 
bine te-ai uita în oglindă, cu mutra asta mai bine ţi-ai pune 


ştreangul!(7) 
- moravuri de puşcărie şi lagăr 

- moravuri de război: 
- momentul părăsirii, lipsa autorității. 


În fond, tinerii sovietici entuziaşti şi naivi, văzând filmul "anti- 
fascist" Profesor Mamlock », păreau să creadă că maximumul 
degradării umane înseamnă chinuitul care freacă pavajul cu 
mâinile goale, cu mutre porcine de fascişti în juru-i!? De parcă 
moravurile sovietice ar fi fost suave... 


Jalnică se arată locurile cu trecătoare eclipsă a autorităţii. În 
preajma Leningradului, chiar înainte de instituirea asediului se 
petrec josnicii: 4 divizii modeste de miliție populară sovietică 
sunt pur şi simplu spulberate de germani, se instaurează-după 
incompetenţă-debandada şi haosul, iar beţia şi jaful alternează cu 
execuțiile NKVD. 


Fuga demnitarilor şi profitorilor bolşevici e semnificativă... 
Cutare preşedinte de colhoz ucrainean îşi adjudecă la plecare cel 
mai bun cal, başca 4 puduri de miere. De altminteri şi mai 
înainte, de alde acesta se repezea întâiul şi lua de la prăvălia 
locală stamba, sarea şi gazul, plus că-şi ţinea muierea numai cu 
rochii noi, foşnitoare!(...) 


- cazul ucrainean 


Până la începutul lui 1942, sunt recrutaţi din lagărele de 
deţinuţi sovietici cca. 270000 de ucraineni, pregătiţi să intre în 
slujba ocupantului. Se mai prezintă destui voluntari civili din 
zona ocupată. Sunt folosiţi în diverse servicii necesare trupelor de 
ocupaţie, în administraţie şi aiurea. Astfel,numai la comenduirea 
germană din Stalingrad lucrează 800 de tineri ucraineni, în 
uniformă germană şi înarmaţi, pentru gardă şi escortă. 


Lagărele germane din zona ucraineană sunt încadrate 
îndeosebi cu aceşti prizonieri recrutaţi, plus numiții bulhoviţi (de 
la Taras Bulba), naționaliști ucraineni de extremă dreapta, mulți 
din aceşti gardieni tratându-şi înfiorător compatrioţii din lagăre. 
Din fericire, unii gardieni ucraineni sunt (şi) corupți, disponibili 
contra mită să înlesnească evadări. Dar bieţii evadați urmau să fie 

hăituiți prin stepă de jandarmeria germană de campanie...Noroc 
că în lagăre mai intervine în sprijinul deţinuţilor bolnavi câte un 
german inimos, de pildă medic. 


Pentru fosta educaţie sovietică, pentru moravurile Sistemului, 
se cuvenea a da de gândit atâta cruzime dezlănţuită şi atâta 
coruptibilitate. 


Examenul se dă oriunde. Însoţitorii vitelor evacuate din zona 
de război, de exemplu la Stalingrad, nu par mişcaţi de sacrificiile 
luptătorilor din prima linie,nu, ei îşi fac zilnic pofta cu viței tăiaţi 
anarhic...Sau părinţi cuviincioşi de tineri plecați la luptă, 
omenesc alţi soldaţi în trecere şi drept recunoştinţă câte unul le 
şterpeleşte preţioasa cutie cu chibrite! 


(...) 
- hrăpărețul în război 


Un mic individ de la ţară, relativ dotat pentru învăţătură trece 
cu nonşalanţă de la serviciu pentru ocupantul german, la înrolare 
între partizani şi sergent în Armata Roşie. N-a vrut mereu decât 
să se descurce în viaţă...Ştie să-şi facă drum prin vigilenţă, 
linguşirea şefilor şi şantaj/tupeu/neruşinare cu cei mici, convins 
că pentru codoşlâcurile lui are societatea sovietică fie şi 
segmentul "Armata Roşie”) destule urechi binevoitoare. La 
nevoie, astfel de individ este inatacabil, are cele mai bune 
referinţe...E, fireşte şi decorat că eliberează o raşe, în care intră 
cu maşina statului major. În fapt, viaţa îi este prețioasă, nu 
medaliile.Nu dă doi bani pe prieteniile de pe front, una două 
oamenii ajung la spital, sau "în raionul liniştii depline"! Mă rog, 
există la limită fraţi, şefi,consăte .De altfel, tocmai acest gen de 
individ face paradă de "frumos şi moral" în viaţa de obşte! 


Chiar dacă-l cunoşti şi-l dispreţuieşti, te trezeşti că te agaţi 
de acest descurcăreţ, din lehamite, dar poate te va salva la 
greu... Totuşi, îl vezi că descalțţă un mort, ca să-i fie bine cu 
pâslarii aceluia şi nu numai de depăşirea silei e vorba. 
Neruşinatul se exprimă liber cu o înfumurare de om ameţit şi e 
lipsit de orice sentiment de vinovăţie...E convins că unul ca el e 

potrivit pentru partid, se înşeală el cu desăvârşire?! Patriotism, 
eroism sunt basme pentru hrăpăreţ, ştie desigur să latre după 
indicaţiile locţiitorului politic, altfel gândeşte misterios ca şi 
alţii...Dar se pricepe să-i îndemne viclean spre eroism pe cei 
ancombranţi pentru el, chiar sever cu eroismul altora. Se 
fofilează până la urmă de luptă...Cine-i vinovat că individul 
străbate triumfător viaţa, doldora de decoraţii şi referinţe?!Rar 
câte un luptător dispus să urmărească nemernicul cu ura dorinţei 
de răzbunare şi dreptate. 


Hrăpăreţul are şi variante smerite. În generaţia lui 
komsomolistă s-a tot strecurat ca un străin, e artist (cântă la 
corn...) sub ocupaţie le cântă şi nemților, e convins că 
"uneori,adevărul pare cinic" şi şmecherii nu se ghidează după 
false sentimente... Alţii trebuie să piară pentru a fi el salvat! Iar 
martorii inoportuni să nu le încurce destinul, să dispară în neant, 
sau să rămână inofensivi, jos. Pentru ca tupeistul, de altfel cu 
ţinută impunătoare de combatant, să poată apoi ofta sfătos: cu 
puşca mi-am mâncat zilele...Când vor vorbi astfel combatanții 
veritabili? 


Şi totuşi, rămâne valabilă întrebarea luptătorilor oneşti: de ce 
şefii nu pun stavilă acestui gen infect?! 


(...) 
-generalități 


Că militarii Wehrmachtului asistă şi fac poze la execuțiile 
cuplate partizani-evrei în Ucraina, intră în solda ocupantului 
necruţător şi dezabuzat, dar că destui civili sovietici se pretează 
la a dezbrăca repejor cadavrele compatrioţilor executaţi, e 
altceva. De altfel, după primul şoc şi unii germani vor proceda la 
fel, mai cu seamă că furau haine şi cizme îndestul de la civilii vii, 
pe care-i lăsau să piară de frig şi foame în pustie! 


Se întâmplă lucruri cumplite în Leningradul asediat: cazuri de 
antropofagie, copiii riscând cel mai mult să fie devoraţi, având 
carnea fragedă...O adolescentă notează cu oroare în jurnalul ei că 
tatăl vitreg a înfulecat egoist nu numai raţia proprie, ci şi pe 

acelea ale soţiei şi fetiţei! Nu-i de mirare că la moartea secăturii 
(culmea că tocmai el, cel hulpav piere de inaniţie), f iica vitregă 
notează evenimentul cu satisfacţie. 


Moravurile sunt simultane, de pildă la Stalingrad unii se 
evacuează sălbatic, chiar dacă datoria le poruncea să rămână, iar 
alții muncesc onest şi cu riscul vieţii, iar unii din miliția populară 
chiar mor ca pompieri, într-o luptă inegală cu incendiile. 


Prin Taşkentul relativ confortabil, găştile de adolescenţi 
băieţi dau lovituri organizate asupra persoanelor lipsite de forță 
fizică, venind cu sacoşa de la magazin, cu o raţie sărmană (de 
regulă,"peşte", cap şi coadă de scrumbie). Se poate şi mai rău: e 
judecată-pentru jaf şi tâlhărie-o bandă de copii, care scoteau ochii 
victimelor spre a nu rămâne întipărită imaginea asasinilor. În 
fruntea bandei se afla o fată cu chip de înger, cu rochiţă apretată 
şi cu părinți granguri, deasupra oricăror griji!? 


Spre sfârşitul războiului, Stalin are toate motivele să se 
întrebe ce se va alege cu această masă dură de milioane de 
oameni la demobilizare. S-au prea obişnuit, sub flamură roşie, să 
stingă vieţi, rapid şi cu îndrăzneală...Până şi Svetlana Stalin află 
şi-şi informează tăticul la începutul lui 1945 că, după lăsarea 
întunericului, cetăţenii Moscovei sunt jefuiţi şi ucişi de banditi, 
chiar zonele centrale ale capitalei sunt nesigure. E limpede pentru 
Stăpân că astfel de indivizi au uitat, datorită războiului, să 
muncească şi să fie înfricoşaţi... Svetlana îl mai anunţă pe tătic de 
zvonul că Stalin a dat poruncă să se pună capăt banditismului, de 
urgenţă. Aşa se şi întâmplă, fără menajamente, sunt împuşcaţi şi 
jefuitorii, dar şi cei care nu-s în stare să-i stăvilească pe bandiți! 


Bandele sunt alcătuite din săraci şi schilozi de război, lipsiţi 
de motivaţia întoarcerii la propriul cămin. În provincie, săracii cu 
potenţial infracțional se adună pe lângă câte o fabrică de melasă 
şi amidon, hrănindu-se cu deşeuri. Genul de oameni pe care 
Beria îi expediază, cu miile, în Gulag. 


Pentru soldatul în război, însuşirea unui bun străin nu se 
asimilează tocmai implacabil hoţiei şi tâlhăriei, căci oricând 

poate să cadă o bombă şi moartea stinge totul...Situaţia e 
"tulbure", apreciază bunul simţ experimentat, războiul îi strică pe 
oameni, nu-i de mirare că la capătul conflagrației coţcăriile şi 
dezabuzarea domină lumea sovietică. 


(...) 
moravuri de front, deplasarea ierarhiilor etc. 


Militarii cu experienţă de viaţă sovietică ştiu prea bine şi 
acum, în război că nu te poţi aştepta ca unii să fie politicoşi, sau 
alţii să nu-şi dea ifose, fie ei magazioneri de alimente, furieri, 
aghiotanţi de ştabi, sau cei însărcinaţi cu îmbarcarea. Situația 
comisarilor în Armată suferă modificări, simbolic în perioada 


- fin.abs. 


Iată un amănunt foarte grăitor asupra moravurilor (bolşevicii 
şi ceilalţi...) sovietice de război şi nu numai. Alianţa cu puterile 
occidentale funcţionează decent, s-ar zice şi totuşi când se 
încheie întâlnirea celor Mari de la Yalta şi ofiţerii sovietici 
încărcară grupul american cu daruri îmbelşugate 
(votcă,vinuri,şampanie, icre negre, unt, portocale şi mandarine), 
fiica lui Roosevelt este împiedicată de un agent secret sovietic, 
hotărât şi grav, să dăruiască unor copii sovietici batoane de 
ciocolată:"Au destulă mâncare,nu vreau ca doamna americană să 
creadă că duc lipsă!" 


Dar cum să te superi pe ceata "unchiului Joe"? Mai ales 
pentru oamenii lui Roosevelt, aceasta e imposibil, ei rămân în 
ataşament captiv. 


Ce-o fi vrând să spună Ehrenburg?" M-am silit să apăr 
dreptul fiecărui cetăţean la puţină căldură". (...) 

Capitolul VI: Eros şi sex 


Ce morală a sexului va statua sau măcar va încuraja noul 
regim? În valurile de indezirabili îndreptate către lagărul Solovki 
se întâlnesc un val de hoaţe şi unul de prostituate, prilejuindu-se 
un dialog nostim: hoaţele urlă pitoresc "Noi furăm, dar pe bani 
nu ne dăm" şi primesc replica vioaie "Ce pe bani am dat nu-i 
lucru furat"! Era în jargon spiritual explozia unor profesii 
socialmente degradante. 


La început de război s-a bucurat de un imens succes o poezie 
a lui Simonov, despre inamicii capabili "să-ţi răpească, hidoşi în 
călduri/tot ce tu, din iubire-ai cruțat". Şi Hitler e uimit că multe 
fete sovietice deportate în Germania sunt virgine...Postura 
ascetică a lui Gorki, vezi bine, nu era un unicat în ţara sovietică. 
Şi nici nu erau bine asimilate nuanțele Erosului la un Boris 
Pasternak: prea încercaseră simboliştii să modeleze sensibilitatea 
rusă conform asocierii derizorii a Erosului cu ideea platoniciană, 
nu, iubirea este o forță cu realitate existenţială şi ea nu se poate 
coborâ la nivel de "cunoaştere", fără a se denatura! Să se fi situat 
marele poet împotriva naturilor feminine catilinare? 


Şi mai târziu, în lunga sa carieră artistică, cât în consens-cât 
în avans cu evoluţia sensibilităţii sovietice, Pasternak va aprecia 
iubirea ca pe ceva la fel de simplu şi absolut ca şi conştiinţa şi 
moartea, azotul şi uraniul. Iubirea nu este doar o banală stare 
sufletească, ci primă temelie a Universului, principiu întrutotul 
primordial, lipsit de trecut şi menit sferei Artei ca indiciu de 
naştere. 


Dacă până şi liderul bolşevic Kalinin, în simplitatea lui de 
moşuleţ hâtru, socoteşte demult demodat stilul rusesc de 
odinioară de a declara ca flăcău dragoste unei fete: "Draga mea, 
te iubesc nemărginit de mult, sentimentele mele sunt atât de 

adânci, că n-am cuvinte să le exprim!" Asistenţa tânără râde şi-i 
dă dreptate bătrânelului. Dar, semnificativ, în filmele sovietice 
îndrăgostiţi îşi vorbesc cu "dumneata", cu politeţe demodată! 


Şi totuşi, ce fel de eros-sex va încuraja regimul bolşevic? 
Dacă-l luăm în serios pe Gorki, faţă de prea-omeneasca 
problemă se poate adopta o atitudine rigidă. Gorki înţelege cu 
fineţe că femeile europene şi americane nu sunt neaparat puritane 
şi ostile sexului, dar răspund cu oboseală ("dispoziţie 
ginecocratică”) falimentului masculin în asigurarea tihnei de 
viaţă şi bucuriei de a trăi, refuzul agresiv al lui Gorki se 
adresează imaginarului sexual, eshibiţiei occidentale a epocii 
postbelice, ca şi lesbienelor şi homosexualilor. 


De ani buni, făceau valuri printre bolşevici concepţiile despre 
relaţiile sexuale ale Alexandrei Kollontai. Sexul comunist se 
cuvine a fi firesc, liber şi mai cu seamă neconjugal, căci familia 
alimentează şi consolidează egoismul, aşadar îngreuiază făurirea 
ţării comuniste! Kollontai iubea bomboanele de ciocolată şi, 
posibil, relaţiile bisexuale. Această sexologie a "albinelor 
muncitoare" îl oripila pe Lenin, cu tot cu zăltata respectivă. 
Pentru liderul bolşevic,"sexul ar trebui să fie simplu şi 
neimportant, precum consumarea unui pahar cu apă". 


Cumsecădenia masculină rusă de odinioară reacţiona 
vehement latentativele de intoxicare întru rebelie a eternului 
feminin:vrei să-mi transformi nevasta într-o "aventurieră 
politică"?! Ecouri ale concepţiei naive şi austere vor răsuna şi 
peste ani, cutare fată drăgălaşă spunându-şi amărâtă de câte ori(şi 
se întâmpla des)se îndrăgostea un băiat de ea:"lar am pierdut un 
tovarăş bun!"(1) 


Diplomaţii burghezi sunt meduzaţi când la Brest-Litovsk, în 
1918, se prezintă-înainte de apariția lui Trotsky-primii delegaţi 
sovietici:o femeie, un marinar şi un soldat.Dama n-are bagaje şi 
după 8 zile se găseşte în aceaşi vestimentaţie sumară...La prima 
cină,femeia-comisar e aşezată în faţa unui prinţ de Bavaria şi 
când alesul personaj îşi încheie discursul, dama exclamă 
frust:"Vorbe, acum ne trebuie acte!"Şi spre a fi limpede, ea 

mărturiseşte că are experienţa asasinatelor.Dineurile, fireşte,nu 
mai pot continua. 


Face figură interesantă în imagologia bolşevică Inessa 
Armand. Şi-a dat seama Lenin de ce nutreşte slăbiciune pentru 
ea? Inessa întrupează un ideal literar, personajul feminin din 
romanul preferat al lui Lenin, Ce-i de făcut...Se poate constitui 
Inessa în model mai general de eros în epocă? 


Oferă un caz amuzant scriitorul Vasili Grossman: în vremea 
războiului civil, în orăşelul Berdicev (una din vechile capitale ale 
hasidismului, ceva bun doar de culoare locală a naraţiunii...), 
aflat sub ameninţarea asaltului polonez,se găseşte însărcinată o 
bolşevică aprigă, comisar în Armata Roşie.Femeia-comisar naşte 
între 2 bătălii un mic Alioşa şi trăieşte o stare de suflet 
dublu:mamă şi luptătoare! 


Erosul şi sexualitatea se încarcă zdravăn în vremea războiului 
civil. lată o tânără din zona cazacilor de la Don, hoholă măritată 
cu o oarece brută de cazac, frumoasă, voinică, de viaţă şi asprită 
de dezamăgiri, dar plină de duioşie în amintirea dragostei 
luminoase pentru tânărul ei vecin din copilărie. Tânărul, hohol şi 
el, ajunge muncitor la Piter şi se întoarce bolşevizat în zona 
natală, ca luptător în războiul civil. Fata dragă îşi lichidează la 
scârbă soţul-ce mai contează în epocă o viaţă de om, mai ales una 
de cazac contrarevoluţionar?-şi pleacă după iubit în Armata 
Roşie, oricum posedă virtuţi de amazoană şi în sufletul ei se 
păstrase mereu pentru cineva! Emancipare feminină în contra 
prejudecăţilor ţărăneşti ruseşti şi nu numai. 


Adesea, după 1917, fetele poartă tunici ostăşeşti, fireşte 
modificate cu măiestric...lar câte o fiică a Evei apare la câte un 
regiment pe funcţie de comisar şi pentru întâia oară în istoria ei, 
crâncena clădire a gloriei militare are parte de o apariţie atât de 
graţioasă, cu ochi albaştri şi obraji îmbujoraţi. Zeci de bărbaţi 
holbează ochii!l se dă raportul acestei apariţii cu bluză kaki şi 
cisme grosolane, prea mari,cu revolver la şold. Acum cuvântează, 
cu vocea ei pură, politică bolşevică, dar mai anțărț cânta la vioară 
în familia ei cuviincioasă. Eşti nedumerit şi ciudos ca luptător 

experimentat că acum stai drepţi în faţa fătucii. Dar dă mâna cu 
tine,gest neobişnuit în cazarma roşie. 


Presiunea epocii duce la scepticism oamenii cultivați în 
subiectul "mare iubire romantică", gen Tristan şi Izolda. Adică să 
renunţi, din iubire la glorie, mulţumire omenească şi chiar la 
fericire cerească...Dar acum, acestea apar caraghioase şi de 
neînțeles. Iar cutărui personaj din Lermontov îi ardea de dragoste 
romantică, neglijând vigilenţa de ofiţer!? De atunci încoace, ori 


s-a pierdut, ori s-a modificat ceva în oameni... 


Iată cum arată câte un flăcăiaş emancipat de la ţară:pantaloni 
albaştri bufanţi, o "budionovkă" cu stea pe cap şi pipă cu căpăcel, 
captură nemţească, de care ţăranii să se mire admirativ:frumos 
lucru, n-am ce zice! 


Soţia unui luptător al războiului civil, o cazacă foarte 
frumoasă, îşi însoţeşte devotată bărbatul în toate bătăliile. Până 
ajunge el demnitar la Moscova, frumoasa femeie mai trece un 
hop în 1922, când bande înarmate-cu sprijin polonez-se agită în 
Vestul ţării: în cursul unei lupte, un ofițer alb vrea s-o răpească 
pe amazoana roşie, dar în ultima clipă soţul o salvează...Însă 
inamicul îi încleştase frumoasei gamba şi a trebuit să i se taie 
degetele, iar cazaca a rămas pe veşnicie cu urmele încleştării pe 
picioruş. 


Pentru unele frumoase cu aplomb, noţiunea de "bărbat" are 
deopotrivă o semnificaţie atrăgătoare şi încărcată de ostilitate! 


În acest regim totalitar, exerciţiul ca şi cotidian de ură în 
comun te poate conduce, ca mascul cel puţin, la dorinţe stranii 
criminale, ai vrea s-o violezi pe camaradă şi în starea de orgasm 
să-i tai beregata!? Aşa, pentru că-i tânără, frumoasă şi asexuată, 
pentru că pare a purta în jurul mijlocului-făcut pentru sex 
sănătos-un invizibil brâu roşu, simbol al castităţii militante. 
Poetul Osip Mandelştam compune cu tâlc, prin 1919-1920 :"Voi 
nu aveţi moştenitori, vai, vă stăpâneşte-o vrajbă asexuată". 


Gestul sexual, dorința străveche, răstoarnă şi reaşează 
civilizaţii, mai ales că masculul e întâmpinat cu un zâmbet 

sfielnic şi sfidător totodată... Camarada a mai făcut sex, numai cu 
tovarăşi de partid, dar nu cu ierarhia. Trece gând tulbure prin 
minte că acest sex liber şi natural revelează butaforia "spiritului 
de sacrificiu” al Partidului, tocmai această animalitate poate 
fărâma Partidul! Şi ce seducător e acest amestec de frică şi ură, 
zici că săvârşeşti un act politic pe ruinele vechii dorinţe de iubire. 


Oricum, dincolo de psihanaliza complexului sex-politică, e 
sigur că duhul vremii înclină către amorul liber, "nu ca pe vremea 
lui Tolstoi”! 


=Stalin şi Nadia, 1918... 


Şi totuşi, ţara nouă păstrează rezerve de dragoste în tinerii ei, 
destule pure ca Julieta lui Shakespeare, dar fără locvacitatea 
aceleia. O fetiță creşte fără mamă, fără nicio distracţie 
(spectacole, circ, dulciuri, pom de Crăciun, filme), într-o cameră 
urâtă şi liniştită,în care citeşte aşteptându-şi tatăl de la slujbă. 
Vine şi tinereţea, în momentul în care nu-şi mai aşteaptă 
tatăl..Începe să aştepte pe altcineva, e acum frumoasă, 
independentă, singură şi fără amintiri. Fiind prea frumoasă, puţini 
îi fac curte, crezând-o capricioasă, rece, îngâmfată, ocupată. 
Place mulţi bărbaţi şi mulţi o plac pe ea, nu-i neaparat 
pretențioasă, dar nici nu găseşte normal să suporte-ea, care are 
numai intenţii pure-discuţii stupide de tatonare despre flori, lună 
şi "apropieri sufleteşti". E dotată, se dedică unei meserii de har şi 
i se tot prooroceşte un viitor. Ce fel de "viitor", dacă nu unul fără 
fericire,căci nu se poate îndrăgosti de niciun bărbat cu tot 
dinadinsul şi timpul trece... 


Şi destui băieţi au câteva relaţii pasagere şi se trezesc spre 30 
de ani că n-au cunoscut cu adevărat dragostea!(2) 


Să-şi fi arogat femeia sovietică a anilor de după 1917 un 
statut ofensiv? Prin 1923, Mihail Bulgakov participă la o serată 
literar-ideologică din Moscova şi se simte echivoc dominat de 
ascendentul unui muieroi teribil, care prezidase serata. Notează 
scriitorul o imagine fabuloasă a aservirii macho-ului: "această 

femeie a naibii m-a împotmolit lângă ea ca pe un tu(r)n în 
smârcuri". 


lată şi un exemplar rezonabil din altfel oribila femeie- 
comisar: a fost infirmieră pe un vapor, iar în 1922 e comisar pe 
acelaşi vapor şi transportă o ciurdă de soldaţi demobilizaţi din 
Armata Roşie. Femeie cumsecade, bine făcută, se descurcă de 
minune cu deraiaţii...După ce se îmbată zdravăn, huliganii cer 
socoteală comisarei că de ce portretul locotenentului Schmidt din 
cabina ei atârnă mai sus decât Lenin şi de ce transportă cu 
vaporul cetăţeni clandestini, dubioşi?! Femeia îşi apără autoritar 
hotărârile şi pegra nu mai insistă. 


Trecând pe la ţară, bolşevicii pudibonzi dau să protesteze la 
cântecele rurale neaoşe, dar publicul țărănesc se scuză în 
băşcălie:lasă că are voce frumoasă şi apoi pe la noi stăm cam 
naşpa cu cele culturale...Se cânta la modul "Eh, placu-l fetele, 
că.zău/Vaska-i mare futălău!" 


Cu ce se ocupă celebrul regizor Eisenstein, în timpul unor 
şedinţe plicticoase? Păi, desenează în carnet vietăţi stranii şi 
exotice, goale şi în erecție! Lecturile acestui spirit liber sunt cam 
apăsătoare pentru epoca sovietică de deplină prohibiţie spirituală- 
Nietzsche, Freud, Joyce-, dar se bârfeşte pe seama marelui om că 
ar avea comportament deviant...De fapt ce-i rămâne lui 
Eisenstein, decât defularea porcului din sine, pe carnet sau în 
tenebrele filmelor sale. 


Din ce straturi ţărăneşti-orăşeneşti se distilează concepţia 
scatologică?  Adolescenţii sovietici  nimeriţi în lagărul 
Buchenwald îşi aruncă obsedant insulte cu sex, nu oricum, ci act 
consumat între copii şi părinţi, sau fraţi şi surori!? Mă rog, dar 
scatologiile altora dezgustă, de exemplu când într-un grup mixt 
de militari circulă un album nemţesc intim, îmbrăcat în piele de 
antilopă subţire neagră şi închis cu un buton auriu, ca un 
portofel:captura e foarte semnificativă şi tânărul care a procurat-o 
se hlizeşte că el a rupt pozele cele mai ruşinoase, cu perversiuni 
sexuale şi scene de dragoste între femei SS...Dar rusoaica nu e 

pudică,a auzit de lesbiene, nici nu pare prea indignată în forul ei 
interior! 


Cu o fină intuiţie, poetul Şerban Codrin parodiază:"Totalitar, 
dincolo de perdele/Citeşti Aşa mi s-a călit oţelul/Şi-ţi ştergi 
cealaltă pleoapă cu rimelul/Pătruns,de-atât patriotism,în piele; 
/Dar mai ales în lupta pentru pace,/Progres,dreptate şi 
democraţie,/ Ştiu ce parfum iubeşti la nebunie,/Cel mai pervers de 
la potop încoace:/Măreţ edificându-şi dictatura/În patul dialectic 
şi tenace/Cu ojă,trusă pentru unghii,ace/De păr,îţi adânceşti 
cultura, /Până îmi dăruieşti fără secrete/Nudul secret în opere 
complete”. 


Şi totuşi, ce ciudat, când teroarea nazistă de ocupaţie va 
deporta spre Reich-la muncă-sute de mii de tineri sovietici, 
demnitarul responsabil Saukel îi va transmite lui Hitler un detaliu 
uluitor: majoritatea fetelor erau virgine,chestie care i se pare 
Fuhrerului un model de barbarie!?(3) 


Erosul şi sexul ştăbesc în Imperiul Roşu îşi are pitorescul său 
scrâşnit. Lenin nu crease scandal public prin relaţiile sale,mai cu 
seamă aceea cu Inessa Armand,cel mult trebuia s-o împace pe 
Krupskaia cu situaţia...A mai avut Lenin şi o amantă scriitoare 
din Paris şi care s-a trezit cu o corespondență intimă foarte 
compromiţătoare pentru liderul bolşevic, CEKA-OGPU plătind 
discreţia pariziencei cu o pensie grasă! Stalin nu e prea auster, 
dar nici gălăgios...Kalinin are în anii '20 o aventură cu o 
cântăreaţă fâşneaţă de la Operetă, repejor aranjată primadonă; 
Klim Voroşilov similar. Un scriitorinc de serviciu primeşte înaltă 
poruncă (de, luptele din Partid...) să izbească şi în Izvestia apare 
un foileton maliţios, condamnând ghiujii de la Putere încurcaţi cu 
artiste... Avertizaţii bat în retragere, Stalin nu glumeşte, OGPU îl 
informează bine, aşa că Voroşilov îşi recunoaşte ferm vina, iar 
Kalinin  mustăceşte smerit. Stalin are şi el unele relaţii 
extraconjugale, dar nu afişate...Chiar se complace în noul său rol 
de cuceritor al femeilor! 


La începutul anilor '30, tot aparatul de lucru şi domesticitatea 
vechilor oameni ai lui Lenin raportează la OGPU, îndeosebi 

latura erotică a stăpânilor lor. De exemplu Rudzutak, aproape 
membru în Politbiuro, a violat fiica de 15 ani a unei tovarăşe 
activiste, iar la Paris şi-a plătit prostituatele din banii 
contribuabilului sovietic... Alţi demnitari de la vârf se distrează cu 
balerinele de la "Bolşoi"”, gen ambasadorul Karahan şi bossul 
kominternist Aveli Enukidze! 


E clar, OGPU îi talonează straşnic pe făţarnicii boieri ai 
Kremlinului, pentru Stalin se conturează ideea unui pericol, 
aceşti afemeiaţi pot deveni victimele unei frumoase spioane 
germane, de pildă, care să-i recruteze prin "vrăjitorie 
muierească". Cel mai focos boier de Kremlin pare a fi răsfăţatul 
Buharin, Stalin îl tachinează că are "10 neveste", dar erotomanul 
admite că a avut doar vreo 4 relaţii serioase. Să fie Stalin gelos pe 
Buharin?! În fine, ştrengarul se căsătoreşte cu una tinerică şi 
frumoasă, aşa că se linişteşte. 


În 1933, inaugurând marile parăzi sportive din Piaţa 
Roşie,Stalin ştie că preţioşii săi tovarăşi ochesc dintre 
demonstrante pe cele mai frumoase fete. Mă rog,să-i lăsăm să 
zburde deocamdată! 


Se pare că Beria va deţine recordul bolşevic de concupiscenţă 
brutală: isteţul călău s-a fofilat de a locui la Kremlin, are locuinţă 
în târg şi se distrează nemărginit, ofițeri NKVD de intimă 
încredere pescuiesc fete şi femei tinere de pe străzile Moscovei, 
le urcă în automobil-sub pretextul Autorităţii-şi le duc la 
apartamentul micului Stăpân. Îşi face apariţia scundul Beria, în 
halat de baie, le convinge sau le violează şi automobilul cu 
NKVD-işti le leapădă iar în stradă, ameninţându-le să-şi ţină 
gura, că altfel vor fi expediate în Siberia cu întreaga familie! Şi 
bietele victime vor tăcea până la moartea lui Beria, când poetul 
Evtuşenko va vitupera apucătura. 


Rămas singur, Stăpânul invită la vila sa de lângă Soci actriţe 
sau dansatoare,pentru "consumul curent".La Moscova,Stalin 
trăieşte din 1934 cu Roza Kaganovici,amanta serveşte oficial ca 
guvernantă şi e o intelectuală adevărată,are 1,73 m.,aşadar mai 
înaltă decât Stalin ...E o evreică zveltă, îmbrăcată cu 


220 


gust,elegantă şi cam mondenă pentru Sistem.Roza are păr 
roşcat,surâde plăcut şi e dotată cu multă curtoazie în orice 
împrejurare.Se ocupă mult de educaţia copiilor lui Stalin Îşi 
permite să fie foarte rezervată faţă de ideea de Teroare, dar să-l 
admire mult pe Stalin!? 


Roza Kaganovici dispare în 1937, poate s-a măritat cu un 
medic în alt oraş, cât mai departe de Stăpân...Oricum, fraţii Rozei 
n-au protejat-o şi cel mai puţin Lazar. Între 1932-1938 Stalin mai 
are vreo 3 amante, se pare că a avut şi un copil de la o frumoasă 
bolşevică. Vor fi mai multe relaţii în anii războiului. Să fi 
dispărut toate la Lubianka?... 


Încep să circule sarcasme folclorice: "Stalin şi Istomina-n 
pat/Se tolăneau goi puşcă"...E o relaţie durabilă a lui Stalin, o 
tinerică frumuşică, apărută în rol de cameristă la Vila Blijnaia a 
Stăpânului. Ea îi calcă lui Stalin pantalonii şi tunicile militare, îi 
aşterne patul. Va rămâne ani de zile în rol. Molotov va exclama 
cândva, în viitor: şi chiar dacă a fost "soția" lui Stalin,pe cine 
interesează?! Valecika Istomina, cea ivită în 1935 şi rămasă 17 
ani.(4) 


Ştie Esenin că în primii ani '20, încă se admite tonul ştrengar: 
"unei studente/Plină pe obraji de coşi,/ Din mers/O hâzănie 
pletoasă ros de poftă sexuală, /Îi vorbeşte plin de vervă/Tocmai 
despre univers". 


Chiar şi la ţară s-au păstrat moravuri agreabile. Dragostea s-a 
verificat în timp, ei tac şi când îşi iau rămas bun, iar bărbatul 
matur, recunoscător, poate zâmbi atât de stânjenit şi 
luminos,încât femeia tresare cu strângere de inimă la amintirea 
flăcăului care o întâmpinase, cândva, tot astfel la venirea fetei în 
casa lui... 


Fetele de la ţară au şi ele, din instinct, o artă a seducţiei. Ştiu- 
în prezenţa sexului opus să lungească nefiresc cuvintele, să râdă 
fără rost, să privească prezenţa masculină nu de-a dreptul, ci cu 
coada ochiului, cu cochetăria primitivă şi plină de farmec 

deprinsă în satul lor. Pluteşte în aer întrebarea dacă masculul 
interesant e acuplat... 


În bordeiele şantierului de la Kuzneţk se încearcă o atmosferă 
mai degajată, ca de club, bazată pe discuţii la o cafea cu orz, 
biscuiţi "Puşkin", votcă şi tutun. Ameţiţii se dau la nevestele 
altora...Unele barăci, komsomoliste, au "colţ roşu" de unde se 
evidenţiază atât referatele propagandistice, cât şi jocuri de 
colectiv, în care se aude câte o voce de mică imbecilă: "Nu m- 
atinge, sunt gâdiloasă!" Se alcătuieşte câte o pereche, cei 2 ies în 
aerul rece, băiatul rosteşte:"da, aşa se făureşte istoria", iar fata îl 
mângâie pe mână...Komsomolistele sunt sfătuite să nu folosească 
parfumul! Se cântă cuplete care avertizează: "În colţul roşu 
Saşka/O ţine strâns pe Maşka/Şi nici un pic nu-i pasă/Că-n urmă 
lucru-şi lasă"... 


Nu odată, băieţii grosolani sunt tandri cu fetele, le laudă ochii 
gingaşi, le mai fură câte un sărut, dar le dau şi de băut! Oricum, 
fetele cam râd fără rost, după ce beau trebuie duse în crâng...Dar 
unele rezistă asaltului şi ţipă. Mă rog, băieţii zic c-au glumit. 


Iarna, pe şantier, dragostea se făcea greu şi fără vorbe. Aduci 
în baraca-dormitor comun o fată, care nu mai râde şi se uită 
sfioasă la cei care dorm. Dar câte unul nu doarme, se scarpină pe 
burtă şi vorbeşte abject. 


Băiatul imploră fata să rămână măcar un sfert de oră...Unii fac 
dragoste pe afară în iarna crâncenă, cu lăcomie, pe lângă cărbuni 
aprinşi! 


În întunericul înăbuşitor din barăci, constructorii îşi iau în 
braţe femeile, ele rămân însărcinate, nasc, alăptează. Dar 
zgomotul moral al utilajelor acoperă sunetele dragostei...În plus, 
cine ştie de unde, se sugerează pe şantierul-gigant că nu mai 
există dragoste, ci numai fontă!(5) 


La început de ani '30, la Novosibirsk, tot publicul unui 
spectacol de operă a fost indignat de "goliciunea corpurilor” pe 
scenă, iar Komsomolul local a întărit: e o artă a duşmanului de 
clasă! Pentru recuperarea energiei, atât de necesară în munca 

productivă a regimului, e preferabil să se guste opere cinstite 
precum Evgheni Oneghin şi Carmen. 


Prins pe picior greşit, cu patos şi naivitate, Malraux elogiază 
la Moscova, în 1934, forţa încrederii care a creat o femeie de tip 
nou, eliberată de sclavia milenară şi traiul rutinier... 


Unor tineri sovietici le cad în mână nişte cărți de joc 
nemţeşti, foarte perverse: valeţi goi şi dame doar cu ciorapi şi 
mănuşi negre, rigi bărboşi cu băieţei angelici pe genunchi, 
îmbrăţişări neruşinate şi împotriva naturii...Bine că sunt numai 
bărbaţi prezenţi, îşi spun jenaţi tinerii! Până şi cel mai ştrengar 
exclamă: "Scârboşenie,delir de meduză isterică”. 


Nu toţi tinerii se iniţiază firesc în dragoste, iată cum o păţeşte 
un băiat orfan, pripăşit pe la rude îndepărtate: l-a învăţat să sărute 
o rudă, o muiere nebună şi proastă, un băboi care şi-a pus în 
minte să emancipeze un băiat de 13 ani! Aşa că pe la 19-20 de 
ani, tânărul complexat tot nu ştie să se comporte firesc cu o 
femeie. 


Unele femei sunt erotomane de-a binelea, rămân dependente 
de sex toată viaţa, visând organe genitale. Sunt şi destui tineri 
citadini, studenţi incluşi, care fac sex nepretenţios la cimitir, între 
trandafiri şi urzici! 


Eros şi thanatos, cine şi-ar fi închipuit această încărcătură 
explozivă în ţara comunismului? Inteligentul diplomat Umanski 
nutreşte dragoste pentru o altă femeie decât soţia, are frământări 
ca-n Doamna cu cățelul a lui Cehov...Nu mai e atent că fiica 
adolescentă se iubeşte cu un coleg, că tinerii află că se vor 
despărți, fata plecând în străinătate, se petrece o discuţie 
furtunoasă între micii îndrăgostiți şi băiatul o împuşcă pe fată, 
apoi se sinucide.(6) 


Sunt destule fete sovietice care se fac a nu mai crede în 
dragoste, pot alege o pereche de viaţă fără a simţi nimic, ce, mai 
e nevoie?! Îşi fac chiar stagiul de vieţuit împreună, 
prematrimonial...Căsătoria e doar o oficializare a unei stări de 
fapt. Câte o tânără cu umor, iniţiată în înalte activităţi oculte, îşi 

tachinează soţul-în amintirea traiului de Arcadie- că a luat-o de 
nevastă de dragul conspirației! 


Dar Sistemul n-a alterat erosul nobil şi iată că bărbatul, 
realmente vieţuitor în "conspirația" unei misiuni îndepărtate, îi 
scrie mesaj auster femeii iubite: dacă nu vei fi alături de mine, 
înseamnă că lumea va pieri!(7) 


eros de război... 


mici generalități ei:"Să m-aştepţi şi-am să mă-ntorc".. ele: au 
bănuiala că bărbaţilor le vine greu în război fără sex! Dacă el ar 
avea acolo pe cineva, ele ar turba de furie, dar ar înţelege...Şi 
totuşi gândul bărbaţilor e atât de copleşit de eforturile războiului, 
încât pot şi uita de sex, deşi uneori tot le vine greu. Unele femei 
ar vrea să se rostuiască pe front lângă soţul iubit, ar avea şi el ce-i 
trebuie, ce,luptă omul mai prost dacă e fericit?! 


Când fetele vorbesc cu un bărbat de pe front, toţi spun parcă 
înţeleşi între ei că n-au soţie şi râd! 


Pe front, din cauza încordării, dar şi a puţinelor femei 
prezente, izbucnesc rivalități urâte între camarazi: ce, vrei să ţi-o 
tragi cu ea?! 


(. eros în spatele frontului) 


Ştăbuleţ industrial, trimis de la Moscova la Alma-Ata, spre 
a munci pentru front. Şi-a aranjat, fireşte, o ţinută războinică în 
toale kaki, cu tunică moale de general şi cizme de box, având 
satisfacția de a fi remarcat cu curiozitate interesată de femeile 
lipsite de soţi şi bărbaţi din spatele frontului.Vin destule la acest 
tăuraş, la el se pot hrăni îndestulat, se pot încălzi şi distra, căci 
individul e plin de bani şi-i place să arunce cu ei, confundând 
rubla cu copeica! Ține greu răbojul femeilor cu care face sex, dar 
le numără pe cele pe care le "desfecioreşte" ajungând la aproape 
300! Micul Rasputin tratează femeile precum gurmanzii sovietici 
racii...Doar că trebuie să facă faţă scenelor lacrimogene ale soţiei, 
demult neiubită, care îi tot găseşte prin buzunar scrisori de 
dragoste şi chiloţi de damă rătăciţi în automobil! 

în încheiere: amorul Svetlanei Stalin cu ziaristul 


În chiar oficiosul Pravda, apare în vremea luptelor de la 
Stalingrad un reportaj al unui corespondent de război, în care-sub 
forma unei scrisori către iubită-autorul amalgamează simpatic 
evenimentul militar cu peregrinările sale cu iubita prin sălile 
îngheţate ale galeriilor moscovite Tretiakov, sau plimbările 
romantice pe străzile întunecate ale capitalei, aluzionând cu 
tupeu:"Acum,la Moscova probabil ninge. De la fereastra ta se 
văd zidurile crenelate ale Kremlinului"...E prea de tot, îşi spune 
Stalin, căruia i se raportase relaţia fiicei sale adolescente cu 
respectivul ziarist. Impertinentul partener al Svetlanei e invitat 
politicos pentru nişte explicaţii la comandamentul gărzii lui 
Stalin, dar refuză nonşalant, poate chiar înjurând! Stalin fierbe, 
războiul a gonit din suflete groaza şi respectul!? 


Svetlana Stalin, la nici 17 ani, e o fetiţă cuminte, dar 
locuieşte în vila Zubalovo împreună cu fiul mijlociu al lui Stalin, 
aviatorul Vasili, un zurbagiu fără pereche. Vasili duce o viaţă 
foarte veselă în vreme de război, anturat de o societate de 
aviatori, cineaşti etc. În noiembrie 1942, la vila copiilor Stalin 
apare un oarecare cineast Kaplan, ziarist de război, tip curajos, 
aventurier, corpolent, nu prea chipeş şi cu succese năucitoare la 
femei. Prezentat de Vasili surioarei sale, Kaplan o fascinează pe 
Svetlana, care numai de inşi cu farmec şi conversaţie nu avea 
parte în anturajul rigid al tatălui, de după Marea Teroare. E 
petrecere la vilă şi adolescenta timidă, cu fustă lungă şi pantofi 
plaţi, dansează foxtrot cu cineastul de aproape 40 de ani, vag 
"playboy" sovietic! 


Şi începe o relaţie riscantă, bărbatul experimentat e 
îndrăgostit şi tratează cu ţigări body-guard-ul NKVD-ist al fiicei 
lui Stalin. Kaplan o şi prelucrează pe Svetlana, povestindu-i 
despre poeţii neagreaţi de regim: executatul Gumiliov din 1918, 
persecutata Anna Ahmatova ş.a. Coruperea ideologică a fiicei 
Stăpânului... Toată luna februarie 1943 le aparţine îndrăgostiţilor, 
Svetlana împlineşte 17 ani. Dar nu numai ziaristul s-a eliberat de 
grija Stalingradului, ci şi cumplitul Stăpân. Kapler este arestat, 
iar Stalin soseşte turbat la vila copiilor: Kaplerul tău este spion 


225 


englez, uite înregistrările telefonice-şi cum Svetlana îşi 
mărturiseşte dragostea-Stalin îi trage o pereche de palme, 
singurele în viaţă şi o umileşte, amintindu-i că iubitul ei are 
destule femei, pe când de ea n-are nimeni nevoie...lar aiuritul 
Kaplan primeşte 5 ani de exil la Vorkuta (ce pedeapsă blândă...) 
şi Svetlana nu vorbeşte câteva luni cu teribilul tată. 


(...) militari şi civile 


Tare agreabil sexul furtiv al tânărului gata de plecat la război, 
cu iubita lui statornică. E vară şi apar din desişul pădurii, ea e 
tulburată altfel decât celelalte fete, îşi încheie bluza la piept şi e 
invidiată de alte fete care n-au ajuns la aşa intimitate deplină! 


Treci ca militar în drum spre front şi în familia care te 
omeneşte întâlneşti câte o tânără fermecătoare, de exemplu 
cazacă. Moravurile rurale de război nu sunt tocmai austere, 
consătencele o şi poreclesc pe câte una prea cuminte, cu soț pe 
front, "călugăriţa"! Şi are cazaca nişte ochi frumoşi, când supăraţi 
de fată, când blajini şi mângâietori de femeie. Inima bărbatului de 
pe front îngheaţă la privirea unor astfel de ochi provocatori, mai 
cu seamă că femeia îşi linge buzele şi chicoteşte când vede 
militari...Degeaba îţi spui că eşti acum soldat şi n-ai nevoie de 
fericire, insistenta privire tristă şi aspră a diavoliţei nu te slăbeşte 
şi trebuie să plăteşti tributul... 


Soldatul asaltează câte o fată civilă: cedăm oraşe, aruncăm 
totul în aer şi tu te încăpăţânezi?! Dar se poate trezi cu un răspuns 
dezarmant: oraşele o să le luaţi voi înapoi, însă eu ţin la fericirea 
mea, mi-e logodnicul pe front. În genere, civilele îşi cunosc 
puterea asupra bărbaţilor de pe front, de pildă tineri ofiţeri, bazate 
pe câte o astfel de relaţie au tupeul să-i acuze de obrăznicie pe cei 
care le pretind respectarea rânduielilor de război, cum ar fi 
camuflajul! 


(3) 


eros de front (fete din armată) 

În război, ruşii inventează o teribilă armă-rachetă, pe care 
soldaţii o botează cu lirism "katiuşa”, după un popular cântec al 
momentului. Ce spune Katiuşa? O fată cu acest nume promite 
credinţă loială în dragostea ce i-o poartă iubitului luptător. 


Pe tânărul medic de batalion sanitar îl farmecă obrazul slav, 
îndărătnic, al unei surori de chirurgie şi nu se poate abţine să nu o 
sărute măcar o dată, stângaci, pe păr şi pe obraz, mângâindu-i cu 
buzele lobul fin al urechii. Genul acesta de fete loiale în dragoste, 
uite-o cum stă cu ochii închişi la alint,cu o cută severă pe 
frunte... Apoi deschide ochi aproape negri,plini de sinceritate şi 
devotament! 


Câte un tânăr ofiţer de pe front se întreabă cine sunt dobitocii 
care se împotrivesc modei pantalonilor înguşti?! Uite, până la 
război s-au purtat şalvari dizgraţioşi, treaba continuă, doar că 
şalvarilor li s-au adăugat cismele de pânză impermeabilă...Nu 
prea favorizează acestea cărările iubirii, dar nici nu le împiedică 
pe front. Când stai alături de iubita militară, aproape că nu le 
deosebeşti picioarele, doar că ea are cisme mai mici. Cu aceleaşi 
mantale antipatice, băiat şi fată se trântesc în arătura noroioasă, 
sub explozii, apoi aleargă în lanţul de trăgători tot ţinându-se de 
mână. Şi o cauţi mereu, primind observaţii de la superiori, până 
când din fată rămâne o moviliţă de prundiş pe malul Niprului. 


Mai sunt şi cazuri fericite, merg până la Berlin şi scapă 
ambii. 


Sunt curente relaţiile ofiţerilor cu  "auxiliarele” din 
proximitate, îndeosebi surori medicale. Se dau câteodată şi ordine 
de zi pe divizie în contra acestor relaţii neprincipiale, degeaba 
fireşte! 


(...) 
eros la partizani 


Adesea, un eros condamnat,cald şi trist ca o ceaţă de vară. 
(...) 

eros şi sex cu ocupantul 


Cum să nu fie furioasă până la turbare cutare ţărancă, violată 
sub ocupaţie de soldaţi germani şi rămasă însărcinată cu plod de 
spurcăciune, dar din dragostea de vară cu bărbaţii locului în nopţi 
tandre de vară cu miros de fân cosit nu se alesese cu urme, deşi 
fusese adesea fericită! 


Câte o fată sovietică din teritoriul ocupat e deportată la 
muncă în Germania, nimerind la o fabrică de muniții. Are 
deprinderea supunerii, nicio mirare, crede partida pierdută pentru 
ţara sa şi situaţia înveşnicită ca sclavă, cu nepăsare sinucigaşă 
începe să treacă dintr-o mână în altă mână de neamţ, ca o 
"Fraulein" destinată plăcerilor. Unele fete, amatoare de aventură 
şi ciocolată nemţească, plecaseră intenţionat în deportare cu rol 
de "Fraulein". Câte o muiere întreprinzătoare deschide în 
teritoriul ocupat tractiruri pentru nemţi,altele se lasă întreţinute 
de ocupanţi,în fine unele fete ajung "trădătoare". Fireşte că 
pentru opinia publică sovietică, la sfârşitul războiului, toate 
cazurile acestea sunt judecate grăbit... 


În porţiunea de Stalingrad aflată, să zicem, mai durabil în 
mâna ocupantului, se petrec destule: unele femei îşi vând trupul 
vlăguit contra mâncarea lor sau a vreunui prunc; se improvizează 
chiar bordeluri printre ruine...Dar se întâmplă ca unele porţiuni 
de oraş să treacă din mână în mână şi se descoperă situaţii 
omeneşti mai complicate, de exemplu o femeie este descoperită 
că ascunde 3 soldaţi germani în pivniţă, de altfel fusese denunţată 
că face semne inamicului cu batista!? Germanii sunt împuşcaţi pe 
loc, iar femeia deferită NKVD-ului. Fusese poate şi puţină 
dragoste, fatală cum se vede. 


Dar unii ofițeri germani lucizi,cu bun simţ, observă cu 
respect cdestule fete sovietice,chiar din cele simple,se comportă 
inaccesibil cu ocupantul. Aşa e informat şi Ernst Junger. Mulţi n- 
ar fi crezut-o... 


[si 


noul statut feminin... 

Unele femei luptătoare în linia întâi îşi clarifică sentimentele 
pentru soţ, confuzia erotică din veşnicia trecută...Bărbatul era 
poate cam rigid, chiar aşa făcuse prezentările: "mamă, admiră-ne, 
ursul şi trandafirul!" Iar ea parcă mişca, odinioară, genele ei 
lungi şi parcă şoptea: "tu nu ştii cât te iubesc, nimic nu ştii”...Ea 
visa o dragoste ca-n romanele vechi şi nu izbutea decât să-şi 
tulbure soţul. 


Nu e simplă nonşalanţă, cu atât mai puţin capriciu dezabuzat 
în aplombul cu care femeia sovietică a ajuns să-şi părăsească, 
firesc, soţul sau amantul. 


Se întâmplă în anii de război ca doar vreo câteva fete-soldat 
din Armata Roşie să păzească o coloană de 1000 de prizonieri 
nemți. Dacă-şi puneau mintea cu ele ar fi fost uşor de linşat, dar 
prizonierii păşesc docili.(...) Ce-o fi fost în sufletul fetelor? 


sex carceral etc. 


În vagoanele "Stolîpin" ce duc deţinuţi spre Gulag, îndată ce 
lipseşte paznicul, dinspre vecine se aude spre compartimentul 
masculilor zgâriat de mâţe pofticioase în perete. Chiar şeful 
convoiului tratează uneori cu câte un deţinut: "Te scot la WC 
odată cu ultima fată de alături dar ştii, repede un'doi"! 


Nu incultura, ci subconştientul feminin tarat se trădează în 
cutare anecdotă moscovită a anilor '20: o domnişoară întrebată 
dacă a fost supusă epurării, răspunde că e virgină!? 


(2) 


Țara sovietică e tot timpul în război, de clasă sau de ţară, aşa 
că apare ca firească formula bestială a iubirii ideologizate: acest 
sentiment este o armă, iar armă a nimănui nu există pe lume, dacă 
nu e în mâinile noastre înseamnă că se află în labele 
dușmanului!? 


S-ar cuveni ca aceasta să fie lecţia pentru bărbaţii care 


lucrează primejdios şi departe, de pildă agenţii sovietici de 
informaţii, dar aceştia nu se ţin obligaţi s-o respecte...lată-l pe 

căpitanul GRU Gurevici, alias "Kent", devenit în anii '40 "Le 
petit Chef", adică şeful adjunct al celebrei Orchestre Roşii, 
organizaţia de spionaj sovietic din Europa Occidentală cu peste 
30000 de luptători. Are o legătură intimă trainică, pe ceho- 
unguroaica Margit, pentru Kent "Elja". O blondă splendidă, cu 
ochii mari şi cu un băieţel..." Le grand Chef" al Orchestrei Roşii 
apreciază că această intrusă stânjeneşte konspiraţia, dar nu-i 
nimic, Kent o angrenează pe Margit în munca reţelei,ajung 
împreună în închisoarea germană şi tot împreună evadează! lar 
tânărul agent de 20 de ani Gordon Lonsdale, în misiune la Berlin 
cu maestrul său Abel, se îndrăgosteşte de o poloneză dulce dintr- 
un lagăr de muncă, dar o pierde în haosul sfârşitului de război, 
ce-are a face,va fi spion în interes personal şi o găseşte la 
Varşovia,căsătorindu-se. 


Ce bine şi firesc omeneşte se aranjează, totuşi,erosul sovietic, 
ca Boris Pasternak, Poetul raisonneur liric al neamului său să 
rezume (chiar dacă circulaţia publică a mesajului nu-i deloc 
garantată):"Mâini şi picioare  crucificate-n/sfinte  porunci/ 
„Îngerul flăcării în respiraţia/ noastră l-am stins,/ crucea 
ispitei purtând cu graţia/unui învins". 


Cedează şi durii, în frunte cu Stalin? Războiul aduce şi o 
infinită paletă omenească de relaţii cu Aliaţii, cu alte popoare 
europene. În misiune de serviciu pe teritoriul sovietic, un brav şi 
chipeş căpitan britanic se îndrăgosteşte de o studentă moscovită. 
Stalin nu suportă astfel de fenomene deconstructive (de altfel şi 
cloceşte în minte o lege care va interzice cetăţenilor sovietici 
căsătorii cu străinii), dar la o întâlnire a celor Mari, Churchill îl 
întreabă abrupt: "Domnule mareşal, sunteți împotriva 
dragostei?", iar Stalin râde şi neagă cu capul! Păi uite, căpitanul 
de colo nu se poate căsători fiindcă rusoaica lui nu primeşte viză! 
Un ordin scurt al Tiranului către suită şi treaba se rezolvă în 
câteva zile... 


Sigur că era o practică bine calculată, perfect conjuncturală. 
În teorie, Stalin se arată conciliant în subiect, discutând cu 
scriitorii. Zice un yesmen literar că într-un roman se întâlneşte o 
situație atipică, deloc recomandabilă: un personaj sovietic se 

iubeşte cu o franțuzoaică...Stalin zice că lui îi place franţuzoaica, 
e o fată de treabă şi apoi, în viaţă, se întâlnesc cazuri din astea! Şi 
ce şi-a zis Stăpânul, mai bine să nu se întâlnească, drept care 
dictează o lege care interzice căsătoriile sovieticilor cu cetăţeni 
străini. 


Ca rezultat al vieţii aiurizante şi angoasante, ca şi al 
deficitului culturii publice, bărbaţii Imperiului Roşu ajung să ştie 
mai puţin despre tehnicile sexuale de vârf decât băieţii americani 
citadini de 15 ani, iar femeile şi mai puţin!? 


(...) 

Capitolul VII: Spiritualitate. Omul complex 


În vara lui 1922, în portul german Stettin acostează un vapor 
din Rusia Sovietică. Pe noii sosiți nu-i întâmpină nimeni...Ei 
închiriază nişte furgoane cu cai, pentru bagaje şi pornesc cu 
soțiile şi copiii de mână. Oamenii aceştia sunt floarea gândirii 
ruseşti, cunoscuţi profesori, filosofi, scriitori, aristocrați, 160 în 
total: alde Losky,Berdiaev,Trubeţkoy...Un redutabil potenţial 
spiritual al Rusiei păşeşte într-un exil forţat, cei 160 sunt goniţi 
de Lenin,care curăţă astfel ţara de cei care gândesc altfel decât 
bolşevicii. Adică gândesc.Expulzarea e pomenită în Pravda, sub 
titlul Primul avertisment.Stalin pândeşte prin preajmă, doar 
învaţă şi iar învaţă. Iar în 1929, într-o atmosferă isterizată la un 
proces cu iz politic, tribunalul îngăduie acuzării să urle:"Nu avem 
nevoie de intelectuali în URSS!" 


Dar dincolo de atitudini ironice şi fioroase față de 
intelectuali, regimul se preocupă discret de "înlocuitori", de 
creşterea unor noi vlăstare de elită. În tabăra de copii de la Artek 
şi aiurea vezi o anume selecţie de copii dotați şi "distinși", dar 
crescuţi întristător de conformişti după normele Sistemului. 


De la Marx şi până la Lenin se dezvoltase tupeul încredinţării 
că -în succesiunea lui Dumnezeu absent-se iveşte taina divinității 
omului: "libertatea" obţinută prin acţiunea revoluţionară, pe baza 
"Ştiinţei" acestei libertăţi, ştiinţă cunoscută numai de Lenin şi 
revelată adepților lui. Iar cârtitoarea intelighenţie rusă 
încurcă...Berdeaev şi Lenin e un cuplu de gânditori care se repetă 
în istoria spirituală rusă, cel puţin în latura urii-faţă-de-lumea- 
aşa-cum-e şi a declarării ca imposibilă orice soluţie ateistă a 
complicaţiilor social-politice.. 

Altădată, citindu-l pe Gogol, Puşkin exclama: Doamne, ce 
lucru trist e Rusia! Sincer, fără umilinţă fățarnică, Gogol admitea 
că personajele sale, toţi acei omuleţi ridicoli şi înfiorători, sunt el 
însuşi, Rusul fără farduri, sinteză nu a Rusiei negative, ci chiar a 
Rusiei presupus bune! Şi cel puţin Gogol, pe care Binele sau 
Răul nu-l mişcă, îşi caută Îngerul Morţii şi se supune unui 
părinte-duhovnic, "călăul său moral". 


Oricât ar vocifera  naţionaliştii/tradiționaliştii/slavofilii, 
intelighenţia rusă nu vrea să-şi rateze modernitatea,mai cu seamă 
în disputa civilizaţiei religioase,care frământa Europa cu mult 
peste graniţele profesionale teologice.Nietzsche şi Kierkegaard 
zguduiseră un statu-quo fragil prin îndoiala /nebunia/r 
aţionalismul/miraculosul lor de cărturari sensibili şi eficienţi. 
Dumnezeul ordinii e neputincios sau absent,aşadar se cuvine dat 
liber pe cinstite omului tragic,pe urmele lui Pascal. 


Le Tolstoi propune un  "blestemat'(chiar de el 
însuşi! )creştinism  raţional.Măcar ideaţia sa pitorească face 
oarecari furori în straturi largi ale poporului, spre deosebire de 
măreţia contorsionată a lui Dostoievski, operă şi tâlcuri care nu 
depăşesc păturile mijlocii citadine.. Trăgând cu urechea la 
aprinsele polemici ruso-europene, Lev Şestov îndrăzneşte să rupă 
pisica:Brutus (al lui Shakespeare), "omul nou", trebuie să-l 
înlocuiască în toate privinţele pe indecisul prinţ deznădăjduit 
Hamlet. O ofertă de acţiune, transmisă Rusiei de un gânditor rus 
de excelenţă, care-şi fereşte neamul de contemplaţie nobilă şi 
păguboasă. Lenin e iritat de firea prea blândă, chiar bleagă a 
ruşilor, nu poţi să construieşti o dictatură cu aşa adunătură de 
flecari. 


Cumintele Dostoievski, ce naiv profet putuse fi să afirme, că 
Rusia nu va cunoaşte-precum Occidentul-lupta de clasă, cea din 
al cărei orizont însângerat Occidentul va implora salvare 
rusească!? 


Prin 1936, Andre Malraux îl iscodeşte pe Gorki cam ce 
gândeşte Stalin despre sensul vieţii? Bătrânul răspunde ironic: El 
cugetă că oamenii se află pe pământ pentru a deveni comunişti, 

iar comuniştii-pentru a face să domnească justiţia!(1) Cumplit 
reducționism. 


Prin iulie 1917, când bolşevicii se zbăteau să dea lovitura, 
micul poet şi funcţionar Osip Mandelştam ţine o cuvântare de 
balcon la Petrograd , în care combate obrăznicia bolşevică 
("Biserică răsturnată"!), iar doi "colegi" desenează mutre foarte 
ostile: erau conducătorii bolşevici Zinoviev şi Kamenev, oploşiţi 
în aşteptare printre funcţionari. Ulterior, ca lider local, Zinoviev 
se va răzbuna pe Mandelştam, asigurându-i o timpurie interdicție 
de publicare! 


lată o pagină destul de caracteristică a istoriei moravurilor 
ruso -sovietice:ursita a 3 fraţi, fiii unui onorabil "intelighent", cel 
mare ispăşeşte cu viața convingerile politice radicale, iar 
mijlociul primeşte în emigrație la Paris o misivă de la mezinul 
rămas în Rusia: ce zici frate, iată-ne cu un martir în familie, ce s- 
ar fi bucurat bunica şi răspunde fără fineţuri: "eşti o canalie!". Cu 
toate nuanțele de rigoare, se joacă aici tot o partitură 
dostoievskiană, iar mezinul ajunge bufon şi om de prisos în 
limitele şi economia Sistemului bolşevic. 


Numărul de ştiutori de carte-raportat la întreaga populaţie 
sovietică-crescuse de la 32% în 1920 la 40% în 1926. La sate 
funcţionează în 1926 vreo 22000 de case de citit, în plus pătrund 
treptat radioul şi cinematograful. 


Străinii cred că nu poate fi înțeles sufletul rus fără 
Dostoievski .Ilya Ehrenburg sesizează că Rusia Sovietică e 
saturată de figuri dostoievskiene şi-l atrage şi pe Andre Malraux 
în această încredinţare.Şi alţi analişti străini, mulţi, vor sesiza că 
ruşii n-au pierdut sub  bolşevism simpatica, aiurizanta 
iraţionalitate a personajelor lui Dostoievski! 


Cetăţenii din gloriosul Kuzneţk de la '1930 nu ştiu nimic 
despre numele lui "Dostoievski", spre a le arăta străinilor casa 
scriitorului, altfel ţin în propria locuinţă portretul lui Lenin...Mă 
rog,un bătrânel poate arăta locul fostei biserici unde s-a cununat 
Dostoievski şi fereastra casei unde a scris Umiliţi şi obidiţi.Poate 

pentru că îndrăznise să cerceteze duhul nefast al unor Cernîşevski 
şi Neceaev,în genere acea Şcoală a nebuniei din gândirea rusă 
terorist-revoluţionară,Lenin îl socotea  "arhidetestabil" pe 
Dostoievski,cu opere "urât mirositoare" şi "porcării reacționare"! 


Şcolarii sovietici nu-l citesc pe Dostoievski (câte unul 
sensibilo face, dar se simte "bolnav" după lectură, nu se poate trăi 
cu acest adevăr, ajungi să-l urăşti pe acest ilustru...), dar există 
totuşi străzi "Dostoievski", ceea ce pare o mostră de tupeu 
bolşevic, căci în locul Milei s-a instalat solidaritatea de clasă!? 
Ipocrizia, ataşamentele indolente la Cauză par subsumate ironiei 
ruse, de nu chiar duhului batjocoritor al personajului 
dostoievskian Smerdeakov. 


Acuma nu că Dostoievski ar fi interzis, sau ignorat de noul 
regim, dar există o anumită atitudine neprietenoasă, cultivată 
public față de cel mai ardent scriitor rus. Devoalează şi către 
viaţa culturală sovietică scriitorul sovietic Alexei Tolstoi ideile 
sale de laborator despre Dostoievski? Trebuie înţeles că acela ura 
socialismul fără revoluţie/muşchi /flacără ca lipsit de temei, dar 
ura şi Apusul liberalilor şi nihiliştilor ruşi, rămâne valabilă 
contribuţia lui Dostoievski la definirea specificului autohton, a 
geniului rus. N-ar trebui să pasioneze principiul politic, simplă 
concluzie de ordin funcțional la marele scriitor.(2) 


Încă de la izbânda lui Octombrie Roşu, bolşevicii au 
amestecat-pervers, durabil-"cărțile" Binelui şi Răului, ca să nu 
mai poată funcţiona în dihotomia simplă Rai-lad, de uz 
înrădăcinat în mentalul popular rus, vreo promisiune de sancțiune 
premială pe această bază... Tinerii, auzindu-l pe Bach la orgă, se 
simt zguduiţi de fiorul sacru, dar apoi îl amestecă firesc pe 
Dumnezeu cu Diavolul, doar sunt "marxişti şi dialectici"!? 


lată o odraslă de oameni ai Vechiului Regim,"'nobili”, mă 
rog. Pe baze de psihologie abisală, tânărul oricum s-a raliat cu 
trup şi suflet bolşevicilor, intrând în "corpul de elită" al agenţilor 
Nihilului. Şi totuşi, la primirea unei misiuni stranii pe termen 
lung, ofițerul NKVD se codeşte, iar şeful său-cu o intuiţie 


237 


desăvârşită-îi aminteşte natura firească a menirii sale de os 
nobiliar : trebuie să slujeşti, Domnule! 


Se întâmplă şi altfel. Un băieţel rus nu poate uita noaptea 
când inşi în uniforma represiunii (aceeaşi cu a tatălui adevărat) îl 
arestează pe tatăl vitreg şi ajunge să deteste chipiele albastre. Şi 
culmea ghinionului, va fi trimis să execute stagiul militar la 
trupele de escortă NKVD din lagăre. Aici obervă că feroci şi 
zeloşi sunt îndeosebi gardienii de origine alogeni: başchiri, 
buriaţi, iakuţi. Dar majoritatea acestor soldăţei ai Gulagului sunt 
indiferenți, pasionaţi numai de mărunţişuri, în fond nişte flăcăi de 
treabă care-i privesc pe zeki ca pe nişte fiinţe nefericite. Aceşti 
"indiferenți" nici nu se arată prin localităţile învecinate în 
uniforma represiunii,pe care o ştiu cam impopulară...Şi mai sunt 
cei foarte puţini, asemenea fostului băiețel terorizat,sufletişti 
care-i ajută pe zeki şi ajung să fie anchetați şi torturați pentru 
sufletul lor,ba ajungând şi ei mărturisitori de Gulag. 


E imprudent să le reproşezi elevilor, mai cu seamă în centre 
urbane în prefacere, lipsa de conştiinţă, profesorul puţin demodat 
poate primi răspunsuri năucitoare de adolesenţi insolenţi: dacă n- 
avem, n-avem,asta e, se poate trăi şi fără! De fapt, aceşti duri 
mici vor dovedi că au... 


Încă din 1927, Georges Duhamel obervă că deja din 
copilărie, micuţii sovietici sunt supuşi tirului exorbitant al 
învăţământului politic, iar când Luc Durtain întreabă-în acelaşi 
an 1927-dacă există în Moscova şi vreo şcoală mai "laică" în ale 
propagandei şi dogmei, ghidul îl linişteşte, nu există aşa ceva 
nicăieri, în toată Rusia! 


În clasele şcolilor atârnă pe pereţi câte o gazetă naivă 
Fruntaşul, cu un gornist desenat, îndeobşte orizontul copiilor 
mici nu depăşeşt steluța roşie pe care şi-o situează ritualic, 
instinctiv, protector pe corăbioarele de joacă. Iar ştrengarii o 
vopsesc augural pe casele din care e plecat cineva în Armata 
Roşie!(3) 

Adevărat grăieşte Kalinin, când omul nu se rosteşte în limbaj 
simplu, lui propriu, devine un automat respingător,precum 
bătrânele care plecând de la mânăstire,psalmodiază cu toatele o 
aceeaşi rugăciune: "Doamne,Maica Domnului m-a învrednicit să 
văd Chipul Sfânt! "Nici nu-şi închipuie liderul bolşevic ce bine a 
percutat...Genericul rus de elită Ivan Denisovici chiar cântăreşte 
atent confesiunea strămoşească, ripostând superb credincioşilor 
fundamentalişti: înţelegi, eu nu sunt împotriva Domnului, eu cred 
în Dumnezeu din toată inima, dar nu cred în rai şi în iad. Adică, 
lui Ivan Denisovici îi displace această promisiune divină cu "raiul 
şi iadul", e ceva ca şi cum oamenii ca el ar fi socotiți proşti!? 


E una din marile bestii ale Sistemului acest spiţer lagoda, 
şeful NKVD. Dar în septembrie 1936, Stalin crede urgentă (îi dă 
telegramă de la Soci lui Molotov) înlocuirea lui lagoda prin Ejov, 
căci NKVD a rămas în urmă cu 4 ani în demascarea pericolului 
trotskysto-zinovievist din Partid, numai pentru că lagoda e 
timorat de vechea gardă bolşevică... 


Se pare că, în închisoare, bestia s-ar fi mărturisit: "Şi totuşi, 
există Dumnezeu,uitaţi-vă la mine!”, dacă de la Stăpânul 
Imperiului Roşu el n-a primit decât mulţumiri pentru serviciu 
credincios, apoi se cuvine să primească de la Domnul cea mai 
cruntă şi binemeritată pedeapsă. "Uitaţi-vă unde mă aflu şi 
judecaţi singuri dacă există Dumnezeu"...Încă o legendă a 
Moscovei? lagoda intră într-o apatie deplină, semnează orice 
"depoziţie" compromiţătoare, uneori plânge.(4) 


La cumpăna regimurilor, tânărul medic de ţară Mihail 
Bulgakov simte -în contact cu relitățile dure ale satului-o 
ostilitate amarnică faţă de idilicele povestiri sapienţiale ale lui 
Lev Tolstoi,i-o fi convenit contelui la Iasnaia Poliana lui! 


Dar rudimente ale blestematei "conştiinţe ruse" rămân depuse 
până şi-n oameni ai Sistemului, unii simțindu-se umiliți că 
trebuie să-şi acopere cu minciuni Chiar şi acţiunile drepte. 
Rămâne o izbândă a Sistemului popularea noului oraş Bolchevo 
cu foşti rătăciţi(criminali, borfaşi etc.), deşi psihologii rămân 
dezamăgiţi de mântuirea cam simpluţă pentru o ţară a lui 

Dostoievski:eram pescar şi nenorocit, căci tâlhăream, acum am 
înţeles, sunt salvat, sunt fericit!? 


Tineretul sovietic e crescut în aşa fel, încât chiar 
emoţionându-se la Evgheni Oneghin, să-şi reproşeze amarnic 
ataşamentul faţă de nişte morţi, care nici nu-s din aceeaşi clasă cu 
ei!? Iată un tânăr care lucrează cam devreme la o uzină chimică, 
împreună cu tatăl său beţiv. Ce a deprins acest băiat, încă din 
copilărie, decât aspectele amarnice şi întunecate ale vieţii ruseşti? 
Şi când te gândeşti că tânărului îi este dat să ajungă lunetist de 
forță, erou la Stalingrad!(5 


îndată înainte de război 


Te afli ca rus în exil, ai militat cândva în războiul civil, apoi 
te-ai înroşit cu inocenţă sub influenţă franceză şi vii de partea 
stângă a războiului din Spania. Nu e deci întâiul conflict al 
veacului la care participi şi ai impresia că semenii nu înţeleg 
complexitatea sufletului tău rus şi ataşamentele semnificative ale 
vieţii tale, de pildă când un german din tabăra franchistă aruncă 
în tine şi ai tăi cu apelativul "bandă de roşii”, sau câte o 
apoftegmă dură "Marxiştii nu au ajuns să înţeleagă omul". 


Dar, chiar, ce înţelege vechiul reţetar simpluţ din omul rus, 
scindat după lovitura bolşevică? Iată, o mulţime de ruşi au părăsit 
ţara, îndeosebi după războiul civil, căutând pământ de azil în 
felurite ţări, în primul rând limitrofe. Au plecat nu doar familia 
imperială, aristocrație Wittgenstein & co., înalţi nacialnici ţarişti, 
intelectuali şi ofițerime albă. Unii exilați, mai tineri şi mai activi, 
devin agenţi de informaţii principiali, sau cinici , ai feluritelor 
servicii occidentale. Să zicem că o parte dintre aceşti agenţi ruşi 
ajung să servească şi serviciile bolşevice, uneori în deplină 
inocenţă...Dar mai adesea, ruşii se pricep să dea seamă de fosta 
lor ţară, devenită "URSS", ca şi despre acea parte specific rusă a 
lucrăturilor Kominternului, către orice parte interesată, începând 
cu Germania. Mult a contat pentru acest har al exilului rus 
ambiţul, pamponul, de a nu fi confundați cu escroci feerici de 
soiul Stavitsky! 

lată-l pe un tânăr emigrant de bună condiţie, locuind în 
paupertate la Berlin, înghițind cultură fină. Cât de ciudat şi rusesc 
se comportă băiatul când, întârziind din imposibilitatea luării 
unui taxi, îngenunchează drăgălaş în faţa matroanei berlineze, 
spre iertăciune...Irezistibilul zâmbet rusesc printre lacrimi, nici 
Oxfordul nu-l schimbă. 


De ce l-ar înţelege bolşevicii pe om?! Un infinit numeric şi 
divers omenesc populează pe rând Gulagul interior. Mii de 
kilometri de stepă pustie, sau tărâm îngheţat şi tăcut...Zekilor li 
se spune, cu cinism lehămisit: putem să vă lăsăm "liberi", fără a 
îngrădi lagărul cu sârmă ghimpată, oricum nu aveţi unde să 
fugiți. Dar tot se montau 4 rânduri de sârmă ghimpată, plus 
"cucuvaiele"(foişoare cu santinele).(...) 


cazul Richard Sorge 


Superspionul sovietic Richard Sorge s-a născut în Caucaz, 
din tată German (expert petrolist din Germania) şi mamă 
rusoaică. Familia s-a stabilit în Germania cu copiii ei mici. 
Băiatul germano-rus a crescut nemţeşte, este bătăuş şi foarte 
inteligent, cu solidă aspirație culturală, gândind că-în ciuda 
aparenţelor-s-ar putea să fie, până-n măduva oaselor, rus adevărat 
("boierii" Kominternului vor şti să-i cânte pe această coardă a 
"patriei Rusia", tânăr)! Nu degeaba colegii de joacă îl poreclesc 
"prim ministrul” pentru aptitudinile sale! Ce-l apucă, totuşi, pe 
Richard să scrie ca adolescent versuri filosofice afectate?! Are o 
bună  premoniţie:"Eu însumi m-am  sortit/Peregrinării 
eterne/Pribeagului nu-i trebuie odihnă"... 


Aşa cum se află, cu atracţii ereditare de stânga, tânărul pleacă 
voluntar pe frontul războiului imperialist şi câşigă "Crucea de 
fier"cl. a II-a. Alt aplomb va avea astfel când va propovădui 
"revoluţia germană" în soldăţime! Şi totuşi, tânărul se cunoaşte 
bine, dacă istoria nu s-ar fi arătat stranie şi convulsivă, el e sigur 
că-urmându-şi vocaţia intelectuală -ar fi devenit un straşnic, 
cuminte savant, oricâtă vocaţie arăta pentru "munca politică”... 

Misia îl duce pe Richard în Orient (China, Japonia). Pătruns 
până-n adânc de această splendidă cultură chino-japoneză, 
deprinsă în chiar limbile originale,prin miriade de cărți, 
comunistul european reține mesajul poetului chinez străvechi Li 
Sian-iun:"Cutreierat-am ţara de la un capăt la altul/De amar de 
vreme n-am mai dat pe-acasă,/Căci ca şi odinioară, lancea şi 
scutul nu cunosc răgazul”...Da, Richard s-a cam săturat de 
Orient, de exotismul ostentativ al Pacificului, ar vrea acasă la 
Moscova, unde-l aşteaptă soţia Katia, unde poate citi din 
Maiakovski corecte aproximări ale relațiilor umane 
preferate:"Căci pentru mine n-are importanță/faptul că e din 
bronz/iar inima ca fierul rece"...Katia e fostă actriță, actuală 
brigadieră cu leafă modică şi iubeşte ca şi Richard cărțile. 
EI,"bătrânul corb" (vorba Katiei) se visează savant şi tată de 
familie în acest cuib tihnit. Şi în loc de acestea, trebuie să se 
fâțâie zânbăreţ printre naziştii din Tokyo, pe care-i detestă 
amarnic şi să se laude la tupeu relaţiile cu Himmler şi Goebbels! 
Îl apasă singurătatea... Măcar Katia să ştie că are bărbat de mare 
ispravă, fără alte amănunte şi să-l ierte că nu o distrează. Dar 
las'că ajunge ea directoare de fabrică şi-l angajează pe Richard 
curier! Dar deocamdată, lucrează la o carte comandată despre 
Japonia. 


Revoluţionarul de profesie, "bătrânul corb", se mişcă sigur pe 
sine, ochii săi albaştri sunt calmi, doar o cută de mâhnire a gurii 
îi trădează zbuciumul. 


URSS-ul nu vrea să explice de ce nu s-a putut pomeni 
numele lui Sorge, până în 1964, în scumpa lui ţară comunistă. 
Tare greu era şi după atâţia ani, de îndreptat o mârşăvie oarecare 
a lui Stalin. 


Dictatorul nu-i dispus să înghită valoarea superlativă a lui 
Sorge, una peste Mata Hari, Fraulein Doktor şi colonelul 
Lawrence!? Stalin pare chiar a crede despre Sorge zvonistica 
penibilă: un răufăcător, un dezabuzat cinic/alcoolic/afemeiat!? 
Toţi oamenii cu care a colaborat Sorge la Moscova au fost 
executaţi, în chiar splendidul apartament al şefului GRU Ian 
Berzin şi al frumoasei sale soţii spaniole urcă-pe scara de 

serviciu-într-o noapte a Marii Terori, agenţii Nihilului.Lesne, 
Berzin putea fi acuzat că a sabotat cu ajutorul preţiosului său om 
de la Tokyo! Câte un coleg, spion sovietic arestat la Moscova în 
1937, îl pârăşte pe Sorge ca agent german de dezinformare...Oare 
de ce nu mai trece ilustrul spion prin patria sovietică după 1935? 
Deplin suspect, poate deloc devotat Cauzei,un "emigrant". Şi 
aceasta suspicionează, încă din 1936, Stalin despre un om care-şi 
taxa toate faptele drept "sarcini de partid". Katia moare (de ce 
oare?) în 1943, exilată în Siberia. Iar Sorge a izbândit moral, prin 
rațiune şi inteligenţă, asupra diverselor forţe ale întunericului. 


Sorge oftează către colaboratori:"Am impresia că ne vom 
împotmoli aici! "Maşinăria a pornit inexorabil, reţeaua "Ramsai" 
şi-a cam încheiat misiunea, dar patria uită să-i recupereze... 
Poliţia niponă se va intimida în faţa bibliotecii lui Sorge. Cum şi 
despre torturi era informat, "şchiopul" se va comporta admirabil 
la anchetă.(...) 


cazul Ehrenburg 


În vara 1940, Nadejda Mandelştam îl întâlneşte prin 
Moscova, ieşit la plimbare cu câinele, pe Ilya Ehrenburg. Insului 
i-au dispărut ironia şi jovialitatea, obişnuite altădată. Ehrenburg 
arată disperat...În portretul pe care i-l va închina Picasso,după 
decenii de amiciţie, ţâşneşte energia.Unde s-a evaporat "energia" 
lui Ehrenburg? Făcuse îndelung impresie (mai mult europeană 
decât sovietică) de ins sarcastic, prompt, maliţios, franc, deloc 
reticent, atunci când e cazul, luminat omeneşte "parizian", 
amarnic luptător polemist cu aspecte mondialiste. 


Impresia de dincolo de granița sovietică stabilea un 
Ehrenburg neconstruit... Cum de scăpase la Marea Teroare un ins 
atât de ciudat? Amicul 


său Babel e arestat şi "recunoaşte" că a fost membru al unui grup 
ilegal, trotskyst, recrutat fiind de Ilya Ehrenburg.Pe această listă 
cu  "terorişti-ilegalişti" figurează crema culturii sovietice 
oficioase: Leonov, Ivanov, Kataev, Oleşa, Eisenstein, Mihoels 

ş.a. Ejos pregăteşte un proces grandios, dar-ciudat-Stăpânul nu 
dă undă verde! 


De fapt, omul se alienase din momentul semnării pactului 
Ribbentrop-Molotov. Se prăbuşise Europa, din Parisul ocupat 
ieşise, traversând Germania, strictamente datorită "pactului", 
umilitor. S-a schimbat tare acest om abătut, uite,e în stare să 
discute cald cu soţia(poate deja văduva...) unei victime a Terorii, 
vechiul amic Osip Mandelştam de care nu s-a interesat ani de-a 
rândul, dar acum şi-aduce aminte ca de-o certitudine de poezia 
aceluia, Viespile. Ehrenburg parcă şi-ar căuta rădăcinile în noul 
univers, halucinant pentru el... 


De fapt, şocul începuse în 1937. Teroare fusese tot timpul, 
soţii Mandelştam şi alţii trăiseră destule, dar Ehrenburg crezuse 
că după războiul civil, ţara sovietică trăise o viaţă rezonabilă, 
catastrofa apărând doar în 1937. Punctul de vedere al 
învingătorilor, însuşit şi de Ehrenburg în Parisul lui, de unde se 
mai repezea în URSS, unde nu era deranjat de lupta de clasă şi 
toate celea, îi era suficient să surprindă ce e nou şi pasionant 
acasă...Ilustrul cosmopolit şi tovarăş de drum universal ajunge să 
contrazică, cu aluzie la asasinarea lui F. G.Lorca în Spania 
turmentată din 1936, crima nu s-a întâmplat numai la Granada! 


Aşadar, măcar Teroarea din 1937 l-a sensibilizat pe 
Ehrenburg, se observa că se ţine tare la alte nume, însă în 
subiectul "dar Mandelştam" are totuşi de dat un răspuns. Tot 
cochetând cu "învingătorii", Ehrenburg adoptase o anume 
raţională şi sovietică nesimţire în subiectul Mandelştam: a scris o 
poezie contra lui Stalin, caută împreună cu Nadejda fundăturile 
vieții şi ratarea. Dar de acum, Ehrenburg va păstra ca reper 
moral poezia scumpului Osip Mandelştam. lar când va debuta 
războiul cu Germania, în 1941, abătutul şi derutatul îşi revine, 
sarcastic şi muşcător. Dar începuse să judece, cam cu întârziere, 
cum e cu oamenii obişnuiţi (între care Ehrenburg se include pe 
sine), pe care-i zgâlțâie turbionul istoric.lar războiul oferă 
tuturor, Ehrenburg inclus, o fraternizare specifică şi o sursă 
alternativă de dezastru şi eroism. 

Sigur, altădată populaţia Rusiei ţariste arătase o solidaritate şi 
simpatie către revoluționari, nu neaparat pentru că ar fi crezut că 
acestora le aparţine viitorul, dar pentru că aceste sentimente se 
înscriau într-un joc amuzant şi fără urmări judiciare, oamenii nu 
se temeau, doar o ştie bine Ehrenburg ca fost foarte tânăr 
revoluţionar. Dar apropo, domnia voastră cum ați scăpat, 
gospodin Ehrenburg? (nu atunci, că nu avea importanţă, ci 
acum!) Ştiţi, asta era o loterie, cade răspunsul tăios-nonşalant al 
ilustrului yesmen. E meritul lui Soljeniţîn că ridică o nedumerire 
asupra acestui caz şi asupra virtuţilor "salvifice" ale Sistemului. 
"Loteria" lui Ehrenburg avea numere însemnate şi în genere, 
când îţi dai seama la capăt de viaţă că ai sprijinit minciuna, nu 
prin "memorii" te justifici, dar prin curajul sacrificiului! (...) 


cazul Mihail Bulgakov 


Mihail Bulgakov e membru al partidului bolşevic, dar această 
opţiune nu-i viciază opera. Marele scriitor s-a deprins să adopte o 
atitudine aparte faţă de Stalin.(...) 


război 
oamenii se clatină... 


Viaţa sovietică s-a adaptat solid după primele luni de război: 
cine a trebuit să plece pe front-a plecat, cine trebuia să se fofileze 
cât mai în spatele frontului-o făcea, iar cine se cuvenea să ţină 
cârma-stătea la cârmă, dregându-se după beţie, zâmbeşte 
sarcastic Soljeniţin. Lagărele se adaptaseră şi ele, torţionarii îşi 
regretă starea iniţială de panică în care au fost în stare să 
cocheteze cu zekii... 


Se prefigurează încercuirea în uriaşa "pungă" de la Kiev. Un 
soldat sovietic se agită: o să crăpăm cu toţii, nu ne ajută nimeni, 
şefilor li se împleticeşte limba să pronunţe "retragere", nici 
tătucu'Stalin nu ne mai poate salva acum! Nu înseamnă că ne 
predăm dacă o întindem spre casele noastre, nemţii sunt 
civilizaţi...Şi ia mai slăbiţi-mă cu învăţătura marxistă, că sunt 
sătul de ea până-n gât. Fireşte că un camarad vigilent îl forțează 
să meargă înaintea lui,să piară "trădătorul" în luptă,în văzul 

tuturor. Sunt la hidrocentrala Dneproghes şi "trădătorul" piere în 
hău, s-a sinucis, sau l-a împins cineva... 


În situaţii complexe de front, cel căzut-aparent-în greşeală 
încearcă să-i recâştige sufleteşte pe camarazi:"Fraţii mei!", 
comandantul ajutând cu autoritate împrăştierea confuziei. 


Nu-i bai, şmecherii adevăraţi, plagă inevitabilă a unui regim 
închis, îşi devoalează prudent filosofia tutelară, rodul unei culturi 
personale modeste, de exemplu aplică personal în război-de 
regulă,cu succes- învăţătura lui Nietzsche:stirb zur rechten 
Zeit(=să mori la timpul potrivit) 


Încercarea unui om simplu, siberian de nădejde,cu experienţa 
războiului, de a prelucra nobil un adolescent din Moscova să 
devină un om învăţat şi cu educaţie aleasă-ca tatăl lui-, un 
adevărat om sovietic aşadar, se izbeşte de zâmbetul arogant al 
locuitorului din capitală faţă de ideaţia unui naiv de 
provincial!(...) 


Dacă nu îndestul anii anteriori, războiul obligă la devoalarea 
omului complex. lată câte un nămiloi de om, tace şi iar tace, 
măreț şi când este ironizat de camarazi. Ce face tot timpul alta 
decât să contemple lumea lui Dumnezeu?! lată, în bătălia 
Stalingradului, un comandant de baterie dezertează din teama de 
a nu fi acuzat de laşitate în luptă!? 


Într-o viziune optimizantă, oamenii de pe front devin mai 
simpli, mai curaţi la suflet, chiar mai inteligenţi. Sau poate că 
străluceau părţile bune ale luptătorilor, căci sovieticii se 
dezobişnuiesc în război să-şi mai judece semenii după criteriile 
anterioare obscure: dacă e amabil, ştie să susţină o conversaţie, 
dacă oferă bunătate atentă şi mai cu seamă dacă e corect 
politic... Apropierea morţii estompează vechile criterii. Iar câte un 
luptător de la Stalingrad se felicită că nici înainte nu-şi închipuia 
că le ştie pe toate! 


Unii cetăţeni sovietici, de exemplu cazacii de la Don, aplică 
legea talionului, Sistemul bolşevic le-a făcut rău, sub ocupaţie 
şopteşti la Gestapo numele comuniştilor locali şi ai agenţilor 

NKVD cu misiune, dând de lucru grupelor naziste de 
exterminare, ce acționau în spatele armatei germane. Sigur că în 
astfel de situaţii, argumentul "patrie" rămânea un bufeu 
propagandistic bolşevic. O situaţie morală cumplită trăiesc hiwis, 
acei prizonieri sovietici care trec de partea inamicului şi pe care 
câte cineva îi întreabă" Adică vă veţi ucide concetăţenii? N-avem 
de ales, dacă fugim înapoi la sovietici, ne vor trata ca trădători, 
dacă refuzăm să luptăm, ne execută germanii!" 


Cu toate acestea, cei care suferiseră teroarea Sistemului oferă 
surprize, dovedesc ataşament pentru patria ingrată. 


Chestia din Simonov= 


În schimb fac pocinogul oamenii de încredere. În încleştarea 
de la Stalingrad, dezertează într-o noapte dintr-o brigadă 
comandantul, comisarul şi destui ofiţeri din conducere,cică se 
duc să discute cu eşalonul superior, de fapt se retrag la adăpostul 
unei insule de pe Volga. Fireşte că dimineaţa, la sesizarea 
faptului, mulți soldaţi lăsaţi de izbelişte caută să ajungă tot pe 
insulă, iar germanii săvârşesc carnagiu. Militarii rămaşi la datorie 
se organizează şi rezistă unor atacuri germane furibunde, iar 
înalții dezertori nici nu se gândesc să trimită muniţie camarazilor 
părăsiţi, doar trimit şefilor rapoarte fictive, care trezesc repede 
suspiciune. NKVD-ul îi va judeca pe vinovaţi pentru 
"nerespectarea criminală" a unui aspru Ordin al lui Stalin, dat în 
vara cumplită a lui 1942. 


NKVD-ul şi komisarii simt apăsat împotrivirea oamenilor cu 
experienţa războiului. Prizonierii care se întorc într-un fel sau 
altul din captivitatea nazistă sunt sâcâiţi de bănuiala de laşitate şi 
trădare cu care-i năruie Organele, ca şi de "psihologia" de doi 
bani a acestora! 


Mai cu seamă intelectualii un pic naivi din război sunt 
înclinați să generalizeze: războiul face din omul bun, unul şi mai 
bun, iar din omul rău unul şi mai rău! S-ar zice că sunt vorbe 
drepte, sovietic vorbind, dar intervine aprecierea populară: nu-i 
chiar aşa netedă treaba, uite că şi omul bun începe să aprecieze 

ciudat: dacă Statul îşi permite să facă orice vrea cu soarta şi viaţa 
cetățeanului (parcă înainte de război a fost altfel?), nu cumva 
totul e o apă şi-un pământ prin moartea apropiată şi atunci poţi să 
emiţi şi tu pretenţii de la Stat, să ciupeşti ce poţi, să te laşi purtat 
de val... 


În viziunea unora de pe front, se întâmplă ca "binele" să-l 
înrăiască pe individ, iar "răul" să-l îmbuneze, faţă de cum 
gândea înainte de război! E de-ajuns să-ți aminteşti cum ai 
străbătut cu un grup de încercuiți vadul Niprului, în 1941, iar 
nemţii secerau de pe malul înalt cu automatele drept în ţestele 
bieţilor sovietici, cam cum izbeşti căpăţânele de varză cu 
tocătorul...Şi câte alte mârşăvii trăite şi după aceea... Ai dori să 
crezi, combatant iniţiat, că măcar după război-în cadru de fericire 
omenească-va câştiga partida. Binele luptătorilor adevăraţi, nu 
trişeria "trântorilor războiului", care vor să păcălească timpul şi 
adevărul. Numai "Binele" să fie valoarea Societăţii! 


Unii rămân cu o deprindere interesantă din anii de război: da, 
comandanții de pe front erau oameni crânceni, deschişi totuşi 
către îndrăznelile tinereşti ale subordonaţilor. Şi peste toate, 
senzaţia de libertate de la sfârşit de război, a plesnit armătura 
Sistemului, se găsesc de toate: idei, camere, femei. Marea 
îngrijorare a lui Stalin e aceea că, odată cu dezvoltarea simțului 
de răspundere individuală faţă de patrie, se întorc în indivizi şi 
ideile personale!(...) 


Fără voia sa şi a stăpânilor săi de la Kremlin, scriitorul Ilya 
Ehrenburg testează complexitatea sufletului sovietic în război. 
Nu doar că scrie, incitând la ură peste limitele admisibile fie şi 
într-un război crâncen, dar Ehrenburg vizitează adesea fronturile 
de luptă. La un moment dat, în 1943, renumitului comandant 
Bagramian i se raportează că în zonă au fost depistaţi într-un 
automobil 2 indivizi suspecți, dintre care unul pretinde a fi 
"Ehrenburg". Cere să-i fie adus individul, era într-adevăr 
scriitorul, arătare pitorească gârbovită, deloc milităroasă, cu ochi 
iscoditori, cu o bonetă soldăţească ţanţoşă pe chica grizonată 
rebelă, cu o tunică de bumbac şi pantaloni de călărie...E foarte 
emoţionat de tabloul luptelor, curios omeneşte, dar îşi urmăreşte 

încruntat duşmanul personal: "să vadă şi nemţii ce simţi când te 
retragi!" 


Şi totuşi, de destui slujitori sovietici de pe front se prinde 
greu cruzimea. lată, soldaţii de la Stalingrad glumesc unii de alții, 
se tachinează, spun anecdote şi bancuri, iar de femei şi-aduc 
aminte doar în caz de dispoziţie euforică, de exemplu când îşi 
primesc raţia de votkă... Cât priveşte ura vigilentă faţă de 
germani, rămâne la latitudinea fiecărui luptător sovietic din prima 
linie să hotărască. Ce-ar spune Ehrenburg dac- ar afla că un 
soldat rus, fost kolhoznik, fraternizează cu un soldat german într- 
o pivniţă poloneză unde i-a aruncat împreună o întâmplare a 
războiului. Suspiciunea rămâne prezentă între aceşti oameni 
cumsecade (Cine o fi stăpân acolo sus?"), dar e splendidă 
tentativa reciprocă de apropiere ...Dar nu e ca să fie, cei doi 
reintră în timp, adică se întorc la suprafață , redevin inamici pe 
viaţă şi pe moarte, iar rusul rosteşte blestemul final asupra 
războiului fratricid curopean!(...) 


Stalin 


Nu întâmplător îi place lui Stalin vorba medievală: "un om 
mort nu poate să mişte! "Credinciosul Mehlis, bossul 
propagandistic al Armatei Roşii îl pârăşte la Stăpân pe cutare 
mareşal, că are câte o "nevastă de front" în fiecare săptămână. Ce 
hotărâre drastică va lua Stăpânul? Stalin rămâne impenetrabil 
câteva clipe, zâmbeşte hâtru şi zice: "Să-l invidiem! "E acelaşi 
om care, chinuindu-se noaptea de lătratul unui câine la vila din 
Abhazia, îl cheamă pentru lămuriri pe şeful gărzii personale, 
generalul Vlasik. Acesta explică: gata, i-am gonit, era un 
nevăzător cu câinele lui. "Vlasik, adu-mi câinele", iar când i se 
aduce, Stalin scoate pistolul şi împuşcă personal animăluţul, 
avertizând: "Vlasik, data următoare, dacă se mai întâmplă, termin 
cu tine! "Vlasik dormitează ca un câine credincios la uşa 
cabinetului lui Stalin din Kremlin. Îţi trebuie un permis special ca 
să străbaţi coridorul spre apartamentul lui Stalin şi toată lumea 
care intră în cabinetul Stăpânului e controlată, zice-se că şi 
Molotov, "Numărul 2"!? 

De la o vreme au loc cam multe accidente de automobil cu 
demnitari ca victime, cum altfel dacă Stăpânul se ocupă personal 
de aranjarea accidentelor, discutând amănuntele cu ofițeri NKVD 
"specializaţi". Ce să mai spunem de otrăviţi...Litvinov, Cecenin, 
Krupskaia ş.c.l.dispar astfel, inclusiv câte o rubedenie a lui 
Stalin. Când îți dă mâna, ai zice că Stăpânul şi-o abandonează în 
mâna ta şi-i simţi oasele mici prin pielea aspră. Parcă ţi-ar spune: 
dacă am Puterea, ce nevoie mai am de reclamă?... 


S-a făcut mare caz de filmuleţul Dictatorul, cu Charlie 
Chaplin, dar ce să spunem de fratele bolşevic al lui Hitler? Stalin 
nu se joacă, e drept, cu globul planetar, doar contemplă noua 
hartă a URSS, care i se aduce la vila Kunţevo în 1945 şi mormăie 
cu grijă: ei, ia să vedem noi ce avem acum aici, în Vest ne-am 
rostuit bine cu Pribaltika, ceva din Polonia, Basarabia Bucovina 
de Nord şi un picuţ de Germanie, la Est am luat înapoi Port- 
Arthur-ul, jumătatea Sahalinului, insulele Kurile şi ceva din 
China, în Sud nu-i bine, le-a dat Lenin ceva turcilor în 1921 şi 
noi n-am mai recuperat, în fine am luat la Nord ce ni se cuvenea 
de la finlandezi.E bine...(...) final abs.-îndeosebi omul religios, 
cu experienţa războiului 


Se poate încerca o glorificare gnomică a harului unificator al 
religiilor? E tocmai ce încearcă un mărturisitor creştin din Gulag: 
"Esenţa lor constă în faptul, /Că şi-n a lui Hristos 
doctrină/Original e orice geniu". 


Nu numai cei de pe front, dar şi populaţia sovietică din 
zonele ocupate trăieşte experienţe cumplite, una dintre ele fiind 
lichidarea cetăţenilor evrei. Un inginer german va depune 
mărturie acuzatoare la Nurnberg asupra următoarei scene, dar nu 
trebuie să ni-i închipuim pe toţi băştinaşii insensibili: într-o 
familie numeroasă de evrei, în aşteptarea morţii, trupul unui 
băieţel se zgâlțâie de groază şi tatăl îl mângâie pe creştet, îi arată 
cerul şi-i tâlcuie ceva! 


Eşti un om din popor, siberian de nădejde de pe Enisei. Te 
întorci mutilat din război, nu-ţi este aminte de nimic, sufletul tău 
îndârjit n-are astâmpăr şi mulțumeşti în gând nevestei că te 

înţelege şi nu te sâcâie, deşi leneveşti toată ziulica pe prispă şi 
fumezi...Când te linişteşti un pic, te apuci de lucru ca paznic, sau 
păstor, iar când un prieten îţi încropeşte o mână ca o furcă de fier 
te sui pe tractor! Îţi refuzi calificativul de "erou", cu care te 
gratulează ziarele, doar pentru tine faci totul, ca să scapi de 
singurătate... 


O nu ştiu ce aromă veterotestamentară şi victorie a conştiinţei 
pătrunde chiar patosul bolşevic educaţional: ochii sunt o armă 
mai înfricoşătoare decât revolverul! Sigur, ochii cu care îndrepți 
chiar şi Sistemul...O anume conştiinţă rezistă în sovieticul om 
complex: într-o puşcărie oarecare, fătuca-gardian aduce pâine 
deţinuţilor în poala mantalei, desigur cerşind pentru cei mai huliţi 
dintre oamenii Sistemului, prin gestul ei răscumpărând amnezia 
ticăloasă a unei Societăţi. 


Un vlăjgan între două vârste, cu preocupări negustoreşti, în 
limita regimului. A primit destule decoraţii, dar nu pentru cea 
mai eroică faptă a sa de pe front, când a pătruns cu un camion cu 
flamură albă în tabăra inamică şi a detonat vehiculul, ucigând 60 
de germani şi salvând 12 vieţi de mici Ivani. Preotului-agent al 
Nihilului, îi impune respect acest om bun, care-spre deosebire de 
alți "buni" simpluţi, de jos-adaugă calităţi spăimoase chiar şi 
pentru un agent al Nihilului: e curajos, patriot, plin de voinţă şi 
complicat în duh, aşadar o piatră de încercare tare incomodă 
pentru Răul bolşevic! Cu bunul său simţ popular de rus creştin, 
ruşinează şi rafinamentul teologal...În privinţa vieţii omeneşti e 
sceptic, iar când i se pomenesc succesele regimului, aplică 
viclenia iurodstvo, scărpinându-se cu aer mirat şi comic în ceafă. 
Despot patriarhal, respectat profund în familie, ca şi în 
comunitatea largă, ba chiar şi de autoritatea bolşevică. Mereu 
implicat în societate de partea săracilor şi oropsiţilor. Epitrop pe 
faţă al bisericii, cititor fervent al textelor sacre, mândrul creştin 
nu se smereşte nici pe patul morţii. (...) 

Capitolul VIII: Viaţa de familie 


Un adolescent ia în public apărarea cuiva. Unchiul său, în a 
cărui familie creşte, îl repede meschin: "Mai rămâne să iei şi 
apărarea agenţilor Ohranei! "Băiatul îl priveşte calm şi-i 
răspunde: "De altfel, nu ştiu dacă n-ai făcut parte şi dumneata din 
Ohrană"...O corecție a mediocrităţii morale, nimic mai mult, dar 
adolescentul e bănuit de mentalitate prăpăstiosă , firească în 
epocă: "Creştem un şarpe la sân, ăsta o să se ducă într-o zi să ne 
denunțe". 


Profesorii sovietici le povestesc şcolarilor, în 1932, despre 
"chiaburii-călăi" care l-au omorât pe pionierul Pavlik Morozov, 
care l-a denunţat organelor OGPU pe tatăl său chiabur. Din 
ordinul lui Stalin, fiul denunţător de tată va ocupa un loc 
important în propaganda Sistemului, va avea statui în întreaga 
ţară! 


Pare o fabulă tocmai bună să ilustreze inexistenţa 
hermeneuticii Biblice (Cain & Abel...) în şcolile sovietice. 
Puştiul a fugit de acasă spre a-şi ucide tatăl cu mâinile altora, prin 
denunţ. Mă rog, ţăranii care-l lichidează pe micul turnător îl 
transformă într-un "Abel". Uite aşa îi pregăteşti pe şcolarii 
sovietici să denunțe eroic şi pe propriul tată, delaţiunea pluteşte 
în văzduhul ambient, împletită în duh unic cu ideologia! Statul 
primează chiar şi asupra individului-membru de familie. 


Sigur că seminaristul Stalin îşi aminteşte de Biblie: "Cine îşi 
iubeşte tatăl şi mama mai mult decât pe Mine, acela nu este demn 
de Mine". 


Istorioara presupus educativă cu Pavlik Morozov are, cu 
timpul, efecte neaşteptate asupra adolescenților, ei se pomenesc 
reflectând la raportul oscilant între familie şi istorie, parcă 
nedorind să pârască...Cu denunţul său, Pavlik Morozov cată a 
deveni doar o ficţiune a moralității bolşevice!(1) 

Tradițional, viaţa de familie rusă însemna cumva candoare, 
să simţi aroma ceaiului, foloseşti nu numai ceaşca, dar şi 
farfurioara adâncă din serviciul albastru-siniliu, cu care sorbi, de 
asemeni, melancolic. 


Cum să uiţi vreodată casa de profesor din Kiev, cu soba 
olandeză smălțuită din sufragerie, ce emana căldură înțeleaptă. În 
dreptul acestei sobe, recitai copilăreşte versete cumsecade despre 
Petru cel Mare, ascultând alţi membrii ai familiei: pendula din 
sufragerie şi ornicul de bronz din dormitorul mamei cu gavota 
susurată, ambele măsurând licărirea timpului scurs alene...Şi 
mobilierul cu catifeaua vişinie roasă şi paturile cu bumbi metalici 
şi câte şi mai câte! 


Familia ţărănească rusă vieţuieşte într-o autocraţie firească, 
de altfel proiectată până-n tăriile Statului... Conducerea celulei de 
bază aparţine, aşadar, celui mai vârstnic membru, bolşac-ul. Bine 
gândit din veac, bolşac-ul e obligat de cutume să se poarte 
echitabil cu membrii de familie supuşi autorităţii sale... 


Câte ceva din intimismul rus se păstrează şi sub bolşevici. 
Iată o familie obişnuită din Moscova, tatăl inginer a murit de 
răceală la Magnitogorsk, adolescentul creşte stând la masa de 
scris, citind o carte la lumina lămpii, în vreme ce mama roboteşte 
la bucătărie. E tare bine în aceste seri de iarnă. Dar un tânăr din 
Kazahstan hotărăşte că nu-i bine fără tată, el are familie 
completă: tată, mamă,l băiat,4 fete, când se aşează toţi la masă, 
parcă ar fi un pluton de oştire! Ca să nu mai pomenim de 
Kîrgâstan, cu bine conservatele sale idei de familie rurală:mama- 
"baibice", autoritară, dreaptă, deschisă, stăpână şi păzitoare a 
căminului. 


Cumsecădenia relaţiilor de familie cuprinde destule nuanţe. 
lată un tânăr cam uşuratic, fără preocupări serioase, pasăre 
călătoare...Se cam plictiseşte la şcoală, aşa că nu învaţă decât 9 
clase. Se înscrie la nişte cursuri de şoferie, apoi goneşte 2 ani cu 
taxiul prin Harkov, fredonând tangouri la modă şi făcând cu 
ochiul milițienilor. Băiatul poartă o jachetă scurtă, pantaloni largi 
de 30 cm. şi cămaşă de mătase, dispreţuieşte cravata...Cu 

prietenii petrece la serate cu fete,vin şi patefon, iar după chef îi e 
ruşine de mama bolnavă, are pentru ea un soi de afecţiune care 
frizează respectul. Acest şofer pitoresc se însoară devreme, la 
sfatul mamei, cu o fată drăgălaşă care-l iartă mereu după 
chefurile cu colegii de manivelă. 


În anii '30, regimul restaurează familia, sub titlul de "celulă 
sovietică”, cu tot apanajul mic-burghez, vai, ce aceasta îl 
presupune, moştenirea inclusă!(2) 


Generica "Matrionă", harica ţărancă rusă tradiţională, 
respinge pasiv tendinţele familiei personale şi ale obştii de a 
cădea în capcanele materialiste ale regimului, de exemplu de a 
creşte mulți purcei. Iar familia, ca şi obştea, ajung s-o trateze cu 
răceală şi sarcasm pe nonconformistă. 


Prin 1930, un mujik bătrân cugetă în tren: întreaga Rusie s-a 
urit din loc, ce mai!El a venit tocmai din ţinutul Baikalului ca 
să-şi vadă feciorul la Leningrad, dar nu-l află, poate a încurcat 
adresa, poate e plecat băiatul. De,a ajuns om mare acum!Dincolo 
de vorbele amărâtului mujik, tot la mediocre relaţii de familie ni 
se opreşte gândul... 


Familie rurală, din ţinutul Riazan. Mama vitregă îl tratează 
pe băiat de "tătar"(mama decedată fusese într-adevăr tătăroaică), 
parcă spre a-l separa de cele 3 fiice ale ei...Adulţii familiei 
imprimă o dată pentru totdeauna, drept unic criteriu de existenţă, 
chiverniseala. Băiatul e refractar la aceasta, el e suspect de 
gesturi idealiste, cum ar fi renunţarea la o carieră 
lucrativă,participarea la războiul civil de partea 
bolşevică,îmbrăţişarea unei cariere în Armata Roşie, pe salariu 
modest. 


Băiatul face carieră şi bătrânii săi ţărani speră de la el un 
oarece sprijin (deşi se strecuraseră cu abilitate în anii cei grei), 
dinspre fete nu-i nădejde, doar erau "materialiste". Culmea că 
ofițerul chiar promite sprijin, fără a-şi consulta nevasta! Dar 
ofiţerul cade victimă Marii Terori, ţăranii nici nu se gândesc la 
asistență morală, singura mirare a tatălui fiind aceea a marilor 

cheltuieli făcute de bietul Stat cu cărarea fiului tocmai în Kolâma 
şi eliberarea după 4 ani, nicidecum cauzele arbitrariului!? Bine că 
a revenit băiatul, deci şi ajutorul .Şi apoi, nu-i aşa , cine-i papă 
pensia unuia care moare pe front, de pildă cogeamite general ca 
fiul, fără nevastă şi copii?(3) 


Ce se întâmplă în familiile tarate, de foşti, de kulaci, de 
duşmani ai poporului? Lenin dă deja semn, fără a preciza 
generalizarea în Sistem: te desparţi de cel de care s-a despărțit 
partidul! Nu-i de mirare că în anii Marii Terori plouă cu astfel de 
anunţuri în presă şi în viaţa publică sovietică: "Eu, cutare, 
începând din ziua cutare , îmi reneg tatăl şi mama ca. Era plata 


dreptului-------------------------------------------------------------------- 
---- ??? 


Un oarece secretar regional de Komsomol bate recordurile 
vremii, făcând un apel atroce la izgonirea din rândurile tineretului 
comunist a odraslelor duşmanilor poporului, ca ura împotriva 
acestor pui de năpârcă să clocotească în Komsomol şi mâna să nu 
tremure! Sunt arestați o mulțime de tineri şi adolescenți, pe a 
căror scăfârlie pogorâse altădată a alint laba unor Lenin, Lenin, 
Trotsky: puii Zinoviev, Kamenev & co. În cel mai bun caz ei 
ajung în lagăre. 


Se petrec şi dezavuări paranoice între membrii de familie: un 
tată vitreg, vechi activist sindical, este arestat în Marea Teroare, 
iar mama este exclusă din partidul bolşevic. Prompt, tatăl cel 
adevărat, comandant de brigadă la NKVD (fireşte, un pic 
retrogradat pentru rubedenii indigeste...) se dezice nu doar de 
fosta soţie, mă rog, dar chiar şi de băieţelul său de 4 ani, ce 
stătuse în grija unui duşman al poporului!? 


Iată-l pe Postişev, liderul bolşevic al Ucrainei, membru de 
partid din 1904, vajnic tovarăş şi călău. E pârât la Moscova 
pentru aroganță şi mutat disciplinar la o regiune. Aici 
desfiinţează 30 de comitete raionale, tratându-i pe toţi membrii 
de "duşmani ai poporului”. Intervine însuşi Stalin, taxând de 
"provocator" zelul acesta dement. Tovarăşul e trimis acasă. 

Încep tracasările pe linie de partid şi individului i se 
sugerează-ca din partea lui Stalin-să-şi curme singur suferinţa, 
dar capsomanul refuză, făcând-o pe demnul. Fiului, pilot de 
încercare, venit în vizită la părinţi, Postîşev îi oferă varianta sa, 
exemplar de morală...Mama îşi sfătuieşte fiul să-i vândă la o 
adică, pilotul refuză ordinăria. Noaptea, sunt arestaţi toți, tată, 
mamă şi cei 2 fii. Bietul călău exoflisit pleacă în papuci de casă. 
Tatăl, mama şi pilotul sunt executaţi, iar fiul mai mic e trimis în 
lagăr. 


Principiul criminal e simplu: ajunge la Molotov lista cu 
soțiile duşmanilor poporului, condamnare la 10 ani de lagăr şi 
bestia din preajma lui Stalin subliniază câte un nume, notând 
"pedeapsa cu moartea”. Cum de ce? Peste ani, bătrânul Molotov 
se explică: era necesar ca aceste femei să fie izolate, chiar 
lichidate, spre a nu se produce demoralizare şi agitaţie!?(4) 


familiile de ştabi rupte de Stalin 


Fiind el fără soţie, Stalin parcă nu suportă viața normală de 
familie a tovarăşilor săi de vârf. Stăpânul o trimite în lagăr pe 
soţia lui Kalinin (formal, şeful statului sovietic), unde ea 
controlează de păduchi lenjeria zekilor înainte de spălare. 
Prăpăditul de Kalinin mereu şi zadarnic se ruga de Stăpân să-i 
elibereze soţia. La fel, o trimite Stalin în GULAG şi pe soţia 
secretarului personal, Poskrebiîşev şi tot în van implora şi acela. 
Mai târziu, va fi înhăţată şi soţia lui Molotov, vajnică bolşevică 


evreică. 


O păţeşte specific Buharin, în fond trebuia să aibă fler asupra 
soartei sale ireversibile şi să se sinucidă, dar avea o soţie foarte 
frumoasă şi un copilaş şi n-a îndrăznit. Ce să-i faci, dumnealui a 
ales, ar putea filosofa Stalin. 


Însuşi zbirul NKVD-ului, Ejov, îl anunţă în cumplitul an 
1937 pe mareşalul Budionnii că trebuie să-i aresteze soţia: 
cântăreața de la Bolşoi vizitează cam des ambasadele din 
Moscova şi e posibil să fi devenit spioană!? Şi ilustrul cavalerist 
îşi conduce soţia la Lubianka, ea rămâne, iar el tace ca şi altădată 

la gesturi de Teroare, cel mult mârâind un "Să-i ia 
dracul!"Cântăreaţa se va întoarce acasă după mulți 
ani,plângându-şi mizeria,violurile etc., iar mareşalul crezând-o 
alienată. 


Când va fi arestată şi soția lui Molotov, Numărul 2 schițează 
umil o întrebare şi Stalin o face pe mironosița: "nu ştiu nimic, 
Veaceslav, m-au arestat şi mie toate rudele!?" 


Probabil un caz sinistru record se petrece cu familia 
mareşalului Tuhacevski. Nu doar că a fost rapid represat capul 
familiei şi fiica studentă exclusă din Universitate, iar soţia 
arestată şi ulterior împuşcată în Kazahstan, dar au fost arestaţi 
toţi cei 6 fraţi şi surori, cu tot cu perechile conjugale. Nu au fost 
uitaţi nici numeroşii minori ai familiei Tuhacevski, toţi trimişi în 
case de copii şi cu nume de familie schimbate. 


În fine, bătrâna mamă a mareșalului a fost văzută un timp cerşind 
prin Astrahan, murind apoi în mizerie şi disperare. Şi totuşi, 
falnicul Tuhacevski vinovat de represiunea sângeroasă a 
marinarilor de la Kronstadt şi a ţăranilor răsculați din Tambov, 
culegea doar ce semănase. (5) 


Stalin în familie 


Revoluţionarul hăituit Stalin se căsătoreşte în 1905 şi are-din 
punctul său de vedere, conservator, o căsnicie fericită. Mă rog, în 
propria casă tânărul nu aplica principiile firoscoase ale ideologiei 
sale, de alde egalitatea între sexe ş.a. Fata e gruzină, cuminte, 
ascultătoare necondiționată de bărbat şi evlavioasă. Cultul gruzin 
al femeii ca sclavă a familiei, e respectat şi de diverşi social- 
democrați de-ai locului! 


Rezultă şi un băiat, Iakov, născut în 1907, ultimul an de viaţă 
al mamei, dar tatăl-în complicitate cu biserica locală-îl declară 
născut în 1908, probabil spre a fi luat mai târziu la armată... 


În toamna 1921, Stalin ţine să-şi aranjeze căminul la 
Moscova, el aşteaptă naşterea unui copil şi vrea să-şi aducă lângă 
sine şi fiul uitat. 

Se naşte copilul aşteptat (Vasili) şi Stalin-fără explicaţii-cere un 
apartament "liniştit". Lenin personal îi repartizează camerele 
istorice, "de gală", din Palatul Mare al Kremlinului, Trotsky face 
scandal, în fine un camarad îi cedează Gruzinului apartamentul 
său...Lenin se îngrijeşte tandru de odihna lui Stalin la vilă şi-i 
propune s-o ia de soţie pe sora lui, aflând cu uimire că Gruzinul 
deja are o soţie şi familie! 


Viaţa de familie în apartamentul de la Kremlin e tulbure... La 
12 ani, laşa seamănă cu fotografiile lui Stalin tânăr, doar că are 
faţa îndulcită de aportul matern. Ca mulţi băieţi ai turbulentei 
epoci '20, Iaşa s-a apucat de fumat. În tată se trezeşte propria 
copilărie, cu severitatea deraiată a beţivului de Visarion...Aşa că 
Papaşa, care de altfel nu-şi scoate pipa din gură, îi administrează 
băiatului pedepse draconice, aşa că laşa ajunge lepădat pe casa 
scării, de unde-l culege familia Trotsky. laşa e speriat şi pronunță 
răspicat, cu accent gruzin: "Tata e nebun!" 


La începutul anulor '30, Imperiul Roşu e zguduit de lipsuri, 
mai cu seamă Ucraina traversează flagelul foametei. Stalin suferă 
de o cvasitotală singurătate politică...Nadia află de la părinţi şi 
anturaj grozăviile ce se petrec în spaţiul rural şi-i relatează 
soţului, desigur depăşind naivitatea, poate cu comentarii acide. 
Stalin îi interzice Nadiei să se mai vadă cu mama ei, mai cu 
seamă în incinta Kremlinului! 


Dar la o petrecere, la Voroşilov sau la Gorki (cel puţin aşa 
află Trotsky în exilul său...), Nadia îşi înfruntă teribilul soţ în 
public, iar Stalin o înjură murdar, cu mulți martori. Nadia pleacă 
în trombă acasă şi se sinucide. 


Au urmat câteva amante. Să fi fost Stalin căsătorit o vreme cu 
Roza Kaganovici? Dacă până şi o astfel de chestiune era secret 
de stat... 


Cu ocazia Marii Terori, Stalin s-a gândit să pună ordine şi în 
familia sa, rudele ambilor soţii şi în genere persoane legate de 
îndepărtatul "Koba". Se ştie că s-a intervenit uneori la Stăpân 
măcar prin fiul său Vasili, unele rude încă îl mai cred-şi când le 

dă târcoale laţul- tot "bunul Iosif", dar Stalin nu se explică mai 
mult cu rudele sale decât cu orice altă persoană, Teroarea se 
cuvine a fi impersonală. Iar de-alde Vasili să înceteze cu 
rugăminţile... 


Una din rubedenii ţine un jurnal, cumva naivă şi oportunistă 
cu ea însăşi, ea va fi împuşcată ultima din familie. Alţii mor, în 
deplină vigoare, cu o suspectă faţă cianotică...Degeaba ajunseseră 
unele rubedenii ale lui Stalin să ocupe apartamente splendide în 
celebra "Casă de pe Splai". 


În 1934, cumplitul Stăpân al Imperiului Roşu primeşte o 
scrisoare ciudată: "Îţi ordon să-mi permiţi să merg cu tine la 
teatru sau la cinematograf", incredibilul mesaj e semnat "Stăpâna 
casei, Svetlana"! 


Mica Svetlană îndeplineşte şi misiuni "politice", de pildă 
apare la masa intimă a tăticului ei cu Churchill, în 1941. Ce 
seamănă cu Diana mea roşcata asta, se înduioşează Churchill. 
Svetlana îndeplineşte pe lângă tătic şi înaltul oaspete oficiul de 
gazdă, învârtindu-se în jurul mesei, mai stă un pic şi se retrage 
cuviincios. 


În februarie 1937, rubedeniile lui Stalin vin la Kremlin 
pentru ultima oară, sărbătorind ziua de naştere a Svetlanei. Vine 
şi Iakov, pentru prima dată în public cu soția. Culmea că 
Stăpânul însuşi lipseşte, e ocupat cu o Plenară importantă, dar 
probabil e şi sâcâit de imbecilitatea unor rubedenii!? Persoanele 
mai sensibile din familie cred că "Svetocika" îl compensează de 
toate pe celebrul ei tătic. (6) 


în război 


Normal că şi acest segment al "vieţii de familie” avea de dat 
un examen sever în anii războiului. În Leningradul asediat... 


Pleacă la război şi băieţii ştabilor, fiul lui Hruşciov-aviator- 
piere în luptă la începutul războiului,într-o luptă disperată. 

El pe front, ea acasă...Soţul de pe front îi scrie câte un mesaj 
ciudat: "În vis, nu-ţi sunt credincios, dar în viaţă sunt altul"...Ce- 
o fi vrând să comunice?! 


= Chestia cu soţia asmuţind: "Sării, un evreu"... 


Pe unii, războiul îi face să redescopere o fericire pierdută, sa 
rătăcită, membrii familiei, cuplurile se înţeleg mai profund... 


Un locotent demobilizat la Tallin, se întoarce acasă, într-un 
oraş oarecare. Îşi găseşte nevasta căsătorită cu un altul. Întâi vrea 
să-i împuşte, apoi cinează şi este condus la gară de cei doi. Omul 
va pleca la Tallin, vorbind singur: când te gândeşti că şi pe el tot 
Petia îl cheamă. 


În unele familii, prin plecarea tânărului în armată, relaţiile 
soacră-noră aproape explodează. Capul familiei, rămas acasă, 
află mai multe perfidia feminină decât cunoscuse din 
Shakespeare! Câte patimi sălăşluiau ascunse într-o mică familie 
de muncitori, aparent model de simplitate, pace şi armonie... 


Există şi aspecte fragede? Neîndoios. lată pe un soldăţel 
ajuns la Berlin. Şi-aduce aminte cu fală cum lucra la o mină din 
Ural ("Am crescut pe aur"), cum repara voluntar câte o maşinărie 
defectă, cocoţat în vârful ei. Jos, îl veghea galbenă ca ceara, soţia. 
Acum, deşi se dădea drept cocoşul familiei, îi cumpără femeii 
sale panglicuţe şi ilustrate de la magazinul militar. Când o luase 
de soţie, fătuca nu împlinise 15 ani, se ruşina să se arate 
însărcinată, iar când i-a sosit sorocul să nască s-a atârnat de gâtul 
bărbatului, de-i pârâiau acestuia vertebrele...Adică au îndurat 
împreună necazurile. Acum, fătuca îi trimite bărbatului scrisori 
cuviincioase, un pic hâtre!(7) 


generalităţi 


Spre onoarea lor, unele femei sovietice nu ţin să-şi 
întemeieze fericirea pe dominație în cuplu, părându-li-se absurdă 
inegalitatea spirituală pe care ar ascunde-o o astfel de relație. Nu 
convine acestor femei că soţii se complac în rolul celor slabi şi 
deterioraţi nervos! —şi cruţă fiul mare de adevărul despre tată? 


263 


Nici nu-i nevoie, pentru băiat, o astfel de femeie simte dragoste, 
nu milă.(8) 

Capitolul IX: Relaţii interumane. Intimitate, vecinătate 


Rusia veche, cu toate laturile ei întunecate şi lipsite de feerie, 
încă mai cultiva relaţii de încredere între semeni. Cu toate că 
poliţia secretă ţaristă (Ohrana) racola apropiaţi din anturajul 
suspecţilor,  săvârşind-în jargonul profesional umoristica 
"iluminare interioară"! Din Nord-Piter şi Moscova-fug după 
Octombrie Roşu bancherii şi talentații oameni de afaceri, 
avocații, negustorii şi demnitarii de stat,lăsându-şi bunurile şi 
logistica în mâinile unor ajutoare de nădejde, misterioşi 
administratori, cu instrucţiunea fermă de a păstra legătura cu 
oamenii înfiorătoarei Puteri noi. Aceasta-i Rusia veche...Dar ce 
propune Rusia nouă? 


În 1918, vreo 300 de soldaţi ai unui regiment din Armata 
Roşie se organizează într-o comună originală: nimeni nu posedă 
ceva personal, tot avutul-haine, încălțăminte ş.a.-e considerat bun 
de folosinţă comună, solda şi tot ce primesc de acasă se pune de 
asemeni la bătaie. Aceşti oameni se dovedesc foarte ataşaţi şi în 
luptă, dar eroii războiului civil adesea mor, sau sunt schilodiţi. 
De ce suspină Esenin, în 1918: "Pe unde eşti tu, simplă bucurie, 
/Ca mult iubind nimic să nu doresc?" 


Regimul suportă şi provocări mai subtile: în Sudul luxuriant, 
undeva între Soci şi Hosta, se instaurează îndată după războiul 
civil o comună perfectă în materie de producţie şi distribuţie, 
îndeosebi aceasta din urmă era atât de cinstită cum nici după un 
veac de moravuri sovietice elaborate nu s-ar fi putut visa! Dar 
vai, membrii "comunei" erau prea de tot insuportabili prin 
asimilarea lor culturală, prea religioşi în amestecul lor de 
baptism/tolstoism/yoga, aşa că această "comună criminală" a fost 
hăcuită, căci nu putea aduce fericire poporului de oameni noi!? 


Doctorul Jivago aduce cu sine, în Moscova anului 1922, un 
flăcăiaş de la ţară, băiat bun, posibil suflet apropiat şi leac de 
singurătate. Cei doi se împacă bine o vreme, e epoca NEP-ului, a 

liberei iniţiative....Dar vine un moment când prietenia adultului 
cu flăcăiaşul rural se răceşte. Puiul de ţăran evoluează 
remarcabil, n-a mai rămas nimic să amintească de băiatul sărman, 
ciufulit, zdrenţăros şi în picioarele goale, nimic din felul de a 
gândi şi vorbi. Îl atrag pe flăcăiaşul ager limpezimea şi 
transparenţa adevărurilor proclamate de revoluţie, iar stilul 
obscur şi imagistic de vorbă şi comportament al doctotului Jivago 
îl şochează pe tânărul întreprinzător (şi-n NEP se descurcă...) ca 
un soi de voce a Păcatului, lunecoasă, conştientă de propria 
slăbiciune, condamnată pentru neadecvare. 


(I)Luminată observaţie. 


Există un motiv de vigilență a acestor inşi confuzionaţi: foşti 
funcţionari ţarişti se fofilează cu abilitate, camuflându-se de 
minune profitând că Republica Sovietică nu posedă încă o 
evidenţă limpede a populaţiei şi nici cărți de muncă unice, aşa că 
te trezeşti ca vecini cu tot soiul de cetăţeni suspecți! O cohortă de 
drept-gânditori îşi denunţă vecinii la Organe şi acestea primesc 
cu satisfacţie turnătoria "rapoartelor de luptă" cetăţeneşti. Uite, se 
ascundea la Moscova o reţea a foştilor jurişti guberniali, dar un 
găgăuţă amator de ordine păstra lista, aşa că sunt arestaţi şi 
împuşcaţi de OGPU. Nu-i de joacă, nu se cuvine ascunsă fosta 
origine socială (îndeosebi cea nobilă) şi mai cu seamă actuala 
situaţie socială... 


De la caz la caz, pot fi şi atracţii idilice în convieţuirea 
viscerală, oftează Maiakovski: "Nu ştiu/urşii de plâng,/.../Chiar 
aşa, fără milă de sine/ei, /pe drumuri,/ tot mormăie-a jale/Ca şi 
Balşin de prin ziduri vecine/mârâindu-şi protestele sale". 


În Moscova de după 1922, doctorul Jivago-mai proprietar 
decât oricine, în casa comună-suportă, după o scurtă perioadă de 
amabilitate şi tatonare, apelative dure din partea nou-veniţilor, 
repede edificaţi asupra statutului incert al doctorului: Jivago 
devine "împiedicat", chiar "nerod" pentru vecinii convieţuirii la 
comun. Să nu i se rănească bietului om sentimentele, după 
cerința fetiţei mârlanului? Ca şi cînd i-ar păsa cuiva de 
sentimentele dumitale!?(2) 

Redusă uneori la extrem, acuzarea în câte un proces pretinde 
uşi închise, pentru a recunoaşte că: da, ne-am dus acolo trimişi de 
OGPU, spre a spiona familia X! De ce ar fi prea bune relaţiile de 
proximitate? Doar statul poliţienesc-capitalist a fost înlocuit cu 
statul-vigilenței-de- masă, în care tocmai publicitatea măsurilor 
represive împiedică injustiţia !? Uiţi, ca individ, că-n cutare 
împrejurare nu te-ai comportat ca un vajnic drept-gânditor al 
Sistemului? Se găseşte vreun trepăduş să-ţi amintească: "Dar nu 
uităm noi!" 


Atunci de ce să ne mai mirăm că în pelerinajul său voit 
inițiatic prin iarna moscovită 1926-1927, naivul înţelept Walter 
Benjamin nu descoperă decât un oraş îngheţat în toate sensurile, 
văzut ca o nălucire prin geamurile modestelor tramvaie, oamenii 
înşişi au doar consistență spectrală, umbre care "joacă" în iarna 
bolşevică. Şi dragostea pare spectrală, sau aşa îi apare străinului, 
nededat la codul misterios local?! 


O bolşevică bătrână, nu neaparat profitoare a Sistemului, nu 
doarme o dată toată noaptea, de amarul replicii unei vecine de 
apartament comun: ciudat, de unde are fiica dumitale rochie din 
străinătate, poate în schimbul trăncănelilor dumitale!? Fiica îşi 
sfătuieşte flegmatic mama să nu se sinchisească de bârfe şi, 
oricum, să nu mai împrumute scârbelor cârcotaşe preţiosul 
ceainic electric... 


Oarece bune rezultate în relaţiile interumane se obţin în 
marile colective, uzine ş.a. , aproape toată lumea se 
cunoaşte,munca împreună a mii de oameni duce la o solidaritate 
exemplară. Să fi avut dreptate Marx? Regimul face tot posibilul 
ca această solidaritate omenească să nu alunece în direcţii 
nedorite politic. 


Aflat în URSS până în 1929, Trotsky apreciază că-deşi viaţa 
politică şi relaţiile personale sunt otrăvite de denunţuri, încă se 
păstrează oaze numeroase de încredere reciprocă între oameni. 
Poate doar în cerc restrâns, altfel e riscant să-ţi faci apariţia pe 
stradă şi în locuri publice ca arătare anacronică, refuzat de 
Sistem, de pildă o "cioară" de preot. 

În vremea Marii Terori, dacă în apartamentul comun e arestat 
cineva, vecinii nu se arată în ruptul capului, deşi e zgomot. lar 
dimineaţa, stând la rând la toaletă/baie, aceiaşi vecini îşi ascund 
privirile de rudele celui arestat, de altfel nici membrii de familie 
ai victimei nu se uită la nimeni, au devenit ciumaţi în ochii 
colectivităţii şi curând vor dispărea şi ei în noapte! 


(...) pe fondul "pactului" şi a presimţirii războiului 


Totul în mişcările oamenilor sovietici pare a depinde de 
comunicatele de război germane, cu discursurile şi tratatele 
anunţate de presă şi radio. S-ar zice că oamenii au devenit mai 
certăreţi, iar relaţiile de prietenie şi bună vecinătate sunt supuse 
la grele încercări. În majoritate, certurile se iscă de la evaluarea 
puterii Germaniei şi a atitudinii ce s-ar cuveni adoptată, în 
subiect, din partea unui cetăţean sovietic drept-gânditor. 


Turnătorii au un subiect gras de pârât şi Organele vor 
monitoriza ani mulţi de acum înainte ce pălăvrăgesc îndeosebi 
după vara 1940 cetăţenii prea rezonabili: regimul sovietic nu prea 
pare pregătit de război ; sovieticii oferă grâu cu ghiotura 
Germaniei naziste, iar aceasta ţine o groază de trupe 
amenințătoare la frontierele sovietice, cum vine treaba asta!? 


Eşti o agentă sovietică în Germania, strângi într-un plic 
informaţii preţioase despre adevăratele intenţii ale Germaniei 
naziste față de URSS şi alegi de nevoie soluţia hazardată de 
transmitere a plicului: te duci la ambasada sovietică şi vrei doar 
să transmiţi neutru documentul, vorbind nemţeşte cu diplomatul, 
dar brusc ţi-e drag acel rus i te adresezi cu cuvinte calde ruseşti 
şi-l îmbrăţişezi! Ai dat peste un ins nuanțat, capabil să-şi 
contrazică un coleg: nu, nu-i vorba de o damă zurlie, e altceva... 


(...) în vreme de război 


În sferele militare înalte comandanții sunt extrem de 
suspicioşi, fenomen morbid în reacţii semnificative: când un 
expert stat-majorist umple harta cu semne, un comandant nou 
venit îl acuză de "trădare", căci vezi bine exagerează forța 

inamicului german! Din fericire, până şi politrucii locului au 
oarecare bun simţ. 


Chiar tinerii care-şi suspicionau înainte colegii, simt acuma 
fecţiune către ei, chiar impulsuri de prietenie şi încredere 
paraideologică! (...) 


Nu s-au ameliorat semnificativ relaţiile de vecinătate, cel care 
gândeşte cu voce tare e neaparat implorat patetic să vorbească 
mai încet, iar cei care ascultă sunt rugaţi să ierte. Mereu câte un 
colocatar mai înfipt ameninţă la bucătăria comună că-şi va trimite 
vecinii "la răcoare", turnătoria e desigur la înălțime... 


În îngrămădeala apartamentelor din Moscova mereu 
izbucneau certuri veninoase: o tânără lasă murdărie peste tot, o 
muiere isterică e indignată că vecinul care lucrează noaptea, face 
gălăgie când se întoarce acasă, alt vecin nu dă educaţie 
"diavolului împieliţat" de băieţel ş.c.1.Î n vreme de război, parcă 
s-au mai aplanat scandalurile, deşi toţi au motive de nervi şi stres. 
Îi leagă megafonul ("farfuria") din coridor, cu ştiri de război, dar 
şi bucuriile şi necazurile ce sosesc unuia sau altuia de pe front, 
devenind comune. 


Relaţii interumane? lată nu vrei, ca tânăr, să porţi hainele 
unui semen de generaţie mort în război, pe care tatăl aceluia te 
conjură să le accepţi. 


Ca foarte tânăr combatant întors de pe front, ai vrea relaţii 
mai deschise între oameni, să înceteze atitudinea atâtor cetăţeni 
corecţi de mituire a unor jigodii, dar vine din preajmă o 
înţelepciune suspectă: cică ticăloşia o vei nimici prin fapte şi 
dovezi, nu prin simple sentimente. Oare? 


(...) fin.abs. 


Înţelepciunea rusă din veac fixa-în materie de vecinătate un 
cadru prudent al individualismului de oportunitate: să nu dai 
buzna într-o mânăstire necunoscută cu propria ta carte de 
rugăciuni! Şi lui Stalin îi place această vorbă din veac... 

Bun duh apoftegmatic, atemporal, oferă poeţii Ivan Golubnici 
şi mai cu seamă Serghei Gloviuk: căminul e "cuib apărat", deşi 
disperarea ţese pe la colţuri, dar femeia din preajmă induce 
"dragoste subînţeleasă” şi totuşi "lungul sunet de ceasornic/ce 
merge înspre nicăieri" alarmează fiinţa. Ce vine dinspre exterior? 
Fermentate miasme subpământene, "triste strofe/Din poeme- 
agitatoare, ponosite şi uitate", cântec uitat de realul social,oricum 
ignorat de istoria intimă ca un damf pernicios. (....) 

Capitolul X: Ierarhii. Viaţă de societate 
(Societate, ierarhii, viaţă publică) 


Din semi-exilul său italian, Gorki crede în 1925 că tare i-ar 
trebui Societăţii sovietice-nevoie vitală-ironie,pe lângă un strop 
de umor...Dar Sistemul n-ar putea tolera ironia internă şi rămâne 
de văzut cât şi cum va suporta ironia individuală,excentrică.În 
1918,la Moscova, Ilya Ehrenburg publică volumul de poezii 
Rugăciune pentru Rusia, după care se complace într-o atitudine 
de  neimplicare ideologică.Dar nu-i lipseşte ironia vag 
îngăduitoare asupra evenimentelor şi observă amica Nadejda 
Mandelştam,nici nu-i rămânea altceva categoriei lui Ilya,căci 
ironia rămâne singura armă a celor neajutoraţi! 


Nu prea e evidentă "ironia" noului regim, dar e evidentă 
chiar şi pentru devoţii mai inteligenţi insolența bolşevică 
înveşnicită: ce rizibilă apare-de la distanţă-"sărăcia democratică", 
uite că bolşevicii distribuie misiuni pe zeci de ani, de fapt ţintind 
pe sute de ani. Nu-ţi convine năruirea individului în "masa 
colectivă"? Strecoară-te, de se poate, în segmentul special al 
vulturilor! 


Se ascultă îndemnul la ironie? În 1935, la o petrecere dată 
de Kremlin cu ocazia îmbunătăţirii relaţiilor sovieto-franceze, 
atrage atenția oaspeților parizieni  impunătorul mareşal 
Tuhacevski, pare-se că exploatat de regim la înaintare, cu ocazia 
întâlnirilor cu străini de calibru. Mă rog, o ofensivă a surâsului, 
în care Stalin apare ghiduş, Voroşilov european nevoie mare, iar 
Kaganovici natural, adică scrâşnit! Tuhacevski păstrează un 
impozant stil rusesc, vieux style teribil de epatant pentru nişte 
oaspeţi francezi... Mareşalul stă tăcut, mereu 
deoparte,contemplând adunarea cu un aer cumva distant. 


Şi ce dacă măreţul Tuhacevski are "vieux style"? El nu e 
"Societate" sovietică, nici "viaţă socială”, e doar-în ceea ce-l 

priveşte- vremelnică "Ierarhie". Şi oricum, în sferele intime ale 
Puterii se ţine cont numai de Ierarhiile controlate de Aparatul 
Birocratic, acelaşi care l-a ridicat şi pe Stalin însuşi, cam în 
vremea când NEP-ul a creat nu doar confuzie între militanţii 
bolşevici, dar şi promițătoare contradicții sociale! 


Peste tot şi toate apasă un vechi proverb rus, ambiguu: 
"merge moara, scoţi făină”. Un bun tovarăş de drum al 
bolşevicilor, francezul Jean Richard Bloch are vreo intuiţie de 
artist, îşi notează vorba în agenda personală şi cere traducerea. 
Poate că tocmai acest proverb dirijează "viaţa de societate" 
sovietică, una cu evident substrat terorist. 


Ochii unui străin atent observă o fată de 25 de ani, activistă 
de Komsomol, nu tocmai reuşită fizic, dar de o frumuseţe 
robustă. S-ar zice căşi fizic aparţine, vădit, aristocrației 
muncitoreşti:dinastie de țesători de la "Trehgorka" din Moscova. 
Are prestanţă şi caracter. Dar ce loc poate ocupa acest gen de 
oameni în ierarhia sovietică, ne putem întreba? "Aristocraţia 
muncitorească" cată a fi doar o bază de sprijin pentru Birocraţia 
bolşevică, care-i face "eroi ai muncii”, îi decorează şi le 
răsplăteşte fidelitatea politică prin privilegii.Încă o ţintă pentru 
ura populară meritată.(1) 


Din feminitatea foştilor nobili & ofiţeri, OGPU selectează 
dame atrăgătoare şi pline de vechi calităţi, numai bune de 
turnătoare. Ele depăşesc orice randament imginabil, creînd 
hecatombe în vechiul high life, care nutreşte deplină încredere în 
aceste emisare agreabile. O celebră turnătoare a fost prinţesa 
Viazamskaia, de altfel şi fiul i-a călcat pe urme, mai întâi la 
Solovki...Ar mai fi de reliefat cazul special al unei doamne 
Konkordia Nikolaevna Iosse: soţul ofiţer este împuşcat în faţa ei 
şi ea deportată la Solovki, apoi primeşte încuviințarea de a ţine 
un Salon în apropiere de Lubianka. Fireşte că şi crema 
ministerului lui lagoda e prezentă! Abia ne putem închipui ce 
jocuri de Societate se ţes aici. 


Ştiind cât de dragi îi sunt lui Stalin amintirile din vremurile 
ţariste, şeful OGPU, Iagoda, introduce o superuniformă pentru 

înalții funcţionari ai "Ordinului": o tunică albă, cusută cu fire de 
aur, pantaloni albastru-deschis, plus un stilet suflat cu aur, ca 
ofiţerii marinei imperiale. Un Ordin? În faţa Ministerului de 
Interne (unde se ascunde OGPU-NKVD) schimbarea gărzii se 
săvârşeşte public, ca pe vremuri...Ce să mai spunem de localul 
luxos al clubului Organelor, teribil de asemănător cu un club 
ofițeresc de odinioară.Se dau baluri, iar noile "aristocrate", 
damele ştabilor, dau raite dese pe la croitorese! 


În septembrie 1936, Sluţki, şef al departamentului extern 
NKVD, organizează un bal mascat. O uriaşă sferă de sticlă, fixată 
în tavan, se învârte continuu, aruncând pete de lumină asupra 
sălii semiîntunecate, ai zice că ninge... Tovarăşii bărbaţi se află în 
smoking sau uniformă cu stilet, iar damele tovarăşe în rochii 
lungi de seară. Culmea, măştile şi costumaţia de bal sunt 
împrumutate de la Bolşoi Teatr. 


Adevărat grăit, țara arde şi baba se piaptănă! Curând, tipii nu 
vor mai împuşca pe nimeni, nu vor mai face baluri, nu vor mai 
putea profita de viaţă, va fi pentru toată lumea Marea 
Teroare.Sluţki va fi otrăvit, iar restul petrecăreţilor de bal mascat 
vor fi împuşcaţi, indiferent de sex. Cum dispare în neantul 
Gulagului salonul prinţesei-turnătoare cu tot cu clientela ei 
iagodină...Să fie clar, de calculele/ ranchiunele/ capriciile lui 
Stalin nimeni nu-i destul de sigur poziționat în Ierarhie. De altfel, 
bravilor mărturisitori bolşevici "ironia" le apare dubioasă, 
puturoasă şi cum nu se poate mai reacționară! Să le rămână 
guguştiucilor Sistemului ţâfna cu "noi, supraoamenii sovietici”... 
Biată nouă pătură de privilegiați, iviţi din retortele laboratorului 
birocratic,"aparat" care şi-a întărit Stăpânul, spre a-i lichida până 
şi pe ei!(2) 


În 1922, rătăcit în furnicarul rusesc de la Berlin, scriitorul 
Boris Pilniak nu doar că se îmbată, dar şi filosofează interesant 
pe ruinele Rusiei: tatonează ţărăneşte lovitura bolşevică, o crede 
confuz "mujică şi naţională", dar Petru cel Mare tot demn de 
ocară rămâne căci "a rupt Rusia de Rusie"...E],Pilniak, se poartă 
modest ca un mujik şi adoră iurodstvo, formă tipic rusească de 

autoapărare în faţa durităților Puterii din veac. Atitudine ce va 
deveni foarte necesară în faţa noii Societăţi ierarhizate! 


Pe la 1927, ierarhia sovietică încă îngăduie reziduuri feerice: 
un Stab (să zicem, director de trust alimentar)e un bărbat 
impozant,un pic "dandy" (poartă adesea veşminte elegante şi 
miroase a colonie), neaparat cu servietă. Comportarea bonomă a 
la Haroun al-Raşid este încă permisă... 


În anii '30 se reformează în URSS straturile Societăţii 
durabile, apare un soi dezgustător de "aristocrație" a "dreptului- 
gânditor”,a conformismului, care posibil va deveni după o 
generaţie o aristocrație a banului. Deşi, cine ştie, poate că 
regimul va reteza această burghezie roşie, aşa cum a procedat şi 
cu NEP-ul...Aceşti "drept-gânditori" deja arată cel puţin 
indiferenţă, de nu dispreţ faţă de cei ce s-au stratificat inferior, 
rău poziţionaţii, prea de tot măruntele "slugi" ale Sistemului. 
Doar câte un mic propagandist naiv mai poate veni cu 
argumentul "muncitorimii şi a harnicei ţărănimi colhoznice”... 


Muritorii de rând înţeleg în Moscova lui 1930 ce înseamnă 
ierarhie, văzând cum îşi fac apariţia pentru vreo recepţie la "Casa 
de oaspeţi” oarece Buickuri cu ferestre întunecate, din care 
coboară oameni de vază ai regimului, inclusiv marii comandanţi 
militari Tuhacevski, Blucher, Egorov. Doar cât se deschide uşa 
somptuoasă, poţi trage cu ochiul tău de amărăştean la fastul 
mirific (candelabre, scări de marmură) al fostei case a 
negustorului Savva Morozov. 


Ierarhie moscovită înseamnă să-ţi dea rotocoale privilegiile 
de soiul: plata în ruble-aur (nu de hârtie, ca prăpădiţii) cu care 
poţi cumpăra orice, din magazine speciale; din postav englezesc 
importat expre să ţi se facă gratis, anual,un costum la modă într- 
un anume atelier din Kuzneţki Most; să ai acces la policlinica 
specială din Sivţevii Vrajok, cu preşuri, palmieri în căzi şi medici 
blânzi ca-n literatura pentru copii; scara curată din casa ta bine 
păzită, deoarece între alți granguri locuieşte tovarăşul Vlasik, 
misteriosul şef al gărzii personale a lui Stalin ; brazii de Revelion 
din Kremlin; filme rare, cărţi ce nu se găsesc în librării; bilete, 

oricând, la teatru; loc rezervat la solemnul cimitir Novodevicie; 
limuzină şi şofer cu  şapcă neagră; acces la vile 
guvernamentale.lar între Stalin şi privilegiaţii Sistemului, 
trăsăturile definitorii de fire devin interşanjabile: tenacitate de 
caracter, viclenie, orizont îngust, cruzime faţă de adversar şi de 
cel căzut! Balanța înclină sinistru în momentul în care Stalin se 
plictiseşte să mai fie doar alibiul şi unealta (semi)conştientă a 
Birocraţiei proprii. 


Gide monitorizează slugărnicie nu atât pe la serviciile 
hoteliere, cât prin preajma celor cu rang. Câte un frizer moscovit 
pomeneşte cu tâlc de "şefi şi ştabi”. În gări încep să funcţioneze 
camere speciale pentru VIP-uri, la care se ajunge fără a străbate 
gara. Da, relaţiile ierarhice se stabilesc pe durată...Unui străin, 
exilat de lux al regimului, i se pune la dispoziție o maşină. 
Şoferul îl întreabă: "Unde vă duc, tovarăşe şef? "Curva râzgâiată 
a Sistemului îngaimă auster: "Ce fel de şef sunt eu, sunt poet, 
comunist, am stat la închisoare în ţara mea"...Degeaba, şoferul 
regimului e dresat: "Ei, dacă nu sunteţi şef, sunteţi stăpân".(3) 


Unor oaspeţi de seamă ai Imperiului Roşu, de calibrul 
muzicianului Prokofiev (încă emigrant) li se face, în ianuarie 
1927, invitaţie la Kremlin. 


Locaţia bolşevică sacră e păzită de soldaţi cu baionetele 
strălucind în soare. Se explică preţioşilor oaspeţi: uite că trece 
ministrul cutare, colo a făcut Lenin nu ştiu ceaici locuieşte 
poetul Demian Bedniîi, dar nu e prea comod să locuieşti la 
Kremlin, dacă inviţi prieteni tu te zbaţi pentru permise! 


Un fel de primă doamnă a Kremlinului e tovarăşa Olga 
Kameneva, cea mai inteligentă femeie a locației sacre, e sora lui 
Trotsky şi soţia lui Kamenev, aflat în funcţie de ambasador 
sovietic la Roma, dar cu familia rămasă la Kremlin. Poate că 
distinşii oaspeţi sunt primiţi într-un apartament de serviciu, de nu 
chiar în locuinţa Kamenevilor, tot una...O imensă cameră 
agreabilă, cu fotolii minunate şi dulapuri masive cu cărţi. Stima 
pentru oaspeţi intimizează ospitalitatea, aşa i se pare lui 
Prokofiev de pildă...Madame Kameneva e plăcută şi vioaie ca 

amfitrioană, ca primă doamnă en titre! Îşi face apariţia şi 
Litvinov, pe moment comisar adjunct la Externe, împreună cu 
soţia. Demnitarii zic că le place muzica, bun, noile forţe 
revoluţionare ale ţării se relaxează cultural... 


Oaspeţii interni, în genul tovarăşei Litvinova, se simt totuşi 
crispaţi la Kremlin, pe coridoare circulă cu ciuboţelele murdare 
în mână. Şi ce nostim, acestei doamne i se pare "liniştit" 
Kremlinul!?(4) 


Poetul preferat al Partidului, încă din vremea lui Lenin, este 
Demian Bednii. Sinistrul imbecil vieţuieşte chiar în inima Puterii, 
la Kremlin, într-un apartament uriaş mobilat în mahon, cu 
guvernantă, bucătar, cameristă!  Nesimţirea lui Bedniîi îi 
siderează pe colegi: individul e în stare să afirme la o adunare a 
Armatei Roşii că "mama mea a fost curvă". Descurcarea lui 
Bednii se constituie în legendă pentru scriitorii care se luptă cu 
lipsurile, sau sunt descurajați de Sistem, fie ei Maiakovski, 
Esenin, Mihail Bulgakov ş.c.]. 


Dar Stalin ia scriitorii cu plan.De la începutul anilor '30, toţi 
scriitorii-membri sau nemebri de partid-sunt obligaţi să facă parte 
din Uniunea Scriitorilor, organizaţie pe model partinic, cu 
secretari/plenare/ congrese. În fruntea partidului literar e cățărat 
Maxim Gorki, duşman al artei de stânga, dar şi al avangardei...O 
garanţie europeană, totuşi. Dar şi model de ambiţie şi vanitate, 
pentru atâţia intelectuali roşi de slăbiciuni jalnice...Priveghiul de 
partid e asigurat de Buharin. În genere, să le intre bine în cap 
scriitorilor şi artiştilor că unica metodă de creaţie permisă este 
realismul socialist! 


La pierderea libertăţii, creatorii sunt răsplătiți cu dărnicie 
orientală, plasticienii capătă ateliere uriaşe, ei şi scriitorii sunt 
cadorisiţi-în vremi de foamete-cu raţii alimentare speciale...Mai 
cu seamă scriitorii devin claponi de lux ai Imperiului Roşu: 
apartamente splendide (să nu-l mai invidieze pe Demian 
Bednii...), datcha în preajma marilor oraşe ş.c.l. Nostim şi penibil 
e că-neştiind de luxurianţa ce-i pândeşte- scriitorii îl asaltează pe 
Stăpân la întâlnirea de la reşedinţa lui Gorki. Curg doleanţele 

văicăreţilor...Şi când pică şi plângerea lui Leonov că el nu posedă 
o vilă corespunzătoare, Stalin se încruntă: "Vilele lui Kamenev şi 
Zinoviev s-au eliberat, ocupaţi-le!"Şi văicăreţii chiar le ocupă. 


La Moscova, există încă din anii '20 o Casă a oamenilor de 
ştiinţă, la care sunt găzduiţi şi unii oaspeţi străini. Stau comod 
cca. 20 de persoane de ambele sexe, e un imobil situat pe malul 
unui râu, liniştit, confortabil, curat. Se poate lucra într-un salonaş 
albastru pentru oaspeţi, sau într-unul verde pentru locatarii 
stabili. Nu ştim ce opere crează aceşti claponi ai regimului, 
interni şi externi. 


Se ajunge la privilegii de durată, de exemplu scriitorul- 
asemeni oamenilor de ştiinţă, ofiţerilor superiori, stelelor de balet 
ş.a.-poate găsi tot ce-i trebuie la magazine, restaurante etc.cu 
reduceri de preţ 75-50 %!(7) 


Din ce nivel al lerarhiei se iveşte colportorul aforismului de 
zabuzat că bărbatul trecut de 40 de ani valorează atât cât 
valorează apartamentul său? E desigur un individ din 
nomenklatură şi anume un general, mai mult birocrat decât 
militar, dotat cu ţâfnă de castă.Intuind întinderea acestui segment 
de Societate, Soljeniţin se amuză să imagineze adevărul 
matematic riguros planând peste favorurile vremelnice ale 
acestor şmecheri cu vilele/gradele/excursiile lor în străinătate. 


Răbdător, oaspetele străin de marcă Andre Gide înlătură cu 
dezgust ierarhia profitorilor de la Soci, Suhumi ş.a., crezând a 
găsi viaţă acceptabilă de Societate sovietică la Sevastopol, de 
pildă, măcar pentruamestecul sănătos de calităţi şi cusururi.(8) 


Război 


N-a schimbat prea multe războiul în materie de ierarhie, nici 
măcar austeritatea nu e respectată. Fermele speciale şi făbricuţa 
de rigoare continuă să prepare respectos nutriția ştabilor. Curse 
charter continuă să aducă fructe proaspete din Caucaz pentru 
Molotov & co. 

Unul din aspectele tare neplăcute ale războiului, în anii 1941- 
1942, se arăta sub aspectul favorizării sperietoarei NKVD în 
defavoarea Armatei. În vremea luptelor de la Stalingrad, 
conflictul e făţiş. În fond, nu e doar vorba de omeneşti orgolii şi 
rivalități, e vorba de Ierarhie. 


Însărcinat cu răspunderea cumplită a gestionării Armatei a 
62-a, generalul Ciuikov îl convoacă pe colonelul care comandă o 
divizie NKVD de puşcaşi, dar şi garnizoana 
Stalingrad...Inițial,păstor peste vreo 7-8000 de oameni, colonelul 
NKVD îşi sporise "armata privată" la vreo 15000 de 
oameni,aflați pe ambele maluri ale Volgăi, de altfel individul 
controla şi trecerile peste Volga, plus traficul fluvial.Ciuikov nu 
mai are ce pierde, aşa că-l ameninţă pe atotputernicul NKVD-ist 
că-l pârăşte la Moscova, dacă nu-i execută ordinele. Era ştiut că 
Beria amenința că-i frânge spinarea generalului care va îndrăzni 
măcar să sugereze ca trupele NKVD să fie puse sub comanda 
Armatei... Totuşi colonelul ţâfnos de la Stalingrad a crezut de 
cuviinţă să asculte ordinul lui Ciuikov şi să i se subordoneze, 
intuind că vântul bate la Moscova în favoarea Armatei. Așa că 
trupele NKVD au început să apere cuviincios Stalingradul! 


Tare greu sunt trimise la luptă trupele NKVD, trebuie 
aprobarea lui Stalin de pildă, pentru ca Divizia Specială din 
rezerva Marelui Cartier General să participe la o luptă dificilă. 
Bate la ochi înzestrarea umană, dacă diviziile armatei au adesea 
doar 3-4000 de oameni, rar mai mult, NKVD- ul sfidează cu cei 
10-11000 de oameni, efectiv complet! Comandanții acestor 
divizii ascultă greu de şefii militari, câteodată se lămuresc greu şi 
asupra lui Jukov. Dar măcar luptă bine,dând fiori nemţilor,cu 
petliţele lor verzi.(...) 


Dar nu erau de-alde acestea singura ierarhie admisă de 
popor, cu puţina înviorare a Bisericii în anii războiului, cu 
subconştientul supus din vremi, adoră câte un preot căruia îi 
intuiesc originea socială mai deosebită (dar,vai,nu şi apartenenţa 
intimă la NKVD!): e un preot adevărat, un stăpân. 

Nu există, vai, "Societate comunistă", ci doar societatea care 
supravieţuieşte cum poate sub dominație comunistă! Nici de 
"societate civilă" nu poate fi pomeneală în URSS, cum nici de 
educarea de către ea a vlăstarelor tinere, cum nici de sorginte 
salubră a principiilor de putere şi supunere. (...) 


Ierarhie şi Societate în Gulag 


Dacă s-a mai rezistat cumva până atunci, anul 1937 a distrus 
cu adevărat coloana vertebrală a popoarelor sovietice. Vor mai 
rezista nişte fire subţiri din legătura cu trecutul şi normalitatea! 

Capitolul XI: Loisir 


Prin instrucţiunile sovietice secrete pentru uzul celor cu 
misiuni în exterior sesizăm ironia, nu ştiu ce aer de 
superioritate la adresa tipului de loisir al țărilor imperialiste, de 
exemplu se  rânjeşte de presiunea malefică americană a 
modelului "Wall Street", care ar deturna poporul exploatat de la 
gândire şi reflecţiune, vasăzică adevăratele probleme umane, 
dirijând naivii către distracţii futile: cinema,concerte populare, 
match-uri de box, parcuri atracţie, curse de cai, base-ball, 
football, restaurant... 


Iată o ceată de komsomolişti, în drum spre Caucaz. Tinerii, 
foarte simpatici şi politicoşi de altfel, sunt nedumiriţi că oaspeţi 
străini de marcă se distrează inocent cu jocuri occidentale, perfect 
necunoscute repausului mintal în URSS! Alţi cetăţeni sovietici, 
aflaţi în vacanţă la Soci, îi sâcâie pe oaspeţii francezi să admită 
că ei n-au acasă locuri atât de fermecătoare şi străinii nu 
îndrăznesc să le strice cheful cu evidența că Franţa 
posedă,cumva, ceva şi mai şi... 


În 1927, un tânăr bolşevic devotat merge vara în Caucaz şi 
se bucură de soare întâia oară în viaţă: farmecul răsăritului, aer, 
mare. Se întoarce la Moscova cu totul alt om, gândeşte că Nordul 
este sălbatic, iar comunismul se cuvine aplicat conform atitudinii 
geografice a fiecărei ţări, aşadar potrivit inimii fiecăruia... Viaţa 
nu e peste tot întunecată, aşa cum şi-o închipuie ruşii la 
Moscova! Uite, el a făcut cură de soare, de valuri marine, de 
frumuseţe, s-a împăcat cu natura. Prinde viaţă în el o nouă teorie 
asupra lumii. Culmea că şi altora le zburdă mintea la fel, după ce 
petrec o vară în Sud. Sigur că rămân pe poziţii dure 
neîmblânziţii: unul din aceştia, petrecând concediul în acelaşi 
Sud mirific, se blindează într-o cameră obscură cu cărţi şi tutun, 

abia o dată admiră marea furioasă, rezumându-şi starea 
elementară: "Ce frumoasă e, parcă-i revoluţia!" 


Dar Stalin şi Polibiuroul său nu ignoră de-alde acestea, ei 
impun un mental specific şi în loisir: URSS e o ţară măreaţă a 
colectivului, la muncă şi foarte adesea acasă, atunci de ce nu şi la 
distracţii? Apar serbările colective, ieşirea în natură în grup 
dirijat, fiece profesie ajunge să aibă o zi de sărbătoare (Minerul, 
Constructorul, Metalurgistul), măcar cei de aceaşi breaslă să se 
distreze, cu siguranţă, în colectiv! (1) 


La 10 ani de la "Octombrie Roşu" tehnica loisirului dirijat nu 
se perfectase. La parăzi festive, exhibiţia oficială nu depăşeşte 
caricatur banală, cu măştile unor Chamberlain, Briand, 
Mussolini. Şi colac peste pupăză, demonstraţie de forță militară. 
Încă admiratorului Panait Istrati îi vine să plângă de ciudă...Dar 
pe la petreceri intime la Moscova, ce se întâmplă? "Uşile-n iureş, 
/aripi-perechi,/izbesc coridorul în burtă/.../beat turtă/ Aud prin 
uşă,/voci/căpuşi/.../Şi-mi  iese-nainte/miros/de  plăcinte/Se- 
năbuşe vorbele/Ritmuri încep:/step/.../Şi iar/uşi trântite/şi voci 
cucuvele/şi dansuri târşite pe duşumele,/Şi iar tropăieli de stepe 
încep: step”... 


Să examinăm o clipă un individ intelectual, alienat de istoria 
turmentată a ţării sale. S-ar zice că mintea nefericitului zburdă 
într-un"loisir” continuu...Dar ce aflăm? Că alienatul-fost geolog- 
trimite forurilor competente avertismente-denunţ cum că în 
cutare oraş al Rusiei-aflat pe un zăcământ metalifer, într-o 
regiune densă de calcar devonian-"fasciştii”" (desigur, îndeosebi 
Mussolini, ne aflăm abia în 1931) complotează cu suspecţii 
autohtoni(ce sunt chiar numiţi)să distrugă umanitatea, profitând 
de "energia psihică" a epocilor geologice revolute spre a elibera 
"o uriaşă energie răufăcătoare"!? 


În mediile citadine de provincie, se păstrează distracţiile fără 
pretenţii. La Voronej, de pildă, cine trece de cazărmile de la 
marginea oraşului, dă peste cimitirul evreiesc, cu un parc plin de 
stejari bătrâni. 

Duminica locuitorii mahalalei, îndeosebi ţărani căţăraţi la oraş cu 
tot cu izbe şi năravuri, ies la parc îmbrăcaţi pestriţ şi zdrăngănind 
armonicile. În parc, adulţii cântă şi beau votcă, iar băieţii şi 
fetele se zbenguie printre morminte-nu se supără răposaţii- 
punând, cine ştie, de vreun viitor cetăţean al urbei! Iar în Kievul 
anilor '30, te plimbi pe Nipru cu barca cu pânze(dacă o ai), 
ocheşti un loc pitoresc unde să prepari frigărui cu şaşlâk şi să 
coci cartofi, iar seara asculţi în parc orchestra municipală care te 
delectează cu muzică clasică. 


Ce "loisir" servesc călăii lagărelor? Cum lucrătorii lagărelor 
şi anexelor gospodăreşti asigură toate binefacerile generale şi 
specifice pentru stăpânii lor, iată-i confecționând până şi 
costumul de "porumbel al păcii", necesar nevestei comandantului 
lagărului la un bal mascat! Iar pentru suita torționarilor, atelierele 
toarnă gloanţele de vânătoare dacă respectivii au chef de braconaj 
în rezervaţia naţională din preajmă...(2) 


În toată imensa ţară se deschid parcuri de cultură şi odihnă. 
Aici cetăţenii se distrează sub îndrumarea unor tovarăşi activişti, 
anume instruiți în acest scop. Chiar şi într-un an de Mare Teroare 
ca 1938, în Parcul Central al Culturii şi Agrementului din 
Moscova sunt organizate carnavaluri ale colectivelor de oameni 
ai muncii, doar Stalin o spune pe milioane de afişe şi postere: 
"Tovarăşi, viaţa a devenit mai bună, viaţa a devenit mai fericită! 
"Tar milioane de indivizi o cred şi se distrează. 


Stalin s-a îngrijit personal ca parcurile distracției colective să 
fie dotate cu propagandă vizuală temeinică: pe toate aleile sunt 
presărate citate cu învăţăminte din zeii Lenin şi Stalin, precum şi 
lozinci de partid, iar între arbori se iţesc statuile mucenicilor 
noilor vremi, Pavlik Morozov (ucis de chiaburi) şi Serghei Kirov 
(ucis de bestiile trotskysto-zinovieviste). Centrul parcurilor este 
dedicat, fireşte,numai celor doi zei. Pe aleile depărtate, se dedică 
atenţia cuvenită sportivilor de ambe sexe, reprezentaţi în ghipsuri 
sugestive, cu piepturi energice şi poponeţe lascive... 


Stăpânul a mai dat poruncă să se afle în parcurile sale săli de 
tir şi turnuri pentru salturi cu paraşuta. Ce semnificativ, atât 

Stalin, cât şi Hitler îşi pregătesc tinerii sănătoşi pentru utopiile lor 
criminale. Fireşte, tineri cât mai decerebraţi prin cultură fizică 
unilaterală. 


Până la urmă,"colectivismul” acesta deşănţat induce şi o 
salvatoare conştiinţă colectivă, capabilă să teleporteze nişte 
mutanţi fericiţi spre un liman misterios, chit că ei traversează o 
Teroare. Numai conştiinţa individuală, cine ştie cum renăscută, 
i-ar mai putea face pe oameni să sufere!(3) 


Face regimul ceva pentru "oamenii muncii"? Relativ, da. 
Muncitorii mineri din Dombas au o casă de recreiere la Soci, în 
Crimeea. Andre Gide lăcrimează tandru, el nu găseşte nimic 
convenţional în această casă de recreiere...Cândva, în palatul 
imperial din paradisul Livadiei, unde Rasputin îşi muia degetele 
în sos ca să i le lingă țarina, acum se află aici la tratament şi loisir 
sute de mujici tuberculoşi. 


Există indivizi "drept-gânditori" care trec de la plimbatul 
mapei, favoarea maşinii personale şi a magazinelor restrictive, la 
loisirul specific al îmbuibării în sanatorii şi destrăbălării în 
staţiuni de odihnă, în vreme ce nefericiţii sunt expediaţi în lagăre 
pentru furtul unui cocean de varză sau al unui ştiulete de porumb. 
Dar există şi o răzbunare a sorții? Şmecherii pot nimeri şi ei în 
voi pe noi, aici-noi pe voi, dar şmecherii se descurcă şi aici ca 
"oploşiţi" ai lagărelor.(4) 


O anume cotitură, remarcată şi de presa oficioasă, se petrece 
în 1934: până atunci, jazzul fusese atât de hulit, încât şi ideea de 
"saxofon" dădea sudori reci nocturne, ca brusc jazzul să inunde 
viaţa sovietică, pe cea citadină cel puţin. Jazzul direct sovietic, cu 
formaţii renumite, dar şi jazz de tip englezesc/ cehoslovac/ 
feminin/liliputan(?). 


Oamenii, chiar când sunt investiţi cu răspunderi politice îşi 
feresc nota lor de omenesc, păstrând între acte la piept câte o 
fotografie de amator: bărbatul în cămaşă albă şi pantaloni albi de 
vară, zâmbind copilăreşte şi stând într-o barcă, într-un golf 

inundat de soare, cu fundal de sanatoriu şi chiparoşi.Tot în barcă, 
o fetiţă bronzată,cu păr decolorat, pălărie de panama şi sarafan, 
cu braţul în apă. "Soci,1938". 


Pentru cei responsabili cu ţinuta marţială a Societății, de pildă 
militarii de carieră, un rezervist le poate apărea ca un nea-cutare, 
vreun economist care vara îşi duce familia la ţară şi face naveta 
cu trenul electric suburban, cu plasa încărcată pentru copil... 


În Stalingrad, de stepă, s-a realizat o centură verde 
înviorătoare, între altele boscheţi de liliac cu mesuţe şi bănci, în 
care familiile locale veneau cu ceainicul...Te puteai face că nu 
observi ţânţarii! 


În 1936, Gide se întâlneşte în trenul spre Caucaz (o 
dificultate pentru străini, al căror vagon special, confortabil, e 
izolat de restul) cu un grup simpatic de tineri komsomolişti, 
hotărâți să petreacă în drumeţie pe muntele Kazbek. Sunt 
fermecători şi Gide îi antrenează spre nişte jocuri franţuzeşti de 
agerime. Tinerii nu se lasă până nu dibuie tâlcurile acelor jocuri 
necunoscute, dar şi reproşează marelui om că se distrează cu 
fleacuri! Ce-i place, îndeosebi, lui Gide la respectivii tineri 
sovietici este că şi-au păstrat-mult peste omologii lor francezi- 
capacitatea mirării. (5)De altfel, o trăsătură tocmai potrivită şi 
pentru un loisir izbutit. 


O vreme, au funcţionat case de odihnă de o zi, în care tinere 
cazahe organizau jocuri pentru komsomolişti. Se râde din toată 
inima! Unul priveşte la microscop o picătură de apă şi are 
bucuria explozivă a creaţiei. Alţii iau parte la "Brigada 
Maiakovski" la lecturi din poetul drag: "Dumnezeul nostru-i 
marşul/inima e toba noastră”. Destule fete se hârjonesc la râu, 
țipând vesele şi băieţii le împletesc la toate coroniţe. Unii 
contemplă râul, abia dacă observă că din căsuţele de pe mal se 
fac evacuări silite... Mă rog, de aia e revoluţie, să-i fericească pe 
unii Şi să-i nenorocească pe alţii!? 


E vremea fotografiilor colective. Toţi se fotografiază cu 
rândul, grupa, uzina, şcoala, şcoala etc., transformându-se astfel 

în oameni sovietici...Pleacă spre gazetă câte o astfel de fotografie 
de grup şi iese scandal: cum de n-a fost vigilent atelierul-foto, se 
strecurase în fotografie un ditamai duşman al poporului! 


Pădure în preajma Moscovei, vara aduce umbră şi răcoare, 
fragi şi ferigi, fetele hăulesc...Câte un nene în tolstovkă citeşte 
tolănit un ziar vechi, mama culege ciuperci, iar copiii rup crengi 
de alun. În zilele de sărbătoare vine atâta lume pestriță, încât 
descoperi mai lesne coji de ouă şi hârtii rupte, decât frunze şi 
iarbă... Sigur că puţinii oameni educați strâmbă din nas! Prin 
grădinile vilelor mişună inşi veseli, care beau ceai şi se distrează. 


În provincie, lumea se amuză inimos: plimbări de duminică, 
în barcă pe râu, cântând din acordeon. Vara,în crângul de pini la 
malul râului fiinţează o tabără de pionieri, unde o fetiţă interpreta 
liber Oraşul meu iubit. 


Iar la ţară, pentru tineret nu există altă distracţie decât "clubul 
şi iar clubul", nicicum biserica, spre disperarea unor adulți. 


Dar cum se distrează adolescenţii pe care patria îi trimite în 
puşcării şi Gulag cu începere de la 12 ani? Un început de "Gulag" 
e chiar aşezământul în care-ai nimerit ca odraslă din familie de 
duşmani ai poporului: fetiţa Zoia Leşceova a fost trimisă la 10 
ani într-o casă de copii din regiunea Ivanovo, întrucât tată-mamă- 
bunic-bunică au fost răzleţiţi prin lagăre ca practicanți creştini. 
Zoia se încăpăţânează să păstreze o cruciuliță la gât (dată de 
mama la despărțire)şi e aruncată-ca recalcitrantă-într-o casă de 
copii "defectivi”, cu atmosferă crâncenă. Zoia nu deprinde hoţia, 
vulgaritatea şi violența ambientală, crede că fiica unei femei 
sfinte ca mama ei nu poate deveni delincventă ci politică, 
asemeni întregii ei familii. 


Cum radioul şi educatorii îl proslăveau pe Stalin-prietenul 
copiilor, Zoia crede că a găsit vinovatul nenorocirilor familiei ei, 
aşa că antrenează micii derbedei ai casei într-un sport special: pe 
ghipsul bustului lui Stalin din curte au început să apară inscripţii 
scabroase de care chiştocii se prăpădesc de râs! Administraţia 
casei de "defectivi" vopseşte bustul, anunţă Organele şi 

organizează pândă, dar degeaba, într-o zi bustul e găsit decapitat 
şi cu craniul umplut cu fecale. Sosesc Organele, copiii sunt 
ameninţaţi cu execuţia, doar sunt "teroriști" şi Zoia îşi asumă 
singură gestul de sfidare: la ce altceva e bun capul lui Papaşa?! 
Copila va fi condamnată la moarte, dar comutarea îi va asigura 
mulţi ani de lagăr. 


Dar în lagăre, loisirul chiştocilor ia forme sinistre: aleg câte 
un bătrân slăbit şi-i dau rotocoale în fugă, batjocorindu-l şi 
furându-i lucruri vitale. E crud jocul, dar nu puștii sunt vinovaţi 
de viciile în care vieţuiesc...Câte un bătrân e hotărât să le întoarcă 
bestial gestul, hotărât să stârpească această "ciumă", oricum 
copiii aceştia sunt pierduţi pentru orice societate. Şi se ajunge 
reciproc la crimă!(6) 


Loisirul special al căpeteniilor, Stalin & co....=(7) 


Cum petrec cei pe care regimul îi are aproape de inimă, 
îndeosebi tinerii specialişti, inşi ce nu apucaseră să cunoască 
vechile racile? Te-ai aştepta de la ei să fie relativ "spartani- 
republicani". După şcoală, se trezesc degrabă căţăraţi bine, chiar 
cu lefuri şi avantaje substanţiale cei cu funcţii manageriale. Sunt 
şi scutiţi de front, intră afanisiţi şi fără devotament în partidul 
bolşevic, nu se sinchisesc de "teroarea de clasă" când greşesc. Se 
poartă voluntari şi cruzi cu clasa muncitoare din subordine. Prin 
urmare, ce fel de "loisir" servesc dumnealor? 


Mai întâi, aranjează ca oricum să nu depăşească 8 ore de 
muncă pe zi. Urmează, mai ales în vagul week-end al Sistemului, 
petreceri pe la alese hoteluri şi restaurante din Moscova: 
Metropol, Savoy etc. Dame de aleasă companie, actriţe şi altele. 
Mai cu seamă câte o cină la "Praga" în 1943 se detaşează prin 
savoare! Ca macho şi şmecher al Sistemului, ştii tu bine cât de 
puţin preţ pun damele pe micul dejun, prânzul şi munca de peste 
zi, pe când rochia, pantofii şi cina le încântă. 


Mă rog, mai sunt şi plictiselile războiului: camuflaj, alarme 
aeriene, dar sus pe acoperiş e splendid, te rezemi de balustradă şi 
contempli în doi strada Arbat adormită...Cu femeia în rochie de 

mătase chefuieşti cu aplomb, apoi bei la discreţie şampanie. De 
după turnurile istorice se iveşte o geană zmeurie de soare, achiţi 
nota de plată şi-ţi chemi telefonic şoferul. Aer înviorător pe 
ferestrele automobilului şi raze/ferestre/ acoperişuri. Vila din 
pădurea de pini şi aerul nebun, puţine ore de somn cu obloanele 
trase, raze de soare prin jaluzele şi dulce dezordine feminină în 
cameră! Un mic dejun uşor de ora 10, pe verandă, cu vin roşu. 
Dacă e duminică lucrătoare, te repezi pe la fabrică să împingi 
producția, iar dacă nu se lucrează te sbengui în natură cu perechi 
amice şi seara îmbarcarea în maşini pentru Moscova. Alţii să-şi 
petreacă duminicile pe front, dacă ăsta e gustul dumnealor. 


Şi slugile cele mai preţioase, inginerii sufletelor...Pe la 
instituţiile interesate din Moscova anilor '30 pot fi savurate 
splendide afişe, înfăţişând o stâncă, iar pe stâncă, înfăşurat într-o 
burcă, un brav călăreț cu arma în bandulieră...Mai jos, palmieri şi 
un balcon, iar în balcon un june moţat, privind blegos spre cer cu 
un stilou în mână! Mă rog, e vorba de concedii de creaţie, de la 2 
săptămâni pentru schiţă-nuvelă, până la 1 an pentru roman- 
trilogie. Creaţia se va inspira la Yalta sau Palatul de Iarnă. Coadă 
mică la bilete, doar vreo 150 de creatori...(8) 


Spaţiul de loisir e gândit cu finețe propagandistică, de 
exemplu la galeriile Tretiakov din Moscova din stradela 
Lavruşinski, nu pătrunzi în lumea artelor până nu te delectezi cu 
o parabolă a regimului, instalată la intrare: un mic grup statuar cu 
2 fotbalişti contorsionaţi în lupta pentru balon, iar alături o statuie 
gigantescă de granit a lui Stalin. Un tânăr de la ţară, fascinat de 
artă, îl interpelează pe milițianul de pază care să fie tâlcul 
monumentelor îngemănate? Ce putem şti noi, cu mintea noastră, 
răspunde hâtru şi aferat miliţianul regimului, părticică demnă de 
respect a acelei minţi colective înalte care repartizează tâlcul 
bolşevic. 


Rar ţară unde fotbalul să fie iubit ca-n URSS, în toate 
straturile societăţii, intelectualii incluşi. Iubesc fotbalul şi pentru 
defularea colectivă a emoţiilor violente, pe care groaza vieţii 
cotidiene le-a pitit în subconştient. Şi ar mai fi ceva: cum marile 
rivale sunt Dinamo (echipa"Intermelor”) şi Spartak (echipa 

sindicatelor), intelectualitatea frondeură ţine evident partea 
clubului Spartak... 


La câte un meci-eveniment între selecționata Moscovei şi o 
echipă germană asistă cca. 20000 spectatori. Tribunele zumzăie 
de discuţii pasionate, strigăte şi certuri capricioase. Drapelele 
fâlfâie pe catarge, pocnind ca trăznetul, fanfara bubuie marşuri. 
În publicul microbist se zăreşte şi câte o pălăriuţă feminină de pai 
roşu lucios...Sovieticii se entuziasmează de salutul câte unui 
străin cu mâinile împreunate deasupra capului! Vânt excitant pe 
stadion, dar şi aer de cristal, pe care se detaşează perfect 
echipamente, siluete, simbluri...lar echipa alor tăi are ghinionul 
să joace, cu forțe proaspete, împotriva vântului, degeaba trag 
fundaşii formidabule "lumânări" cu traiectorie parabolică, dacă 
zidul invizibil al vântului respinge scăpărătorul balon galben. 


Buna echipă a Kievului face un turneu în Franţa, în 1935 şi 
joacă pe Stade de Paris cu celebra Red-Star Olympique. Atunci 
sovieticii aud de la colegii francezi ceva foarte ciudat: că 
fotbalul, orice sport, n-au a face cu politica, iar sportivilor 
francezi le e indiferent cine guvernează ţara lor! Răspunsul 
fotbaliştilor sovietici n-a fost nici ţâfnos, dar nici în temă... 


Da, fotbalul pasionează mulţi cetăţeni sovietici...După 
începerea războiului cu Germania în 22 iunie 1941, un colonel 
din Kiev se adresează fotbaliştilor locali, fluturând un bilet 
albastru: era pentru 22 iunie, nu-i nimic, peste 1-2-3 ani tot se va 
ţine meciul, eu am răbdare! 


De fapt, nici chiar războiul nu întrerupe cu totul pasiunea 
fotbalistică, iată-i pe ostaşii Armatei Roşii jucând un meci cu o 
echipă locală în România "eliberată" în 1944: fanfară militară cu 
repertoriul de rigoare, public majoritar militar sovietic, atât de 
agresiv față de obiectivitatea arbitrului, încât acesta nu mai 
penalizează decât pe localnici... Fireşte că scorul devine zdrobitor 
în favoarea Armatei Roşii, entuziastă în lipsa ei de fair play, 
deloc inocentă! Concepţie perfect viciată, de campioni în toate 


ale războiului şi păcii. Vai de "inamicul" local şi puţinele sale 

goluri, comandanții sovietici abia pot opri hoarda să năvălească 
pe teren...(9) 


Umorul străin, îndeosebi anglo-saxon, sancţionează obiectiv 
aspectul durabil al străzii moscovite: trecătorii afişează un aer de 
parcă o jumătate dintre ei se îndreaptă spre o înmormântare, iar 
cealaltă jumătate se întoarce de la una!? Sunt destule motive 
pentru această dispoziţie câinească şi loisirul e crâncen prin rolul 
său de acoperire... 


Pădurea Katyn este un loc de odihnă foarte agreat de bunii 
locuitori din Smolensk, în perioada 1940-1941. Locul nu mai e 
îngrădit cu sârmă ghimpată şi conştiinţa sovietică grăbită îşi va fi 
şoptit că pur şi simplu s-a dezafectat lagărul din pădure...Ce 
masacru al prizonierilor polonezi?! Iar când în anii următori va 
izbucni scandal internaţional în subiect, şefii sovietici vor desena 
capete făţarnice: vai, dar cine şi-ar închipui că s-ar fi permis 
locuitorilor din Smolensk să facă picnicuri în preajma gropilor 
comune? (10) Uite că noi ne închipuim. 

Capitolul XII: Frica 


La început nu a existat frica generalizată, oamenii încă nu 
erau paralizaţi de frică măcar când se află împreună, atunci pot 
chiar să aplaude câte o voce sau o manifestare de curaj civic 
împotriva Puterii Sovietice! Dar după peste două decenii de 
regim sovietic, până şi un băieţel ager judecă Sistemul prin 
cohorta de escrocherii, furturi şi speculă la care asistă: nu fac 
pungăşii şi nu fură doar fricoşii, or băieţelul nostru hotărăşte 
solemn că lui nu-i va fi frică în viaţă. Va fura şi va înşela pentru a 
trăi bine. Dar la 14 ani are o volută ciudată, scrie un manifest: 
"Jos Stalin, trăiască Lenin! "Aruncat ca "politic" între micii 
delincvenţi de drept comun ai Gulagului, băiatul devine conştient 
un virtuos la hoţiei. (1) 


În 1928 se dau directive crunte de confiscare a grâului de la 
țărani. Detaşamente de muncitori, yesmeni ai Sistemului, 
trepăduşi şi foşti cekişti pornesc la asaltul satelor. Pleacă pe teren 
şi tovarăşii de frunte, Molotov de pildă excelează în Ucraina şi 
Stalin ar vrea să-l sărute pentru izbândă...Pleacă în Nord chiar El. 
Într-un sat din zona Omsk păţeşte o dandana strașnică, unul din 
ţăranii care-i ascultă gargara îi strigă rânjind lui Stalin: "dar tu, 
caţo, joacă-ne un dans popular, poate atunci îțivom da oleacă de 
grâu!" 


Stalin se întoarce iritat la Kremlin: dacă aceşti culaci nu 
predau de bunăvoie cotele stabilite, ei vor fi supuşi represiunii. 


Ce semnificativă se arată istoria Rusiei...Moartea ţarului 
Boris Godunov în 1605 a fost urmată de o perioadă frământată 
(1605-1613, "Vremile Tulburării"). Un oarecare Dmitri, care 
susţinea că este fiul ucis al lui Ivan cel Groaznic, a încercat să 
uzurpe Tronul, dar a fost asasinat, istoria rusă reținându-l drept 
"Candidatul" Probabil că Stalin află că un cetăţean onest îi 

profeţea lui Lenin că poporul rus îi va sfâşia trupul pe străzile 
Moscovei, cum se procedase cândva cu "Candidatul". Puşkin 
sesizează în tragedia lirică Boris Godunov sentimentul specific 
rusesc al Impostorului: "În piață, jos, fierbea norodul şi râdea/Şi 
m-arăta cu degetul. Mi-era ruşine/Şi frică”. 


Marele cercetător Bahtin stă în URSS şi, sub pretextul 
"Rabelais", reflectează la corul popular care râde...(2) Iar Stalin 
chibzuieşte, poate şi lui îi este frică, bolşevicii au fost prin 
excelență Candidaţii şi Impostorii Rusiei, dar marxismul şi-a tot 
propus-naiv-să conducă plebea din exterior, trebuie altceva! De 
ce nu le este ţăranilor frică, o zdravănă frică rusească? S-ar 
cuveni să li se transfere frica propriilor lor conducători- 


impostori! Oricum, unde te uiţi în jur vezi ceaţă şi spaimă... 


Experimentul bolşevic forțează foametea din Ucraina din 
1932-1933. 


Un copil ucrainian (viitor brav soldat al Armatei Roşii) se 
hrăneşte o întreagă primăvară cu buruieni, de exemplu tocând 
lebădă şi fierbând-o în ceaun. Cu picioarele umflate de dropică, 
numai el scăpase cu viaţă din familie, peste tot în sat erau doar 
case goale, fără geamuri şi duhoare de pustie...Noaptea, băiatul se 
încuie în casă de frică! Când dau holdele în spic, ferindu-se de 
paznicul călare, copilandrul se furişează şi toca spicele punându- 
le într-o pernă. Ce bunătate de turte verzi prepara el la cuptor... 


În fond, în câţiva ani de bolşevism, frica deja atinsese 
proporţii redutabile, devenind insidioasă. Pe chiar firescul suport 
emoţional al evenimentelor de viață omenească şi profesională, 
individul alienat de Sistem se trezeşte privind în oglindă un alter, 
confundat cu figurile fricii istorice ruse din veac: ce semăn cu 
"Falsul Dimitrie"!? 


Treptat, viaţa publică a marelui stat capătă trăsături foarte 
înșelătoare. În rus se trezeşte cameleonul, el devine maestru 
redutabil în arta de a se face greu de reperat, adoptând culoarea 
atotprotectoare a conformismului oficial, fie pentru a se feri de 
neplăceri, fie din calcul de cățărare pe scara socială. 

Da, frica îi constrânge pe toţi la disimulare. lată, ţăranii, 
oricum obişnuiţi din veac să-şi ascundă sentimentele, o fac firesc 
şi sub bolşevici, ca şi mâine-poimâne sub cine ştie ce alt ocupant, 
sub germani de pildă, cu Hauptwachtmeister-ii lor...Să-l 
observăm pe cutare ţăran, un omuleţ cu bărbuţă neagră moale, cu 
traista de pânză în spate, ca un vagant: degeaba te uiţi în ochii lui 
albaştri, ştie ţăranul prea bine să-şi pitească focul diavolesc din 
privire! 


De la o vreme, histrionul Stalin mimează şi el Frica. La 
debutul Marii Terori, când cercul de fier se strânge în jurul 
tovarăşului amic Ordjonikidze şi acela îl sună pe Stalin, se vaită, 
urlă, Stăpânul oftează şi răspunde smerit: aceste Organe pot face 
şi la mine percheziţie, dacă doresc. (3) 


În 1920, pe baza experienţei bolşevice, Trotsky îi confesează 
lui Kautsky că teama este de mare folos clasei revoluţionare în 
lupta ei internă şi externă...Cum nu, doar liderii cunosc efectul pe 
propria piele, Lenin de pildă se călăuzeşte abil în viață după o 
prudenţă care se poate cufunda cu frica, liderul a preferat să se 
întoarcă prin Germania şi Scandinavia, iar nu să fie cumva arestat 
în Anglia sau scufundat de submarinele germane. Lenin n-a dorit 
să se supună judecății Guvernului Provizoriu, ca Trotsky,nu a 
călătorit ca Trotsky şi Stalin pe fronturile războiului civil şi în 
genere nu se aventura decât rar dincolo de biroul său din 
Kremlin.Lenin are 17 gărzi de corp CEKA, dar Stalin insistă 
mereu pe garanţia securităţii Conducătorului! Ar fi vrut Lenin să 
meargă la Conferinţa de la Genua, din aprilie 1922, dar cekistul 
Unşlicht îl sperie cu Certitudinea (!) unui atentat la viaţa sa în 
Polonia, unde teroriştii ar avea mâinile mai deslegate decât în 
Rusia... 


Ce-i drept, frica rusească are tradiţii zdravene şi artiştii pun 
umăr de nădejde la întărirea ei, numai Repin a acordat vreo 15 
ani de muncă extaziată subiectului "Ivan cel Groaznic". Dar şi 
Surikov, Serov, Vereşceaghin nu s-au lăsat mai prejos...lar când 
soseşte pentru Eisenstein comanda de fier a lui Stalin, dotatul 
regizor execută un film apăsător Ivan cel Groaznic, cu foarte 
picturala scenă a "Prohodului" ş.a. Poporul rus şi, pe cât posibil, 

toate popoarele sovietice primesc pe calea artei propagandistice 
leac pentru Frică!(4) 


S-ar zice că moartea enigmatică a lui Kirov deschide o nouă 
etapă a fricii sovietice. Ziarele întreţin isteria "terorismului", 
groaza copleşeşte toate sufletele. În aşteptarea a ceea ce e mai 
rău, oamenilor le e frică de propriile lor vise, nopţi lungi cât 
lunile, poate anii... 


Ce bine ştiu înseși rotiţele Sistemului să-şi reveleze, apoi să 
disipeze frica: un ştab regional de Partid îşi convoacă activul şi 
controlându-le caietele de însemnări, crede-cu lupa!-a descoperit 
pe coperţi svastica nazistă şi rupe infamia, obligându-i şi pe 
respectivii să-şi cumpere lupe. 


Când atinge Sistemul frica perfectă? Desigur, în vremea 
Marii  Terori. Într-o noapte din 1937, sună telefonul la 
Planetariul din Moscova, tărâm al astronomilor. Cum directorul, 
astronom adevărat, fusese demult arestat, răspunde impostorul 
director de serviciu, un ofițeraş NKVD. Pur şi simplu, la vila lui 
Stalin Molotov şi Kaganovici se disputau poetic: ce constelație 
zăresc ei deasupra vilei, Orion sau Casiopeea?! NKVDe-istul 
promite răspuns calificat urgent şi a trimis maşina după un 
astronom, acesta îşi aştepta arestarea şi cade răpus de cord la 
picioarele curierului... Următorul astronom celebru îşi aşteaptă şi 
el arestarea, se făcuse ora 2 şi jumătate, ora obişnuită a raziilor 
NKVD-iste nocturne, aşa că nefericitul nu aşteaptă dialogul cu 
oamenii întunericului şi se aruncă de la etaj în gol! Apoi, piere 
încă unul.Abia de la al patrulea află NKVD- istul răspunsul 
corect, dar trecuse de ora 5 şi înalții tovarăşi cu suflete visătoare 
se retrăseseră la culcare. 


Când toate cele foarte rele au trecut, degeaba încerci ca tânăr 
urmaş să obţii date morale asupra Terorii, mirându-te melancolic: 
cum, să fii condamnat la moarte pentru cutare fleac?! Primeai un 
răspuns sec, în ideea că trebuia atunci să treci neobservat şi astfel 
se încheia dialogul. Câte o familie citadină, absolut obişnuită, 
pare a nu observa teroarea în masă din preajmă şi de pretutindeni, 
nu că s-ar piti sau n-ar lua-o în seamă, nici de neglijenţă nu putea 

fi vorba...Dar până la urmă, cifrele înfiorătoare îi covârşesc şi pe 
membrii acestei familii banale şi băftoase, li se face şi lor frică! 


Pentru a înspăimânta un tânăr cinstit, reţeta infailibilă a unei 
ameninţări eficiente constă în a-l avertiza că-i spurci politic 
familia că are o odraslă "trădătoare". 


(...) 
frica de război>22 iunie 41 


În....iunie 1941, când pericolul conflagrației e maxim, 
Regimul dă straniul Comunicat TASS de dezminţire a oricărui 
pericol german pentru URSS! Hitler crede că gestul sovietic este 
un rezultat al fricii şi rânjeşte că în curând se va termina cu 
jocurile şi prefăcătoriile lui Stalin. Goebbels exultă şi el, ce bine 
că-după "dezminţirea" TASS-lui Molotov i s-a refuzat solicitarea 
de a veni pentru mântuire/clarificare la Berlin...Cum să nu-i fie 
frică lui Stalin?! Hitler şi Goebbels clatină din cap, cu cinism 
filosofic: Molotov trebuia să vină cu jumătate de an în urmă la 
Berlin, uite aşa se năruie inamicii Reichului din pricina 
întârzierilor! 


(= 


Războiul s-ar cuveni să exorcizeze frica sovietică a Terorii, 
să opereze un transfer, dar nu toţi îşi dau seama imediat. La 
începutul invaziei germane, Cartierele generale ale Armatei Roşii 
sunt paralizate de groaza răspunderii de a lua decizii. La un astfel 
de Cartier îşi face apariţia un ofiţer genist, însoţit de NKVD-işti 
de la paza frontierei, experţi în cunoaşterea zonei. Feţele gazdelor 
sunt îngrozite la vederea uniformelor represiunii (petliţele 
verzi...), un general îngaimă smerit: nu sunt vinovat de nimic, eu 
sunt cu trupele mele... 


Pe când războiul, el dă frică simplă, omenească de când 
lumea...Pur şi simplu ai, acum, momente când într-o clipă îţi fuge 
de sub picioare propria ta umbră!? Mai cu seamă în 1941, se 
întâmplă şi celor mai destoinici combatanți să-şi evoce-în 

convorbirile cu camarazii-copilăria, poate tocmai spre a-şi 
exorciza apăsătoarea, permanenta frică de moarte. 


Ce să mai înţelegi când întâlneşti pe front câte un "auxiliar", 
total lipsit de experienţă combativă, cu ochii înfricoşaţi, dar 
destoinic la o adică într-o luptă impusă... 


(...) 


Chiar şi în rotiţele NKVD-iste ale Sistemului, visarea 
dialecticii teribile a regimului stalinist e însoţită de o doză 
oarecare de frică. Nu ştim câtă frică simțeau cekiştii, dar deja în 
vremea OGPU agenţii trec prin stări stranii, ce nu mai ţin nici 
măcar de paranoia răspunderii...Nadejda Mandelştam caută 
toaleta hotelului dintr-un orăşel din Sud, în 1930 şi apasă la 
întâmplare clanţa unei uşi închise, neinscripţionate. De îndată, se 
deschide uşa şi ţâşneşte un agent OGPU, urlând isteric. 
Prăpăditul locuieşte în hotel şi s-a temut de un atentat. Cu greu s- 
a liniştit! 


(...) 
frica lui Stalin; frica de ecou; compensație 


Ne amintim frica lui Stalin de culaki în 1928, la contact 
direct. La început de război, în 1941, poate desigur bănui 
resentimentele unei părţi din populaţie împotriva Sistemului şi a 
sa. lată un exemplu: în 3 iulie 1941 Stalin ţine cunoscuta sa 
cuvântare la Radio, spre a da îmbărbătare poporului şi ţăranii 
dintr-un sat din regiunea Riazan se află strânşi la fierărie şi-l 
ascultă pe Stăpân. Sătenilor li se pare suspectă-din partea unui 
"țar" altfel crud şi hotărât-nuanţa patetică şi plângăcioasă, poate 
vocea şovăielnică, pierită, încât la auzul expresiei tandre "Fraţi şi 
surori", unul dintre ţărani izbucneşte: "Ai-ai, pui de lele, da' pe 
asta n-o vrei?", continuând cu gestul indecent al balansării 
cotului îndoit. Ceilalţi ţărani se prăpădesc de râs...E de presupus 
că multe astfel de ieşiri, chiar mai usturătoare, s-au petrecut în 
uriaşa ruralitate sovietică. 

Odată, Stalin îl invită la vilă pe un vechi complice gruzin, 
din etapa teroristă a tinereţii comune. E vară şi cei 2 se plimbă 
prin parcul vilei, Stalin merge înainte şi fredonează vechiul 
cântec gruzin preferat "Am căutat mormântul  dragei 
mele"... Oaspetele se pregăteşte să cânte în 2, ştiind cât îi place 
aceasta lui Koba, dar Stăpânul începe să vorbească pentru sine: 
"Bietul  Sergo"(desigur,  Ordjonikidze)şi iar "Am căutat 
mormântul dragei mele"...şi iar: "Sărmanul X" şi iar cântecul de 
jale! Pe oaspe îl trec năduşelile: vechiul Koba face aduceri 
aminte despre cei trimişi de el la moarte ca Stăpân şi dă afară tot 
pomelnicul, cu cântecul de însoţire, în fine şopteşte cu ochii în 
lacrimi: "Nu mai sunt, nu mai este nimeni"...Oaspetele a început 
să plângă şi l-a îmbrăţişat pe acest "Macbeth", dar Stalin a 
izbucnit mânios apropiindu-şi faţa de aceea a oaspetelui şi 
bruscându-l: "Nu mai sunt, nimeni nu mai există, voi toţi aţi vrut 
să-l omorâţi pe Koba, dar n-aţi reuşit, Koba însuşi i-a omorât pe 
toţi! "Şi Stalin a alergat pe alee, lovindu-l cu cizma pe paznicul 
care-i stătea în cale. lar oaspetele gruzin nici n-a mai fost invitat 
la vilă, dar nici n-a păţit nimic,va trăi 86 de ani. 


(...) 
spre final abs. 


Anna Ahmatova a trăit cu intensitate întreaga realitate a 
Terorii sovietice, toată gama maleficiului cu repetiție: 
percheziţie/arestare/ deportare. I-au izbit bărbatul şi fiul, nu şi pe 
ea, e lăsată să circule liberă ("precum nebuna oraşului”, suspină 
poeta),chiar şi pe ulițele celor 2 capitale, în special Leningradul 
unde vieţuieşte. Şi această "nebună" scrie o piesă, Prolog, o 
veritabilă tragedie naţională a fricii. 


Somnul hipnotic al unei societăţi de şacali lipsiţi de drepturi 
omeneşti, vis încorporat într-un alt vis.... Aparent, balet 
funcţionăresc mecanic, Gogol plus Kafka. Eroina piesei merge la 
judecată în cămaşă de noapte...lat-o în faţa judecătorilor, dar şi a 
scriitorilor veniţi s-o asiste pe colegă la judecata cea dreaptă, 
yesmeni ridicoli, cu pachete în mâini, din care se iţesc capete sau 
cozi de peşte şi manuscrise. Dar şi odioşi, căci îşi trâmbiţează 

disponibilitatea de a sprijini "dreptatea". Acuzata e judecată în 
lumina unui proiector, îşi recită stihurile "duşmănoase” şi 
răspunde anapoda la întrebările anchetatorilor, trezind indignarea 
scriitorilor-yesmeni. După ce ca Ahmatovă ai depăşit visul şi 
groaza, te poţi introiecta în eroina ta aiurizantă fără frică. 


Şi frica nu trebuie mărturisită, sau propagată în Sistem, căci 
acel ce răspândeşte o atmosferă de panică, face jocul 
Duşmanului!(...) fin abs. Atât e curajul de gând al lui 
Ehrenburg, sau nu putea spune atunci mai mult? Copiii 
Sistemului nu vor mai trăi frica de minciună şi de alte motive 
inofensive!? Să adăugăm noi, când va dispare în Sistem frica de a 
mărturisi credinţa şi dorinţa de mântuire? Chiar dacă dispare frica 
de Sistem, oricum rămâne frica de transcendent, suficientă 
fiinţei... Dau târcoale preotului unii stâlpi ai regimului, un director 
de uzină şi chiar un secretar raional de Partid. Ţin şi la situaţie, 
vor şi mântuire, le e şi frică divină şi frică de Sistem, parcă ar 
vrea şi o icoană personalizată. Dacă s-ar spovedi, li s-ar citi 
bucuria pe chip...Un slujitor al Sistemului ar deplânge inexistența 
represiunii în faţa unor astfel de cazuri de evidentă înaltă 
trădare!? 


Dar mai e până atunci, deocamdată milioane de indivizi 
sovietici domneşte frica hipnotică față de forța nemărginitei 
violenţe a Statului.  Ficţional-pe linia imaginară a lui Mircea 
Cărtărescu-o prozatoare ca Ingrid Beatrice Coman sesizează o 
frică de Kolyma, una care paralizează mintea ca o pasăre într-o 
colivie prea mică şi ceva în plămâni care se zbate să iasă, mii de 
fluturi îţi tremură în piept şi te împiedică să respiri!(...) 

Capitolul XIII: Dreptate.Viaţă întru Adevăr 


Şi ce dacă din Rusia apusă s-a păstrat versul lui Derjavin: 
"Un tribunal nedrept e mai rău decât lotrul!”, e ceva 
splendid/gratuit/ invariabil, dar înţeles numai de cel care l-a trăit 
pe pielea lui, sub Stalin şi urmaşii. Desigur, nu numai Soljeniţin 
o crede. 


Rusia a căutat mereu, obsesiv, adevărul şi dreptatea. 
Personajele lui Dostoievski şi Cehov reprezintă tocmai această 
tendință. Bolşevicii l-ar fi putut recepta şi utiliza subtil pe 
Dostoievski tocmai-spre deosebire de catolici-pentru larga sa 
deschidere răsăriteană spre omenesc. Deşi tot un cugetător catolic 
reflecta că tocmai acela care insistă să devină înger, va fi 
bestie...Mă rog, pe linia depărtată a lui Dostoievski, idealul 
bolşevic poate fi acela de a minţi cât mai aproape de adevăr şi de 
a refuza păcatul "roman" al angelismului. 


Pentru multe motive, Lenin nu-l putea agrea pe Dostoievski, 
poate mai cu seamă pentru ideea dură a scriitorului că între 
Adevăr şi Hristos, el îl alege pe Hristos!Prin formaţia sa morală, 
Lenin e gata să jure pe Neceaev în loc de Dostoievski, pentru a 
plăsmui un viitor "adevăr" al masei manipulate şi damnate. Dar 
prin Neceaev suntem în "Kirillov", aşadar în plin Dostoievski... 


Unii dintre bolşevizaţii comunismului de război, de exemplu 
soldaţii Armatei Roşii, acceptă aşezarea omului în locul lui 
Dumnezeu, alții mai vicleni cred că puterea credinţei noi o va 
înlocui pe cea veche, mai ales că era evident că pravoslavnicia 
tradiţională ascundea făţărnicie şi adesea chiar credinţă calpă, 
până şi la unii preoți. Băşcălia populară intervine îndată ce 
vreuns ins dilematic e bănuit de apartenenţă la secta căutătorilor 
de adevăr! Un mare precursor al psihologiei sociale, Le Bon, 
aprecia credința (religioasă, politică, socială) drept forța 
remarcabilă prin care masele pot fi conduse. Urmează, doar, ca 
Puterea să insufle "credinţa" oportună. 

Provocat de un comunist francez, De Gaulle se întreabă 
dacă acela crede în ce spune. Da, răspunde expertul Malraux, 
ceea ce grăieşte comunistul generic duşmanului său se 
preschimbă întotdeauna în adevăr...Nu alta e şi intuiţia lui 
Orwell: minciuna impusă de Sistem, unanim acceptată, intră în 
istorie metamorfozată în adevăr!(1) 


Într-o zi, la Geneva, Chamberlain îl repede pe Litvinov: voi, 
bolşevicii nu vă gândiţi decât la derbedeii care vă ascultă. Perfect, 
ripostează şeful diplomaţiei bolşevice, e vorba de interesele 
acestor "derbedei", pe care noi vrem să le slujim. Mda, e fatal ca 
"derbedeul" să n-aibă decât burtă, omul mare şi simplu care-i 
sare în apărare s-ar cuveni să fie un psiholog înzestrat cu căldură. 
Ca Lenin, vor să creadă aiurizanţii... 


Panait Istrati se plictiseşte la colocviul lui Litvinov cu 
Rakovski: răceală şi lipsa oricărei fraternităţi, ce pot să aducă 
lumii aceste automate de precizie, gata să radă totul în cale ca un 
copil feroce, fără milă, fără dragoste. Istrati îşi promite să ţină 
partea "copilului feroce", dar la o adică să-i urle în ureche că 
lumea Dreptate aşteaptă de la Revoluţia-copil feroce, nu 
Victorie! 


O frumoasă, deja tardivă zvâcnire a simțului rus de dreptate: 
la o modestă presiune a bunului simţ popular, autorităţile 
ukrainene insistă asupra CEKĂI să oprească în 1919 execuțiile 
sumare ale "contrarevoluţionarilor" şi să-i traducă pe suspecți în 
faţa Tribunalului Revoluționar. Când 2 suspecți sunt achitaţi, 
verdictul nu doar stârneşte aplauze în asistenţă, dar şi ostaşii roşii 
de pază îşi lasă jos armele pentru a aplauda şi ei! 


Regimul încurajează simplificările, tinerii veniţi la oraş 
deprind lesne ideaţia extremei proletcultiste (care în curând va 
avea o tribună, revista Na Postu): ce să mai complicăm, şovăieli 
de intelectuali putrezi, ai citit Pravda? Totul e limpede, "de ce"- 
urile şi "pentru ce"-urile sunt pălăvrăgeli burgheze, la ce bun să 
ne mai batem capul?! Iar în Moscova de după 1922, doctorul 
Jivago, înalt, jigărit şi îmbrăcat în zdrenţe, aduce binişor a ţăran 
"căutător al adevărului”. 

Tinerii crescuţi de Sistem ajung să găsească absurdă 
profesia de avocat, doar îşi aduc aminte de procesele "canaliilor- 
sabotori”, ce rost mai are avocatul într-o "Justiţie a poporului”, 
ar fi fascinant să fii acuzator ca Vîşinski! Nu mai e interesant nici 
măcar să fii jurist ca Lenin, sunt vremi revolute.(2) 


Să ne amintim că "vraciul" lui Boris Pilniak îi vedea pe 
bolşevici-după lichidarea "comuniştilor" (!?)-ca purtători ai 
talismanului capabil să rezolve, în stil rusesc, dreptatea şi 
adevărul. Tânărul scriitor Ilya Ehrenburg nu crede în aiureli cu iz 
slavofil, el îşi include oful în personajele sale: "La ce bun să 
cunoşti 33 de adevăruri, dacă nu poţi strânge în pumn unul 
singur, fie el şi ciuntit, dar adevărul tău, care te priveşte, un 
adevăr puternic"... 


Sufletele haotice aşteaptă adevărul, vor o credinţă şi un 
Dumnezeu, chiar dreptate absolută şi dacă s-ar putea obţine, 
acestea, fără sânge! Unii visează cu bucurie, în preajma unei 
biserici, la "adevărul mizeriei", la dreptate şi la splendoarea 
vechilor aşezăminte ruseşti de cult...Unii tineri cultivați se 
apropie de matematici, în iluzia adevărului absolut (pe care naivii 
îl mai caută în ziare, sau în oameni vii, tangibili, nici măcar în 
cărţi). Puţinii tineri nonconformişti ai Rusiei sovietice ştiu că 
există două adevăruri: unul vremelnic, al yesmenilor, sau naivilor 
şi altul veşnic, pe care nu-l deţine nimeni, el se intuieşte oarecum 
dintr-un lanţ de negaţii, destul cât să-ţi permită să dai cu tifla 
credincioşilor adevărului vremelnic. 


Rămâne o naivitate şi încredințarea că acei care mai citesc 
mult şi de calitate, sau măcar au această atracţie, s-ar apropia de 
"adevăratul adevăr". Şi arta sovietică de vârf e perfidă, de pildă 
capodopera Crucişătorul Potemkin, de care diabolicul cuplu 
Eisenstein-Tisse e foarte mândru că a introdus în cinematografie 
culoarea: pe catargul solidarităţii cu revoluţia a marinarilor din 
Odesa, cei 2 pezevenghi aşează "un steag cu adevărat roşu”. 
Respectăm îndemânarea tehnică, dar e prezent adevărul omenesc 
al clipei istorice? Sigur, când figuranţii execută toate mişcările 
cerute într-un firesc care mimează viaţa de-adevăratelea, dar 
supuşii Sistemului au devenit experimentați... 

Dacă până şi un yesmen ca renumitul scriitor al Sistemului, 
Arkadi Gaidar, îi scrie în 1938 din spitalul de psihiatrie unui 
amic: "Mă îngrijorează un gând-mă simt distrus-câteodată trec 
pe lângă adevăr parcă nu-l observ...altă dată adevărul mi-e pe 
limbă... Îmi vine să-i dau glas, dar parcă o voce interioară mă 
avertizează: "Păzeşte-te, nu vorbi, dacă vorbeşti, vei pieri!"(3) 


În Imperiul Roşu se cultivă decenii de-a rândul idolatrizarea 
lui Lenin, un geniu al insultelor, cum spune Berdiaev, vasăzică- 
printr-o zester publică de invective sordide-oamenii sunt 
impulsionaţi durabil către o psihologie sălbatică de sclavi, mai 
exact o patologie a comportamentului nedemocratic şi dogmatic. 
La examenul de admitere la o Universitate, unui candidat i se 
pune întrebarea:"Lenin a murit? "Fireşte, răspunde surprins 
tânărul. Nu a murit, el trăieşte în inimile noastre, spune pătruns 
"profesorul". 


În zilele Marii Terori, când oamenii erau conduşi de Groază, 
îi vine rândul la supliciu individului Al. Beloborodov, vechi 
prieten al lui Trotsky. Una din marile bestii de după 1917, 
asasinul familiei imperiale. Îşi refuză contribuţia la Teroarea 
perpetuată, dar ajunge el-fost lider al Uralului roşu, suferind de 
cancer laringian-să-şi ţină nădragii cu mâna (normal, i se luase 
cureaua) şi să-şi toarne supus amicii politici în faţa anchetatorilor 
NKVD. De-ar fi ştiut că Stalin personal se interesează de acest 
"domn", n-ar fi timpul ca să fie un pic presat, unde se află, 
închisoare sau spital? Şi-l chinuie îndelung oamenii lui Ejov pe 
Beloborodov...Poate bestia şi-aduce aminte, acum, de subsolul 
casei Ipatievski, când în faţa sa se târa țareviciul rănit, iar mai 
încolo camarazii săi le lichidau cu baioneta pe fiicele ţarului. Un 
început de adevăr pentru bestie! De altfel, ce "adevăr" şi ce 
"dreptate" te aşteaptă pe acest drum!? 


Ar fi unul, tulbure...Un ofiţer NKVD, lucrând sub acoperire 
la un Seminar, are de făcut față unui asalt bolşevic asupra 
aşezământului religios. Agentul se comportă firesc, face figură de 
"prostul satului”, se încontrează ca seminarist cu oamenii 
stăpânirii, zâmbeşte pe ascuns de spectacolul oferit de aceşti 
omuleţi nătărăi, vulgari, violenţi şi neînsemnaţi! El, NKVD-istul 

e iniţiat, are o înaltă misiune şi totuşi admite că în sânul acestor 
prăpădiţi, care devastează Seminarul, se află şi adevărul său. 


Ce ciudat, ca inocent eliberat din ghearele NKVD-ului, să fii 
recunoscător adânc ruseşte către agenţii Organelor, "pentru 
dreptate"! Sigur că regimul îşi strecoară insidios adevărul 
său...Ce să fie inteligenţa, se întreabă un zek? Desigur înţeleg că 
e altceva decât studiul,"inteligenţa” înseamnă să crezi ce-ţi văd 
ochii şi nu ce-ţi aud urechile! Uite şi câte o fâţă a Sistemului, o 
măruntă ziaristă ce-şi pregăteşte cariera de scriitoare (2): adevărul 
e ceea ce trebuie să fie, adică va fi neîndoios mâine, aceea e şi 
ziua ce se cuvine descrisă de "inginerii sufletelor”. (4) 


Ce înţeleg mediocrii Sistemului, prăpădiţii "drept-gânditori", 
adepţii bolşevici (cu sau fără partid), nimeriţi şi ei în Gulag? 
Majoritatea sunt ridicoli prin simţul lor refractar în faţa evidenţei, 
nu sunt în stare să recunoască şi curgerea (Panta Rhei,le suflă 
inutil Vasili Grossman), ci doar biata încremenire în stupidul lor 
proiect! Dar îşi fentează dogma: ducă-se acum învârtindu-se 
existenţa, ea nu ne poate determina conştiinţa! Păreau să admită, 
măcar grosier-materialist, "existenţa" Gulagului de sub nasul 
lor...Dar, în continuare, nătărăii se împiedică: ei au conştiinţa 
"oamenilor răi" din Sistem, cei care-l împiedică pe tovarăşul 
Stalin să le asculte ofurile şi să afle adevărul!? Ei au conştiinţă şi 
nu se gândesc doar la haleală ca înapoiatul personaj al lui 
Soljeniţin. Iată ce cugetă un astfel de drept-gânditor aflat la 
poprire (inginer,fiu de medic), după ce şi-a aşteptat 140 de zile 
condamnarea la moarte în celula specifică şi apoi a parcurs 15 ani 
de lagăr: în creierul meu de bolşevic fără de partid nu s-a 
schimbat nimic, m-a ajutat credinţa în adevărul partidului şi în 
oamenii simpli sovietici, aflaţi peste tot şi-ca demni urmaşi ai lui 
Dzerzynsky-şi în NKVD. Oamenii răi vin şi se duc, dreptatea 
partidului rămâne...În Gulag, Soljeniţin se întâlneşte cu un 
imbecil simptomatic (fost "profesor roşu”), nu doar gata să 
justifice Teroarea şi toată realitatea sovietică oribilă, dar şi 
încântat cum pe vremuri au scos din circulaţie un coleg capabil, 
doar pentru că Lenin adnotase aberant o broşură a aceluia!? 


(2 

etapa războiului 


Pentru tineri-unii ofiţeri-se ivesc situaţii în care tocmai actul 
independent,  insubordonarea, asigură relativul triumf al 
adevărului împotriva nedreptăţii, căci nu poate exista dreptate- 
nici măcar în război- acolo unde dăinuie vinovăția faţă de 
oameni. 


Eşti slujitor al Sistemului, militar su(s)pus şi te răfuieşti 
ironic cu o icoană (după 20 de ani de ateism agresiv...) ce stă 
încăpăţânată într-o casă cuviincioasă dintr-o staniță căzăcească: 
"dar tu, sfântule, ce ştii? Unde-i şi care-i adevărul? În bine? Aha, 
în bine... În bucuria iertării şi a iubirii? Faţă de cine? Ce ştii tu 
despre mine, despre fiul meu?" (n. n. situaţie morală apăsătoare 
şi-pentru URSS-echivocă: fiul prizonier, la germani) 


Ca om cumsecade, îți faci prea bine datoria pe front şi un 
camarad îți aminteşte răutăcios că ai fost un biet kolhoznic, un 
nimeni în societatea sovietică şi uite, războiul te-a făcut cineva, ai 
medalii, ba eşti chiar "cavaler" al unui important Ordin, ăsta-i 
adevărul, conchide  indefinisabil  răutăciosul.  "Dreptate?", 
ripostează amar eroul, mi-aş da toate decoraţiile, numai să rămân 
în viaţă să-mi pot creşte copiii! 


Eşti tânăr intelectual, ofițer degradat, rănit de moarte în luptă 
şi ultima chestiune care te frământă este "o nepotolită sete de 
adevăr", te suspectezi că ţi-a lipsit talentul curajului în viaţă şi că 
ai fost un om de nimic. 


Războiul îi divide pe ruşi în două tabere, loialii şi 
"vlasoviştii” , în genere colaboratorii inamicului. Ca prizonier 
intri în malaxorul interogatoriilor şi poţi da peste câte un rus 
ciudat care te izbeşte fulgerător cu boxul peste degete şi nu te 
gândeşti imediat la cruzime, căci eşti prelucrat "dostoievskian": 
înţelegi,vreau de la tine adevărul... 


Sovieticii ce-au vieţuit sub ocupaţie sunt obligaţi să-şi 
reaşeze noțiunile de adevăr şi dreptate: când trebuie să-i 
încondeieze-prin dirijarea găunoasă a tribunalului sovietic "de 
eliberare"-pe foştii ocupanţi români, câte un tataie cumsecade 

(tată de soldaţi ai Armatei Roşii) şi alţi cetăţeni sovietici 
mărturisesc cinstit că "fasciştii români" le-ar fi făcut numai bine, 
îmbrăcându-i în foi de cort, ajutându-i cu inventar agricol, 
oferindu-le cozonac şi lichior de Paşte. Spunând adevărul, aceşti 
sovietici cad sub incidenţa "fraternizării cu inamicul" în ochii 
tribunalului "eliberator". 


Un şoc va fi pentru demobilizaţii succesivi să constate că 
pentru destui cetățeni din spatele frontului nu interesează 
adevărul şi dreptatea, aşa cum apar ele pe front. Războiul se 
apropie de un sfârşit victorios pentru URSS, gata-ca de obicei-cu 
problematica! 


(...) 
după toate experienţele 


Ai fi mulţumit în jurul lui 1930 să mănânci pe săturate! 
Dreptatea o vei tot aştepta, până vei albi de atâta bine, asta-i toată 
dreptatea...lar adevărul,unde s-a pitit oare? Generaţiile succesive 
cresc cu adevărul lui Pavel Korceaghin, al "tinerei gărzi”, al lui 
Alexei Maresiev ş. a., până la demodare. Mai e şi câte o fată care 
va filosofa ca mamă: mda, agitația tânără chiar caută adevărul, 
dar apoi te obişnuieşti, ajungi să preţuieşti un locşor liniştit, un 
trai modest şi paşnic, dă-le naibii de ambiţii sociale şi materiale! 
Mai rămân ireductibilii oameni noi, încremeniţi în proiectul 
inocenţei sovietice: da,criticarea Sistemului include un soi de 
adevăr,dar sovieticii se află pe drumul cel bun şi nimeni din cei 
care iubesc, fie şi din străinătate, Sistemul n-ar trebui să joace 
renghiuri adoratorilor necondiţionaţi. 


Lucizii ţării sovietice, oameni din popor, au înţeles din 
vreme ce se cuvine: "Cu adevăru-n braţă/Poţi să mori în viaţă! 
"Dar raisonneurul popular avertiza din vremi: adevărul e ca 
smoala, minciuna e ca apa.(...) 


final abs. 


La sfârşitul lui 1936, Buharin îşi exprimă bucuria de a fi 
văzut apărută Constituţia sovietică, lucrată de el cu ajutorul lui 

Karl Radek. Teoretic, cetăţenii imensei ţări au o mulţime de 
drepturi şi libertăţi, dar e de aşteptat să fie rezonabili şi să nu le 
pretindă! De altfel, începe Marea Teroare în care dispar pe rând 
părinţii Constituţiei sovietice, întâi Radek, apoi Buharin. 


Cum rămâne cu credinţa tradiţională la acest mare popor, 
senzual şi mistic? Nu strică să-i asculţi pe moşii din popor, 
râcâiţi de tinerii ateizaţi şi plafonaţi din familie: "Cine să 
dovedească dacă există Dumnezeu ori ba?! Iar conştiinţa e mai 
acătării decât Dumnezeu"...O dramatizare '2000 după 
Dostoievski, realizată de Yuriy  Kordonskyi, porneşte 
simplificând fantastic de la ideea dreptăţii absolute, care justifică 
în ochii săracului Raskolnikov crima. Numai că începe la 
criminal lupta torturantă între bine, rău şi conştiinţă, căutarea 
Adevărului...Şi apar 3 Raskolnikovi (genială găselniţă), un soi de 
split personality în esenţializarea poveştii lui Dostoievski. Nu 
bufonul detectiv Porfiri va izbuti să reveleze "adevărul" 
Raskolnikovilor, ci despletita Sonia Marmeladova cu sugestia 
jertfei creştine, întru care cei 3 Raskolnikovi rostesc în rusa 
cadenţată Tatăl nostru. Să reflectăm şi că ţăranca Matriona a lui 
Soljeniţin e un simbol cumulativ de adevăr-dreptate, ca-n 
proverbul rus ce face vorbire despre acel ceva, fără de care nu 
există comunitate omenească în stare să dureze (...) Ce altceva, 
decât istina oricărui sălaş? 

Capitolul XIV: Revolta anti-Sistem 


Bine grăieşte proverbul rus că omul cuminte gândeşte ceea 
ce beţivul urlă în gura mare!Omul cuminte îi tot ascultă pe 
"beţivii" din preajmă şi de la răspântie şi se dumireşte cum s-ar 
putea trăi în Rusia fără ţar şi autocraţie. Poporul a tot încercat să 
alunge acest gen de stăpânire şi n-a izbutit.Cum adică să-şi ia 
poporul soarta în propriile mâini?! Agitaţii sunt de regulă 
muncitori, adică reprezintă o câtime în masa de ţărani a Rusiei. 


Vizionarul Lenin, gândind la înveşnicita putere bolşevică, 
spune un lucru provocator: "O clasă asuprită care nu aspiră să 
deprindă mânuirea armelor şi să aibă arme, nu merită decât să fie 
tratată aşa cum sunt trataţi robii"! Ei, cine îşi asumă aplicarea 
ideii lui Lenin acum când sub bolşevici nu doar o "clasă" este 
asuprită? Da,în Rusia există-aproape insesizabili-oameni care nu 
visează decât să pună mâna pe arme şi să-i bată pe aceşti 
komisari roşii/cekişti/colectivizatori. Poate va fi nevoie de un şoc 
exterior, un război, ceva, pentru ca "robii" Imperiului să 
contrazică studiile istorice "liberale", revoltându-se împotriva 
Sistemului promovat de tătucii Lenin-Trotsky-Stalin. 


După revoltele populare de la Kronstadt/Tambov/Siberia de 
Vest, devine greu de imaginat protestul colectiv. 


Cât aiurizant, cât provocator, H.G.Wells tatonează în anii 
'30 pe Stalin: ar fi de dorit un club al scriitorilor sovietici, fireşte 
cu exprimarea liberă a tuturor ideilor, dar se poate aceasta în 
URSS?? Ce-o fi râs interior Stalin...Gruzinul îi răspunde totuşi 
britanicului ceva cinic-subtil-abracadabrant, la modul: cum nu, la 
ei bolşevicii aceasta e ceva foarte răspândit şi măreaţa ţară a 
Sovietelor o probează în toată întinderea ei, fenomenul se cheamă 
autocritică. 

În mai 1918, Esenin vede în felul său "Furtuna", stihia 
țărănească va pârjoli Universul, va arde astfel temeiul unei 
structuri blestemate... lar în 1921, când parcă toţi uitaseră la 
Moscova de "sciți", poetul-care nu prea pactizează cu linia 
bolşevică-tot mai visează la o crâncenă viforniţă universală, cu 
agent incert! 


În Gulag, Gorki este amplu vituperat pentru oportunismul 
său. Dar Gide îl scufundă iremediabil: Tovarăşul de drum 
francez crede în 1936,la limita naivităţii sale, că-reflectând la 
destinul sovietic al lui Gorki-s- ar zice că în URSS scriitorul nu 
mai e nevoit, asemeni colegului occidental de oricând, să fie un 
combatant şi un ferment de insubordonare, respins de 
Autoritate/Putere/tradiţie/cumsecădenie umană normativă, o, nu, 
în noua Rusie chestiunea se pune altfel, scriitorul fiind 
revoluţionar, nici că mai poate fi un opozant!? E adevărat, că în 
curând Gide va admite că s-a păcălit înfiorător. Se întâmplă 
adesea (fenomen bine dirijat?) ca să apară o lucrare, vasăzică a 
fost aprobată de cenzură, ca apoi să fie sângeros respinsă, iar 
autorul să facă abjurare (din modelul medieval lipseşte doar 
îngenunchierea cu lumânarea în mână). Tot o "autocritică” 
această abjurare rituală. Şi musai exorcizare a revoltei. 


Da, Sistemul se străduie să eşapeze tensiunile şi 
nemulţumirile prin "autocritică", fie şi-n interior, de pildă pentru 
aceia din rândul agenţilor Nihilului suspectaţi că s-au apropiat 
prea periculos de cauza inamicilor pe care aveau misiunea să-i 
dinamiteze din interior!(1) 


E savuros dialogul lumpenului sovietic cu organele OGPU, 
în 1927. Da, într-adevăr, a vrut să se aşeze ca "rege al 
fanfaronilor" în fruntea unui complot, a unei răzvrătiri paşnice, 
nu mai mult decât o manifestaţie de sentimente care să 
sensibilizeze "decadenţi”, sortiţi pieirii în faţa omului nou al 
Sistemului. Se cuvin stârpite vechile valori precum: mila, 
duioşia, mândria, gelozia, iubirea!? Bine zice omul nou că şi 
sinuciderea e un act decadent, căci ţine de codul apus al onoarei, 
nu degeaba la mormântul unui komsomolist sinucigaş se depun 
printre jerbe şi blestemele tovarăşilor de luptă... Printre crăpăturile 

pentru ochi ale măştii, fie-i dat istoriei vremilor noi să 
urmărească parada incandescentă a vechilor sentimente agonice. 
Nu-i nimic de pierdut în contemplarea spectacolului, comedia 
lumii vechi  acumulase caractere multiple, deosebit de 
interesante. În noua lume s-au strecurat şi nepmanii, n-ajunge? 
Batjocură şi uitare, desigur, dar numai după o ultimă explozie a 
"decadenţei"! 


Ia cuvântul în faţa colectivului de la Kuzneţk, prin '1930, un 
biet tânăr "neputincios în faţa unui ghem de simţăminte calde şi 
încâlcite”. Ar cam fi el împotriva Sistemului, dar cum să se 
exprime?! Băiatul e cult, dar ce să facă dacă poezia europeană 
apucă trasee stranii, francezul Valery e la fel de sumbru ca 
Pasternak...Şi cunoştinţele devin moarte pentru noua lume de 

furnici, care nu mai au nevoie de Shakespeare, "noi" suntem 
împotriva "lor", muzele şi singuraticii înseamnă moarte. 
Tovarăşii colegi mulțumesc tânărului confuz şi destructiv pentru 


"autocritică”. 


Şi iată o "autocritică” radicală, chiar pe gustul regimului: 
copilaş 


rus crescut religios, în primii ani după lovitura bolşevică. Nu 
făcuse ravagii naţionale Dostoievski cu "Smerita" lui? Mama 
copilaşului ascunde acasă un preot şi într-o zi apare un comisar 
CEKA să-l salte pe preotul refractar, dar şi pe femeia care-l 
ascunde. Copilul reţine spectacolul oamenilor înarmaţi şi 
răsfrângerea lanternelor electrice pe icoană şi pe ţevile puştilor- 
mitralieră... Băieţelul hotărăşte: am să fiu şi eu un bărbat înarmat! 
Mama îşi ia rămas bun: "Hristos să te aibă în pază, 
copile"...Totuşi, gândeşte copilul, ea victima lui Hristos s-ar fi 
cuvenit să-şi ridice pumnul spre cer!? 


Dar...Când s-a născut copilul, nu mai existau nobili, iar ai lui 
nu erau nici boieri, cel mult chiaburi. Cu această origine, copilul 
va învăţa să mintă, altfel nu va putea ajunge ofiţer...Îi urăşte pe 
nobili, căci dacă ai pus vreodată mâna pe Putere, nu mai trebuie 
s-o pierzi! 

Aşadar, copilul acesta "autocritic" ajunge tânăr ofiţer NKVD 
şi îndeplineşte cu curaj grelele misiuni de serviciu, e feroce şi 
deplin pe linie. Crede că i-a păcălit definitiv pe tovarăşii de 
serviciu. Şi iată-l stând în faţa superiorului, tânăr cu trăsături 
brutale pe un fond trandafiriu, cât încurcat, cât insolent...Şi 
deodată şeful îi aruncă: "Hei, n-o mai face pe tâmpitu', eşti băiat 
de ciocoi, nu?"Demascatul admite, iar şeful îl linişteşte: "pe 
noi,oricum, chestia ne lasă rece...,ai reflexe bune , cel puţin n-ai 
să te-mpotmoleşti în idealismul ăsta burghez"..(2)Sunt pe drum 
demascările de la Piteşti şi autocriticile din China lui Mao. 


Se poate moşteni ceva din trecutul recent al Rusiei,în materie 
de revoltă anti-sistem, de exemplu terorismul? Nu întâmplător, 
Lenin dezavuează şi acest trecut, să nu le mai vină cetăţenilor 
cine ştie ce idei! Nu cumva greşeşte imperceptibil poetul Osip 
Mandelştam, când reneagă terorismul? 


Lesne înţelegem că sufletul său fin şi ales nu poate suporta 
ideea de violenţă, dar în adolescență chiar el dorise să 
săvârşească terorism, crezând înflăcărat că "gloria se află în 
organizaţia de luptă", i-ar sta bine în elita socialiştilor- 
revoluţionari(eseri), dar e respins pentru vârstă prea fragedă. 
Mandelştam e cutremurat de hecatomba la care se dedau 
bolşevicii după asasinarea lui Uriţki, nici nu mai vrea să audă de 
gloria teroristă a trecutului rusesc (asasinarea ţarului Alexandru 
al II-lea etc.). Nu se pasionează nici de un eveniment cu bombă 
din Leningrad, în anii '1920, sigur gest antibolşevic. Pentru 
pasiunile epocii sovietice, poţi fi disprețuit pentru poziția ta 
antiteroristă, înseamnă că te-ai aliniat poziţiei bolşevice...lar la 
modul subtil, Osip Mandelştam săvârşeşte, fără voie, autocritică! 


Ce săvârşeşte pe la început de Octombrie Roşu tânărul medic 
M. Bulgakov, "autocritică” de naiv bolşevizat, sau auto-ironie 
rusă în interiorul principiului Don Quijote? Se lasă întuneric 
beznă şi şi dublul tău ţine în mână ceva incert, spadă sau 
stetoscop, oricum aşa lupţi, mergând spre ţintă, în lumea ta 
îngustă din fund de Rusie... 

După vorba cu fiecare popor are guvernul pe care-l suportă, 
deci îl merită, s-ar zice că ruşii îşi binemerită regimul bolşevic. Şi 
totuşi, ei sunt pătimaşi în dragostea lor pentru libertate 
("svoboda"). Dar Soljeniţân contrazice iluzia naţională: "Nu 
iubim libertatea”... 


Grevele muncitoreşti au fost numeroase până prin 1930, apoi 
sunt interzise cu desăvârşire şi reprimate. (3) 


Molotov admite că, între 1930-1932, a fost foamete şi au fost 
tulburări în URSS, dar tovarăşii trebuie să se arate neîndurători, 
fără să le tremure mâinile şi genunchii! 


Eşti fiu de chiabur, în 1930, Sistemul te-a aruncat peste bord 
din oştirea patriei, te aşteaptă traiul de lumpen, sau munca forțată 
în lagăr... Pe moment, îţi vinzi la oraş rufele de pe tine, primeşti 
de la un speculant un sfert din preţ şi cumperi la negru fireşte, 2 
pâini (altfel, pe cartelă). Te îndrepţi spre gară, ai vrea să pleci cu 
un tren de marfă, dar Sistemul a monitorizat şi acest aspect prin 
legi draconice. Proaspătul lumpen nu are bani de bilet, de altfel 
nimeni nu poate călători cu trenul de persoane decât cu permis, 
sau ordin de serviciu...Pe peron n-are haz să pătrunzi, peste tot 
foiesc milițieni şi patrule! Şi se lasă răcoarea serii, unde naiba să 
înoptezi? Bietul tânăr sare peste un perete de piatră şi aterizează 
drept în closetul sordid al staţiei, cu pâinile în braţe...Stă liniştit o 
vreme, apoi iese ca un călător oarecare, tocmai opreşte în gară 
trenul Vladivostok-Moscova. Pasagerii coboară şi se pocnesc cu 
gamelele în cap la coada de la apă fierbinte pentru ceai. Băiatul 
ocoleşte o fată cu un ceainic baban, fără şanse de a ajunge la apă 
şi-i spune: ţine pâinile astea şi-ţi fac rost de apă, numai că în timp 
ce umplea ceainicul pleacă trenul. Fata încremeneşte cu pâinile în 
braţe şi plânge, băiatul o îmbrânceşte: fugi , vin după tine, se 
caţără fata în tren, o urmează băiatul, controlorul nu zice nici pâs, 
doar mai sunt soldaţi în vagon... 


Într-un compartiment se află 6 fete (cu tot cu cea care riscase 
pentru apă), studente din Leningrad care se întorc de la practică, 
au unt pe măsuţă, diverse alte bunătăţi şi pelerinele în cuier. 
Băiatul hăituit nu le judecă, de, trec fetele pe lângă viaţă ca nişte 


316 


semafoare verzi pe lângă ferestrele trenului! Beau ceai, glumesc, 
ca oamenii tineri şi "dar dumneavoastră, din ce vagon sunteţi? 
"Băiatul oftează amarnic:"voi sunteţi din vagonul vieții, iar eu 
dintr-al morţii"... Fetele se miră tandru, îl ascund sub pelerine şi-l 
duc departe pe clandestin. 


Băiatul se va revanşa:peste câţiva ani, una din fete e arestată 
în "afacerea Kirov" şi-n lagărul de la Peciora zekul descurcăreţ o 
ajută să muncească decent la croitorie. (4) 


Pe la '1930, uşor se pot detecta tineri apostaţi, mai ales între 
studenţi. Ei nu marşează la superficialitate...Cică îi recunoşteai 
după zâmbetul lor fugar, după privirea lor deopotrivă buimacă şi 
dispreţuitoare. Câte un profesor yesmen îi face "izgoi" şi tinerii 
caută în dicţionar termenul arhaic: un terchea-berchea ignorant, 
rejectat de Societate, falit, un prinţ fără ţară...Cică apostaţii nu 
erau nici mai curajoşi, nici mai dotați decât alţii, dar ţineau ei să 
se singularizeze de colectiv!? E măgulitor totuşi pentru ei să se 
trezească stigmatizaţi drept "prinți fără ţară”. Nu cumva asta 
înseamnă că ei au mai multă memorie decât "fluturii" din jur?... 


Chiar ajungi să te simţi fără ţară, nu eşti komsomolist, s-a 
dus orice speranţă, pentru Societate eşti un lumpen. Ai exemplul 
lui Al. Blok, tot dorind să audă muzica revoluţiei a amuţit! Aşa 
că s-a terminat cu decembriştii, Dostoievski,Tolstoi şi cu visul 
dreptăţii. Acum ai studentele tunse scurt...Cei cu conştiinţa 
bolnvă au fost asasinați, sau trimişi în Gulag, sau au emigrat, sau 
agonizează ca "izgoi". Acestor mii de rătăciţi, li se spune de către 
yesmenii de fier duşmani de clasă! 


Se întâmplă revolte în chiar Aparatul? 


Într-o zi de vară din 1932, într-un sat din preajma Moscovei 
se ivesc câţiva vechi bolşevici, convocați de un anume Riutin, 
om de la ţară şi fost învăţător, care nu se poate împăca nici cu 
distrugerea satului rusesc, nici cu înfrângerea segmentului "de 
dreapta" din Partid. Dar, în 1927, Riutin participase la zdrobirea 
demonstraţiei trotskyste, apoi Stalin îl înlăturase de la comitetul 
raional şi-l expediase în Siberia, ca delegat cu "colectivizarea" şi- 

respectându-i autoritatea în Partid, îl promovează în muncă la 
Moscova. În 1930, profitând că amândoi se află la odihnă în Sud, 


Stalin îl invită pe turbulent la vila sa şi-i propune "autocritică” 
publică şi condamnarea "dreptei", dar Riutin se eschivează. Şi 
mecanismul se porneşte: un coleg de odihnă îl toarnă pe Riutin, 
cum că îl face pe Stalin "potlogar, politician fără scrupule, care 
conduce ţara spre moarte”. Stalin se confesează lui Molotov că 
nu-i suficient ca Riutin să fie dat afară din Partid, această 
"lepădătură contrarevoluţionară" trebuie dezarmată total şi exilată 
undeva departe. Este Riutin exclus din Partid şi arestat, dar Stalin 
îl eliberează repede, prin Riutin va putea fi prins un peşte mai 
mare! 


Bolşevicul neastâmpărat i-a chemat pe câţiva "vechi" spre a 
înfiinţa o "Uniune a Adevăraţilor Marxişti-Leninişti"(!), cu 
scopul de a lupta contra lui Stalin, Riutin a compus şi o 
"platformă", care va fi larg distribuită. Dar multe exemplare 
ajung la OGPU, Partidul e devotat lui Stalin şi organizaţia lui 
Riutin e minuţios monitorizată.Buharin, Zinoviev şi Kamenev 
parcurg documentele şi nu-şi fac sacra datorie de a pâri! Iar 
Stalin află că este "mare agent provocator şi gropar", unul care 
pune "botniţă" tuturor, artiştii incluşi şi se comportă mârşav 
represiv...Curând , grupul este arestat, iar Zinoviev şi Kamenev 
sunt alungaţi din Partid şi exilați în Siberia. Riutin primeşte 11 
ani de puşcărie şi sărbătoreşte acolo unde stătuse şi-n vremea 
ţarului... Toate bune, dar vai, răzvrătitul îi scrie soţiei că vieţuieşte 
numai cu nădejdea că Partidul îl va ierta pe fiul său rătăcitor! 
Riutin admite că anchetatorii îl tratează cu tact...De, în 1932, 
oamenii Partidului încă sunt inviolabili pentru Organe, numai cei 
fără partid pot fi împuşcaţi. 


În 1936, Riutin e transferat la Moscova, la chiar închisoarea 
interioară a NKVD, Stalin îi hărăzeşte un rol important în 
procesul celor de dreapta. Numai că, deşi e tratat bestial, îşi 
păstrează onoarea, el modestul Riutin, mai mult decât 
celebrităţile Partidului. E hotărât să-şi accepte moartea, nu vrea 
să accepte calculele lui Stalin, nu va face cerere de grațiere. Va 
mai fi torturat şi în fine împuşcat. 

Victor Serge, după ce a creat destule indispoziţii regimului 
sovietic şi a fost în fine expulzat din URSS, militează inimos în 
Occident. El insistă că zgomotul statisticilor mincinoase din 
Imperiul Roşu nu poate acoperi cumplitul murmur din închisori 
şi magherniţe! Rar, dar se "murmură” şi public: pe când se afla la 
anchetă în Lubianka marele Meyerhold, soţia sa se zbate cam 
necuviincios după gustul Regimului, ba trimite scrisori lui Stalin, 
ba umple Moscova cu vorbe despre nedreptatea făcută soţului ei. 
Dar aceasta e revoltă şi Sistemul are ac de toate cojoacele: killerii 
NKVD pătrund în apartamentul Meyerhold prin uşa de la balcon 
şi ucid sadic răzvrătita guralivă cu 17 lovituri de cuţit. Degeaba 
urlă femeia după ajutor, nimeni nu sare în ajutorul strigătelor din 
noapte.(5) 


război 
cazul lui Vlasov 


„Încă din vara 1941, germanii au alcătuit formaţiuni militare 
sovietice, în uniformă germană, cu oameni recrutaţi dintre sutele 
de mii de prizonieri sovietici ale primelor săptămâni de război. 
Efectivele acestor formaţiuni creşteau, fie cu indivizi ostili 
regimului bolşevic, fie cu cei chinuiţi de cruzimile 
prizonieratului. Brigăzile antisovietice au fost folosite mai întâi 
la operaţiuni represiv împotrivapartizanilor din zonele ocupate 
ale URSS, mai apoi împotriva Rezistenței din Franţa. 


Oneştii tineri de pe front, căzuţi în labele inamicului şi 
interogaţi de ruşi în uniformă germană, ar vrea să creadă că aceşti 
ruşi colaboraţionişti lucrează pentru NKVD sau SMERŞ!? 


În septembrie 1942, generalul sovietic Vlasov, trecut de 
partea germanilor, dă un impuls organizatoric respectivelor 
formaţiuni. Pe lângă el se află şi generalul Şilenkov, fost 
demnitar bolşevic apreciabil. 


Goebbels îl apreciază superlativ pe Vlasov, ca pe un 
comandant militar rus extrem de inteligent, energic, îi apreciază 
ideea că Rusia nu se poate salva decât debarasându-se de 
ideologia bolşevică şi adoptând cumva nazismul. Oare chiar 

credea Vlasov aceasta din urmă?! Da, un spirit eminent acest 
general Vlasov, ale cărui cunoştinţe aprofundate despre ideologia 
şi practica bolşevică se pot dovedi foarte preţioase pentru Reich, 
chiar dacă achiziţia este târzie. 


În decembrie 1942,Vlasov întemeiază la Smolensk 
"Comitetul naţional rus". Programul unificator al generalului- 
colaboraţionist e iluzoriu, căci numeroasele naţionalităţi ale 
Imperiului Roşu-grupate de germani în detaşamente specifice-nu 
se recunosc în programul "rus", iar marja de manevră permisă de 
germani e îngustă. În plus, oricare tabără victorioasă în război, 
nazistă sau bolşevică, oferă o perspectivă sinistră... Vlasov nu 
primeşte acceptul german pentru readucerea detaşamentelor sale 
pe frontul de Est. De altfel, subordonarea "vlasoviştilor" faţă de 
Wehrmacht e totală! 


În genere, aceşti voluntari ruşi antibolşevici sunt folosiţi de 
germani la treburi de poliţie şi pentru represalii împotriva 
Rezistenței. Poartă uniformă Wehrmacht, cu un ecuson umilitor. 
Cât au servit vlasoviştii pe frontul de Est? Să fi săvârşit ei cu 
adevărat atrocități asupra prizonierilor sovietici răniți, gen 
desfigurare cu baioneta, sau tăierea de fâşii însângerate pe 
spinare? lată un caz credibil: nişte vlasovişti ai Estului 
dezertează, se ştie că sunt bestiali deopotrivă cu compatrioţii 
civili sau militari, cât şi cu germanii, se cunoaşte cruzimea 
vlasoviştilor şi-n Europa occidentală ocupată. Aşadar tot 
Universul îi frustrează .La dezertorii vlasovişti din Est, remarci 
peisajul moral firesc în cătunul lor: 2 spânzurați (un militar 
sovietic şi unul german, deci perfectă imparţialitate politică!) şi 2 
infirmiere sovietice prizoniere, pentru distracţie şi când vor 
şterge putina le vor spânzura de picioare pe bietele fete. 


Abia în toamna lui 1944, când germanii se simt ameninţaţi 
de spectrul înfrângerii, Vlasov crede că a sosit şi ceasul misiunii 
sale. Şi patronul Himmler mai slăbeşte chingile... Vlasov dă 
glas, în noiembrie 1944 la Praga, unui Manifest al "Comitetului 
pentru eliberarea popoarelor Rusiei", dar cine poate lua în serios 
un liberalism sub patronaj nazist?! Şi totuşi, din refugiații veniţi 
din Est, din deportații sovietici ş. a., Vlasov mai încropeşte două 

armate a 50000 de oameni, ceea ce ajută la depăşirea cifrei de 
jumătate de milion de militari sovietici recrutaţi de generalul 
Vlasov pentru Wehrmacht...Una din aceste armate Vlasov se va 
ilustra la Praga în mai 1945, când-schimbând orientarea- 
"vlasoviştii" vor lupta contra trupelor SS pentru eliberarea fraților 
cehi! 


Propaganda sovietică a făcut eforturi durabile spre a fixa o 
imagine sinistră a armatei lui Vlasov: trădători de patrie, foşti 
chiaburi, dezertori, criminali de drept comun!? 


Scriitorul Vasili Grossman înțelege mobilul acţiunii 
generalului Vlasov, dar nu poate accepta colaborarea cu nazismul 
vinovat de atâtea atrocități în URSS.(...) 


revolta combatanților 


Cazurile de "activităţi antisovietice", aproape echivalate pe 
front cu crima de trădare de patrie, sunt destul de rare, dar asta 
pentru că ofițerii sovietici fac urechea toacă la bombănelile 
subordonaţilor, după înţelepciunea războiului din 1812! Bunul 
simţ al multor ofiţeri admite că la aşa apropiere de moarte, 
soldaţi pot spune între ei ce gândesc şi criticele sarcastice curg 
şuvoi la adresa incompetenţei, corupţiei şi fanfaronadei şefilor 
bolşevici. Nu le mai pasă oamenilor de comisari şi turnători, de 
ultima rație a patriei: cele 9 grame de plumb ale NKVD-ului... 
Sistemul funcţiona mai eficient în apropierea liniilor, sau 
simbolic între recruți nerodaţi în lupte. Dar paranoia bolşevică şi 
NKVD-istă are nevoie de victime, inclusiv ofițeri superiori, 
înhăţaţi fie şi pentru "opinii defetiste". (...) 


Dar mai grăitor decât toate este spectacolul public al 
graniţelor Europei burgheze, de pildă ale României, asaltate de 
necăjiţi (muncitori...) care fug din raiul sovietic. Grănicerii 
bolşevismului îi mitraliază pe nefericiţii care se încumetă să 
treacă apa/gheaţa Nistrului, ba chiar îi hăituie până în dreptul 
pichetelor grănicerilor români... Au baftă evadaţii, sau sunt ucişi, 
sau înhăţaţi de bestiile OGPU/NKVD şi readuşi în Sistem. 

(...) 


De fapt, crede Gide, ceea ce-ca duh al revoltei-se prezumă de 
regim a fi "contrarevoluţionar", semnifică tocmai păstrarea unei 
gândiri revoluţionare într-o ţară unde "Revoluţia" s-a plafonat 
demult prin compromisuri şi tranzacţii. Duhul omului sovietic e 
şi mai puţin liber decât în chiar Germania nazistă! Degeaba ţipă 
generalul Vlasov că americanii care predau în 1945 statului 
totalitar sovietic armata sa prizonieră încalcă dreptul 
internațional, sprijinind gâtuirea mişcării de opoziție, aceşti 
yankei cumsecade nu înțeleg subtilitatea... 


Când şi unde nu te aştepţi, surprinzi în cetățenii sovietici 
revoltă anti-Sistem, fie şi sub formă imperceptibil 
dostoievskiană, de pildă păstrând în portofel o bucată din 
frânghia cu care s-a spânzurat un tare nefericit tânăr 
nonconformist al Sistemului. Oh, nu o porți pentru "noroc", ci 
aşa "ca să mă chinuiesc". (...) 


Note bibliografice 


1)Alexandr Soljeniţin, Arhipelagul Gulag,III, pp.25,456; 
Edvard Radzinsy, Stalin, p.359;Vladimir Volkoff, Struţocămila, 
p-241;Oleg Penkovsky, Carnets d'un agent secret,p. 260; Ilya 
Ehrenburg, Oameni, ani, viață,Il,pp.247, 250;Andre Gide, 
Întoarcere din Rusia, p.97;M.Socolov,Scântei,p.452;Ştefan 
Cazimir, Minciuna vine de la Răsărit(111),p.20 


2) Vladimir Volkoff,op. cit., pp.33-35,226-227; Ilya 
Ehrenburg, Şi a fost ziua a doua , pp.175-177;luri Oleşa, 
Invidie, pp.114-118 


3)Alexandr Soljenițîn,op.cit.,p...;Nadejda Mandelştam, 
Speranță abandonată, pp.20-21;Mihail Bulgakov,Garda 
Albă,ll,p.188;Nelson DeMille, Fabrica de spioni,p.117; 
Andre Glucksmann, Bucătăreasa şi Mâncătorul de oameni, 
p.134; 


322 


4)Andre Malraux, Antimemorii, II, p.169; Alexandr 
Soljenițin, O zi din viaţa lui Ivan Denisovici,pp.75- 
76;Edvard Radzinsky,op.cit.,p.311;luri Bondarev, Tăcerea, 
p.370 


S)Edvard  Radzinsky,op.cit.,pp.311-314,397,496-497;Ilya 
Ehrenburg, op.cit., pp. 58-60; Alexander Werth, Un 
corespondent englez..., p.88; Francois Furet,Trecutul unei 
iluzii,pp.317 cazul Vlasov)Alexandr Soljeniţin, Arhipelagul 
Gulag,I,pp...;Edvard Radzinsky,op.cit.,pp.552-553;Francois 
Furet,op. cit. pp. 393-394,498-499; Goebbels,Jurnal,pp.25- 
26,92-93;llya Ehrenburg, Oameni, ani,viaţă,V,pp...; Iuri 
Bondarev,...; Vasil Bîkov,Capcana,pp.22,312;Sven Hassel, 
General SS,pp. 186-187;Henry Castillou,Furtuna din 
iulie,traducere de Paul B.Marian,col. 6"Romanul de 
dragoste",Editura Eminescu,Bucureşti,1977,p.191 


Revolta combatanţilor 


)Antony  Beevor,Stalingrad,pp.212-213;Vasil Bîkov,Cei 
morţi nu simt durerea,p.81 


)Andre Glucksmann,op.cit.,p.8;Panait Istrati,Spovedanie 
pentru învinşi,p.146 


final abs. 


)Alexandr  Soljeniţin,Arhipelagul  Gulag,1[,217;Andre 
Gide,op.cit.„pp. 64-65; Ilya Ehrenburg,Şi a fost ziua a 
doua,p.271 


323 


Capitolul XV: Credinţă.Sentiment religios 


Religia tradițională e încă reprezentată în primii ani ai puterii 
bolşevice, chiar la intrarea în Piaţa Roşie, de bisericuţa Iverskaia 
Ceasovnia. Prin 1921, se puteau observa, la intrarea în Piaţa 
Roşie, femei bătrâne care se târăsc în genunchi în faţa icoanei 
negre (de nerecunoscut) a Maicii Domnului Ivirene, în vreme ce 
peste drum se lăsa admirată cu smerenie bolşevică lozinca pe 
pânză roşie: "Religia e opiu pentru popor! "În 1925, Kazantzakis 
contemplă în aceeaşi Moscovă, sub cupolele de aur ale 
bisericilor, steagurile roşii cu seceră şi ciocan! Iar în jur, marele 
oraş zgomotos... 


În iureşul ataşamentului său bolşevic, din 1919-1920, 
Maiakovski e abject cu naturaleţe: "Decretele/ lavă şi grindină 
vin / peste popi, / peste muli/ şirabini/ Ei,  hai,ridicaţi- 
vă,vrăjitori  mortăciuni!/Dar  colo,unde taberele-n două se- 
mpart,/se tăvăleşte Petru-altar de rugăciuni-/cu capul propriei 
catedrale spart". 


Mă rog, un simulacru de credinţă şi un melanj folosesc 
regimului şi experţii agitprop născocesc ceva ingenios în anii 
războiului civil: prin gări, o pancartă utilizează o icoană a 
Sf.Gheorghe, numai că pe trupul Sfântului e paraşutat capul lui 
Trotsky, iar reptilei nimicită de "sfântul" bolşevic i se ataşează un 
cap de burjui! Sigur că pe mantia Sf.Gheorghe biruitorul 
năpârcii, crucile s-au înlocuit cu steluțe bolşevice... Atâta doar, că 
sub vopseaua prăpădită tot se mai zăresc crucile creştine. 


Stalin e deja în culmea măririi, când bătrâna sa mamă 
gruzină încă îl mai repede: mai bine te făceai popă! (1) 


Malraux întâlneşte în Nord, în 1934, Hristoşi stigmatizaţi, 
guvernul bolşevic ordonase ca "relicvele" din biserici să fie 

trimise la Moscova, pentru Muzeul ateismului desigur. Aşa că 
într-o gară din zona Novgorod, ilustrul scriitor francez zăreşte în 
sala de aşteptare nişte Chrişti şezând pe banchetele de lemn, cu 
capul sprijinit de braţ. 


Bisericile sunt transformate în hambare, săli de cinematograf 
sau garaje, iar majoritatea preoţilor sfârşesc în Gulag. De pildă, o 
biserică din zona Soci devine sediu pentru concursuri de dans, 
perechile joacă tango sau foxtrott tocmai pe locul altarului. S-ar 
zice că bătrânele picturi murale se păstrează numai când sunt 
respingătoare! Gide vizitează în 1936 muzeul ateist din 
Leningrad, aflat în catedrala Sf.Isac, care domină cu a sa cupolă 
strălucitoare de aur marele oraş. Unui ochi străin, interioarele pot 
să-i apară îngrozitoare din cauza nereuşitelor mari zugrăveli 
pioase, poate păstrate tocmai ca respingătoare şi servind de 
minune tombaterei propagandistice bolşevice!? 


Mă rog, unele aşezăminte de cult sunt mai norocoase, în ele 
se amenajează muzee diverse:în împrejurimile Sevastopolului, o 
biserică devine muzeu arheologic regional.Pe multe foste biserici 
atârnă planşe explicative: "lisus...personaj legendar, care n-a 
existat niciodată”... În incinta mânăstirii de lângă Starii-Krîm se 
aciuiază cu întreaga nesimţire sovhozul "Bezbojnik"(=Fără 
Dumnezeu)! 


Iată, într-un orăşel de pe malul Volgăi lumea merge să vadă 
filme la club. Peliculele vechi se rup des şi atunci se aprinde în 
fosta biserică o lumină difuză, iar în această lumină se pot 
contempla-ce straniu... chipurile atât de vii şi mâhnite ale 
sfinților de pe pereţi! Ce şi-o fi spunând poetul creştin Boris 
Pasternak, invitat să ausţină un recital la un club al Universităţii 
din Moscova, tot într-o fostă biserică? Cât îi priveşte pe ştrengarii 
oraşelor, li se pare normal de când lumea să joace cărți în spatele 
unei foste capele, mai cu seamă că-i au complici pe scriitorii 
luminaţi ai epocii care-i învaţă să tragă cu ochi detaşat spre 
zugrăvelile scorojite şi moşnegii lor pletoşi şi încruntaţi, sau 
îngerii bărbieriţi, sau Judecata de Apoi cu ai ei draci împielițaţi în 
cazane de smoală, pe o pajişte cu romaniţe... 

Bieţii copii pionieri duc muncă de lămurire cu mamele 
creştine să scoată icoanele de pe pereţi şi în faţa lacrimilor 
renunţă la rugăminte, bombănind ceva confuz cu Christ, 


semănarea grânelor şi "înviere", sau imposibilitatea chitului de a- 
1 înghiţi pe Iona! 


Ziarele sovietice abundă de scrisori adresate redacţiilor: 
"Eu, fost preot, m-am separat pe veşnicie de religie". 
, , p p Ş 8 


Câte un om ciudat, îmbrăcat în suman în ciuda căldurii 
sufocante, se hlizeşte neplăcut, povestind în tren o istorie 
fioroasă: copiii unui popă îl forțează pe tată să se răspopească, de 
n-avea trai bietul om din cauza copiilor care-l amenințau că se 
omoară, dacă tatăl nu se răspopeşte. Solicitat de sprijin, secretarul 
celulei bolşevice săteşti rânjeşte: "nu ţine de parohia mea, taică!" 
Atunci bietul popă se învoieşte condiționat, "dar după Crăciun, 
că-i vreme de câştig”... 


După Crăciun, adunare la club, de față e toată suflarea 
satului. "Există Dumnezeu? "Nu există, e de acord popa, care se 
şi porneşte pe nişte blasfemii dezgustătoare. Dar a doua zi, 
sărmanul popă e găsit spânzurat... 


Stalin poate rânji triumfător: nu numai că multe biserici au 
fost demolate, dar au fost aruncate din cavouri moaştele sfinţilor 
ruşi, plus că au fost batjocoriţi/torturaţi/lichidaţi mulţime de 
slujitori ai Bisericii! Se întâmplă şi efecte groteşti: e demolată 
uriaşa Biserică a Sfinţilor Inocenţi în centrul Moscovei, în locul 
ei urmând să fie edificată o sală gigantică pentru întrunirile 
Partidului  Bolşevic. Numai că lucrările defundaţie, în 
proximitatea râului Moscova, erau mereu inundate... Vor circula 
insistent remarcile mucalte ale moscoviţilor despre un semn 
divin!Şi locul va deveni bazin de înot şi piscină.(2) 


În mintea lui Lenin, Biserica era atât de legată de monarhia 
rusă, încât îi crea probabil senzaţia apăsătoare de autocraţie 
bizantină. Lenin îl preţuise emorm pe teroristul Neceaev, or 
acesta propunea asasinarea întregii familii a Romanovilor, "toată 

ectenia", vasăzică lista tuturor Romanovilor, citată la sfârşitul 
slujbei ortodoxe. 


=y. fişa în dosare (religia sub totalitarism) 


În acele biserici dedicate ateismului, ca de pildă catedrala 
Kazan din Leningrad, "epoca superstiţiilor” este ilustrată pe 
pereţi prin planşe cu oamenii cavernelor şi...episcopi, să ia bine 
aminte şcolarii vizitatori, mai trăgând cu ochiul şi la citatele 
luminate din Marx-Lenin de pe alt perete. 


Muzeul ateist din Leningrad i se pare, în el însuşi, lui Gide 
mult mai puţin ameninţător, decât ar fi fost de temut. Adică, se 
opune mitul religios-ştiinţei. Vreun trepăduş nenorocit hotărâse 
ca tocmai splendida catedrală Sfântul Isaac să aibă această soartă 
grotescă şi în magnificul naos cu aur şi malahit să fie găzduită o 
replică a Pendulului lui Foucault. Dacă vizitatorul muzeului nu se 
lasă convins de feluritele instrumente optice, tabele astronomice, 
planşe statistice sau de istorie antică, e rândul unor propagandişti 
de serviciu, care cu lătrături ciceroniene să îndrepte cetăţenii pe 
calea atee. Aşadar, încă n-ar fi un atentat, cel puţin pentru un 
spirit francez: în muzeul sovietic e mai mult Reclus-Flammarion, 
decât Leo Taxil! Dar regimul e cel puţin neîndemânatic, s-ar fi 
putut insista, de exemplu, că Biserica l-a trădat pe Christ, că 
doctrina emancipată a Evangheliilor în conivenţă, vai, cu 
Biserica, a păşit pe făgaşul unui abuz al Puterii. Altfel, 
neîndemânarea bolşevică plus ignoranţa masei ţărăneşti a Rusiei, 
vor conduce spre o posibilă epidemie mistică, oricând 
primejdioasă. 


Se ajunge la o sărăcie spirituală.Sigur, s-ar spune, nu-i rău 
ca omul nou să fie eliberat de servituţile pe care religia le poate 
aduce Spiritului, superstiția a cauzat realmente multe daune 
Rusiei, de la ţăran până la țarină: o Josnică, înfiorătoare 
morală...Dar, sub bolşevici, nu se aruncă şi copilul, odată cu apa 
din copaie?! Era apa cam murdară, adevărat, dar-într-o epocă a 
retopirii clopotelor bisericilor-există riscul ca albia să se umple 
iarăşi cu apă din ce în ce mai murdară, iar copilul să rămână 

absent... 


Maiakovski se află între primii să propună o substituire, 
iată-l pe noul Mântuitor: "Dinspre barieră,/un omuleţ./Unde 
aleargă?/Luna/e-un nimb/peste capul lui creţ./.../lisus e leit./Cu 
nimbul pe frunte,/cu crucea pe umăr./.../Chip liniştit./Mai gingaş 
ca lisus./Şi mai tânăr./Un komsomolist/.../el pluteşte-/mai banal 
ce mai vrei?"(3) 


Conştiinţa soldaţilor Armatei Roşii în vremea războiului 
civil a fost un câmp de bătaie pentru politruci. Cum majoritatea 
zdrobitoare a soldaţilor sunt ţărani, lucrurile nu merg prea uşor 
din punct de vedere bolşevic. 


Ce discuţii ciudate se iscă între aceşti soldaţi ai Revoluţiei, 
că Dumnezeu trebuie să fie în înalt, căci dacă s-ar târî, cum ai 
mai crede în EI?! Şi e bine pusă crucea, semnul, tocmai sus la 
cutare biserică măreaţă rurală, te obligă să-ţi pierzi căciula de pe 
cap când ridici privirea, fie că voiai să te descoperi, fie că 
nu...Da, dar omul L-a pus acolo sus, deci tot omul e superior, 
cârteşte vreun înfipt. Degeaba ai pune o nimica sus, nici să-L dai 
jos n-ar fi înțelept, lasă-L în slăvi că a prins rădăcini acolo .Uite 
că punem "semn" şi pe izba noastră, ca să ne fie viaţa-viaţă şi o 
să le dăm una peste bot celor înrăiţi în distrugerea lui Dumnezeu. 
N-o fi Dumnezeu, dar nici fără El n-o scoţi la capăt. Bine măcar 
că unii au pus în locul Lui revoluţia, tot o credinţă şi dumneaei. 


Când un comandant roşu ocupă Kuzneţkul, dă foc bisericii 
care domina oraşul din fortăreaţa ei, luînd preotul cu el. 
Apoi,oamenii se deprind să-şi facă nevoile lângă ruinele albe... 


S-ar zice că mai întâi se "luminează" comandanții, de pildă 
câte unul care blasfemiază cu umor popular gros că "moşneagul” 
din tării nu ţine acolo o împărăție, ci un bordel în toată regula şi 
cum blenoragii se află destule şi pe pământul cel păcătos, mai 
bine să nu se mai întâlnească acolo sus bunii camarazi de război! 


Pentru cei deja bolşevizaţi deplin pe front, credinţa în 
Dumnezeu echivalează cu un act de trădare, de altfel e ceva 
greţos şi ridicol, ce aminteşte de sectanţii ruşi de odinioară, care 

căutau "adevărul". Admit cei deja "luminaţi” că problema 
existenţei lui Dumnezeu e complicată şi nu vrea să dispară prea 
iute din conştiinţe, mai bine să fie amânată până după războiul 
civil. 


Ce surpriză pe capul comisarului său când constată că până 
şi  eminentul comandant Ceapaev încă nu s-a debarasat de 
credinţă! Deşi bolşevic cu o vechime de 1 an, Ceapaev îşi face 
cruce...Ce-i cu tine, "comunistul lui Dumnezeu”, se răsteşte 
înciudat comisarul? Păi uite, din familia ta de ţărani ai rămas cu 
încredințarea unei puteri de care să te temi, cât despre popi, deşi 
sunt mari ticăloşi, sunt totuşi mai aproape de El decât alţii. Sigur 
că are dreptate comisarul, el Ceapaev a fost dobitoc, dar i-a 
trecut, când ai dat de dulceaţă nu te mai interesează ardeii!(4) 


E un reproş comunitar, aţâţat de politrucii regimului, că 
vreun cetăţean sovietic ţine în casă icoane şi candele! Pare firesc 
că, la limita devoţiunii creştine, locatarii unui apartament din 
Moscova exilează o icoană într-un colţ al bucătăriei, lăsând-o 
pradă prafului şi păianjenilor. Mă rog, sub icoana mare e prinsă şi 
o copiuţă de hârtie, prinsă cu acul. 


E interesant să evaluăm atmosfera în care cresc copiii şi 
adolescenţii sovietici. Să zicem că aceste foarte tinere suflete 
primeau o educaţie religioasă în familie, dar ce mai conta vocea 
onestă a familiei în corul sinistru al epocii bolşevizate? În şcoală 
nu mai eşti nicicum învăţat să-L iubeşti pe Dumnezeu, 
dimpotrivă, te deprindeau să le faci necuviinţe şi mizerii preoţilor 
întâlniți în cale, mai ales dacă-i întâlneai pe bieţii preoți 
cerşind... Bisericile sunt dinamitate, la Odesa de exemplu sunt 
păstrate doar câteva sinagogi. Foarte tinerii Odesei îşi vor aminti 
cum a fost aruncată în aer o catedrală somptuoasă, cu 5 turle 
mari, pe o rază de câţiva kilometri geamurile caselor au pleznit, 
deşi oamenii lipiseră fâşii de hârtie în cruce! Şcoala te învăţa să 
nu mergi la bisericile rămase întregi, iar dacă te încăpăţânai să 
frecventezi totuşi templele, colegii aveau toate încurajările să te 
toarne. 

În 1930, papa Pius al XI-lea condamnă comunismul 
aducător de "înfiorătoare masacre şi ruine" şi face un apel întregii 
umanităţi să se roage pentru creştinii prigoniţi din URSS. Poate 
chiar înainte de acest apel, B.O.Română veştejeşte prigoana şi 
cere credincioşilor ortodocşi să se roage pentru fraţii ruşi, iar 
asociaţiile creştine din România să lumineze poporul. Dar ca din 
întâmplare, cu o zi înainte de rugăciunea comună anticomunistă, 
Stalin trozneşte un articol tactic, în care fireşte că se condamnă 
indivizii care-exagerând cu lupta împotriva culacilor-au sărit 
peste cal şi cu persecuția Bisericii! Chiar dacă până în acest an 
1930,80% din bisericile săteşti zac închise,iar preoţii şi călugării 
nici gând să fie readuşi din exil,Stalin e adulat de conştiinţa rusă 
pentru că ţine deschise măcar o mică parte din biserici, ba a şi 
redeschis câteva...De, mereu prostimea trebuie să creadă că ţarul 
e bun, iar miniştrii haini! 


Pe la 1932, în Nord, cei privaţi de drepturi politice îşi 
maschează candelele de la icoane închizând obloanele, să nu se 
vadă din stradă...Dar ce pricep nătângii şi zurlii, singurii rămaşi 
de pildă în Tomsk, după plecarea celor energici şi descurcăreţi? 
Ei doar constată apatici că în fosta catedrală putrezesc cartofi, iar 
într-o biserică Înălțarea Domnului” un biet preoţel costeliv 
slujeşte întru pomenirea celor ucişi. 


Interesant cum rezistă credinţa în acest "Nord", tinerii 
sesizează că pentru siberieni e oricum mai durabil animismul 
primitiv, decât creştinismul popesc: foarte natural, te rogi 
rugului, cerului, pădurii pentru soartă prielnică în viaţa oricum 
grea!(5) 


agonie şi extaz; colaboraţionismul BOR; decadenţă popească 


Preoţii au primit o lovitură cumplită. Prin 1936, Gide 
întâlneşte în zona Leningrad un popă adevărat, cu o înfăţişare 
respingătoare, parcă mai elocventă decât toate muzeele ateiste, 
pur şi simplu o sperietoare făcută să distrugă sentimentul religios 
la ţărani, ins ridicol şi penibil. 

Dar la o frumoasă biserică păstrată, veghează un splendid 
călugăr păzitor-Gide e martor-o faţă bisericească plină de 
demnitate, mândrie şi tristeţe resemnată.l mpresionantul călugăr 
nu schițează niciun gest, nicio privire complice către străini. 
Oaspetelui francez îi stă pe limbă un "tradebat autem" din 
Evanghelii, care-i prilejuia lui Bossuet avânturi spre magnificență 
oratorică. 


Unii preoţi ortodocşi sunt dezamăgitori, cutare popă rural e 
cel mai bogat personaj din parohie, are 4 amante în 4 locuri 
diferite. Astfel deboaite împart bunurile numai cu arhiereii 
regionali, pe care-i "ung". 


Mai sunt şi întâmplări nefericite. Mânăstirea Pecersk din 
Kiev, aşezământ remarcabil, a supravieţuit cum s-a putut până-n 
anii '30. Şi iată că un nefericit călugăr de aici ademeneşte o 
tânără, o violeză şi apoi o ciopârțeşte! Presa sovietică se 
dezlănţuie, fotografii oribile ale crimei abundă, împreună cu 
chipul  netrebnicului rătăcit, ce ocazie nesperată pentru 
discreditarea călugărilor. 


Iată un tip de preot colaboraţionist, rector al unui seminar, în 
întristător de excelente raporturi cu autoritatea bolşevică prin 
comportarea sa onctuoasă, ins ca untdelemnul de măsline. 
Aparent ofensiv cu  comisarul-controlor, pe care-l şi 
"tovărăşeşte”, doar fiecare-i cu munca lui şi omul regimului poate 
accepta oferta popească a unei votei cu coacăze, doar nu se 
converteşte din atâta! Şi apoi, nu-i aşa, muncile ambilor sunt 
complementare, se vor regăsi pe acelaşi făgaş, astfel că într-o 
bună zi regimul va primi în dar nişte comunişti creştini de mai 
mare dragul...Doar Christ a fost primul socialist din istorie,ce mai 
răsturna El tarabele capitaliştilor,e nevoie de o cursă lungă de 
vreo 20 de ani între comisari şi preoţi,mai e o chestie şi cu 
practicile,în fine...lar la capăt,dacă nu-i amăgitoare credința 
creştină, îi aşteaptă pe amândoi Supremul Judecător, iar în cer e 
tot cu relaţii, tovarăşe comisar, ha ha,numai că-i pentru veșnicie, 
ha ha, mai luaţi un păhărel, tovarăşe comisar! 

Regimul ştie să introducă, prin perversitate, destulă confuzie 
în subiect religios, ca să luăm doar exemplul lui Beria: ca lider 
bolşevic al Transcaucaziei, acesta învăluie relaţia lui Stalin cu 
mama sa în ditirambi mistici, familiari fostului seminarist, de 
genul "Fecioara Maria, Măreaţa Mamă" şi iubirea ei luminoasă 
faţă de "Măreţul Conducător"!?(6) 


Cum rezistă credinţa personală şi de grup? 


Până în anii '30 se vând pe la talciokuri portrete artistice de 
târgoveţi şi mirese, având în fundal câte o biserică. De, 
peisaj... Totul însoţit de creşterea stejarilor unei veri fericite, 
totdeauna trecute! 


Au coincis, ca din întâmplare, foametea din '1930 şi 
confiscarea odoarelor bisericeşti, însoţită aceasta de lătrăturile ad 
hoc ale propagandei ateiste. Patriarhul BOR, Tihon, încearcă să 
organizeze ajutoare, regimul refuză ca să poată acuza Biserica de 
nesimţire. lar prostimea moscovită rânjeşte că statul cel nou nici 
n-are nevoie de ajutorul popilor...Bestiile active ale regimului 
smulg metalul icoanelor, pe care apoi le trântesc de pământ, 
preotul asistă încremenit, bătrânele plâng, iar prostimea de oraş 
sau de ţară huiduie şi aplaudă. Câte o femeie de ţară afirmă ritos 
că ea n-are nevoie de icoane, doar are Puterea Sovietică!? Care o 
ţine perfect calică, genul care abia cândva, în viitor, va primi 
pensie sub regimul Hruşciov. Şi nici măcar n-ajung la înfometați 
echivalentele odoarelor jefuite ci, probabil, tot la "revoluţia 
mondială". 


Iată o staniţă căzăcească, după 2 decenii de ateism vehement 
din partea regimului. Deasupra laviţelor, în unghere luceşte 
întunecat chipul sfântului din icoană, ca un simbol al tragicei 
memorii omeneşti care nu-şi uită păcatele, suferinţele, căutările 
adevărului...Ai zice că sfântul priveşte pieziş bietul progres al 
electricității! Ce să mai spunem, că în bietele colibe ruseşti de 
ţară, lângă candelă şi icoană, să se afle un portret al lui Stalin, 
decupat din reviste. 

În 1939, un NKVD-ist pregătindu-se să plece într-o misiune 
posibil primejdioasă, îşi găseşte soacra îngenuncheată cu faţa 
spre un colţ al odăii (icoană lipsă...), bătând mătănii. "Apucătura 
mistică" i se pare nostimă tânărului, altfel nici că se pomenea la 
ei în casă vreo discuţie în temă. Nici în apartamentul lui Mikoian 
de la Kremlin nu se pomeneşte o vorbă de religie, deşi ştabul ştie 
că bătrâna sa mamă e credincioasă şi desigur că se roagă pe 
ascuns, ilustrul fiu amăgindu-se că mama a încetat să creadă... 


Rezistă grupe de evrei religioşi, precum hasidimii Habad, 
care după 1919 celebrează clandestin circumeiziile, bar miţva şi 
căsătoriile, ba chiar îşi organizează grupe de studiu. Prin 1940, 
poate sâcâiți de dificultăţile exercitării cultului şi de 
antisemitismul regimului, aceştia vor izbuti să emigreze în 
Palestina şi Statele Unite. 


Sunt mai insistenţi în bunul lor simţ conservator credincioşii 
lui Allah din republicile Asiei Centrale, îndeosebi? Iată-l pe 
cutare dulgher din Kîrgâstan făcându-şi conştiicios rugăciunea 
înainte de a pleca la colhoz...Cum şi femeilor locului li se pare 
firesc să pomenească, în varii împrejurări, de binecuvântarea lui 
Allah. 


Bine informaţi psihologic, germanii vor însemna specific pe 
militarii sovietici prizonieri originari din Asia Centrală şi trecuţi 
în slujbă germană: pe uniforma străină, ei poartă la mânecă 
nuanţa seminţiei sub forma unei moschei cu 2 minarete şi 
inscripţia "Biz Alla Bilen Turchestan".(7) 


Ce le lipseşte îndelung creştinilor, îndeosebi? 


Unii ascund icoane în bufet, care licăresc în beznă.Aurăria 
aruncă răsfrângeri roşii peste arginturi...Chipurile înalte ale 
sfinţilor, înegrite, sprâncenate,aruncă priviri impasibile spre 
păstrătorul comorii sacre. Sunt Mântuitorul, Preacurata Fecioară, 
Sf.Nicolae, Sf.Vladimir, Sf. Serafim de Sarov...O întreagă 
legiune. 


Mamele arată deseori copilaşilor, la biserică, Chipul Sfânt. 
Acelor copii le va rămâne dureros înscrisă în amintire muzica 

sacră a tipului specific de confesiune ortodoxă, un cor de voci 
bărbăteşti grosolane şi nobile totodată, un cântec bătrân parcă de 
1000 ani, naiv şi ferm în conturul său...Această muzică greoaie, 
gravă,sublimă, vine tocmai din al doisprezecilea veac şi 
poposeşte în cel mai groaznic liman, după ce a însoţit aproape 
întreaga istorie rusă, cu a lor seninătate stupidă-mârâie agenţii 
Nihilului bolşevic, noii procleţi absoluţi! Şi nici chiar dumnealor 
nu se pot sustrage deplin farmecului divin al textului arhaic, 
capabil să ţină deschise cele mai abrutizate inimi către 
sensibilitatea suspecctă a frumuseţii şi amintirii. Tinerilor care 
sunt crescuţi în ateism agresiv, rugăciunile intonate pe glasul al 
şaptelea, cine ştie cum auzite (uneori chiar cu ocazia unor 
misiuni represive) le readuc în memorie imagini din copilăria 
îndepărtată: mama, preotul cu barbă lungă, săptămâna apăsătoare 
a Patimilor şi la capătul acesteia gustul acrişor şi zaharat al 
prăjiturii de Paşti.Uluitor! 


Creştinismul e legat de amintirea ideii de familie, de 
iconastas şi altarul din care se înălța spre cer Dumnezeu, un 
bătrân cu chip enigmatic şi trist, cel puţin aşa te învaţă istoria 
turmentată. lar la ceas de restrişte personală, Dumnezeu dispare 
în ceaţă...Şi totuşi, aşa se cuvine să se întâmple, totul e spre 
bine!? Câte un tânăr provoacă dezbateri între colegi-riscând 
ameninţări glumeţe că va fi şters de pe ştatele de plată pe motiv 
de "discuţii religioase"-dar el a fost îndrumat de aleasa sa mamă 
să descopere convergenţe între comunism şi creştinism. 


Cine mai doreşte să-şi amintească de existenţa pe undeva a 
lui lui Pavel Florenski (dar mai vieţuieşte el în Gulag?), poate 
face orice paralelă posibilă între creştinism şi bolşevism! După 
cele mai avizate opinii, Florenski stăpânea ca un savant 
numeroase domenii ale cunoaşterii. Ca matematician de formaţie, 
alesul om a cunoscut în tinereţe o puternică zguduire religioasă, 
devenind preot şi descriindu-şi criza sufletească în cartea 
Fundamentul şi Coloana de susţinere ale adevărului. A lăsat 
numeroase lucrări de matematică (doldora de anticipaţii), de 
estetică (iconografie rusă, acţiune liturgică), reflecţie filosofică şi 
teologică. 

l-a tolerat Revoluţia o vreme ca profesor la Institutul de 
Energetică, Florenski presimţind cibernetica şi 
computerul...După 1932 e arestat şi periplul său prin Gulag 
înseamnă "etape" de la Solovki până în Kolyma, dar şi 
continuarea activităţii ştiinţifice, paralel cu munca la târnăcop! 
Cine ştie când/ 


Şi militarii se vor tot ciocni cu simbolurile creştine, ba 
artileriştii îşi vor lua cum/unde a pierit în nesăţiosul Gulag? (8) 


Ce să fie, ce să fie? În catedrala din Smolensk se ţine o 
şedinţă încordată, e plin de activişti bolşevici, apar şi ofiţeri 
superiori ai Armatei Roşii, cadre politice incluse...Insistăm pe 


drept reper câte o turlă de biserică, ba numeroşii prizonieri 
sovietici vor petrece noaptea în biserici părăsite în etapele 
drumului lor spre lagăre, ba te ciocneşti prin satele catolice din 
Vest de troițe cu chipul mohorât al lui Christ pe la răscruci de 
drumuri... Tinerii crescuţi de Sistem întâmpină acest "Vest" cu 
senzaţia de "locuri străine". 


În rest, regimul mai accepta terminologie creştină doar în 
piese cu personaje feminine bătrâne!(9) 


În ţară, războiul din 22 iunie 1941 îi prinde pe unii cetăţeni 
sovietici de la ţară, chiar viitori ostaşi, la liturghia de duminică. 


Între primele reacţii ale regimului, atrage atenţia amestecul 
hilar din media între marxism-leninism şi ortodoxie! Stalin 
dăduse tonul în cuvântarea sa radio, nenorociţii cetăţeni sovietici 
devin "fraţi şi surori”, formulă eminamente creştină...În 
atmosfera epocii încep să se audă, simbolic, clopotele 
bisericilor.Nu întâmplător, la început de război Stalin petrece 
timp haric cu şefii STAVKĂI, mareşalii Șapoşnikov şi 
Vasilievski, ambii fii de preoţi şi-mai cu seamă primul-creştini pe 
faţă. 


Livanski s-a ferecat într-o peşteră, s-a lipsit somn şi mâncare, 
Poate chiar de îngenuncheat implorând-o pe Sfânta Fecioară să ajute 

Rusia aflată în prag de dezastru. Şi pustnicul avu după 2 zile şi nopţi o 
viziune minunată, în care Sfânta Născătoare de Dumnezeu, ivită într-o 
coloană de foc, transmite poruncă din înalt: să se (re)deschidă toate 
lăcaşurile Domnului de pe întinsurile Rusiei, iar toţi slujitorii Bisericii 
să fie eliberaţi din Gulag. De asemeni, să nu se cedeze Leningradul, dar 
să fie înconjurat marele oraş cu icoana sacră a Maicii Domnului din 
Kazan. Apoi duceţi icoana la Moscova (maica oraşelor ruseşti) şi 
rugaţi-vă toţi în faţa ei. În fine, duceţi-o pe Maica Domnului din Kazan 
şi la Stalingrad... aceşti iluştri stat-majorişti îl informează pe Stalin de 
gestaţia unui miracol: un mitropolit al munţilor Pustnicul a transmis 
minunata viziune şi poruncile nesmintite capilor Bisericii Ruse. 
Mesajul ajunge la Stalin, care vrea să uite propria promisiune sinistră a 
"cincinalului fără Dumnezeu"(1938-1943), la capătul căruia Rusia ar fi 
încheiat-o cu ultima biserică şi cu ultimul duhovnic, dă ukaz înţelept 
pentru urmarea poruncilor dumnezeieşti .. 


Apariţia icoanei la Leningrad Stăpânul şi procesiunea i-a uluit şi 
entuziasmat oana sacră a fost plimbată în avion deasupra Stalingradului. 
Cele 3 mari oraşe nu vor fi ocupate de germani. 


Se redeschid 20000 de biserici şi 2 mari mânăstiri. Formula 
de atac a comandanților către soldaţi devine "Pentru patrie, 
pentru Stalin, cu Dumnezeu înainte! "Şeful suprem bolşevic 
acceptă alegerea unui patriarh Serghei al BOR. Biserica devine 
instituţie onorabilă a ţării. (10)Deocamdată. 


Liberalizarea sovietică în materie de religie e părelnică. 
Astfel, un director de bancă agricolă, care-i trimite fratelui său 
ofițer (în încleştarea de la Stalingrad) nişte rugăciuni, cu 
recomandarea de a le rosti înaintea luptelor, este condamnat 
pentru instigare antipartinică. 


Soldaţi sovietici, căutând să scape din marea încercuire de la 
Kiev1941, dau peste o casă izolată, o fermă de păsări, în care un 
grup de adolescente se roagă la o icoană cu loan Botezătorul 
("rămasă din bătrâni”), sub patronajul unei frumoase femei a 
stepei. Încercuiţii sunt indignaţi, dar femeia îi repede: dacă voi nu 
ne-aţi apărat, poate ne apără Dumnezeu! Iar fetele, şirete,se scuză 
că nu se rugau, ci recitau versuri! Doar cu clubul şi iar clubul 


336 


erau rupte de Biserică, cunosc lecţia ateismului ştiinţific, dar ar 
vrea să existe acum un zeu proteguitor, să apere şi ţara şi fiinţa 
lor. Se vor ruga, aşadar, pentru întoarcerea Armatei Roşii. 
Culmea e că, la câte... un soldat inteligent din asistenţă, ...setea 
de transcendent rodeşte. 


Nu puţini militari veniţi de pe front păşesc timid treptele 
bisericilor. Onorabilele instituţii sovietice sunt pline de "enoriaşi" 
mascaţi. Unii militari erau evlavioşi şi în anii "20 în taina familiei 
lor. Când să înmormânteze câte un căpitan rezervist (între două 
vârste), căzut la datorie în bătălia de la Kursk, camarazii îi 
descoperă o cruciuliță la gât şi o predau cu actele defunctului la 
secţia de cadre a diviziei.Un şef de treabă ordonă înmormântarea 
omului cu cruciuliţa la gât. Nimeni nu mai putea şti dacă acel 
căpitan fusese mereu creştin, sau devenise în război... 


Pentru unii tineri din Armata Roşie, Crăciunul pe care-l 
contemplă sărbătorit de polonezi cu brazi de prichici, e doar un 
eveniment oarecare necunoscut, dar nu mai puţin tulburător şi 
dătător de gânduri stranii...lar câte un soldăţel sovietic se cunună 
pe şest cu o fată poloneză, la biserica catolică! 


Ce surprize pot apare:un sergent excepţional de la Stalingrad 
a ucis cu plutonul său mai mulţi nemți decât pieriseră la asaltul 
Parisului. Bravul băiat devine Erou al Uniunii Sovietice, dar după 
război va ajungearhimandrit al fostei mânăstiri Zagorsk, om 
foarte plăpând, delicat şi faimos printre credincioşi pentru harul 
său, iar nu pentru eroismul de altădată! 


Ca să nu mai vorbim de cogeamite fostul comisar principal 
NKVD, care imploră pe patul de moarte taina clandestină a 
spovedaniei şi ce date piperate inundă conştiinţa bietului 
preot.(11) 


Se îngroaşă gluma. La Bucureşti, după lovitura de stat de la 
23 august 1944, pastorul Richard Wurmbrand tipăreşte şi 
distribuie clandestin 1 milion de Biblii în limba rusă printre 
soldaţii sovietici din România! 

În 1943, Stalin reînființează Patriarhia Moscovei, după 17 
ani de interdicţie, instalându-l pe patriarhul Alexis, fostul cândva 
episcopul Serghei (rector al Teologiei din St.Petersburg. Dar 
circularele de Partid şi NKVD  cer-desigur-vigilenţă şi 
contracararea "misticismului" prin activităţi cultural-educative, 
astfel ca să rezulte o antipatie generală a populaţiei contra 
Bisericii. 


Dar omul nou trebuie să aştepte, deocamdată bântuie război 
crâncen şi e nevoie de toate energiile populare.lar Biserica 
renăscută are de îndeplinit sarcini specifice, de pildă colectarea 
de fonduri şi ajutoare pentru Armata Roşie, sau monitorizarea 
crimelor naziste în teritoriul ocupat.Regimul are de colaborat 
acum cu figuri ciudate, de pildă câte un vajnic nepman, care şi-a 
găsit harul preoţiei în Siberia, după deportarea la Solovki, urcând 
apoi în rang până la episcop şi mitropolit. Sunt aceştia oameni 
necesari momentului... 


P. Drieu la Rochelle gândeşte în cotlonul său şi implicaţiile 
Bisericilor în marea politică a anilor de război. Vaticanul nu prea 
convinge cu anticomunismul său, răspunderea apasă pe ortodoxia 
rusă: nu cumva ea îşi face iluzii cu privire la serviciile pe care i le 
cere Stalin? În fond până unde vrea să ajungă "micul Napoleon" 
de la Moscova, vrea să asimileze şi clericalismul, aşa cum a 
procedat cu militarismul?! Poate că Stalin visează o Biserică 
deplin penetrată de Partid şi Poliţia Politică, mai mult decât 
fusese ţarista BOR? Oricum, bolşevismul se arată mai ager decât 
nazismul în manipularea Bisericilor. Şi-ar mai fi şi intuiţiile lui 
Vladimir Volkoff... 


Iar câte un emigrant rus luminat crede că intuieşte pasul 
următor al regimului: bolşevismul e o fază care trece(?), are loc o 
puternică resurecţie a Bisericii Ortodoxe Ruse, iar purtătorul noii 
stări de lucruri fi-va ţăranul şi generalul învingător în război. 
Puştile militarilor nu vor mai fi predate?! (12) 


Gândesc către jertfa cu tâlc unii preoți ruşi, poate chiar 
ierarhi? Noima ar fi că Bisericile se cuvin a fi solidare, jugul 
bolşevic cată a fi răscumpărarea Inchiziției, Biserica Ortodoxă 

Rusă are a mântui prin propria ei suferință rugurile şi durităţile 
din veac ale celeilalte Biserici, doar pentru orice creştin 
importantă e jertfa de martiriu, oricum în fiece Duminică se 
deschide robinetul nesecat al Sângelui lui Christ, ce-ar fi să-l 
lăsăm să curgă, un pic şi pe-al nostru, al slujitorilor de har ai 
Domnului? 


Chipul lui Christ în Gulag... 


Se petrece o înoire religioasă în Gulagul interior? Sunt 
exemple pertinente. Cine e acest zek-58 între două vârste, roşcat 
şi bărbos, foarte apropiat de baptiştii lagărului, veşnic blând şi 
îngăduitor cu toţi camarazii? Un rus cu destin aproape stas: 
părăsit de mic, crescut la Casa de copii, fireşte ateu durabil, 
student la literatură la o facultate pedagogică de provincie. 
Ajunge profesor rural, apoi ofițer combatant pe front, apoi un 
conflict ca militar cu Sistemul, asemeni lui Soljeniţîn şi atâtor 


altora. Ajuns în lagăr ca "fascist", în acest Silin se declanşează nu 
doar o credinţă ardentă, ci şi apetitul filosofico-teologal. 


Muncind necalificat în lagăr, îndeosebi ca săpător, onestul 
Silin nu îmbrăţişează prea conştiincios Dogma, de pildă aceea de 
a nu iubi lumea şi nici pe cineva din ea, el e fascinat şi de 
minunea firului de iarbă, de "Palatul Naturii" îndeobşte, ca şi- 
selectiv-de oameni, doar Spiritul  Perfecţiunii admite 


Imperfecţiunea... 


Preocupat de suferinţele lui Christ în întrupare omenească-ce 
subiect sensibil pentru Gulag-alesul om le explică îndrăzneţ nu 
numai prin necesitatea de a ispăşi păcatele oamenilor, dar şi prin 
dorința Lui de a resimţi nemijlocit suferințe pământeşti! E 
blasfemiator Silin? Măcar ciudat când insistă pe ideea că 
Dumnezeu ştiuse de suferințele omeneşti, dar înainte nu le 
simţise. lar după această revelaţie, chiar şi "Marele Înger" este 
obligat să includă suferinţa în ecuaţia divină a iubirii şi fericirii. 
Fireşte, un asemenea creştin pretenţios nu avea decât să 
comenteze Biblia cu baptiştii din lagăr (care-i cam speria pe 
pravoslavnicii ortodocşi ai lagărului, ca şi pe catolici, cu 

parfumul acesta de "erezie") şi să încerce comerţ omenesc şi 
spiritual cu puţinii disponibili, ca Soljeniţîn. 


În emigrația rusă din Berlin circulă un bărbat încă tânăr, cu 
un chip desprins din El Greco, îmbrăcat în sutană neagră, 
combinând o timiditate feciorelnică şi o prestanţă de senior 
răsăritean. "Voievodul" e părintele Johannes, zis "Pere Jean", 
călugăr de Munte Athos, care traversase calea de la play-boy-ul 
de Paris la destinul ascetic de faţă bisericească! Fusese în altă 
viaţă prinţul Chakovskoy, care-i traducea în rusă pe simboliştii 
francezi, acum compune tratate solemne despre speranţă şi 
smerenie, pe care colecţionarii le transcriu în îmbrăcăminte 
gotică. Cu ochii săi adânci şi întunecaţi, părintele Johannes e un 
vizionar exemplar, capabil să difuzeze în juru-i sfinţenie şi, 
oricum nostalgia unei existențe profund spiritualizate.Cei cu 
demon intelectual îşi pot aminti de "rasa monahală" a lui 
Balzac... 


De fapt, dacă revoluțiile nu sunt însoțite de renunțări 
generoase -vezi gestul unei părți din aristocrația franceză la 
1789-ce vom reţine, decât cruzime?! Fraternitate umană şi 
mistică s-ar obţine nu prin distrugerea privilegiilor (nobiliare, de 
exemplu), ci prin renunţarea la ele. 


Ca prinţul Kropotkin, în Rusia, ca aristocratul Saint-Simon în 
Franţa. Astfel de atitudini ireneice ar stopa succesul Utopiei 
criminale, mai mult decât Anatema.(13) 


Marele papă loan al XXIII-lea va avea curajul să se 
încontreze cu Hruşciov, trimiţându-i astfel de mesaje dârze: da, 
puteţi intra în istoria poporului dumneavoastră şi a lumii, 
promovând o revoluţie a valorilor bazate pe iubirea întregului 
gen omenesc şi dacă sentimentul acesta este deplin sincer şi 
responsabil, chiar dacă altminteri vă socotiți un 
necredincios,acțiunea dumneavoastră se uneşte cu a acelora 
iubitori de Dumnezeu şi sunteți asemeni unui credincios! 


Dar mai poate rămâne, totdeauna, inflexibil ateu slujitorul 
devot al Sistemului? Să pomenim cazul (doar ipotetic?) al 

personajului lui Vladimir Volkoff: "pretre-traftre-praître!= De nu 
cumva rămâne valabil avertismentul lui Mihail Sadoveanu 
(expert în "Răsărit",până la confuzie...) despre "slavii păgâni de 
la Kiev"(14), nu doar un apropo la ateizarea bolşevică, ci poate 
un răspuns sagace la înveşnicitul derapaj cezaro-papist al 
Bisericii Ruse. 

Capitolul XVI: Sensibilitate lirică 


Ce simte țăranul captiv în Gulag? Într-o zi anume,pune 
stăpânire pe el mirosul zăpezii topite. Nici el, dar nici "domnii 
politici" din locul poprit, nu vor mai rezista mult. 


Ce explozie pe sufletul rus vara, soare, un crâng de 
mesteceni, totul e alb şi vesel, măcar un râu mititel prin preajmă, 
larmă de păsărele şi pe deasupra toate miresmele... 


Uite, Nordul e lipsit de plopii piramidali şi salcâmii albi, atât 
de dragi ochiului rus...Cum strigă sufletul de rus al lui Vladimir 
Nabokov : "sveltul mesteacăn alb cum şade-n vânt"...Pereche cu 
Esenin: "Fac liturghia mea de bun rămas/Mestecenii cădelniţând 
frunzare/.../O, dragi mesteceni, gingaşi şi subțiri/.../Mesteacănul 
înalt şi visător/Şi sprintenele-i plete aurite/Şi albele lui straie de 
fuior/.../Părând a fi mesteacănul subţire/De sub fereastra casei 
părinteşti". 


Omul rus nu se poate închipui într-un peisaj fără zăpadă şi 
chiar dacă nu iubeşte gerul, el vede şi în vis zăpezi şi copaci care 
troznesc, străjuiți de o lună imensă ca un reflector din altă lume. 
Astfel, se simte minunat rusul generic. 


Le ştiu acestea marele regizor Eisenstein şi credinciosul său 
operator Eduard Tisse, când lucrează la filmul Aleksandr Nevski. 
Iarna 1938 e foarte geroasă, vasăzică splendidă ruseşte! Filmul 
cuprinde scene de iarnă şi artiştii sunt pregătiţi, mai ales că au 
fost atenţionaţi să înlocuiască "estetismul” altor filme ale 
dumnealor cu o netedă abordare politică...Şi iată-i executând 
scenele de iarnă-vara. Ei bine, cei 2 hotărăsc să aducă în prim 
plan-în locul "iernii-decor"-personajul eroism! Spectatorii ruşi 
vor fi încă o dată păcăliți în sensibilitatea lor specifică, iar 

sentimentul naţional se întoarce cu acuitate în creierele confuze 
ale supuşilor Sistemului. 


Desigur, splendidul peisaj al conglomeratului sovietic, 
conturează senzaţii înfiorate şi analogii stranii pe făgaşul 
"sentimentului naţional", ca de pildă imaginile de la Kara-Bugaz, 
cu munți brăzdaţi de o reţea de şanţuri(ca un creier omenesc!), cu 
sinistrul podiş suspendat ca un zid negru deasupra unei falii 
măreţe...(1) 


Peisajul multicolor al imensei ţări îndeamnă la visare. Iată în 
Caucaz o pădure splendidă de înălțime, în vecinătatea unui lac de 
munte, cu un sat straniu la poale, cu plante rare precum "râia 
Caucazului". Ar fi fermecător peisajul, dacă n-ar sugera-cel puţin 
rarului turist străin- caracterul de nepătruns al încâlcelii sociale a 
ţării dinafară! Şi luxuriantul e ameninţător în Sistem. Până şi în 
Gulag îţi vine să fredonezi un şlagăr la modă pe la '1940:"Grozav 
e călare prin şesul nesfârşit/Să respiri aerul libertăţii, /Cal bun 
doar să aibă cowboy-ul!" 


Poetul Evgheni Evtuşenko este întrebat de ce poartă 
veşminte viu colorate şi se explică:n-ajungea că s-a născut în 
Gulag, din părinţi ucraineni deportaţi în Siberia, a mai venit şi 
războiul care i-a răpit toate culorile copilăriei, iar unicul loc 
colorat rămăsese taigaua,cu cele mai frumoase flori din 
lume...Aşa că poetul se îmbracă multicolor spre a compensa 
florile furate în copilăria sa de război şi e iubitor de curcubeu! 


Fetiţei de clasa a VIII-a, deja zekă în Gulag după 1941, îi 
răscoleşte sufletul priveliştea unei crengi albe de liliac şi se 
gândeşte amar că prietenele ei de şcoală îşi dau acum examenele. 
Anchetatorii o "reeducă" pe mica duşmană a poporului:uite ce 
face la vârsta ta Zoia Kosmodemianskaia şi tu ai fost netrebnică. 
"Mai poţi încă ajunge la înălțimea Zoii, ajută-ne!" 


Pe peretele unei cantine de fabrică din regiunea Tambov 
nimereşte-vitregiile istoriei  recente-o natură moartă de 
Koncialovski. Dar la un moment dat, diriguitorii bolşevici ai 
fabricii apreciază că o creangă de liliac e prea lipsită de conținut 

ideologic şi o înlocuiesc cu o pânză cu stahanovişti. Stupoare, 
bravii muncitori îndrăznesc: "Daţi-ne înapoi liliacul!"(2) 


În sensibilitatea rusă se dă o luptă între vechi şi nou, arta 
nouă îşi spune şi ea cuvântul. Câte un poet va rememora anii '20: 
"sârmele ghimpate...teatrul  constructiviştilor...limpezimea 
tovarăşilor mai vârstnici...coifurile bogatârilor”. Trebuia altoită 
îndrăzneala nouă pe vechea sensibilitate rusă, de pildă încărcată 
de tandreţe şi alean din partea fetei: "Căci sunt un vierme 
mititel/Lângă unul cum îi el/Lâng-un grangur de-acest fel"... 


Iată că Stalin dă celebra amnistie din vara 1945, prin care 
foştii prizonieri sovietici de război, eroii câmpului de luptă, 
intelighenţie tânără şi mulţime onestă, tuturor li se întăreşte 
straşnica poprire, în schimb este eliberată fauna Sistemului: 
târfe, delapidatori, dezertorii de război şi borfaşii de orice speţă. 
Fostele paţachine de lagăr, hidoase/jegoase/spurcate la gură, arată 
acum spălate, coafate şi spilcuite în rochiţe cu picăţele, mă rog 
ele măcar mimează cuviinţa, dar borfaşii sunt tot deşucheaţi, 
rânjesc şi fac semne obscene fraierilor care rămân pe la ferestre 
urlând. Raisonneurul şmecherilor se aşează nonşalant pe valiză, 
îşi aranjează pălăria pe-o ureche şi trânteşte la balalaică o 
serenadă de adio către lagăr. E ceva de repertoriu imbecil, dar 
uite-i şi pe "bălţaţi" în flagrant delict de sensibilitate lirică! Iar 
fraierii rămân în lagăr să contemple uriaşa lozincă de 
recunoştinţă la adresa generosului partid. 


Oficialitatea încurajează numai "arta pentru popor”, 
descurajând clasicitatea, chiar cea de valoare. Artiştii ştiu 
adevărul valoric, dar mimează langajul simplist, ştiindu-se 
supravegheaţi.(3) 


cât frontal, cât prin perversitate învăluită. Nu cugetă chiar de 
capul lui simpluţul Kalinin când se lansează în aprecieri asupra 
creativităţii ruse fundamentale, cu diferenţiere între artistul 
creator şi informul pictor-meseriaş, ne-creatorul fiind vezi bine 
meşterul iconar rus de la Vladimir şi Suzdal, nu vezi în acestea 
nici o faţă vie!? Ehei, pe când creaţia adevărată e cu totul altfel... 

Cultura, sensibilitatea artistică a lui Stalin? Nu ne-ar fi 
interesat anume, dacă gusturile sale n-ar presa, în toate privinţele, 
o ţară întreagă. Stalin se arată destul de indiferent faţă de 
literatură şi artă, chiar faţă de muzică. Destul de rar ascultă, în 
anii '20, muzică de operă, cel mai adesea arii din Aida lui Verdi. 
Andre Malraux îl aude pe Tiran mărturisind că din artă nu gustă 
decât Shakespeare şi dansul.(4) 


Întrebat în Occident cum arată peisajul rus, eul narativ 
Ehrenburg răspunde că îţi vine să cânți natura Rusiei, nu s-o 
pictezi! Totul curge insesizabil ca muzica, există şi un 
contrapunct al peisajului, plus farmecul tăcerii, alternând cu 
furtuna şi viscolul. 


Poporul rus este deosebit de sensibil la muzică şi adeseori 
înzestrat în arta interpretării vocale şi instrumentale. Iată, ofiţeri 
de la Academia militară, drămuindu-şi banii pentru a-şi 
achiziționa patefoane şi pornind duminica dis de dimineaţa la 
vânătoarea de discuri, destul de greu de procurat în Moscova 
anilor '30. Militarii se aşează la coadă, sperând să prindă 
înregistrări cu arii din opere în interpretarea unor Kozlovski, 
Lemeşev, Mihailov, Reizen, sau discuri cu cântăreţi de operetă 
foarte populari atunci. Plac îndestul romanţele, cântecele 
populare tradiţionale, dar şi noua muzică sovietică. 


Ce te faci când până şi NKVD-iştii interpretează cu alean 
câte un cântec splendid despre stânca de pe Volga, căreia Stenka 
Razin îi împărtăşea reflecţiile sale tainice. Dar cine-i autorul? Ia 
acolo,"un om de nimic”, un procuror țarist care-i contracara pe 
luminoşii revoluționari! De altfel şi între poeţii de după 
Octombrie Roşu te poţi trezi că te tulbură unii care nu respectă 
linia bolşevică strictă...(5) 


După comunismul de război şi devastatorul război civil,se 
schimbă atitudinea față de poezie, chiar şi într-un oraş ca 
Moscova. Auzul oamenilor slăbise şi se cuvin mijloace iscusite 
pentru a penetra zidul de surzenie. O simte şi Osip Mandelştam, 
când îi apare volumul de poezii Cartea a doua, sigur că există o 
oarecare animaţie, dar cititorii şi criticii sunt vizibil opaci, cu 


347 


limbaj suburban, parcă mintea nu mai vrea să funcţioneze pe 
degeaba sub NEP! 


Pe la '1930, un tânăr cult îşi surprinde o reminiscență lirică 
obscură: "Pe nimeni nu-l mişcase şi nu-l puse-n impas/C-al vieţii 
scurt miracol durează doar un ceas"... Vor mai accepta fanfaronii 
"autodidacţi" ai Sistemului aşa ceva? 


Unii din fanfaroni vor ţine în intimitate un portret al 
tânărului Maiakovski, în aparenţă un idol legal, totuşi îndestul de 
subversiv. (7) 


În casa iubitorului de artă, mai cu seamă posesor de 
instrumente, vin adesea prieteni şi se cântă cu multă inimă. Taţii 
cu sensibilitate artistică îşi duc copiii dotați la câte o şcoală 
particulară de pictură (la Odesa, de exemplu, e una remarcabilă), 
unde copiii îşi fac mâna, cu ajutorul maestrului, după busturi 
celebre: Laokoon, Hera, Venus, Cele Trei Graţii...Să zici că te 
afli la Belle Arte, ce mai! 


Giganticul metrou al Moscovei, operă propagandistică a 
regimului, care debutează din 1935, e nevoit să răspundă specific 
nevoii ruse de sensibilitate! Staţii în marmură, mozaic şi lumină 
se vor un elogiu al bogăției naţionale de suflet, amintind de 
Şaliapin, Ulanova, Puşkin, Repin.(8) 


Dacă şi un feroce agent NKVD, cu misiuni în Germania şi 
teritorii sovietice ocupate, ridică o rămurică de salcie pe o stradă 
din Moscova şi sărută un mugure umflat, lipicios, amintindu-şi 
de dragostea devenită istorie ca şi de pacea cu tinereţea ei... 


Dar cine cântă în adăpostul de pe front, după discutarea unor 
planuri importante de luptă? Cântecele triste ale chinuitului 
soldat sovietic, în surdină la acordeon...Nu-i vorba de măiestrie, 
ci de simţire. E chiar ilustrul mareşal Jukov. 


Cântecul preferat al Armatei Roşii, îndeosebi la Stalingrad, e 
Zemlianka (=Adăpostul) scris de poetul Alexei Surkov. E un fel 
de replică sovietică la Lili Marlene şi e cunoscut după versul "La 
4 paşi de moarte". Cântecul a fost condamnat oficial pentru exces 

de pesimism, dar din cauza popularității excepţionale printre 
militarii eşalonului întâi, politrucii se prefac a-l ignora! 
"Zâmbetul şi ochii tăi...cât de trist e glasul meu...la 4 paşi de 
moarte...cântă  muzicuţă, răsteşte-te la fericirea care s-a 
pierdut. ..iubirea ta nemuritoare". (9) 


Ideea romană şi comunistă de a se alcătui un index de cărţi 
interzise i se pare sănătoasă (!?), în principiu, ironicului 
T.S.Eliot, cu condiţia de a se demonstra cât de benefic universală 
este Cauza şi cât de inteligentă se arată punerea în 
practică...Cine poate fi rafinatul cenzor? Milton a fost atent la 
utopia Republicii lui Platon, aşadar se cuvine o lume a muzicii 
sobre şi "dorice", a mişcărilor oneste de dans, a folosirii chibzuite 
a instrumentelor muzicale domestice. Bun, totuşi cine va gestiona 
tăcerea impusă în spaţiul intim "ariilor şi madrigalelor"!? Cum să 
păzeşti ferestrele şi balcoanele? (10) Aurită i-a fost gura, căci iată 
că Republica lui Platon îşi găseşte întrupare pe pământ în URSS. 
Utopie rafinată, multiplă, mult nuanţată faţă de Franţa lui Saint- 
Just, prea simplă aliniere aceea la Legea lui Drakon. 

Capitolul XVII:Idealuri.Atracţia eroică 


La răscruce de epoci istorice, un personaj al lui Pasternak 
înregistrează din gura unor histrion "idealurile" în curs ale 
Rusiei şi veacului ce se sfârşeşte cu primul război mondial: 
geniu, poet, plictis, adevărat, incapabil, burghez, tragedie, 
femeie, ea, eu...Ce a mutat/modificat/metamorfozat/transfigurat 
regimul bolşevic în acestea? 


Peste toate vicisitudinile istorice, rămâne în poporul rus o 
anume viziune naivă despre "erou", poate din vremea legendelor 
cu bogatîri! Astfel, cu ocazia Yaltei, poporul comentează mult 
persoana lui Roosevelt, cei care îl văd de aproape comunică o 
impresie de splendoare, căci poporului rus îi place să simtă în 
înfăţişarea oamenilor mari semnele faptelor lor măreţe, pentrucă- 
în cele din urmă-vitejia este unitatea de măsură a măreției. 


Căţărarea bolşevicilor la putere obligă mulţi cetăţeni să 
adopte o atitudine față de idealuri şi eroism. Tânăra Anna 
Skripnikova, menită preocupării psiho-pedagogice, începe să se 
încontreze cu regimul bolşevic îndată după războiul civil, în 
1922. Oricum, ea presimţise că i-a sunat ceasul unui eroism 
personal, căruia nu-i poate desena conturul...E în mâna CEKĂI 
şi-şi aşteaptă o săptămână de extaz condamnarea la moarte, care 
nu soseşte! Ciudat, va scăpa doar cu o viaţă de 
tracasări/privaţiuni/arestări/ Gulag şi cu o relativă absolvire abia 
în vremea lui Hruşciov. 


Născut aproape cu "Revoluția", tânărul Alexandr Soljeniţîn 
admite că până prin anii '1930 şi-a cultivat în familie nişte 
idealuri, apoi s-a confuzionat prin duritățile vieţii sovietice, 
ajungând la soluţia comună a zbaterii/răzbaterii. Cu gândul la 
Skrâpnikova şi la sine, Soljeniţîn crede că dragostea de viaţă e 
făcută să spubere starea de extaz a condamnării la moarte din 
partea puterii bolşevice. E mult mai eroic curajul de durată. 

Esenin încerca, naiv, să conceapă un ideal rezonabil: "Ni-s 
dragi eroii maiestoşi, /Cu negre măşti,cu frunţi ca ceara", dar tot 
personajul omenos e mai reprezentativ... Stalin propune o variantă 
de regim bolşevic care ar armoniza, chipurile, entuziasmul 
revoluţionar rus cu simţul practic american!(1) 


În spiritul comandamentelor epocii, Maiakovski biciuie spre 
ideal luciferic confuza alcătuire rusă: "Omul/târându-şi o viaţă 
beteagă/rudă/cu  cârtiţa/nu-l înțeleg. /Mamăfii trebui lumea 
întreagă,/Tată/pământul  întreg".Celula pregătită pentru un astfel 
de mesaj reflectează la ce e preferabil,o faptă de vitejie care 
îndreaptă fiinţa spre moarte,sau o viață lungă lipsită de 
eroism?Nu-i uşor de tranşat,atunci când şi mama îţi sugerează 
soluţia de "cârtiță". 


B.Russell admite că-pe linia desființării monopolului 
aristocratic al curajului-bolşevicii au acţionat convingător, 
înainte şi după Octombrie Roşu, în direcţia unui ideal eroic şi a 
contaminării la curaj... 


Foştii partizani roşii ai războiului civil tot îşi povestesc 
amintirile cu mitraliere şi clopotniţe. La început „ascultătorii 
oftează, se emoţionează, dau din cap, dar cu timpul se plictisesc, 
iar tinerii chiar le râd în nas: "Nu cumva ai luptat şi la Borodino? 
"Şi bieţii inşi, deveniți conţopişti în instituţiile sovietice, se simt 
de prisos, e plicticos de trăit fără primejdii şi fără victorii, poate e 
mai interesant pe şantier, de pildă la Kuzneţk! 


Între primii bolşevici care poartă peste graniţe idealul eroic 
al Revoluţiei mondiale se află activiştii Kominternului, care 
activează în Germania, China ş.a.Cel puţin ruşii dintre aceştia 
apar cu evidenţă drept profesionişti, organizatori, aventurieri, 
cinici.(2) 


Un adolescent dintr-un orăşel ucrainean notează sever în 
caietul de lecturi că nu înţelege prin ce a turburat spiritele Child 
Harold de Byron, el unuls-a plictisit citind-o! lar un tânăr 
moscovit, care deja s-a încontrat cu regimul, citeşte la puşcărie 
Cesar Birotteau de Balzac , totul i se pare melodramatic la o 

vuitătură rapidă, dar în noile condiţii de viaţă sensibilitatea 
băiatului tresare la o idee: "Nefericirea e o treaptă în ascensiunea 
geniului, pentru creştin-cristelniţă de purificare, pentru omul 
descurcăreţ-o comoară, pentru cel slab-un abis”. Tânărul 
nonconformist îşi spune că, deşi el nu e nici geniu, nici creştin, 
nici slab şi cu atât mai puţin descurcăreţ, simte în reflecţia lui 
Balzac ceva foarte important pentru el... 


"Nefericirea...pentru cel slab-un abis"!(3) 


Degeaba bătea Teroarea în plin, climatul epocii pare a 
răspunde foamei de ideal, prin eroismul sovietic intens 
mediatizat: echipajul spăgătorului de gheaţă "Sedov", compus din 
15 marinari exemplari, pluteşte în derivă 2 ani prin Oceanul 
Îngheţat de Nord;aviatori de elită ca V. Cikalov săvârşesc zboruri 
fără escală pe mari distanţe; multe minuni realizează membrii 
expedițiilor polare sovietice ş.c.]. 


Idealul naiv, de uz general pentru adolescenţi şi tineri se 
fixează prin "literatura" lui Gaidar: nu se poate închipui viaţă în 
afara împărăției luminoase a socialismului, la limită ei copiii 
sovietici ar fi ultimii oameni care ar lupta împotriva Albilor 
întregii lumi, fără predare şi până la moarte. O "taină militară” 
demnă de Goethe, suspină frustraţii! 


(...)  turnantele idealului: Un NKVD-ist îl repede pe alde 
Kamenev: a fost cândva un simplu stâlp de cafenea în Occident, 
nu bolşevic ilegalist...Şi Lenin îl socotise laş! Ce-şi închipuie 
Zinoviev-Kamenev, că mai sunt icoana de altădată? Ia să li se dea 
drumul, îndată komsomoliştii şi pionierii i-ar aduce de îndată 
înapoi, la NKVD, pe duşmanii poporului. 


După asasinarea lui Kirov, se cam dă a înţelege că vechea 
gardă a obosit şi s-a îmburghezit..."Statul major” a falimentat şi 
se cuvine săvârşită întoarcerea tinerească la idealul revoluţionar, 
mai cu seamă că pândeşte pericolul nazist.(...) 


eroism civic 
(...) 

eroism în război 


Recruţii cântă cu patos şi nerăbdare: "Hei, hei, trece un 
erou!" Întâi frustrare, dar se ajunge şi la "stahanovism"... 


S-ar zice că în tragedia primelor luni de război, prea adesea 
martorii faptelor eroice dispar odată cu eroii! Dar se poate sesiza 
şi o anumită rea-credinţă a Autorităţii în subiect. Nu moare toată 
lumea, destui soldaţi şi gradaţi ai Armatei Roşii trăiesc o frustrare 
crâncenă că atâtea fapte eroice nu se bucură de recunoaşterea 
oficială. Aşa că într-o culme a camaraderiei dezinteresate, unii 
ce-şi bănuiesc moartea apropiată (între alţii, un medic militar din 
Stalingrad) poartă asupră-le un mesaj ce informează despre 
eroismul vreunui militar. 


Un tânăr exaltat după tipic, dar inteligent şi ironic, e convins 
că orice om se cuvine să-şi atingă perihelia în viaţă. El şi-o va 
atinge aruncând în aer un depozit de muniții, spre a-şi salva 
camarazii urmăriţi de germani prin stepă. Un radiotelegrafist de 
la Stalingrad, rănit de 7 ori, se aruncă în Volga spre a căuta radio- 
ul companiei şi abia că-l recuperează, e rănit de germani a 8-a 
oară...Şi când te gândeşti că bietul om, trecut de 30 de ani, nu mai 
înotase niciodată, mai ales afund! 


Sunt atât de pricopsiţi în baftă soldaţii din spatele frontului, 
imuni la chemarea eroică? lată un flăcăiaş simpatic, din 
batalionul de pază al marilor obiective militare din Moscova. O 
bombă incendiară germană străpunge noaptea acoperişul clădirii, 
podul e deja ameninţat, soldatul nu poate opri stropii de termit cu 
casca, aşa că se trânteşte cu tot corpul. Arsurile vor fi 
îngrozitoare... 


La începutul contraofensivei sovietice, un infanterist se oferă 
voluntar să păşească în faţa tancurilor, spre a le dirija în câmpul 
de mine. Sau iată un băiat, într-o luptă disperată, nu are deloc 
frică în ochi, doar încordare şi îndărătnicie...Un camarad îi urlă, 
printre explozii: eşti curajos, iar tânărul erou îi răspunde: sigur 
că-s furios, e o porcărie! 

Cel puţin dac-am face un act de eroism, se aude în momente 
grele câte o voce "lucidă", cu latenţe obscure, încercând să reziste 
fatalităţii unei morţi fără urmă...Unii inşi mai oneşti admit 
punctual că tocmai şirul de ghinioane ale vieţii militare de război, 
fortifică fiinţa şi, cine ştie, o pregătesc pentru fapta eroică. 


La câte un gest eroic sunt martori şi copiii din teritoriul 
ocupat, de exemplu observând cu încordare un avion sovietic 
lovit, dar cu un pilot inimos care şi în asemenea condiţii tot trage 
în coloana germană, ca apoi să se arunce cu avionul în plin 
vălmăşag inamic. Copiii sunt informaţi de la adulţi, aşa că se 
gândesc îndată: încă un act eroic pe măsura lui Gastello! 


Sau sunt martori comandanţii:sub presiunea Messerschmidt- 
urilor, un pilot sovietic de vânătoare aterizează viclean "pe 
burtă", nemţii îi incendiază avionul la sol, iar tânărul întâmpină 
din ascunziş cu focuri pe salvatori (aveau automobil de captură), 
crezându-i inamici. 


Regimul are şi surprize, astfel în lagărul german de la 
Harkov (în care zac destui prizonieri sovietici capturați în luptele 
de la Stalingrad), emisarii generalului Vlasov(devenit colaborator 
al germanilor) sunt bine primiţi cu manifestul lor de rupere faţă 
de Puterea Sovietică şi peste 700 de ofiţeri semnează adeziuni la 
viitoarea "Armată rusă de eliberare. Între ei,eroi ai luptelor din 
"Oraşul-Erou",comandanţi de mari unităţi şi chiar komisari! Nu 
era vina lor că obtuzitatea germană nu i-a folosit pe aceşti bărbaţi 
de nădejde.(...) 


Peste 11000 de militari sovietici, între care 76 de femei, au 
primit titlul de Erou al Uniunii Sovietice. Peste 100 au primit 
înaltul titlu de 2 ori, iar 3 persoane între care mareşalul Jukov-au 
binemeritat de 3 ori titlul de Erou! Dintre cele 76 de femei-Erou, 
23 sunt aviatoare din regimentul de bombardiere de noapte, 
comandat de Berşanskaia, unitate cu excelente rezultate din 
Kaukazul de Nord până în Polonia. 


Ciudat? În Dicţionarul Oxford au pătruns,în ediţiile de după 
1917, cuvinte cu profundă rezonanţă ruso-sovietică, gen ukaz şi 

soviet. Ar fi binemeritat, categoric,să intre în 1945 podvig. Se 
pare că nicio limbă europeană nu posedă un cuvânt care să se 
încarce asemeni acestuia cu sensul glorios al actului eroic 
individual şi colectiv. Aproape un eroism comunitar! Şi totuşi ce 
omenesc şi individual răsună strigătul de jale al eroului ce se 
pregăteşte să se arunce cu grenadele sub tancul german! 


Nemţii îşi consolidează ingenios apărarea de iarnă, ridicând 
un val înalt de zăpadă bătătorită, amestecând paie şi turnând apă 
peste mixtură. Rezultă o "fortificaţie" pe care ar fi păgubos şi 
nerezonabil s-o ataci...Şi totuşi, o asaltează o companie, nu acum 
mor eroii sovietici, ci apoi, la rutină! Până şi comandanții de rang 
înalt apreciază-când n-au încotro-abnegaţia eroică şi isteţimea 
micului soldat Ivan. 


Aflat la Stalingrad, scriitorul V.Grossman îl priveşte la lucru 
pe un excelent lunetist sovietic, care lichidează nemți cu 
nemiluita, chiar şi pe cei care cară mâncare, sau apă. Eroul crede 
că e un "premiu" când îi ucide pe cărăuşii de apă, căci astfel îi 
obligă pe inamici să bea doar apă poluată... Altfel,durul e un băiat 
visător, care în condiţii normale n-ar ucide nici măcar o muscă! 
Iată un om sfânt al războiului patriotic, îşi spune scriitorul, tentat 
să idealizeze spiritualitatea sovietică în război. Astfel, Grossman 
notează în carnetele sale că acum, rusul îşi îmbracă sufletul în 
cămaşă albă, trăieşte în păcat, dar moare ca un sfânt. Pe front, 
gândurile şi sufletele multor luptători sunt curate, iar cuviinţa şi 
sfioşenia sunt monahale!? 


Gândeşte Ernst Junger în Uber den Schmerz că modernitatea 
impune "jertfa nihilistă" întru mobilizarea totală, asceza, 
sacrificarea corporalităţii. Instanţa de comandă poate arunca în 
luptă corpul îndepărtat...Nu se cuvine să fugi de durere în acest 
spaţiu, ci s-o învingi, de aceea întâlnim atât în lumea eroică, dar 
şi în cea cultică, un cu totul alt raport faţă de durere decât în 
lumea senzitivităţii. Ce-i spune lui Iuri Bondarev experienţa de 
tânăr combatant, filtrată în timp? Că "eroismul" înseamnă 
depăşirea permanentă în propria-i conştiinţă a 
îndoielilor/nesiguranţei/ fricii! Să ne imaginăm ger şi vânt 
îngheţat, un pesmete la 2 oameni, vaselina înghețată în 

închizătoarele automatelor, în mănuşile acoperite de brumă 
degetele nu se mai îndoaie de frig, ură pentru bucătarul ordinar 
care nu e în stare să înfrunte riscuri, secătuirea sub lingurică la 
apropierea avioanelor nemţeşti, moartea camarazilor...iar peste 
minute trebuie să intri în luptă cu răul ucigaș, iată compresată în 
câteva clipe lungi viaţa soldatului sovietic, eroismul ei tăcut şi 
colectiv. Dar înalții comandanţi tare greu fac vorbire de eroismul 
individual,din când în când e pomenit câte un soldat-tunar,care 
rămas singur şi rănit a continuat să lupte contra atacului german 
furibund! 


Şi totuşi, în pofida numeroaselor fapte de eroism de care 
presa dă seamă, propaganda sovietică de la Stalingrad nu se 
sinchiseşte de factorul "individ". Poate chiar de la generalul 
Ciuikov, comandantul Armatei a 62-a, porneşte sloganul: fiece 
luptător trebuie să devină o piatră a Stalingradului! Yesmenii 
intră în transă: sigur, pietrele oraşului inspirat de Stalin se 
solidifică, iată, cu cimentul viu al Armatei 62. Monstruosul 
monument întru slava eroilor de la Stalingrad reţine cu satisfacţie 
tocmai această viziune a "încrustării" în piatră a fiinţelor. În fapte 
o glorificare a regimului,eroii rămânând ceva apropiat armatei de 
teracotă a împăratului chinez. Totuşi, cu ce deranjează Sistemul 
multimedaliatul erou de război Tuhaciov, ca să ajungă în faţa 
unui pluton de execuţie?!(...) 


fin. abs. Nucleul dur al regimului, NKVD-iştii nu se declară 
mulţumiţi cu genul de idealuri eroice pe care molâii de 
"birocraţi” ai Sistemului îl pompează în sufletele tinere, mai 
degrabă se cuvine cultivată exaltarea dură. lar aceşti Eroi ai 
Armatei trebuie ţinuţi din scurt, acum şi după război şi lor le stă 
la fel de bine în Gulag, cât şi altora.(...) 

Capitolul XVIII: Modelul militar 


Stalin vrea un partid bolşevic cumva asemănător unui Ordin 
al Purtătorilor de Săbii. Aşadar, reflex, o Societate sovietică 
marţială, cu lealitate către Şef...Au contat în subconştientul lui 
Stalin şi ruinele unui castel din munţii care dominau orăşelul său 
natal. Aceasta,dar nu şi faptul că principii gruzini ai castelului 
luptaseră îndelung pentru neatârnarea de țarii Rusiei! Câte un 
poet ca Selvinski întăreşte, involuntary ideea: "Cavalere,strânge- 
ţi arma./În cadență paşii cad". 


Între militarii talentaţi, ce creşteau în anii '1920, cine-l putea 
lua în serios, măcar în această chestiune punctuală: cântecul lui 
Maiakovski face vorbire de: "Voroşilov e cu noi, /primul roşu 
ofiţer"?! Dacă şi secretarii celulelor bolşevice de la fabricile din 
Moscova se poartă, în vremea comunismului de război, cu 
barbă(eventual roşcată...), cu revolver la şold şi bluză 
militară... Ce model militar şi pildă marţială sunt astfel de fumişti 
pentru Societate? 


Chiar dacă profitaseră copios de pe urma disoluţiei armatei 
ruse pentru a se cocoţa la putere, vine şi momentul în care alde 
Lenin, Trotsky, Kamenev sunt îngroziți de acest fenomen 
primejdios chiar pentru propriul lor proiect. Soldăţimea celor 2 
capitale, Petrograd şi Moscova-se arătase devotată, da,preluării 
bolşevice a puterii, ăsta da regim: nu mai lupţi în război, poți 
împuşca în voie ofiţeri, poţi da năvală în cartierele bogate şi 
participa la mitinguri ţunţurlii în stare de turbulenţă alcoolică! 
Trebuie realizată rapid reorganizarea militară. Regimul, atât de 
bazat pe disciplina severă a partidului unic, purcede prin Trotsky 
la treabă...Destui bolşevici cu vag bun simţ se împotriviseră 
dizolvării oştirii ruse, că Armata Roşie purcede la drum cu 
voluntari plătiţi cu o soldă de 50-150 de ruble pentru 
soldaţi....Dar ofiţerii? Multor bolşevici, dar şi voluntarilor le 

displace profund întoarcerea vechii ofiţerimi, 200000 rămaşi în 
viaţă...Cam indigestă ideea lui Trotsky de a se face apel salvator 
la ofiţerii, generalii, specialiştii militari ai vechiului regim, 
bănuiţi aprioric a urzi comploturi. În fine...Aşa că în loc de a fi 
împuşcaţi, cum dorea gloata bolşevizată a oștirii, "specialiştii" 
sunt expediaţi la Moscova (degradaţi şi cu cocardă bolşevică la 
şapca soldăţească) sub escortă roşie şi puşi la dispoziţia lui 
Trotsky! Şi sunt cam apolitici şi ironici aceşti "specialişti" 
burghezi din Armata Roşie, lăsând construcţia noii epoci în 
spinarea activiştilor, ei ocupându-se chipurile doar de victoria 
militară. ...Să nu-l idealizăm pe Trotsky, de fapt el doreşte să 
încredinţeze funcţii doar acelor ofiţeri ţarişti ale căror familii 
stăteau zălog bolşevicilor în interiorul frontierelor. Aşa că taţii de 
familie răspund cu loialitatea lor de viaţa celor dragi. 


O mână aspră va putea scoate bolşevici din aceşti 
"specialişti"? Mă rog, sunt totuşi cinstiţi şi duri din punct de 
vedere ostăşesc, dar prea pragmatici spre a fi inteligenţi!? Tare 
suspectă li se va fi părut capsomanilor şi ideea lui Trotsky de a se 
limita principiul electivităţii doar la gradele mici. Cum rămâne cu 
ideea  antantiştilor miopi că Rusia este eminamente 
antimilitaristă?! Ba chiar îi mai vine lui Lenin o idee de misiune 
pentru Armata Roşie, în vremea intervenției sovietice din 
Polonia, 1920: concepția militară a progreselor, adică forțarea 
unui regim bolşevic prin ocupaţie!(1) Stalin va fructifica ideea 
începând cu 1939-1940... 


Nu se omoară Trotsky cu strategia, dar cu administraţia 
Armatei Roşii: "Soldaţi, dacă vreţi să fiţi de neînvins, singuri 
coaseţi-vă nasturii şi curăţaţi-vă cizmele!" Pe baza colaborării cu 
Trotsky în chestiuni militare, Stalin oftează frustrat că s-a săturat 
să fie "specialist în curățirea grajdurilor instituţiilor militare!" Al 
doilea lider al regimului inaugurează paradele militare din Piaţa 
Roşie, ce se vor dovedi atât de agreate de popor...Se constituie 
şcoli militare, recruţii sunt ţinuţi din scurt cu învăţătura, 
dezertorii sunt condamnaţi la moarte. Se visează activ la întărirea 
flotei şi la dezvoltarea aviaţiei. 

Un voluntar roşu, pornit pe carieră vijelioasă (va ajunge 
general) merge să-i ceară socoteală fostului său boier. Da, se lasă 
jumulit boierul, dar îi şi administrează o lecţie fostului său mujik: 
"Suflet de şacal, eu vorbesc cu tine ca şi cu un ofiţer al imperiului 
rus, voi mârlanilor ați supt lapte de lupoaică. Haide,împuşcă-mă, 
porc de câine ce eşti”. 


Atârnă greu oripilarea lui Stalin şi a altor bolşevici crispaţi 
împotriva "specialiştilor militari”, dar deocamdat cuiul lor nu 
face deplin jocurile. 


Iată înfăţişarea fostului regiment de grenadiri de pe Don 
(trupă de elită, cândva), devenit regiment muncitoresc: cazarmă 
în cartierul moscovit Suharevka, soldăţime cu înfăţişare blândă şi 
docilă. Aproape monahală, îndrăzneşte o apreciere un oaspe 
francez prietenos! La comenzile aspre ale comandanților, trupeţii 
mărşăluiesc lent, în zgomot de cizme. S-au reluat toate semnele 
exterioare ale respectului, doar galoanele au rămas dispărute, se 
văd numai pătrate şi steluțe pe mâneci...Sigur că disciplina e 
straşnică, dar e evidentă dorinţa regimului de a face din armată 
factor al unităţii naţionale, poate ca-n Italia altădată. Cazarma se 
vrea instituţie de modelare culturală: cluburi, presă, bibliotecă, 
ateliere, teatru, orchestră, muzeu, toate în incintă. Ierarhia 
militară e bun câştigat, dar nu s-a pierdut ideea de fraternizare. În 
plus, soldaţii îngrijesc pe lângă ei şi copii sărăcuţi, sau 
bezpariadniki. 


Prin 1922-1923, un tânăr comandant de regiment arată 
splendid: pe cap un coif ţuguiat în vârf ("budionnovka"), manta 
cu vipuşcă roşie, trei bare metalice fixate la petliţe... Familia de 
ţărani din regiunea Riazan se arată preocupată unicamente de 
bunăstare şi nu se sinchiseşte de splendoare! Bătrânul tată, felcer 
rural, e mirat de salariul mic al fiului împopoţonat şi-l tatonează 
de n-ar fi mai bine să demisioneze din oștirea păguboasă şi să 
redevină felcerul care fusese.Tânărul refuză.(2) 


Toate bune şi frumoase, dar unele cadre ale Armatei Roşii au 
apucat să se păteze de silnicii şi represiuni împotriva propriului 
popor. De pildă, deja remarcabilul ofiţer Tuhacevski. 

Fost ofiţer țarist (absolvent al şcolii de cadeți), prizonier la 
germani în primul război mondial, om de origine nobilă, 
Tuhacevski trece de partea bolşevicilor.Are harul de a comanda 
şi războiul civil îi dă ocazia să arate ce poate, de plidă face faţă 
unei unități răzvrătite prin simpla sa prezenţă şi o voce tunătoare: 
"Drepţi!" A ştiut să fie neîndurător, pe potriva aventurii politice 
în care a intrat conştient, se descurcă natural în situaţia de tânăr 
comandant al armatei trimise de vârfurile bolşevice să pacifice 
răscoalele ţărăneşti din regiunea Tambov: Tuhacevski are la 
dispoziţie 45000 de militari, 5 trenuri blindate, 18 avioane, 700 
mitraliere. Mii de ţărani revoltați au fost trimişi în lagăre ad-hoc 
din regiune, dar Tuhavevski sesizează pericolul ce vine dinspre 
păduri, unde se adăpostesc "rămăşiţele bandelor înfrânte” şi 
primeşte la cerere 250 de rezervoare cu gaze de luptă, astfel că 
regiunea Tambov este pârjolită şi asfixiată! (3) 


În 1924 ajunge la cârma Departamentului Militar capabilul 
Frunze. Omul lasă cumva impresia unui jucător de mare partidă, 
care nu doreşte încă să-şi deconspire cărţile preţioase...Omul 
decis să aducă-pe urmele lui Trotsky-o contribuţie deosebită la 
organizarea Armatei Roşii, fusese cândva condamnat la moarte, 
Ca şi alții din temniţă, Frunze nu putea dormi, orele nopţii 
treceau în tragică aşteptare, la 5 dimineaţa treceau condamnaţii 
spre execuţie, le auzeau cu toţii ultimul mesaj: "Adio viaţă, 
libertate adio! "Cui o să-i vină rândul? În celula ta îţi spui că e 
bine să înveţi limbi străine, poate vor folosi la ceva, cândva. 
Altfel,nici nu se cuvin lacrimi multe...Aşezat în fruntea unei 
oştiri, omul unei astfel de experienţe poate aduce aromă de 
cavaler, mai mult totuşi decât ceţurile feudalismului gruzin ca la 
Stalin. 


Frunze atrage atenţia Politbiuroului că, lucru tare neplăcut, 
Armata Roşie e nepregătită, incapabilă de luptă, e doar o 
adunătură periculoasă de războinici  indisciplinaţi! Trebuie 
dizolvată în desăvârşit secret-ceea ce s-a şi întâmplat-fiind 
păstrate doar cadrele, ofiţeri şi subofiţeri. Stalin însuşi dă acest 
semnal de reformă militară profundă... Ce chestie, Occidentul 
duşmănos n-a apucat să se prindă că luni de-a rândul statul 

bolşevic n-a avut armată...În fine sosesc recruţii, ţărani. Apare o 
armată neobişnuită,care tot creşte în timp de pace! 


Frunze a restabilit unitatea de comandă, desființând comisarii 
şi înlocuindu-i cu locţiitorii politici. În fruntea districtelor 
militare, a corpurilor,a diviziilor sunt instalați comandanţi, mai 
mult militari decât comunişti fideli. 


Un cap deosebit de pătrat, Mehlis, află că Stalin nu priveşte 
cu ochi buni schimbările. Stăpânul încă neabsolut studiază listele 
şi dă numai peste "tuhacevşti, korkişti, uborevici ş.c.I.", tot numai 
nume aristocratice! 


Asta-i pregătire de "18 Brumar", nu Armată Roşie, mârâie Mehlis 
chiar un pic înaintea Stăpânului. Şi totuşi, indiferent de furtunile 
de sus, soldaţii Armatei Roşii îndeplinesc visul de început al 
regimului de a fi nu numai apărători înverşunaţi ai ţării 
revoluţionare, dar şi luptători în contra  tradiţionalului 
analfabetism politic al masei ruseşti şi vezi bine oameni care să 
depăşească orbirea  spirituală,provocată altădată de Statul 
birocratic şi Biserică! 


Iată un caz: student filolog şi praporcic, intră voluntar în 
Armata Roşie în 1918, dar rămâne un vechi intelectual, sensibil 
la şocuri, cum viaţa îi va oferi în deceniul 4. Deocamdată poartă 
în suflet întâlnirile cu Frunze, luptă în războiul civil şi la 
Kronstadt, învaţă la Academie, urcă gradele până sus. Nostim, 
dorinţa acestor militari de a-şi perfecționa învăţătura trezeşte 
mirare la "Secţia de statistică a CC", de pildă aceşti birocraţi se 
iau cu mâinile de cap că lan Berzin (viitor şef GRU şi mentor al 
lui Richard Sorge) vrea să devină inginer: la ce-i trebuie asta?! 


"Ciracul lui Frunze", iată peste ani o ironie bonomă, chiar în 
gura câte unui dur al armatei...lată un gen de militar crescut sub 
aceste bune auspicii: fiu de meşter tâmplar, visând în copilărie o 
carieră de sculptor, dar plecând să lupte în războiul civil, apoi 
rămânând în Armata Roşie. Omul se pune pe studiat asiduu, 
având venerație pentru ştiinţă. Soţia, de carieră intelectuală, nu-i 
prea agreează pasiunea studioasă: "ie îți place războiul ?! 

"Bietul om îşi aranjează timid ochelarii şi-i răspunde: "Nu, dragă, 
nu-mi place deloc, nu-i place nimănui, dar cu cât armata noastră 
va fi mai tare, cu atât pericolul unui război va fi mai mic". 
Oamenii sovietici se dovedesc rezistenți la toate celea, dar sunt 
cam lipsiţi de cunoştinţe, omul nostru se vede şi pe sine...Va 
putea face faţă unul ca el în postura de general la Stalingrad, 
cândva? 


Sau alt militar cumsecade, ajuns colonel, atât de pasionat de 
arta sa, încât camarazii glumesc că dacă ar fi după respectivul s- 
ar introduce artileria şi-n horticultură, construcția rapidă de vile şi 
Teatrul de artă din Moscova! Cu proprii copii n-a reuşit: băiatul 
devine student la Filologie, iar fata se căsătoreşte cu un regizor, 
deşi tăticul o ducea des la poligon "să asculte adevărata 
muzică"...O fi de vină educaţia mamei. Altfel, simpaticul colonel 
e vioi, ironic, certăreţ şi inamic al carieriştilor. Ciudat,omul va 
supravieţui până la război. 


Toate bune şi frumoase, dar Stalin vrea altceva. După ce s-a 
debarasat de Trotsky şi Frunze, Papaşa a pus un yesmen la 
Armată, pe Voroșilov. Încep să zboare foştii combatanți, iar la 
începutul anilor '30 încă 47000 de cadre sunt gonite din Armata 
Roşie. Rămân totuşi destui, intangibili, glorii ale războiului civil, 
alde Uborevici, Kork, Iakir, Blucher, Schmidt. Greu să te 
derobezi de personaje din manuale de istorie şi din cărţi patetice! 


Uborevici este un gigant bărbos, care-împreună cu Frunze-a 
ocupat inexpugnabila Crimee. Kork, acum cu craniul ca o bilă, a 
apărat-alături de Trotsky-Petrogradul, apoi l-a izbit decisiv pe 
Vranghel în Crimeea, în fine a comandat Academia Militară. 
Iakir, fiu de farmacist, de un curaj redutabil, este cel mai 
tânăr din cohorta eroilor-comandanţi ieşiţi din războiul civil. El 
are o vilă mare în cartierul Lipki din Kiev şi circulă, chipeș, 
puternic, într-un Buick decapotabil şi cu o roşcată sexy alături! 
Mareşalul Blucher i-a zdrobit pe Albi în Sud şi Est, apoi ajunge 
comandant al oștirii "speciale" din Orientul Îndepărtat. Iar 
Schmidt, pui de cizmar intrat la 15 ani în războiul civil, e renumit 
prin performanţele sale erotice! 

Stalin nu uită cum s-a fâstâcit pe vremuri în campania pentru 
Varşovia, ştie că suspomeniţii îşi cam râd de "El", clevetindu-l. 
Ce fel de Armată Roşie devotată poate ieşi din mâna unor astfel 
de comandanţi?!(4) 


A venit sarcină de onoare pentru profesioniștii Armatei 
Roşii, săltaţi de războiul civil pe creasta valului, să se apuce de 
învăţătură militară înaltă, fie la Şcoala de comandanţi de pe lângă 
Comitetul Executiv Central al Ucrainei, fie la Academia Militară 
din Moscova, sau altunde. Ținuta studenţilor întârziaţi este 
splendidă: veston, pantaloni bufanţi. Deşi nu mai sunt la modă 
aceste mofturi burgheze, cursanţii învață până şi dansul, sau 
bunele maniere, chiar dacă la unii recalcitranţi progresele vor fi 
imperceptibile, în materie de maniere fine, sau de dansuri 
necăzăceşti! 


Posibil să fi fost mai conştiincioşi cei mărunți în rang, de 
pildă comandanții de regimente: ei studiază cu sudoarea frunţii, 
cu nevastă şi copil dormind după paravan, în vreme ce ei tocesc 
la masă până în zori. Siguri că şi unii comandanţi de divizie din 
războiul civil se dovedesc vrednici la studiu onest, buchisind ca 
apucaţii secretele artei militare, spre a urca iarăşi treptele pe care 
le străbătuseră vijelios şi empiric, altădată... Alţii n-au avut acest 
gen de eroism şi nici la examen de conştiinţă lucidă nu sclipeau, 
au absolvit şi târâş-grăpiş corvoada înaltelor şcoli, revenind titraţi 
pe funcţiile lor de comandă anterioare, de nu chiar mai mari! Şi 
totuşi rămâneau inşi cu un mare trecut, dar viitorul lor s-ar fi 
cuvenit să rămână-spre binele general-incert. 


La Şcoala superioară de cavalerie din Leningrad, atenţia 
cursantului Rokossovski este atrasă-pe lângă Bagramean şi alţi 
merituoşi- îndeosebi de colegul Jukov. Nimeni nu-l întrece pe 
acest om în sârguinţa însuşiri ştiinţei şi artei militare. Intrând 
adesea în camera lui, Rokossovski îl găseşte pe pasionatul Jukov 
îngenuncheat în faţa unei hărți întinse pe podea. Datoria şi 
munca, mai presus de orice! Încet,Jukov urcă treptele unei cariere 
prodigioase, în ajunul războiului va ajunge comandantul unei 
regiuni militare vestice, dar urcuşul nu va înceta,energia , 

talentul, încrederea în propriile forţe marchează veşnic prestigiul 
acestui om. 


Va veni momentul încercărilor, din turla înaltă a 
profesionismului militar impostorii se vor zări cu statura lor 
reală, slăbuţă. Dar ce contează, dacă din turla politică se zăresc 
mustăţile fioroase din vremea războiului civil, pieptul bombat de 
vechi medalii şi funcționează capriciile cumplite ale amintirii din 
vremea Țariţânului, sau a drumului spre Varşovia?! Iar pe fondul 
noului militarism rus de proporţii, prin mai 1937 Stalin lasă să 
răsufle-prin ziariştii occidentali primiţi-zvonul că se află în 
conflict declarat cu casta militară...(7) 


militarii sub Teroare 


Înainte de a afla că mareşalul Tuhacevski se recunoaște 
vinovat de inteligență în slujba Germaniei naziste, cercetătorul 
observă pe dosar pete ruginii. E neîndoios sângele mareşalului, 
stabileşte expertiza. Ştie Stalin ce ştie, militarii sunt mai 
rezistenți decât civilii, aşadar tortura e binevenită! 


Teroarea bătea în plin, când are loc Plenara din februarie 
1937. Responsabilii diferitelor departamente raportează starea de 
vigilenţă a domeniului, încurajați de şăgălnicia bestială a lui 
Stalin: "Cum merg treburile la voi, i-aţi gonit pe toţi duşmanii, 
sau au mai rămas? "Mare veselie în sală...Când i-a venit rândul, 
comisarul Voroşilov de la Apărare dă s-o scalde: în armată sunt, 
din fericire, puţini duşmani, doar partidul trimite acolo cele mai 
bune cadre et patati et patata. Prostul de Voroşilov, cum nu 
sesizează el tensiunea! Molotov intervine tăios: ar fi absurd să fie 
sabotori peste tot şi tocmai în armată nu...Se va verifica sever, 
curând, activitatea acestui departament, anunţă credinciosul om 
al lui Stalin. 


Câte un militar intelectual, cumsecade, din şcoala lui Frunze 
scapă mai ieftin: tov.comisar de divizie e învinuit de relaţii cu 
"sabotorii”", păstrează în biblioteca sa cărţile "duşmanilor 
poporului" şi ajunge, e dat afară din partid şi din Armată. E puţin 
pentru epocă, dar omul rămâne cu încredințarea că a suferit prea 

mult în viaţă. Dar peste jumătate de an e reprimit în partid şi apoi 
acceptat civil la ziarul Armatei, în fine primeşte uniforma de 
general. Mă rog, pentru cehovianul personaj porcăiala cu 
unanimitate, spaima generală de arestare şi trecătoarea 
incertitudine a carierei însemnau în spaţiul ororilor sovietice şi 
europene mult prea multă suferință în viaţă...Omul rămâne şi cu o 
spaimă, ca militar, apăsarea şi suspiciunea sunt mai neiertătoare 
pentru unul ca el, decât pentru alţi cetăţeni sovietici!? 


Vor fi executaţi, încarceraţi sau concediaţi peste 36000 de 
ofiţeri. La funcţii impunătoare, catastrofa apare mai limpede: din 
cca. 700 de comandanţi de cel puţin brigadă, au scăpat doar vreo 
300! Procesele sunt o bufonerie sinistră: K.K.Rokossovski, viitor 
comandant de frunte în război, se trezeşte confruntat cu mărturia 
unui individ decedat de 20 de ani ş.c.]. (8) 


onoarea civică: 


Care era onoarea civică a unei Armate Roşii care începând 
din 1939 ocupă teritorii străine? Numai în Polonia pătrund 
800000 de militari sovietici... 


Pentru unii tineri şi naivi de pe front, "onoare civică” 
înseamnă a fi sau nu tot timpul în poziţie avantajoasă, "pe malul 
celălalt". Când va începe războiul, aceşti tineri sovietici vor avea 
de chibzuit la ciudaţii lor inamici germani (adesea colegi de 
generaţie), capabili de onoare personală şi de castă, dar şi de alte 
sentimente misterioase. Uite-l pe un aviator german, doborât la 
Moghiliov, pe care sovieticii îl capturează mai spre Răsărit: omul 
mărşăluia viguros, convins că ai lui se află deja la Smolensk, 
după planul stabilit! 


Dar Armata avea lipsuri mai mari în planul onoarei civice. 
Nu numai că nu exista solidaritate cu camarazii în suferinţă, dar 
nici nu se credea în amploarea chinurilor, sau în tortură! Unii 
ofiţeri superiori, care nu suferiseră neplăceri, refuză să creadă pe 
Rokossovski (rămas fără dinţi în urma bătăilor..) şi pe alţii, vor 
înţelege doar când va avea de-a face cu NKVD-ul şi cineva din 
familia lor. Abia atunci, ei vor avea şi sentiment. 

Poate e ceva de sperat de la acea licărire fugară, scânteia 
inteligentă şi ironică, izbucnită când şi când în ochii tinerilor 
ofiţeri? (9) 


militarii promovați după Teroare şi în război 


Semnificativă reacţia unor buni ofiţeri de front, când odată, 
prin 1944, Mehlis aminteşte răutăcios tăios de Tuhacevski:sigur, 
din 1937 toată lumea se preaobişnuise cu ideea de "trădare", dar 
cu cât se prelungeşte războiul cu atât se arată mai puţin înclinați 
ofiţerii-comandanţi să abordeze tema, rămasă în trecutul 
adânc,sau undeva pe de lături... Îndrăznim să interpretăm Armata 


ca o "Mare Mută" în subiect, nu neaparat din laşitate civică! 


Marele Stat Major(STAVKA) inovează cu îndrăzneală: 
grupul independent de control, înființat de  mareşalul 
Şapoşnikov, introduce în Armata Roşie titlul proscris de "ofițer". 
Pentru unii ataşaţi militari străini, cel italian de exemplu, 
conducerea STAVKĂI a încăput realmente pe mâini competente, 
ca de altfel şi diverşi comandanţi ai ierarhiei militare. 


Poate că nici nu-i prea sigur Stalin de valoarea promovărilor 
militare săvârşite după Teroare...De aceea simte nevoia 
Conducătorul Suprem să procedeze la o aspră reflecţie către 
comandanții din Sud, în timpul grelei veri 1942:nu mai tot cereţi 
întăriri, descurcaţi-vă cu ce aveţi, în război prevalează 
iscusinţa,nu numărul...trebuie să învăţaţi să conduceţi mai bine 
trupele...dacă vreţi să-l învingeţi cândva pe inamic. Şi nu strică să 
fie un pic terorizaţi aceşti supraviețuitori şi promovați, aşa că 
Stalin îl întreabă mereu pe un anume mareşal: "Cum de n-ai fost 
arestat în 19372", dar nu-i permite să răspundă. Nevasta 
mareşalului îi tot pregăteşte valijoara pentru puşcărie...lar la 
festivitatea de încheiere a războiului, generalissimul va pomeni 
că-oricât a fost de dur războiul-am glumit şi atunci, tovarăşi, nu-i 
aşa mareşal X?! 


Dintr-un moment în altul, pe front începe să se permită 
militarilor mai vârstnici, veterani ai primului război mondial, să- 
şi afişeze decoraţiile ţariste, de pildă "Sf.Gheorghe". De altfel, 

câte un soldat de la Stalingrad chiar e scandalizat de reapariţia 
ordinelor ţariste (unele reînfiinţate de regim)... 


O veche aromă ruseacă vine şi dinspre reînfiinţatele unităţi de 
gardă. Nu numai că serviciul în ele beneficiază de un alt 
regulament şi militarii lor poartă o insignă specială, dar pur şi 
simplu cadrele de comandă primesc o soldă şi jumătate, iar 
soldaţii soldă dublă! 


Odată cu tinerii lupi promovați de Armata Roşie, pătrunde 
cu insistență ideea că şi meseria armelor presupune inspirație, 
cultură, joc intelectual, Creaţie ca-n artă. Persistă şi slăbiciuni 
ruseşti răspândite, iată-l pe generalul Ciuikov, comandant-cheie 
la Stalingrad, traversând Volga îngheţată beat turtă după o 
petrecere şi mai-mai să se înece într-o copcă! (10) 


Jukov 


Foielile japoneze la frontiera manciuriană culminează cu 
bătălia de la Halhin-Gol, din august 1939, în care câştigă 
iscusinţa agresivă a lui Gheorghi Jukov. Auzind de aceasta şi 
bine consiliat, Stalin îl numeşte în ianuarie 1941 pe îndrăzneţul 
Jukov şef al Marelui Stat Major, instituţie care-îndată după 
începutul războiului-îşi reia numele țarist de Stavka. Iar apoi, 
Jukov va conduce în fapt forţele sovietice în război, ca locţiitor al 
comandantului suprem, Stalin. E dur în comportament, dar 
sufletul său se trădează în noapte, când rămas singur după 
încheierea treburilor, cântă cu alean la acordeon. 


Omul se dovedeşte un foarte talentat conducător de oști, cu 
opinii mereu agere şi originale, foarte ferm în aplicarea lor, nu se 
împiedică în faţa niciunui obstacol...Când e sigur de dreptatea lui, 
Jukov nu se sfieşte nici măcar în faţa lui Stalin! E de departe 
singurul care are asemenea tupeu. 


Cum Jukov merge des pe front, cât de voie/cât împins de 
Stalin, unii comandanţi se plâng că li se îngrădeşte iniţiativa, iar 
conducerea trupelor ar avea de suferit'Dar excelentul mareşal, 
ascuns sub un pseudonim de front, insistă cu încăpățânare... 


371 


O trăsătură simpatică a lui Jukov este ostilitatea sa faţă de 
dubla comandă din oşire, de cramponul "politic". La un moment 
dat vor observa aceasta, cu multă iritare şi ştabii bolşevici, iar 
prin vocea lui Hruşciov va ţâşni reproşul că mareşalul încearcă să 
rupă Armata Roşie de Partid!?(11) 


După cel puţin un an de război germano-sovietic, 
Generalstab-ul de la Berlin cântăreşte atent pe marii comandanţi 
ai Armatei Roşii. Cel mai elogios e apreciat mareşalul 
Şapoşnikov, şef parţial la STAVKA, pe care analiştii germani îl 
socotesc un geniu! Îndeajuns de apreciate sunt şi cadrele 
inferioare din Comandamentul sovietic, dar despre destui 
comandanți de răspundere părerile germane sunt puţin 
măgulitoare. 


Încă din anii '20 gânditor de seamă al tinerei Armate Roşii şi 
comandant al Academiei "Frunze", Şapoşnikov este un om 
fermecător, cu o excelentă memorie de militar, care se poartă 
părinteşte cu cadrele tinere: "ia loc,dragul meu", sau în cel mai 
rău caz: "ce-i azi cu dumneata, dragul meu, nu te recunosc"...De 
ani şi ani, profesorii tineri de la Academia Militară nu doar că 
venerează ca pe o Evanghelie cartea lui Şapoşnikov Creierul 
armatei (1925), dar se piaptănă cu cărare la mijloc, spre a semăna 
cu mareşalul preferat. Cu siguranţă că Stalin îl agrează, chiar îl 
stimează pe acest militar de geniu, om profund religios (pe faţă!), 
de altfel numai lui Şapoşnikov îi permite Stalin să fumeze în 
cabinetul său, numai la el nu ridică nicicând tonul. Şi-l socoteşte, 
cam neoficial, consilierul său militar , până la moartea 
mareşalului în 1945.(12) 


K.K.Rokossovski... 
(13) 


Konev este un vechi soldat, cu bogată activitate în Siberia 
războiului civil. În 1921, asaltează, ca şi Tuhacevski, Kronstadtul 
rebel. Din 1941, începe să i se spună "generalul care nu s-a retras 
niciodată", desigur că era inexact, oricum se retrăsese mai puţin 
decât alţi colegi. Konev se comportă rezonabil în catastrofa de la 

Elnea şi contraatacă viguros dinspre Moscova în iarna 1941- 
1942. 


Acest general, de 46 de ani la izbucnirea războiului, este un 
bărbat voinic, chel-cărunt, sever cu o unde veselă în ochi. Mare 
cititor din Titus Livius şi clasicii ruşi, chiar şi pe front îşi 
impregnează literar conversațiile războinice! În inspecţiile sale la 
trupe, Konev nu-şi arată gradul la vedere, spre a nu-şi stingheri 
soldaţii...Generalul, viitor mareşal, este mare vânător în vremi de 
pace, auster, antialcoolic şi bun cunoscător de limbă engleză. (14) 


dezamăgiri ptr.regim:cazul general Vlasov (15) 


spre fin.abs.: 


Spre sfârşitul anului 1944, un banchet oferit în Kremlin 
generalului De Gaulle, atenţia oaspeţilor francezi este reţinută de 
un bătrân militar sovietic cu o alură impresionantă, uniformă 
impecabilă şi panglica unei vechi Legiuni de Onoare! Se 
prezintă straniu pentru uniforma sa sovietică: '"General-conte 
Ignatiev". Un distins ofițer francez, stupefiat, exclamă: 
"Tovarişci”, iar contele sovietic încuviinţează:" Da"...Care să fie 
tâlcul? 


În anii interbelici, se jucase cu succes popular la Paris piesa 
Tovarişci, al cărei subiect friza istoria adevărată: ţarul Nikolai II 
numise între 1912-1918 ca ataşat militar în capitala Franţei pe un 
general-conte Ignatiev, dintr-o familie rusă de renume, cu 
misiunea de onoare de a veghea un impunător tezaur imperial 
depus de far la o bancă pariziană. Emisarul rus are amantă pe o 
mare balerină rusă... Vine răsturnarea din 1917, familia ţarului e 
masacrată, la Paris încep să facă mizerie aristocrați ruşi de faimă, 
iar bancherii Franţei îl tatonează pe Ignatiev ce-i de făcut cu 
tezaurul imperial...Generalul-conte a rămas şi el în mizerie lucie! 
Apar emisari de la Moscova, care negociază întoarcerea 

tezaurului în puşculița bolşevică. Se întoarce în noua Rusie şi 
Ignatiev, cu soţia. Primeşte vilă, ordonanţe, cai şi o viaţă sigură. 


Oaspetele francez îl întreabă pe "generalul-conte" care-i totuşi 
activitatea sa reală. Ignatiev îi arată pe generalii sovietici prezenţi 
în Kremlin, trufaşi,cu piepturi bombate şi pline de decoraţii: "Îi 
învăţ bunele maniere!"(16) 


militarul-cavaler 


În 1938, Nadejda Madelştam predă limba germană tinerilor 
ofiţeri dintr-o cazarmă  leningrădeană şi află lucruri 
surprinzătoare, ce dovedesc că regimul a hotărât că a sosit rândul 
militarilor de profesie să se supună gradațiilor subtile ale 
ierarhiilor Sistemului. Locotenenţii sunt foarte tulburați de 
avalanşa de puncte ale recentului Ordin pe Armata Roşie: 
comandanții, chiar mici,nu mai au voie să joace şah sau dame cu 
soldații; le este interzis să mai care pe stradă pachete grele 
(aşadar, cară femeile şi copiii?!); nici vorbă ca onorabilii 
comandanți să se mai înhăiteze cu ospătărițele de la popotă...; în 
fine,căsătoriile cadrelor militare trebuie aprobate de comandanții 
unităților, probabil să nu se trezească devenite onorabile 
eventuale fufe, sau pipițe, sau rude de-ale duşmanilor poporului! 
Şi când ne gândim că în Germania nazistă, numai în SS (garda 
pretoriană a regimului) funcționa aprobarea comandamentului... 
Stalin ține mult, încă din anii '30 să-şi facă băieții militari, 
meserie foarte onorabilă. (17) 


URSS a devenit de-o bună bucată de vreme un imperialism 
militar, renunțând la mesianismul libertar şi le revine militarilor 
profesionişti (cavalerii incluşi) sarcina ingrată de a-l pune oricând 
în aplicare. Poate ajuta şi tendința-ivită, cu voce tare, după 
reintroducerea epoleţilor-de a sublinia cu punct admirativ 
promovarea unor cadre militare înalte care făcuseră parte din 
armata ţaristă şi admirate tocmai pentru aceasta şi nu pentru 
succesele şi învăţătura lor din Armata Roşie! Ciudat, nu atât 
mareşalul de acum, cât micul praporgic de odinioară! 

Sistemul trebuie să sea mână liberă Organelor, încă o dată 
lăsându-le supremaţia asupra Armatei,chiar dacă nu în mod 
vizibil în vreme de război. lată un caz curios, aproape 
emblematic: în 1943, un zek este eliberat din lagăr, ca atins 
iremediabil de tuberculoză. Rămâne muritor de foame în 
libertate, are ca fost "58"-ist buletin special ("deteriorat")şi, 
fireşte, întreaga Societate drept-gânditoare se derobează faţă de 
orice datorie faţă de acest bolnav în toate sensurile...Din fericire, 
ţară-ţară, vrem ostaşi, comisia militară îl acceptă pe acest om care 
se preface sănătos şi iată-l pe front, mulţumit că poate măcar să 
moară între egali! Spre sfârşit de război, soldăţelul nimereşte la 
spital şi Secţia Specială a stabilimentului descoperă în militarul 
plin de abnegaţie pe "duşmanul poporului”. După război, omul a 
fost iar pus pe o listă de arestare şi a fost salvat prin bunăvoința 
forului militar apropiat. 


Şi ar mai fi ceva, legat şi de posibilele misiuni externe ale 
"imperialismului militar”: agenţii Nihilului bolşevic se simt o 
armată Glorioasă (să ne amintim, în paralelă firească, de SS-iştii 
mereu nostalgici după o veritabilă prestanţă militară...), ei se simt 
mai inteligenţi tocmai pentru că-fiind armată politică-sunt mai 
nesinceri. Ah, Machiaveli! De altfel, funcţionează firesc 
transferul psihologic pe principiul vaselor comunicante,unii 
ofiţeri NKVD simt cu naturaleţe furia militară comună, de pildă 
când trebuie să plesnească vreun trupete beat, sau imbecil, ca şi-n 
alte împrejurări de serviciu! (18) 


fin.abs. 


Câte ceva tot mai scăpa calculelor regimului. După pierderile 
înfiorătoare din 1941-1942, trebuie mobilizate şi contingentele 
mai vechi. Şi iată-l sosind pe un front vital pe un soldat de 
elită,cu experiența primului război mondial (când ajunsese 
subofițer), cu o expresie gravă şi solemnă, cu o privire dreaptă şi 
neclintită. Când i se elogiază public calitățile de luptător, în loc 
să rostească: "Servesc Uniunea Sovietică”, răcneşte: "La 
ordinele"..., cât p-aci să completeze "înălțimii voastre" ca-n 


armata ţaristă! 

În refugiu la Taşkent, Anna Ahmatova şi Nadejda 
Mandelştam zăresc o ceată de tineri ofițeri, în proaspătă uniformă 
cu epoleţi. "Ce seamănă cu decembriştii”, tresar inimile cultivate 
ale celor 2 femei, decembriştii adepţi ai lui Petraşevski!Privind în 
viitor, poţi simţi între ei pe tinerii ideali, necorupți de infamia 
normativă a Sistemului, aşa cum apar ei în opera lui Soljeniţîn. 
"Decembriştii” actuali, care vor reedita soarta cumplită a 
predecesorilor ("albi", după primul război mondial), populând şi 
ei lagărele staliniste după al doilea război mondial... Între ei, 
ofiţerul artilerist Soljeniţin. Apropo, el a trecut rănit prin Taşkent 
şi s-ar fi putut întâlni întâmplător cu cele 2 alese femei, dar s-ar 
prea fi putut să nu aibă atunci-din cauza suspiciunii generalizate- 
un adevărat dialog rusesc. 


Căpitanul Soljeniţin îşi permite să trimită de pe front unui 
amic un soi de schiţe literare, în care portretul lui Stalin era 
compus ca într-o glumă tinerească! Peste ani, KGB-ul îi va 
admite acestui zek-scriitor un simţ corect de observaţie. (19) 

Capitolul XIX: Preocupare politică, 
patriotism.internaţionalism 


E de ajuns să ne amintim de iritaţia Securităţii şi yesmenilor 
români, la lectura manuscriselor lui Constantin Noica, spre a 
înţelege lipsa de chef a Sistemului de a fi devoalat cu luciditate 
istorică. Adică, Noica observa că politicul e o încercare 
donquijottescă de a realiza imposibilul, o experienţă în care 
conştiinţa omenească se sminteşte, dar perversitatea îi dă ghes 
omului-toate revoluțiile cresc din mine şi se întorc împotriva 
mea-chiar dacă rezultatul e, oricum, un stat rău. Începi cu aburi şi 
năluciri, dar iese învingătoare o facțiune fanatică şi tot la "legea 
suspecţilor" se ajunge, ca-n Revoluţia franceză! 


Devotatul Maiakovski previne abrupt o întrebare delicată, 
care oricum pluteşte în aer: "Voi sunteţi naţia?/sau Kominternia? 
"Dacă ne uităm doar la Zinoviev, prezidentul Kominternului, 
grija sa cea mare în primăvara lui 1919 e aceea că ființează deja 3 
republici sovietice-Rusia, Ungaria, Bavaria-şi când nu te aştepţi, 
Kominternul va avea 6 sau mai multe baze! De, revoluţie 
mondială, "patriile"-începând cu Rusia-nu-şi (mai) au rostul... 


Acum, ce-i drept, după experienţa şovinismului iacobin şi 
mai cu seamă experiența primei mari conflagrații puseseră în 
gardă oamenii lucizi, ruşii incluşi, asupra amăgirii patriotice, cu 
al ei crampon înfumurat şovin. În 1917, Gorki constata existenţa 
"şobolanilor şovinismului”, cei care pot induce o "enervare 
ruşinoasă" celor lucizi, când le ripostează...  Bolşevicii vor 
specula abili această trezire populară, puternică în Rusia. Sigur că 
nu se mai putea pedala pe "patriotismul" ieftin oficial. 


Primele săptămâni după Octombrie Roşu, patriotismul civic 
al cetăţenilor ruşi a suportat grele încercări, pe fondul amenințării 
germane asupra teritoriului naţional. Atât de aproape de graniţă, 

cetăţenii confuzi antibolşevici din Petrograd gândesc că ar fi bine 
să cadă regimul bolşevic, dar asta ar însemna să suporţi 
schutzmannii  Kaiserului  patrulând pe Nevski Prospekt. 
Patriotismul velicorus pârâie din toate încheieturile, iar cetăţeanul 
turmentat înjură la plezneală pe bolşevici, pe Kerensky şi pe 
idiotul de ţar încăpățânat Nikolai al II-lea! 


În 1918, Buharin şi Radek emit un editorial în presa 
bolşevică, pe fondul opoziţiei din partid contra semnării păcii de 
la Brest-Litovsk: noi s-ar cuveni să murim într-un gest frumos, 
strigând cu sabia în mână că pacea înseamnă dezonoare, iar 
onoarea înseamnă războiul! E, în formă patetică, o modestă 
încercare de a mai aminti între bolşevici de "patrie" şi "politică", 
în interpretare personală. Ciudat pare că, în curând, se vor auzi 
acuze neaştepate la anchetele CEKA: cum adică, suspectul a 
discutat cu nişte englezi despre situaţia tulbure a patriei? Ei bine, 
deci noi vedem că voiai să vinzi Rusia, ăsta-i patriotism?! 


Putea trezi respect şi interes această politică boşevică în 
sferele de putere ale Occidentului? Uite că da, de vreme ce în anii 
'40, sub Roosevelt, marea finanţă internaţională îngăduia Rusiei 
lui Stalin un rol solid în Noua Ordine Mondială! Cum aşa?! Păi, 
contemplând cutele istoriei, nu putem ignora că încă din 1916 
prin preajma preşedintelui W.Wilson se agită un consilier 
E.M.House, deja cu idei de Nouă Ordine Mondială şi 
reglementări europene (în care se strecoară şi acceptul pentru 
cine ştie ce straneitate rusească...), House fermentând şi o 
"Round Table" (Masă Rotundă a cavalerilor "Graalului” politic), 
viitor Council of Foreign Relations. Iată-i bine organizaţi pe 
bancherii internaţionali şi Establishmentul american în genere. 
Încă din vremea "Round Table", Trustul Banilor cuprinde lume 
bună, precum: Morgan, Rockefeller, Vanderbilt, Carnegie ş.a., 
apoi adăugându-se făcători de istorie ca frații Allen şi John 
F.Dulles, Dean Rusk ş.a. Chiar şi zgubiliticul J.H.Davis, 
ambasador american în vremea Proceselor de la Moscova. 
Consilierul House a funcţionat câţiva ani şi ca eminenţă cenuşie 
sub Roosevelt...(1) 

În vremea războiului civil, soldăţimea Armatei Roşii cântă 
cu foc: "Mi-am părăsit casa, am plecat la luptă, ca să dăruiesc 
pământul ţăranilor din Granada". Nu alta-i dădăcesc comisarii, 
soldaţii roşii nu ucid compatrioți, ci "'exploatatori”, de dragul 
năpăstuiţilor de pretutindeni! 


Compunând Suflete moarte, Gogol observa nocivitatea unui 
anume gen de "patriotism" rusesc, produs de exaltarea unor 
virtuţi ruse pe care individul nu se simte nevoit să le urmeze, ci 
doar să le arunce provocator în obrazul Europei. Să fi dispărut de 
tot acest "patriotism" sub bolşevici? 


Deocamdată, de chestiunea patriotismului se ocupă 
"glorioasa" CEKĂ, ca de-o pildă când interogând un individ din 
drojdia ţaristă, posibil util un demnitar al represiunii îl 
prelucrează abil, reproşându-i comportările frivole pe fondul 
suferinței ruse şi îndeosebi nişte discuţii cu englezii despre 
viitorul Rusiei: păi vezi, voiai să vinzi Rusia Angliei, unde ţi-era 
patriotismul?! Da, Sistemul propune rapid un ersatz de 
"patriotism", o mândrie a lipsurilor, de pildă are cine să sugereze 
celor ce ies din ţară în 1921: tovarăşi, curând vom ajunge la 
granița cu Letonia burgheză, acolo este un bufet, gândiţi-vă la 
prestigiul sovietic şi nu vă repeziţi la mâncare! 


Malraux se află la Moscova, când, în 1934 la hotelul 
"Naţional", cineva citeşte cu voce tare articolul din Pravda 
(atribuit lui Stalin) în care apare un cuvânt ciudat "patria" 
(socialistă, fireşte). Malraux îi contemplă pe sovieticii prezenţi: 
fruntaşul bolşevic Radek e furios, scriitorul Ilya Ehrenburg e 
perplex etc. E destinul, îşi spune Malraux. 


Internaționala devine imn de ceremonie şi săptămâni de-a 
rândul în Pravda apar cuvintele "patria noastră sovietică”. Fiecare 
înţelege ce pofteşte, Malraux de exemplu realizează că Rusia 
nouă a descoperit, în fine, mijlocul de a-şi asigura în lume locul 
şi gloria, o ortodoxie panslavistă cu şanse de reuşită! 
"Patriotismul" cată a fi o ţâfnă de yesmeni: Pravda ne informează 
îndestul despre toate cele străine, a trecut vremea când SUA şi 

Germania ne mai putea învăţa câte ceva, acum e nevoie să ştim 
limbi străine doar ca să-i învăţăm noi pe alţii ş.c.]. 


În martie 1941, se conferă cu tâlc premiul Stalin filmului 
vehement antigerman Alexandr Nevski, al lui Eisenstein, dar şi 
altor opere îndreptate împotriva cotropitorului, în frunte cu 
romanul lui Alexei Tolstoi, Petru cel Mare. 


La izbucnirea războiului germano-sovietic, unii tineri 
ironizează duhul lui Minin şi Pojarski care i-ar bântui pe colegii 
zăltați de generaţie! Şi patriotismul sovietic, vajnic continuator al 
delirului velicorus, explodează în recunoştinţă populară în 1945, 
când Stalin mulge de la Japonia Insulele Kurile: "E pământul 
sfânt al Patriei"!? 


Dar apar chiar între slujitorii Sistemului, pe fondul 
războiului, idei ciudate: pentru luptători, "patria" nu înseamnă 
doar casa, teii de sub fereastră, lampa de intimitate şi poliţa de 
cărți deasupra capului, dar patriotismul conturat prin lupte grele 
se cuvine întărit, ei da, prin idea belşugului "burghez", a calităţii 
vieţii printr-o bucătărie doldora de cratiţe, de pildă!(2) 


Vorbind odată cu Clara Zetkin despre un talentat economist 
bolşevic, Lenin afirmă că acela ar putea fi prim-ministru în 
oricare ţară capitalistă. Cum adică, contează câtuşi de puţin 
valoarea intrinsecă a cuiva care are de urcat scara politico- 
executivă, fie şi la bolşevici?! 


Regimul are tupeu nu glumă spre a edita după 1930, sub 
egida Academiei, Principele lui Machiavelli. Tinerii moţaţi şi 
inocenți se grăbesc să aprecieze drept naive (!) reflecţiile despre 
putere ale italianului: da, "naive şi departe de înţelegerea 
ştiinţifică a naturii puterii"!? De parcă puteau cunoaşte bieții 
tineri "machiavelismul” straşnic de aplicat al instrucțiunilor 
secrete ce conturau revoluția mondială şi rânjetul cinic al lui 
Lenin comentând în particular "tratatele" cu care după Brest- 
Litovsk încerca să-i îmbrobodească pe nemți chiar la Berlin:ai 
reuşit să strecori multe şmecherii murdare?! 


382 


Supusul Sistemului încearcă să  tatoneze experiența 
europeană, de exemplu cea germană cu Hitler, îndată după 1933: 
asta se cheamă la ei putere ? zâmbeşte strâmb sovieticul. Ce fel 
de "putere" să mai fie şi asta? e japcă banditească, e impertinenţă 
şi Jaf, nicidecum putere. Puterea adevărată se împleteşte cu 
bunătatea, fie şi numai pentru că-i trainică. Mă rog, ce soi de 
"bunătate" domneşte în URSS, în 1933?! 


Petrogradul/Leningradul practică sub Zinoviev o teroare 
deşănţată. Să-i credem pe intelectualii nonconformişti ai epocii: 
persecuția în fosta capitală e mai făţişă şi mai neruşinată decât la 
Moscova, poate că noua capitală are alte preocupări...Oraşul lui 
Lenin, degradat din politica înaltă, se preocupă sub Zinoviev de 
un altfel de "politică", parc-ar vrea să scruteze sufletele celor 
supuşi exterminării! Marele Inchizitor bolşevic... Petrogradul a 
suportat asasinarea lui Uriţki şi revolta marinarilor din Kronstadt, 
Zinoviev e un călău rafinat, dar Moscova înaltei politici tot 
presează marele oraş al lui Octombrie Roşu să lase proletarii să-şi 
dezlănţuie mânia purificatoare!(3) 


O ţărancă moldoveancă (sau grecoaică?) îşi mărturiseşte în 
1928 oful , ea şi familia ei nu sunt comunişti, fiindcă nici nu prea 
ştiu ce înseamnă aceasta...În satul lor, comuniştii e clar că sunt 
nişte intriganţi, "politica" este totul, vai şi amar pentru cine nu 
gândeşte ca aceşti comunişti. 


Să fie de mirare? Chiar şi unii ofiţeri superiori, desigur din 
Şcoala Frunze" detestă "politicienii", asimilându-i carieriştilor. 
Deloc rar sentiment în URSS... 


Probabil că destui tineri crescuţi de Sistem încearcă 
sentimente expurgate de "politic": patria? Da, iubesc soarele, 
pădurea, apa, iarba, îmi iubesc mama, te iubesc pe tine...da, te 
iubesc mult! Un tânăr luptător de la Stalingrad va scrie soţiei 
ceva complet necanonic: "Nu pot să desluşesc unde te termini tu 
şi unde începe Patria". Nu-i tocmai rar ca tânărul educat 
şui/bolşevic/internaţionalist, să simtă în momente apăsătoare pe 
front un măreț patriotism tolstoian: deodată, peisajul ceţos şi trist 
al unui colț de patrie luptătoare exaltă în suflet libertatea 

dinaintea morţii, o extincţie a (ne)fiinţei spre veşnic, nemărginit 
şi sfânt, într-o stare de furnică şi Dumnezeu! 


Şi ce plictiseală cu atâta "roşu", în nume de 
instituţii/colhozuri/ parcuri/străzi/cartiere! Cu timpul, oamenii 
încep să nu mai pomenească "roșul" din nume...Când îşi vor 
construi un sediu nou pentru ambasada SUA din Moscova, 
americanii vor folosi la edificiu cărămidă roşie, atât de rară la 
Moscova încât gândul alunecă de îndată la Kremlin. Vreţi roşu? 
Iată că vă dăm din plin, putere/sanctuar/Dumnezeu!(4) 


politică bolşevică 


Analiştii fenomenului bolşevic ştiu că violenţa a însoţit acest 
partid, ca un păcat originar, încă de la apariţia sa în 1903 şi 
aceasta cu întregul cortegiu cavernos de intrigi feroce, dispute 
bizantine şi gustul forţei pure. 


Curând după moartea lui Lenin, când Stalin încă mai putea 
recunoaşte public a fi avut modele, el admite a fi deprins o 
prețioasă lecţie politică de la Învățătorul său, cel puţin în cazul 
următoarelor crize care necesitau abilitate organizatorică şi 
tactică: situaţia critică pentru bolşevici din iulie 1917, 
adjudecarea fără cutremure a loviturii din Octombrie, asumarea 
diplomatică a complicaţiilor de la Brest-Litovsk şi victoria 
împotriva Antantei intervenţioniste. 


În 1926, lupta pentru putere între facțiunile bolşevice este 
acerbă. Troika Zinoviev-Kamenev-Stalin încearcă de câţiva ani 
buni să-l elimine pe Trotsky din statul major bolşevic. Întors de 
la un tratament din Germania, Trotsky e dispus să lupte pentru 
risipirea crepusculului politic. Cum, se mai face "politică" în 
dictatura de monolit a partidului unic?! Problema neplăcută e că 
opinia generală pare a se mulţumi cu banala dictatură birocratică, 
avându-l pe Stalin căpetenie, decât să se mai întoarcă la aventură 
sângeroasă prin "idei revoluţionare". 


De când Lenin-legumă nu mai conta în ecuaţia politică 
sovietică şi Stalin se instalase secretar general, începe lupta 
nevoalată pentru putere şi viaţă. După război civil şi Teroare 

Roşie, cruzimea a devenit virtute supremă şi fiecare lider e liber 
moral să-şi lichideze concurenţii. După ce alde Zinoviev, 
Kamenev, Buharin se întrec în declaraţii bestiale, Trotsky 
trânteşte concluzia de haită: "Trăncăneli de popi şi şarlatani 
despre valoarea sacră a vieţii omeneşti! "Prin comparaţie, Stalin e 
perfect moderat în declaraţii... 


Cât de egală e competiţia? Lenin a ştiut ce putere imensă a 
aşezat în mâinile Gruzinului. Stalin tronează peste puterea a 
15000 de birocraţi de partid, care domină în URSS, ei sunt 
protejaţii şi clienţii lui Stalin, majoritatea unşi de el în funcţii. 
Sigur că Gruzinul nu are faima şi carisma lui Trotsky, dar s-ar 
putea să deţină deja puterea reală. 


Pe locul secund se află aparent redutabilul tandem Kamenev- 
Zinoviev. Kamenev e prietenul cel mai apropiat al lui Lenin, lider 
al Sovietului din Moscova şi locţiitor de lider maximo la 
Consiliul Comisarilor Poporului. Adică e "căluțul deosebit de 
capabil şi zelos, care trage două căruţe”, cum arată o zicere 
duioasă a unui Lenin,acum bolnav şi relativ idiotizat. Zinoviev e 
liderul triumfal al Petrogradului, dar şi al Kominternului. Cât îl 
priveşte pe Trotsky, Lenin a avut grijă să-l ţină departe de 
posturi-cheie pe "fratele-duşman", Trotsky e doar lider militar al 
Republicii, aşadar păstorul unei armate 
demoralizate/tulburi/reduse. Cât mai contează, cu trecerea 
vremii, că insul a fost lider strălucitor al revoluţiei? În fine, nu-i 
tocmai indiferent în ce tabără se va situa Buharin, şef al 
oficiosului Pravda. Uite că se fac prin ziar jocuri, într-o anume zi 
se oferă un comunicat precaut despre agravarea sănătăţii lui 
Lenin şi, ca din întâmplare, a doua zi apare un articol al lui Karl 
Radek, foarte elogios despre Trotsky! E clar, fratele-duşman a 
luat startul, ca să se ştie cine este succesorul lui Lenin. 


La viitorul Congres bolşevic, susţinătorii din sală ai lui 
Trotsky se agită pentru scumpul lor, zvonind că Trotsky a fost 
desemnat în Testamentul lui Lenin drept succesor legitim al său. 
Iar când îşi prezintă referatul, congresiştii îl ovaţionează mai ceva 
ca pe Lenin...Acest succes îi umple de gelozie şi groază pe 
Zinoviev-Kamenev-Buharin, care trec în barca lui Stalin. 

Definitiv?! Oricum, s-ar zice că însuşi Trotsky a plăsmuit un 
virulent grup antitrotskyst. 


În 1934, după ce a trecut prin peripeţiile congresului al XVII- 
lea al partidului, Stalin se confruntă cu problema Kirov. 
Sinceritatea liderului leningrădean îi crează conflicte cu colegii 
din Politbiuro, insul e cu adevărat popular şi carismatic, inclusiv 
bun orator, ceea ce-i aduce gelozia şefilor moscoviți, Stalin 
inclus. Kirov...... 222 vine din ce în ce mai rar pe la Moscova şi 
se zvoneşte că prea tare cultivă în feuda sa de la Leningrad stilul 
de gândire şi muncă independentă. Se stabilise în partid ca la 
apariţiile publice Stalin să fie ovaţionat 10 minute, iar oricare 
membru al Politbiuroului doar 2 minute, ei bine congresiştii din 
1934 l-au ovaţionat pe Kirov tot atât cât şi pe Stalin!'Stalin ar 
vrea să-l aducă în muncă înaltă la Moscova, dar Kirov refuză şi 
nu poate fi forţat. E neproductiv să fie târât în vreo acuzaţie de 
înaltă erezie, după ce abia au fost înlăturați 
Trotsky/Zinoviev/Kamenev.(...) 


figuri de politicieni sub Stalin 


În perioada pactului sovieto-nazist, când demnitarul nippon 
Matsuoka face escală la Moscova în drum spre Berlin, Stalin face 
gestul excepțional de a-l întâmpina la gară pe musafir. Uluit şi 
măgulit, nipponul se trezeşte la Kremlin, zăboveşte un timp în 
biroul lui Molotov, apoi ambii merg la biroul lui Stalin. Să zicem 
că am asistat la tipicul puterii kremlineze un număr de ani şi la 
înaltul protocol. Nu-i de mirare că fericitul Matsuoka începe să 
bată câmpii despre "comunismul moral" al Japoniei şi despre 
caracterul "proletar" al ţării sale copleşite de presiunea 
imperialismului anglo-saxon!? 


Când de exemplu are de trimis un raport prețios lui Stalin, 
cutare şef al departamentului Informaţii, trimite copii şi 
tovarăşilor Molotov, Beria, Malenkov, Voroşilov ş.a. Pentru 
diverse rapoarte deosebite, mai cu seamă în vreme de război, în 
cabinetul lui Stalin se găsesc-la o masă mare, lângă perete- 
Molotov, Malenkov şi Mikoian. La început de război se află mai 

cu seamă Molotov, Beria, Malenkov, care nu întreabă şi nu 
comentează nimic, doar tac şi ascultă.Groaza îi stăpâneşte... 


Talentatul scriitor comunist slovac Ladislav Mnacko a 
analizat în romanul Gustul Puterii implicaţiile psihologice pe 
care le plăsmuie inevitabil un sistem închis,totalitar de stânga,în 
care "Numărul Doi" al regimului îl sapă pe "Numărul Unu", cu 
ajutorul învățământului machiavelic al intrigii în scop "înalt",al 
poliţiei politice şi chiar al tupeului ideologic.Cu siguranţă,după 
anihilarea lui 'Trotsky,Stalin n-a mai avut un concurent de 
anvergură,toţi find unelte,"Numărul Doi" inclus!S-a crezut în 
vremea romanului lui Mnacko, într-o aluzie la "Numărul Doi" 
Hruşciov.(...) 


Molotov 


În arestul poliţiei ţariste, tânărul de 19 ani Viaceslav Skriabin 
(viitor Molotov) îşi scrie autobiografia. Cât va sta la închisoare, 
tânărul are parte de o celulă întunecoasă,unde neputând citi, joacă 
în minte şah! Nu a apucat să-şi termine studiile, căci la Şcoala 
reală din Kazan a întemeiat o organizaţie revoluţionară secretă, 
astfel că se trezeşte exmatriculat şi exilat, sub supraveghere 
poliţiencască, în Siberia, în acelaşi sat cu Stalin, chiar dacă nu 
simultan. Va sta chiar la aceeaşi gazdă ca viitorul Stăpân... 
Tinerețe romantică, de viitori călăi ai veacului. 


Tânărul Molotov se află între conducătorii organizaţiei 
bolşevice din Petrograd şi redactor al Pravdei, după revoluţia din 
februarie. După ce şi-au ţinut întrunirile în podul caselor, iată 
acum echipa mutată în vila luxoasă a balerinei Kseşinskaia, 
celebru "cuib al dragostei" în epocă! Când Stalin îşi face apariţia 
la vilă, Molotov trece cu arme şi bagaje în tabăra sa. Îi leagă nu 
doar o sobră solidaritate bolşevică, dar cumva şi o complicitate 
ghiduşă de redactori ai Pravdei. Când începe războiul în 22 iunie 
1941, proclamația către ţară, citită la radio de Molotov, o 
redactează împreună şi Stalin îi va spune omului său de 
încredere: "Chiar dacă ai avut emoţii, discursul a ieşit bine!" 

Când Stalin devine secretar general al Partidului, obţine 
aducerea lângă sine-ca al doilea secretar şi şef al Biroului 
Organizatoric-a lui Molotov, om cu o uriaşă putere de muncă 
(până la 24 ore din 24!). Leneşului Stalin îi convine această 
tenacitate laborioasă, deşi încă are îndoieli în 1923, poate îl şi 
terorizează zelul acestui birocrat crâncen şi bâlbâit: "N-are rost 
să vorbim de Molotov,îl înlăturăm!" 


Molotov va înţelege că prin fatalitatea revoluţiei şi grija lui 
Stalin, vremea liderilor sclipitori a apus, pentru acţiune e nevoie 
de proletari ca lăcătuşul Voroşilov, cizmarul Kaganovici, 
eiusdem farinae, tipi pe lângă care el, Molotov, pare un redutabil 
intelectual! Lui Stalin îi convine virtutea absolută a ignoranței... 


Ascultarea necondiționată de Stăpân poate lăsa o impresie 
inexactă, Molotov dovedeşte-în tratativele de la Berlin, din 1940- 
că posedă date redutabile de negociator: rece, încăpățânat, precis 
şi pedant. E în stare să asculte flegmatic delirul istorico-rasial al 
lui Hitler, ca apoi să-l încolţească într-o direcţie punctuală. 
Interpretul nazist gândeşte că niciun oaspe străin, fie el de marcă, 
nu s-a comportat atât de îndrăzneţ cu Fuhrerul...În apărarea 
lacomei politici bolşevice, Molotov ştie să pareze cu tupeu şi 
întrebările lui Hitler! Foarte caracteristică întâmplare: au loc 


tratative în adăpostul antiaerian, e alarmă,dar Ribbentrop 
îndrăzneşte să afirme sentenţios: s-a isprăvit cu Anglia! Ca 
Molotov să puncteze sec: atunci , de ce ne aflăm aici?! De fapt 
fusese un bombardament britanic simbolic, tocmai în cinstea 
vizitei lui Molotov la Berlin şi Stalin îl va tachina pe Churchill: 
"Ce-aţi avut cu Veaceslav al meu!?" 


Molotov are o frunte socratică înaltă, ochelari mari, mustață 
mică pe o buză de iepure. Îşi tatonează politic colaboratorii şi 
subordonații cu citate din Lenin-Stalin...Când e furios, se bâlbâie 
crâncen, ca atunci când din vigilență bănuieşte prezența 
microfoanelor (britanice, cum altfel?!) în reşedinţa berlineză de 
la Belevue, din 1940. Are permanent în cabinet o fructieră plină, 
consumând îndeosebi alune. Ironic cu amprenta "intelectualilor 


" 


ruşi". 

Molotov constată, într-o experienţă îndelungată (cu ce 
sentimente?) că Stalin e îndrăgit de femei, neapărat prin imaginea 
forţei care subjugă oamenii. Fie la Stăpân bucuria, situația de 
locţiitor e suficientă unui om cu rutină şi vorbă de înalt 
funcţionar al regimului. Sau al Rusiei atemporale?! Când începe 
războiul,"locţiitorul" suferă încercări psihologice: mai întâi, 
Stăpânul îl însărcinează să cuvânteze la Radio în prima zi de 
război; apoi,când Stalin lipseşte câteva zile de la Kremlin 
(apatie,depresie , sau viclenie în genul celei a lui Ivan cel 
Groaznic testând fidelitatea boierilor?) şi spune Politbiuroului că 
poate unii îl cred pe el vinovat, Molotov vorbeşte primul că dacă 
ar fi îndrăznit cineva să-l instige contra iubitului Conducător, el 
Molotov l-ar fi expediat pe acela în p...măsii. Mă rog, întărirea în 
stil kremlinez a jurământului cavaleresc! 


Cine a putut dialoga cu Molotov cărunt, ieşit din demnități, n- 
a putut reţine nicio frază sclipitoare, nicio înţelepciune adâncă, 
omul era tern. O simplă marionetă. Altfel,"diplomat" ţâfnos şi 
fără flexibilitate, aşa cum îl pârăşte Roosevelt lui Stalin, după ce- 
l avertizase nemijlocit pe Molotov că nu-i merge bine celui care 
se încontrează de-a surda cu "Unchiul Sam"! Diplomaţii aliaţi pot 
totuşi constata că acest Molotov, de obicei rece şi sceptic, poate 
ţine şi câte un discurs neobişnuit de cald la câte un banchet 
kremlinez.(...) 


Kaganovici 


Probabil că momentul său de maximă vizibilitate e acela din 
1935, când-la întâlnirea de vârf cu delegaţia franceză-face figură 
de grav personaj, căpcăun lipsit de orice umor! Împodobeşte 
Politbiuroul cu cel mai banal şi mai vulgar cap posibil. Un pic va 
fi contat că, un timp, sora sa e amanta şi sultana favorită a 
Stăpânului...Spre 1940, cariera lui Kaganovici suferă o uşoară 
diminuare. 


Micul cizmar evreu, dintr-un târguşor prăfuit, se iţeşte pe 
lângă Stalin, de îndată ce acesta devine secretar general. Cu 
puţină ştiinţă de carte, dar cu o splendidă putere de muncă, 
Kaganovici accede rapid (mâna lui Stalin, fireşte) la şefie 

organizatorică, dirijând activiştii. Curând această secţie nu numai 
va controla organizaţiile locale,dar va numi şi conducătorii 
acestora, astfel că în decurs de 1 an zeci de lideri bolşevici de 
gubernie, mult mai puternici decât guvernatorii ţarişti, îi sunt 
loiali lui Stalin. 


Kaganovici stă neclintit lângă Stalin într-un moment gingaş 
al carierei Stăpânului, de fapt al amândorura. La Congresul 
Învingătorilor din 1934, deşi sala se comporta frenetic, OGPU-ul 
lui lagoda surprinde o situaţie suspectă pe culoare, le află şi 
Kirov şi Stalin: liderul bolşevic al Caucazului de Nord îl anunţă 
pe Kirov că bătrânii bolşevici vor să se revină la "testamentul" lui 
Lenin, aşadar să se debaraseze de Stalin şi să-l aleagă pe 
tovarăşul Kirov. Acesta îi raportează loial lui Stalin, care-i 
promite recunoştinţă...Kirov chiar îi mustră pe delegaţii din 
Leningrad că se agită "neprincipial" pentru el! La vot, i se 
raportează lui  Kaganovici- răspunzător cu organizarea 
Congresului că sunt împotriva lui Stalin- Molotov-Kaganovici 
aproape 300 de voturi contra, din cei vreo 1200 delegați. 
Kaganovici aranjează la bilanţul oficial: Stalin 3 voturi contra, 
Kirov 4 ş.a.m.d. 


Kaganovici se poartă coleric cu subalternii, urlă şi bate cu 
pumnul în masă, de-i aduce la infarct pe unii nefericiți din 
preajmă. Posedă prin excelenţă "calitățile" şcolii staliniste: 
fermitate, mediocritate, viclenie. 


Cu ce sentimente poate suporta "comisarul de fier" genul de 
prezentare, făcut în vreme de război, în prezenţa unor VIP-uri 
occidentale? Aşadar, Stăpânul propune un toast pentru 
Kaganovici: este un om curajos, ştie că dacă trenurile nu sosesc 
la timp-acum voce foarte blândă din partea lui Stalin-va fi 
împuşcat!(...) 


Beria 


Un spectacol semnificativ în marile birouri de la Kremlin: 
când atenţia lui Stalin se opreşte asupra vreunui necunoscut 
prezent, asupra gânganiei se îndreaptă lornioanele lui Molotov şi 

Beria, sclipind cu schimbul! Despre ce urzeală a Stăpânului o fi 
vorba?! 


Beria ştie să privească oamenii fix, lung, fără să clipească. 
Stalin remarcă (satisfăcut, probabil) ochii aceştia de şarpe. Ca şi 
chipul veşnic palid al bărbatului cu pincenez, care prudent se 
aventurează în întâmpinarea dorințelor lui Stalin...E preferabil ca 
Stăpânul, primul, să circumscrie "comploturile" pe care Beria să 
le rezolve, şeful NKVD e doar cutia de rezonanţă a gândurilor 
Stăpânului. Rar, dar totuşi Beria poate fi îngrozit de înălțimea 
țintelor pe care i le alege Stalin, dacă trebuie să-l aresteze într-o 
zi, în plin război, pe Jukov, să zicem!? Nu cumva Stăpânul îşi 
dispreţuieşte sluga prea docilă? Uite că uneori e folosită Armata, 
nu NKVD-ul, la câte o misiune de încredere. 


Lavrenti e membru al partidului bolşevic din 1917. Molotov 
îşi aminteşte a-l fi văzut pe tânărul cekist în biroul lui 
Lenin...Beria face carieră de partid în Transcaucazia, între altele 
având grijă de mama lui Stalin şi storcând propagandistic în 1935 
afecțiunea Mamă-Fiu! Ca semn al excelentei relaţii cu Stăpânul, 
Beria îşi face apariţia în 1934 în cercul intim de apropiaţi cu care 
Stalin îşi sărbătoreşte ziua de naştere, apoi- luînd după 1938 
frânele conducerii NKVD din mâinile lui lagoda-Ejov, îl vedem 
la casa de vacanţă pe Beria alintând fetiţa lui Stalin, în vreme ce 
Stăpânul compulsează dosare cu pipa în gură. 


E Beria un spion ingenios, cum îi merge buhul? Să aruncăm o 
privire în viitor: el n-a mirosit nici măcar complotul care-i va 
veni de hac! 


E conştiincios, în sensul exasperant al cuvântului, de pildă 
ţine să fie prezent personal la Teheran, 1943 (deşi dispozitivul 
sovietic de securitate era perfect pus la punct) şi Buickul său dă 
târcoale locației întâlnirii Celor Trei, cu un Beria încordat, cu 
pălărie trasă pe ochi şi gulerul mantalei ridicat. 


Beria repetă adesea, către colaboratori, cuvintele lui Stalin: 
nu există vreun activist mic-burghez care să nu poată fi cumpărat, 
doar trebuie dibuit cum. Majoritatea, cu bani, dacă n-aţi reuşit, 

înseamnă că aţi fost zgârciţi! Dar acolo unde chiar nu merge cu 
bani, se poate încerca cu femei. Acolo unde nu merge nici cu 
femei, va merge cu Marx".(...) O contribuţie remarcabilă la 
chestiunea tovarăşilor de drum. 


Voroşilov 


Când Stalin se afla în sângeroasa lui misiune la Țariţin, în 
1918, îşi face apariţia în oraş Kliment Voroşilov. Lăcătuş ca 
ocupaţie originară, apoi revoluţionar de profesie, apoi în războiul 
civil comandant militar în Donbas şi trandafiriu ca un vechil. 
Încă din primele luni ale Puterii Sovietice, Voroşilov bântuie pe 
la Centru în bekeşa sa şi cu căciulă de miel, făcându-se remarcat 
ca narkom pentru ordinea publică, apoi se întoarce în fieful său la 
Lugansk. Are humor popular de uz carismatic. Zbiară de la 
tribune locale "Nu vom da Donbassul imperialiştilor!",dar şi "100 
de proletari, însufleţiţi de ură de clasă, fac cât o brigadă de 
simbriaşi imperialişti”. Va fi comisar al armatei a V-a, trezind 
impresie cu pistolul de la centură şi răbdând stoic privirile piezişe 
ale propriilor soldaţi, dar şi ale cetăţenilor civili din zona Țariţin. 
Stalin şi-l face acum devotat şi la nevoie aliat contra lui Trotsky, 
poate şi paratrăznet al mâniei lui Trotsky , care nu-l vede capabil 
pe fostul lăcătuş să conducă o armată de 50000 de ostaşi roşii, ci 
cel mult un regiment! Până la urmă, Stalin procedează la o 
retragere tactică, recomandând şi inocentului ţuţer ascultare faţă 
de Trotsky. Dar lăcătuşul umilit îi va păstra o ură nestinsă lui 
Trotsky. Încă o trăsătură care-l face util lui Stalin pe acest 
inocent. 


Voroşilov conservă o trăsătură rară la guvernanţii bolşevici 
de după Lenin: setea de cultură a autodidactului! Se arată destul 
de informat, e un iubitor de literatură şi muzică, astea-l fac pe om 
mai bun...Mă rog. 


Ca înalt demnitar militaro-politic al regimului, ajuns şef al 
Armatei Roşii, slăbuţul Voroşilov intră în coliziune cu trufaşul 
Tuhacevski ("un Napoleon") şi cu alţii, militarul profesionist 
având pe la 1930 opinii îndrăzneţe despre folosirea motoarelor în 
iminentul Război întru revoluţia mondială. Adică dezvoltare 

economică implicită...Tare-i vine comod lui Stalin să aibă 
dinspre Armată yesmeni ca Voroşilov şi nu eretici ca Tuhacevski. 
Mă rog, modestul lăcătuş să procedeze la eliminarea adepților 
trotskyşti din Armata Roşie, deocamdată. Şi să se mulțumească, 
în stilul epocii, cu elogii suspecte gen Gorki: "conducător 
muncitor al Armatei Roşii"! 


În anii de luptă a taberei lui Stalin cu Opoziția, pe fondul 
răcnetelor lui Stalin împotriva sa, Buharin visează să schimbe 
raportul de forțe în Polibiuro, drept care caută alianţă cu 
detestaţii-pentru sine-Zinoviev şi Kamenev, dar îi şi clatină pe 
prostuţii Kalinin şi  Voroşilov. Simţind că aceştia sunt 
influenţabili, Stalin montează o campanie mică împotriva celor 2 
erotomani. Rezultatul e rapid, Kalinin se sperie, iar Voroşilov-tip 
vesel şi glumeţ, chiar dacă ferm şi dur-dă franc înapoi... Buharin 
înregistrează cu tristeţe "trădarea de ultim moment" a tandemului 
Voroşilov-Kalinin, dar trăieşte cu iluzia că a ataşat la complot 
tipi puternici ca lagoda, şeful OGPU!? Buharin cade în 
melancolie şi-când locuieşte la "Hotel Metropol"închide 
balconul, păstrând aici păsări împăiate şi trofee de vânătoare... 


Marea Teroare îl surprinde pe mareşalul Voroşilov în funcţia 
de narkom al Apărării, adică patron al unui cuib de trădători şi 
complotiști. Îşi pune prudent cenuşă în cap, e vinovat că n-a 
sesizat prezenţa mârşavilor în preajmă, dar nici tovarăşii militari 
nu l-au ajutat... 


Stalin vrea să aibă încredere în destinul militar al lui 
Voroşilov, oferindu-i răspunderi serioase în vreme de război, atât 
în conducerea fronturilor, cât şi la Marele Cartier General, de 
care slăbuţul mareşal se achită cum poate... Acest mareşal politic 
se poartă bonom cu ofiţerii şi are chiar tresăriri ţanţoşe şi inutile 
de curaj în linia întâi a frontului. Stalin nu pare a-i preţui peste 
măsură calităţile militare... Să admitem totuşi o trăsătură de-a 
vechii gărzi, mai puţin obişnuită la membrii Politbiuroului 
bolşevic de moment: în vagonul cu care se plimbă pe front, 
Voroşilov cară o bibliotecă de voiaj, aleasă cu destul gust .Orice- 
ar fi, seara un colonel din suită îi citeşte mareşalului cu o voce 
expresivă din Gogol şi Cehov, câte o oră şi peste, iar pe faţa lui 

Voroşilov răzbate încântarea! Nostim e că ofiţerii de contact sunt 
supuşi unui interogatoriu cultural... 


Voroşilov îşi însoţeşte Stăpânul la Teheran. (...) 
Hruşciov 


În vremea Marii Terori, Stalin îl beşteleşte pe Hruşciov 
(liderul de partid al Capitalei) pentru lipsa closetelor în Moscova! 
Şi totuşi, la Congresul PCUS din martie 1939, 2 tipi 
mici/grăsuni/pitoreşti, Jdanov şi Hruşciov pătrund în Politbiuro. 
De altfel, rotofeiul Hruşciov ajunge lider al Ucrainei, în locul 
"duşmanului poporului" Postâşev. 


În preajma războiului, Stalin îşi exprimă către Hruşciov 
nelinişti politice confidenţiale: uite,zborul straniu al lui Rudolf 
Hess în Marea Britanie poate semnifica planul lui Hitler de a 
avea mâinile libere în Vest, spre a se năpusti cu toate forţele în 
URSS! 


De-ar fi numai de acestea, numai că tolba Stăpânului e 
doldora de capricii. Hruşciov e convocat la vila din Gagra şi-l 
găseşte pe Stăpân în căsuţa din grădină, beau ceai şi discută, 
Stalin e vădit mâhnit...Când se înserează, Hruşciov îndrăzneşte: 
Iosif Vissarionovici, eu mă duc acasă, soția mea s-a plictisit 
aşteptându-mă. Stăpânul mormăie: nu plecaţi nicăieri, rămâneţi 
aici! Oaspele mai încearcă: dar...Stalin îi aruncă o privire 
specială, cu ochi galbeni şi Hruşciov rămâne. Fireşte că doarme 
cam neliniştit, iar dimineaţa se dichiseşte şi iese în grădină. Stalin 
stă la căsuţă şi bea ceai, oaspetele îl salută şi-l întreabă de 
sănătate, la care Stalin, sorbind imperturbabil din ceai îl întreabă 
brusc: dar dumneavoastră cine sunteţi şi cum aţi pătruns aici?! 
Iosif Vissarionovici,eu sunt Hruşciov! Trebuie să clarificăm cine 
sunteţi, grăieşte casant Stalin şi se depărtează... Tremurând de 
groază, Hruşciov o ia pe aleea de ieşire, când îl ajunge din urmă 
un om de-al gărzii, nefericitul oaspete al lui Stalin îşi zăreşte 
capătul vieţii, când aude: Nikita Sergheevici, vă cheamă 
tovarăşul Stalin, vă caută peste tot! Împleticindu-se,Hruşciov se 
întoarce la căsuţă şi-l găseşte pe Stalin la ceai, întrebând cu o 

voce blândă: dar unde aţi fost, Nikita Sergheevici, nu dormiţi aşa 
de mult, de când vă aştept!? 


Hruşciov ţine la culoarea locală ucraineană. Când în primele 
luni de război, Ucraina e ameninţată mortal, liderul politic 
cuvântează abil: cu ce vă lăudaţi, doar zaporojenii nu şi-au cedat 
niciodată pământul... 


Apoi, Hruşciov îndeplineşte cu cruzime o înaltă funcție 
politică pe frontul de la Stalingrad. 


Cândva în viitor, când va ajunge lider maxim, Hruşciov va 
trezi-prin  nesmintitele sale calităţi tradiționale-un soi de 
încredere robustă şi uşor amuzată (cel puţin în primii ani), cam 
ca Rasputin sau papa loan al XXIII-lea. (...) Hruşciov, eliberat de 
groaza mistică faţă de Stalin, va oficia politic ca un soi de papă 
ţăran şi ateu. 


ceilalți 


Stalin îl ţine drept locţiitor al său la Leningrad pe Jdanov. În 
Occident se zvoneşte că insul e pregătit pentru funcția de 
"guvernator general" al Imperiului Roşu. Este un om nou şi parcă 
nu e ridicat strict de Birocraţie, adică nu e anume un descurcăreţ 
administrativ... Toate manifestările sale scrise şi orale poartă 
stigma brutalităţii viclene. În fond, Aparatul l-a creat pe Stalin şi 
Stalin îl crează pe Jdanov, unde şi-ar mai găsi rostul gândirea?! 


Mikoian asistă la luptele de la vârful Partidului, uite ce 
păţeşte Kamenev punând la îndoială capacitatea lui Stalin de a 
unifica statul major bolşevic:"grupuri de tovarăşi" îi acoperă 
vocea, sala urlă "Stalin", contra "fleacurilor şi neadevărului"! 
Sângerosul Zinoviev, cu Kamenev şi Trotsky se luptă contra 
tovarăşului Stalin, ce să înţeleagă sala şi poporul!? Auzi colo, 
Zinoviev pretinde democraţie în partid, vicleanul cuc armenesc 
îşi râde de caraghios, Partidul vrea unitate în jurul lui Stalin, nu 
pălăvrăgeli. Mikoian a unit dintotdeauna determinarea cu 
şiretenia, încă din vremea când creştea în umbra lui Şaumian, 
apoi cu pistolul în mână şi cu garda soldăţească naţionaliza o 

bancă din Baku, impacient că seiful nu se deschide doar cu cheia 
directorului! 


Înaltul demnitar de Kremlin tatonează ager cu privirea 
interlocutorul, nu foarte prietenos. Dă impresia de severitate, cu 
nasul său încovoiat şi cutele adânci din jurul gurii. Voce răguşită, 
de altfel fumează ţigări "Troika" ce miros a miere, având mereu 
la îndemână o cutie din acestea....Sfătuieşte subordonații că 
modestia stă bine unui bolşevic, dar nu în exces! Se mai şi irită 
pe colaboratori. Zâmbeşte fermecător când doreşte să iasă din 
încurcătură. Târziu, în popor se va spune că armeanul ştie să 
supravieţuiască de la un "Ilici" la altul (adică de la Lenin până la 
Brejnev) şi într-adevăr insul are un bun instinct să nu pară, de 
exemplu, mai deştept decât Stalin. 


Într-un moment greu al Moscovei asediate, în octombrie 
1941, când se ia hotărârea evacuării lui Lenin din Mausoleu, din 
delegaţia de vârf care analizează chestiunea face parte şi 
Mikoian, alături de Molotov, Kaganovici, Beria. Îndeplinise 
cucul armenesc şi sarcini mai grele, de exemplu când după 1917 
se zbătuse cu Şaumian ca petrolul din Baku să rămână la 
bolşevici. 


Tânărul inginer Gheorghi Malenkov, protejat al lui Stalin, 
devine 


secretar al CC pe fondul Marii Terori şi produce rapoarte 
interesante către Stăpân, din care reiese-de exemplu-instrucţia 
slabă a 70-80% dintre cadrele de partid regionale şi raionale, ceea 
ce trimite chestiunea în zona "foarte acută" pentru regim. 


Treptat, Malenkov devine-chiar pentru ochii anturajului său-o 
broască râioasă grasă, indolentă, dură. 


În vremea războiului, această "broască dură" primeşte-între 
altele- o misiune de supervizare la Stalingrad, în ceasurile grele. 
De parcă excesul de zel al lui Hruşciov, la faţa locului, nu ar fi 
fost de ajuns...Lui Malenkov şi mareşalului Vasilevski le 
transmite  Stalin-într-un moment confuz-ordinul de acțiune 
promptă: "întârzierea echivalează cu crima". Malacul de la 

Cartierul General moscovit ia măsuri în stilul epocii: cheamă la 
discuţii ofiţerii superiori ai armatei aerului şi aceştia sosesc, 
aşteptându-se să fie decoraţi şi când colo îi aşteaptă o săpuneală 
grosolană pentru insuficientă combativitate! Malenkov pretinde 
chiar trimiterea unor comandanţi de aviaţie la Curtea Marţială şi 
demnitarii militari prezenţi (Jukov inclus) stau deoparte şi tac. 
Nostim e faptul că pe frontul Stalingradului luptă ca aviatori 3 fii 
de granguri ai regimului, băieţii Stalin/Hruşciov/Mikoian şi în 
exerciţiul său de muşchi politici Malenkov îl atenționează din 
scurt şi pe "maior Stalin", aflat de faţă. Mă rog.(...) 


Cândva, în etapa bolşevică visătoare, liderii ţin să adopte 
nume conspirative mordante, asta era moda lor. În 1913, 
Djugaşvili-Koba îşi semnează lucrarea despre chestiunea 
naţională "Stalin"(stal=oţel), aşadar Omul de Oțel; Skriabin 
devine  "Molotov"(molot=ciocan); Broniev (bronia= blindaj, 
armură) etc. Stalin n-a ţinut să devină "Stalev”, ca să rezoneze în 
genul Kamenev (kamen=piatră), ci a ales să sune ca "Lenin"! 
Nici vorbă că asemenea ostentaţie a konspiraţiei a stârnit 
amuzamentul lui Trotsky...Mă rog, astfel se dădea semnalul unei 
politici ferme. 


Dar cu timpul, ce mai înseamnă "politică" sovietică? Pur şi 
simplu stratificarea socială în "nacealnici", subalterni, tovarăşi de 
idei, colegi, prieteni(?) şi duşmani!(..) 


internaţionalism 


Să trăim cu simţurile lui Leonard Trepper atmosfera 
Hotelului "Lux" al Kominternului, din Moscova Marii Terori din 
1937. Acest evreu comunist polonez, viitor spion de elită sovietic 
în Occident, spune că în acest cuib internaţionalist, activiştii nu 
dorm nopţi de-a rândul, aşteptând cu strângere de inimă maşinile 
negre ale NKVD-ului, care se şi anunţă la orele 3 din noapte prin 
luminile farurilor, alunecând pe fațadele clădirilor. Neînfricaţilor 
activişti li se întoarce stomacul pe jos de groază, dar pândesc pe 
la geamuri să vadă unde opresc maşinile tovarăşului Destin 
Destinovici: slavă nu ştiu cui, deocamdată opresc la clădirea 
vecină, e bine până noaptea următoare! 

Personal, Trepper e indignat de tăcerea în subiect a liderilor 
comunişti din Occident, dar se cunoaşte şi mesajul lui Dimitrov, 
şeful Kominternului: o fi greu, dar ce să facă vajnicii 
kominternişti, să înceteze lupta pentru Cauză, care dă sens vieţii 
lor?! Te ploconeşti la Moscova chiar când eşti venerabilul 
japonez Sen Katayama, patriarhul comunismului din Orient. 


Da, Cauza merită orice, chiar şi sacrificarea altora... Dimitrov 
îl purică pe Tito şi viitorul "erou" îşi vinde şeful de partid, 
prietenii apropiaţi şi soţia, îşi pune cenuşă în cap pentru "uriaşa 
pată pe viaţa sa, lipsa de vigilenţă”. Tito e salvat pentru viitorul 
său măreț. Ca şi viitorul dictator nord-corean, echivalat de Sistem 
cu un simplu sergent GRU... 


S-ar zice că s-a copt conceptul bolşevic de "internaţionalism 
proletar" încă dinainte de 1917, când organizaţia de partid 
Transcaucazia cuprindea ruşi, gruzini, armeni, azerbaigeni, de 
presupus în bună armonie şi fără ifose velicoruse. Dar după 
Octombrie Roşu, chestiunea se complică, trufia ruso-sovietică 
primind replici usturătoare, de pildă un kominternist moscovit 
aude de la un tovarăş chinez: ce făceaţi voi, oamenii albi, erați 
doar nişte maimuțe când noi în China aveam deja alfabet, cultură, 
praf de puşcă ş.c.., dominând Asia cu lumina noastră!...Multe au 
de înghiţit bieţii tovarăşi chinezi, până ce explodează în atitudini 
specifice, de ură faţă de ruşi, aceşti "diavoli cu nas lung", cărora 
merită să le arunci câte un "suntem fraţi!", însoţind sloganul cu 
un zâmbet chinezesc de gheaţă şi punându-le iscoade în coadă, ca 
un neam care a oferit modelul spionului perfect încă din vremea 
lui Sun Tzu... 


O Hotărâre a Consiliului Comisarilor Poporului, avizată de 
Lenin în ianuarie 1918, stabilea că Tezaurul românesc depus în 
Rusia ţaristă, devine "intangibil pentru oligarhia română” şi 
fondul de 93 tone de aur se va restitui numai poporului român 
însuşi. O dovadă de internaţionalism proletar cum numai Lenin 
putea să ofere, va rosti vag ironic Ceauşescu în faţa 
conducătorilor sovietici în 1965, chiar la Moscova. Căci asta e 
chestiunea, URSS-ul nu mai vrea să restituie Tezaurul românesc, 
ba că au jefuit albii, ba nu ştiu ce sofisme...România a deţinut în 

păstrare Tezaurul polonez şi l-a restituit necondiționat părţii 
interesate, indiferent de schimbarea de regim a ambelor ţări. Iar 
comuniştii români au tot fost "internaţionalişti” cu URSS-ul după 
1918 şi Tezaurul român nu înseamnă vreun gaj pentru alte 
misterioase datorii!? 


Mai cu seamă sub Stalin, URSS nu-şi uită interesele 
imperialiste personale şi de "strategie". Dar cum să tot explici 
camarazilor chinezi, ba că "solidaritatea în contra fascismului 
mondial" te fac aliat mai degrabă cu Chiang Kai-shek, decât cu 
comuniştii locali; ba că Stalin ar pofti să anexeze la URSS cutare 
deşert chino-mongol, bogat în petrol şi uraniu; ba de ce tovarășii 
chinezi din URSS sunt strict supravegheați să nu pună întrebări 
delicate despre eşecurile revoltelor chineze care urmează 
indicaţiile lui Stalin. Şi cum vine asta, revolta din Canton trebuia 
lichidată din motive politice interne ale URSS?! Sigur că statul 
sovietic cheltuieşte enorm pentru revoluţia chineză, dar şi 
comuniştii chinezi se revanşează, alcătuind de exemplu 
cumplitele  comandouri Tchon pentru obscure misiuni 
OGPU/NKVD.Complicații asiatice, trebuie să-l trimiți pe 
Richard Sorge să calmeze situația cu omologul asiatic, ca-ntre 
superspioni... 


Prin anii '1920,"internaționalism" romantic înseamnă că un 
rus şi un grup de tovarăşi străini (englezi, francezi, germani, 
italieni, bulgari, hiduşi...) ies din Hotel Lux şi ținându-se de braţ 
şi cântă la unison un cântec rusesc! Asta pentru intimizare şi 
culoare locală, altfel în adunările lor oficiale, kominterniştii 
răcnesc cu patos Rotfront, Avanti populo, La jeune garde...Pe 
bulevardul 'T'verskaia, trec pe lângă ei moscoviți indiferenți, birje 
rablagite, se zăreşte bisericuţa din Ohotnii read, atât de albă în 
contrast cu ochii negri ai tovarăşului hindus... 


Ce viaţă veselă duc kominterniştii în "Turnul Babel" de la 
Moscova. Uite, le ţine o prelegere tovarăşul Radek despre 
subtilităţile vigilenţei pe care trebuie s-o deţină activistul, capabil 
să recunoască infiltrația inamică în sfântul Partid. Drept care 
nostimul Radek le citeşte vechile instrucţiuni ale Ohranei despre 
strecurarea agenţilor ei între bolşevici, dar citindu-le foloseşte 

renumitul accent moale al lui Stalin. Pricep ceva tovarăşii 
audienţi străini, sau doar se hlizesc anemic? Nu prea e amuzant 
că sfaturile înţelepților de la Moscova se cam contrazic, una 
spune Stalin şi alta Zinoviev/Kamenev/Buharin. Şi de ce să fie 
anihilat Trotsky, măcar în cazul Chinei diagnosticul său a fost 
corect. 


Începând din 1933, naziştii sub înfăţişarea unor flăcăi voinici 
apar uneori în jurnalele de actualități sovietice de la cinema. 
Ajung să se întrebe cetăţenii sovietici dacă mai au nevoie aceşti 
flăcăi nazişti de Nietzsche "cel slab de minte"?! O, nu, au nevoie 
doar de Hitler, rechin-tigru , iar Hitler se teme numai de URSS, 
altminteri praful s-ar alege de Europa. Dar, în genere,percepţia 
"internaţionalistă" a omului nou sovietic e slabă şi parşivă: când 
abia se produsese asaltul lui Franco asupra regimului spaniol de 
stânga şi Andre Gide propune unei adunări sovietice un toast 
pentru "republicani", cetăţenii prezenţi se cam codesc, doar nu 
primiseră încă instrucţiuni asupra atitudinii corecte de urmat în 
subiectul "Spania"!? 


În iulie 1935 are loc la Moscova cel de-al VII-lea congres al 
Kominternului.Nu numai că însăşi autoritatea bolşevică îi 
primeşte destul de rece pe cei vreo 500 de comunişti din 65 de 
ţări, dar şi cetăţenii sovietici se arată lipsiţi de aerul prietenos cu 
care întâmpinau altădată exotismul unor astfel de întruniri. 
Moscoviţii ştiu că la un atare congres va lipsi disputa însuflețită 
de altădată, "politica" aşadar! Delegații sunt plantați la Hotel 
Lux, accesul la Kremlin e oprit, NKVD-ul foieşte peste tot, 
comuniştii străini împământeniţi la Moscova colportează către 
tovarăşii oaspeți zvonuri de represiune...Chiar şi pentru 
sensibilitatea tocită a acestor oameni de fier, atmosfera Moscovei 
1935 e deja irespirabilă. Totul e dominat de NKVD, indivizi 
duri/inexpresivi/eficienţi au luat locul oricărei idei de revoluţie 
vie în Komintern. Dar să ne însuşim tenta unei ironii chineze de 
epocă: unde să te plângi de "gentlemenii de la Kremlin"!? 


(5) 


final abs.la intern. 

Cazul rusului alb care vine în Spania de partea republicanilor. 
Tabăra roşie îl crede trimis de Moscova...Dacă s-ar fi ştiut 
adevărul... Totuşi, nu era exclus ca "albul" să fi făcut jocul 
Moscovei...Dar se poate întâmpla ca şi câte un rus din exil, de 
pildă de la Paris, să vină voluntar în tabăra roşie, fără a-şi 
ascunde orientarea incertă, dacă e să-l credem pe Ehrenburg, mă 
rog: să fie de ajuns auto-recomandarea "Sunt un animal de rasă 
rară pe aici, iepure alb rusesc”? A luptat cândva în stepele 
Kubanului, a ajuns după aceea în Turcia, apoi muncitor în Franţa. 
La întruniri cu tovarăşi, rusul în exil cântă mai tare ca toți 
Internaționala... Şi-a construit o familie şi o viaţă printre străini, a 
uitat viaţa trecută, abia mai pâlpâie amintirea inefabilului rusesc. 
Acum luptă în Spania, e maior în trupele republicane şi doarme 
învelit în sutana violetă a unui preot fugit. Începe să creadă că 
acum în Spania nu e a treia, ci prima lui viaţă, nici nu mai face 
figură de bleg ca înainte! Trăieşte viu acum, odată cu toţi, 
farmecul filmului Ceapaev...Şi trebuie să răspundă bonom la 
întrebarea spaniolilor câte "oraşe fasciste" a cucerit el, cândva, în 
Rusia. 


Îndeosebi ruşii Moscovei foiesc prin Spania, ca instructori, 
dar mai ales ca NKVD-işti. Se întâmplă ceva expresiv dramatic 
în Madridul asediat de franchişti, când la 9 noiembrie 1936 
defilează Brigăzile Internaţionale: republicanii şi prostimea lor 
aplaudă extaziaţi: "Vivan los rusos!", numai că era o confuzie 
jalnică, nu ruşii defilează acum, ci făcătura lor kominternistă. 


Existase cândva şi altfel de internaţionalism, acceptă şi Stalin 
în intimitate, povestind o veche întâmplare: ţine morţiş să treacă 
frontiera rusă, n-are om de legătură şi rătăceşte prin bazarul unui 
orăşel limitrof.. Stalin intră în vorbă cu un cizmar polonezii 
spune că e gruzin şi fiu de cizmar la rându-i, se plânge de 
situaţie. Polonezul se oferă să-l ajute la traversarea clandestină a 
graniţei, refuză banii lui Stalin şi-i aminteşte ritos că ei, fiii 
naţiunilor asuprite, se cuvine să se sprijine reciproc! 


Dar cât chef are Papaşa să respecte nuanţat poporul polonez? 
Abia începea divizia 27 poloneză a Armijei Krajova să elibereze 

teritoriul naţional în 1944, că s-a trezit dezarmată de Armata 
Roşie din motive de "internaţionalism"...(6) 


Ce înseamnă "patrie" pentru emigrant? Eşti băieţel când 
familia ta de bună condiţie a hotărât să fugă de bolşevici şi iată-te 
traversând Siberia, în maşină cu şofer! Şi într-un peisj cu 
deal/pădure/peşteră, maşina bunei familii e asaltată de un urs 
gigantic, încă o spaimă pentru băiat. 


Regimul cultivă cât ostilitate, cât dispreţ ofuscat faţă de 
emigranţi, ei sunt făcuţi să pară inconsistenţi şi sentimentali, dar 
poate vor fi folositori la ceva...Şi cum nu, iată o tânără de familie, 
căzând în cumplita capcană: vine într-un suflet de la Paris în 
URSS în 1934, este expediată ca suspectă în Gulag şi-şi pierde 
anii cei mai frumoşi ai vieţii, dar nu regretă că a săvârşit un gest 
irațional şi împotriva tuturor poveţelor din emigrație. Nu 
cunoştea Rusia în 1934, dar o simţise cu tot înlăuntrul ei! 


Prin străinătate, dorul de patrie al acestor ruşi e indefinit legat 
şi de memoria altui standard de viaţă la aceşti declasaţi. 
Domniţele cântă la pian câte o temă foarte rusească, musai 
Rimski-Korsakov. Tinerii domni  conferenţiază despre 
decembrişti, uluind asistența străină cu scena de efect când- 
deconspirându-se lovitura aristocratică-țarul şi complotistul 
principal se aruncă plângând unul în brațele altuia! E limpede că 
lumea nerusă mai avea de studiat raporturile călău-victimă... 


Cine pe cine a influențat? Prin 1921, poeta Marina Țvetaeva 
elogiază Garda Albă şi părăseşte țara, însoțindu-şi soțul (ofițer 
alb) în exil şi sărăcie. Se întorc familie întreagă în patria 
bolşevică. Rezultatul naivităţii? Fostul ofiţer alb este executat, 
fiica este aruncată în temniţă, mama poetă se sinucide, iar băiatul 
ajunge soldat în Armata Roşie, cu pete în dosar. 


Sau, tatăl a fost până la revoluţie funcționar superior, cu o 
stare materială prosperă: case, vilă, automobil ultimul răcnet, 
cont substanțial la bancă. Şi membru în partidul 
cadeților...Emigrează la Harbin. Fiul învaţă bine japoneză şi ar 
putea trăi liniştit, dar tatăl îi spune ceva ciudat: tu eşti rus şi locul 

tău e în Rusia. Tânărul se întoarce în ţara bolşevizată, cu toate 
riscurile, încercând să se adapteze onest, dar ciocnirea cu NKVD- 
ul e inevitabilă, mai curând sau mai târziu. Nu foarte des, dar se 
întâmplă ca-ninima câte unui tânăr ofiţer de-al lui Kolceak, aflat 
în emigrație, dorul neostoit după ţară să conducă până la 
colaborarea cu reţelele bolşevice de informaţii de pe mapamond. 


Fuga din patrie e o trădare prin dezerţiune, crede sincer 
Mihail Bulgakov, exemplificând în piesa sa cu un personaj- 
general din războiul civil, crud şi cu inamicul şi cu propria 
tabără. Torturat de remuşcări şi vină, insul-nu atât de absurd, pe 
cât am crede...-hotărăşte să se întoarcă în patria bolşevică. Sigur, 
acolo îl aşteaptă pedeapsa capitală, dar ce are a face, "eu nu sunt 
un gândac de bucătărie, să înot prin găleți!" 


Savantul fizician Piotr Kapiţa-care va răspunde favorabil 
sirenei bolşevice-şi-a împodobit faţada laboratorului său din 
Cambridge cu un crocodil, sculptat artistic în piatră, aluzie la un 
termen de argou ştiinţific britanic. Savantul îşi va explica 
gestul:"crocodilul" este aidoma progresului ştiinţific, în calea sa 
devorând totul cu fălcile-i de oţel, fără a mai privi în 
urmă"...Fizicianul de mare valoare se va întoarce în patrie şi 
fălcile Sistemului îl vor devora. 


În anii războiului, oamenii Sistemului sunt obligaţi să 
constate că pericolul pentru URSS şi succesele Armatei Roşii 
retreziseră în emigranții "albi" patriotismul convenabil Cauzei: 
"Avem totuşi în piept o inimă de rus! "Câte un emigrant, bun 
cunoscător al specificului naţional, nu poate crede că sovieticii 
pot fi înfrânți în război, dar vor ieşi purificaţi din groaznica 
încercare...Ar fi putut germanii să câştige ofensiva în URSS, 
numai dacă ar fi oferit o morală superioară! Altcum, ai de tras, ca 
nazist, concluzii stranii: iată cazul unui savant lingvist rus, plecat 
în exil din pricina bolşevicilor şi adăpostit la o universitate 
britanică, simțindu-se "comunist înfocat" după declanşarea 
războiului... 


Şi foarte cu tâlc, câte un emigrant lucid vede imanentă, după 
1943, îndată sau după câţiva ani, o alianţă între Rusia Sovietică şi 

Germania. Bun, dar numai prin căderea celor 2 Dictatori, 
consimte Ernst Junger. 


Patriotismul emigranților e stimulat şi de lipsa de tact a ţărilor 
de azil. După începerea războiului germano-sovietic, ruşii din 
Franţa (mulţi "albi", demult cinstiţi şoferi, bucătari, domesticitate 
de local) sunt arestaţi şi triaţi, pe unii cerându-i ocupanţii 
germani. 


Dar patriotismul echilibrat al unor ruşi albi nu se 
intersectează nicicând cu capcana bolşevică. Le rămâne unora 
surpriza umoristică de a se ciocni cu vocaţia "internaţionalistă" a 
fostei lor patrii, de exemplu când un distins prinţ Obolensky 
(traducător pentru regimul Roosevelt al unui manual chinezo- 
sovietic de guerilă) e paraşutat în 1944, în Franţa, în fruntea unui 
comando OSS ce vine să ajute pe luptătorii din maquis: ce groază 
îl cuprinde când îi vede pe maquisarzi mărşăluind cu pumnul 
ridicat! Vasăzică el, rus alb şi cetăţean luptător american sprijină 
Rezistenţa comunistă franceză, cu ajutorul tacticii lui Mao 
acceptată de sovietici... 


Oricât de cinic, regimul acceptă ceva sacru din sufletul 
emigranților. Birocraţii Terorii intuiesc că li se iartă, din dragoste 
de patrie, tracaseriile şi compensează cu câte un gest...Cutare 
ziarist francez de origine rusă, sosit în URSS într-o perioadă de 
destindere, nu primeşte aprobarea autorităţilor de a vizita vechile 
proprietăţi ale familiei, dar-simbolic-la plecare de pe aeroportul 
din Moscova, un birocrat îi aduce un săculeţ cu pământ de pe 
proprietatea de odinioară a familiei! 


(7) Se va dezvolta cu timpul un patriotism bolşevic velicorus 
în anii războiului şi va renaşte şovinismul rus, naționalismul 
agresiv şi viguros, neaparat frustrat din cauza interdicţiei de ani. 
Ca din întâmplare, Armata Roşie şi-aduce aminte, apropiindu-se 
de teritoriile României de "Dunărea glorificată în cântece". Poate 
şi de Naş Dunai, Dunai, mostră de subconștient imperial velico- 
rus?! 


404 


Scriitorii yesmeni imaginează un Lenin patriot velicorus al 
anului 1918(!?), gen: prin Octombrie Roşu a ieşit la iveală 
splendidul tip de om rus puternic, plin de voinţă şi creativ, doar 
istoria Rusiei dezvăluie oricum un mare popor etc. Mai să zici că 
Lenin la 1918 se exprima ca Stalin după 1941... 


S-ar zice că Pasternak a avut noroc, căci fiind idolatru patriot 
rus, dar născut într-o familie evreiască, va fi scutit de a fi luat ca 
panaş de "patrioţii" ruşi. Şi Maiakovski a avut noroc, invers: dacă 
el ar fi fost evreu, i s-ar fi spart în cap tâmpeniile LEF-ului (din 
care au făcut parte atât Maiakovski, cât şi Pasternak...), dar şi 
cruzimile anilor de după 1917, dar şi aiurelile personale gen 
"ordin către armata artei" şi "odă cekiştilor"...Pentru toate ale 
sale, "patrioţii” l-ar fi declarat pe Maiakovski poet antirus şi 
mason!?(8) 


Pe baza cunoaşterii Occidentului în anii '20-'30, Alexei 
Tolstoi propune un soi de frăție internaționalistă, în care tineretul 
de ici, ca şi de colo să refuze civilizaţia muribundă, producătoare 
doar de sărăcie şi bombe într-o apropiată noapte cu ploaie... Adică 
o lume precară,murdară, depravată. Vin bombele... 


Tinerii naivi intră în război cu convingerea că idealul lor de a 
se simţi fericiți în mizerie şi credință luminoasă reprezintă 
adevăratul "internaționalism", pe când Germania a cultivat 
generaţii de asasini. Alte ţări sunt aproape ignorate. 


Hans Reichert, călăul oficial al Reichului, îşi notează pedant 
munca într-o agendă din piele (de om!?): în 1936 a tăiat 7 capete, 
în 1937-9, în 1938-39, în 1940-163, în 1941-221, în 1942-764, în 
1943-876, în 1944-730 în 1945 doar 51. De, an incomplet .Era 
aceasta o altă Germanie şi sovieticii, mai rezervaţi/mai sensibili 
pot reacţiona cu ataşament internaţionalist şi omenesc. 


Din felurite motive, oamenii din ţările "eliberate" de Armata 
Roşie „români de pildă, nu arată chiar toţi veseli şi cooperanţi şi 
atunci turmentatul soldăţel al Tătucului înjură scabros neamul 
liftelor cu două feţe!? 

Armata Roşie are surprize când ajunge în Austria: în oraşele 
mici, populaţia locală sare în ajutor, se înhamă să care 
mitralierele grele ruseşti, le scot răniții de sub foc şi le dau 
îndrumări corecte...Viena e mai rece, cu excepţia cartierelor 
muncitoreşti. Într-adevăr, Goebbels constata că mahalalele din 
sudul Vienei pun mâna pe arme în beneficiul Armatei Roşii, ceea 
ce crează armatei germane o situaţie disperată. Ştiuse Goebbels 
de ce se împotrivise elogiului deşănţat în mediile germane al 
farmecului umorului vienez, iar Fuhrerul cunoscător de aproape 
al chestiei să condamne sarcastic amestecătura dubioasă de 
polonezi/cehi/evrei/nemţi a Vienei! 


Îngropând, ca modest salahor, victimele bombardamentelor 
aliate din Germania, un gogeamite omul de prizonier sovietic 
plânge necontenit copiii morți. Nu vrea să fie amestecați copiii cu 
adulţii în groapa comună, îi aşează cu blândeţe pe micuţi în 
mormânt, îi dichiseşte, bea enorm de necaz şi-i căinează pe 
dispăruţii neamului advers: "Solki prostoludina, malenkii 
prostoludina "(sărmanii, micuţii, oameni simpli). (9) 


Poate se află la un pas de moarte bieții ruşi, dar sigur au atins 
adevăratul internaţionalism, ciuda propagandei şi năravurilor 
regimului lor. 

Capitolul XX: 


Xenofobie; relaţii, suspiciuni şi tensiuni interetnice 


În 1917, încă acţiona în Rusia cu îndestul succes genul 
şobolanului velicorus, şovin şi xenofob cât cuprinde,individ cu 
suflet de "copoi din fire”. Chiar dacă se va ascunde o vreme, 
cameleonul va ţâşni iar la vremi potrivite... 


Căsuţa natală a lui Stalin se afla în acea parte a orăşelului 
Gori numită "cartier rusesc", căci în preajmă străjuiau cazărmile 
cu soldaţi ruşi. Copiii din orăşel îi spuneau băieţelului "rusul" şi 
amintirea va apăsa subconştientul lui Stalin. Despre patria sa va 
spune mai târziu ironic: "Micul teritoriu al Rusiei care se 
numeşte Gruzia". Orice s-ar putea rosti despre Stalin, dar nu că ar 
fi fost vreodată naţionalist gruzin! 


Şi încă un amănunt grăitor, apropo: arhivele secrete ale 
Kremlinului ne dezvăluie un secret pe care contemporanii 
neasemuitului lider bolşevic, artizan al Imperiului Roşu îl cam 
intuiau, arborele genealogic al lui Lenin revelă că strămoşii săi au 
fost ruşi, calmâci, evrei, germani, suedezi, adică un bunic rus, un 
altul evreu, o bunică germană şi alta calmukă. Un adevărat rus de 
graniţă Lenin, ca mulţi de pe Volga! 


În 1919, poetul rus Selvinski trimite prin Pantera sa deloc 
rilkeană, o ocheadă prietenoasă, anume rafinată oriental, către 
fraţii de imperiu din Asia Centrală (încă nu era sigur că vor fi şi 
colegi de regim sovietic...): "Negru trandafir ţesut pe 
alb,pantera/.../Printre dune, ou răscopt/.../A răcnit precum 
versetul din Coran/.../Cu heraldica ei umbră/"... 


În calitate de narkom la naţionalităţi, Stalin nu monitoriza 
chestiunile naţionale din punct de vedere al legităţii istorice (cum 
procedase, totuşi, în articolul său din 1913), ci forţa o viziune 
comod- administrativă, doar când a avut Pravda pe mână în 1917, 

Stalin proslăvea ideea păstrării statului unitar rus, spre oroarea lui 
Trotsky. Drept care, acum ajung vinovate de "naționalism" toate 
naţionalităţile noului Imperiu, dar la Moscova, între oprimatori, 
Stalin nu descoperă niciun "naţionalism"...Şi totuşi cramponul 
velico-rus se iţea în mentalități încă din vremea războiului 
civil:să se apeleze,oricum, la "Moscova", oricât ar fi rădăcinile de 
bolşevice pe acolo! Bolnavul Lenin dădea în 1923 un avertisment 
contra tendinţelor birocratice velicoruse! Ce nostim, gruzinul 
Stalin devine exponent velicorus, bine observă Trotsky, cam la 
fel cum austriacul Hitler devine portdrapelul prusianismului şi 
pangermanismului feroce. 


Într-acestea, Stalin poartă tratative cu asociaţiile feluritelor 
naţionalităţi, care recunosc Puterea Sovietică. Narkomul se face 
că nu ştie că aceste asociaţii de musulmani, bieloruşi etc. sunt 
îndestul de nereceptive şi şmechere, dar i se pare interesant să se 
mişte pe terenul şireteniei, exact pentru aceasta îl preţuieşte şi 
Lenin.(1) 


Nu în van pomenea poetul Al.Blok de "asiatica faţă” a Rusiei, 
de altfel şi Esenin recită pe la răscruci Monologul lui Pugaciov, 
în Moscova lui 1918: O,Asie,Asie! Albastru meleag, presărat cu 
sare, nisip şi var, unde luna tronează pe cer ca kirghizul în car, 
Dar în schimb, ce năvalnice-s apele ei, dinspre munte venind 
înspumate! Oare nu tot ca ele şi hotarele-i sunt biciuite de simţuri 
turbate? O, demult tot visam într-acolo să plec, să m-adap din 
izvorul mâniei, ca un nou Tamerlan să mă-ntore îndărăt, să dau 
iama în poarta Rusiei. "Asie" ai deja în Caucaz, atâtea cuiburi 
stranii de "bazar-şaitan"(=bâlciul diavolului)... 


Cum vor stăpâni bolşevicii mamutul multicultural, cum vor 
gestiona ei moştenirea ţaristă? Noii stăpâniri de la Moscova îi 
sosesc deopotrivă semnale rezervate dinspre Occident (e 
interesant scurtcircuitul relaţiei cu muncitorii socialişti britanici, 
dezamăgitor pentru Lenin) şi saluturile Orientului fanatic, Asia 
Centrală inclusă. Bolşevicii moscoviți nu par a rumega înţelept 
originalele mitinguri orientale (inclusiv din zona Asiei Centrale 
„pe care o doresc ataşată Imperiului Roşu), în care în pieţele din 
faţa moscheilor dervişii vaganzi cheamă norodul chircit pe vine 

la războiul sfânt împotriva europenilor şi totodată transmit 
saluturi fierbinți Republicii sovietice! Trist reflectează onestul 
Korolenko: iată omagiul firesc către faţa "asiatică" a veşnicei 


Rusii... 


Acum ce-i drept, în războiul civil au luptat de partea roşiilor şi 
regimente musulmane, cu comportare absolut eroică şi loială, 
formate din 14 naţionalităţi, în majoritate kirghizi. În aceşti 
musulmani e vie amintirea exploatării crunte din partea căzăcimii 
bogate şi parazitare. 


Cum va proceda regimul cu câte o etnie exotică, altceva decât 
birocratica îngăduire a unei "Republici buriat-mongolă"? Buriaţii 
sunt oameni vrednici, păstrează o prețioasă zestre spirituală 
tibetană, sunt un factor de legătură cu China şi Mongolia, sigur 
sunt buni şi de altceva decât pentru folosirea ca pion avansat al 
imperialismului velicorus! 


Ceva nostim, semnificativ: îndată după încheierea războiului 
civil, la narkomul Lunacearski se prezintă o delegaţie de ciuvaşi, 
care-şi urlă realizarea, au înfiinţat un soviet ciuvaş care i-a 
alungat pe popii trimişi de ţar şi i-au readus pe şamanii ascunşi 
prin păduri! Ce să zică narkomul? Aţi realizat ce-aţi dorit şi asta-i 
libertatea... Şi completează demnitarul bolşevic cu un nu ştiu ce 
mesianism ironic:"Restul va veni mai târziu, fără voia 
voastră".Să avem răbdare, încă nu s-a încheiat formarea URSS, 
în Asia Centrală se formează în 1924-1925 Turkmenistanul şi 
Uzbekistanul, iar  Tadjikistanul abia în 1930.Fireşte că noile 
republici sovietice întâi aderă la Uniune şi abia apoi îşi formează 
partide comuniste proprii! 


Prin noua Constituţie din 1936, Federaţia Transcaucaziană 
(Armenia, Gruzia, Adzerbaidjan ) dispare şi apar 3 noi republici 
unionale, membre nemijlocite ale URSS. Republicile autonome 
Kazahstan şi Kîrgîstan devin de asemenea membre unionale şi 
evident îşi înfiinţează propriile partide comuniste. Noile republici 
unionale se  industrializează furtunos, dar conservarea 
specificului lor nu-i frământă pe bolşevicii de la Moscova. Stalin 
se mulţumeşte cu o vicleană lovitură de imagine, pentru salvarea 

aparenţelor: în 1936, ca ofensivă orientală a surâsului, Moscova e 
împânzită cu afişe în care Stalin îmbrăţişează o fermecătoare 
fetiţă tadjikă, Tamar! 


(2)lmagine numai bună de oferit naivilor turişti străini,inclusiv 
imbecililor utili,"tovarăşii de drum". 


Poate că naţiunile oprimate ale Imperiului țarist aveau puţine 
mijloace de a-l mai îmbuna pe stăpânul velico-rus şi unul dintre 
ele l-am putea numi meniul ecumenic, pe care Rusia multietnică 
şi culturală îl aşeza toamna pe masa multor fii ai ei: din Ucraina 
sosea o excepţională făină grişată, proaspăt măcinată, apreciată 
superlativ de gospodine, de parcă unt ar fi topit în ea soarele 
Sudului. De la abatoare soseşte carnea de boi circazieni, îngăşaţi 
cu iarbă mustoasă. Se află la îndemână unt de Vologda, unt topit 
de Siberia, dar şi scrumbii din Marea Caspică, păstrate în cea mai 
fină saramură. Şi păstrugă de Volga, din care se prelinge o 
grăsime rozalie. Ce să mai spui de scrumbioarele de Revel, în sos 
preparat din 33 de mirodenii? Sau de sardeluţele de Riga, bătând 
în aur-argint...Pentru cine mai rezistă, iată strugurii caucazieni, 
învăluiţi într-o pojghiţă argintie, plus vestitele pere bergamote şi 
duchesse, înfăşurate în foiţă! Pentru buzunarele mai sărăcuţe, 
rămâne bucuria merelor antonovka, cele cât capul pruncului de 
mari, sunt mai ieftine decât castraveţii muraţi şi stau stive prin 
pieţe. Chiar în cartierele proletare, sau la lumpen, se consumă 
plăcinta cu mere antonovka... 


Eşti rus pe front şi ţi se aduce mâncare caldă numai noaptea, 
ai fi mulţumit cu orice, ai avut conserve ziua. Noaptea primeşti 
pâine de orz, vineţie, minunată la gust în prima zi, vin rece şi 
negru ca smoala şi carne fierbinte de oaie. Georgianul drăguţ, 
care ţine să însoţească mâncarea fără nicio obligaţie, adaugă 
piper la carne, nu concepe altfel, cum n-ar suporta să aducă 
oalele de lut fără a le înveli în pături, spre a ajunge hrana caldă la 
camarazi. Şi moare bietul georgian la datorie autoimpusă.(3) 


Acum, S-ar potrivi de minune şi cozilor de topor bolşevizate şi 
musai rusificate ale diferitelor etnii proverbul kazah: mai bine să 
fii talpă în neamul tău, decât sultan la neam străin! Dar tâlcul 

isteţului proverb nu i-ar privi numai pe rusificaţi-bolşevizaţi, dar 
şi pe "voluntarii" armeni, gruzini,cazaci, care invadează serviciile 
progermane organizate de contele Claus von Stauffenberg, viitor 
erou naţional al poporului german! (4) Din disperare şi iluzie, 
fireşte. 


"Gulagul" general sovietic încearcă să-şi păstreze culoarea. 


Odesa îşi păstrează cum poate farmecul de mare oraş cosmopolit, 
cu pitorescul său subteran, cu populație foarte ciudată, 
amestecată: mulţi ruşi, desigur, dar şi ucraineni, evrei, greci, 
armeni, turci, români.. 


Într-un târziu, Basarabia aduce în zestrea Gulagului general 
aerul special de oraş moldovenesc adormit în tihnă, al 
Chişinăului, celebru prin ghetoul său, dar şi prin târgul său 
pitoresc (trecut mult prea firesc în talcioc), ca şi prin cârciumile 
sordide din dosul gării, prin magherniţele mahalelor. Regimul 
sovietic va atenta la acest pitoresc indescriptibil, demolând masiv 
şi introducând feeria alb-roz în construcţiile socialiste standard. 
Dar acelaşi regim va avea tot interesul să păstreze simbolurile 
belşugului basarabean: mere roşii ca de carmin, sau galbene ca 
gutuile, pere superbe, struguri ca pentru urechile lui Bachus, 
piersici cu puf roz ca de obrazul fecioarei şi vinuri cu etichete 
mândre...Provincie aleasă, ca o grădină. 


Odată cu şantierul Kuzneţk, intră pe orbita "progresului" şi 
tărâmul şoreţilor musulmani. Şoreţii vieţuiau în ulus-uri bine 
dotate cu imami, tinerii devenind vânători, după ce crescuseră cu 
un idol şi un arc mititel deasupra leagănului. Relaţia lor cu 
stăpânii ruşi se limitau la vidrele pe care vânătorii le duceau la 
centrul de achiziţii...Şi iată că din partea ruşilor un sol aduce 
vestea că în ţara  şoreţilor se ridică un gigant 
(casă/fortăreaţă/oraş?), ia să pună umărul şi aceşti cetăţeni exotici 
la această construcţie bolşevică din Şoria. La gigant sau la mină, 
aceşti tineri delegaţi ai comunităţii sosesc cu idolul, pipa şi 
cântecele lor stranii. 

La Tiflis nu doar că bei vin de Teliani şi mănânci brânză, 
smântână, lavaş, dar poţi încă asista în 1921 la câte o mişcătoare 
ceremonie şahse-vahse, prin care musulmanii şiiţi comemorează 
data morţii primului lor imam Ali, văr-ginere al lui Mahomed. 
Comemorarea e grandioasă: în sunete cadenţate de darabane 
orientale, păşesc în dreptunghiuri perfecte indivizi pe jumătate 
despuiaţi, plesnindu-se ritmic cu gârbace din piele. Îi urmează 
indivizi la fel de ordonaţi, care se joacă foarte rafinat cu 
pumnalele! Anul urmăror, ceremonia cea pitorească va fi 
definitiv interzisă. 


Pe aproape, tot în regiunea Transcaucaziei, Armenia are şi ea 
dreptate-vorba poetului Mandelştam-"să întoarcă spatele, cu 
ruşine şi tristeţe, oraşelor bărboase ale Orientului".(5) 


ucrainenii: 
evreii: 


Circulă în URSS o anecdotă crâncenă, foarte probabil scoasă 
de ruşi. Zice că un evreu e chemat la Organe: cetăţene, de ce ai 
ascuns faptul că ai un frate în străinătate? Eu n-am un frate care 
să se afle în străinătate şi nici n-am ascuns vreodată aşa ceva. 
Canalie, ai uitat că fratele tău trăieşte în străinătate?! De ce ai 
tăinuit că el se află în Palestina? Eu nu tăinuiesc nimic, fratele 
meu trăieşte în patria sa, eu sunt cel care trăieşte în străinătate! 


Măcar câte un german cultivat, ocupant al Imperiului Roşu 
după 1941, va trage concluziile de cuviinţă găsind în locuinţa 
prosperă a unui evreu o gravură după Gânditorul lui Rodin. 


grecii, armenii, georgienii: 


În ţinutul Azovului, în stepele Nogailor, fiinţează multe sate 
greceşti. Din motive necunoscute şcolile greceşti din zonă se 
închid de la o vreme. 

Pasternak este îndrăgostit de Georgia, pe care o priveşte ca şi 
pe o femeie, deopotrivă ca un bărbat şi ca un adolescent. Toţi 
ruşii observă cu plăcere caracterul naţional al gruzinilor (evident, 
Stalin se exceptează): încrezător, uşor impresionabil, exploziv, 
dar deopotrivă lipsit de energie şi iniţiativă...Pasternak ar vrea să 
scrie un roman despre Georgia străveche, din momentul când 
Sfânta Nina îndemna spre creştinism,aşadar când supunerea către 
Zeul Luminii se metamorfoza absolut organic în ritualul noii 
culturi a ţării. Pasternak ar vrea să transmită în special ruşilor 
această senzualitate cuceritoare a riturilor georgiene, de pildă 
amintind cum Sfânta Nina a meşterit prima cruce din mlădiţe de 
viţă, legate în curmeziş cu propriile plete. 


În august 1924, Maiakovski nimereşte la Tiflis, capitala 
Georgiei, tocmai în momentul aşa numitei "răzmeriţe 
menşevice". Atmosferă tulbure, străzi controlate de patrule şi 
aerul ciudat al poetului înalt îl face suspect în ochii soldaţilor 
roşii. Poetul va glumi amar: au dorit să identifice "personalitatea 
mea poetică"...De fapt, nu doar soldaţii s-au interesat de 
Maiakovski şi, oricum,nu era de glumit cu suspiciunile în epocă. 


Ce simpatic e şi pe front cutare georgian dolofan, în viaţa 
civilă responsabil comercial într-un orăşel pitoresc, mândru ca un 
cocoş de succesele sale erotice, galeş că la întoarcerea din război 
neamul său ţanţoş l-ar vedea fără decoraţii! Camarazii îi spun 
firesc batono, fără a şti că înseamnă în gruzină "domn"...Şi omul 
piere în război de prea multă generozitate ca bucătar. 


Totuşi, cum îi recepționează Osip Mandelştam pe armeni, 
dincolo de gogoaşa şovină velicorusă? "Armenii sunt oameni cu 
gura mare şi ochii ieşiţi direct din craniu"!? Nici pe alţi alogeni 
caucazieni nu-i gustă poetul sâcâit: "limba abhazilor...iese din 
laringele năpădit de păr”... 


Chiar şi în război,armenii sunt tachinaţi pe front ca având 
"perfidie orientală", dar nu răspund la provocări... 


(...) 


etnia poloneză, balticii 

Prăpastia între ruşi şi polonezi s-a săpat din vremea 
invaziilor poloneze peste ucraineni şi ruşi, participarea Rusiei la 
împărţirea Poloniei şi sângele răsculaților polonezi care curgea în 
valuri ş.a. La orele de istorie ruşii ascultau un portret fantezist al 
polonezilor, mai apoi şcoala mustea de irealitatea bolşevică...La 
Dostoievski, polonezii sunt vai caricaturizaţi. Dar Babel, care se 
cunoscuse cu polonezii în 1920, în taberele duşmane ale 
războiului civil, îi priveşte ca pe un popor poetic. 


URSS ocupă în urma "pactului" cu naziştii, o parte a 
Poloniei, în 1939. Câte unui militar sovietic îi este dat să audă 
dinspre polonezi o voce emoţionată de femeie:"ăsta cine e?" şi 
răspunsul unui copil: e muscal, mamă, "jolnej" (soldat). Şi pentru 
conştiinţa zguduită a rusului ocupant, aceste vorbe au deopotrivă 
o rezonanță amară, dar şi o ciudată noutate vestitoare de 
bucurie!? 


Alipiţi brutal la statul sovietic în 1940, balticii oferă o foarte 
relativă loialitate, de altfel nici nu sunt iubiţi. Foarte 
caracteristică situaţie: unul dintre militarii estoni din Armata 
Roşie, fost sportiv medaliat olimpic, e luat ca model în 1944 
pentru monumentul ostaşului sovietic eliberator, ce va împodobi 
centrul Tallinului, dar apoi omul traversează linia frontului 
(împreună cu un prieten,împuşcat...)s pre a se adăposti în 
Finlanda. Dar în 1945, bietul azilant e forţat să se întoarcă în 
URSS-ul care îngloba iarăşi ţările baltice şi e condamnat la 
Siberie! 


C...) 
etnia germană 


Ca tânăr rus inimos din ținutul Volgăi ți se pare firesc şi 
benefic să tragi cu urechea la colegii tăi germani, de la Institutul 
Pedagogic şi să le deprinzi graiul. Germanii viețuiesc demult în 
Imperiul rus şi relaţiile cu ei au fost bune, cu excepţia perioadei 
de război 1914, când până şi-n lumea bună domnea îndemnul 
"fiecăruia, Fritzul său" şi etnicii germani din Imperiu au fost 
persecutați, suferind chiar pogromuri ca evreii. 

Unii etnici germani s-au obişnuit să-şi râdă cu vervă de 
ţăranul rus înţepenit în gândire arhaică şi colportează cu plăcere 
anecdote despre tot ce e rus şi sovietic, ca de o marcă a 
ridicolului axiomatic! 


Când vor ocupa în război teritorii sovietice, germanii din 
Reich vor fi surprinşi să mai găsească ici şi colo etnici germani, 
se aşteptaseră să fi fost cu toţii împuşcaţi! Nu era chiar proastă 
mirarea, căci nu numai că mulți etnici germani din URSS sunt 
deportaţi în Kazahstan la începutul războiului, dar sunt trimişi în 
lagăre până şi acei germani din Reich, care în anii 1936-1938 
răspunseseră cu încredere ofensivei surâsului unui Molotov, 
stabilindu-se în ţara comunismului. După 1941, aceşti profesori, 
ingineri, medici, savanţi germani trec pe la minele de cărbuni din 
Kazahstan, apoi ajung (favoare...) profesori la şcoala medie din 
crâncenul lagăr Aktiubinsk. de suspiciune, sau chiar de furie faţă 
de aceşti etnici problematici s-ar fi găsit, de pildă în luptele 
crâncene din Ucraina 1941 câte un luptător din zonă bombăne 
furios că el i-ar înşfăca de îndată pe toți coloniştii germani din 
Hortiţa, căci cum se iveşte noaptea vreun avion vrăjmaş, hop şi 
viperele care-l întâmpină cu rachete trase pe hornuri! 


Să fi scăpat etnicii germani sovietici de teribila organizare 
nazistă a germanilor de pe tot globul, de acele "Landesgruppe” 
ale Organizaţiei "Ausland"? Puțin probabil. 


Mda, nu prea poţi conta-sovietic vorbind-pe aceşti nemți, 
chiar rusificaţi. Recrutând o femeie de aceasta, Abwehrul o 
pregăteşte la o clinică specială din Konigsberg, unde spioana 
capătă reflexe/simptome/ sindromuri de nebună cronică. Va locui 
într-un nod feroviar şi cu aerul că- şi plânge băieții pierduţi pe 
front, mamă rusoaică rătăcită de durere, stă toată ziua pe lângă 
garniturile militare şi monitorizează armamentul greu. 


Agenta de elită e ţinută în grijă de toți, mănâncă la popota staţiei, 
ba chiar şi vigilenţii NKVD-işti o tratează milostiv cu zahăr...Dar 
când va fi demascată, masca femeii umile cade şi rămâne 
nemţoaica demnă, rece, inteligentă, mustind de ură şi dispreţ 
pentru inamic, cel nu de azi de ieri. 

război-gargară împăcuitoristă, dar nu numai 


E semnificativă pentru politica regimului în faţa pericolului, 
aşa zisa chemare a poporului uzbek către proprii ostaşi: "Poporul 
tău este un copil al Uniunii Sovietice, rusul, ucraineanul, 
bielorusul, azerbaigeanezul , georgianul, armeanul, tadjikul, 
turkmenul, cazahul şi kirghizul au clădit împreună cu tine...casa 
noastră cea mare...Acum însă în casa fratelui mai mare, în casa 
rusului, în casa fraţilor tăi bielorusul şi ucraineanul, au năvălit 
"basmacii" germani... Însă casa rusului este şi casa ta!...curtea şi 
gospodăria sunt unite şi inseparabile". 


Există şi o sensibilitate naţională, cât ultragiată/cât sâcâită? 


Cutare comandant kazah se simte atins în "mândria naţională” 
tocmai pentru că i se subliniază caracteristica etnică...În fine. 


Ciudat, germanii isteţi până la nivel de trupă ştiu că naţiunile 
Imperiului Roşu se detestă cordial...Sigur că, în cadrul 
camaraderiei de front, soldaţii de varii naţionalităţi se pot 
împrieteni la cataramă, de pildă se sărută iakut cu rus ş.c.L. În faţa 
pericolului mortal din Sud, regimul adresează chemări patetice 
"fraţilor munteni,vitejilor djighiţi”. 


Caucazul e ameninţat şi fireşte că i se alocă un front. Dar pe 
lângă conducerea frontului, îşi face apariţia şi un soi de organ 
special, cu aer de stat-major al "Caucazului Mare", condus de un 
general NKVD. E un eşalon de comandă suspect, care se 
substituie unui comandament de armată. Să fie o măsură de 
siguranță într-o zonă multietnică, de o loialitate incertă? "Şvanii" 
locali îndrumă prin munţii ameninţaţi detaşamentele sovietice de 
alpinişti, detaşamente muncitoreşti ale "muntenilor" vin în ajutor, 
dar mai ştii? Propaganda bolşevică tot toarnă despre "frăţia 
popoarelor" din Caucaz , dar istoria reală va fi mai complicată. 


Soldaţii proveniţi din zonele incerte luptă vitejeşte, sau 
măcar corect, îndeosebi cazacii şi kazahii. Dar şi kirghizii, 
başkirii şi tătarii de pe Volga fac figură onorabilă pe front. În 

teritoriul ocupat, germanii reuşesc să recruteze abia vreo 20000 
de cazaci (sau pseudocazaci?), puţin faţă de cei indiferenți la 
ispite şi cei peste 100000 de cazaci de pe front! Conta mult şi 
disputele germane vizibile în a-i categorisi pe cei ocupați în Sud 
şi Caucaz drept "Untermenschen", sau dimpotrivă. Germanii 
sunt mai degrabă stângaci, decât fini, cu musulmanii şi budiştii 
(ei da, calmucii). Greu, se alcătuiesc puţine, palide brigăzi din 
aceşti ciudaţi supuşi ai Imperiului Roşu... 


Nu este exclus ca şi la Stalingrad, comisarii unităţilor de 
luptă să fi subliniat caracterul multinațional sovietic, reflectat în 
compoziţia Armatei Roşii, uite chiar în Armata 62 jumătate din 
efective nu sunt ruse. Dar au motive şi să tacă oficinele de 
propagandă...Prea multe a aşteptat regimul de la mobilizarea în 
masă din Asia Centrală, aceşti indivizi nu prea sunt receptivi la 
străşnicia din oştire, nu cunosc prea bine nici limba rusă şi sunt 
cam speriaţi de partea "tehnică" a războiului, de exemplu 
bombardamentele!  Cazahii, uzbecii şi tătarii dau pierderi 
cumplite la Stalingrad. Soluţia comisarilor nu este disperată, ci 
previzibilă: Dar propaganda nu dă roade,un năuc de tătar 
dezertează şi o întinde către nemți, încurcă drumul de spaimă şi 
nimereşte tot la un buncăr sovietic, unde în ciuda uniformelor 
crede că a nimerit la inamicul travestit şi raportează solemn 
intenţia de dezertare!Fireşte că nefericitul e executat. 


În 1943, talentatul Dovjenko pregăteşte un film şi-l prinde pe 
Hruşciov (liderul Ucrainei) în toane bune, văzându-şi scenariul 
aprobat. Dar Stalin, vigilent, citeşte şi el scenariul, plesnind de 
furie. Vicleanul Dovjenko, ca şi alţi creatori sovietici, îşi 
transmite sarcasmele personale prin intermediul personajelor 
"negative" carismatice, primind replica imbecilă a personajelor 
bine-gânditoare...Dar cel mai tare îl supără pe Stăpân ideea aşa 
zicând principală: "Pe oricare front, noi ne-am luptat pentru 
Ucraina...popor chinuit şi scindat". Stalin convoacă în cinstea 
chestiunii Politbiuroul, accentuând tăios că nu există Ucraină 
separată, se dă lupta pentru URSS şi va câştiga astfel Ucraina 
însăşi! Strivit, ameninţat cu linşarea civică, Dovjenco se simte 
deja profanat de gloată. 

Dintr-un calcul de oportunitate, sau dintr-o vagă 
corectitudine, cu ocazia Victoriei se pritoceşte în centrul 
Berlinului un modest arc de triumf din lemn, cu o imensă stea 
roşie în centru şi cu toate drapelele republicilor unionale. (...) 


război-şovinismul velico-rus 


În cuvântarea sa de la 7 noiembrie 1941, anulând gargara 
împăciuitoristă, Stalin elogiază velicoruşii, "cel mai mărinimos 
popor din lume". Encomiastica nu va uita să amintească de 
nostalgia ţarului de a se ajuta după 1905 cu trupele kaiserului, 
spre a zăgăzui lupta revoluţionară rusă... 


Stalin dă tonul şi la festivitățile de încheiere a războiului. 
Ține un toast în cinstea "poporului sovietic", în primul rând a 
celui rus, nu numai pentru că este popor conducător, ci şi prntru 
că ruşii au minte clară, răbdare chibzuită, lipsă de pripeală şi 
caracter ferm! Iar fanfarele momentului cântă cam numai "Glorie 
ţie,popor rus!" 


Scriitorii yesmeni fireşte că întăresc delirul. Omul rus e un 
artist între oameni, ruşii sunt "un popor-artist, un popor-pictor”. 
Şi totuşi, ce dezgustătoare arată comportarea pe front a vreunui 
piţifelnic, gata să îmbrâncească cu calul vreun prizonier german: 
anafura voastră de cuceritori , învăţaţi-vă să faceţi loc ostaşului 
rus!? 


Cu astfel de încurajări înalte, cu insistenţă propagandistică 
pe un fond sufletesc primitor, nu-i de mirare că mândria velico- 
rusă va plăsmui triumfătoare mixturi groteşti, gen:colţunaşi şi 
votcă/"Katiuşa”/ 


baletul de la "Bolşoi”.(...) 


Sistemul n-a încurajat nicicând în mod deosebit turismul. 
Pare neîndoios că, sub influenţă velicorusă, xenofobia rămâne o 
constantă solid înşurubată în caracterul "naţional" al Imperiului 
Roşu, pe toată durata. Mai cu seamă că Organele s-au specializat 
durabil în crearea de tensiuni interetnice,în exteriorul ca şi-n 
interiorul ţării. 

Sigur, nu de oportunisme şi trădări etnice s-a dus lipsă în 
URSS, dar un record de servilism a fost atins în Moldova când 
"independentă"/ când sovietică, unde s-a putut tolera ca mod de 
gândire că simbolul "eliberării" fi-va vârful monumental al acelei 
piramide valorice, care timp de veacuri s-a zidit şi consolidat pe 
pământul binecuvântat al republicii. 


(...)E notabil ca mutant acest viitor Vladimir Voronin, euro- 
leninist ortodox! 

Capitolul XXI: Antisemitism bolşevic 


Ne-am putea lesne lăsa transportați de suflul artei lui 
Chagall, închipuindu-ni-i pe evreii Rusiei zburând pe deasupra 
caselor! 


Din motive sociopsihologice multiple, evreii au aprobat 
adesea schimbarea bolşevică. Nu e doar pitorească alăturarea 
din intimitatea unui tânăr aderent evreu: portretele lui Lenin şi 
Maimonide, oţelul noduros al craniului lui Lenin şi mătasea 
sumbră a chipului lui Maimonide! 


Pe la începuturile sale în funcţia de secretar general, Stalin e 
excedat într-o zi de un aparatchik oarecare şi izbucneşte: "Cine se 
crede acest jidan împuţit? "Altfel, Papaşa va avea oficial grijă să 
combată, cu vigoare "antisemitismul, ca formă extremă a 
şovinismului rasial, cea mai primejdioasă a 
canibalismului"...Unii vor căuta s-o ţină minte, împreună cu alte 
citate oportune din Lenin şi Gorki, spre a lupta împotriva unei 
stări de suflet antisemite, nicicând pe deplin resorbită, mai cu 
seamă în masa slavă. Unii "revizionişti" mai pătimaşi, nu numai 
că-l cred pe Stalin evreu, dar apreciază ca ireal (!?) caracterul său 
virulent antisemit. 


De unde să-i vină lui Stalin josnicul (re)sentiment? Se ştie că 
evreii din Gruzia n-au fost nicicând persecutați, din vocabularul 
limbii gruzine lipseşte ofensatorul "jidan", există doar vocabula 
uria=evreu. 


Evreii gruzini sunt mici negustori, cămătari şi meseriaşi: 
croitori, cizmari...Cizmarii evrei cos cizme gruzine minunate, 
preferate de toţi, iar beţivul de tată a lui Stalin, cizmar ratat îi 
urăşte pe colegii săi, pe merit înstăriți. Beţivul îi insuflă şi fiului 
ura antisemită, atât de puţin obişnuită în Gruzia multiculturală. Şi 

apoi, tot mergând cu mama sa pe la casele evreilor cu dare de 
mână, micul Stalin se ataşează de unul din aceşti evrei locali şi-l 
iubeşte-sentiment durabil-ca pe un tată şi bunic. Acest evreu îl 
ajută mult pe băiatul sărac, inteligent, care se simte cam 
ambarasat să fie ajutat şi se ofuschează degrabă. 


Ura copilului şi adolescentului Stalin se dirijează mai ales 
către bogaţii negustori evrei. Pe unul din apropiere chiar îl 
avertizează: te respect, dar fii atent, dacă nu te laşi de apucătura 
comerţului, nu voi avea milă de tine, hrăpăreţul! 


În genere, Stalin nu-i agreează pe evreii ruşi, mama sa spală 
în casele lor, aşa că antisemitismul băiatului-oricât de paradoxal 
în Caucaz- se dezvoltă în logica firii sale...De ce n-a scos lisus 
sabia din teacă? se întreabă micul seminarist. Aşa că Stalin nu 
crede în mântuire... Va complota ca adolescent să arunce un 
purcel în sinagogă, blasfemie condamnată şi de rabin şi de 
preotul ortodox. Amarnicul gruzin nu înţelege nici în ruptul 
capului cum pot fi apăraţi indivizii de altă credință!? 


Spuneam că seminaristul va fi frecventat ideaţia ocultă a 
teosoafei E. Blavatsky. Ce delira cucoana? Că evreii ar fi fiind un 
trib de sorginte indiană  "chandala"(cu mulți  brahmani 
proscrişi...), refugiaţi prin Orientul Mijlociu (Aria=Iran, inclusă), 
evreii fiind generaţi de strămoşul lor A-Bram(!?) cu 8000 de ani 
î.Chr.Cu concluzia tăioasă: evreii aparţin, vezi bine, "altei viţe a 
speţei umane". Oare numai Hitler să fi prins ideea?! 


În fine, ca tânăr bolşevic, Stalin va cere, glumeţ nevoie mare, 
un pogrom în partid, citând dintr-un congresist-anecdotist. 
Dubiosul tânăr se află întreg în această glumiţă sinistră: testarea 
cititorilor populari caucazieni, tranşarea unor rivalități bolşevice 
regionale ş.a.(1) 


Încă de la începutul noii legiferări bolşevice, s-a hotărât că 
toţi evreii sunt cetăţeni ruşi. Dar relaţiile interetnice rămân 
complicate, de nu imprevizibile. 


În 1918, pe la seratele literaţilor din Moscova, câte o 
epigramă conţine o şarjă amicală la adresa lui Ilya Ehrenburg: 

"La Moscova şi-n Petersburg nu-i ca la Berdicev! "Iar 
Maiakovski are câte o zicere simpatică şi inofensivă: 
"Îmi/povestea/evreul tăcut/Pavel Ilici Lavut". În fond, aceeaşi 
bonomie ca atunci când, nu de mult, promițătorul Osip 
Mandelştam era supranumit în cercul binefăcătoarei sale 
Ghippius "jidănaşul Zinaidei". lar Esenin constată amuzat că 
evreicele sunt admiratoarele sale preferate! Un anumit duh rusesc 
maliţios le numeşte pe acest gen de admiratoare "târfele din 
sferele adiacente culturii”... 


Ciudat?În proiectul său de a oferi evreilor egalitate de 
drepturi, Lenin se întâlneşte cu Rasputin! Cum nu, Priapicul 
"stareț" şi rus profund răspunde pozitiv doleanţelor de a-i 
"elibera" pe evrei, doar şi aceştia sunt făpturile lui Dumnezeu. 


Sigur, multe promisiuni patetice se fac după lovitura din 
"Octombrie Roşu", dar însăşi logica simpluţă a Cauzei cam 
insinuează că nu prea poţi fii anticapitalist, fără să fii şi antievreu, 
liderul marxist german August Bebel  avertizând că 
antisemitismul este socialismul proştilor! Ca-n Ucraina 
războiului civil,în care pe străzile oraşelor se prăbuşesc evreii ca 
nişte animale sacrificate şi nu o fi chiar totdeauna numai vina 
Albilor! evreii scăpaţi de la pogromuri pot fi văzuţi în orchestre 
de stradă, cântând pentru delectarea târgoveţilor prin zonele 
fluctuante ale Puterii Sovietice. Chiar pentru ofiţerii albi 
nepogromiști, "jidanii” nu-s buni decât ca iscusiţi neguţători...În 
genere, pentru varii segmente ucrainene din vremea războiului 
civil, "bolşevicii" înseamnă "jidanii şi comisarii"! Apropiere care 
va rămâne lipită în memoria colectivă... 


Iată că la începutul anilor '20, Esenin şi alţi 2 indivizi sunt 
supuşi unei judecăţi publice, sub acuzaţia de antisemitism. Dar 
Esenin era "antisemit" doar atât cât ţăranul tradiţional 
rus...Oricum, lumea marilor oraşe ruse se obişnuise să vadă evreii 
nu numai comisari şi demnitari bolşevici, dar şi iţindu-se pe faţa 
bietului soldat rebegit, nesmintit de gardă la serviciile de 
aprovizionare pentru populaţie,câte un nas coroiat de evreu. 

Pe urmele evreului Marx, un alt reprezentant hâtru şi lucid al 
etniei buclucaşe, invadatoare a Cauzei, reflectează că evreii-şi aşa 
infiltraţi prin capitalul lor comercial-cămătăresc în toate 
țesuturile Societăţii, precum diavolii în sfera lui Empedocle-ar fi 
înţelepţi dacă n-ar mai parazita până şi socialismul, ca să nu mai 
vorbim că s-ar dezamorsa poate şi ura bimilenară dacă evreii ar 
renunţa la încăpăţânatul lor proiect monist de fericire generală pe 
una sau alta dintre lumi. (2) 


La Congresul bolşevic de la Londra, din 1907, asistă şi 
delegatul Stalin. lată-i strălucind pe 2  evrei-oratori din 
conducerea partidului: Trotsky,plin de sine, deloc un banal 
teoretician-emigrant, ci chiar sosit din desişul revoluţionar al 
Rusiei, unde jucase deja un rol practic, aproape eclipsându-l pe 
zeul Lenin; foarte tânărul Zinoviev, care tocmai acum îşi ia gloria 
în Partid...Cu ce sentimente îi asistă Stalin (mă rog,"'Ivanovici”, 
la konspiraţia), un incolor delegat bâlbâit şi provincial? Nu se 
poate ca Lenin să nu fi luat act de opiniile particulare ale lui 
Stalin: Lenin e indignat că Dumnezeu i-a hărăzit asemenea 
tovarăşi de luptă ca menşevicii. Jidovi, ca Martov, sau ca 
Axelrod, sau bătrâna Vera Zasulici, nici în luptă nu poţi porni cu 
ei, nici să chefuieşti la un ceai! Ei nici că vor să lupte, sunt nişte 
negustori vicleni, în genere, poporul evreu a dat naştere unor 
perfizi, incapabili să lupte. Dar Lenin e prea rafinat om politic, ca 
să nu găsească o întrebuințare antisemitismului lui Stalin: îl va 
însărcina, aşadar, pe gruzin să redacteze un studiu despre 
chestiunea naţională, în care să combată fumisteriile unor evrei 
socialişti care pretind autonomie culturală în cadrul Cauzei. 
Lenin e încântat de calitatea teoretică a acestui "gruzin 
miraculos", abil în strecurarea internaţionalismului!? 


În lupta sa pentru izbânda Utopiei sanguinare, Lenin 
recomanda frecvent să se repartizeze sarcinile de maximă 
exigenţă intelectuală în special evreilor, lăsându-se treburile mai 
simple "prostănacilor de ruşi"! Între timp, cercetările ideologice 
şi chiar cele acut specializate de la Institutul Creierului tindeau să 
încetăţenească, oarecum, recunoaşterea trăsăturilor deosebite, ca 
şi influenţa benefică a evreilor în cazul căsătoriilor mixte şi a 
genealogiei, uite chiar cazul tovarăşului Lenin... Stalin nici nu 

vrea să audă de aşa ceva, cu toate că Lenin apreciase superlativ 
calităţile revoluţionare şi tenacitatea în luptă a evreilor, aceasta în 
contrast cu instabilitatea emoţională a ruşilor. Mai precis, liderul 
bolşevic elogiase îndeosebi organizaţiile revoluţionare din Sudul 
şi Vestul Rusiei, combatitivitatea lor putând fi explicată prin 
compoziţia de 50% evrei. 


Mai puţin politic, infinit mai spiritual fixează Poetul criteriile 
de judecată. Osip Mandelştam crede că evreii formează o unică 
familie şi unica evreică din viaţa lui să binevoiască a-i accepta 
subtilitatea morală: "Du-te, nimeni nu te va atinge, fie ca-n 
noaptea neagră să-şi lase capul pe pieptul tatălui fiica 
incestuoasă"...Fata se cuvine să renunţe la sine şi să se dizolve în 
substanţa iubitului special: "Nu, tu vei iubi un evreu, vei dispărea 
în el şi-Dumnezeu cu tine"...(3) Ca biblica Lia, fiica lui Lot. 


În Rusia "feerică" dinainte de 1917, un copil evreu auzea de 
cazul Dreyfus, de pogromuri, ştie că scriitorii ruşi substanţiali 
Lev Tolstoi, Cehov, Gorki sunt indignaţi de aţâţarea ruşilor 
împotriva evreilor...Evrei care pot locui în imensa Rusie numai în 
zone anume fixate! Astfel că în orăşelele şi târguşoarele din 
Ukraina şi Bielorusia, evreii duc o viaţă izolată şi vorbesc idiş. 
Cum mulți agitatori politici apar dintre evrei, e firesc că orice 
devot al statu-quo-ului țarist urlă mecanic, în prezenţa oricărei 
turbulenţe sociale: "Moarte jidanilor şi anarhiştilor!" 


Înainte de 1917, în câte un bun liceu al Imperiului țarist se 
complota la bacalaureat între elevii remarcabili 
ruşi/ucraineni/polonezi, ca ei să-şi forțeze cel puțin câte o notă 
mai mică, spre a-i ajuta pe colegii evrei deopotrivă remarcabili să 
ia medalia de aur, pentru că numai evreii absolvenți cu medalie 
de aur puteau pătrunde în Universitățile ruseşti. Aceşti băieți de 
onoare, între care viitorul mare scriitor Paustovski, lăsau chiar 
toate medaliile de aur camarazilor evrei! 


Liderii bolşevici vor încerca să amalgameze oribila chestiune 
a antisemitismului rus cu persecuția țaristă a păturilor "luminate": 
sigur, "patriotismul" devenea altădată un monopol al Centuriilor 
negre, manifestat prin pogromuri, schingiuirea 


429 


muncitorilor/intelectualilor/evreilor, "patriotism" rus împărtăşit 
de drojdia societăţii. 


Gorki şi-aduce aminte de regimul țarist, cu comoditatea sa de 
a căuta ţapi ispăşitori pentru înfrângerile armatei ruse în primul 
război mondial, pe frontul de Vest şi de a-i descoperi prompt pe 
"trădători": evreii din Polonia rusească! De îndată sunt deportaţi 
1/2 milion de evrei, în vagoane de vite, când mor pe drum 
bătrâni şi suferă femei gravide şi copii. lar un general rus 
propune unui savant rus să-i ofere nişte "jidani" pentru 
experienţe, oricum sunt "trădători" şi-i aşteaptă spânzurătoarea!? 


O binevenită ocazie pentru propagandă antisemită. Gorki e 
iritat de indolenţa intelectualităţii ruse în subiect, dar îi socotește 
vinovaţi şi pe anecdotiştii evrei care produc glume despre evrei în 
cărţi şi chiar în locuri publice de distracţie. O fi o tactică de a se 
prezenta simpatici şi inofensivi, dar Gorki îi apreciază drept 
defăimători ai propriului neam pe anecdotiştii evrei. 


Țarul Nicolae al II-lea accepta pogromurile, din fire slabă şi 
pasivitate. Astfel, pe câte un raport despre un pogrom, ţarul 
nota:"Şi de ce m-ar privi pe mine? "lar în exilul său siberian, 
curios faţă de noii lideri bolşevici, decăzutul ţar se exersează în 
descifrarea  pseudonimelor revoluționare:  "Lenin=Ulianov 
(Țederblum)"!Dar că tot veni vorba, cu ocazia execuţiei familiei 
ţarului în casa Ipatiev, în bagajele țarinei Alexandra Feodorovna 
s-a găsit un exemplar din cartea lui Nilus, Protocoalele Sionului, 
în al cărui "adevăr" țarina crede nesmintit! Înseamnă că munca de 
lămurire a lui Rasputin nu dăduse roade şi cei vreo 12 ani de 
tipărituri antisemite în Rusia (3000 volume, în 14 milioane de 
exemplare, plătite din averea țarului. Un pic înainte de lovitura 
bolşevică o nouă ediţie a Protocoalelor Sionului anunţa că 
Antichristul e în spatele uşii! De acum înainte, emigrația 
monarhistă rusă (antimasonă şi antisemită) va răspândi falsul 
îndeosebi în lumea germană şi antisaxonă. (4 


"Antisemitismul" e un soi de acuză convenabilă Sistemului, 
ca şi acelea de "contrarevoluţionar/creştin cu icoane şi candele 

acasă/sotnie neagră/ speculant/ proprietar”, se trezeşte "agitator la 
pogrom" oricine irită Sistemul, fie el muncitor cinstit şi evreu!? 


O tânără care-i servise de model unui sculptor, n-avea de ce 
să se mire că lucrarea avea să dispară, de la o vreme, din 
expoziţii: bustul unei evreice, lucrat de un artist evreu, era ceva 
prea mult pentru tactul "internaţionaliştilor” Ucrainei! 


Este poporul iremediabil antisemit? Nu s-ar putea spune, 
Nadia Mandelştam nu simte că i-ar întoarce cineva spatele pentru 
că este evreică, dimpotrivă găseşte destulă solidaritate 
omenească, mai ales cu muierile din popor ai căror soţi se 
chinuiau prin Gulag, ca şi Osip Mandelştam. Pare limpede, 
antisemitismul coboară din înălțimile Sistemului, coacerea lui se 
petrece în cazanul infernal al aparatului...Dacă vreodată a existat 
ruptură între slavi şi evrei, acum fiinţele cumsecade sunt legate 
de destinul comun: groaza de  yesmenii Sistemului, 
opricinici/aparatciki/slugoi/lingăi/turnători.(6) 


îndată înainte de război 


Dacă nu pentru evreii universali, cel puţin pentru evreii 
sovietici sunt limpezi sentimentele lui Stalin şi ale regimului faţă 
de ei. Sigur că, pe căi de ei ştiute, aceşti evrei sovietici vor afla 
că F.D.Roosevelt îi va însărcina cu o misiune pe liderii sionişti 
Zabrouski şi Weiss ("National Council of Young Israel”) pe 
lângă "prietenul nostru comun Stalin". Sună ca un cinism pentru 
nişte agenţi ai bunelor oficii, probabil lipsiţi de iluzii ca evrei 
reprezentativi! 


Stalin încearcă să-i exploateze în beneficiul său pe evrei, iar 
evreii încearcă la rându-le să-l manipuleze în beneficiul lor pe 
Stăpân. Şi-aşa i-a mers buhul lui Stalin în Europa că e un crâncen 
antisemit, care în "nebunia sa disperată" nu numai că l-a 
eliminat pe Voroşilov (ceea ce era parţial corect), dar l-ar fi 
lichidat pe Kaganovici, ultimul evreu din Politbiuro, lucru 
perfect inexact, acesta se va bucura de o viaţă extrem de lungă şi 
de o longevitate politică de invidiat. 

Hitler, încrezător în antisemitismul lui Stalin, lasă să apară în 
ziare germane de provincie unele nădejdi naziste în subiect: 
astfel, în primăvara lui 1937, când se întrevede Marea Teroare, se 
fac aprecieri stranii asupra neo-naţionalismului statului bolşevic, 
când epurările îi îndepărtează pe evrei de la guvernare în URSS, 
ca prea fideli doctrinei leniniste a revoluţiei. Cu un antisemit ca 
Stalin, naziştii aşteaptă cu încredere un stat rus naţionalist, 
autoritar, sub stăpânirea noului ţar, mai mult sau mai puţin 
"roşu". 


Hitler şi Goebbels scrutează încordat atitudinea lui Stalin 
față de evrei. De prin 1934, Fuhrerul crede că nu Germania ar 
putea deveni bolşevică, dar bolşevismul ar putea aluneca spre un 
soi de nazism! De fapt, Stalin a înlăturat, sau îngenuncheat 
vechea gardă leninisto-evreiască, alde Trotsky, Zinoviev, 
Kamenev, Radek, iar de la o vreme chiar îi lichidează. Cele două 
Sisteme sunt, cu siguranţă, convergente în ura contra dezmăţului 
democratic şi în credinţă revoluţionară, iar aceasta e vie în Rusia, 
mai puţin acolo unde sunt rătăciţi evreii marxişti, apreciază 
Hitler, convins că dintr-un bolşevic poţi face un nazist de 
nădejde! 


Se întâmplă şi efecte colaterale interesante, succesive 
convergenţei bolşevico-naziste. Evreul savant american Robert 
Oppenheimer e foarte înclinat spre acel umanism de stânga, e 
aproape gata să devină "tovarăş de drum". Şi totuşi va ajunge să 
binemerite reproşul dulce al unui intelectual francez: "..în această 
lume dezorientată, datorită şi dv."! Ce se întâmplase? 


Oppenheimer, aşa naiv şi aiurizant cum se afla, ia act că în 
Germania nazistă sunt declarate "evreieşti" nu doar marxismul şi 
psihanaliza, dar chiar fizica cuantică!? (Niels Bohr era doar semi- 
arian) Dar şi URSS-ul persecută "antifasciştii” refugiaţi acolo, 
precum şi destui oameni de ştiinţă, ca şi pe evrei îndeobşte. Îi 
rămâne aşadar singură şansa de a se ataşa mitologiei americane 
democratice, ca unic reper de viaţă. 


Deci, oroare, Oppenheimer-savant de renume şi părintele 
bombei atomice americane-se încadrează loial în 

=Estebleshment, denunţă factorilor de ordine tentativele săvârşite 
de agentura sovietică pe lângă el, prin emisari şi tovarăşi de 
drum, el nu poate trăda, iar denunţul îl afectează şi pe un bun 
prieten de-al său. Şi totuşi, lui Oppenheimer i se pune la îndoială 
loialitatea, amintindu-i-se că a fost apropiat de comunişti, prin 
cele 2 femei ale vieţii lui, inclusiv! 


Nu-i de mirare că ochii luminoşi ai lui Oppenheimer vor 
căpăta cearcăne, că faţa sa va căpăta riduri, că mina sa va rămâne 
tristă şi plictisită. 


Cam din 1938, Stalin începe să răspundă aşteptărilor naziste, 
de exemplu rechemându-l de la Berlin pe ambasadorul evreu 
Suriţ şi trimițând o mândreţe de diplomat, deplin rus şi torţionar! 
Viitorul "pact"  sovieto- german se pregăteşte cu paşi 
imperceptibili...Mai cu seamă că-n ambele ţări totalitare sunt 
destui să accepte că "Evreul" este viclenia întruchipată!? 


Cât efort îl va fi costat pe Goebbels să-l convingă pe nătărăul 
de Streicher, antisemitul nr. 1 al Reichului, să lanseze o 
provocare către Stalin? Presupunem că puţin... În Der Sturmer al 
nătărăului apare în mai 1939 o grosolănie dezgustătoare cu ţintă 
specifică: în cadrul măsurilor de luat contra "pericolului evreiesc 
mondial" trebuie neaparat stârpiţi criminalii de evrei din Rusia! 


În perioada "pactului"  bolşevico-nazist, fireşte că mass- 
media sovietică nu suflă un cuvânt despre persecuțiile antisemite 
din ţările deja ocupate de Germania, de pildă că tinerele evreice 
din Polonia sunt trimise în casele de toleranţă nemţeşti. Sau că în 
pitoreasca staţiune Zakopane, la o şcoală specială de poliţie, 
întemeiată în 1940, killeri germani îşi experimentează apatia 
lichidând zilnic zeci de evrei locali. Ş.c.]. 


Când lui Iakov Djugaşvili, fiul lui Stalin căzut prizonier în 
1941 i se va lua interogatoriul de către germani, el va admite că 
poporul rus i-a detestat mereu pe evrei, nu le place acelora să 
muncească, ci doar să facă comerţ. Evreii nu mai au pondere în 
puterea bolşevică. Să fie în acestea vocea tânărului, sau vocea 
tatălui? 

Cu siguranţă că Stalin se simte sâcâit de prezenţa evreiască 
în viaţa politică sovietică şi în Komintern. Peste ani, va exploda 
discutând cu Dej despre Ana Pauker: "spălaţi-vă pe cap cu ea", 
dar şi mai tranşant: "mă Ghiţă, în locul tău eu demult îi trăgeam 
una la mir". (8) 


Începe războiul şi odată cu înaintarea vertiginoasă a trupelor 
germane, opziţioniştii la bolşevism (mai cu seamă ruşi şi 
ucraineni) şi-aduc aminte de ataşamentul multor evrei la regim şi 
fac reproşuri şuierătoare: "Da'ce, nemţii sunt lupi? Noi nu suntem 
comunişti... A, dacă eşti ovrei, se schimbă socoteala! "Indivizii nu 
se socotesc fascişti, ci "oameni" ce nu mai au nevoie de altă 
învăţătură... 


În 1942, un cazac mititel tot îl aude pe bătrânul casei citind 
cu voce slobodă manifestele germane şi române, aşa că întreabă 
suav ce înseamnă "jidov"! 


Pe front nu-s vizibile manifestările antisemite, dar circulă de 
pildă manifeste semnate "Armata lui Vlasov”, cu texte gen: 
"Câinele de jidan Ehrenburg are draci". (9) 


Normal că într-un stat totalitar, fără societate civilă, fie 
acela Rusia Sovietică sau Germania nazistă, antisemitismul nu 
poate fi decât de stat. Un semn de tot întristător că statul a ajuns 
să-şi pună nădejdea în idioţi, rataţi, frustraţi, retardaţi moral, 
catilinari reacţionari, canalia de uliţă şi luciferii pegrei. Şi Răul 
sovietic în chestiune mai are încă etape neconsumate... 


Există un răspuns mândru al evreului sovietic, de asumare a 
identităţii regăsite. În anii de ocupaţie, o vecină de ghettou îi 
spune unui băieţel: "aşa, tu nu semeni a evreu, fugi în oraş.-Dar 
eu vreau să semăn a evreu, unde o să-l ducă pe tata, mă duc şi 
eu!" 


Mai dorea o personalitate exemplară a vieţii publice 
sovietice să semene, oricum, a evreu: marele actor Mihoels, care- 
l interpretează pe Regele Lear. Cu fruntea sa bombată, cu buza de 
jos răsfrântă, marele evreu poate fi confundat cu un intelectual 
rus ironic, din vremi. Dar miile de oameni care-l solicită veşnic 

simt în Mihoels un om bun, un rabbi înţelept, săritor pentru 
amărâţii vieţii. Şi torţionarii lui Beria îl asasinează în tortură pe 
acest om remarcabil, atât de evreu şi atât de rus. 


Ofițerii NKVD/KGB se împărtăşesc substanţial din vajnicul 
antisemitism popular velicorus. Sigur de ei, durii indivizi îşi 
permit cu şefii lor evrei glumiţe sarcastice, imperceptibil 
antisemite, de genul "S-a dus vremea când aprindeam ruguri de 
bucurie cu bandiții de teapa ta! "Ba chiar, îşi continuă 
NKVD/KGB-istul gândul inchizitorial, cu plăcere l-ar pune pe 
şeful său-bandit evreu să lingă o sobă încinsă... 


Un anchetator din Gulag se zbate să încuie un zek evreu şi 
are ideea unei lucrături mai fine decât de obicei: cum deţine în 
lagăr şi un prizonier german prea tinerel şi inexperimentat, 
anchetatorul râcâie un pic sechelele educaţiei naziste a băiatului 
(ce josnică e în genere rasa evreiască şi cum a dus ea de râpă o 
ţară falnică, Germania), nemţişorul cade în cursă şi-l încondeiază 
pe  zekul evreu. (10) Cine se mai  îndoieşte că 
anchetatorulcomunist NKVD nu ar fi percutat profesional şi la 
Gestapo?! 


Cum împestrițează vigurosul antisemitism slav diferitele 
segmente ce traversează regimurile! lată-l pe cutare colonel 
sovietic, mărturisitor de Gulag, ce jovial îşi încalcă masca de 
virtute ştiută de soţie, amintindu-şi cum încuiase cândva 
(războiul civil) evrei bătrâni într-o hrubă cu gheaţă. Distracţie 
straşnică, pe lângă alte destrăbălări picante. 


În anii războiului, se petrece la Kielce un virulent pogrom 
local, popular, cu naziştii mai mult spectatori! Sigur că e mai cu 
seamă o ruşine poloneză, dar fire imperceptibile conduc spre 
vigurosul antisemitism slav central-răsăritean, antisemitismul 
sovietic difuz şi intriga politică bolşevică, supramachiavelică. 
SD-ul admite că în ţările baltice se puteau iniţia pogromuri (cu 
câteva mii de evrei asasinați şi sinagogi distruse) de către 
populaţia locală, fără niciun amestec nazist... 

lată un vis de evreică rusoaică: dacă vreodată s-ar mai 
dezlănţui pogromuri în Uniunea Sovietică, mai cu seamă la 
Moscova şi Kiev, ea Nadejda Mandelştam ar prefera să i se 
întâmple nenorocirea la Moscova, unde din mulțimea 
pogromiştilor pregătiți de masacru s-ar prea putea iţi o voce de 
femeie milostivă, care i-ar beşteli pe ticăloşiţi într-o limbă 
rusească adecvată: nu v-atingeţi de această evreică, mama voastră 
de nemernici, fii de căţea ş.c.]. Poate rusoaica aceasta blândă n-ar 
izbuti s-o salveze, dar evreica îşi spune că nu-i cel mai groaznic 
lucru să mori ascultând o savuroasă înjurătură rusească! 


Înjurături care-i privesc şi pe evrei: uşor poţi face confuzii, 
când eşti foarte tânăr, între termenul cu adevărat insultător 
"jideara" (=jidan) şi mult mai puţin ofensivul "jadina" (=zgârcit, 
lacom), poţi fără voie să-ţi jigneşti prieteni buni în marile oraşe. 


(1) 
evreii în război 


S-ar zice că mulţi evrei sovietici nu-şi imaginau ce-i aşteaptă 
în război, după intrarea în vigoare a pactului Ribbentrop-Molotov 
politica antisemită nazistă n-a mai fost nici criticată, nici 
pomenită. E posibil ca printre evreii sovietici să fi intervenit 
iluzia/delăsarea/euforia în subiect!? În primele zile de război în 
Est, Goebbels este îngrijorat că evreii din Moldova trag în trupele 
germane, sigur că Antonescu face curăţenie în parcela lui, dar 
fenomenul poate lua amploare prin contagiune. 


În februarie 1942, Stalin înfiinţează Comitetul Antifascis 
Evreiesc, condus de marele actor Solomon Mikhoels, având 
sarcina de a colecta ajutoare de la bogaţii evrei americani şi de a 
face lobby pentru deschiderea celui de-al doilea front. Efortul 
acestor evrei-patrioţi sovietici, plus succesul ambasadorului 
sovitic în SUA, evreul Litvinov, care a umplut flămânda 
Moscovă cu ciocolată americană, păreau să facă uitat 
antisemitismul regimului bolşevic şi al lui Stalin personal... 


Dar nu se uită. Încă doctrina primilor arieni, puternică în 
spaţiul hindus, cultivând ideea unui spirit universal- 

"neproprietate", oferă un argument insistent antisemiţilor de veac 
XX, între ei matematicianul rus de excelenţă Igor Shavarevitch. 
Cum de la NKVD până la KGB, antisemitismul sovietic se 
rafinează continuu, viitorul dizident Shavarevitch va beneficia de 
oarecare bunăvoință. 


Destui evrei luptă în Armata Roşie, în prima linie. Dar în 
rândul populaţiei nervoase, confuzionate, a Imperiului Roşu 
domnesc bănuieli oribile de fofilare a evreilor de la datoria 
generală şi iată-l pe un scriitor comunist francez (Jean-Richard 
Bloch) refugiat la Alma Ata, apostrofat cu o aluzie grosolană la 
evreii descurcăreţi...= 


Ilya Ehrenburg, publicist încrâncenat şi activist al 
Comitetului Evreiesc, se ocupă şi de militarii evrei de pe front, 
căutând să le elogieze meritele într-o antologie ce-ar fi urmat să 
apară în 1943. Dar un ordin de la Kremlin trimite cartea la topit, 
iar autorului i se şopteşte cavernos la ureche că "nu mai suntem 
în 1941" şi că "lauda de sine nu miroase a bine"! De, "noroc 
evreiesc", făcea haz de necaz un soldat evreu din prima linie, 
arătându-şi degetele lipsă... 


Se întâmplă şi altfel: un ofiţer evreu de la serviciul de cifru 
al unei divizii neglijează să trimită ordinul de retragere către un 
regiment şi este trimis călare să ducă personal ordinul. Dar omul 
se sperie pe drum, se adăposteşte sub un copac şi regimentul, 
lipsit de ordinul salvator, e căsăpit sau luat în captivitate. Ofiţerul 
e trimis în Gulag şi ar fi putut să rămână copleşit de disprețul 
general al militarilor deţinuţi, motivaţia pedepsei individului 
părând deplin motivată...Dar un regiment sovietic în război putea 
suferi o nenorocire şi din destule alte motive! 


Dar, ciudăţenie, acest evreu trăise între două lumi: la servici 
era membru conştiincios al partidului bolşevic, iar acasă respecta 
ritualul cultului său mozaic şi sâmbetele trişând cu munca la 
servici. Intuieşte bine Soljeniţîn, în destui vieţuitori ai Imperiului 
Roşu (evreii incluşi) conştiinţa religioasă-fie şi pâlpâită-e mai 
puternică decât angajamentul ideologic. Şi această conştiinţă îl va 
chinui pe acest evreu bolşevizat în mulţii ani de lagăr şi exil. 


437 


Să fie şi aceasta o consolare? În grupurile de militari 
sovietici care au ajuns teferi la Berlin şi în mai 1945 rătăcesc 
curioşi prin fosta cancelarie a Reichului şi bunkerul lui Hitler se 
află şi un mic evreu, translator de germană al grupului său.(12) 


În grija ideologică a comisarului politic S. Lozovski (evreu 
kominternist experimentat, perfect yesmen) şi sub patronajul mai 
mult decât dubios al soţiei lui Molotov, evreica bolşevică 
Jemciujina, Comitetul Antifascist Evreiesc din URSS ia o 
iniţiativă stranie, foarte în stilul loviturilor lui Stalin: se cere, nici 
mai mult, nici mai puţin decât înființarea unei Republici 
Socialiste Evreieşti în Crimeea, rămasă în 1944 depopulată. Cum 
să nu deschidă evreii americanii punga, la vestea mitică a 
dezvoltării unei "Californii în Crimeea"?! Oricum, se ucid din 
faşă orice întrebări neplăcute privind deportările de etnii 
colaboraţioniste din URSS...Diverse avantaje pe moment „aşadar, 
plus încă un motiv fezabil pentru vreo declanşare antisemită în 
viitorul sovietic. Numai bun proiectul şi spre a-i îmbrobodi pe 
Roosevelt şi emisarii săi sionişti Zabrouski şi Weiss. 


Dar apoi, Tătucul victorios va arunca pe piaţă un proiect mai 
"realist", bolşeviceşte vorbind: "Republica Sovietică Socialistă 
Autonomă(!) Evreiască", se va întemeia în deşertul de la graniţa 
cu China, va avea capitala la Birobidjan şi-i va primi pe evreii 
deportaţi din întreaga URSS. 


Tenebrele velicoruse ataşate treptat bolşevismului vor 
îmbrăţişa o desfăşurare crâncenă a destinului istoric sovietic. 
Vezi bine, complotul iudeo-masonic, în care evreii şi i-au aliat pe 
germani, ucraineni şi chiar pe bolşevicii primitivi, dau Rusia nu 
numai pe mâna lui Lenin-spion german, dar şi a grupului 
Trotsky-Zinoviev-Kamenev-Radek, adică sionism curat! 


Din puşcărie, înecat în mistica sa nazistă, lugubrul Rudolf 
Hess profetizează că evreii-piloni ai regimului bolşevic sovietic, 
dar şi ai conjuraţiei mondialiste, nu şi-au atins scopul adânc, nu 
aveau de năruit doar Germania nazistă, dar chiar Occidentul. 
Cine ştie, poate va izbuti proiectul prin viitoarea conflagrație 
sovieto-anglosaxonă, acolo unde foamea şi mizeriile 

Vieţii/crima/disperarea de a trăi urâtul bolşevic n-au fost 
suficiente?! (13) Delir în ceaţă, într-un sens sau altul. 

Capitolul XXII: Cultul Tătucului 


De la o vreme, înalții demnitari bolşevici(mai ales cei aflați 
în situaţie disperată), îşi pot pune întrebarea: ce se petrece,de 
fapt, în creierul lui Stalin? Mă rog, poţi în liniştea celulei de 
puşcărie să-ţi reprezinţi o secţiune a acelui creier rău, pictată în 
acuarelă gri, atârnată pe o planşetă...Vrejurile materiei cenușii se 
umflă şi se prefac în intestine, care se încolăcesc ca nişte şerpi, 
apoi devin vagi şi ceţoase nebuloase pe o hartă astronomică! Ce 
se petrece în acele vrejuri cenuşii? Se ştie despre ele mult mai 
puţin decât despre nebuloasele din Univers, chiar nimic, poate de 
aceea Istoria e mai degrabă oracol decât ştiinţă fermă. Da, odată 
şi odată istoria va trebui predată având, pe lângă planşele 
obiective (statistice etc.) şi planşa cu peisaj fumuriu: aici, între al 
2-lea şi al 3- lea lob al creierului Tovarăşului, aflăm explicaţia 
subiectivă a triumfului şi desfăşurării totalitarismului răsăritean 
de veac XX. O istorie politică magică, diletantă, sângeroasă. Cu 
siguranță, Tovarăşul nr.1 a creat un totalitarism magic... 


De fapt, i se poate da un nume Tovarăşului parafrazând 
denumirea unei păpuşi ruseşti: Stalin-vstan'ka! S-ar zice că 
poporul rus e fascinat de enigme şi sinistra păpuşă răspunde 
acestei curiozităţi. Stalin-"blândul tătuc al poporului"... 


Ei, dar până se conturează deplin silueta Marelui Tătuc 
Stalin, în ochii poporului contează şi alte personalităţi ale vieţii 
publice, de exemplu Gorki e aşteptat ca un tătuc salvator în 
lagărul de la Solovki, în 1929! O iluzie a atotputerniciei morale 
în faţa Sistemului. (1) 


Să fie o necesitate pentru unele suflete, o chestiune 
psihanalitică? Fără îndoială, iată-l pe un ins cu oarecare 
instrucţiune şi educaţie mitteleuropa, ca Petru Groza la 
întrevederea cu Stalin: trepăduşul român cade în genunchi, îi 
sărută cizmele şi-i spune zeului de la Kremlin "în sfârşit, mi-am 
atins idealul de mic copil! "Stalin îl culege de pe jos pe 

admiratorul exuberant, paranoic şi-l invită, cu un mormăit 
bonom, la masă. 


Poporul rus, anume, simte nevoia de "Tătuc", fapt vizibil la 
orice festivitate cu ţarul. Înmormântarea lui Lenin nu e doar 
ultimul zvâcnet al revoluţiei populare, dar şi sentimentul 
covârşitor (fără frică!) către Țarul Roşu. Încercăm să aproximăm. 


Sensibilitatea unor Pasternak şi Voznesenski acceptă nu doar 
ca pe o traducere, dar desigur ca pe o foarte implicată creaţie 
rusă, versuri precum: "Dacă-i cu putință,abba tată,/Treacă de la 
mine acest pahar.../.../ Ca paharul morţii să-l ferească/Îşi rugă cu 
pori de sânge Tatăl”. Să nu uităm, civilizațiile luciferiene- 
bolşevismul inclus-cuprind interdicţia cuvântului "Părinte"!(2) 


Subconştientul rus e dominat de "Tătuc".Nu e nostim? Când 
îşi strecoară în pat pentru şlefuire mistico-erotică câte o fecioară 
naivă, Rasputin o convinge că are îngăduință nu numai de la 
alese feţe bisericeşti, ci chiar de la însuşi "Tătucul Țar"! Deşi e 
ştiut că bunul Tătuc-ţar nici nu are treabă cu ghicitul nevoilor 
scumpilor săi supuşi... Iar pe necuviincioşii care ar îndrăzni să i-o 
"amintească", Siberia îi paşte. Mă rog, cei cu sămânță de 
gâlceavă socială mârâie obraznic că se cuvine ca "amintirea" să 
fie rostită de cât mai mulţi odată. 


În anii războiului civil, Ukraina a fost vânturată de mai mulţi 
"tătuci", unul dintre aceştia fiind Simon Petliura. Nici măcar din 
ziare, lumea nu-i află chipul, circulă zvonuri fanteziste că ar fi 
fost socotitor, sau contabil; sau student la Moscova, cântând la 
ghitară şi chefuind cu şliboviţă şi ucrainence vesele şi 
rumene;poate învăţător de ţară...Sau e doar un mit al ceţii 
ucrainene a lui 1918, şoptesc lucizii ca M.Bulgakov, vieţuitor al 
locului/vremii. 


Dar cel mai carismatic pare a fi Mahno. În zona sa de 
influenţă, acest tătuc pitoresc, fiu remarcabil oricum al poporului 
ucrainean, pune în circulaţie bancnote personale, inscripţionate 
cu distihuri: "Hei, femeie, fii veselă, la Mahno s-au strâns banii 
cu grămada/Cui o să refuze aceşti bani, Mahno o să-i tragă o 

bătaie!" Genul acesta de "tătuc" vine, probabil, din adâncimile 
fântânii slave răsăritene! Mahno se vrea, libertar, între marile 
tabere în dispută, îi ajută şi pe albi şi pe roşii, dar bolşevicii 
(ingraţi) îl scot în afara legii. Korolenko e atent la râsul de 
răspuns al lui Mahno, adevărată grimasă mefistofelică pe faţa 
revoluţiei bolşevice. (3) 


De ce pierde Mahno chiar şi în ochii ţăranilor pe care i-a 
condus? Poate pentru că a făcut imprudenţa de a se declara 
anarhist! 


Poporul primeşte cu destulă recunoştinţă perpetuarea ideii de 
Tătuc, a cărui încarnare bolşevică e Mihail Kalinin. Iată-l sosind 
pe jos, cu câţiva însoțitori, la înmormântarea lui Lenin şi 
respingând cererea de privilegiu a unor komsomolişti, pe care-i şi 
înjură suculent, dar permiţând gestul unui însoțitor de a pune pilă 
perechii Nadejda şi Osip Mandelştam. Iată un lider bolşevic care 
încă ştie să se poarte omeneşte, dau să murmure martorii ca 
exerciţiu de admiraţie... 


La biroul "Tătucului" e mereu afluenţă, i-a mers buhul până-n 
fundul Siberiei, Caukazului, Turkestanului şi vin de peste tot 
necăjiţi. Acest "Tătuc" trebuie să fie neaparat mai bun decât cel 
detronat şi oamenii aşteaptă răbdători ore, zile şi chiar mai mult. 
Kalinin nu ţine să spulbere iluziile şi credulitatea clienţilor săi...E 
un mujik nervos, dar se preface că ascultă şi rezolvă 
doleanţe.Ochii săi mici trimit fulgere, dar se ascund repede, 
sâcâit că vin şi tipi deloc naivi, cumva supărători! Pune apostile 
pentru diferite autorităţi, în care se preface a pretinde "rezolvare 
imediată", admițând uneori că se ciocneşte cu "o istorie foarte 
sumbră". Nu e decât o amăgire a Sistemului. 


Kalinin, ţăranul de altădată, e sigur împotriva tacticii dure a 
kolhozurilor şi cade pe gânduri când Buharin încearcă să-l 
recruteze (ca şi pe Voroşilov, de altfel), noroc că are Stalin ac 
pentru asemenea cojoace: Kalinin, pe care unii bolşevici fruntaşi 
îl numesc "ţăranul din C.C.", este un crai bătrân, are amante 
tinere actrițe şi bătrânelul libidinos este stigmatizat la gazetă, cu 
aluzii străvezii. Kalinin amuţește. 

Altfel, micul "Tătuc" poate face impresie bună şi mai târziu: 
ocupă un apartament în Kremlin, îşi bea singur ceaiul seara, se 
informează divers inclusiv de la oaspeţii săi (măcar de la aceştia 
vrea adevărul gol-goluţ), pune la suflet veştile proaste pentru 
Sistem şi pierderea unor oameni dragi. Cu cămaşa sa rusească 
descheiată,preparându-şi ţigăruşa, Kalinin aduce a om din popor, 
deşi conduce (teoretic...)un mare stat şi produce impresia de 
politician inteligent, versat. Altfel, când Kalinin decorează 
oameni într-o încăpere rotundă şi albă din Kremlin, uiţi că e un 
înalt demnitar şi rămâi doar cu impresia unui moşneguţ blajin şi 
milostiv...(4) 


Lângă ruinele castelului din orăşelul natal al lui Stalin, Gori, 
se observă o piatră foarte ciudată, de forma unei sfere uriaşe. 
Legendele locale leagă piatra aceasta de numele uriaşului 
Amiran, un soi de Prometeu invers, care-ca un demon al 
distrugerii-a fost pedepsit de zei cu înlănţuirea pentru răul făcut. 
În Gori a rămas obiceiul străvechi, într-o anume noapte breasla 
locală a fierarilor bate insistent în nicovale, pentru a împiedica 
oribilul duh al Răului şi distrugerii să se elibereze din înlănțuirea 
caucaziană. Degeaba, mingea lui Amiran s-a rostogolit peste 
lume, s-a născut Stalin! (5) 


pregătirea cultului 


În 1929, se hotărăşte sărbătorirea celor 50 de ani de viaţă ai 
Stăpânului. Prea credinciosul secretar al lui Stalin, 'Tovstuha, se 
apucă de cules, de prin toate arhivele imaginabile, date despre 
viaţa şi activitatea marelui om, în scopul de a alcătui o biografie 
largă a Conducătorului. Dar se întâmplă ceva straniu, Tovstuha 
dirijează documentele către Stalin, iar majoritatea nu se mai 
întorc...Modestia Tovarăşului se opune la descrieri prea insistente 
ale vieţii sale, aşa că apare doar Scurtă biografie a lui I.V.Stalin, 
şi aceea peste ani. 


Spune cu umor Trotsky că până în 1917, sau chiar până prin 
1923- 1924, nimeni din partid nu prea ştia ce spune, sau face 
Stalin, de nu cumva se petrece acel fenomen optico-psihologic în 
care omul începe să-şi umbrească trecutul!? 

Tot felul de memorii şi studii, apărute până în 1924-1926, n- 
amintesc deloc de Stalin, chiar istoriile partidului ce încep să 
apară îi ignoră cu voioşie trecutul glorios...Cel mult,e pomenit în 
înşiruiri de nume.Nici măcar pentru Caucaz nu i se recunoaşte lui 
Stalin vreun rol de lider regional. Iată,în 1927 oficiosul Pravda 
sărbătoreşte 15 ani de la întemeiere, dar fostul redactor Stalin nu 
e pomenit niciunde, nici măcar în editorial! Abia câte o lucrare 
mai amabilă pomeneşte minusculul rol al lui Stalin în Petrogradul 
înviorării bolşevice de la 1912. 


În 1928, există deja pe Volga un remorcher "Tov.Stalin”. 
Degeaba, tovarăşii nu vor să-i modifice trecutul lui Stalin...Chiar 
în 1931, un vechi bolşevic, amintindu-și de un îndepărtat congres 
al partidului, are tupeul să ignore total pe congresistul Stalin, 
amintindu-şi în schimb de Litvinov, Voroşilov ş.a., dar mai cu 
seamă pe strălucitorul tânăr de 25 de ani, Zinoviev! 


Relativ prieten cu Stalin, Avel Enukidze se plânge prietenilor 
bolşevici din vechea gardă că, orice-ar face, nu-l poate mulţumi 
pe Stalin: "ar vrea să-l consider geniu'...Dar în 1929, 
publicându-şi nişte amintiri, Enukidze îl declară geniu pe 
Stăpân!? Totuşi, deocamdată nici cei mai şmecheri dintre 
yesmeni nu vor să se compromită cu cine ştie ce tromboane 
despre Stalin. Ciudat, încă mai există dispreţ public în URSS. 


Acest an 1929 e o turnantă pentru Stalin: i-a lichidat politic 
pe ultimii "leninişti” din Politbiuro, Buharin/Rîkov/Tomski; a 
împrospătat întregul personal al comisiilor de istorie; a fulgerat 
cerul bolşevic cu un articol amenințător Despre câteva probleme 
de istoria partidului. Întreg trecutul bolşevic va gravita în jurul 
axei Stalin, iar autorii renunţă prudent la "amnezie", compunând- 
sub har/transă/revelaţie-infinite merite şi aptitudini lui Stalin cel 
trecut! 


Cine ştie cui îi vine ideea să exploateze văduvele de renumiţi 
bolşevici, ca prin mărturia lor să batjocorească adevărul, să 
jefuiască memoria soţilor, în folosul reputației istorice a lui 
Stalin, pentru vremi cât mai îndepărtate în trecut...Oarece 
concesii face Krupskaia, altfel destul de rezistentă la presiuni, ce- 

i drept şi memoria lui Lenin e cam greu de maltratat. Mă rog, se 
vor înmulţi ele şi văduvele preţioase. 


Cam din 1932, se îndeseşte apariţia numelui "Stalin" în 
diverse relatări, iar autorii de studii/memorii/istoriografie sunt 
grijulii, cei mai crispaţi modifică ediţia a doua a "creaţiilor" lor. 


Şi ceva nostim:un ţăran crede că poate pleca din proaspătul 
colhoz "Combina combinelor”, crede că are drept conform 
scrierilor din gazete să rămână ţăran invidual şi atârnă pe perete 
acasă un portret al lui Stalin!? 


ÎI firitisesc pe Stalin dificilii săi tovarăşi, de exemplu Radek- 
cinic, inteligent, jurnalist talentat, fost admirator al lui Trotsky- 
acum îl laudă ditirambic pe Stăpân, într-o carte din 1933 
(Arhitectul societăţii socialiste): "Fiul sărăciei, ridicându-se 
împotriva robiei seminarului teologic (...) chip liniştit ca o 
stâncă"...Chiar dacă-l va aresta personal pe autor în viitor, acum 
lagoda citează cu respect aceste osanale. Sunt însă şi voci care 


cred că Radek îşi râde astfel de Conducător!(...) 
izbucnirea cultului, 1934 


Ştiu ei ce fac bolşevicii nucleului dur. În deplină inocenţă, în 
1926 Kalinin sfătuieşte activul să studieze opera unor Lenin- 
Marx-Engels- Plehanov(!), pentru ca după 1934 să se 
înveşnicească formula Marx-Engels-Lenin-Stalin. 


La început de 1934, într-un partid care fierbe în aşteptarea 
celui de-al XVII-lea Congres al său, S. Kirov ţine la Leningrad o 
cuvântare de fixare a tonului în partid: Stalin este, tovarăşi, 
marele organizator al victoriilor partidului bolşevic, perfectul, 
atotcuprizătorul urmaş şi continuator al operei lui Lenin. Totul în 
partid se desfăşoară conform indicaţiilor lui Stalin. 


Ce idee pe Gorki, ca la sfârşit de februarie 1934, într-o 
scrisoare către Krupskaia (la aniversarea a 65 de ani) să-i laude 
văduvei lui Lenin nu doar pe discipolii ilustrului defunct, dar şi 
"figura viguroasă" a lui Stalin! 

Urmează "congresul învingătorilor”, cel puţin aşa ar vrea 
bolşevicii să-l strecoare în istorie. Se impune lozinca vigilenţei, 
partidul nu trebuie legănat...Kirov cere ca raportul lui Stalin să 
devină lege de partid. Începe al doilea plan cincinal. 


În exilul său, Trotsky mestecă melancolic spectacolul fostei 
patrii, cu omul şi umbra sa gigantică de pe ecranul Birocraţiei. 
Nu, el nu-l poate urâ pe Stalin, căci niciodată nu l-a urcat prea 
sus în conştiinţa sa şi fireşte nici nu i-a observat acele calități de 
care se face vorbire foarte sonoră acum! lar Stalin va zâmbi 
părinteşte de la tribuna din Piaţa Roşie, va emana modestie 
ostentativă şi va rânji de imbecilii care-l elogiază în exces. 


Ciudat? Cenzura sovietică evită cu insistență apelativul 
istoric de "mare" pentru monarhi, niciun monarh rus sau de 
aiurea n-ar putea fi mare! 


(...) 
manifestările cultului 


În birourile de frunte din uzine te întâmpină inevitabila pânză 
festivă: în centru Stalin, pregătit să cuvânteze; în dreapta şi în 
stânga Tatălui, membrii guvernului aplaudând! Numele lui Stalin 
revine, cu tămâieri, în toate ocaziile publice, imaginea sa e 
pretutindeni, parcă în Georgia natală mai mult ca oriunde, până 
şi-n cea mai sărăcăcioasă chipul lui Stalin e ersatz de icoană... 


După epurările Marii Terori, noul Partid progresează în cultul 
zeului: "Geniul erei noi, cel mai inteligent om al epocii ş.a. "Şi 
până atunci, lumea se ridica în picioare la apariţia lui Stalin, dar 
acum ritualul începe să cuprindă şi "ovaţii prelungi", însoţite de 
isterie colectivă: "Ura, trăiască măreţul/dragul/marele Stalin, 
ura!" 


Măsura  enormităţii cultului o dă poezioara lingăului 
A.Tolstoi: "Eşti soarele cald al popoarelor/Soarele de neasfinţit al 
contemporaneităţii/Şi mai mult decât soarele, căci soarele nu are 
înţelepciune"...Apare şi volumul Stalin în cântecele popoarelor 

din URSS, în care oamenii muncii primesc soarele de la Stalin, 
"fiul lui Lenin"!? 


Când căsuţei natale din Gori i s-a adăugat un pavilion de 
marmură, Stalin ricanează seminarist-ironic La fel s-a procedat şi 
cu ieslea Mântuitorului!?" 


Congresul Kominternului, Moscova, iulie 1935, în vechiul 
Palat al Nobilimii, ce aduce aminte de Război şi pace. Clădirea e 
înconjurată de roboţi NKVD, cu baionete sclipitoare...Crema 
comunistă mondială aşteaptă într-o tăcere respectuoasă, dar 
deodată ţâşnesc în picioare şi urlă isteric : Stalin urca pe podium 
călcând apăsat, urmat de Molotov şi alţi câţiva. La loc de onoare 
poate fi admirat Dimitrov, "leul bulgar" abia scăpat din ghearele 
naziştilor, iar pe aproape şefi marcanţi, unul francez şi unul 
chinez. Exact între cei 2 se aşează Stalin. Tătucul arată 
triumfător, cumva dramatic, îşi aprinde pipa şi contemplă 
adunarea: regia funcţionează bine, când răsună voci gâtuite cu 
alde trăiască liderul lumii proletare, soarele roşu din inima 
comuniştilor ş.a., când ţâşnesc imnuri în onoarea "blândului" 
Stalin, alde Rotfront/Avanti populi/La jeune garde. Ideea unor 
cuvântători ar fi aceea că fascismul se apără de furia popoarelor 
cu un zid omenesc şi comuniştii trebuie să-l penetreze prin 
viclenia "calului troian”. 


În 1936, chipurile prin grija lui Stalin întreg poporul discută 
luni de zile proiectul de Constituţie sovietică, plăsmuit de o 
comisie constituţională condusă tot de tovarăşul Stalin. De altfel, 
ilustrul tovarăş a îndeplinit şi sarcina de a continua teoria lui 
Lenin cu privire la Stat. La sfârşitul anului, Stalin asistă la 
Congresul Sovietelor şi triumful său frizează demenţa: în sala din 
Kremlin e o gălăgie de coşmar, se aplaudă, se strigă slogane, se 
cântă Internaționala, iar Stalin nu poate lua cuvântul, deşi arată 
impacient ceasul! Destui delegaţi sunt pur şi simplu fermecaţi şi 
tac meduzaţi de iubire, fericiţi că-l văd pe luminosul Tătuc...Sunt 
imbecili? Atunci,de ce simte la fel şi un Boris Pasternak în sală şi 
apoi?! 

E lăudată ditirambic modestia lui Stalin (!?), simplitatea sa 
faţă de oameni, înţelegerea şi dăruirea faţă de oameni, dragostea 
sa faţă de popor. I se recunoaşte ca merit desăvârşit 
"neînduplecarea față de duşman”. Nucleul dur bolşevic 
supravieţuitor al Terorii insistă pe exemplaritatea vieţii lui Stalin, 
una dedicată ca finalitate preocupării spre binele obştesc, 
întâmplător cea mai frumoasă viaţă posibilă pe pământ. 


Se fabrică şi legende populare ruse: "Noi îl urmăm pe Stalin 
ca şi pe Lenin, vorbim cu Stalin ca şi cu Lenin, el ne ştie toate 
gândurile şi toată viaţa se îngrijeşte de noi”. 


Chemat la Stalin, cutare economist de vază al regimului 
merge ca prin ceaţă, la Kremlin răspunde mecanic-privind în 
ochii 'Tătucului, ştie lecţia-şi aude de la Stalin: "Mulţumesc, 
tovarăşe!", cu o strângere de mână. Omuleţul îşi piteşte mâna în 
veston, aleargă astfel acasă şi mângâie cu mâna sacralizată 
scăfârlia băieţelului său! 


Una e să-l omagiezi pe Stăpân în diferite texte şi alta e să 
scrii despre Stăpân anume, de exemplu biografia de tinereţe, ştiu 
scriitorii de ce (mai cu seamă cei cu experiența Caucazului...) şi 
acestei înțelepciuni îi dă glas P.A.Pavlenko: nu-i bine să descrii 
soarele până nu apune! Iată-l în ultimii ani de viaţă, la o recepţie 
în onoarea lui Mao, la restaurant "Metropol": control riguros la 
intrare (ca la Kremlin), lume multă şi gălăgioasă, pe neaşteptate 
se face linişte, căci a apărut zeul. Stalin arată altfel decât în 
portrete, e bătrân cu faţa brăzdată, frunte joasă...El studiază sala 
cu curiozitate în privirea ascuţită a ochilor vii. Pe fondul 
ovaţiilor, Stăpânul e condus într-o sală intimă pentru întâlnirea cu 
chinezii şi toată scena a fost scurtă. 


În cutare muzeu al unui orăşel se află ca exponate 
semnificative Piese din laboratorul Demonului lui Lermontov şi 
un mare portret al lui Stalin! Nu e nici măcar o ironie rusească 
subtilă, ci doar un melanj grotesc. Dar pot fi ironice reflecţiile 
trezite de atmosferă vreunui turist mai subțire: "O aripă nebunul 
Demon/Demult depus-a în muzeu./.../Predată-i cota de secară/ŞI- 
n parcul "Lermontov" străvechi/Dansează tinerii perechi/ .../E-n 

vremi fatale-împuşcătură,/.../E neagră noaptea ca nicicând/Se 
bea, se cântă şi se-njură"...Are dreptate Gide: ori e Stalin un 
ticăloşit, ori a suferit condiţia umană sovietică o devastare!(...) 


e posibilă împotrivirea la cult? 


Demult, avertizase-între alţii-poetul A. Blok, asupra unui 
specific tiranic rus: "Cine-i el, îmblânzitorul poporului, negricios 
şi rău şi feroce?" 


Împotrivirea poate fi inocentă: Gide, oaspete de elecţiune, 
ţine să îndeplinească un gest curtenitor: aflat în Gori, opreşte 
automobilul în faţa Poştei, spre a trimite o telegramă amabilă lui 
Stalin. Translatorul rus, ca şi funcţionarul obiectează la textul 
gidian: nu se poate spune simplu "Vă" când e vorba de Stalin, 
trebuie adăugat ceva în genul: "dv., şef al muncitorilor”, sau 
"stăpân al popoarelor”. Cum oricum, traducerea ar fi pentru el 
incontrolabilă, Gide acceptă în silă... 


În culmile cultului, circulă în Rusia o glumă amară, foarte 
populară : Stalin e un mare (alchimist, el poate transforma într- 
un material maleabil orice renumit om de stat şi din orice 
material maleabil poate produce un om de stat renumit! 


Soţul izbuteşte să se întoarcă din Gulag, în urma unei 
intervenţii reuşite la Stalin. Dar mulţi n-au acest noroc, ba o mai 
păţeşte şi familia.Dă omul să pomenească în intimitate cât de 
departe pot zbura gândurile în subiect, dar se opreşte delicat când 
întâlneşte privirea rătăcită a soţiei sale, altfel o fiinţă feerică... 


Mai cu seamă în isteria generală a mediului specific e 
primejdios să te împotriveşti cultului. La o oarecare adunare de 
partid din regiunea Moscova, se parcurge obişnuita etapă a 
şedinţei în care "aplauzele furtunoase se transformă în ovaţii”, 
numai că au obosit şi adoratorii după câteva minute în şir, când 
se instalează senzaţia de stupiditate...Dar cine se va opri primul, 
în nebunia generală? Cei din prezidiu schimbă priviri, dar şi 
complicitatea e riscantă! În fine, după peste 10 minute de isterie, 
îşi ia răspunderea să stopeze un manager al industriei festive, 
altfel un bolşevic de fier după tipic. Dar ce nevoie are "Partidul" 

de acest breaz cu ifose independente?! În aceeaşi noapte, 
individul este umflat, chipurile pentru alte motive, dar la finalul 
anchetei NKVD-istul îi observă maliţios: "Şi să nu te mai opreşti 
primul din aplauze!" 


Puterea lui Stalin reprezintă forma contemporană de cezarism 
şi monarhie abia mascată, avertizează din bunkerul său Trotsky. 
(...) Cu cât succes? 


portretul lui Stalin 


În imaginaţia poporului rus, cel puţin în a lui, Stalin s-a 
întipărit ca un făuritor de stat, asemeni unor Alexandr Nevski, 
Ivan cel Groaznic, Petru cel Mare. La aceasta au contribuit 
creatori ca Eisenstein (şi Prokofiev), sau A.Tolstoi. Astfel că 
apare normal pentru supuşii săi că Stăpânul e atât de prudent (sau 
demenţial?!) cu propria viaţă: când Stalin apare la Mausoleu, el e 
păzit de unităţi militare de elită şi de masa de soldaţi de gardă 
NKVD, dar poartă pe dedesubt şi o masivă vestă antiglonţ 
(comandă specială din Germania). Pe traseul de 35 km dintre 
Kremlin şi vila de la Kunţevo, 3 sferturi dintre locuitori sunt 
evacuaţi, pentru ca Organele să păzească în 3 schimburi, fiecare a 
1200 oameni. Chiar şi în incinta Kremlinului, NKVD-iştii 
izgonesc pe oricine-indiferent de grad şi rang-din calea 
Stăpânului. Pentru voiaje de concediu ş.a., stau pregătite pentru 
Stalin un tren blindat şi un vapor pe Volga, Stăpânul anunțând în 
ultima clipă ce preferă. În faţa şi în urma trenului blindat 
personal, circulă 2 trenuri cu pază, iar trenul lui Stalin e pregătit 
pentru un asediu de 2 săptămâni şi e echipat cu sisteme de alarmă 
sofisticate. 


Lui Stalin îi place să transforme în megafon câte un literat- 
yesmen, repezindu-l malițios: dumneata ştii să rezolvi toate 
conflictele? Eu, nu! Se vrea o atitudine smerită în faţa infinitei 
complexităţi omeneşti. Ce naivi erau vechii tovarăşi de luptă ai 
lui Lenin, din ce în ce mai împuţinaţi: Stalin ar suferi de 
"dedublarea patologică a personalităţii”!? 

Encomiastica are grijă să strecoare în elogiu şi un 
avertisment: tovarăşul Stalin nu suportă agitația deşartă, e 
intransigent faţă de frazeologie şi flecăreală, faţă de bocitori şi 
panicarzi. Zvonul public va întări legenda... Totodată, Stalin este 
înţelept lipsit de pripeli, dar şi iscusit în hotărâri bruşte! Marele 
om se pricepe la toate: teorie marxist-leninistă, manuale pentru 
copii, politică externă, administrarea Moscovei, asanarea 
mlaştinilor Colhidei, literatură, artă militară... 


Stalin ştie, când vrea, să strângă mâna scurt, puternic şi 
amabil, 


fără cuvinte sau gesturi de prisos...Pare o maşinărie nu foarte 
sofisticată, dar perfect de bine coordonată şi inteligentă. Pune 
întrebări clare, concise şi directe, pur şi simplu nu te lasă să dai 
drumul la fleacuri, iar propriile răspunsuri îi sunt atât de prompte 
şi lipsite de echivoc, încât s-ar zice că sunt pregătite de amar de 
ani! Dacă ţine să atenueze bruscheţea vreunui răspuns, Stalin 
procedează la un surâs scurt şi reţinut, surâs eventual rece şi 
sever, dar amical, câteodată cald. Râde destul de des, dar este un 
râs retezat,un pic sarcastic. Are un umor caustic şi percutant. Şi 
nici nu-i pasă că e crezut soţul unei evreice (sora lui Kaganivici), 
ba poate se şi amuză că e considerat veche cunoştinţă cu 
Mussolini... 


Chiar şi oaspeţii străini ai Kremlinului sunt impresionați de 
tenta practică a lui Stalin, de abilităţile lui organizatorice şi de 
calităţile de lider al naţiunii. Categoric, despotul ştie cum să 
seducă străinii prin agreabila sa lipsă de fasoane...Ruşii lucizi din 
ierarhie ştiu că Stăpânul este un ţăran deosebit de înzestrat în 
şiretenie şi viclenie, un nou Principe perfect făţarnic în jocurile 
sale, doar scopul scuză mijloacele. Cine-i naiv să creadă în 
cuvântul său, să fie sănătos! 


Stalin are o suspectă voce mieroasă. E tare plictisit că e 
singurul om din stat care vede în jocuri ceva mai departe decât 
întâia mutare! Şi mai are un nărav: tare îi place să-şi împingă 
colaboratorii spre asumare de răspunderi, începe prin a-i presa să 
exprime aprecieri şi opinii, care fireşte că li se vor întoarce 

împotrivă la caz de catastrofă. Are şi un soi de exprimare a 
triumfului: mimează indiferența, numai în ochii gălbui de felină 
se pot zări sclipiri maliţioase, adresate în cugetul său scepticilor 
sau imbecililor. Milovan Djilas nu va fi singurul să observe 
neplăcuta senzaţie de încordare ce apare în orice conversaţie cu 
Stalin, ceva totuşi foarte firesc pentru seminaristul care 
frecventase cândva ocultismul... 


Ce să facă Stalin şi Sistemul cu scriitorii semnificativi? Sigur 
că Stăpânul se amestecă adesea în opera lor, în stabilirea scării 
valorice... Ruşii dedicați scrisului cunosc relaţiile ucigaşe cu 
Puterea de pe vremea lui Puşkin, continuate de Maiakovski, 
Bulgakov, Zoşcenko...Anna Ahmatova supravieţuieşte cristalin 
unei tracasări de decenii, Babel şi Mandelştam, o vreme 
acceptaţi, sfârşesc în Gulag; Oleşa o face pe bufonul şi pe stâlpul 
de cafenea; Ilya Ehrenburg se încadrează în Sistem, jucând 
confortabil cartea lui Toma Necredinciosul. Greu să ignori opinia 
lui Mihail Bulgakov că Alexei Tolstoi e făţarnic, "un bufon 
josnic şi necinstit”. Suavul Boris Pasternak se salvează, cu toată 
ingenuitatea sa politică, el poartă în cuget un "panegiric" 
provocator pentru Stalin şi-l va aşterne de îndată pe hârtie, la 
îndemnul lui Buharin: Artistul, în care creatorul de artă îndărătnic 
nu se situează mai prejos de omul politic...Nici măcar acest gest 
nu i-a fost fatal. 


Pasternak refuză cu regularitate şi obstinaţie să-şi ofere 
semnătura pe mesajele colective de binecuvântare a execuțiilor 
Terorii. Ba chiar continuă un fel de exerciţii spirituale ruse 
(inflenţă populară "iurodstvo"?) pe tema vieţii şi morţii, a 
valorilor eterne aflate acum "sub laţul vremilor”. Corespondează 
cu inşi aflaţi la indexul Puterii, în frunte cu Buharin. În fond e 
îndeajuns de periculasă traiectoria Poetului, prin chiar succesul 
său din anii '30, ca şi prin ciudata afecţiune pe care i-o poartă 
Stalin, care-i dă uneori telefoane grijulii disdedimineaţă! Nu se 
ating Organele de el, dar Pasternak ştie că are dosar. De altfel, 
încă din 1923, OGPU supraveghează strâns şi pe scriitori, un 
turnător raportând că la cutare serată Mihail Bulgakov a citit 
Inimă de câine. 

Şi cu restul artiştilor, Stalin se poartă nuanţat. Puțin înainte de 
război, iată-i pe Stalin şi Dovjenko plimbându-se pe strada Arbat 
din Moscova, golită de trecători, doar cu maşinile gărzii la capete 
şi agenţi NKVD. Marele regizor de cinema îşi expune gândurile 
şi ideile, fără oprire, iar Stalin ascultă şi ascultă...Măcar câţiva 
contemporani vor remarca-în componenţa vicleniei sale-latura de 
"artist", de histrion a lui Stalin. 


Regimul de muncă fixat de Stalin în instituţii (de fapt 
propriul program al Stăpânului...), mai cu seamă în anii 
războiului, este 10-11 dimineaţa până la 3-4 din noapte. Nu toată 
lumea suportă acest stress, nici măcar şefii militari... La un 
moment dat, unii ajung grav surmenaţi nervos, sau cardiaci, fără 
să se mai retragă la limita de vârstă. 


Îi parvin documente cu prea multe semnături, deloc nu-i 
place Stăpânului procedeul, de parcă şefii mari se îndoiesc de 
propria judecată, sau respectivii au teamă de răspundere! Celor 
vinovaţi de punere la vot-ca la colhoz, mârâie Stalin-le asigură 
admonestarea cu creionul albastru pe lista de decoraţii...La 
Cartierul General şi în Comitet..., Stalin permite discuţii 
echilibrate şi nu prezintă nicicând goluri de memorie la persoane, 
sau chestiuni. Cere să se adreseze toată lumea doar cu 
"tov.Stalin”. 


Mai ales cu militarii, Stalin e mereu la pândă. Un stat- 
majorist e disperat de pierderea a 2 hărți importante, le-a uitat la 
comandantul suprem şi îndrăzneşte să pretindă restituirea. Mai 
întâi, Stalin mimează mirarea, minte, dar în faţa fermităţii 
ofițerului, îi restituie documentele, cu completarea 
înfiorătoare:"E bine că ai spus adevărul!" 


Iată o imagine encomiastică a lui Stalin, cu mare circulaţie: 
îşi asumă (oh, numai din datorie...) toate responsabilităţile, el 
este simultan Putere executivă, şef al departamentelor de Război 
şi Externe, mareşal şi generalisim. A transferat spre Est sute de 
uzine şi în genere stăpâneşte toată logistica...Munceşte 18 ore pe 
zi şi abia la 6 de dimineaţă se întinde pe canapea. Ştie tot, vrea 
tot, poate tot. I se întâmplă adesea lui Stalin să fie blând, delicat 

şi aparent sincer cu câte un oaspete de cabinet, să-l conducă până 
la uşă şi apoi să exclame: "Vai, ce canalie!" 


Uneori, Stăpânul oferă mese la vila sa de la Kunţevo, sau la 
vila de odihnă din Sud unde primeşte rapoarte şi oricâte persoane 
vin, se servesc cu toţii singuri. Stalin nu suferă "conservele", ca 
atare lipsesc de la masă salamurile, şunca şi orice gustări, în 
schimb sare, condimente, mirodenii, legume, ciuperci...Stăpânul, 
aflat în fruntea mesei, cu nelipsita carafă cu apă în dreapta, dă 
tonul: ei,să vedem ce e aici, ciorbă de peşte, supă, ciorbă de varză 
şi fiecare se serveşte după gust. Apoi alte varietăţi de felul doi şi 
ceai preparat în atmosferă foarte rusească. Dor de căldură şi 
intimitate intimitate? Domneşte oarecare stinghereală, discuţiile 
sunt monotone, se abordează subiecte curente de lucru, vorbeşte 
îndeosebi Stalin şi ceilalți răspund la întrebările Stăpânului. 
Rareori discuţiile sunt mai agreabile, cu subiecte mai deosebite. 
Se consumă băutură cu măsură, vinuri seci, coniac, vodcă şi câte 
unui oaspe mai drag, Stalin îi dă un pahar mai mare, acela nu 
crâcneşte, ciocneşte cu Stăpânul şi dă paharul pe gât. Atmosfera 
se mai destinde când Stalin se ridică de la masă, îşi aprinde pipa 
şi se plimbă discutând cu unul, cu altul...Câte un Voroşilov pare 
un adevărat seismograf al umorilor Stăpânului! Ce bine-i când 
acesta pune patefonul în funcţie şi alege personal discurile, la 
urmă e lăsată muzica militară marţială, odată cu venirea 
războiului. 


Când are societate occidentală prezentă, Stalin e chiar delicat 
(din calcul, fireşte), de pildă când agentul secret din spatele său îl 
atenționează că un străin stă în uşă, Stăpânul se ridică personal şi- 
l aduce la masă, cerându-i scuze că nu-l invitase oficial. Dar îi şi 
place să-şi epateze oaspeţii străini, arătându-se terorist cu supuşii 
sovietici, de pildă ameninţându-l pe interpret cu Siberia, apoi 
forțându-l să bea şampanie de Caucaz! Interpret care trebuie să-l 
întrebe pe De Gaulle când o să-l împuşte pe Thorez!? Stalin ştie 
să patroneze un banchet în stil rusesc cu oaspeţi pe care ţine să-i 
câştige viclean: curge votca în valuri,dar şi vinul sec, sau 
şampania rusească ...De atâtea toasturi, e o beţie generală, 
desigur dirijată politic! Stalin nu se desparte, la astfel de ocazii, 
de propria sticlă de votcă din care omul său îi toarnă. E chiar 

votcă, nu apă, Stalin se deplasează personal să servească din ea 
pe tânăra odraslă Roosevelt. 


După moartea lui Stalin, Hruşciov a avut interese personale şi 
de Sistem să vanteze un portret deformat, caricatural al 
Stăpânului. Stalin ar fi fost sanguinar cinic, de acord, dar de 
unde până unde beţivan ratat şi incompetent?! Nici zvonul de 
prin 1927 că Stalin ar fi fost taxat "paranoic" de cutare savant 
medic, nu rezistă. Într-un târziu, soborul psihiatrilor sovietici va 
admite, printr-o voce de autoritate, că nu putea fi vorba de 
"paranoie" la Stalin: ce idei neadecvate ar fi sâcâit neadecvat 
conştiinţa respectivului?! O, nu, Stalin e doar foarte crud şi fără 
niciun sentiment de compasiune, el e un pragmatic. Şi cum s-ar fi 
descurcat preţiosul Sistem fără Stalin, căci zvonul din 1927 
recomanda retragerea din serviciu a "bolnavului"... 


N-ar strica să ascultăm şi altă voce a ştiinţei,în speţă 
grafologia occidentală: Stalin posedă o inteligență superioară, are 
un duh dintr-o bucată, acţionează şi cugetă într-o determinare 
imediată, e adevărat că uneori suferă de controlul doar parţial al 
cuvintelor şi gândurilor sale, el e cam instinctiv şi nimeni nu 
poate avea încredere în el, nesimţindu-se în siguranţă...Stalin 
posedă cruzime, reacţii imprevizibile şi oferă o prietenie 
calculată. E un şef talentat, cu deplină încredere în sine şi nu 
înapoi de la nimic. Are un spirit limpede şi logic, duce la capăt 
ceea ce întreprinde, în ciuda obstacolelor şi tocmai de aceea nu e 
înţelept să-i stea nimeni în cale. 


Oricum, pentru câte o conştiinţă individuală europeană de 
stânga, care scrie la gazetă în anii '30-40, Stalin rămâne un 
"măcelar"! Dar avea în felul său dreptul de a spune singur (în 
cuvântarea către popor din 3 iulie 1941), că-la baza Sistemului 
sovietic-se află partidul lui Lenin şi Stalin! 


Şi ce umor ciudat lansează țărănimea şi proletariatul italian, 
spre sfârşitul erei lui Mussolinimcând  şantajează 
establishementul cu ameninţarea voioasă cu sosirea eliberatoare a 
lui "Baffone" (Marele MUstăcios) în Italia.(...) 

Capitolul XXIII: Fiinţa sovietică în război 


Zekii Gulagului, destui părtaşi la suferințe şi resturile de 
conştiinţă rusă au apucat să înţeleagă că judecata călăului e una 
singură: el nu se uită la victimă ca la un om, chiar încetează el 
însuşi să mai fie om, omoară omul din el devenindu-şi propriul 
călău. Dar cel năpăstuit rămâne om, orişice ar fi. 


Om şi câine-lup, nu se pot confunda, aşa se poate gândi 
rostul vieţii în deplină intimitate, asta dacă rezişti fanfaronadei 
gălăgioase şi ifoselor politico-militare ale unor Molotov şi 
Voroşilov! 


Atacă Germania lui Hitler? Ce ar mai putea ea să-i producă, 
ca rău nou, unei ţări chinuite? Chinuită, dar ţâfnoasă prin 
reprezentanţii ei: în 1934, Stalin afirma că patria luminii nu 
ameninţă pe nimeni, dar eventualii agresori sunt avertizaţi să nu- 
şi vâre "râtul lor de porc în grădina sovietică”. Asta dincolo de 
propaganda patetică, durabilă a regimului în subiectul agresiune 
nazistă şi a urmărilor ei de tot soiul. 


Încă din 1937, demnitarii nazişti nu-şi mai ascundeau către 
factorii de opinie occidentali revendicările de "Lebensraum" în 
Răsărit, între altele fiind indispensabile marelui Reich german 
Bielorusia şi Ucraina! Apoi, scopul acordului de la Munchen era 
acela de a scoate Rusia din Europa...Pe fondul nehotărârii anglo- 
franceze de a face front comun cu Rusia în subiectul "Polonia", 
Stalin reflectează că Hitler va fi un duşman mai puţin de temut 
după 1 an de păruială cu puterile Europei occidentale! 
(Rezolvarea prea rapidă a războiului din Apus îl va indispune pe 
Stalin, care va da semnal de rezistență Angliei, semnalându-i în 
secret că ea, Rusia, nu doreşte o Germanie prea puternică) 
Totuşi,situaţia amenințătoare de la frontiera germano-poloneză 
trezeşte îngrijorarea Moscovei... 

Pentru yesmenii Sistemului, "pactul" e evident o necesitate şi 
vinovaţii se desemnează-pentru dumnealor-de la sine: francezii, 
englezii şi regimul polonez al coloneilor lui Beck!? De fapt, câte 
o "cârtiță" sovietică de anvergură precum agentul Maclean de la 
Foreign Office transmite la Moscova informaţii despre dorinţa 
englezilor şi francezilor de a-l îmbuna pe Hitler, aşa că Stalin îşi 
conturează o motivaţie a Pactului. 


Pactul bolşevico-nazist. Până şi un toboşar abil ca Brecht dă 
din colţ în colţ... Comuniştii germani au de trăit dileme cumplite, 
prea tari chiar şi pentru capetele lor dure. Alde W. Pieck şi W. 
Ulbricht hotărâseră la Conferinţa de la Berna, la începutul lui 
1939, că vechile idei de front antifascist (luptător pentru 
"libertate, pace şi pâine") rămân valabile şi grupurile ilegale de 
acţiune, constituite într-o largă Rezistență, îşi continuă activitatea 
şi după semnarea Pactului. 


Par ei diferiți Hitler şi Stalin, dar alianţa lor apare oricum 
germanului cumsecade, neutru, cam  dezgustătoare şi 
dezonorantă, până şi câte un cocoşel comunistoid nu are ce 
articula, decât "Ce-aţi vrea, să-l bată Stalin pe Hitler în locul 
vostru?! "Şi măcar de s-ar şti culisele: cât de smerit răspunde 
Molotov la comunicarea agresiunilor naziste ("Noi dorim 
Germaniei victorie deplină în acţiunile ei de apărare"), cât e 
presată Ungaria să insiste în acţiunea ei revizionistă față de 
România (zicea un diplomat ungur excedat: noi le cerem ruşilor 
bumbac, iar ei ne recomandă Transilvania!?), cât de iritat e Stalin 
că se rezolvă fără el vreo chestiune în Europa, fie şi a României. 


Yesmenii sovietici şi de aiurea sânt bântuiţi de 
machiavelism, în fond e o stare universală firească în aceea că 
imoralitatea politică a devenit normalitate!Aşadar, după mici 
amuşinări reciproce, Hitler adresează un mesaj lui Stalin în 21 
august 1939 şi Stalin întoarce cam repede gestul...După înalte 
întrevederi la Moscova, von Ribbentrop va mărturisi cumplit că 
s-a simţit cu bolşevicii ca-ntre vechi camarazi de partid (alten 
Parteigenossen). S-ar zice că aveau intuiţie naţional-bolşevicii 
germani ai lui Niekisch când credeau fesabilă şi benefică o 
alianţă a dreptei naţionaliste germane cu prospeţimea forțoasă a 

regimului lui Lenin şi Stalin, în sâc contra limfaticei democraţii 
occidentale! 


Fireşte că ambii rechini siniştri se supraveghează 
îndeaproape. URSS îşi întăreşte vertiginos capacitatea militară, 
dar vrea Hitler cu adevărat să se informeze? Câte un diplomat 
german de la Moscova este dezavuat urât de Fuhrer, pentru că a 
raportat prea corect progresul sovietic în industria de tancuri! 
Agenţii de informaţii sovietici care acţionează în Germania sunt 
retraşi, sau primesc ukaz de inactivitate, în aşteptarea altor 
instrucţiuni... 


După ce au sfâşiat împreună Polonia, vajnicele "santinele" 
ale continentului terorizat se întâlnesc prieteneşte în "mârşava" 
ţară martirizată, media sovietică exultă povestind isprăvile 
bravilor soldaţi germani în luptă cu plutocraţia anglo-franceză, 
Pravda umple paginile cu discursurile integrale ale lui Hitler ş.c.]. 


Cum acceptă comuniştii străini pasul sovietic? Trebuie să 
condamne războiul "imperialist" dus de Franţa şi Anglia, să 
accepte entuziast distrugerea propriilor ţări (cazul Cehoslovaciei 
etc.), să nu cumva să se înroleze voluntari în tabăra Aliaților şi să 
accepte exilul hotărât de Partid, fie la Moscova, fie în Occident! 
De tot dramatică se arată în vremea "pactului" situaţia franceză, 
unde partidul comunist e perfect derutat după august 1939, dacă 
să sprijine sau nu efortul Rezistenței naţionale. În aceste devotate 
suflete dure se va fi ivit senzaţia răscolitoare pe care ar fi avut-o 
primii creştin dacă li s-ar fi probat că Resurecţia e aberantă...Câtă 
vreme Berlinul se opunea Moscovei, comuniştii francezi se raliau 
ostentativ cauzei naționale...După semnarea pactului,ei îngheaţă 
iarăşi sentimentul patriotic în raza lor de influenţă şi blamează 
viguros "războiul capitalist” al ţării lor,pomenind timid de 
imperialismul german şi cu energie de imperialismul englez!? Şi 
totuşi,treptat, aceşti comunişti francezi-după ce, obiectiv, au 
acţionat contra patriei lor în război  1939-1940-devin 
"naționaliști", difuzează manifeste în care adversarul confuz este 
regimul de la Vichy,dar şi imperialismul englez, dar şi 
imperialismul german! Dar,în genere, comuniştii francezi încă 
visează la o înţelegere cu camarazii lor germani şi la o 

"internaţională socialistă" care să lege Parisul de Moscova, 
trecând prin Berlin!? 


Şi totuşi se întâmplă acte oribile de conivenţă...La sugestia 
lui Stalin, experţii de la NKVD şi cei de la SS/SD iau contact, 
Beria punând la punct în vreo 6 luni un proiect de fructuoase 
acţiuni comune. Vreo 500 de comunişti germani şi austrieci, 
exoflisiți după 1937, sunt aduşi din Siberia la Moscova şi 
concentrați la puşcăria Butîrki, musai câte 70-100 într-o celulă. 
Noaptea se aud din Turnul Pugaciov zgomotele înfundate ale 
plutoanelor de execuţie...lar ziua, bieţii tovarăşi germani şi 
austrieci sunt convocați, unul câte unul şi birocraţii NKVD le 
anunță noua sentinţă: statul stalinist al visurilor dumnealor îi 
expulzează spre o destinţie necunoscută! 


În ianuarie 1940, exoflisiţii sunt săltaţi într-un tren special şi 
expediaţi spre Minsk, de fapt oprirea se face la Brest-Litovsk...Ce 
să fie, ce să fie? Aici,acum era linia de demarcaţie între cei doi 
mari prieteni- rechini ce-şi împărţiseră Polonia. Îşi va aminti 
comunista Buber-Neumann (una din convoiul de exoflisiţi) cum 
un ofiţer din garda NKVD conduce până la un pod de cale ferată 
comuniştii, le strigă numele şi-i expediază unul câte unul. La 
celălalt capăt al podului aşteaptă să-şi ia prada în primire o gardă 
SS! Fireşte că NKVD-istul şi SS-istul se salută, rânjind cordial de 
cacialmaua ideologică de proporţii istorice...Nu decurge chiar 
totul uşor, unii comunişti îl imploră pe ofițerul NKVD să nu-i 
arunce în ghearele naziștilor. De parcă un lagăr ar fi mai dulce 
decât altul. Patetism zadarnic ....Genossin Buber-Neumann nu 
săvârşeşte gesturi în van, ea păşeşte cu fruntea sus spre lagărul 
nazist de femei Ravensbruck. 


Prin prieteneşti oficii germano-sovietice, mai sunt oferiţi la 
schimb alţi comunişti, precum Ana Pauker şi Matyas Rakosi, dar 
aceştia sunt tovarăşi norocoşi, căci schimbul e invers ("deportaţi 
în URSS"), moneda de schimb e legendară, iar patria visurilor lor 
îi adoptă drept cetăţeni sovietici! 


Rumegând gânduri tulburi, Boris Pasternak va scrie-cenzura 
va tăia această reflecţie dubiosă, naivă, provocatoare-că 

Germania a tot diminuat politic şi în demnitate naţională pe 
vremea nazismului, renumita ţară mărginindu-se a fi un 
comentariu asupra Rusiei revoluţionare, o oglindă deformată prin 
care marele tărâm răsăritean să strălucească prin ură şi 
netrebnicie. Iar în iunie 1941, Goebbels rezumă starea de spirit a 
protipendadei naziste: colaborarea cu Rusia bolşevică a constituit 
o pată pe onoarea germană, iar ogoarele mănoase ale Ucrainei fac 
cu ochiul Cuceritorului Europei. lar când, în fine, va începe 
tranşarea sângeroasă pentru ocuparea unicului loc european de 
Cuceritor, Goebbels e mai franc: dacă o bandă de criminali înhaţă 
puterea, ea va folosi în continuare tot mijloace criminale în 
politică, aşa că trebuie procedat energic la descotorosirea de 
bolşevism! (1) Mă rog, chestia cu "banda de criminali" e cu dus- 
întors. 


Cine spunea că talentatul artist german de stânga Georg 
Grosz e fumist în politică? Omul prezice încă din 1933,într-o 
convorbire cu Thomas Mann că regimul nazist e durabil şi-n 
câţiva ani Hitler se va ataşa de Stalin pe baza similarităţii de 
viziune sclavagistă şi teroristă asupra Istoriei! 


Fapt este că ambele regimuri totalitare şi-au găsit destule 
afinități... La urma urmelor, atât naziştii cât şi bolşevicii 
duşmănesc amarnic democraţia burgheză şi plutocraţia. Hitler şi 
Stalin îşi oferă reciproc mână liberă spre a declanşa, fiecare în 
parte, conflagrații mai mult sau mai puţin "regionale". 


Experții sovietici în represalii aveau experiența 
"dezchiaburirii" şi a Terorii, ştiau cum să strivească familii 
întregi şi astfel au procedat şi în Polonia ("Ucraina 
vestică+Bielorusia vestică") cu multele categorii suspecte. 


Nu-i exclus ca unii oameni simpli, țărani exploataţi de "pani", 
să simtă o oarecare bucurie a "eliberării" din 1939! Dar 
propaganda sovietică tace mâlc asupra operei SS-iste de 
exterminare din Polonia, camuflată cinic sub sloganul "comasării 
cadastrale pe plan politic”...Mai mult, Gestapoul şi NKVD-ul fac 
schimb prietenesc de informaţii în vederea gâtuirii Rezistenței 
poloneze, NKVD-ul ştiind destule despre partizani. 

La intrarea URSS-ului în război, în iunie 1941, prizonierii 
polonezi rămaşi în viaţă sunt aliniaţi milităreşte, spre a-l asculta 
pe un ofiţer de -al lor ce le va cere înrolarea în armia poloneză de 
eliberare: ofițerul polonez înaintează încet, în cârje, suferise 
cumplite torturi din partea torţionarilor sovietici...Reapar sutele 
de mii de prizonieri înhăţaţi de NKVD în 1939 şi în continuare, 
vieţuitori ai Gulagului în Siberia, sau Asia Centrală. Oamenii 
elitelor poloneze. 


Cu toată ura acumulată în sufletele poloneze, liderul din exil, 
generalul Sikorski a restabilit relaţiile diplomatice cu URSS. 
Acest om de mare caracter s-a zbătut ca "pactul" să fie anulat 
pentru ţara sa şi polonezii rămaşi în viaţă în Gulag să primească 
statut de luptători. (2) 


Îndată după "pact" şi agresiunea asupra Poloniei, Stalin 
covoacă la Kremlin pe şeful regiunii militare Leningrad şi pe 
şeful comunist finlandez: chipurile, Finlanda nutreşte intenţii 
agresive antisovietice, sau poate fi folosită drept cap de pod din 
partea germană, sau anglo-franceză. 


Să fie luate măsuri de...apărare şi contralovitură! Cine s-o creadă?! 


De fapt, comunistul finlandez Kuusinen trebuie să 
pecetluiască soarta ţării sale printr-un guvern de marionete. 
Urmează, fireşte, nişte cereri sovietice absurde şi tratative inutile, 
apoi o presupusă lovitură finlandeză la frontieră (ce înseamnă 
pentru Stalin sacrificarea câtorva soldaţi?) şi inevitabila 
"contralovitură" sovietică...Planul dement al lui Stalin era să 
mute întreaga populaţie a Finlandei!? Iar războiul să dureze doar 
12 zile. Dar,surprinzător, finlandezii luptă excepţional şi produc 
agresorului sovietic 200000 de morţi şi 300000 mutilaţi, plus 
mulţi dispăruţi. Au fost şi deosebiri notabile între trupele 
sovietice: în istmul Kareliei soieticii au trecut printr-o etapă de 
câteva săptămâni de debandadă, apoi situaţia s-a îmbunătăţit „deşi 
cu multe pierderi; pe când în Nord, în Karelia Armata Roşie s-a 
comportat fără glorie, cu pierderi cumplite şi inutile. Înalta 
ofițerime sovietică se spurcă reciproc pentru incompetenţă, 
rezistând fiecare meschin şi personal șocului... 

Voroșilov este debarcat din înalta funcţie militară, iar noul narkom 
la Armată, mareşalul Timoşenko, va recunoaşte către ataşatul 
militar al Finlandei că ruşii au avut mult de învăţat din acest 
război greu! Măcar gândindu-se că le-au trebuit 3 luni de lupte 
pentru a depăşi centurile de apărare ale Liniei Mannerheim şi a 
ajunge la Viborg, să zicem. 


De ce rânjeşte Fuhrerul? Lui Stalin nu-i arde de rânjit, mai 
cu seamă că-pe fondul victoriilor sovietice incerte-credincioasa 
"cârtiţă" Maclean informează despre intenţia franco-britanică de 
a interveni urgent în Finlanda. Rămâne în ştabul Armatei Roşii 
spaima de o confruntare cu germanii. (3) 


Cutare cărturar german vine la Riga să-şi viziteze soţia, dar 
năvăleşte Armata Roşie şi omul dispare în Gulag. Pe cine 
interesează între călăii NKVD că acest deportat este autorul unor 
cărți remarcabile, în care apare-ca triptic unicat al veacului XIX- 
Napoleon/Dostoievski/Nietzsche- făptuitorul, între tâlharul bun şi 
tâlharul rău! 


Deja după aventura poloneză, Stalin îndeplineşte un vechi vis 
al lituanienilor, dăruindu-le oraşul Vilnius. "Țărişoara jubilează, 
dar lituanuenii înţelepţi oftează: Vilnius ne aparţine, dar noi se 
pare că aparţinem Rusiei! Anul următor, URSS-ul ocupă cele 3 
ţări baltice, chipurile la cererea popoarelor respective şi pentru a 
curma intrigile anglo-franceze care torpilează prietenia germano- 
sovietică... Apoi, trupe sovietice impunătoare se concentrează la 
granița de Nord-Est a României, spre a face credibil 
"Ultimatumul" privind Basarabia şi Bucovina de Nord. 


În teritoriile anexate, NKVD-ul face epurări între intelectuali, 
ţărani înstăriți, emigranţi albi ş. a., victimele sunt săltate în 
trenuri de marfă şi expediate în GULAG. Între mulţi alţii, 
adolescentul Menahem Begin, evreu lituanian, viitor prim- 
ministru al Israelului. Ce a însemnat Teroarea sovietică în 
Pribaltika 1940-1941 o află cei care pătrund în curtea unor 
închisori, îndată după retragerea Armatei Roşii din zonă: 
mormane de cadavre ale deţinuţilor împuşcaţi! 

Pe hărţile sovietice de până-n 1940, Basarabia era notată ca 
"teritoriu disputat"!? 


Tipic:capul unei familii de "chiaburi" şi primar basarabean, 
este ţinut arestat 6 luni în 1940 şi apoi deportat în Siberia, de 
unde nu se mai întoarce. Sunt culeşi cu grijă, anchetați şi 
deportaţi în Siberia foştii deputaţi din Sfatul Ţării, 1917 şi cei 
ajunşi demnitari români după 1918. 


Yesmenii basarabeni au format "comitete de primire" a noilor 
autorităţi. Peste preoţii basarabeni s-a năpustit o teroare 
asemănătoare primelor veacuri creştine. Zeci de preoţi au fost 
ucişi, ca mucenicii...Cât despre bisericile basarabene şi nord- 
bucovinene, ele sunt pângărite, jefuite, uneori închise, alteori 
transformate în grajduri/magazii/depozite. 


Mă rog, comunistoizii de serviciu vin cu argumentul benefic 
că bolşevicii au deschis şcoli în Basarabia (de altfel şi în Polonia 
vestică) şi alfabetizează masiv populaţia. Iar între timp, căutându- 
şi refugiu în patria-mamă, basarabenii pot întâlni-pe lângă 
omenie şi corectitudine-câte un poliţai rabiat care-i tratează de 
"bolşevici/rusnaci/calmuci"!? Or fi zicând bine frații de peste 
Carpaţi, Transilvania a rezistat sub străini un mileniu, dar are 
Basarabia alde Şincai, Maior, Micu-Klein?! 


În curând, propaganda sovietică va pomeni de "apărarea 
patriei", aşadar şi această alipire a Basarabiei şi Bucovinei se 
vrea înscrisă între măsurile pregătitoare ale acestei "apărări", ca 
şi celelalte agresiuni şi anexări! Dar n-are atunci o scuză şi 
viitorul "agresor" român, gata să se alieze cu oricine puternic 
împotriva cotropitorului ! (4) 


Leit motiv al tinerilor crescuţi după 1917: "totul s-a făcut fără 
noi! "În reducţionismul lor cumplit, tinerii concep toate ideile 
anterioare lui 1917, ca şi concepţia despre proprietate, drept ceva 
inimaginabil, de un primitivism sălbatic...Puţini dintre ei au 
participat la aventura sovietică recentă de mutare spre Vest a 
graniţelor ţării. Ceilalţi pot doar contempla în noul Atlas, 1940, 
cu coperţi groase :URSS, cu teritoriile înhățate, apare într-un roşu 

triumfător, aprins şi ademenitor...Polonia dungată e numită 
slugarnic "zonă a intereselor de stat ale Germaniei". 


Unii tineri au crecut cu deplină încredere în cărţi, în 
L.Tolstoi/ Gorki/Rolland/Barbusse, cred în aceştia cu inimă 
curată. Fascismul a cufundat lumea în beznă şi ei, tinerii 
sovietici, îi vor apăra pe scriitorii dragi şi prin aceia lumina 
omenească, ai căreia singurii apărători au rămas. Uite, parcă-l şi 
vezi alături de tine pe Barbusse, cu arma în mână şi mantaua în 
bandulieră! 


Cadru militar cu experienţă bombăne în 1941 că poţi simţi o 
ciudă cumplită faţă de aceşti tineri, abia veniţi de pe băncile 
şcolii, gata cumva mecanic de sacrificiul suprem, dar tare 
nepricepuţi şi neinstruiţi... Ai multe de îndurat cu ei, dar şi tinerii 
pot turba de indignare după felul cum sunt conduşi în război, de 
comandanţi care atât înţeleg din tineri: că oricât de puţin ar 
semăna cu taţii lor, au aceaşi ţinută (mândră, cezi bine) a 
capului!? 


Generaţia a fost educată "minunat" de pedagogii ei să nu se 
îndoiască de nimic, să creadă totul, dar pentru părinţi problema a 
stat mai complicat...Generaţia îşi va da seama prin experienţa 
războiului, fără fard, că şcoala sovietică i-a crescut în aiureli, 
basme şi vrăjeli! Tinerii îşi închipuiseră că "război" înseamnă să 
zbori pe o taceancă, cu căciulă a la Ceapaev, spre fapte eroice. 
Cântă "Dacă  mâine-i  război"...şi "Avionul  zboară-n 
tării/mitraliera va ţăcăni/iute ca vântul va trece taceanca"... Îşi 
vor da seama că au fost mucoşi romantici, totul păruse victorios: 
Stahanov, expedițiile Celiuskin, recordurile aviatice... Generaţie 
de gazon, ce mai! 


Generaţia fasonată de Sistem se arată deopotrivă visătoare şi 
cu simţul realităţii, plină de bunătate omenească şi neîndurătoare, 
unind zborul fanteziei cu simţul practic, largheţea de suflet cu 
calculul lucid, iubirea pătimaşă a plăcerilor lumeşti cu duhul 
renunţării...lată chipul unic al generaţiei. Şi fără amintiri... Băiatul 
rural îi comunică sănătos mamei sale: vezi, mamă, ce apus de 
soare, semănând a vâlvătaie uriaşă? Pesemne că pământul o să ia 

foc în curând şi eu voi pleca la război, lăsându-te cu surioara mai 
mică! Alţii caută vinovaţi pentru conflagraţia care le distruge 
tinereţea şi le năruie viaţa, e trist că ei găsesc vinovat doar 
"imperialismul german", care ar fi năşit Războiul odată cu 
propria lor naştere fără stea... 


Luc Durtain ar fi vrut să dea un avertisment diriguitorilor 
sovietici, încă din 1927: fie-vă teamă, tocmai educaţiile prea 
pioase din Occident i-au născut pe enciclopedişti, tot astfel la voi 
partea cea mai bună a tineretului pe care-l clociţi prea tare, se va 
întoarce împotriva voastră. Dacă nu dinainte, măcar complicațiile 
războiului îi vor forţa pe tineri să judece imbecilitatea educaţiei 
propagandistice, când fuseseră presaţi să creadă că evenimentele 
se supun logicii şi acţiunilor omeneşti! 


La început de război, un copil din Stalingrad desenează 
imagini cu mesaj limpede, trag şi iar trag întruna, iar agresorii 
fascişti sar şi iar sar în aer...De fapt, până în preajma războiului, 
destui adulţi, chiar militari, îşi imaginau cam la fel conflictul 
posibil!? 


Dintre copiii şi adolescenţii care cresc în război, un Andrei 
Voznesenski va da glas ansamblului de trăiri crâncene, în Goya: 
"Eu sunt Goya ...glasul ...durerea...foamea”, aşezările omeneşti 
carbonizate pe zăpada anului 1941, femeile spânzurate de 
germani, cenuşa invadatorului zvânturată spre Apus ş.c.]. Aşadar, 
iată prezente şi amintirile. 


Cei ca Soljeniţîn vor înţelege prin experienţa războiului că ei 
tinerii nu au fost o generaţie, dar au devenit una şi încă puternică 
inclusiv prin experiența Gulagului! 


De fapt, parcă mai auzeau tinerii nişte sugestii enigmatice de 
la adulţi inimoşi: cică ar fi tare bine să capitalizezi experienţe 
spirituale ale trecutului (metoda teatrală a lui Stanislavski ş.c.].), 
poate îţi gestionezi altfel şi propria genealogie (cuprinzând 
eventual "impurități" precum nobili ş.a.). (5) 

În vara 1940, Hitler se hotărăşte să-şi înşghebe un Cartier 
General excentric, tocmai în Prusia Orientală, la Rastemburg, în 
proximitatea frontierei sovietice. Se ridică de către 3000 de 
lucrători germani barăci mari de lemn, în fapt bunkere zdravene, 
cu ziduri de 3 m grosime. Operaţiunea Barbarossa intră în linie 
dreaptă... 


Prusia Orientală e atât de înţesată de trupe germane, pregătite 
de agresarea URSS, încât un raid sovietic preventiv ar produce 
ravagii cumplite. Dar sovieticii n-o vor face, rânjeşte Goebbels. 
Acelaşi geniu nazist al propagandei lansează zvonuri că Stalin s- 
ar pregăti să vină la Berlin şi aici sunt pregătite steaguri roşii de 
întâmpinare...Până şi unii şefi nazişti alunecă în cursa 
extravagantă! 


Degeaba dă avertismente din vreme spionul Richard Sorge 
despre iminența atacului nazist asupra URSS, superspionul 
sovietic de la Tokyo compulsa febril o grămadă de documente 
secrete în "scrierea cuneiformă nazistă”, dar degeaba, bate 
telegrame despre cele 150 de divizii germane de la porţile URSS, 
despre tot felul de semne alarmante, până şi data exactă a 
agresiunii...Unde-o fi "bătrânul" Berzin?! De altfel şi alţii insistă 
cu date certe din toate direcţiile, dar Moscova dă un comunicat 
liniştitor pe 14 iunie prin agenţia TASS! Să fie bolnăvicioasă 
încrederea lui Stalin în cuvântul lui Hitler? Poate e o vicleană 
tatonare bolşevică, de sprijin pentru Hitler în confruntarea cu 
generalii săi!? Un simplu gest diplomatic, va aprecia târziu 
Molotov. Fugarul nazist Hess ar fi transmis Londrei ştirea 
apropiatului război germano-sovietic, sfătuindu-i pe britanici să 
nu se amestece de partea sovietică şi micul Kim Philby (agent 
kominternist infiltrat în serviciile secrete britanice) transmite 
rapid informaţia. 


Poate fi o observaţie parţială, nicidecum superficială aceasta, 
cu 2 zile înainte de ofensiva germană o unitate a Abwehrului 
(celebra divizie Brandenburg) tatonează frontiera şi constată că 
sovieticii nici nu bănuiesc ce-i aşteaptă...Diversioniştii primesc 

ordinul să îmbrace deja uniformele Armatei Roşii. Mă rog, 
sursele sovietice afirmă abia prin 1965 că între anii 1940-1941, s- 
ar fi lichidat 66 de reţele hitleriste, cu cca.1600 de spioni, 
îndeosebi în teritoriile anexate în 1939-1940. Mă rog, fapt este că 
germanii ucid grăniceri sovietici, iar Kremlinul protestează 
anemic... 


Adevărat să fie? Cică în iunie 1941 (pactul era nespus de 
respectat din partea sovietică...), într-un teatru din Kiev se poate 
vedea o piesă educativă, cu fascişti germani perfect idioţi, 
incapabili să deprindă o boabă ruseşte, neghiobi în toate de 
dădeau în gropi!? 


În mai 1941, submarinul german U312 primeşte misiunea de 
a supraveghea apele Leningradului. Ce se întâmplă, se întreabă 
nedumirit echipajul, doar e în vigoare Pactul. Marinarii aceştia, 
oameni cu o structură morală specială, au nişte bănuieli 
îngrozitoare... În noaptea 21-22 iunie soseşte ordinul de atac, dar 
U312 refuză punerea în lucrare, înlocuind drapelul cu svastică 
printr-unul alb. Culmea, verificarea sovietică a fost scurtă şi după 
3 zile submarinul U x pleca de la Leningrad contra vaselor Axei, 
Germania inclusă. Ribbentrop îl anunţă cu întârziere voită pe 
ambasadorul Decanosov de invazie, la furia acestuia strigându-i 
din urmă: eu , personal, m-am opus agresiunii!? 


=reacţia lui Stalin 


Cu mare promptitudine, autorităţile bolşevice confiscă 
radiourile cetăţenilor sovietici, să nu fie careva tentat să asculte 
propaganda inamică. Singura sursă audio de informare rămân 
magaoaele, "farfuriile" de pe străzi, coridoare de bloc etc. care 
dau vocea oficialități. (6) 


Germanii în ofensivă-pe un front de 3000 km, cu 160 de 
divizii- constată că au creat sovieticior o surpriză tactică totală. 
Podurile de la râurile de frontieră sunt ocupate de germani fără 
luptă şi în perfectă stare! Trupele sovietice sunt surprinse în 
cazărmi şi, chiar atacate, iar comandamentele întreabă ce să 
facă?! Avioanele lor zac pe aerodromuri, acoperite de prelate...Se 

pare că Germania are 30000 de tancuri, iar Rusia 24000 grupate 
în 60 de divizii blindate. Dar Stalin va trebui să admită că, 
deocamdată, diviziile sovietice de tancuri şi mecanizate, oricât de 
numeroase, încă nu se pot compara cu cele germane. 


Primele zile de război. Unităţile sovietice se retrag, adesea 
dezordonat.Unii chiar luptă din greu... Țăranii ies pe la porți să 
asiste. 


În dreptul unei case, mamă şi codană de 16 ani, cu cosiţe lungi, 
privesc.Un soldat mai bătrâior se opreşte în dreptul lor şi cade în 
genunchi: "lartă-ne, măicuţă şi să ai grijă de fetiță, salveaz-o!" 


La izbucnirea războiului, Rusia are 180 divizii, iar peste 1 
lună atinge 240 pe front şi 20 în rezervă. Presa franceză de 
ocupaţie rânjeşte satisfăcută, Armata Roşie e exterminată în 
Ucraina şi în genere URSS a pierdut deja 14000 de tancuri, mii 
de tunuri şi 11000 de avioane, iar muncitorii comunişti privesc 
amarnic titlurile catastrofice ale ziarelor....Dar Goebbels ştie că 
tot le-au mai rămas ruşilor, după primul dezastru, vreo 2000 de 
avioane. 


Germanii atacă nu numai forţos, dar şi psihologic: când 
soldaţii sovietici veghează sau dorm în tranşeele nopţii, răsună la 
difuzoare dinspre inamic o voce tunătoare de femeie, cu 
rezonanţe metalice "Ivan, vino acasă!", îndemn la dezertare 
trimis tocmai celor care luptă în regiunea de domiciliu 
civil... Apoi, difuzorul transmite un huruit sinistru de motoare! 


Să nu ne închipuim că rezistă bine chiar toţi soldaţii sovietici la 
asaltul psihic. Goebbels e mândru de varietatea repertoriului 
german, în care regizarea panicii ocupă un loc fruntaş, numai 
astfel se poate lovi în rana rusă deschisă! 


Nu o dată, IAK-urile şi LAGG-urile luptă cum pot şi când 
unul dintre ele-lovit-caută cu ultimele puteri să aterizeze într-o 
mlaştină acoperită cu nuferi şi stuf, un camarad vine după el în 
ajutor. Copiii din preajmă îi văd cu plăcere pe piloţi agitaţi şi 
înverşunaţi de luptă, amuşinează carlinga şi mirosul excitant de 
benzină şi contemplă admirativi decoraţiile de sub scurtele 

îmblănite. Încă nu pot afla copiii că în 1942 un astfel de pilot 
sovietic testează primul avion cu reacţie! Pentru naivi, toată 
munca de pilot s-ar mărgini la înălţime/viteză/manevră/foc... 


Goebbels admite că ruşii rezistă cu bărbăţie asaltului, o fi 
vorba de "îndărătnicia slavă”, de "legendara îndărătnicie 
rusească", de acord, dar comunicatele sovietice sunt prea festive 
(întărite şi de megafoanele Londrei), e greu să se mascheze 
înfrângerile şi profunda criză spirituală bolşevică! 


În august 1941, Stalin dă un ordin straşnic:oricine îşi scoate 
insigna în timpul bătăliei şi se predă va fi considerat un odios 
dezertor, iar familia lui va fi arestată ca familie a unuia care şi-a 
călcat jurământul către Patrie şi e trădător. Dezertorii trebuie 
împuşcaţi pe loc. Cei care cad în încercuire şi preferă să se 
predea, vor fi distruşi prin orice mijloc, iar familiile lor vor fi 
lipsite de orice asistenţă de Stat. 


Sovieticii iau deocamdată puţini prizonieri. Le fac o impresie 
apăsătoare aviatorii germani, experimentați şi aroganţi, plini de 
încredere în sine şi în armata lor...Pare victorie germană sigură, 
dar generalii lui Hitler de la OKW apreciază lucizi că 
"Blitzkrieg"-ul va dura cel puţin 30 de luni şi se va ajunge la o 
pace de compromis! 


Într-acestea, tinerii ofiţeri sovietici acumulează în forme 
dure experienţă. Deocamdată, oştile lui Stalin au spiritul 
retragerii (chiar dacă Stăpânul vrea să creadă că în trupele sale 
domneşte un moral ridicat...), ei,dar va veni odată şi ofensiva şi 
atunci armata germană va fi obligată să-şi inverseze spiritul! Şi e 
tare bine că în diferite sfere sovietice apare ideea că în acest 
război cumplit îţi este permis doar să speri raţional! Ca de 
exemplu, că în primăvara 1942 Rusia va avea 350 de divizii. 


Pentru soldaţii sovietici care fac întregul război, asaltul 
Berlinului inclus, "cea mai fericită zi" se situează în noiembrie 
1942, cu declanşarea contraofensivei de la Stalingrad. De acum, 
începe să apară limpede că se luptă 2 armate deopotrivă 
puternice, care încearcă să obţină succese strategice, sovieticii 


473 


începând să gândească îndrăzneţ cum să-şi recupereze-prin 
lovituri impetuoase şi surprindere-localităţile pierdute! Devine 
spectacol obişnuit ca-n localităţile eliberate de Armata Roşie să 
vezi pe la periferie mormane de tehnică distrusă şi cadavre 
neîngropate... 


Cumplite sunt destule zile front, dar mai cu seamă 
duminicile luptătoare, cugetă tânărul ofițer de artilerie Alexandr 
Soljeniţîn, aflat în vara 1943 în Arcul de la Kursk. În zorii lui 4 
iulie pământul începe să se cutremure şi din cer curg valuri de 
manifeste: "Predaţi-vă,aţi cunoscut deja, nu o dată, forţa 
distructivă a ofensivelor germane!" Nu era deloc o propagandă 
ieftină. .În zorii zilei de 11 iulie începe ofensiva sovietică în 
direcţia Orel. Şi un mic dejun "uşor": o cutie americană de 
corned-beef pentru 8 oameni şi apoi plecarea la atac cu urletul 
"Pentru Patrie, pentru Stalin!" 


Şi va veni momentul când soldăţelul Armatei Roşii, privind 
harta în vreo ţară est-central-europeană, va vocifera: Ghermania 
kaput, Hitler kaput, Berlin kaput! Şi vor ajunge flăcăii la Berlin, 
unde vor inscripţiona: vă salut, siberieni, unde eşti prieten drag, 
noi suntem la Hitler! E o chestie să-ţi răsuceşti tabaciok din 
documentele Reichstagului.(7) 


Cu 3 luni înaintea campaniei din Rusia, Hitler emite 
"Directiva Privitoare la tratamentul comisarilor politici”, rod al 
unei reflecţii îndelungate, prin care Gestapoul trebuia să selecteze 
din lagărele de prizonieri pe politruci şi comisarii politici 
sovietici, spre a fi trimişi în lagărele de concentrare în scop de 
exterminare. De îndată, cuvântând în fața a 250 de ofiţeri, 
Fuhrerul asimilează asasinarea duşmanului ideologic cu o datorie 
militară, trebuie lichidat "veninul dezintegrării”: comisarii şi 
oamenii NKVD-ului, nişte criminali! Într-acestea, bunii 
comandanţi germani să-şi domine scrupulele...Evreii sunt 
subînţeleşi în "veninul dezintegrării", dar s-ar zice că aceasta nu 
mai e treabă de militari(e bun psiholog Fuhrerul...), ci de organe 
55. 

În lunile premergătoare atacului, în cadrul pregătirii 
"Planului Barbarossa" s-a prelucrat insistent Ordinul comisarului, 
tonul fiind "nu-i cruţaţi pe purtătorii ideologiei inamice". N-au 
luat aminte la aceasta doar comandanții de Einsatzgruppen 
(detaşamente de lichidare SS), ci şi înalți, foarte distinşi 
funcţionari ai Wehrmachtului, Abwehrul lui Canaris inclus. De 
pildă generalul F.Halder nota conştiincios în Jurnalul său că 
intelectualitatea sovietică va trebui exterminată, legăturile 
ideologice nu cimentează prea trainic poporul rus,aşa că prin 
lichidarea activiştilor se va destrăma totul. Războiul din Răsărit 
nu va semăna cu cel din Apus, în Rusia cruzimea e firească şi 
binevenită! 


Funcţia propriuzisă de comisar militar (reapare în Armata 
Roşie abia în iulie 1941, din cauză că destui comandanţi 
insuficient rodați nu stăpâneau munca politică. Comisarii sunt 
însărcinaţi să cultive ura sfântă într-un război sfânt. 


După începerea războiului din Est, se aduc completări: în 
masa prizonierilor trebuie rapid depistaţi şi lichidaţi activiştii 
partidului bolşevic, funcţionarii de stat, intelectualii sovietici şi 
evreii. Naziştii din comandamente au de furcă, aceşti militari 
prusieni plini de scrupule au -din unghiul de vedere al Noii 
Ordini-"idei datând din era glaciară". Cum şeful Gestapului, 
Muller, nu e un emisar potrivit pentru convingerea generalilor 
prusieni,e trimis abilul SS Schellemberg,care izbuteşte! Se 
analizează totuşi, în ce-i priveşte pe sovietici, articolele 
Convenţiei de la Geneva privind prizonierii de război. 
Feldmareşalul Keitel îşi pregăteşte laţul spânzurătorii, aprobând 
această nimicire a unei concepţii despre lume: doar germanii vor 
fi buni să-şi amintească de prăbuşirea din 1918 a Vaterlandului, 
mizeria ţării, sacrificiile suferite de mişcarea nazistă, toate 
datorate influenţei bolşevice! Aşadar, "nu proceduri de acuzaţie 
legale, ci măsuri de teroare, singurele eficiente"! Trebuie stârpită 
o concepţie despre lume. 


Zis şi făcut, îndată ce se iau prizonieri sovietici escorta 
germană identifică şi lichidează pe loc nu numai comisarii, ci şi 
komsomoliştii. Interesant că multor militari germani şi chiar 

unora dintre  SS-işti le trezeşte oroare acest ordin reînnoit al 
Marelui Cartier General de la Berlin! Să ţinem cont că în 1941 se 
află pe front cca.1,3 milioane de comunişti şi 900000 de 
comsomolişti. 


Se adaugă un ordin special privind "măsurile colective de 
forță" împotriva satelor care ajută partizanii, trecându-i pe lista 
nimicirii şi pe partizani, alături de ofiţerii politici sovietici şi 
evrei. Musai ca toţi aceştia să fie imediat predaţi SS-ului, sau 
Poliţiei Secrete de Campanie. Spre a dovedi durabilitatea 
sintagmei judische Saboteure, aşadar conspirația judeo-bolşevică, 
se cuvin executați împreună partizanii şi evreii...lar Germania şi 
lumea întreagă vor fi salvate pe veşnicie de primejdia iudeo- 
asiată. 


Aşa că, din primele zile de epos sângeros, îndată ce se strâng 
prizonieri sovietici, sunt ucişi comandanții şi comisarii, nici nu-i 
nevoie de vreun denunţ, sunt înhăţaţi cei cu părul mai lung, chiar 
dacă deghizați în soldați simpli... Germanii observă animozităţile 
dintre prizonierii sovietici, care pârăsc şi "komissari" inexistenţi, 
spre a-şi păzi propria piele! În fine, prin 
deducții/denunțuri/recunoaştere directă,duşmanii ideologici 
nemijlociți sunt identificați şi lichidați,dar calvarul acestora nu se 
încheie, căci între lagăre şi un anume aşezământ "ştiinţific" din 
Strassbourg fac naveta colete sinistre cu cranii şi chiar schelete 
de "comisari iudeo-bolşevici”. 


E de înţeles că uneori germanii vânează comisari şi dintr-o 
motivaţie personală: de pildă într-o luptă locală, dinspre partea 
rusă se aud lătrăturile comisarului către luptătorii indecişi, 
soldatul lui Hitler îl caută în focul luptei pe inamicul ideologic de 
căpetenie, îl găseşte şi vrea să-l prindă viu, dar cum şmecherul se 
strecoară ca un ţipar, neamţul îl împuşcă şi-i capturează steluța 
roşie cu margini aurite de pe braţ. Captură personală, poate de 
arătat şi la şefi. Oricum e bine să le araţi şefilor şi organelor de 
control asemenea "capturi": într-o tranşee, iarna, un caporal 
german prezintă mândru cadavrul unui comisar, păstrat în 
picioare aşa cum l-a ucis cu baioneta, în luptă corp la corp!(8) 

Goebbels pregăteşte din vreme Directive pentru propaganda 
în războiul germano-sovietic: fără "antisocialism", fără idei de 
restabilirea ţarismului, fără vreo pomenire la dezmembrarea 
statului rus (spre a nu se aţâţa armata bolşevică, educată velico- 
rus), ba chiar să fie păstrate kolhozurile, cel puţin până la 
strângerea recoltei 1941. 


Îndată după izbucnirea conflictului,  Reichsleiterul 
Rosemberg (care se consideră un soi de rege al Rusiei şi se 
comportă îndârjit cu cei care-i încalcă ambițiile) convoacă la 
Berlin o conferință în care au a se statua principiile războiului 
ideologic din Est. Coloniile de emigranți ruşi, mai cu seamă cea 
din Berlin, sunt în fierbere, speranța îi răvăşeşte când aud că 
satele ruseşti ies cu icoane şi flori în calea invadatorilor. Asta-i 
chestiunea, înaintând în teritoriul sovietic, germanii fi-vor 
eliberatori sau cuceritori?! Sosesc să-l consilieze pe Rosemberg 
lideri ai emigrației ruse, precum hatmanul Skoropadsky şi 
filosoful religios Nikolaus von Arseniew. Dar speranța se 
evaporă şi emigrația e descumpănită: în loc de eliberare şi 
renaştere spirituală, începe să răsune la conferință ideea 
inferiorităţii omului slavo-mongoloid, aşadar va fi numai cucerire 
şi stăpânire... 


Serviciile secrete germane avertizează că al III-lea Reich nu 
va putea răpune sistemul bolşevic, dacă nu va izbuti să determine 
masa populaţiei ruse să devină aliata invadatorului! De altfel, 
între oamenii de partid şi militarii de carieră ai Germaniei naziste 
vor interveni acerbe dispute asupra înseşi substanţei războiului şi 
ocupaţiei: primii gândesc strictamente ideologic-rasial, ceilalţi 
cred că are valoare convingătoare eliberarea Rusiei de 
comunism. După puţine luni de înfruntare, serviciile secrete ale 
invadatorului (numai cele militare...) ajung la concluzia că 
germanii nu pot câştiga partida în Rusia dacă invazia se 
transformă într-un război civil . Or, tocmai la aceasta se va 
ajunge, sovieticii amintindu-și de şiragul de orori din urmă cu 2 
decenii, iar germanii de Războiul de 30 de ani. 


Rosemberg este numit ministru al Reichului pentru teritoriile 
ocupate din Răsărit, cu 4 comisari zonali în subordine. Se ajunge 

la o înţelegere cu Himmler, în sensul în care unele cazuri precise 
poliţia de ocupaţie germană se călăuzeşte după indicaţii din 
Reich şi cele în care sunt suficiente indicaţiile lui Rosenberg. 
Numai aplicarea dementă a ideologiei naziste în Bielorusia şi 
Ucraina, lipsa unei politici inteligente, oerente de momeală şi 
dezbinare, va duce la coalizarea celor ocupați, dezarmarea morală 
a celor şovăielnici şi salvarea lui Stalin! 


Chiar şi militarii germani de ocupaţie sunt consternați de 
comportamentul liniei "de partid”: în cutare localitate din 
Ucraina, populația este înşiinţată că se va sărbători solemn 
Paştele, dar odată adunată lumea la biserică năvălesc peste 
mulţime zbirii lui Saukel şi înhaţă oameni pentru munca forţată. 
Încă din 1942, contele von Stauffenberg îşi manifestă deschis în 
contactele sale şi chiar în rapoarte către şefi dezaprobarea faţă de 
justiţia nazistă arbitrară, ca şi faţă de concepţia devastatoare a 
inferiorităţii rasiale a "orientalilor"! Dar disidentul rămâne 
nepedepsit, iar lucrurile continuă la fel... 


Ce bestial poate scrie Curzio Malaparte despre sărmanii 
militari sovietici căzuţi de-a toptanul: "Priviţi de aproape. ..aceşti 
tătari morţi, aceşti ruşi morţi,...sunt cadavre nou-nouţe, proaspăt 
livrate de marea fabrică a cincinalului. Toate sunt la fel. Sunt 
tipice pentru o nouă rasă, o rasă dură, leşuri de muncitori ucişi 
într-un accident industrial”. Peisajul nu e inexact, e chiar 
memorabil în nota lui dură, firească veacului de fier. 


Oricum o dai, această nouă rasă tătaro-industrială 
reacţionează ciudat de patriotic, că o fi un sentiment visceral sau 
spiritual!(9) 


Oricum, căile germanilor spre Moscova par deschise. La 
Moscova se declanşează isteria voluntariatului, în care floarea 
intelighenţiei țării- de care regimul nu izbutise să se debaraseze 
cu totul-e trimisă la Viazma să lupte cu flinte din veacul XIX cu 
tancurile germane. Fireşte că se pierd vieţi nespus de preţioase, 
cad şi mulţi prizonieri, iar Stalin mai scapă de nişte incomozi în 
Capitală... 

În faţa amenințării, o parte a guvernului se mută la Kuibâşev, 
dar rămân la Moscova Comitetul de stat al apărării şi Marele 
Cartier General. Şi Stalin, evident. Mai toată conducerea 
sovietică îşi pierduse capul, numai Stalin-deşi foarte zdruncinat, 
la rându-i-insistă pe rezistenţă. Sunt mobilizate batalioane de 
femei...Stalin îl chestionează pe generalul Vlasov dacă poate 
alcătui o divizie din prizonierii Gulagului, Stăpânul acceptând 
sugestia generalului de a-i amnistia pe cei viteji.Şi zekii vor lupta 
loial pentru a apăra inima Imperiului Roşu. 


Cutare trepăduş, intendent pe undeva, se repede cu tupeu 
într-un bolşevic vecin, întors ruşinos acasă, după ce se încurcase 
cu o femeie pe front, iar soţia îi murise de inimă rea: "S-a sfârşit, 
aţi dus ţara de râpă, uite unde am ajuns, revoluţia s-a dus pe 
copcă, rupe-ţi carnetul de partid şi aruncă-l la closet"... 


Stalin pregăteşte în mare secret parada militară de 7 
noiembrie din Piaţa Roşie, nici participanţii n-au ştiut scopul 
pregătirilor! Se credea că e vorba doar de "închegarea unităților" 
ce sunt trimise pe front. Stalin pomeneşte în cuvântarea sa de 
înaintaşii patrioţi ai trecutului rusesc, dar şi de "intelectualii 
şovăielnici", plus "steagul marelui Lenin”. Simbolic, Kremlinul e 
camuflat de război, nu numai că sunt vopsite catedralele şi 
crucile, dar şi steluţelor rubinii li s-a estompat strălucirea...Pe 
frontul atât de apropiat de Moscova au loc zile de eroism în 
masă, prin trupele generalului Panfilov ş.a. Comandanții sunt 
convinşi că prin astfel de fapte, eroii se pot prezenta la orice 
Judecată de Apoi! 


Ca urmare a rezultatelor germane nesatisfăcătoare, între 
Marele Cartier General al Fuhrerului şi comandanții din zona 
Moscovei au loc convorbiri telefonice dramatice. Generalii 
germani sunt neliniştiţi şi se vântură chiar propunerea unui război 
chimic împotriva Armatei Roşii!? Hitler pedepseşte un general 
care se retrage fără ordin...Pierderile germane din zona Moscovei 
sunt alarmante şi Fuhrerul tolerează o mică retragere măcar 
mareşalului Kluge. 

În decembrie 1941, generalul polonez Sikorski discută 
îndelung cu Stalin, având impresia că Stăpânul Kremlinului e 
cuprins de cea mai adâncă spaimă, totuşi capabil de a negocia 
problema poloneză cu obişnuitele sale trăsături de luciditate, 
dârzenie şi viclenie. În această perioadă primesc armament 
(pistoale Walther ş.a.) şi lucrătorii de la Kremlin şi alte 
departamente. 


=trecerea spre secvenţa 11 o fac cu mărturia lui Jukov despre 
nervii 


lui Stalin (v.Ehrenburg) 


Cine ştie cât contează la efortul de război optimismul 
mahmur al lui Stalin, când aminteşte celor din jur că ruşii au mai 
ajuns la Berlin de 2 ori în istorie, vor ajunge ei şi a 3-a oară!(10) 


Stalin în război 


Când războiul începe, Stalin se simte stânjenit că s-a dovedit 
orb în faţa Pericolului, astfel că insistă pe "atac prin surprindere". 
Refuză câteva ore bune să semneze ordinul de ripostă: "sunt doar 
provocări ale militarilor germani"...Se mai fereşte de răspunderea 
de a anunţa la radio războiul: "Nu pot, să vorbească Molotov!", 
apoi Stăpânul se retrage la vila Kunţevo, refuzând orice contact, 
zile, poate o săptămână. În fine, revine la Kremlin şi intră în 
funcţie telefonul verde al demnitarilor, unde numai Stalin poate 
suna. 


Să fi fost groaza, motivul întoarcerii lui Stalin către 
Dumnezeu la începutul războiului? Desigur că amintirile 
seminariale n-au asfinţit niciodată deplin în acest om puternic...O 
împăcare târzie cu Dumnezeu- Tatăl? Foarte probabil, o 
exploatare a credinței populare latente, aşa cum întreg 
sentimentul naţional e pus în lucrare! 


Penuria mijloacelor de luptă e atât de mare, încât Stalin 
personal  repartizează bucată cu bucată puştile antitanc, 

aruncătoarele de mine şi tancurile! Conducătorul Suprem nu 
subestimează nicicum armata germană, îi apreciază organizarea 
excelentă şi crede că germanii posedă formidabile rezerve în 
oameni/tehnică de luptă/alimente/carburanți. 


Are poporul încredere în Stalin? Energia Stăpânului, 
mitologia sa chiar, sunt elemente ce determină poporul şi partidul 
să-şi păstreze încrederea în el. Sigur place "algebra" stilului său 
de conducere: ascultă opinii, le aprobă, uneori suscită câte un 
conflict spre a tranşa decis şi a impresiona iară şi iară, nu numai 
prostimea, cu precizia şi rapiditatea reacţiilor sale...Bine spune 
Ehrenburg, dacă Stalin murea în 1945, poporul ar fi păstrat 
numai imaginea marelui soldat. Deşi se poartă plin de tact cu 
conducătorii de oşti, Stalin procedează energic la schimbări când 
e cazul: "Nu suntem fetiţe de liceu, suntem bolşevici şi trebuie să 
punem la comandă conducători valoroşi!" 


Encomiastica afirmă că tovarăşul Stalin a ghicit la vreme 
planul german, care încerca să creeze impresia că scopul 
principal, iar nu secundar, al ofensivei de vară 1942 a inamicului 
ar fi ocuparea regiunilor petrolifere din Sud. Dar când colo, 
Tovarăşul consideră că scopul adevărat, evident perfid, este acela 
de a învălui Moscova dinspre Sud şi Est, spre a o izola şi a-i forța 
căderea.Numai aceasta ar fi de evitat. 


Dar lucrurile stau rău de tot în Sud. Apare în oficiosul 
bolşevic Pravda piesa Frontul. Până şi stat-majoriştii cei mai 
stresaţi îşi fac răgaz s-o citească. Tineretul ofițeresc, normal că 
ţine cu personajul pozitiv al piesei, contra personajului 
capsoman. Dar marii comandanţi apreciază piesa drept o 
diversiune contra Armatei Roşii şi bombardează Marele Cartier 
General cu telegrame de protest! Se pretinde retragerea acestei 
piese "dăunătoare" din repertorii şi stoparea publicării în oficios. 
Le răspunde Stalin personal: "Nu aveţi dreptate...piesa relevă 
neajunsurile Armatei Roşii...nu le putem trece cu vederea"... 


Oamenii ageri percep jocul lui Stalin (doar el putea impune 
publicarea), bun,numai comandanții capsomani sunt vinovaţi de 
dezastru, vin la comandă oameni talentaţi (adevăr istoric...), doar 

că rămâne întrebarea: cum s-au cățărat aşa de sus capsomanii?!S 
-o ţinem minte ca luptă între generaţiile militare. 


Când Stalingradul e la un pas de cădere, Stalin pretinde de la 
conducerea frontului: "raportați ceva raţional...un răspuns direct 
şi adevărat...imediat”. În genere, el se poartă decent şi ferm, 
rareori bonom cu marii comandanți. 


Yesmenii regimului latră asurzitor că soldaţii din tranşeele 
Stalingradului de pildă, vorbesc admirativ despre Stalin şi nici că 
luptă fără să urle "Za Stalina"!? Adevărul, recunoscut de unii, 
este că în tranşee ultimul lucru demn de gândit era "Stalin". 


În vremea luptelor de la Stalingrad, se răspândeşte zvonul că 
Stalin în persoană a fost văzut în oraş. Un vechi bolşevic, cândva 
luptător la asediul Ţariţânului, a pretins pur şi simplu că Marele 
Conducător a dat o raită pe la fostul său Cartier General! Mai să 
crezi că se repetă apariţia miraculoasă a Sfântului Iacob, în lupta 
spaniolilor cu maurii...Nu s-a întâmplat aceasta, dar e sigură 
intuiţia scriitorului V.Grossman: în vremea epopeii de la 
Stalingrad, Stalin şi-a învins propriul trecut, e acum triumfător, 
cine-i mai judecă pe învingători?! Abia în planul doi pentru el e 
răsucirea fericită a sorţilor războiului. 


Cu victorii scump plătite, cu dificultăţi majore, războiul 
merge spre un final fericit pentru Moscova. Sovieticii sunt 
obosiţi de război, le e lehamite, până şi şefii de la Kremlin parcă 
ar vrea să pună capăt măcelului după ofensiva de la Baranow,dar 
Stalin e stăpânit de isteria victoriei şi are propriile calcule 
cavernoase. Mai cu seamă că va fi aflat slăbiciunea nazistă de la 
vârf faţă de prezicători şi horoscoape: cică în aprilie 1945, 
Germania va avea mâinile libere în Vest „putând să-şi transfere 
toate forţele de şoc în lupta cu bolşevismul şi să obţină victoria 
după încă 1 an şi 3 luni, cu toate consecinţele în structura Estului. 
Încă un motiv pentru Stalin de a fi suspicios cu Aliaţii. Când 
agenţii săi îi procură date despre izbânzile tehnice ale echipei von 
Braun, Stalin procedează cu filosofie gospodărească, zâmbind 
straniu şi subțire: chestia va avea bătaie lungă politico-militară, el 
Stăpânul riscă să supere propria propagandă ateistă, dar trebuie să 

se înţeleagă că aşa cum artileria e Dumnezeul războiului, 
construcţia de rachete va fi Cristul păcii!Şi uite aşa,Stalin se 
procopseşte cu o temă convenabilă în discuţiile sale cu Churchill! 


relaţiile lui Stalin cu aliaţii occidentali 


Pe la începuturile Alianţei dintre URSS şi occidentali, partea 
britanică tot bătea la cap SUA, ca în cadrul land-lease să îndrepte 
grosul ajutoarelor către Marea Britanie şi cât mai puţin către 
sovietici: după ce că sunt bolşevici, mai sunt şi perdanţi! Numai 
că logica americană era mai sănătoasă. Roosevelt e îngrijorat de 
efectele pe care le pot avea asupra lui Stalin tergiversările 
Aliaților în toate privinţele. Dacă ar putea "unchiul Joe" să vadă 
de aproape greutăţile Aliaţilor...De fapt, Roosevelt ştie că în 
subiectul al doilea front trebuie să jongleze cu partenerii, făcând 
câte un compromis strategic când cu unul când cu altul, supărând 
când pe Stalin, când pe Churchill! Şi mai are Roosevelt pe cap 
"atitudinile răuvoitoare" ale unor segmente americane faţă de 
URSS şi chiar actele de sabotaj/diversiune la adresa colaborării 
cu Aliatul bolşevic. 


Ce nu poate Roosevelt aminti în dreapta şi stânga este 
recunoştinţa pe care o are faţă de bolşevici, încă din 1933, când 
cuplul Stalin-lagoda (şeful OGPU) l-a ajutat pe focosul lider 
democrat să câştige prezidenţialele din SUA, contra promisiunii 
rooseveltiene de a recunoaşte diplomatic URSS, presând 
redutabilul Council of Foreign Relations! 


Intuieşte el, Stalin, că Stalingradul e un tonic pentru 
diplomaţia personală a lui Roosevelt, care va presa Marea 
Britanie să-l ajute pe "unchiul Joe". De altfel, Stalin e destul de 
prevenitor şi duios-ironic, nu numai că tabăra Aliaților 
occidentali e copios infiltrată cu dubioşi formatori de opinie şi 
tovarăşi de drum ("imbecili utili”), dar antenele serviciilor secrete 
sovietice amuşinează obraznic chiar biroul oval al lui Roosevelt! 


Churchill poate fi şantajat în legătură cu tentativele naziste 
de pace separată, care mai ales pe dumnealui îl târcolesc! Tot nu 
e clar nici acum, pentru partea sovietică, cum a fost cu zborul lui 

Hess în Marea Britanie...În genere, Stalin nu uită să amintească 
sentenţios Aliaților că relaţiile între ţări au a se conduce după 
norme morale (!?)şi că inamicul german comun e "o forţă 
antisocială”. Căruia, oricum „nu trebuie să i se mai permită 
argumentul-ca-n 1918-al "loviturii de pumnal înfipte în spate, 
vezi comploturile contra lui Hitler!...În prezenţa lui Stalin, toţi 
occidentalii se ridică în poziţie de drepţi (ca la Yalta), Churchill 
recunoaşte că şi-a propus să se poarte mai demn, dar la apariţia 
lui Stalin o forță "extraterestră" l-a propulsat în poziția 
reglementară...Multe nu află Churchill, de pildă cât se-nfurie 
Stalin când trebuie să arboreze drapelul britanic pe meterezele 
Kremlinului! 


Prin grija Casei Albe şi a roiului de şmecheri, bieții yankei 
sunt copleșiți de simpatie pentru "unchiul Joe" şi vesela lui 
ceată, mai cu seamă că nu se pomeneşte o vorbă despre dictatura 
roşie! Un mare spion german rămâne siderat de implozia ideii 
fatale de "unchiul Joe + Rusia" asupra ofițerilor inferiori 
americani. Sigur că există şi aprecieri mai realiste, îndeosebi între 
ofiţerii britanici, de taxare a aliaţilor sovietici drept "nemernici şi 
asasini".Cel puţin aceştia înțeleg că-după încleştarea cu 
Wehrmachtul, Gestapoul şi SS-ul-se va da lupta cu inamicul 
final: forţele de securitate ale Imperiului Roşu. 


Mai cu seamă pe Churchill se amuză Stalin să-şi aplice 
tacticile rafinate de seducţie şi dominație, liderul britanic fiind 
ghiduş, vioi şi entuziast, dar uşor de adus în starea de întunecare 
vizibilă la faţă, pe când şeful bolşevic e calm, ironic,aruncându-i 
undiţe: ce Dumnezeu, armata britanică n-ar trebui să se teamă 
atât de tare de germani, la care Churchill fireşte că se irită naiv! 
Iar când e şi Roosevelt prezent, Stalin triumfă jovial. Presiunea 
ospeţelor şi toasturilor ruseşti îşi spune şi ea cuvântul...E ştiut că 
Churchill greu are pe cineva la inimă. Nu cumva i se întâmplă cu 
liderul bolşevic? 


Stalin ştie să folosească pe lângă şantaj şi aluzia istorică 
cinică, tatonând complicităţi în veriga mai slabă între Aliați (de la 
o vreme generalul de Gaulle, pe care înţelepţii de la Casa Albă se 
gândesc deja să-l pedepsească, acordând Franţei un vot 

consultativ, iar nu deliberativ, apreciindu-i Rezistenţa şi 
contestându-i "şovăielile!?), pomenind de exemplu că "la noi" 
sunt oameni care consideră Carpaţii şi Transilvania drept 
frontiere naturale ale Rusiei! Dar De Gaulle e avizat asupra 
caracterului lui Stalin, asupra crimelor şi racilelor regimului 
sovietic,aşa că e hotărât să obţină din partea URSS-ului nu numai 
recunoaşterea "independenţei" şi "măreției", ci şi a integrităţii 
Franţei. 


Iar Roosevelt continuă să fie iritat cu distincţie că Stalin nu e 
mulțumit cu rolul asigurat Rusiei în "Tetrarhia Universului” şi 
promisiunile exorbitante de dominație a Estului european, port la 
Mediterana ş.c.l. Cât poate să râdă Stalin că SUA pot crede că 
mai au de adjudecat şi pentru sine câte ceva în baza "dreptului de 
cuceritor"! 


Cum îndrăznesc Aliaţii anglo-americani să-şi permită a 
trimite la Budapesta, început de 1944, misiunea secretă 
"Sparrow", spre a negocia o pace separată cu Ungaria?! Uite aşa 
devine Stalin "paranoic" cu Aliaţii... 


Stalin-Hitler 


Stalin trebuie să admită că Hitler şi nazismul său i-au forțat 
nepermis mâna după 1933, Stăpânul fiind obligat să adopte nişte 
legi foarte burgheze: restaurarea treptată a familiei,a moştenirii,a 
proprietăţii private, aceasta aşa ca să aibă ceva de apărat la o 
adică bietul cetăţean sovietic!? 


"Pactul" a funcţionat bine la început, Ribbentrop a venit a 
doua oară la Moscova, Stalin cere şi mai mult decât stabiliseră 
părțile, Hitler trebuie să înghită deocamdată şi toasturile de la 
Kremlin subliniază cu umor insistent lupta pentru pace 
bolşevico-nazistă! Părţile au simţit nevoia să se întâlnească la cel 
mai înalt nivel şi iată că în gara Lvov, crâncen păzită, sosesc în 
18 octombrie 1939 2 trenuri speciale: Hitler şi Stalin. Serviciile 
secrete americane află cu întârziere de întâlnire şi de convenţia 
militară care s-ar fi semnat...Şi înainte de întâlnire şi după, prin 

cabinetul lui Stalin a fost foială de Politbiuro şi înalți militari, de 
atenţie deosebită beneficiind Molotov,Kaganovici,Jukov. 


Stalin va admite că, el personal, a crezut că Hitler nu-l va 
ataca, totuşi şi-a luat toate precauţiile posibile pentru mobilizarea 
Armatei Roşii. lar apoi, cum Hitler n-a prezentat după atac nicio 
revendicare către partea sovietică, Stăpânul a încropit în pripă un 
front de apărare. 


Rezistenţa opusă de Rusia face să crească fabulos stima lui 
Hitler faţă de Stalin: e limpede că liderul sovietic ştie să inspire 
un respect necondiţionat, tipul ştie să fie fantastic de energic, îşi 
urmează desăvârşit idolii-Gingis Han şi alţii-aşadar Stalin este 
jumătate bestie, jumătate gigant... Cu ocazia Stalingradului, 
Fuhrerul se exprimă cu nu ştiu ce ironie subţire că, într-adevăr 
vrea să cucerească un oraş de la Volga, care întâmplător poartă 
numele lui Stalin! E vorba de un interes strategic, nu de o 
fixaţie...Un formidabil hybris istoric, comentează câte un analist 
inteligent. Dar degeaba sondează Ribbentrop posibilitatea unui 
armistițiu, Fuhrerul refuză să-şi recunoască slăbiciunea faţă de 
Stalin. 


Atitudinea lui Stalin faţă de Hitler este ambiguă... 


Nu cumva P.Drieu la Rochelle are îndată după "pact" o 
intuiţie strălucitoare asupra relaţiei celor doi : ca Napoleon şi 
Alexandru I la Tilsit? (cum nu,uniune ca şi sacră între un 
"masculin"-Napoleon=Hitler-şi un "feminin"-Alexandru I=Stalin, 
împotriva Angliei şi a altor ancombranţi europeni) Să adăugăm şi 
replica spirituală a lui Adam Michnik, într-un dialog cu Cohn- 
Bendit: dacă ar fi să aleg între Hitler şi Stalin, aş prefera-o pe 
Marlene Dietrich! 


Fuhrerul trimite săgeți cu adresă! Astfel Hitler cuvântează la 
festivitatea nazistă din 8 noiembrie 1942, de la Burgerbraukeller 
din Munchen: "Dacă Stalin s-a aşteptat să-l atac în centrul 
frontului, ei bine, s-a înşelat. N-am avut niciodată de gând să atac 
în zona centrală, am vrut să ating Volga şi am atins-o. Am făcut- 
o într-un loc precis, care întâmplător poartă numele lui 

Stalin...Doream deci un oraş pe malul Volgăi, acest oraş ne 
aparţine. Au mai rămas doar câteva enclave de cucerit". Iar Stalin 
replică în stilul său obscur: Napoleon era un leu, Hitler e doar un 
pisoi!? 


Hitler şi Stalin au tot avut de învăţat unul de la altul şi se pot 
contempla fiecare în oglinda celuilalt...În 1920, studentul Rudolf 
Hess , proaspăt neofit nazist,prezintă lui Hitler o teză cu portretul 
Dictatorului, cu gândul la Fuhrer şi Germania, dar cine ştie dacă 
nu cu extensii în veac?! Aşadar, într-un stat năruit poate restabili 
Autoritatea doar un individ ivit din popor, un Dictator cu 
zdravene răsăcini în mase, pe care le cunoaşte profund, 
câştigându-le astfel ascultarea necondiționată. Masele, vasăzică 
segmentul numeros şi dinamic al populaţiei, cărora Dictatorul nu 
le oferă decât aspra Autoritate....Putem crede că numai Hitler s-ar 
fi recunoscut în Noul Principe? 


Se mai petrece până târziu între Stalin şi Hitler câte coup de 
Jarnac incredibilă: în timpul ofensivei din România 1944, Stalin 
face un târg cu comandanții germani, făcând scăpate 2 divizii 
germane din încercuire în schimbul garanţiei lui Hitler de a nu 
mai interveni în România! Şi cele 2 divizii "distruse" în România 
vor mai crea necazuri Aliaților pe frontul occidental... 


Sigur că, până la sfârşit, Hitler ţine să-i mai tragă câte o 
copită fratelui său Stalin, ca-n acest Ordin de zi secret datat 10 
aprilie 1945: "bolşevicul va îndura vechea soartă a asiatului”, 
adică va sângera îndelung şi abundent în faţa cetăţii naziste. 
Stalin poate ridica liniştit din umeri, e "asiat" şi conduce o hoardă 
asiată eficientă, indiferent de sacrificii.. Altfel, Hitler e convins 
că Stalin îi cunoaşte ultimul sălaş şi hoarta asiată îi va asalta 
bunkerul! Desigur că Stăpânul gustase stilul primitiv cu care 
fratele nazist îşi botezase cuiburile: "Văgăuna lupului", "Bârlogul 
ursului”, "Trecătoarea lupului" ş.a. 


O neaşteptată izbândă nazistă: în 1945, Stalin întăreşte gustul 
pentru clădiri înalte, cu turnuri semeţe şi coloane clasice, adică 
exact cum visaseră pentru Germania Fuhrerul şi favoritul său 

Speer...lar portalul noilor imobile din Moscova va fi placat- 
simbolic-cu granit şterpelit din ruinele Cancelariei lui Hitler! 


În Berlinul asediat de sovietici, Stalin o trimite-în fruntea 
unei companii speciale-pe credincioasa Elena  Rjevskaia, 
instruind-o personal să-l captureze neaparat pe Hitler, "viu sau 
mort”. Când sovieticii îl capturează pe SS-istul comandant al 
gărzilor de corp ale lui Hitler, Stalin încă e curios asupra 
diferitelor aspecte din viaţa Fuhrerului, de pildă cere raport 
despre cum fusese păzit şeful nazist în 1942 când îşi stabilise 
Cartierul într-un bunker de beton la Vinniţa, în Ucraina. (11) 


La început de război, în Marele Cartier General intră, alături 
de Stalin şi alţi câţiva, Voroşilov şi Budionnii. Comandă, aşa 
zicând, mareșalul Timoşenko, tot lup bătrân.În iulie 1941, 
Comitetul de stat al apărării hotărăşte împărţirea uriaşului front în 
3 zone strategice, Voroşilov preluând comandamentul de Nord- 
Vest, mareşalul Timoşenko pe cel de Vest, iar Budionnii-Sud- 
Vestul. Acesta din urmă ia în primire şi Frontul de rezervă, care- 
situat în spatele Frontului de Vest-măreşte adâncimea apărării 
sovietice. Budionnii va comanda şi frontul Caucazul de Nord, în 
1942. 


Fost subofițer țarist de cavalerie şi cu prestigiul de mare 
comandant din războiul civil, cu mustăţile sale fabuloase, 
mareşalul Budionnîi este foarte popular în Armata Roşie! Se pare 
că Stalin îl iubeşte mult şi-l ține de prieten al său, mă rog, 
păstrând relativitatea. În primele luni de război, Budionnîi 
comandă (împreună cu megacomisarul Hruşciov) Frontul de 
Sud, unde se petrec dezastrele care conduc la pierderea Kievului. 
Stalin preferă să-l umilească (doar momentan...) pe Jukov,şeful 
STAVKA, decât să se supere pe Budionnii şi Hruşciov, de altfel 
trecuţi prin întâmplări tragice şi groteşti! Ei au scăpat din marea 
încercuire de la Kiev în care aproape tot nucleul conducător a 
pierit sau a fost luat prizonier. 


Poate şi pentru pitorescul său, mareşalul- cavalerist este un 
obişnuit al recepţiilor de la Kremlin, mai ales cu oaspeţi 
occidentali.. De pildă faţă de francezii care-l complimentează 

copios, în 1944, Budionnii admite că ar putea fi socotit cel mai 
mare cavalerist posibil, după Murat. Comandă, în limbaj arhaic, 1 
milion de săbii! 


Când participă la câte o petrecere acasă la Stalin, Budionnii 
ajunge uşor în centrul atenţiei: îşi aduce de acasă armonica, se 
aşează pe un scaun şi cântă antrenant melodii populare ruseşti, 
valsuri şi polci. lar când Stalin personal pune discuri, Budionnii 
nu mai rezistă şi execută cu patos dansul "Barînea", în aplauzele 
generale. Insul şi-a păstrat o oarecare popularitate între militarii 
destoinici ai noului val, unii amintindu-şi cu duioşie bărbătească 
cum s-au deprins de la Budionnii să fumeze tutun răsucit în foiţă 
de ţigară! 


Voroşilov e foarte cunoscut (şi popular?) între militari. E 
destul de cult pe linia literaturii şi artei, pasionat de lecturi (pune 
să i se citească seara din Gogol şi Cehov, în vagonul său personal 
pentru deplasări cară o mică bibliotecă...), ascultă muzică şi 
provoacă discuţii culturale. În inspecţiile pe front, mareșalul se 
poartă cu curaj ostentativ. 


Foarte caracteristică e comportarea mareşalului Timoşenko: 
la un moment dat se repede nedrept într-un tânăr ofiţer superior 
ce-l însoţeşte în misiune: Vreţi să ne învăţaţi pe noi, bătrânii, să 
ne supravegheați? Ei, tinerii îşi închipuie că sunt grozavi cu 
"academiile" lor, dar ce erau pe vremea revoluţiei?! Tânărul 
admite că avea atunci 10 ani şi n-a contribuit cu nimic la gloria 
bolşevică...Purtarea bătrânului lup se explică, l-a crezut pe tânăr 
iscoada personală a lui Stalin.Încet-încet, mareșalul ajunge la 
sentimente mai bune, omul nu era lipsit de simţul dreptăţii. Se 
pare că Timoşenko era dotat cu supleţe diplomatică şi Roosevelt 
îi va aprecia spiritul rezonabil. 


Până la sfârşitul războiului, Stalin va preţui aceşti lupi 
bătrâni, deşi rostul lor strict militar e din ce în ce mai decorativ. 


Encomiastica admite că noile cadre militare alese, educate şi 
promovate de Stalin în război ar fi (ordinea numelor e 
semnificativă...): Bulganin, Vasilevski, Konev, Govorov, Jukov, 

Vatutin, Cernehovski, Antonov, Socolovski, Mereţkov, 
Rocossovski, Malinovski, Tolbuhin ş.a. Să nu ne scape, lista 
începe cu un mamut politico-militar, unul din cei care-ca şi 
Mehlis, Hruşciov, Brejnev etc.-îndeplineau pe la armate şi 
fronturi funcţia de membru al Consiliului Militar. 


Ce interesant, spre sfârşit de război Hitler şi Goebbels 
privesc nostalgic spre conducerea Armatei Roşii: Stalin a 
reformat cu adevărat armata, generalii şi mareşalii sovietici sunt 
strict legaţi de gândirea bolşevică, pe când omologii germani nu 
sunt realmente ataşaţi nazismului, vai. Sovieticii au făcut, la 
vârful armatei, o selecție energică şi germanii nu mai sunt 
competitivi...Corect a procedat generalstabul-ul Wehrmachtului, 
măcar că a scos o carte despre generalii şi mareşalii sovietici,cu 
biografii şi fotografii.Ce  grăitor,aceşti şefi militari au în 
majoritate genă populară, talentul i-a ridicat. Şi sunt mai tineri 
decât omologii germani! Da, Stalin ţine mult la noii comandanți 
militari, cu osebire la cei înalţi gen Antonov!(12) 


În varii locuri propagandistice, inclusiv vitrinele birourilor 
de informaţii sovietice din ţări occidentale, se lăfăiau figuri de 
"Tiorkini" râzând fericiţi cu toţi dinţii, dorindu-se desigur a fi 
imaginea soldatului Armatei Roşii, unul vesel, superficial, 
prostuţ şi neaparat cumsecade! Să fi fost o imagine obligatorie, o 
necesitate de război al aparenţelor, fie. 


Câte o voce ascunsă de întuneric ajunge până la comisar: 
"care va să zică, nu neamţul înaintează, ci noi ne retragem, adică 
tot noi suntem de vină!? "Altui soldat nu-i intră în cap măreţia de 
a rămâne ultimul care să tragă: "ce mi-e primul, ce mi-e ultimul, 
tot acolo ajungem, am străbătut toată Rusia"...Bine gânditorul şi 
raisonneurul oficial se cuvine să-i descopere lucidului răutate şi 
ironie. Soldaţilor cu experienţă nu le scapă dezavantajul în care 
se află luptătorii din prima linie, faţă de şmecherii din spate, 
numeroşi şi înfipţi. Celor cu mai puţin aplomb le dă un sentiment 
de siguranţă duhul drept pe care-l pun cei curajoşi moral în raport 
cu şefii de orice calibru! Prea adesea se întâmplă pe front ca 
soldaţii mai bătrâiori să-i liniştească pe tinerii ofiţeri, turbaţi în 

faţa nedreptăţii şi absurdului:ce poţi să mai faci, acum, fiule, 
rabdă şi o să fie într-un fel... 


Militarilor atenţi nu are cum să le scape conflictul şi lupta 
pentru supremație între Armată, pe de o parte şi Partid/NKVD pe 
de alta. Din primele zile de război, cearta semnificativă între 
Jukov şi Beria... 


Alde Vasili Grossman vor să creadă că războiul va putea 
forţa liberalizarea regimului sovietic. Într-adevăr, unii întorși din 
războiul cel încărcat de experienţe, sunt mai ironici ca oricând cu 
ideologia: "Fumul patriei, tu eşti acelaşi, la altceva ne-am 
aşteptat, tovarăşi! "Dacă ar fi ştiut Grossman ş.a.că-din dispoziţia 
lui Stalin-şeful SMERŞ, Abakumov, înregistrează din 1943 
convorbirile telefonice ale mareşalilor şi generalilor...Probabil, 
Stalin apreciază că prea s-au obrăznicit aceşti militari, moţatul şi 
vehementul Jukov îndeosebi. În fine, să fie amânată răfuiala cu 
tipii, până câştigă Armata Roşie războiul!(13) 


Ajunge până la Ernst Junger o fotografie de pe frontul de 
Est: o rusoaică rănită în luptă zace la un punct sanitar şi medicul 
militar i-a ridicat veşmântul pentru a-i face o injecție în fesă, iar 
fata plânge de ruşinea de a fi privită de soldaţii din preajmă ca un 
animal vânat! 


Prea adesea în războaie, experiența masculină este asociată 
cu lupta eroică, iar experiența feminină cu lupta pentru 
supravieţuire din spatele frontului. De nu cumva, deja primul 
război mondial poate fi privit şi din punctul de vedere al relaţiilor 
dintre sexe...Femeile cată a deveni actori publici atât pe front,cât 
şi în spatele frontului, secolul XX se conturează nu numai ca 
unul al maselor, dar şi unul al femeilor! Deşi cu modestie, 
femeile îi aruncă în față pe bărbaţi pentru legenda eroică, ele 
mulţumindu-se şi în război cu imaginea de mame, soţii şi surori. 
Sufletele înăsprite ale bărbaţilor de pe front se umplu de lumină 
îndeosebi în prezența femeilor atente/delicate/blânde. Chiar 
memorialistica de război a fost, mereu, o prerogativă masculină. 
Hotărât că se cuvine ca războiul să înceapă a fi privit şi ca o 
experienţă de gen, subiectivă şi individuală. 

Iat-o pe Paşa, o tânără voinică şi cârnă, un fel de menajeră a 
conducerii unui regiment de la Stalingrad, cu un şorțuleţ peste 
uniforma de campanie .E devotată, simpluţă şi nu ştie de glumă 
între atâţia bărbaţi. E necăjită că nu poate găti variat (doar 
conserve şi "conțîntrate" de hrişcă şi un pic de ciocolată pentru 
oamenii ei dragi). Bine că unii bărbaţi sunt mulţumiţi de hrana ei, 
mulţumesc şi cer supliment, vasăzică sunt prietenoşi. 


Pe la bateriile de mortiere de tranşee se află multe femei- 
servant. Nemţii ştiu că sunt ţărănci masive şi grosolane şi la 
vreun asalt, nu se sinchisesc de lacrimile şi urletele lor când le 
vânează pentru lichidare...Sunt luaţi prizonieri doar puţinii 
bărbaţi ruşi de la aceste baterii speciale şi aceştia îşi exprimă 
oroarea faţă de fanaticele lor colege, nişte căţele care-i torturau 
înfiorător pe prizonierii inamici! Se întâmplă să şi cadă prizonieri 
astfel de "soldaţi în fustă" şi nemţii apreciază că au feţe 
respingătoare!? 


Unii ţărani sunt oripilaţi că-între militarii găzduiţi în trecere- 
află câte o "soldăţoaică", care fără să ceară voie culege mazăre în 
grădina stăpânilor, sau haleşte prune din livadă, în plus femeiuşca 
joacă echivoc popa-prostu cu aghiotantul când doarme generalul! 
La început de război, un general-comandant e plăcut impresionat 
că-i aduce micul dejun o fată în uniformă, pe motocicletă! Dacă 
ar şti bărbaţii ce chinuite şi lipsite de feminitate se simt femeile- 
militar... Câte una găseşte-după aprecierea ei de "ostaş"-că vreo 
poloneză oarecare e foarte şic cu pălăriuţă liliachie de velur cu 
borurile lăsate, paltonaş ajustat în talie şi o capă micuță. Cele 
care ajung la Viena, sau Bucureşti invidiază ţinuta încântătoare, 
cu pantofi potriviţi, a localnicelor şi plâng de ciudă când se văd 
pe ele cu cizme de iuft, multumitoare pentru bărbaţi...Fetele îşi 
ajustează măcar bluzele pe la croitorese din ţările în trecere, doar 
au ajuns în faţa ochilor Europei! Şi, cu bluzele ajustate de vreo 
pani poloneză, aceste fete din Moscova, Reazan, Smolensk 
ş.c.l.vor dirija mândre circulaţia în Berlin. Dar tot ele se ţin 
obligate să emane căldură şi etern feminin, sau să trezească 
respectul camarazilor-masculi prin curajul şi firea lor dreaptă. 

Unde nu dai peste ele în război? Iată,cu prilejul intrării în 
Berlin, fetele de la dirijarea circulaţiei primesc mănuşi albe şi se 
mişcă foarte grațios în sectorul lor de răspundere. Sunt aceleaşi 
fete, care mai înainte-cu puşcoci şi moletiere, rebegite de frig-îşi 
făceau datoria pe drumuri de front, cu vocea răguşită, pline de 
exigență: dacă nu le dădeai ascultare, te pocneau cu arma peste 
osii! 


Mai ales departe de lupte se instaurează prejudecata că aceste 
vremelnice "neveste de front" sunt nişte destrăbălate, nişte 
zăpăcite care vânează bărbaţi, îndeosebi tineri ofiţeri! Multor 
militari cu grade mici le face impresia că numeroasele fete din 
unităţi şi subunități cam ţin nasul pe sus faţă de soldaţi, dându-le 
inima ghes către ofiţeri... 


Splendidă mărturisire feminină de război, adresată bărbatului 
drag (tot militar): ce vitează am devenit, de la o vreme,dar nu din 
ambiţie, ci din pricina singurătăţii!(14) 


O directivă STAVKA, semnată de Jukov în 15 iulie 1941, 
admite că situaţia catastrofală a Armatei Roşii se datorează mai 
multor neajunsuri. cum ar fi:proasta comunicare; organizare 
militară în formaţii lente şi supradimensionate, perfect 
vulnerabile la atacuri aeriene; prea multe corpuri la armate, ceea 
ce împiedică o comandă fiabilă, prea multe cadre tinere, fără 
experienţă...De! 


Un ofițer i se plânge lui Molotov că are doar o puşcă la 5 
soldaţi şi "Numărul 2" răspunde să se lupte cu sticle. Aşa apare 
"cocteilul Molotov"! 


Se rostesc formule de bun simţ, de exemplu să se dea arme 
populaţiei din zonele părăsite de Armata Roşie, dar Stalin replică 
amar că nu se poate, nici măcar pentru armată nu sunt destule 
puşti şi cartuşe. La început de război, URSS poate produce 1000 
de tancuri pe lună, dar în curând se resimte insuficienţa oţelului şi 
Stalin solicită ajutor occidental. În plus, după 1 an şi ceva de 
război, pierderea sovietică în avioane este înfiorătoare, aviatorii 
plângându-se că "lak"-urile iau foc prea uşor, dar 

Stalin respinge plângerea.Se va produce totuşi un "lak-9", 
versiune îmbunătățită a celuilalt, cu material eminamente 
siberian: carcasă din tuburi de oţel, partea de duraluminiu redusă 
la minimum, aripi din lemn de pin... Întreprinderile-satelit produc 
echipament de bord şi roți. 


În 1942, tanchiştii sovietici încă se simt deprimaţi că 
blindatele lor sunt inferioare celor germane. Dar armamentul şi 
muniţia lipsesc şi ele la începutul bătăliei de la Stalingrad, 
sovieticii sunt obligaţi să atace pentru a-şi procura ce le lipseşte. 


Germanii aflaţi la ananghie, de exemplu la Stalingrad, se 
iluzionează că între timp sovieticii nu duc lipsă de nimic. Vai, nu 
era deloc aşa, mâncarea era pe sponci din cauza relelor 
comunicaţii, mulți militari sovietici degeră crâncen, din 
neglijenţa ofiţerilor şi comisarilor de a le asigura buncăre. Doar 
lunetiştilor nu li se refuză nimic, în materie de echipament 
adecvat, sau de altele...Când trupele sovietice străbat stepa 
calmucă, se produc dificultăţi apreciabile în aprovizionarea cu 
muniții, carburanţi, alimente şi chiar cu apă! 


Chiar şi câte o divizie proaspătă, adusă la Stalingrad, e în 
jenă de armament pentru un om din 10! Măcar li se dă hrană 
bună la venirea în oraş: pâine, salam, zahăr. Soldaţii se 
torturează între ei cu poveşti despre mâncare, beneficiind şi de 
naratori talentaţi, capabili să inducă starea de visare generală, în 
vreme ce joacă şah, sau cărţi (joc interzis...), sau se fasonează 
lemnul cu briceguţul. Ce să transmiţi acasă prin scrisori? "Sunt 
sănătos şi aici mâncăm bine"!? 


Hrana pe front şi oriunde în armată este insuficientă: de 
exemplu, la şcoala militară, tinerii primesc la gustare 200 gr. 
pâine integrală, un ceai fierbinte şi o strachină de supă. Fac 
hamalâc la căratul alimentelor, doar vor captura nişte pâine caldă. 
Răniţii norocoşi din spitale pot avea parte şi de 3 porţii de kaşa 
pe zi, alteori doar de o bucăţică de hering sărat...Se întâmplă ca 
nu puţini soldaţi sovietici să dezerteze la germani de foame, mai 
cu seamă la Stalingrad. Ce iluzie! Pe front, raţia la infanterie este 
de o gamelă de kaşa la 4 inşi, iar la tanchişti o gamelă la 2 

inşi...După consum, mulţi soldaţi blestemă terciul, dar când le e 
tare foame îl găsesc gustos şi apreciază superlativ chiar pâinea 
fărâmicioasă, făcută din amestec de grâu cu mălai... Tare-i pe 
sponci hrana pe front! Vara, militarii sovietici îşi potolesc foamea 
fierbând grâul cules din lanurile de pe câmp. O fată din Moscova, 
organizatoare de Komsomol într-un batalion de infanterie, simte 
că flămânzeşte înfiorător în război şi visează să-şi cumpere 
cândva o ladă cu plăcinte! Oricum, va ajunge să lucreze în 
alimentaţia publică... Iar când eşti în deplasare, ca ofiţer, cum ai 
noroc: poți primi pe cartela militară peşte afumat şi salam de 
berbec, sau concentrate de mei şi mazăre. În situaţii grele, 
militarii se hrănesc cu grâu umed şi încins, mirosind a gaz, dar la 
câte o etapă grea comisarul hotărăşte să se dea câte o cutie cu 
carne de gâscă la 4 oameni.Când un batalion de la Stalingrad 
capturează un depozit românesc de campanie, bicţii soldaţi morţi 
de foame din cauza lipsei de raţii, pier pe capete (cam 150) din 
cauza consumului excesiv! 


Lipseşte catastrofal în trupele sovietice legătura prin radio la 
toate eşaloanele şi chiar deprinderea necesară a folosirii acestei 
legături. Altfel, le-ar fi reuşit mai greu germanilor "cleştii” în 
care strangulau sute de mii de militari sovietici. Devine spectacol 
obişnuit ca în urma unui eşalon sovietic impunător, să vezi 
băieţandri plini de ulei şi unsoare din corpul tehnic, chinuindu-se 
să dreagă utilajele de război şi blestemând viaţa, şefii şi 
asistenţa... Avioanele sovietice curente, gen "kukuruznik"” sau 
"Rața" nu fac cine ştie ce impresie celor bombardaţi, în schimb 
avioanele "Made in USA" primite de Armata Roşie, da. lar 
fortăreaţa T34 trezeşte spaimă ca tanc de asalt! 


Observatorul obiectiv şi cu suflet nu poate să ignore 
suferinţa soldatului sovietic pe toată întinderea războiului: 
foame/frig/răni/spaimă. 


(15) 


Cetăţenii vigilenţi sunt indignaţi că prin oraşe leprele se iţesc 
cu neruşinare, devalizează magazinele de făină ş.a. Bine măcar că 
sunt executaţi jefuitorii! 

Încă de la începutul războiului, Beria dă semnal împotriva 
"creatorilor de panică", fie ei pur şi simplu aducătorii de veşti 
proaste la Kremlin! Ce să mai vorbim de execuțiile sumare de 
trădători, panicarzi etc. Prin preajma unităţilor militare foiesc 
şepcile verzi, mutrele posomorâte ale grănicerilor NKVD, 
aşteptându-şi încordaţi victimele, militari degradaţi ţinuţi în 
aresturi improvizate, fie şi-n coteţele găinilor! Gata să se alinieze 
ucigaş în faţa condamnatului...lată îi zăreşti pe grăniceri-severi, 
absenţi, neîndurători-tocmai la barajul de pe Nipru, cum, adică 
aici s-a mutat graniţa URSS?! 


Însuşi Regulamentul de campanie al Armatei Roşii, care 
traversase de la starea de pace la cea de război, insista că acel 
comandant care şi-a înfruntat inamicul dar nu l-a putut nimici nu 
va fi învinuit, dar cel care ratează cu intenție momentul oportun 
al confruntării "va trage toate consecinţele". Aşa că acei care se 
derobează de înfruntare-prin fugă sau altcum-trebuie să declare 
singuri în scris că au săvârşit "crimă de război"! 


Odată cu marii comandanţi ai Frontului de Vest, iată-l pe 
cutare general comandant de divizie condamnat la moarte, de 
către tribunalul militar, pentru laşitate şi scăparea din mână a 
unităţii sale. Apoi, sentinţa îi este comutată în 10 ani de Gulag. 
Scrie o scrisoare în care roagă să fie trimis pe front şi chiar este 
în vara 1942. Urcă iar treptele, ba chiar ajunge Erou al URSS. 


Se  şopteşte pentru toate urechile pilda generalului 
Samsonov, din primul război mondial, care şi-a zburat creierii 
după înfrângere. Nu-i rău de amintit, oricând, de onoare...Pentru 
orice unitate sovietică în retragere, pare o datorie de onoare să-i 
judece pe trădători şi vânduți în satele pe unde trec, ca şi pe 
dezertori/simulanţi de boală/automutilanţi. Unii soldaţi ajung 
specializaţi în executarea suspecţilor dintre ei, prin tăierea cu 
briciul a mărului lui Adam! Vara sovietică 1941, plină de 
judecăţi sumare pe drumuri... 


Se pare că nu existau ordine formale pentru lichidarea 
sumară a anumitor segmente de prizonieri germane, totuşi se 
instaurează o practică printre soldaţii sovietici, astfel că SS-iştii 

şi gardienii de lagăre pot fi siguri de lichidare, dar riscă adesea s- 
o păţească şi piloţii sau tanchiştii germani capturați. Cu ceilalți 
prizonieri, la hazard...Sosesc şi ordine stricte ca mai ales viaţa 
ofițerilor să fie cruţată, spre a fi traşi de limbă. Luând câte un 
prizonier galonat, soldatul sovietic îl duce respectuos crezându-l 
colonel şi când află că e doar subofițer, regretă că nu l-a 
strangulat! Când o primejdie de moarte amenința pe căile de 
acces către Moscova, NKVD-ul se descotoroseşte-la câţiva 
kilometri în spatele frontului-de o mulţime de prizonieri SS şi 
ofiţeri din Wehrmacht. 


Gândul că, răniţi sau altfel, ar cădea în mâinile sovieticilor, îi 
îngrozeşte pe germani. Ei ştiu că soldaţii sovietici, incitaţi de 
comisari sau nici măcar, pot comite orori: glonţ în ceafă, 
răstignire, membre fărâmate, mutilări diverse precum ochi scoşi, 
castrare, cartuşe goale bătute în frunte sau genunchi...Se taie 
degetele de la picioare cu foarfeca pentru sârmă ghimpată. 
Nemţilor răstigniți pe cruce li se îndesa pe cap o coroană de 
sârmă ghimpată, când nu le era înfiptă în anus şi sunt înţepaţi cu 
baioneta în tălpi spre a fi lucizi şi a țipa. Nemţii care aud urletele 
chinuiţilor îi fac vinovaţi pe comisari şi ofiţeri, mai ales că 
aceştia fac şi comentarii sarcastice la megafon. Dacă şi 
expedierea în Siberia poate fi un noroc!? 


"Teşiţi împuţiţilor...o să vă tratăm după propria reţetă!", 
strigă câte un soldat german către adăpostul sovietic cucerit. 


În genere, dislocarea trupelor NKVD, apariţia lor undeva pe 
front, semnifică luarea în mână a unei situaţii redutabile. De 
pildă, apare la Stalingrad Divizia 10 puşcaşi NKVD, adusă din 
Ural-Siberia şi preia ordinea locală, inclusiv traficul pe Volga. 


Să te ferească Dumnezeu de regulamentele grupelor de 
cercetaşi, dacă te pierdeai cu firea în "ţara nimănui", erai obligat 
să-ți tragi singur în cap gramele cuvenite de plumb. Mai hotărau 
şi comandanții de grupe... 


Oaspeţii aliaţi sunt impresionați, dar şi miloşi, când văd 
soldaţii sovietici de la antiaeriană păzind în noaptea de iarnă pe 

acoperişul trenului oficial, dar yesmenii-gazdă nu se zguduie: 
băieţii sunt bine echipați şi poporul e obişnuit cu rigorile iernii! 
Să fie de ajuns? 


Într-un sat care trecea dintr-o mână în alta, conform 
capriciilor războiului, civilii stau într-o piaţetă cu statuie. Ce-o fi 
nemulțumit-o în atitudinea lor pe femeia-comisar, maior? Isterica 
latră gutural nişte ordine strepezite şi Kalaşnikovul muieroiului 
scuipă foc spre compatrioţii ei speriaţi care urlă. O grămadă de 
cadavre zac la baza statuii... 


Comportarea unor soldaţi sovietici cu prizonierii germani e 
dură, chiar bestială: astfel, NKVD-iştii siberieni torturează rafinat 
prizonierii, de pildă atârnându-i goi de fereastră, cu capul în jos 
şi legaţi la picioare cu sârmă ghimpată. Moartea vine în câteva 
ore...Unii soldaţi ai lui Stalin sunt atât de furibunzi încât ucid cu 
cruzime şi asistente medicale germane dezarmate! Alţi sovietici 
îşi târăsc prizonierii legaţi de coada unui cal, sau îi crucifică pe o 
uşă, sau un copac, sau le smulg testiculele cu cleştele 
potcovarului. Acesta din urmă e un rafinament cazac la 
Stalingrad! 


Înfiorătorul Ordin 227...Nemţii rup frontul, a nu ştiu a câta 
oară, infanteria şi artileria sovietică se retrag în dezordine şi un 
general ordonă unui sergent comandant de tun să tragă 
deopotrivă asupra nemților, dar şi asupra sovieticilor care se 
retrag! Cum sergentul şi echipajul său stau încremeniţi, reapare 
generalul cu detaşamentul de acoperire, şefii mici se ascund, 
sergentul e dus spre o râpă spre a fi executat şi bietul om îşi 
spune că nu-i nimic de făcut, cu prostia nu te poţi lupta!? Bine că 
s-a găsit o fată curajoasă, care a ştiut cum să-l ia pe general. 


Poate că maximumul de durități în Armata Roşie este atins 
chiar la Stalingrad, la semnalul lui Hruşciov şi Ciuikov, sub 
pulpana Ordinului nr. 227 al lui Stalin. În cele 5 luni de lupte, se 
efectuează 13500 de execuţii, atât sumare, cât şi judiciare! 
Comisarii hotărăsc o gamă largă de delicte ("evenimente 
extraordinare"), susceptibile de pedeapsa maximă: retragere fără 
ordin, automutilare, dezertare, trecere de partea inamicului, 

corupţie,"activităţi antisovietice". Se fac vinovaţi şi camarazii 
care nu "previn" dezertările şi celelalte, sau nu trag în cei care 
trec de partea inamicului. Câteodată nemţii fac baraj de tancuri, 
pentru a-i proteja pe sovieticii care se aciuiază la inamic de focul 
alor lor. Fireşte că, dupăexecuţii, pe sărmanii sovietici îi aşteaptă 
un mormânt anonim şi înglobarea în statistica pierderilor 
generale... 


În 1944, într-o Armată Roşie pătrunsă în Românie,2 soldaţi 
păzesc o căsuţă în care se află avutul unităţii, inclusiv casa de 
bani. Noaptea, se fură avutul şi santinelele sovietice sunt 
executate de comandanţi pentru neglijenţă în serviciu. Un căpitan 
evreu, ginere de general, este arestat de SMERŞ pentru că 
vânduse împreună cu alţi 2 ofiţeri maşini şi piese de schimb la 
piaţa neagră. La proces se trezesc acuzaţi nu numai de 
"înstrăinare de bunuri socialiste”, ci şi de un delict politic: 
sabotarea Armatei Roşii.Vor fi împuşcaţi. Văduva e pusă la 
carantină, nimeni nu doreşte să aibă de a face cu perechea unui 
executat, aşa că biata femeie (care lucra la un spital militar din 
Lvov) capturează pistolul unui ofiţer rănit şi se sinucide. 


Un zvon persistent, deplin credibil, afirmă că în teritoriul 
ocupat populaţia prezintă cazuri de canibalism, doctrinele pur 
economice duc la astfel de mentalități demonice, nu numai 
foamea duce de pildă la atracţia pentru consumul de testicule 
(probabil, nemţeşti!), nu degeaba partizanii le ţin în traistă pentru 
schimb cu ţigări. 


De altfel, un colonel sovietic luat prizonier într-un "cazan", le 
mărturiseşte germanilor că în săptămânile fără aprovizionare ale 
asediului, încercuiţii s-au hrănit canibalic, el colonelul n-a 
consumat decât ficaţi! (16) 


Una două, te trezeşti în încercuire. Nemţii apăruţi de 
niciunde îţi strigă: "Predă-te, rus Evan! Ruse kaput!" Vara- 
toamna 1941, sute de coloane de prizonieri sovietici străbat 
drumurile, bieţi oameni hăituiţi, piele şi os, clătinându-se pe 
picioare de sete/foame/vlăguială. Dacă la început domnesc unele 
iluzii printre soldaţii sovietici,t reptat încep să curgă zvonuri 


499 


înfiorătoare despre soarta prizonierilor sovietici. Altfel, nemţii 
distribuie cu largheţe un afiş propagandistic: un soldat sovietic cu 
faţă lătăreață hăpăie nişte haleală dintr-o gamelă, hlizindu-se 
tâmp către un neamţ cu cască şi zâmbet artificial. Prizonierii sunt 
aşteptaţi cu fişe, în care vor avea de înşirat nemulțumirile lor 
concrete față de Puterea Sovietică. Se anunţă pentru prizonieri un 
trai decent: 700 gr.pâine pe zi, mese calde, cafea, başca o pătură 
şi aflierea voluntară la o confesiune creştină!? Ba chiar 
expedierea acasă a celor cu domiciliul în teritoriul ocupat de 
germani. 


Cum se pregătise regimul pentru o astfel de situaţie? Era 
cunoscut disprețul lui Stalin faţă de legile internaţionale, inclusiv 
sarcasmul faţă de "burgheza" Convenţie de la Geneva...Şi totuşi, 
la vreo lună după începerea conflictului, îngrijorat de 
comportamentul înfiorător al naziştilor, guvernul sovietic a 
tatonat aderarea ambelor părți-Moscova şi Berlinul-la Convenţie, 
dar nu se primeşte niciun răspuns la gestul caduc şi Crucea Roşie 
nu se poate amesteca! S-ar zice că până şi Stalin e uluit de 
ferocitatea nazistă. 


Dar nu-i aşa de simplu. Sigur că, la început de război, mulți 
soldaţi şi ofiţeri sovietici se predau, mai ales când suportă 
tensiunea încercuirii. Sau pur şi simplu dezertează, fugind spre 
casele lor. Dar destui cad prizonieri după lupte grele, răniţi etc. 
Stalin dă un Ordin fioros, conform căruia militarii căzuţi 
prizonieri sunt declaraţi în afara legii, iar familiile acestora vor 
întâmpina represalii. Aşadar, ori lupţi şi învingi, ori mori! În 
conversații cu emisarii americani, Stalin ţine să-şi ascundă 
îngrijorarea cu privire la comportamentul trupelor sovietice, 
inclusiv constituirea multor militari ca  prizonieri,lansând 
generalitatea că deocamdată în războiul germano-sovietic nu s-au 
petrecut capitulări masive de trupe, de nicio parte... 


Germanii dau chiar publicității ordine stricte: asupra 
soldatului bolşevic luat prizonier nu se aplică prevederile 
Convenţiei de la Geneva, ei trebuie trataţi energic, iar folosirea 
armelor împotriva lor este-ca regulă generală-permisă legal. Până 

şi demnitarul nazist Rosemberg admite că soarta prizonierilor 
sovietici se constituie într-o uriaşă tragedie. 


Între primele griji ale proaspeţilor prizonieri este lichidarea 
uscăturilor dintre ei. lată,în vagonul ce-i duce spre lagăr, un 
neamţ hâtru amestecă printre prizonieri un trădător, un maior de 
aviaţie care-i şi moralizează pe compatrioți că au pierdut războiul 
şi Rusia, iar acum se răzbună pe el, care a fost silit de inamici. 
Prizonierii îl bat rău şi-l strangulează. Alţi prizonieri vor găsi 
normală şi motivantă comportarea nazistă şi vor fi antrenați de 
germani în operaţiuni de represalii prin Europa ocupată. 
Camarazii sovietici de suferinţă îi vor taxa de ucigaşi degeneraţi. 
Ciudat, dar unii bolşevici prizonieri sunt păstraţi în viaţă, pentru 
varii scopuri. 


Pentru prizonierii sovietici, şansele de supravieţuire în 
lagărele germane n-au depăşit 1/3. Astfel, din cei aproximativ 5,7 
milioane de militari sovietici prizonieri, peste 3 milioane au pierit 
de boli, vieţuit sub cerul liber în frig, malnutriție, maltratări 
brutale ş.a. Numai la Auschwitz sunt asasinați în 1941, de îndată, 
20000 prizonieri sovietici. Unii sunt convocați la măsurare şi 
cântărire, sunt puşi să se dezbrace şi conduşi la un aparat care, 
odată fixată tija pe cap, declanşează o armă cu aer comprimat şi 
prizonierul e măsurat cu un glonte în ceafă...lar majoritatea 
covârşitoare a acestor lagăre s-a situat în administraţia armatei, 
nu a organismelor tipic naziste...La urma urmelor, încă Wilhelm 
al II-lea propunea în 1914 o comportare cinică faţă de prizonierii 
ruşi. Sigur că există şi nuanţe în comportamentul stăpânilor, uite 
câte un neamt face aparent jocul ţării lui, urlă, înjură,totuşi stă de 
vorbă prietenos cu câte un ofiţer sovietic prizonier, iar deodată se 
spânzură la closet! 


Foamea omniprezentă (ca-n Ucraina '1930, compară 
avizaţi...) pe fond de epuizare psihofizică, dă şi un 
comportament specific:dacă prizonierul nici după raţie nu mai 
întinde mâna e terminat! Pentru miile de prizonieri dintr-un lagăr, 
nemţii gătesc în 12 cazane hălci ciudate din carne de cal. Iar 
căruțele duc la groapă şi câte 100 de morţi pe zi, uneori sunt 
aruncaţi şi cei încă vii printre morţi. Dacă la asta se adaugă 

cruzimea de a ţine prizonierii iarna în ţarc, fără haine călduroase, 
avem tabloul complet. La un moment dat, sute de aviatori 
sovietici astfel trataţi hotărăsc să evadeze. Şi parcurg, cu 
picioarele desculţe umflate de foame, pământul îngheţat al 
Germaniei, dar sunt descoperiţi şi împuşcaţi. Mulţi muriseră pe 
drum şi fotografi pedanţi le imortalizează chipul chinuit de 
moarte... 


În populaţia germană, răspândacii colportează zvonuri 
cumplite, cică unii prizonieri sovietici sunt "răi cumetri" (!?), 
deoarece se pretează să consume hrana câinilor. 


Un ordin al lui Keitel din 1942 obligă la stigmatizarea cu 
fierul roşu pe fesa stângă a prizonierilor sovietici suptavieţuitori! 


Printre germani circulă zvonuri spăimoase: că la o audiere de 
rutină, fără a fi de fel ameninţat, un ofiţer al Wehrmachtului 
împuşcă vreo câţiva prizonieri sovietici. Criminalul e pedepsit cu 
2 ani de închisoare, dar când i se raportează cazul lui Hitler, 
acesta pune ofiţerul în libertate: zum Teufel, germanii luptă cu 
nişte bestii şi nu se pot păstra impasibili!; că în lagărul de 
prizonieri sovietici de lângă Paderborn ia fiinţă o bursă neagră a 
ficatului de om. Cam ştie toată lumea, dar instinctul cel larg de 
supravieţuire ţine pliscurile închise! În lagărul de la Karpovka, 
sute de oameni sunt ucişi de şeful vienez (altfel, rezistent 
antinazist...) pentru că au furat câţiva saci cu cartofi. Lagărele de 
concentrare pot livra deţinuţi persoanelor interesate din industria 
şi agricultura Reichului, de pildă preţul unui rus sănătos este de 
35 mărci plus şpaga. E vorba de prizonierii sovietici, dar şi de 
cetăţenii deportaţi din URSS. Noaptea îi auzi mărşăluind pe 
aceşti prizonieri şi deportaţi sovietici, ca şi soldaţii germani, pe 
străzile Bonnului şi în atâtea alte locuri de muncă. 


Şi totuşi te încăpăţânezi să supravieţuieşti, chiar dacă ai fost 
cules rănit, ţi-aduci aminte de vorba câte unui bunic viguros: 
"Suntem din Arhanghelsk, dar nu plăpânzi ca arhanghelii!" 
Câteodată călăii vă ţin însetaţi în preajma găleţii cu apă: "Cine se 
apropie, primeşte un premiu", dar primii care se târăsc sunt 
împuşcaţi...Nici n-ai voie să alergi spre cazan, la sevitul mesei, 

altfel cadavrul prizonierului indisciplinat va zăcea la vedere 3 
zile, ca învăţătură de minte. Educaţia sovietică te-a dezvăţat să 
foloseşti cuvântul "domnule", cum ţi-o cer acum germanii şi 
instructorii ruşi. Eşti convins că, prizonier, poţi muri ca un erou, 
pe când întors între ai tăi rişti moarte de câine. Oricum, se rupe 
ceva definitiv în aceşti oameni care încearcă disperaţi să-şi 
păstreze omenia/credinţa/ conştiinţa şi dacă nu poţi birui sclavul 
şi laşul din tine eşti terminat. Oricum, gândirea rusă din veac te-a 
învăţat că omul care n-a suferit e ca frunza pe apă... 


Geniul amarului iveşte şi o poezie: "Când la groapa din Koln 
ne târam muribunzi/Când c-un coltuc te momeau din glod să 
răspunzi/Când cătau printre noi să găsească mişei,/Comuniştii 
şopteau: "Niciun pas înspre ei!"/ Auziţi acest strigăt din groapa 
comună, /Pururi vrednici să fim de slăvirea postumă!/lar dacă 
unu-a-ndura nu-i în  stare,-/Omoară-se!Partcom-ul îi dă 
deslegare". Măcar cei ce nu mai îndură, să-i apostrofeze amarnic 
pe călăi... 


Unii prizonieri sovietici ajută la diverse munci în apropiere 
de front, de pildă completează echipele de gropari de la spitalele 
de campanie şi lazaretele germane. Sunt atât de blazaţi şi 
nesimţitori, încât nici nu mai verifică dacă printre cei morţi nu se 
află şi vreun om viu...Pe alți prizonieri îi afli peste tot în preajma 
frontului executând pe orice vreme săpături şi lucrări genistice. 
Poartă chipie şi bonete cu steluţele bolşevice smulse... 


Prizonierii interesanţi, prin competențele lor sau altcum, sunt 
separați de ceilalți şi întemnițați în "Lagărul special" al unei 
fortărețe din Prusia Orientală, cu o capacitate de 80-100 locuri, 
iar la interogatorii iau parte trădători şi colaboraţionişti sovietici. 
Germanii cern atent elementele nesigure de elementele 
promițătoare, sesizând la prizonierii sovietici o anume "naivitate" 
la interogatorii. Trebuie izolate şi persoanele "indezirabile din 
orice punct de vedere”. De asemeni, germanii caută între 
prizonieri pe cei "demni de încredere”, desigur spre a-şi turna 
camarazii! 

Soseşte repejor momentul când prizonierului interesant i se 
şopteşte insinuant:pentru poporul dumitale eşti, oricum, un om 
pierdut. Cine va afla de dârzenia dumitale şi chiar dacă?! 
Wehrmachtul dă circulare severe, recomandând să se profite de 
suspiciunea bolnavă a regimului sovietic: chiar dacă scăpaţi din 
captivitatea germană,  v-aşteaptă NKVD-ul! Într-adevăr, 
prizonierii sovietici întorşi cu bunăcredință la ai lor, sunt dificili 
pentru anchetatorii NKVD, pe -măcar unii-îi reped memorabil:e 
nevoie de pricepere şi pentru a nu avea încredere în oameni, sau 
aşa v-aţi obişnuit?! 


Stalin dăduse Ordinul său cumplit privitor la prizonierii 
sovietici, în climatul-tulbure pentru Stăpân-în care avioanele 
germane aruncă tone de manifeste cu fotografia fiului lui Stalin 
care s-ar fi predat! Fireşte că sinistrul tată, care nu-şi iubea fiul 
mai mare s-a gândit de îndată că Iakov se răzbună pentru 
umilinţe, pentru disprețul constant al tatălui, pentru persecutarea 
rudelor mamei sale. Stalin se învăluie în suspiciune insistentă şi 
ură la tot ce priveşte fiul prizonier. 


Iakov Djugaşvili intră în 1937 la Academia de Artilerie şi 
asta îl reconciliază cu tatăl, care doreşte mereu să-şi vadă fiii 
îmbrăţişând onorabila carieră militară. În mai 1941, tânărul 
absolvă Academia. În prima zi de război, Iakov nu are timp să-şi 
vadă tatăl, face o petrecere de rămas bun la vila fraţilor mai mici, 
de unde vorbeşte cu Stalin, care-i răspunde fără efuziuni: "Du-te 
şi luptă!" Locotenent major, comandant de baterie, Iakov pleacă 
pe front. Iar în iulie, radio Berlin anunţă că Iakov a înţeles 
inutilitatea oricărei rezistenţe şi pe cale de consecinţă s-a alăturat 
Germaniei. Manifestele care cad din cer pe capul Armatei Roşii îl 
prezintă pe Iakov în tunică, fără centură, convorbind cu ofiţeri 
germani. Imaginea este însoţită de un text insinuant, care 
îndeamnă şi alţi ofiţeri sovietici să urmeze ilustrul exemplu! De 
fapt, regimentul lui Iakov a intrat în luptă fără muniţii,iar 
comandantul diviziei a fugit cu un tanc,fără să se sinchisească de 
soarta preţiosului locotenent-major Djugaşvili... 


Stalin primeşte pe aceeaşi cale paraşutată o scrisoare de la 
fiu: "Dragă tată, sunt sănătos, voi fi trimis în Germania într-un 

lagăr pentru ofiţeri. Se comportă cu mine foarte bine. Îţi doresc 
sănătate,salutări tuturor, Iaşa". Era scrisul lui Iakov, indubitabil, 
aşadar e un trădător! Păi atunci să se aplice represaliile: soţia lui 
Iakov, Iulia, e arestată şi stă 2 ani la Lubianka, până ce Stalin 
ajunge să creadă în nevinovăția fiului. 


Deocamdată, sunt trimise câteva grupe diversioniste 
sovietice, cu scopul de a-l scoate pe Iakov din lagăr şi a-l ucide, 
spre a nu fi utilizat de germani, căci uite că prin canalul Crucii 
Roşii, ca şi inexistent în URSS soseşte o propunere insinuantă: să 
fie redat libertăţii fiul lui Stalin contra un feldmareşa 1(desigur, 
von Paulus), iar Stăpânul se cuvine să răspundă ritos că nu se 
schimbă un soldat cu un felmareşal! Oricum propaganda din 
Armata Roşie are grijă să prelucreze că lakov a luptat vajnic şi 
abia rănit, a căzut prizonier. Ceea ce era adevărat. 


Departe de ochii lumii, Stalin se consumă în subiect, află că 
Iakov e ţinut izolat de ceilalţi prizonieri şi poate va fi împuşcat, 
căci tatăl nu izbuteşte să-l scoată din lagăr şi nici să facă 
troc..(17) 


Ce se întâmplă în vastele teritorii ocupate ale URSS-ului? 


În destule locuri, populaţia civilă atât de experimentată în 
materie de teroare şi hărţuire îi întâmpină pe germani ca pe 
eliberatori! Ca să nu mai vorbim de Ucraina, oameni devotați 
care nu uitau cruzimea bolşevică a foametei dirijate, îi 
întâmpină pe ocupanţi cu încredere şi căldură...Nu lipsesc, în 
întâmpinarea vehiculelor militare germane, crucile negre prin 
care ucrainenii salută cruciada împotriva Antichristului. 


Câte un adolescent ager pândeşte, dintr-un punct strategic, 
sosirea ocupanților: întâi apar motocicliştii, îmbrăcaţi în 
uniforma de un cenuşiu murdar a Wehrmachtului, cu capele de 
aviator, cu nişte uriaşi ochelari bombaţi...O impresie de fantastic! 
Aceste făpturi fabuloase, parcă proiectate pe cerul de vară 
înseamnă sfârşitul copilăriei sovietice. În fine, după coloana 
nesfârşită de motociclşti, vin camioane uriaşe, plus automobile 
de comandament, un şarpe lung cu solzi verzi sclipind în soare. 

Alteori, pătrunderea ocupanților e fulgerătoare ca-n cazul 
Orelului, unde ziua-n amiaza mare tancurile germane trec pe 
bulevard şi populaţia naivă le aplaudă din tramvaie, crezându-i 
ruşi!? 


Soldăţoi germani care pătrund în Galiţia, dau foc bărbilor 
unor evrei care refuză să le dea ceasurile sau banii. Îţi bagă 
repede minţile în Cap , ocupanţii, un "tont" de rus asasinează un 
SS-ist şi nemţii ucid drept represalii 20 de bărbaţi din sat! Dar 
destui ocupanţi descoperă uluiţi cât seamănă câte o mătuşă 
sovietică a Madonă-Maica Domnului din icoanele copilăriei... 


Mai să fie şterse de blindatele lui Guderian urmele paşilor lui 
L.Tolstoi de la Iasnaia Poliana. De altfel, Guderian chiar şi-a 
stabilit reşedinţa în casa Tolstoi...Cele 45 de zile de ocupaţie a 
zonei au fost prea îndestulătoare pentru necuviinţe: în conac a 
fost cazarmă pentru soldățimea germană, iar la plecare flăcările 
puse de ocupanţi au mistuit etajul...Noroc cu devotaţii purtători 
de memorie, care au salvat destul. 


Dar câştigă teren, din păcate, proiectul "politic"-rasial-SS-ist. 
Din vreme, Himmler fusese însărcinat de Fuhrer cu misiuni 
speciale pentru instalarea administraţiei politice, semn că în Est 
se va fixa debutul bazei rasiale a Noii Ordini naziste .Aşa că 
pentru supremație principială, în teritoriile sovietice ocupate se 
vor ciorovăi permanent Armata, Himmler, Goering şi prăpăditul 
de "comisar ideologic"Rosemberg. Ni-i şi închipuim pe şobolanii 
de birou SS migălind la calcule privind lichidarea ştiinţifică a 
surplusului de populaţie sovietică... 


Încă de la începuturile ocupaţiei, Hitler şi Himmler au 
recrutat 4 mari Einsatzcommandos pentru lichiarea hidrei iudeo- 
bolşevice. Asta înseamnă exterminarea a sute de mii de fiinţe, nu 
doar nişte abstracţiuni "comunişti şi evrei", dar spectacolul 
oamenilor împuşcaţi goi, al femeilor înebunite, al copiilor 
îngroziţi, cu toţii obligaţi să sape la groapa comună, este oripilant 
pentru populaţie, ca şi lichidarea ghetourilor din Minsk,Rovno 
ş.a., sau circulaţia camioanelor "S" pentru gazare. Hitler ţine să 
amintească demnitarilor săi de partid că anticomunismul se 

cuvine să rămână o constantă a luptei spirituale naziste! Ne 
putem întreba dacă chiar toate cele 750000 de victime ale celor 4 
Einsatzkommandos au vreo legătură cu "anticomunismul"” şi 
purificarea rasială. 


Mai cu seamă în satele ucrainene, comandatura germană nu 
doar bate lumea la cap cu proclamaţiile lui Rosemberg, dar 
fixează cote dure: 6 l.de lapte de vacă zilnic, 9 ouă de fiece găină 
lunar,vite ş.c.l. Dar după principiul că într-o casă ucraineană 
cumsecade nu poţi nici mânca, nici fura tot, cât timp n-ai omorât 
gospodina, se mai află câte ceva bun, gen unt, brânză, smântână, 
scrob de ouă cu slănină... 


Se rechiziţionează de la populaţie slănină, miere, ouă, unt, 
pentru satisfacția imediată a trupelor de ocupaţie...De altfel, 
primele cuvinte pe care le pronunţă germanii când pătrund într-o 
localitate sunt "lapte, ouă"! În zona Moscovei, ocupanţii nu doar 
că răpesc vitele, păsările şi toate rezervele alimentare ale 
populaţiei, dar scot şi duşumelile în căutarea cartofilor. Fără a 
mai aminti că jefuiesc mobila şi orice lemnărie, spre a se încălzi! 
Se şterpelesc de la populaţie încălţăminte, piei, aur, bijuterii. 


ocupată, dar îi şi afurisesc: "Mă, ce-mi tot vâri puşca în nas, piei 
din ochii mei, o să creadă ăştia că te-am ascuns şi mă fac harcea- 
parcea"...lată un sat ocupat, dar fără garnizoană germană, doar 
loc de trecere spre front a lungi eşaloane inamice .O coadă de 
topor rusească denunță ocupantului prezenţa în sat a unor 
cercetaşi din Armata Roşie şi îndată se pun în funcţie rotiţele 
represiunii: aşezaţi în noroiul făgaşului, nefericiţii locuitori ai 
satului sunt executaţi prin împuşcare, apoi trec peste trupuri, 
unele încă vii, grelele componente ale unui eşalon nemţesc. 


În decembrie 1941, mareșalul Keitel emite ordonanța "Nacht 
und Nebel", referitoare la teritoriile ocupate, cu gând mai ales la 
URSS. Aşadar, orice persoană din aceste teritorii care comite 
acte ostile Reichului şi trupelor sale de ocupaţie, va fi expediată 
în Reich şi tradusă în faţa unui tribunal special; sau, proces, într- 
un lagăr pe baza unui ordin de detenţie cu durată indefinită. Apoi, 

niciun contact al deţinutului cu exteriorul, nici măcar prin Crucea 
Roşie. Astfel de arestări se vor efectua de către organele RSHA 
(Gestapo etc.), pentru siguranţa Reichului. Admit şi demnitarii 
germani că spectacolul atâtor execuţii de femei şi copii este 
deprimant pentru populaţia sovietică. Se ia măsura de a dota 
asasinele camioane "S" cu ferestruici pitoreşti, precum casele 
sovietice de ţară, încât mastodonţii înfiorători să semene a 
dormitoare pe roți. 


S-ar prea putea ca țăranul tipic de sub ocupaţie, deplin 
confuz,  monitorizând agitația tovarăşilor, să-şi  şoptească 
admirativ în barbă: de, Puterea se află tot acolo unde-a fost. Mai 
ales că şi propaganda bolşevică speculează copios faptul că 
ocupantul n-a rupt cu adevărat de "socialism" populaţia eliberată, 
nici n-a introdus ireversibil proprietatea capitalistă, nici măcar n- 
au fost desfiinţate colhozurile! 


Foamea îşi arată din plin colții în zonele ocupate. Civilii au 
parte şi de onoarea de a suferi împreună cu ocupanţii ravagiile 
câte unei "pungi", cum se întâmplă în cazul contraofensivei 
sovietice din zona Moscovei, în iama 1941-1942. Nefericiţii 
civili au avut parte luni de-a rândul de intestinele cailor 
sacrificați pentru soldăţimea germană. Şi bieţii săteni flămânzi 
mai sunt şi goniţi din casele lor, fiind obligaţi 


să-şi facă bordei. 


La Kiev, de exemplu, băştinaşii observă că ocupanţii găsesc 
la bufetele lor, la discreţie, ciocolată, portocale, struguri, 
bomboane ispititor ambalate şi o falsă memorie îi face să creadă 
că până de curând le aveau şi ei..."Ca pe vremuri". Balerinii din 
Harkov,  neplătiţi, supraviețuiesc cu rații primite de la 
Wehrmacht...De altfel, ei joacă Lacul lebedelor într-o sală tixită 
de ofiţeri germani, aflaţi în drum spre câmpul de luptă! 


Populaţia civilă este rechiziționată de Feldjandarmerie nu 
numai la munci de utilitate generală, dar şi la câte o corvoadă 
specială, astfel 2000 de sovietici(în majoritate,femei şi 
adolescenţi)trudesc-împreună cu un batalion german de genişti-la 


508 


construirea unui bunker somptuos pentru un general german de la 
Stalingrad. Trei sferturi dintre sovietici mor de foame, extenuare 
şi frig, dar bunkerul e gata şi mobilat feeric cu obiecte şterpelite 
de la muzeele din Stalingrad! 


Sunt tot soiul de aspecte antipatice. Câte un neamţ se arată 
mai bun ca alţii, dar îi place rânduiala lui, copilul gazdei i-a furat 
o bucată de pâine şi noul stăpân urlă mereu la gazdă: maică, adu 
la mine chindăr să dau educaţie la el. Copilul rămâne speriat, iar 
mama nici nu vrea ca băiatul să uite... Altul, dintre cei care a gonit 
familia din casă, se distrează spânzurând de fular pe unul din 
băieţaşii gazdei şi împiedecându-l pe celălalt să intre în bordei. Şi 
ce insuportabilă apare populaţiei insistența propagandistică a 
germanilor de a trâmbiţa prin presă/afişe/ megafoane cât de 
înălțătoare sunt adunările publice organizante de ocupanţi, cât de 
nemăsurată e încrederea localnicilor în cuceritor, ce tihnă e în 
spatele frontului! Copiii le produc oricând pot ocupanților 
pagube! 


Unii ocupanţi, germani sau români, mai închid ochii deşi 
cunosc relaţiile populaţiei cu partizanii, între care au rude şi 
cunoştinţe. Unii sovietici din slujba ocupantului, de pildă 
mecanicii unei uzine electrice din Yalta se îmbată cu samagon de 
7 noiembrie şi arborează pe aşezământ flamura bolşevică, apoi se 
trezesc din beţie şi fug în munţi la partizani! 


Numai în Bielorusia, poate şi ca urmare a unei activităţi 
intense de partizani, se pierd 2 milioane de vieţi omeneşti şi 9000 
de localităţi rase de pe faţa pământului, gen Oradour şi 
Lidice...lar la Kiev, sunt asasinate aproape 200000 de persoane, 
între care 70000 de evrei la "Babi Iar”. La Kerci, un băieţel este 
împuşcat pentru că a cântat un cântec sovietic, iar altul e ţinut 
spânzurat o vară fiindcă a furat caise .Când mama, în uniformă, 
va reveni la bunicii de la ţară, copilaşul ei dă să muşte din 
săpunul adus, crezându-l comestibil! 


Şi cât de sinistre sunt deportările de civili sovietici în Reich, 
mai ales tineri, ca forță de muncă primitivă... Trenurile cu fete din 
Ucraina fac escală la Lublin, la poarta Marelui Reich, unde fac 

baie şi li se tund cosiţele. Fete care crescuseră în mesajul mândru 
din Moise de Franko. 


Şi totuşi, populaţia ocupată are şi surprize: un neamţ tanchist, 
tânăr de 20 de ani, e lepădat de-ai săi, singur într-un sat 
ucrainean, unde se găzduieşte la o familie vreo câteva săptămâni. 
Nu se poartă cu ifose de ocupant, ba chiar îi ajută pe gospodari, 
care ajung să-l iubească! 


Ocupanţii sunt înduioşaţi de peisajul furnicarului sovietic, cu 
buluceala unor mase cenuşii (fenomen bănuit a fi strict 
răsăritean): iată o gară oarecare, cu firave floricele, o balegă în 
dreptul biroului şefului de staţie (toţi o înjură şi nimeni nu ia 
măsuri, poate când se va usca o va lua vântul stepei...), un ţăran 
se binoclează crunt la "Mersul trenurilor” rămas afişat din 1941, 
alți ţărani cară găini cu picioare frânte (ca să nu fugă), alte 
orătănii zgomotoase, sau o drăgălaşă scrofiță Tania şi câini. Trec 
şi iar trec trenurile germane cu răniţi, sau utilaje militare distruse, 
sau întăriri pentru front. Țăranii pândesc un ipotetic tren de 
pasageri, câte unul hâtru băştinaş observă către ocupanţii prezenţi 
că ar fi fost de aşteptat ca ordinea şi disciplina germană să se 
impună în faţa bramburelii sovietice, ponimaeşi tovarişci 
ghermanski soldat?! 


Comisarii şi politrucii veghează ca pe front să nu pătrundă în 
mintea luptătorilor nuanțele şi poate că aşa se şi cuvenea pentru 
unitatea morală a Armatei Roşii. Un soldat se apucă să 
povestească la Stalingrad camarazilor săi că sora sa din teritoriul 
ocupat lucrează pentru nemți şi se simte respectabilă...Unii 
camarazi se revoltă. 


Veştile din teritoriul ocupat sunt contradictorii, sunt certe 
monstruzităţile germane, dar orice om din Armata Roşie care are 
familia sub ocupaţie vrea să creadă în bine, păstrând bănuiala 
intimă că mai exagerează şi propaganda bolşevică de război. Iată- 
l pe cutare sergent-major de gardă, cu pieptul plin de medalii, el 
spune adesea camarazilor că în curând vor elibera şi satul său, 
unde-i invită pe toţi. Chiar asaltează satul respective şi bravul 
băiat năvăleşte primul, căutându-şi fericit casa natală: dar curte 

nu mai era, casa era ruinată, iar în grădină zace tatăl spânzurat şi 
mama ucisă bestial, iar surioarele îi fuseseră răpite de germanii în 
retragere...Băiatul îşi jură să nu mai audă de fascişti vii, dar 
curând el aduce la şefii săi un ofiţer german prizonier. Viu! 


Ofițerii germani de bun simţ apreciază că forța poporului e 
deosebită, abia zgâriată de bolşevism. Ei nu-şi pot totuşi închipui 
amploarea pocăinţei populare:oamenii îşi promit solemn că dacă 
vor scăpa de ocupantul german nu vor mai tolera în vecii vecilor 
lenevia şi delăsarea în raport cu conducerea sovietică, îndeosebi 
femeile visează că nu vor mai exprima nicicând nemulțumiri 
principiale şi gospodăreşti faţă de regimul roşu! (18) 


Mişcarea de partizani din URSS a luat o asemenea amploare, 
încât ajunge să servească de exemplu altor ţări europene, 
îndeosebi Jugoslaviei şi Franţei! Sigur că ţăranii din teritoriile 
ocupate nu s-au înrolat de bunăvoie în mişcare, ba chiar-la 
început-mulți ţărani s-au înarmat să-şi apere de partizani avutul 
în grâne şi vite... 


Pasternak n-a putut participa la lupte ("miliție" etc.) din 
cauza unui picior fracturat, dar face vizite în linia întâi şi se simte 
cutremurat de frenezia populară a anilor de război. Visează să 
scrie o piesă despre Zoia Kosmodemianskaia, şcolărița smulsă de 
uraganul lui 1941 şi executată ca partizană: "Precum în anii mei 
cei fragezi, /Rănit sunt de soarta femeii"... 


Nu-i uşor să fii partizan, pe lângă curaj fizic şi moral, lupta 
propriuzisă se împleteşte strâns cu culegerea de informaţii (de 
exemplu, foarte tânărul partizan şi viitor spion sovietic de elită 
Gordon Lonsdale îi raportează maestrului său Rudolf Abel), e 
bine să ai măcar arme uşoare, dar o mitralieră şi un tunc antitanc 
sunt o comoară! Trebuie scotocite pădurile după arme aruncate 
„altcum detaşamentul de partizani nu e o veritabilă unitate 
militară. Trebuie să vânezi nodurile de cale ferată, de pildă 
Orşa...Partizanul se cuvine să ştie de toate: să tragă cu armele şi 
să mânuiască aparatul de recepţie uzat; să procure hrană şi să 
îngrijească de camaradul rănit; să amenajeze un bordei şi să 


511 


extragă o măsea stricată; să prepare explozibil şi să arunce în aer 
obiective. Ş.c.]. 


Iată bilanţul, cumva caracteristic pentru acţiunile împotriva 
"bandelor de partizani", al "Operațiunii Cottbus", condusă de un 
general SS: 4500 inamici morţi, 5000 morţi, suspecți a fi 
partizani, 59 de morţi germani şi 492 de puşti recuperate. Ne 
apare limpede că pentru SS-işti nervoşi, nişte ţărani ruşi 
cumsecade pier sub bănuială... Partizani aparenţi. 


Din exces de zel şi sub obsesia înaltelor comandamente, o 
păţesc în teritoriul ocupat destui partizani aparenţi. Iată un ţăran 
cumsecade, deplin inocent faţă de legile războiului nazist,face 
imprudenţa să bea două sticle de vodcă şi să se ia la harţă cu un 
feldwebel de la Feldjandarmerie. E reținut pentru scandal şi are 
ghinionul ca regiunea militară de ocupaţie să fie gestionată de un 
bătrân general, plictisit de lipsa evenimentelor, dar îndrăgostit de 
Curtea Marţială. Povestea cea banală se umflă într-un dosar 
voluminos şi bietul ţăran se trezeşte evaluat drept "partizan", 
duşman de moarte al celui de-al III-lea Reich! Fireşte, va fi 
spânzurat, prilej de amară reflecţie istorică pentru Raisonneur: 
mulţii civili spânzurați vor fi declaraţi eroi sovietici, dar dacă 
supraviețuiesc ocupaţiei, vor risca mai târziu să fie aruncaţi în 
lagăr pentru că n-au fost spânzurați şi s-au prea acomodat ca 
țărani dubioşi cu ocupantul... 


Povestea e deja sinistră, dar are o urmare de tot emoţionantă. 
La popota germană din satul respectiv apare o fetiță cu basma 
verde, hotărâtă să obţină dreptate. Soldaţii o întâmpină blând, ca 
pe o zână mică, unul plescăie din limbă, fetița zâmbeşte şi 
plescăie la fel... Aceşti eroi duri ai lui Sven Hassel se cutremură în 
faţa a încă unui abis rus: cândva, NKVD- ul căutându-l pe 
bunicul, a înhățat-o pe mama, acum a dispărut şi tata, iar 
fetişcana a rămas cu o surioară micuță şi n-au nimic de mâncare. 
Durii ce pot ajuta, decât să cotizeze generos bani şi mâncare, 
lăsând apoi cele două fiinţe în grija lui Dumnezeu. 


Tata e partizan autentic, în zona Smolensk. La el acasă vin 
nemţii şi o chestionează pe fetiță unde e ascuns tatăl şi la refuzul 

ei de a vorbi, îi retează degetele pe muchia mesei! Şi culmea 
lipsei de noimă, nu pe tatăl fetiţei îl căutau nemţii, ci pe alt 
partizan... 


Practic, chestiunea partizanilor a apărut încă de la începutul 
războiului. Pe frontul de Sud, germanii nu pot înainta 
convingător între Pripet şi munţii Carpaţi, deoarece sovieticii în 
retragere hărţuiesc inamicul în această regiune mlăştinoasă. 
Comandantul german, feldmareşalul von Reichenau hotărăşte că 
militarii sovietici se cuvine a fi trataţi drept "partizani", drept 
care-i execută când îi prinde prizonieri. Fireşte că sovieticii îi 
tratează la fel pe germanii capturați, îndeosebi piloţi parașutați. 


Îndestul de prompt acţionează trupele de grăniceri NKVD, 
sau experţii lor, organizând în spatele inamicului detaşamente de 
partizani, gata să acţioneze deocamdată în sprijinul 
contraofensivelor sovietice, cum ar fi aceea din iarnă de la 
Moscova. Unii NKVD-işti îi ajută eficient pe partizani, căci s-au 
infiltrat bine, cu o "legendă" straşnică, printre ocupanţi, dar îi 
trădează emoția atunci când îşi periclitează misiunea, 
intervenind pentru a lichida vreun compatriot colaboraţionist, 
ucigaş de copii, oricum condamnat la ştreang de partizani. 


Secţiile de cercetare ale armatelor sovietice lucrează în 
strâns contact cu marile unităţi de partizani, care sunt la rându-le 
ajutate de Armata Roşie cu arme, muniții, explozibili. Iar secțiile 
politice ale oştirii îi aprovizionează pe partizani cu materiale 
propagandistice pentru uzul populaţiei din zonele ocupate. În 
genere, Consiliile Militare ale  fronturilor  supervizează 
colaborarea! Prin anii 1943-1944, în raza a câte 2-3 fronturi 
vecine pregătirea unei ofensive se bizuie pe sprijinul multiplu al 
unei armate de partizani de 35000 luptători... 


Se zice că în Bielorusia au acționat 500000 partizani, în 
decurs de 3 ani de ocupaţie. Meritele lor sunt indiscutabile, ei 
restabilesc puterea sovietică în jumătate din teritoriul bielorus, 
dar sunt zone rurale, iar nemţii menţin cu străşnicie oraşele, 
nodurile feroviare, magistralele. Militarii germani sunt obosiţi de 
partizani ("Sehr schlecht, jede Nacht Sprengungen, Uberfalle, 

Schusse", e foarte rău, n fiece noapte explozii, atacuri, 
împuşcături), ce bine-i în prima linie ("so gut, so ruhig, so eine 
Stille", e atât de bine, de tăcut, de liniştit). 


Dacă nu în 1941, nemţii iau măsuri în 1942 ca îndată ce 
ocupă o localitate şi rechiziţionează locuinţe şi locaţii, taie 
vegetaţia din dreptul lor, altfel "Partisanen, poc, poc!" Dar 
"ilegalii" circulă sub măşti incredibile: câte o tânără suavă, 
însărcinată, poartă o grenadă prinsă pe pântec, taman pe unde 
bătea inima copilului...O alta îşi poartă fetiţa la sân, înfăşurată în 
manifeste. În jur, pe stradă, foiesc nemți şi poliţai, iar copila se 
vaită: "Mamă, mă strânge!" lată un oraş ocupat, funcționează- 
între altele-o grupă ilegală de femei mai vârstnice, cea mai 
bătrână izbutind, de pildă să arunce sub nasul nemților manifeste 
în lagărul de tranzit. Toate aceste femei îşi spun propagandiste! 
Cine să-şi închipuie că un nea cutare, gras, poliţai al nemților, de 
o excelentă indiferenţă calmă, este agent sovietic? 


Ce ciudăţenii înviorătoare se petrec în război: un neamţ 
cumsecade intră într-un conflict ucigaş cu un camarad al său, 
apoi îl eliberează pe prizonierul rus, arătându-i pădurea apropiată, 
completând omenos: trebuie fugit, sunt mulți partizan acolo, tu 
merge să lupţi cu faşizm! 


Ce penibil când ocupanţii-în căutare de partizani-scotocesc 
prin casele sătenilor, şterpelind lucruri de preţ, îmbrăcăminte, 
încălțăminte... Soldăţimea germană de bun simţ se distrează cu 
tainice instrucţiuni sarcastice, care demască isteria de ocupaţie: 
"Apărarea împotriva partizanilor: nu este necesar să cereți 
civililor parola şi nici să deschideţi focul dacă răspunsul este 
nesatisfăcător"! (19) 


Gările şi orice aglomerări umane sunt un bun barometru al 
situației din teritoriile neocupate. Lume necăjită...Gările au lagăre 
de tranzit pentru prizonieri şi "bandiți" şi populaţia sovietică în 
goană sordidă pentru prinderea locurilor în trenuri trebuie să 
ferească vagoanele "Stolîpin" destinate traficului represiv, de 
altfel chiar prezența masivă a soldăţimii de pază te obligă să iei 

aminte! "Bieţii mei fraţi spectatori", gândeşte câte un "bandit" la 
adresa acestei magme de cetăţeni atât de uşor de aţâţat... 


În teritorii eliberate, cazul Smolenskului, dar şi în general, 
sunt simptomatice numeroasele cazuri de boli nervoase cronice, 
în rândul populaţiei, iar cele 60 de locuri în spital alocate unei 
întrgi regiuni nu ajung nici pentru nebunii furioşi! 


Cu diferite ocazii, de Anul Nou '43 de exemplu, spectacolul 
vieţii publice e încărcat de farmec, mulți militari şi civili sunt 
amabili cu străinii (de pildă prizonieri români), toleranţi, unii cu 
chef... 


Raţia de pâine pe cartelă, pentru cei care lucrează, este de 
400 gr.pe zi. Dar refugiații rabdă cumplit şi nu-i de mirare că un 
soldat sovietic, observând un prizonier german care strânge la 
piept 4 cutii mari de conserve, i le ia flegmatic şi le dă 
refugiaţiilor. 


Există şi cazuri fericite: familie fără grija copiilor, cu două 
cartele de muncitor, bărbatul primind la fabrică şi o masă caldă 
pe zi, plus lotul de lângă casă. Pâine ar fi destulă câte 600 
er.zilnic de căciulă, dar cartela nu e respectată, se dă adesea praf 
de ouă în loc de carne, cartofi în loc de crupe, bomboane în loc 
de zahăr...Se mai întâmplă să nu-ţi onorezi bonurile, dacă n- 
ajungi la coadă.Plus alte neplăceri, vrei să ajuţi o ființă depărtată, 
îi pregăteşti două luni nişte pesmeţi, dar pachetele se trimit 
numai pe bonuri speciale militare, deci strângi 10 sticle goale, 
primeşti la magazin o juma de votcă şi o schimbi pe un bon 
special la vreun soldăţel! 


Militarilor de pe front li se pare straniu peisajul pasiunilor 
omeneşti, al problematicii din spatele frontului... Întâlnești în 
metroul moscovit câte un cetăţean distins, beat, care se laudă 
către o femeie drăguță că el, fără relaţii deosebite, e în stare să 
procure direct de la seră ceapă verde şi "champignioane"! Femeia 
se uită încurcată la militarul din preajmă. Sau auzi că nu ştiu ce 
lăcătuşereasă nu vrea să repare caloriferul decât contra a 2 kg. de 
pită neagră, pentru copii...Militarii de pe front sau din spate sunt 

gata să ajute civilii, sigur flămânzi, cu ceva conserve ş.a. Uneori 
cu bonuri militare de masă. Dar le-ar veni greu să înţeleagă 
preaomeneasca, mahalagesca, meschina curiozitate a micilor 
funcţionari din administraţie! 


Comandant pe front, ţi se întâmplă să nu mănânci o zi 
întreagă, nu ţi-a fost aminte, dar foame nu faci, poate aşa se 
cuvine, ai destule pe cap, totuşi te cuprinde ruşinea faţă de 
lipsurile celor din spate...Băieţii Moscovei desfăşoară concursuri 
ingenioase, sau bengoase, cu premiu un coltuc de pâine. 


Ai impresia unor cătunuri pustiite, cu umbre de 
bătrâni/femei/ copii, mişcându-se greoi din cauza foamei. Şi 
femeile care muncesc inuman...Dar n-a dispărut în aceste fiinţe 
generozitatea! Țăranii colhoznici se mai descurcă, pot pune pe 
masă pentru ai casei, sau pentru oaspeţi dragi, sau din mândrie: o 
strachină cu cartofi, o cană cu lapte, o farfurioară cu miere 
zaharisită. Bărbatului i se dau la drum 15 ouă fierte! O cină 
ucrainiană la oameni cuprinşi poate însemna o tigaie, mare cât 
roata carului, cu ochiuri, o strachină cu colţunaşi şi smântână, o 
sticlă cu rachiu (din zahăr, nu din sfeclă, zice gazda mândră!). 
Această Ucraină poate ispiti prin fetele ei frumoase, posesoare de 
rachiu, frişcă, peşte proaspăt, miere... 


La hotel "Moscova" pare bizar când în 1942 chelneri cărunți 
duc, în veselă strălucitoare şi masivă de nichel, tăvi cu terci şi 
cartofi! 


Iată bazarul sărăcăcios şi rece din Saratov, 1942.Flăcăi iuți şi 
neastâmpăraţi, mutilaţi de război, joacă fel de fel de jocuri de 
cărți pe bani şi fac negoţ cu ţigări, sau prezic pentru 3 ruble 
soarta cetăţenilor cu ajutorul unor şoricei albi, care extrag 
"planeta". Speculanţii dau pâinea cu 300 de ruble şi porţia de 
trăscău cu 500 de ruble. Străinii, de pildă prizonierii români lăsaţi 
slobozi pe la etape, descoperă farmecul trocului de la talcioc, 
unde procură la plezneală ţigări, mahorcă şi chiar bunătăţi 
culinare. 

Viaţa în teritoriile eliberate nu se îmbunătăţeşte, iarna 
bătrânii riscă să îngheţe şi câte un ofiţer sovietic sufletist procură 
ceva lemne şi cărbuni, pentru o femeie care şi aşa avea destulă 
durere. (20) 


Ar fi tare limitativ să rezumăm 4 ani de relaţii germano- 
sovietice cumplite şi complicate prin finalul victorios care debuta 
cu notația cutărui Ivan, cu uriaşe litere strâmbe pe o casă 
inamică: "Iat-o, asta-i afurisita Germanie!" 


Odată cu izbucnirea războiului sovieto-german, spre onoarea 
lor Ernst Junger şi nu puţini alţi germani trăiesc o stare de 
paralizie spirituală. O stare de "uşoară deprimare psihică" admite 
şi regimul nazist c-ar exista printre germani, dar Goebbels 
salvează prin ideea că poporul nu vrea "pace ruşinoasă" cu 
sovietele! Onestului general Ludwig Beck, totul îi apare ca o 
aberaţie... Un război care-i duce pe oameni tot mai jos, pe trepte 
plăsmuite de reguli ale unei dramaturgii necunoscute şi intuiţia 
celor lucizi din ambele tabere grăieşte că nu există adăpost destul 
de ferit în calea curenților acestei violenţe anarhice. Mai ales că 
dinspre elita nazisto-SS-istă vin şi idei tulburi-nu direct bestiale, 
poate chiar vor trebui înlăturați Hitler & co.-, sigur că germanii 
se cuvine să stăpânească în Est, dar Rusia lui Dostoievski merită 
să devină complice în asanarea spirituală a Noii Europe! 


Destui germani cunoscuseră Rusia Sovietică în vremea 
îndelungii colaborări militare şi civil. Încă din 1922, cele 2 
armate semnaseră un acord de colaborare, germanii căpătând 
dreptul la baza militare de antrenament pe teritoriul sovietic şi 
avantajul de a-şi rostui industria de război, totul prin sfidarea 
Tratatului de la Versailles! Sigur că-şi spune cuvântul şi 
reciproca  suspiciune...Sovieticii sunt impresionați de 
ingeniozitatea germană în toate, dar îşi ascund cu mândrie 
secretul superbului lor tanc T-34. Erau vremurile când până şi un 
general Blomberg credea c-a devenit "aproape bolşevic", deşi va 
deveni nazist, la fel de inutil. 


Nu numai germanii, dar şi sovieticii experimentați pot ridica 
din umeri la piesuţele patetice de propagandă, perfect absurde, 

care se joacă în spatele frontului: reflectarea cumplitului conflict 
înseamnă nemți cu cravaşă în mână plimbându-se pe scenă şi 
lătrând; partizani bărboşi, în cămăşi de mătase, trag isteric din 
puşcoace; un ofiţer sovietic focos urlă în urma nemților: "ia să 
mirosiți praf de puşcă rusesc, bestiilor” ş.c.l. La început de 
război, tare ar fi vrut sovieticii să creadă că bombele care cădeau 
peste Moscova şi nu explodau semnificau solidaritatea clasei 
muncitoare prietene din Germania! Abia treptat, Armata Roşie se 
va dezbăra de iluzii şi va deveni necruțătoare cu inamicul 
german. 


Ideea unei înţelegeri spirituale şi omeneşti germano-ruse 
merge greu, dacă până şi colaborarea pragmatică, militară 
nazisto-sovietică întâmpină piedici neverosimile. Trebuie să faci 
echilibristică între antinaziştii Wehrmachtului, jocurile de 
inteligenţă ale lui Goebbels, calculele lui Rosemberg de 
fărâmiţare etnică a URSS şi-peste toate-să ţii cont că atrocitățile 
războiului  rasial-ideologic  Hitler-Himmler dărâmă migala 
construcţiei. Dar urzeala continuă nesmintit. Are un succes 
deosebit diplomaţia propagandei sovietice, încât chiar pentru 
germani reprezentativi , Stalin apare ca singurul conducător aliat 
care nu vizează distrugerea Germaniei, cum nici URSS n-a putut 
fi distrusă. Numai Anglia şi Franţa să nu impună cumva cine ştie 
ce aberaţii "capitaliste" unei Germanii învinse!? Pluteşte multă 
confuzie, dacă până şi câte un emigrant rus crede că povestea 
Katynului e o făcătură a propagandei naziste, doar se găsesc în 
Răsărit destule cadavre fără tichet!? 


Germanii doxaţi într-ale Rusiei cunosc vorba acelui pământ: 
"După haine îl primeşti, după minte îl cinsteşti”, dovadă a unei 
limbi inteligente şi a unui popor deloc prost, deşteptăciunea 
ruşilor părând evidentă  combatanţilor germani din linia întâi. 
Dar dacă nu te ciocneşti cu calităţile evidente ale ruşilor, ci cu 
"cazacul beat criță" care te lichidează oricum ca german, 
indiferent că eşti un factor activ al nazismului, sau un intelectual 
ros de îndoieli? 


Un neamţ rănit în luptă are dureri cumplite şi zgârie 
pământul cu unghiile, dar un soldat sovietic îl repede dur: "Nu 

pune mâna, ăsta e pământul meu, al tău e acolo de unde ai venit!" 
Şi când eşti emigrant rus cultivat, gândeşti cam naiv că tot 
prăpădul acesta ar fi putut fi evitat dacă intelectualitatea germană 
ar fi cunoscut intelighenţia rusă, aşa cum aceasta îi cunoştea pe 
fraţii germani!? Rusul simplu din Armata Roşie adoptă un 
sentiment mai limpezit: pe front, față de Fritzul învins, Ivan nu 
simte cine ştie ce milă, dar un soi de bunătate omenească îl face 
să ajute pe inamicul necunoscut, poate chiar să caute punți de 
înţelegere. 


Germanii au pus mâna pe locuri semnificative în care a 
pulsat viaţă şi cultură rusă şi se află cuiburile unor Puşkin, L. 
Tolstoi, Ceaikovski, Turgheniev...Puţin a lipsit să ocupe 
Moscova şi întreaga ei regiune. Atunci ar fi ajuns şi la 
Peredelkino şi-nu se înşeală Arthur Miller-l-ar fi ucis cu 
siguranță pe Boris Pasternak, ca intelectual rus şi ca evreu, 
indiferent de convingerile sale creştine... 


După o scurtă încălzire, nimic nu împiedică pe luptătorul 
uneia din tabere să-l considere, pe celălalt,nazist-bolşevic şi 
reprezentant bestial al unei ideologii totalitare, de aceea nu-i rău 
să începem  disecarea relaţiei psihologice sovietici-germani cu 
cazul Ilya Ehrenburg. În cercurile moscovite lucide, insul e 
apreciat malițios drept o stârpitură remarcabilă a cubismului şi 
Parisului. Între scriitorii şi publiciştii sovietici de război, normal 
acerbi, Ehrenburg atrage atenția prin talentul său particular 
virulent, cu accente de ferocitate probabil impardonabilă. În ochii 
nemților, el iese în relief, bănuit fiind de subiectivism atroce. 


Când va scrie romanul Furtuna, viziunea lui Ehrenburg va fi 
amendată de cititori germani oneşti, prea îi tratează scriitorul rus 
pe germani ca pe nişte brute în cvasitotalitate. La urma urmelor, 
germanii nu sunt oameni mai răi decât alţii, în ciuda faptelor 
oribile imputabile pe Drept (şi parcă pe deplin...) Germaniei 
naziste. La un popas al scriitorului la o unitate militară din Prusia 
Orientală, un aviator sovietic polemizează cu Ehrenburg 
amintindu-i de traiul gospodăresc îmbelşugat al germanilor şi 
cerându-i scriitorului o ideaţie mai blândă.Fireşte că Ehrenburg 
răspunde "partinic", iar aviatorul e trimis în Gulag! 

Multe pagini ale temutului polemist sunt copios apreciate de 
luptătorul sovietic din linia întâi, de pildă când Ehrenburg scrie 
că războiul fără ură e amoral, neruşinat, întocmai ca o convieţuire 
fără dragoste în cuplu, aşadar fără justificare! Cititorul sovietic 
urmează să aleagă această ură sacră, de altfel cultivată chiar de 
comunicatele oficiale propagandistice, gen: scoţindu-se cizmele 
unor prizonieri germani, ele au ieşit cu picior cu tot. Da, ura sacră 
care-i face pe răniții sovietici să urle după ajutor şi împuşcându-i 
pe soldaţii germani veniţi să-i ajute!? Fază zoologică, oftează 
Junger, gândind la vânatul agonic încă în stare să muşte vânătorul 
ce-l atinge. 


Să fie numai vina îndoctrinării? În rândul trupelor germane, 
numele lui Ehrenburg este asociat cu rahatul de propagandă: 
"omorâţi-i pe ghermanski chiar din pântecele mamelor, zdrobiţi 
ciuma capitalistă din Vest!", ba chiar li se pare că ruşii aplică în 
faptă îndemnul lui Ehrenburg, îi şi aud pe unii agitatori şi ofiţeri 
bolşevici îndemnând soldaţii la a-i îneca pe duşmani în propriul 
lor sânge spurcat. Unii germani pot risca o reflecţie fraternă: cât 
îi strică şi pe ei, dar şi pe inamici mixtura de stat 
totalitar/plămada cazărmii/fanatismul milităros. Dacă cele două 
soiuri de nazişti, bruni şi roşii, sunt fraţi întru Satană, ei luptătorii 
de rând oneşti de ce-ar fi inamici?! 


Pentru unii analişti sovietici de pe front, sufletul fratelui- 
inamic de moarte rămâne o taină cu şapte peceţi, deşi simpla 
însuşire a urii sacre şi fără nuanţe nu acoperea fişa postului lor. 
Probabil destui sovietici cu misiune punctuală îşi însuşiseră 
grosier genul de ironie pe care Ehrenburg o punea în gura eroilor 
săi: de gesturile stranii ale germanilor au a se ocupa experţii de la 
secţia a şaptea, doar se ştie că dumnealor se dau în vânt după 
psihanaliză! Chiar ar fi de "psihanalizat" câte o situaţie de front: 
într-o patrulă de cercetare sovietică lichidată, germanii descoperă 
o fată de 17 ani care luptase fanatic. Nu se mai ştie ce s-a 
întâmplat, dar fata a rămas să zacă goală în zăpadă, feerică 
sculptură ajunsă obiect de venerație şi pelerinaj pentru multă 
soldăţime germană... 


520 


Cât sunt de defazaţi germanii şi sovieticii reiese şi din 
amănuntul-cumva simbolic că au diferență de 1 oră ca fus 
orar...Organele de informaţii sovietice află poate de tentativele 
Rezistenței germane (complotul von Tresckow) de a-l elimina pe 
Hitler, dar micul soldat al lui Stalin descoperă în chiar mantaua 
inamicului mort câte un manifest german antinazist, chiar 
comunist, fapt cu urmări durabile pentru o apropiere spirituală. 


Nemţii se trezesc cu câte un prizonier sovietic atât de 
zdrahon, încât soldaţii din escortă îl tot pipăie ca pe o minune. 
Uşor şi-l pot imagina ca pe o brută asiatică...Şi totuşi acest malac, 
evadat şi reintegrat între combatanți, va dovedi sensibilitate de 
vârf încercând (şi pierzându-și viaţa în încercare) să salveze un 
rănit german, care ţipa sfâşietor într-un spital incendiat din 
Stalingrad. 


Controlând cadavrele nemților doborâţi în luptele pentru 
Moscova, soldaţii Armatei Roşii dau de texte tipărite şi difuzate 
clandestin printre luptătorii Fuhrerului. Starea de spirit este 
grăitor dezabuzată, oricum antinazistă în germen,de pildă în 
această parodie de înalt Ordin: Crăciunul nu va mai avea loc in 
Anno Domini 1941 din întemeiate motive, Iosif a fost umflat la 
oştire, Maria a intrat la Crucea Roşie, iar pruncul lisus s-a 
adăpostit la ţară din calea bombardamentelor, cei 3 Magi n-au 
primit viză, nefiind arieni; nici pomeneală de vreo stea, 
respectându-se camuflajul; bunii păstori au fost puşi de santinelă, 
iar îngerii s-au metamorfozat în operatori de telefonie...Şi,vă daţi 
seama, nu se poate celebra Crăciunul doar cu asinul rămas! 
Textul nu e lipsit de savoare la moştenitorii ironiei romantice 
germane, dar analistul rus (altul decât traducătorul...) e blocat, nu 
înţelege de unde le vine nemților chestia asta !? 


Germanii îi aud pe sovieticii din apropiere bârfindu-i 
amarnic: "friţi...şobolani...porcii ăştia de nemți se iau în serios", 
dar îi aud pe inamici şi în situaţii omeneşti, râzând la bancuri cu 
telefonistele,  înjurându-se cu sete ("iob tvoiu mati")ş.c.l. Şi 
germanii glumesc dur că preferă infernul preoţilor decât cel 
hărăzit oricui de Stalin. E mare ghinion şi pe germani şi pe fraţii 
de suferință sovietici, că trăiesc tot sub o Teroare a naziștilor, 


521 


bruni sau roşii. Ce să mai însemne libertatea, când deoparte şi de 
alta a frontului e aceeaşi asuprire barbară? Şi ce să însemne că 
ucizi numai ciraci de-ai lui Stalin, nici Diavolul nu-i mulţumit 
dacă nu cureţi şi nazişti, sau SS-işti! Ce să înţelegi ca german 
disponibil, când Goebbels al tău latră contra "scepticilor 
veninoşi", iar dincolo sunt ridiculizaţi "intelectualii şovăielnici"? 
Poate că panica ta față de Gestapo nu trebuie să acopere umbra 
CEKĂI. 


Un ostaş rus îşi jură că nu va cruța viața prizonierilor 
germani, dar când să împuşte un rănit, acesta îi spune: Danke, 
ruski, nein Sibir! Cum să-l mai omori, mai bine să-l trimiți 
dracului în Siberia, dacă tot nu-i convine...Nici nu-i todeauna rău 
ca prizonier: un ofiţer sovietic, aflat pe frontul de Nord-Vest, 
trece pe lângă un lagăr de prizonieri şi vede că un neamţ râde cu 
santinela rusă şi muşcă dintr-o bucată de pâine. Ofiţerul urlă la 
santinela prea amabilă-din cauza depărtării de front?-reflectând 
amar că bestiola priponită primeşte aceeaşi rație de pâine ca şi 
mama din spatele frontului a ofiţerului...Dar asta-i nimica toată, 
un regiment disciplinar german a fraternizat măcar o dată, de-a 
binelea, pe front cu inamicul sovietic! Ca să nu mai vorbim de 
iniţiative de grup ale durilor neîmblânziţi, care cred că nu Hitler 
şi Stalin au a hotărâ în microsociologia raporturilor germano- 
sovietice:de pildă, cine treabă are cu complicitatea ştrengărească 
a unor tanchişti germani şi sovietici, unii scăpând de Curtea 
Marţială, iar inamicii beneficiind de elogii pentru comportare 
eroică...Bună, spontană camaraderie, neumbrită de măruntele 
mârâieli ideologice, sau comportările reci şi prudente. Dar e bine 
ca german prizonier să nu faci greţuri higienice("e murdară cana" 
cu care-ţi potoleşte setea vreun rus inimos...), ruşii însetaţi în 
stepă, în 1942, ar fi băut şi dintr-o băltoacă! 


Are Armata Roşie răbdarea, în 1944, să-şi trateze inamicul cu 
nuanţe de luciditate/tact/mărinimie? Foarte relativ. Măcar află 
întotdeauna cu cine au de-a face? Iată, când sparg frontul şi 
pătrund în România, sovieticii se ciocnesc într-un sat cu 5 nemți, 
rămaşi în urma trupelor lor: unul singur scapă, 2 sunt lichidaţi şi 
2 sunt luaţi prizonieri. Mai au sovieticii cum să afle că aceşti 5 

nemți au riscat totul, pentru că-şi căutau gazdele cărora ţineau să 
le restituie datoriile! 


Contribuie complotul de la 20 iulie 1944 la o mai bună 
cunoaştere şi chiar timidă apropiere sovieto-germană? Culmea, 
dacă dinspre Aliaţii occidentali comentariul la "complot" a fost 
imbecil/prudent/sarcastic/ cinic, Radio Moscova elogia "aceşti 
oameni curajoşi,de inimă", punctând inteligent politic. De altfel, 
printre conjuraţi se aflaseră şi unii partizani ai soluţiei "estice", în 
legătură cu comuniştii. Semnificativ, rar bătrâni... Apropiat 
conjuraților, fostul ambasador german la Moscova,von der 
Schulemburg, putea deveni un respectabil ministru de externe 
într-un guvern posthitlerist, ca persona grata pe lângă Stalin...Cât 
îl priveşte pe sufletul "complotului", tânărul Claus von 
Stauffenberg, acesta e bombănit de bătrâni ca "minte sucită” 
(Querkopf) din cauza dorinţei sale de a ralia şi stânga germană la 
acţiune, ajungând chiar să pară unora un soi de profet mistic de 
extremă stângă!? 


Şi Armata Roşie ajunge în Germania. Îndată ce Armata Roşie 
ocupă Konisbergul, hop şi Ilya Ehrenburg. Discutând el cu 
localnicii, i se pare că muncitorii şi țăranii germani tot nu s-au 
dezbărat de ideile expansioniste şi rasiale ale naziştilor, prin care 
ruşii ar fi fost oropsiţi şi o trânteşte la gazetă. Cercurile de la 
Kremlin nutresc altă strategie propagandistică pentru Germania, 
aşa că Molotov e însărcinat cu lămurirea răzbunătorului. 


Foştii beligeranţi se întâlnesc amical la "talcioc"(piaţa 
neagră) şi câte un puşti local primeşte în dar de la aceşti soldaţi 
ruşi înarmaţi, zdrahoni cu ochi piezişi, cu mantale aspre şi dinţi 
ascuţiţi, mici daruri: o pipă, un castravete...Şi ce drăguţ râd ruşii! 
Puiul de neamţ va rămâne încredinţat că el a fost cel curajos, 
şiret,dibaci. 


E interesant punctul de vedere al dezabuzaţilor cu umor 
rusesc, ei nu resping ideea răzbunării, propovăduită de 
Ehrenburg, o fi chiar amuzant să violezi nemţoaice, dar ar fi prea 
de tot să visezi un marş evreiesc victorios, care să conducă la 
execuţia a tot atâţia germani câţi evrei fuseseră asasinaţi!? 

Iscusită lovitură dă Stalin, când afirmă că Hitlerii vin şi se 
duc, dar poporul şi statul german rămân. Brecht completează cu o 
poezie Deutschland, care va fi preluată de Nationalkomitee 
"Freies Deutschland": Der Hitler wird verjaget sein/Wenn wir 
uns nur bemuhen./Und unser liebes Deutschland/Wird wieder 
bluhen.Şi scriitorul Weinert,prezident al făcăturii propune o 
transcendere a barierelor sociale şi ideologice. Şi în fine, după 
"complot", se raliază "antifasciştilor” şi generalul prizonier von 
Paulus. 


Un locotenent german de pe frontul de Est îi comunica la 
Paris marelui scriitor Ernst Junger (aflat în trupele de ocupaţie 
din Franţa, dar detaşat ocazional în Norvegia şi Caucaz), că în 
regimentul său, după ce trăirile înfiorătoare ale zilei se sting 
odată cu tensiunile luptei, ofiţerii cultivă noaptea în corturile lor 
splendidul roman Marmorklippen (Falezele de marmură) şi parcă 
retrăiesc aevea aventurile zilei... Transfigurate. 


Sigur că-i fascina pe aceşti ofiţeri germani cultivați sumbrul 
personaj "Oberforster” (Marele Pădurar), cel care-ca Hitler...- 
dezlănțuie o acţiune sanguinară. Personajul malefic e cumva 
paralizant prin "iradiaţiile" sale! Cititorul, mai cu seamă german, 
nu poate să nu sesizeze ingraţia şi lipsa de mântuire a unei anume 
condiţii umane. Cartea se continuă în evenimentul contingent şi 
aceasta poate fermeca....Cei foarte sensibili pot realiza unitatea 
atât de armonică între frumuseţe crudă, maiestate şi primejdie, 
cam cum o visase Ernst Junger. Dar aceşti sensibili, îndeosebi 
tineri, au de chibzuit acut cel târziu după 20 iulie 1944 
(complotul contra Fuhrerului), că armata germană începe să fie 
socotită criminală în întreaga lume şi va trezi semne de îndoială 
germanilor înşişi , căci-vorba tânărului ofiţer de pe Frontul de Est 
şi viitor scriitor, von  Kagenock-"Disciplina, supunerea, 
fidelitatea, ordinea, simţul sacrificiului,  perseverenţa şi chiar 
onoarea, nu fuseseră ele pervertite de regim?" Rămâne ca 
partenerul-inamic sovietic să gestioneze cu înţelepciune 
situația.(21) 


Abia izbuteşte Armata Roşie să elibereze teritoriul naţional, 
că un dramaturg sovietic talentat trânteşte o piesă foarte apropo: 

un dragon asuprise poporul, el este gonit, dar suportând cele ce 
urmează, poporul suspină după "drăgălaşul de dragon"! O 
experienţă apropiată exista, încă din primele luni de război, când 
Armata Roşie mai recucerea câte o localitate, se face repejor 
ordine, adică se execută sumar "panicarzii”, cică aceasta dă 
încredere ţăranilor fugiţi în pădure... 


Unii locuitori din zona ocupată privesc mohorâţi perspectiva 
retragerii lui ghermanski, ei ştiu că întoarcerea bolşevicilor 
înseamnă cerut socoteală că n-au fost partizani, nu se glumeşte cu 
comisarii, bieţii sovietici sunt superstiţioşi...În 1941-1942 deja 
sunt recucerite unele localităţi de către Armata Roşie, iar bărbaţii 
ce vor fi recrutaţi de aici sunt suspectaţi de atitudine "sistematic 
antisovietică” pentru că nu s-au evacuat înainte de sosirea 
germanilor!? 


Îndată după victoria de la Stalingrad şi ofensiva sovietică 
irezistibilă, formațiunile NKVD năvălesc în satele eliberate şi 
amuşinează colaboraţionişti, arestând pe loc 450 de suspecți. 
Curând va avea loc o razie uriaşă printre cazaci, care într-adevăr 
denunţaseră germanilor pe agenţii bolşevici rămaşi cu misiune în 
teritoriul ocupat. Sunt executaţi instantaneu 400 de persoane, 
între care 300 ucraineni, ce serviseră sub germani ca gardieni în 
lagărele de prizonieri sovietici. 


În primăvara lui 1943, mici localităţi aflate în calea ofensivei 
entuziaste a Armatei Roşii încă mai trec capricios dintr-o mână în 
alta. Pătrunde un escadron sovietic într-o staniță căzăcească şi 
comisarul zăreşte o cămaşă cafenie, aflată la uscat în spatele 
colibei în care vieţuia bunica satului (Babuşka). Comisarul ia 
foc:cămaşă SS, populaţie colaboraţionistă! Calcă furios sub 
copitele calului cămaşa buclucaşă şi o dibuie pe "Babuşka" pitită 
după cuptor, acolo unde cândva îi ascundea pe "roşii" când 
năvăleau "albii" în staniță...Comisarul intră în transă roşie, o 
spânzură pe "Babuşka" în saivanul kolhozului, dar şi pe alţii care 
au spălat rufele nemților, sau le-au cârpit ciorapii, omoară în 
bătaie 3 bătrâni care au tăiat în pădure lemne pentru "fascişti” 
(au atins avutul statului sovietic...), spânzură şi un tânăr care nu 
se află pe front. Locuitorii n-au voie să îngroape leşurile 

criminalilor. Populaţia îngrozită îi imploră pe ghermanski să le 
lase lor pe mână vreun comisar! 


O situaţie cu totul specială prezintă în ochii lui Stalin 
Leningradul asediat, eliberat în ianuarie 1944: chinuiţii locuitori 
trăiseră o ciudată stare de libertate faţă de puterea bolşevică de la 
Centru şi Stalin se va răzbuna în stilul său pe membrii de partid 
ai Leningradului, în frunte cu şefii Jdanov şi Kuzneţov. 


Între multele obligaţii ale membrului Consiliului militar al 
unui front intrau şi:asigurarea unor juste relaţii între militari şi 
civilii din zona frontului, participarea la reinstaurarea regimului 
în teritoriile sovietice eliberate, iar după depăşirea frontierei de 
stat menţinerea relaţiilor cu autoritatea locală din ţara străină. Ar 
fi multe de comentat. 


Pe măsură ce Armata Roşie în ofensivă se apropie, unii 
cetăţeni sovietici din Vestul ţării se retrag din calea bolşevicilor, 
refugiindu-se cum pot, nu neaparat în furgoanele ocupantului. 
Mai din cauza atmosferei de ocupaţie, mai din cauza scurtei etape 
bolşevice, această populaţie proaspăt eliberată crează iritare şi 
antipatie printre militari şi organele restabilite: sunt toţi 
proprietari, vasăzică exploatatorii nu ştiu cui, nişte canalii cu 
pedigree specific bătrânului NEP, "Vestul", ce mai! Fricoşi şi 
înapoiaţi ideologic...Îşi fac de cap naționaliștii ucraineni şi 
bandele de dezertori.Şi apoi schimbările de regim de după 1939 
au fost năucitoare.Se vând în piaţă cartofi, porci,icoane catolice, 
efecte militare, ţigări, prăjituri de casă, lumânări, cârnaţi ş.c.l. 
"Eliberatorii" rânjesc sumbru, gândind la laţul care-i va strangula 
curând pe aceşti speculanţi "nepmani"! 


Câte o tânără, proaspăt întoarsă din deportarea germană cu o 
bogată experienţă umană şi-aduce aminte că a fost organizatoare 
de Komsomol, acum demască plină de fler pe colaboraţioniştii 
sovietici tentaţi să se fofileze ca victime: poliţai, starosti etc. 


Nu prea îşi pregătesc bine spectacolul acuzatorii tribunalelor 
"de eliberare", de pildă se mulţumesc să afişeze pe traseul unei 
unităţi germane, sau române (din care au prins prizonieri) 

fotografiile "criminalilor de război”, urmând ca foştii cetăţeni 
sovietici de sub ocupaţie să depună mărturii incriminatoare, 
numai că aceşti martori civili oferă surprize tare neplăcute pentru 
justiţia sumară a regimului bolşevic reinstaurat, refuzând sfânta 
indignare contra inamicului pângăritor al pământului Patriei! 


Din cauza confuziilor birocratice, se pot crea situaţii oribile, 
să fie pedepsiţi, după o judecată sumară, oameni devotați care au 
acţionat în teritoriile ocupate sub mască de polițai ş.a. S-au 
întâlnit cazuri când bietul polițai a strigat din laţul spânzurătorii: 
"Trăiască puterea sovietică!" Toate bune şi frumoase, dar în 1943 
se remarcă-în urma germanilor ce se retrag-lungi convoaie cu 
zeci de mii de refugiaţi sovietici. (22) Greu de crezut că fug din 
calea Armatei Roşii doar colaboraţionişti. 


Chiar pe propriul teritoriu, soldaţii sovietici furioşi jefuiesc 
când au ocazia câte un depozit. Spectacolul aminteşte de un azil 
cu demențţi în criză! Zboară în toate direcțiile cutii şi sticle...2 
siberieni se amuză împungând cu baionetele un sac de făină. 
Curg în cascadă votca şi şliboviţa, flăcăii rup direct gâturile 
sticlelor. Ce să mai spui de bogatele capturi de Crăciun la 
Stalingrad: sigur, domneşte şi sentimentul de a deposeda legitim 
redutabila armată germană de fructul jafurilor ei europene, dar 
face ravagii alcoolismul sovietic semicronic, astfel într-o 
companie oarecare comandantul, locţiitorul şi 18 soldaţi consumă 
lacom antigel german, 3 mor şi 17 sunt duşi în stare gravă la 
spital! Ştiu mai marii de ce-şi ţin oamenii din scurt, mai cu seamă 
că mârâie în faţa băuturilor rezonabile: "Ptiu, apă chioară!" 


Mulţi soldaţi sovietici, disperaţi de lipsa votcii, ca la 
Stalingrad, recurg la "înlocuitori" şi, în cel mai rău caz, efectele 
nu se resimt imediat. În noaptea de după aniversarea lui 7 
noiembrie, 24 de soldaţi mor în timpul unui marş, ofiţerii afirmă 
că de frig şi efort...Dar NKVD-ului i se pare o chestie suspectă şi 
se ajunge la autopsie, constatându-se că nefericiții consumaseră 
lacom o substanţă care-în caz de atac chimic-s-ar fi cuvenit 
folosită cu picătura...Un supravieţuitor se scuză că au spus 
camarazii că vor bea un gen de vin!? Era un caz limpede de furt 

şi beţie inconştientă, dar NKVD-ul îl anchetează ca sabotaj 
pentru otrăvirea soldaţilor Armatei Roşii. 


Încă de la începutul războiului, comportarea Armatei Roşii şi 
partizanilor frizează ferocitatea:trenurile sanitare şi spitalele 
germane de campanie se constituie în ţinte legitime pentru unii 
piloţi şi mitraliori sovietici,e clar că semnul Crucii Roşii e privit 
ca o farsă în Rusia şi oricând e bine să montezi o mitralieră pe 
ambulanţa germană. La sfârşitul lui 1941 se petrece cel mai 
crâncen incident tematic: o unitate sovietică de infanterie marină 
capturează un spital german la Feodosia şi soldaţii beţi lichidează 
sălbatic cca.160 de răniţi inamici. S-ar prea putea ca practica 
aceasta nesimțită şi sanguinară să fi fost reciprocă, unii 
amintindu-și de războiul civil, iar ceilalţi de Războiul de 30 de 
ani. 


În genere, contează pentru sovietici comportarea, adesea 
discutabilă a germanilor şi aliaţilor lor în teritoriile ocupate, 
impresia alarmantă că se procedează la un genocid al slavilor!? 


Devine de o tristă notorietate expresia rusească "Davai", când 
jovială, când guturală, când feroce pe care o aud proaspeţii 
prizonieri germani. "Davai ceas", în Siberia n-ai nevoie de ceas! 
Sigur, nu-i nevoie nici de brichete, nici de stilouri...În ochii 
germanilor cu experienţă solidă de front, inamicii sovietici par 
pasionaţi doar de ceasuri, biciclete şi femei, pe care le procură 
fără bariere morale. Nu dau doi bani pe orice altceva!? 


Şefii militari sovietici îşi scuză anticipat subordonații nervoşi, 
fie că e vorba de înalte subtilităţi politice drept cauze, fie că 
trebuie tolerat comportamentul scito-tătar. Uite, aflaţi în 
Moldova, bravii Armatei Roşii nu se descurcă în situaţia 
complicată de după schimbarea de la 23 august, nici nu mai poţi 
distinge între germani şi proaspeţii aliaţi români...Atunci să-i 
înhățăm prizonieri pe toţi, nu-i aşa?! 


Pe o tăbliță la marginea drumului, o mână nervoasă de soldat 
sovietic grifonează : "Uite-o, blestemata de Germanie!” Când 
pătrund în câte o casă din Germania, bravul ostaş sovietic dă să 

"aresteze" nişte cizme frumuşele de box, aflate la vedere. Noroc 
că o ofiţereasă de geniu avertizează asupra pericolelor:în cizme, 
fotolii, lustre, servante pândeau mine. Nemţii cumsecade 
avertizează că le sunt minate şi grădinile de zarzavat! 


În aşteptare şi mai ales ca fenomen de visu, portretul 
militarului sovietic se desemnează nu doar angoasant, dar şi 
maliţios, cam cum salută românul Păstorel Teodoreanu viitoarea 
statuie ridicată la Bucureşti de un regim slugarnic: "Mărite erou 
rus/Nu te-am înălţat aşa de sus/Fiindcă ai eliberat popoarele/Ci 
pentru că-ţi put picioarele". 


Se apropie momentul când Armata Roşie, urmărindu-şi 
inamicul, are a- şi depăşi frontiera de stat. Prima vizată e 
România. Mircea Eliade sesizează blândeţea perfidă a 
declaraţiei lui Molotov în temă şi se gândeşte pentru prima dată 
cu mai puţină groază şi dezgust la ruşi: măcar bolşevicii sunt 
abili, îi lasă pe Aliați să  bombardeze oraşe deschise ca 
Bucureştiul, spre a nu ştirbi caracterul de victorie pur militară 
spre care înclină Kremlinul. 


Doar că în solda fiecărui popor se află răspunderea de a închina 
sau nu monumente de recunoştinţă unuia sau altuia dintre Aliaţii 
care au încălcat cândva regulile războiului. 


Se împrăştie în Europa-şi prin oficinele Aliaților- zvonul că 
numai fasciştii au a se teme de Armata Roşie şi partizanii adesea 
bolşevizaţi. S-ar zice că simpaticii Aliați n-ar avea de ce întreba 
ceva pe cei ce fug din calea hoardelor răsăritene înarmate după 
ultimul răcnet  occidental...Circulă-între  altele-teama 
înfricoşătoare că soldaţii lui Stalin cam au năravul de a controla 
prezenţa bătăturilor proletare din palme! În genere, pe unde 
hălăduieşte Armata Roşie, lipsa de motive constituie prilej de 
arestare... 


În provinciile românești, Ardeal îndeosebi, ostaşii sovietici se 
dedau copios la violuri şi crime adiacente, sau pur şi simplu ucid 
oameni pe străzile oraşelor, forțând târgoveţii la bejenie spre sate. 
Cum beciurile viticultorilor saşi gem de preaplin, se aude dinspre 

proprietari un îndemn dezabuzat: "Beţi, copii, că ruşii oricum ne 
iau totul! " Urletul de spaimă "Ruşii!", avertizează populaţia că 
urmează ceva barbar şi pitoresc: 2 ofiţeri se plimbă cu chef prin 
târg, în căutare de "barişne"(=dame). Umblă cu faetonul, băgând 
românii în groază, până ce unul din ofiţeri îl împuşcă mortal pe 
camarad! Cete de ruşi, unii poate dezertori, bântuie Munţii 
Apuseni, puşi numai pe fărădelegi: şterpelesc caii frumoşi, dar şi 
alte animale, violează femeile, beau crâncen împuşcând butoaiele 
cu ţuică, omoară animale, dar şi oamenii care se împotrivesc. Şi 
urlă tot timpul. Şi prin alte părţi, nu ştii niciodată dacă vreun năuc 
care umblă haihui, bântuind până şi prin şcoli, nu e cumva un 
dezertor, pe care camarazii cu automate de gât îi vânează în 
văzul public în vederea asprei pedepse! 

România nu-şi găseşte tonul convingător spre a reclama abuzurile, 
dar comunistul Djila i se plânge lui Stalin cu privire la violurile 
săvârşite de Armata Roşie în Jugoslavia în 1944, iar durul de la 
Kremlin oftează a  îngăduinţă: au suferit prea mult ca să le mai 
cerem socoteală! Mă rog, de ce nu arăta aceeaşi îngăduinţă Papaşa 
faţă de prizonierii sovietici evadați? Şi când ne gândim că, teoretic 
şi relativ, măcar la popoarele slave Armata Roşie se putea aştepta 
la o bună primire pentru eliberatorul "Alioşa"... 


Nu numai Ehrenburg a hrănit Armata Roşie cu îndemnuri de 
ucidere a germanilor (e "rugămintea mamei voastre...strigătul 
pământului vostru rusesc"), ci şi alți autori sovietici conturează 
ideea patriei violate, ce se cere răzbunată. De vreme ce întreaga 
vară grea 1942 s-a consumat cu propaganda violului, Armata 
Roşie va proceda la viol în masă în Germania, 1944-1945. 


Pe unde trece Armata Roşie curg jafurile şi violurile, 
soldăţimea lui Stalin nu se sinchiseşte că e o ţară aliată ca 
Polonia, sau inamică precum Ungaria. Astfel că şi polonezele 
din Gdansk şi unguroaicele din Budapesta au amintiri oribile 
comune!Suferință şi exasperare militară, fie ...Dar în Prusia 
Orientală şi Pomerania, atrocitățile sovietice asupra populaţiei 
germane are aerul unei vendete apocaliptice. 


Bine că se întâmplă şi necuviinţe mai blânde:rătăcind prin 
ruinele fostei cancelarii a Reichului, militarii sovietici aud o voce 


530 


stingheră care cânta cu pasiune "Se află pe Volga o stâncă 
surpată",era un Ivan care de 7 zile(fusese dat dispărut de la 
unitatea sa)chefuia de unul singur cu rezerva de vinuri 
scumpe,fostă a generalilor germani învinşi de el,nu-i aşa?!Bea 
flăcăul pentru gloria Armatei Roşii şi pentru sufletul camarazilor 
care n-au mai ajuns la Berlin:"muşchiul sălbatic m-a năpădit!" 
(23) 

Capitolul XXIV: Teroarea 


Gândeşte Ernst Junger că degeaba ne închipuim chipul 
călăului din umbră al statului totalitar, ca trebuind să posede 
vreo aură înfricoşătoare , de o strălucire luciferică. Reflecţia e 
prilejuită de situaţia Germaniei naziste, de banalitatea burgheză a 
chipului lui SS Himmler, dar credem că priveşte şi URSS-ul lui 
Stalin, orice totalitarism de veac XX.Kafka avertizase deja asupra 
călăului cenuşiu al lumii moderne: e birocratul, funcţionarul, 
omul de la ghişeu, controlorul, omul care socializează în interes 
de serviciu...Azi îţi trebăluieşte viaţa domestică şi publică, în 
ofensiva surâsului profesional, iar mâine îţi găureşte ceafa, dacă 
Instanţa invizibilă îi ordonă. Doar e scris în istoria oamenilor că 
pentru o Vină obscură, veterotestamentară, Poliţia va stâlci 
destine, cu Legea în mână! 


Nu-l vom elogia pe Rudolf Hess, criminal de război 
culpabilizat la Nurnberg, totuşi nu vom regreta dacă străbatem 
reflecţiile acestui lider nazist inteligent şi cultivat, îmbibat într-o 
tinereţe studioasă la Munchen de stranii misticisme şi ocultisme. 
Aşadar iată-l pe Hess cugetând la Teroarea veacului: nişte 
obscure forţe criminale care dirijează lumea au condus Germania 
şi URSS spre întărâtare şi inevitabilă păruială, Germania lui 
Hitler fiind mai iute în ripostă. În aceasta şi-n altele s-a vădit o 
putere pe lume mai viguroasă decât puterea conspirației iudaice!? 
Altfel, cum să înţelegi procesele politice de la Moscova, în care 
inculpaţii bolşevici îşi aplaudă isteric condamnarea la moarte, 
mai şi plusând entuziaşti la vina lor, oricum imaginară...Oameni 
în transă acţionează conform Ordinului malefic primit. Nu 
degeaba comentase atent oficiosul nazist Volkischer Beobachter 
experienţa proceselor moscovite,iar Hess aprecia stabilizarea 
inculpaţilor bolşevici "într-o stare sufleteasc anormală”. 

Nu mai poate fi vorba doar de o problemă germană, nici de 
una ruso sovietică, e vinovat climatul general al secularizării şi 
acceptarea tacită a morţii lui Dumnezeu. Cât se îngrijora 
Nietzsche de rânjetul vid al nihilismului...Vinovată e şi 
îndumnezeirea dubioasă a ideii de naţiune! Tare slab îşi gestiona 
lumea civilizată modernitatea. Poate că întreaga constelație 
holistică a umanităţii semnificative istoric era eronată. Cum bine 
observă Eugene Ionesco, deja universul social e infernal, lagărele 
de concentrare-într-o ţară, sau alta-nu mai au de adăugat ceva 
esenţial, cel mult smulg vălul! 


Şi totuşi când inocenţa victimizată păşeşte pe porţile 
împărăteşti ale splendorii, ea îşi ignoră călăul, părăsind bicisnica 
fantomă în infernul ei cu asupra de măsură shakespearean. E 
trecut şi călăul rămâne pe veşnicie în uniforma sa de paznic, 
refuzat de orice mitologie infernală organică. În fine,în Imperiul 
Roşu mai sunt şi victime care-şi salută călăul... 


Cine vede în Rusia, după 1917, vreo mulţime sălbăticită, fie 
ea şi la un spectacol de poezie, duce teama celui de pe scenă. 
Totuşi nu această mulțime misterioasă ascunde în sânul ei 
pericolul, ci masele îmblânzite treptat de Regizorul organizator al 
vieţii sovietice banale. 


Napoleon, încă,observa că zgândări un rus şi ai să răneşti un 
tătar! Vasăzică, s-ar prea putea ca destui ruşi să aibă în ei un miez 
întunecat al ființei, un ce impenetrabil care împiedică lumina să 
inunde organismul. Nici măcar nu mai contează cât se 
informează cultural individul...Şi vechea acceptare tacită, sado- 
masochistă a ideii de opricinina (poliţia secretă a lui Ivan cel 
Groaznic), necesară din veac Statului de a se putea opune 
tendinţelor centrifuge şi anarhiei individuale, nu-i aşa?! 


Stalin intuieşte de-alde acestea. La momentul potrivit, 
Stăpânul aruncă în treacăt ideea ascuţirii luptei de clasă pe 
măsura înaintării patriei pe culmile socialiste. Îndată, vechii 
bolşevici explică inocent vecinilor că musai urmează ascuţirea 
Terorii, dar oamenii zâmbesc neîncrezători şi pe Stalin nu-l 
interesează pe moment ce aprobă sau intuiesc nătărăii şi 

yesmenii,e importantă opinia lui Buharin, încă de nedoborât, 
deocamdată. Cum relativ simpaticul teoretician încă are simpatii 
şi sprijin, Stalin încearcă să-l linguşească pe Buharin, spre a 
demonta posibila coaliţie isterică din Politbiuro:toţi sunt nişte 
nulităţi, Buharcik, noi doi împreună suntem Himalaya! Degeaba, 
mereu n-a înţeles nimic Buharin, cu chiaburi şi "NEP", dar fără 
Teroare cotidiană, nu poţi edifica, nici măcar plăsmui un adevărat 
Sistem. Şi Stăpânul alege anul 1935-pe fondul proaspetei 
asasinări a lui Kirov-pentru declanşarea Terorii. Cel puţin pentru 
Franţa iacobină, radicalo-socialisto-comunistă, limbajul "salvării 
publice" renăscut la Moscova sună foarte familiaritrădare, 
conspirație cu exteriorul...Plus noutatea picantă adusă de Stalin: 
represiune cu motivaţie antifascistă, mulţi din vechea gardă 
bolşevică fac intrigi cu Trotsky,care e omul lui Hitler!?(1) 


De când preluase frânele puterii şi pe parcurs, Stalin învățase 
că are de ţinut în frâu şi manipula cu iscusinţă-ca un adevărat 
jongleur  politic-3 "mingi"  redutabile: Armata, grupul 
managerilor economico- industriali şi casta activiştilor de Partid, 
urmând să folosească drept arbitru OGPU/NKVD/KGB. 
Măiestria era să ţii puterile şi arbitrul în echilibru. Surpriza era 
să-i arunci-la momentul potrivit-pe toţi 4 în gura Terorii, după ce 
se scăldaseră îndelung în iluzia invulnerabilităţii. 


Când va sta de vorbă cu Eisenstein în marginea filmului său 
Ivan cel Groaznic, Stalin îi comunică o reflecţie teribilă: una din 
greşelile acelui mare ţar a fost aceea că n-a stârpit cele 5 familii 
de mari boieri! 


Regimul sovietic nici nu mai cunoscuse revoltă de proporţii, 
după aceea din 1921 a marinarilor de la Kronstadt. După aceea 
orice tentativă de opoziţie, cât de firavă, a fost înăbuşită în 
trădare/scindare/represiune/ blam şi ruşine. Cu tâlc va pomeni 
M.Bulgakov de cumplitul zeu Huitzi-Lapochi, venerat de azteci. 


Buharin l-a poreclit pe Stalin "Gingis-Han”, tot un 
patriarhalism aşadar... Într-adevăr Gruzia natală a Stăpânului, atât 
de înfloritoare până în veacul XIII, a suferit apoi o lungă 
decădere, datorită îndeosebi asiaticelor atacuri ale unor Gingis- 

Han şi Tamerlan asupra Caucazului. Eposul popular gruzin e plin 
de aceste rune săbatice şi probabil Buharin a considerat că Stalin 
are caracterul tarat de aceste urme de violenţă...Ce- a contat 
presiunea rusă de după veacul XVIII?Mai nimic faţă de gena 
patriarhalismului crud asiat. 


Pentru Maksim Litvinov, prinţul diplomaţiei bolşevice, 
Stalin-pe care nu-l adoră defel-e foarte inteligent şi bineînţeles 
cel mai dotat om politic posibil, după Lenin! Mult peste 
Roosevelt, Churchill ejusdem farina ...Şi parcă fără legătură, 
Litvinov aduce în discuţie-cu un zâmbet ironic-o istorie a Romei, 
scrisă de un englez:cică împăratul Titus era vestit prin cruzimea 
sa şi totuşi, după venirea sa la putere a lăsat romanilor impresia 
unui om mărinimos, iar linguşitorii îl numeau "fala genului 
omenesc". Chiar în anul urcării la tron a lui Titus, lava 
Vezuviului a nimicit oraşele Pompei şi Herculanum, încât părea 
credibil ca vulcanul să fi adus la îndeplinire directivele politice 
ale noului împărat al Romei, căci la Pompei vieţuiau mulţi 
oameni cu influenţă, iar Herculanum era vestit prin artiştii şi 
filosofii săi... 


Mofturi de intelectuali bolşevici  exoflisiţi.Trotsky, 
permanent observator privilegiat al Sistemului, e atent la 
importanța rolului lui Iagoda ca om de toată încrederea al lui 
Stalin. Acest farmacist, expert în otrăvuri, bântuia odinioară prin 
preajma gărzii lui Lenin...(2) 


Cum, se mai îndoiește cineva de ascuţirea luptei de clasă în 
URSS? Cât timp ţara e încercuită şi există pericolul restaurației, 
lupta de clasă se tot ascute, pentru că există pericolul intervenţiei, 
deşi clasele ostile au dispărut în URSS. Tovarăşul Stalin a 
explicat acest lucru simplu komsomolistului generic, dar uite că 
tot mai există komsomolişti nedumeriţi -se miră Kalinin-care 
ezită în năzuinţa firească de a sprijini ascuţirea luptei de clasă! 
Or, tocmai aceasta e 'Teroarea din 1937-1938. 


Când Hitler lichidează în forţă "puciul Rohm" în 1934, 
Stalin exclamă în Politbiuro: Hitler e un mare om, numai aşa se 
cuvine procedat cu adversarii politici...Şi nu-i exclus, după lecţia 

europeană din 1936, ca acelaşi Stalin-în dorinţa sa de a pune 
ordine-să fie cuprins de o obsesie statistică: dacă îi lichidăm pe 
toți cei care i-au cunoscut pe cei care etc.,vom ajunge la 
adevărații vinovaţi,sau măcar îi vom paraliza.Cu mine,nu va 
exista nicicând un Franco. 


În 1938, la apogeul celui mai cumplit val criminal, scriitorul 
de serviciu A.Tolstoi ţine să amintească abject colegilor că 
personajul lui Dostoievski, Nikolai Stavroghin, se continuă 
tocmai bine-ca ins fără patrie şi "credință", golit sufleteşte-cu 
tipul de trădător/sabotor/spion pe care-l judecă Tribunalul 
Suprem al URSS,de prin 1930 încoace. Să mai zicem că n-are 
rezon Petre Ţuţea când taxează revoluţia bolşevică drept 
iacobinism tătaro-mongol! Şi alți analişti observaseră universul 
rece şi lipsit de efuziuni al revoluţionarilor ruşi maximalişti, în 
care există pe lume doar lebede şi porci, în care se face un panaş 
din lipsa culturii de obşte şi îndelunga dominație mongolă!? 


S-ar zice că totul trebuia să conducă spre teroarea de plumb 
şi înfiorătorul stil CEKA, căreia niciun stil uman de descendență 
aristocrato-burgheză nu-i mai putea ţine piept.(3) 


Vyschinski nu lasă nici o îndoială că e o bestie, până şi 
pentru nazişti el e "celebrul călău" şi trezeşte mirare că, uneori, 
Stalin îi încredinţează misiuni în care nu se poate aplica deschis 
forţa. De exemplu, sinistrul personaj trânteşte apocaliptic uşa 
cabinetului lui Mihai I, cam prea ostentativ şi premeditat, 
reflectează regele român...De altfel, ajuns la maşina sa, 
Vyschinski râde! A vrut ca prea tânărul rege să ştie că emisarul 
sovietic joacă teatru, dar şi că la aceasta îl obligă însăşi mistica 
brutalităţii bolşevice. 


Sub "altarul" spânzurătorii cu 6 cârlige a Gestapoului din 
Berlin, Plotzensee stă adesea, rânjind ca un şacal dr.Roland 
Freisler, preşedintele Tribunalului nazist al Poporului. Şi când te 
gândeşti că tipul e fost un comunist, care învățase copios,de visu, 
din experienţa camarazilor sovietici din primii ani ai 
Sistemului... Simptomatic, Hitler îl alintă pe Freisler cu "den alten 
Bolschewiken "(acel bătrân bolşevic) şi "Wyschinski al meu"! 

O decizie a Comitetului central executiv al Rusiei, din 17 
februarie 1919, transfera toate afacerile angajate de CEKA spre 
tribunalele extraordinare, iar la 6 februarie 1922 un decret al 
aceleiaşi înalte instituţii pronunţa dizolvarea CEKĂI şi înlocuirea 
cu o Direcţie Politică de Stat, menită atât luptei contra 
"banditismului" şi acţiunilor direct ostile la adresa noului regim, 
cât şi spionajului, totul sub pavăza Comisariatului de Interne. De 
acum, de represiune se ocupau tribunalele judiciare... Rămâneau 
în vigoare limitările excepţionale şi provizorii ale legii, dar ele 
erau aşa zicând eliminate de "Constituţia" din 1936!? 


Observatorul atent putea reflecta că deja Codul Penal sovietic 
din 1924 purta o hibă alarmantă: dreptul la apărare nu era atât 
restrictiv, cât prea puţin extensiv...Altfel, Rusia ţaristă aplicase 
până deunăzi Codul Napoleon. Noua justiţie bolşevică se supune 
aiurizantei idealizări a Statului socialist şi ideii de "apărare 
socială nouă": nu individul e vinovat, ci condiţiile de viaţă şi 
mediu (un fel de Pavlov, plus noua idee a "luptei de clasă)! În 
1928, trepăduşul în vogă, gazetarul N.Kolţov comentează cu 
cinism amărât lui P.Istrati: fără judecată, (X) nu poate fi 
împuşcat, dar pot prea bine să-l împuşte după judecată, putem 
face noi!? 


De parcă nu era de ajuns, Sistemul îl încurajează pe Vîşinsky 
în aberaţiile sale juridice: tipul nu numai că insistă pe "valoarea 
suficientă a mărturiei", dar produce şi ideea cretină a analogiei, 
conform căreia tribunalul aflat în faţa unei infracţiuni nepedepsite 
sau insuficient pedepsite de lege după a sa impresie, putea face 
"analogii" cu alt text de lege prevăzut într-un caz asemănător!? 
Dar, mai ameninţător decât toate este transferul disciplinei de 
Partid în disciplină de Stat, aşadar jocul excluderii/eliminării, 
care conduce în dialectica lui criminală la excomunicare-exil- 
detenţieindefinită/moarte. 


Mă rog, justiţia sovietică devine eminamente "democratică şi 
populară", dar sunt create, pentru reprimarea crimelor politice, 
comisii speciale(troika), fără nicio ipocrizie "democratică şi 
populară". Acest stil bestial va fiinţa în URSS până la moartea lui 

Stalin. Ani de arbitrariu/ eroare/Teroare. (4) Aşadar,democraţie 
totalitară. 


Fireşte că Stalin îşi urmăreşte planurile mai vechi. Dar nu-şi 
refuză inspiraţiile, de pildă răfuiala lui Hitler cu SA din vara 
1934. În fond, Germania nazistă dorea să reformeze Armata și 
în acest sens ideaţia lui Rohm era corectă, dar nu se putea lăsa 
această reformă de răspundere în grija unui abulic homosexual şi 
anarhizant. Cinic, dar inteligent va comenta Goebbels cu 
Fuhrerul: dacă Rohm ar fi fost o personalitate integră de primă 
mână, nu el şi sute de şefi SA ar fi pierit sub gloanţele SS, ci 
multitudine de generali ai Armatei! Stalin cântăreşte atent această 
subtilă experiență sanguinară a  fratelui-inamic. Cum era 
interesant şi îndemnul zăbăucului tânăr Tkacev, de odinioară, 
cum că o nouă Rusie s-ar regenera minunat dacă ar fi lichidaţi 
toţi cetăţenii mai bătrâni de 25 de ani... 


Stalin profită copios de datele psiho-sociologice oferite de 
"Octombrie Roşu": între mulții aiuriţi/aventurieri/şmecheri 
utilizabili se afla Frenkel, ne amintim de el cu NEP-ul. După ce 
servise cu sârg sinistru Sistemul (să fi fost încă de la 
Constantinopole, după 1917, agent bolşevic?), individul a fost 
arestat de OGPU şi expediat la Solovki. Dar de pe drumul 
capcanei, Frankel trimite spre sferele înalte nişte propuneri de 
îmbunătățirea muncii în dezvoltarea lagărelor sovietice, prea 
naive aceste aşezăminte deocamdată...Stalin e pe fază şi trimite 
un avion după Frenkel şi 3 ceasuri, în pufăit de pipă, Marele 
Maestru al Jocurilor îl ascultă pe nu tocmai micul prestigitator al 
Terorii. Gulagul prinde contur. (5) 


psihologia comunitară 


O rubedenie a lui Stalin surprinde inteligent starea de spirit a 
unei anumite ramuri a nomenklaturii, la înmormântarea lui 
Kirov: oamenii sunt foarte încordaţi, sunt oare toţi cei prezenţi 
"ai noştri",bine verificaţi?! Nici nu se prind cetăţenii că se 
dezlănţuie Marea Teroare, iar biata opinie publică se cuvine 
dresată. 

Poate că din jocul lui Stalin, primul comunicat al guvernului 
sovietic pomeneşte de asasinul lui Kirov ca fiind un terorist 
albgardist. Normal, zilele următoare se anunţă că NKVD-ul a 
prins şi executat cca. 100 de terorişi albgrdişti...Ziarele sovietice 
latră întărâtate împotriva exilului rus criminal! Numai că după 
vreo 2 săptămâni, aceleaşi ziare schimbă macazul, acum făcând 
vinovată de asasinat hidra opoziţiei trotskyst-zinovieviste. Liderii 
opoziţiei sunt arestaţi şi cum presa străină îi vede deja executaţi, 
se anunţă oficial că vina complicată a opozanților criminali va fi 
analizată nu de un tribunal, ci de o comisie NKVD. 


Oricum, pentru lucizi apare cutios că Stalin nu se teme pentru 
persoana sa, deşi de un complot NKVD pare a fi vorba în 
asasinarea lui Kirov?! De ce nu sunt drastic avertizaţi NKVD- 
iştii că răspund cu capul pentru viaţa membrilor Politbiuroului? 
De nu cumva chiar Stalin a urzit complotul ("dispare omul, 
dispare şi problema"), mai cu seamă pentru a ruina total orice 
credit moral al Opoziţiei şi a declanşa o Teroare adevărată. 
Pentru aceasta histrionul Stalin îşi joacă perfect rolul: îl întreabă 
blând pe asasinul lui Kirov: "De ce ai omorât un om atât de 
bun?", sau făcând de gardă la catafalcul lui Kirov să-l sărute 
îndurerat pe cel decedat din secretă rațiune de partid! Şi pe şest, 
mai dispar şi câţiva martori ai complicaţiilor... 


În vremea Terorii Roşii, cetăţenii nu ştiau încă să se lepede 
moral de victime, mai ales de cele intelectuale, să se debaraseze 
de cel violentat cu opinii gen: era oricum o ființă insolentă, 
agresivă, străină, insuportabil de enigmatică... Adică, are dreptate 
şi regimul să lichideze inşi stupizi şi aroganţi, precum poetul 
Gumiliov în 1918, sau....Ce e cu mofturile astea ridicole de 
"libertate interioară", francheţe,"profunzime"?! Mai bine să 
denigrezi victimele, ca să nu fii obligat să verşi lacrimi. 


Yesmenii Sistemului spun acum şi în continuare că 
problematica Terorii nu-i pentru priceperea noastră...Se altoieşte 
pe înţelepciunea rusă din veac: cu cât ştii mai puţine, cu atât 
dormi mai bine! De altfel, în destule familii nici nu mai e 
pomenită ruda înhăţată ca "duşman al poporului”. 

Cetăţenii petrec cu disperare, ca să uite. Cine nimereşte prin 
1937-1938 în locuinţele scriitorilor îmbogăţiţi, sesizează 
petreceri prăpădite şi obscene, în timp ce vecinii de palier dispar 
în noapte...Petrec, dar nu indecent şi soţii Mandelştam. Şi Mihail 
Bulgakov... 


În cazul în care Organele chiar se pot agăța de o faptă a cuiva 
spre a-l aresta, insul colectiv gregar filosofează cu "bun simț" că 
acela nu trebuia să săvârşească fapta cu pricina. Mai bine te faci 
că nu observi, chiar când sunt înhățate fiinţe apropiate, să retezi 
încercarea oricui de a reflecta asupra decalajului dintre faptă şi 
represiune: ei ştiu mai bine!? O stârpitură de baborniţă literară 
confraţilor intelectuali: ia, au fost întemnițați câţiva oameni acolo 
şi gata se pun unii pe ţipat!? 


Pentru cutare comunist german, ajuns trepăduş al politicii 
URSS, fireşte că nu există "Teroare", lagărul sovietic doar 
izolează elementele antisociale. Îi va folosi la ceva acestui 
netrebnic, bestie şi pe timp de război-de partea sovietică, evident- 
când germanii lui îi aruncă în ochi că e frate bun cu SS-iştii? 


Stalin hotărăşte înţelept să oprească Marea Teroare, astfel că 
în 1939-1940 se fac puţine, dar semnificative arestări, de 
exemplu între oamenii de cultură sunt înhăţaţi regizorul 
Meyerhold, scriitorul Babel, vechiul poet avangardist Harms, 
savantul Vavilov şi jurnalistul Kolţov. Pe cine ar mira, dacă ar 
şti, că fişierul NKVD poate atinge 10 milioane de inamici ai 
Imperiului Roşu (străinii incluşi), fişier în care oricând se poate 
răscoli cu ferocitate! 


cum decurg arestările 


Se duc pe apa sâmbetei orele de odihnă, de tihnă, de făcut 
dragoste. Țârâit de sonerie, sau bătăi în uşă, ambele de tot 
speciale. Urechea ciulită nu are răgaz de odihnă, liftul, maşina 
din stradă. Şi totuşi, oamenii refuză să (a)doarmă îmbrăcaţi... 


Chiar pentru bolşevicii vechii gărzi, procedura e 
standard.NKVD-ul bubuie noaptea în uşă, tocmai când victima 

visa că e arestat!Oricum,revenea des coşmarul arestării ţariste de 
odinioară, când fusese plesnit peste ureche cu patul pistolului şi 
surzise...Să se trezească? Dacă a ajuns să creadă că abia trezirea 
deschide porţile visului!? Ceasul ticăie, visul continuă. În vis, cei 
veniţi să-l aresteze poartă însemnele gărzii pretoriene naziste, 
agită pistoale groteşti şi înaintează imperios până la căpătâiul 
patului. Te trezeşti, totuşi, aruncând cumva o privire ironică spre 
portretul lui Stalin, pe care-l ţii pe perete ca multă lume 
sovietică...Dar bubuiturile din uşă nu contenesc. 


NKVD-iştii sunt pe palier şi lovesc uşa cu schimbul, cu 
pumnii şi cu cizmele. Portarul i-a condus cu liftul şi stă 
încremenit de frică. Luptase în războiul civil sub comanda 
ştabului, acum căzut, avea în cămăruţă fotografia acestui duşman 
al poporului, deci poate fi şi el înhăţat. NKVD-istul mai tinerel 
propune să tragă cu pistolul în broască, dar vârstnicul cere 
discreţie. Dar s-a produs deja zgomot specific şi se aude un urlet 
de femeie în clădire.Portarul, somat, pretinde linişte: "au venit 
autorităţile”. În fine, uşa e spartă... Interesant, NKVD-isul vârstnic 
stă drepţi, cel tinerel e nesimţitor, nici măcar zâmbăreţ ca 
generaţia propagandistică. E tăcere în clădire, dar probabil toți 
stau încremeniţi în pat. 


Cum în Casa de pe Splai rămân în 1937 destule apartamente 
libere, se mută într-unul o rubedenie de-a lui Stalin şi face o 
petrecere de casă nouă. Din artamentul vecin, vin alte rubedenii 
de-ale Stăpânului, la fel de neliniştite de soarta lor cât şi ceilalți 
cetăţeni sovietici, poate chiar mai mult...Se termină petrecerea, 
vecina îşi pune paltonul peste frumoasa rochie de catifea şi 
perechea pleacă.Deodată, la ceas de noapte, apare speriat băiatul 
celor plecaţi cu vestea arestării părinţilor. Percheziţie, sigiliu, mai 
cu seamă tata răvăşit. 


Soljeniţîn: "eu, de ce?!" 


Dar nu se petrec doar noaptea, sau în locuri izolate, arestările. 
Sunt luaţi în colimator profesorii Universităţii din Leningrad, în 
primul rând starurile. Un onorabil profesor bărbos de latină este 
arestat chiar în aulă, sub ochii studenţilor. Maniere elegante: 

tânărul NKVD-ist îi ţine profesorului paltonul şi-l bate uşurel pe 
umăr ca îndemn de plecare, încât bietul bărbos zâmbeşte măgulit 
de parc-ar fi invitat să ia un ceai la cantina profesorilor!? 


Câte cineva ar întruni cu brio toate motivele uşor 
imaginabile de a fi arestat şi totuşi nu se întâmplă astfel, pur şi 
simplu se ştie că respectivul e bun prieten cu un renumit yesmen 
al Regimului. Or, o atare persoană nu poate fi atinsă de vecinătăţi 
dubioase!? 


(...) 
cum decurg anchetele 


Circulă insistent prin Moscova Terorii o anecdotă: un 
cetăţean este înhăţat de NKVD pentru că vocifera în stradă că 
"ne-am nenorocit cu toţii din cauza unui singur om!" La 
interogatoriul furibund, torționarul deschide sumbru discuţia: n-ai 
vrea, cetăţene,să ne luminezi cine e omul din cauza căruia nu se 
dezvoltă societatea noastră?  Suspectul răspunde dintr-o 
suflare:Hitler, bineînţeles! Mai mult surprins decât amuzat, 
NKVD-istul e nevoit să-l elibereze pe "vinovat",care-i aruncă din 
uşă:dar dumneavoastră la cine v-aţi gândit, cetăţene anchetator?! 


(...) 
Bătăile,torturile,umilinţele 


În 1937, an al Marii Terori, organele NKVD şi aparatul de 
partid primesc înştiinţarea că s-a aprobat-cu încuviințarea lui 
Stalin şi a întreg Politbiuroului-folosirea la anchetă a "măsurilor 
fizice”, doar siguranța burgheză uzitează îndestul coerciţia 
directă asupra clasei muncitoare, de ce securitatea URSS-ului să 
sew comporte mai uman cu duşmanii poporului?! Se pot obține 
astfel mai uşor mărturii preţioase...lar generaţia de anchetatori ai 
lui Ejov şi-au însuşit repejor lecţia. 


Închisorile sovietice care se respectă încep orice anchetă cu o 
bătaie crâncenă. Deţinuţii, mai ales bătrânii bolşevici, cedează 
repede, căci oricum sunt slăbiți de condiţiile bestiale ale 

detenţiei: îngrămădeala în celule pe arşiţă ş.a. Cumnata lui 
Ordjonikidze moare din bătaia cu cravaşa. Maltratarea, biciuirea 
sunt doar începutul, urmează  "conveierul":NK VD-iştii 
anchetatori se schimbă, iar deţinutul este interogat zi şi noapte, 
până când năuc, cu mintea întunecată de nesomn semnează orice! 
Atunci urmează etapa cu hrană bună, ţigări etc., ca deţinutul să-şi 
"amintească" amănunte pentru completarea declaraţiei şi-la caz 
de prezenţă în faţa tribunalului-victima e avertizată că, 
îndrăznind vreo comportare "incorectă" în public, va fi din nou 
torturată şi apoi împuşcată. 


Oraşul lui Lenin, fostul Sankt-Petersburg, foieşte de turnători, 
ceea ce crează în populaţie puseuri isterice. 


În primăvara lui 1939, o grupă de studenţi leningrădeni 
sărbătoreşte ziua de naştere a unui coleg, poet, un refractar la 
Sistem, obişnuit să spună bancuri cu Stalin şi să scrie versuri 
anticomuniste. Şi la petrecerea de ziua lui a procedat, bine 
dispus, la fel...Cineva a turnat şi sunt chemaţi toţi la NKVD. 
Fetele sunt grabnic eliberate, dar băieţii mănâncă bătaie 
zdravănă, coaste rupte etc. Cel mai rău o păţeşte unul care se 
îmbătase rapid cu votcă şi, adormit, nu fusese martor, el se alege 
cu rinichii dislocaţi! Poetul antistalinist e condamnat la moarte. 
Prietenul său bun lipsise, bolnav fiind, de la petrecerea tragică şi- 
stofă de yesmen ireductibil-comentează doar atât: "Nu trebuia să 
declame". Apropo, la Leningrad, torționarii mai întâi îşi scuipă 
victimele în faţă, apoi le aşează pe podeaua de ciment şi le 
acoperă cu o ladă de Im, astfel a păţit uriaşul, legendarul erou 
militar Dîbenko....Destui îşi pot aminti din istoria rusă blestemul 
chinuitei soţii a lui Petru I despre Sankt Petersburg: "Acest loc să 
rămână pustiu!" 


Apropo, ca şi în vremea tiraniei lui Nero, femeile se dovedesc 
mai rezistente. Văduva liderului bolşevic al Abhaziei e torturată 
la sânge în fiecare noapte, dar refuză să defăimeze memoria 
soţului ei. Suportă şi când e bătut în prezenţă băiatul ei de 15 ani. 
Biata femeie va muri sub torturi, dar nu va semna infamia. 

Dacă în beciurile CEKĂI încă nu, apoi la 
OGPU/NKVD/KGB există o închisoare specială cu multe birouri 
de anchetă dotate cu echipament special. Trec pe aici o mulțime 
de cetăţeni sovietici, unii personalităţi foarte vizibile, destui 
ineligenţi şi patrioţi în felul lor. Torturile sunt inumane, de 
exemplu într-una din săli se sfârşesc nişte conducte, de unde-la 
un anumit semnal-pot să-şi facă apariţia şobolani. Este adus 
deţinutul recalcitrant, care nu dă informaţiile cerute de 
anchetator.Un megafon urlă: "Acum mărturiseşti, gunoiule?" 
Dacă victima se încăpăţânează în continuare , sunt lăsaţi să apară 
şobolani înfometați, care târcolesc interogatul şi-l muşcă. Dacă 
victima persistă în demnitate, sunt lăsaţi alţi şobolani, care se 
aruncă în haită asupra nenorocitei fiinţe. Din megafon răsună iar 
vocea torționarului: "Acum mărturiseşti, câine?" Şi victima 
vomită ce i se cere, un jet de apă îngheţată goneşte şobolanii, 
anchetatorul e mulţumit, iar inocentul e condamnat la moarte şi 
lichidat.Hruşciov va afirma că el n-a ştiut nimic de torturile 
imperiului lui Beria & co. 


O sursă sigură asupra torturilor sovietice o constituie CIA, 
pur şi simplu pentru că onorabila instituţie a hotărât să 
actualizeze teribilele metode NKVD (şi urmaşa KGB, plus 
organele de securitate comuniste, în genere), aşadar programul 
SERE  (Survival/Evasion/Resistance/Escape): expunere la 
temperaturi extreme (waterboarding); execuțiile simulate; 
folosirea câinilor de luptă; pozițiile de stres prelungit, privarea 
îndelungată de somn; inducerea de psihoze pe bază 
medicamentoasă ş.c.]. Toate cu scopul "frăgezirii" suspectului! 


La Tbilisi, poetul gruzin Tiţian Tabidze piere sub tortură, 
zice-se că-i era strâns craniul într-un cerc de fier. 


Câte un ofițer NKVD îşi depăşeşte cu sadism misiunea, de 
exemplu unul care ura profund preoţii, îşi continuă "ancheta" şi 
după ce bietul preot de ţară  mărturisise tot: torţionarul îl 
dezbracă (voia să vadă un popă gol, dar-dezamăgire-e şi acela om 
ca toţi oamenii, ba nici măcar nu are mădular sacerdotal!), îi dă 
foc la barbă (avea o barbă atât de simpatic- învolburată, încât 
chibritul s-a aprins singur...) şi-l trage în ţeapă cu un picior de 

scaun. Tovarăşii îl pârăsc pe sadicul visător, dar şefii nu se 
supără prea tare, de, bieții ofițeri NKVD îşi descarcă nervii cum 
pot, care cu vodca de 70, care cu fetiţele, care cu popii la 
frigare... 


Inculpaţilor care îndrăznesc să se plângă la proces de 
torturile şi toată gama de mijloace ale anchetatorilor, sugerând o 
paralelă cu Gestapoul, Vîşinsky & co.le rânjesc în nas: Gestapoul 
face treabă de amatori! 


marile procese, cazuri de anvergură 


O păţesc, firesc,acei reprezentanţi ai vechii gărzi care-şi 
permit deschidere omenească (slăbiciuni simpatice incluse), 
intelectuali cu umor şi spirit. Dar nu sunt toţi cei din vechea 
gardă bolşevică "onoraţi” prin procese publice... 


represiunea asupra Kominternului 


Curăţenia Kominternului îi atinge şi pe agenţii Maly şi 
Deutsch, amestecați şi în tenebroasa afacere a spionilor de la 
Cambridge. Stalin vrea să-i protejeze pe preţioşii săi spioni 
intelectuali, aşa că-i sacrifică că-i sacrifică nu doar pe trepăduşii 
entuziaşti şi "mauri" ai Cauzei, ci chiar pe agenţii de elită, poate 
lăsându-i să cadă în mâna Gestapoului, poate asasinându-i 
nemijlocit. Se dorea, cine ştie, o "rusificare" a serviciilor speciale 
sovietice, vis perpetuu al lui Stalin! 


(...) 
Stalin & co.în Teroare, nemijlocit 


Mulţi sovietici, chiar relativ informaţi, caută să-l scuze pe 
Stalin, explicându-şi lichidările în masă ale Terorii prin luptele 
din interiorul partidului, prin sadismul lui Ejov, prin 
dezinformare, ca şi prin moravurile curente. 

În viitor, Hruşciov îi va face vinovaţi neijlocit, pentru Marea 
Teroare şi pe Molotov, Kaganovici, Malenkov şi Voroşilov. 
Mareşalul Jukov le va reproşa tăios lui Molotov şi lui Kaganovici 
că au aprobat-pe lângă Stalin, fireşte-lichidarea a 38679 de 
funcţionari superiori, personalităţi culturale şi comandanţi 
militari. Marii yesmeni stalinişti bifau listele, Colegiul Militar 
având a se ocupa de aspectele formale... Numai într-o singură zi, 
12 noiembrie 1938, Stalin şi Molotov trimit la moarte 3167 de 
personalităţi semnificative!Cei care erau convocați în audienţă la 
Malenkov erau arestaţi direct în biroul ipochimenului, sau după. 


Într-adevăr," Mustăciosul”, cum i se mai spune lui Stalin, e 
marele regizor din umbră. După unii martori oculari ai marilor 
procese, s-ar părea că Stalin asistă personal, ascuns după nişte 
perdele subţiri de culoare închisă. "Mustăciosul" vede sala de 
sus, iar din sală se poate zări plutind fumul din pipa sa! 


Stalin consumă mult timp citind şi revizuind listele cu mii de 
nume (vechi şi noi conducători de partid, activişti, oameni de 
cultură etc.), apoi listele merg la Ejov şi CC spre aprobare 
formală. Şi-aminteşte că vreun nume e "trotskyst”, ajutat de 
memoria sa fenomenală. Stalin mimează a fi om corect şi 
tolerant, se preface a colabora cu Ejov,pretinde verificări, dar tot 
el respinge verificările sugerate de Ejov,cerând împuşcarea 
grabnică!Rar şterge nume de pe liste,de exemplu Pasternak şi 
Şolohov...Adesea listele de moarte sunt semnate de Stalin şi 
Molotov. Vin la Regizor şi mesajele ultime ale condamnaţilor,de 
exemplu celebrul militar Iakir pomeneşte de "dragoste" față de 
Conducător/partid/ţară, iar Stalin notează pe margine: "mincinos 
şi curvă", iar colaboratorii de Teroare adaugă şi ei apostile 
servile: "Observaţie pe deplin exactă"(Molotov) şi "Un ticălos, o 
lepădătură, merită o singură pedeapsă-moartea!", aşa scrie 
Kaganovici despre prietenul său Iakir. 


Când Stalin apreciază că vechiul Partid a fost lichidat, îl 
doboară pe Ejov şi pune Partidul nou în situaţia de a se răfui cu 
NKVD-ul, se ia chiar o decizie oficială asupra controlului de 
Partid asupra Organelor. Şi încep să zboare capetele oamenilor 
lui Ejov... 

Într-un cabinet somptuos în clădirea ministerului tronează 
câţiva ani, înconjurat de basoreliefuri, oglinzi venețiene şi mobilă 
de lux, distinsul NKVD-ist Redens. Dar cum să te-atingi de el, 
oar e rubedenie cu Stalin. Mai întâi, distinsul e trimis să 
terorizeze Kazahstanul şi o face ca un turbat. Beria şi câte un 
membru din Politbiuro joacă circ: să-l convingă pe Tovarăşul că 
rubedenia sa e "spion", astfel că Redens e chemat la Moscova şi 
dispare. Îi urmează un prăpădit, beţiv şi dement, care dispare 
repede. Apoi, apare un sadic, în câteva săptămâni se împuşcă 
singur, în delir...Urmează şefi care lucrează doar o zi-două,sunt 
convocați la Beria şi dispar în neant! 


motivații de arestare, sau persecuție 


Motivația este diversă. În iulie 1937, Politbiuroul hotărăşte 
ca soțiile trotskyştilor de dreapta demascaţi, ale spionilor şi 
trădătorilor, să fie expediate în lagăre pentru cel puţin 5-8 ani. 


Mulţi ani după moartea lui Lenin, toţi cei ce poartă numele 
de familie Kaplan (asasina lui Lenin) sunt întrebaţi insinuant: 
"Eşti rudă cu acea Kaplan?", mai ales că şi turnătorii asigură că 
au auzit de undeva că într-adevăr în cazul X sau Y chiar ar fi 
vorba de rudenie!? Nefericiţii sunt tracasaţi, anchetați şi unii mor 
în Gulag. 


Iată, eşti cadru feroviar onorabil, vechi membru de partid şi 
mergi sâmbătă seara la prietenii din Moscova, jucând inocente 
partide de popa- prostu...Ai doar un cusur suspect, pui întrebări 
cam "abstracte" pentru epocă:e posibil să mergi pe stradă când 
plouă şi să eviţi picăturile?! Şi vei fi arestat...Chiar dacă nu se 
notează aceasta în procese-verbale, cu siguranță că există o 
instrucțiune pentru NKVD să fie arestaţi cu precădere membrii 
de partid cu stagiu dinainte de 1924. Nu întâmplător, 
instrucțiunea s-a aplicat riguros la Leningrad unde mulţi 
bolşevici (mai toţi) semnaseră "Platforma Noii Opoziţii”...Dar 
cum să nu fi avut aceia încredere în tovarăşul Zinoviev?! 

Eşti arestat pentru că ţi-ai lipezit devreme gândurile asupra 
Sistemului şi apuci calea căpitanului Lebiadkin din Demonii lui 
Dostoievski. Fiul poetului Gumiliov şi al Annei Ahmatova este 
aruncat în lagăr pentru că-şi permite să calce pe urmele tatălui, 
oponent executat în 1918. 


Omul care uită de freamătul sacru când rosteşte numele lui 
Stalin e luat în vizor şi o poate păţi urât, doar oricine are în 
preajmă yesmeni/ turnători/imbecili, specializaţi în fizionomie şi 
intonaţie. O păţeşti destul de urât când întrebi în public, cu 
îngrijorare autentică şi deplin inocentă: ce s-ar întâmpla cu ţara şi 
noi toţi, dacă brusc ar muri tovarăşul Stalin?! 


O păţesc destui NKVD-işti veritabili, dar mite câte un biet 
pion util la un moment dat Marelui Joc. Un astfel de individ, 
arestat în 1936 ca "sabotor troţkist" (chiar fusese cândva uns în 
funcţie de Trotsky...) crede că poate invoca vechile sale servicii 
aduse CEKĂI. Dar agenţii actuali de la Lubianka răspund 
plictisiţi că nu cunosc vechile istorii şi bietul pion este eliminat, 
poate şi ca să tacă. La fel o păţeşte şi un "alb", întors de 
Dzerzynski într-o acţiune redutabilă de odinioară a CEKĂI şi 
care aminteşte zadarnic de serviciile sale de odinioară... 


Un apropiat al lui Stalin, gruzinul Enukidze, are cam din 
vremea transferului de putere dinspre Lenin spre Stalin, 
însărcinarea de a organiza banchete pentru tovarăşii vechii gărzi 
şi nu numai. Fireşte că banchetele erau sfidătoare şi modificau 
ascetismul bolşevic în direcţia "decadenţei”. I se va reproşa 
aceasta lui Enukidze, odată instaurată Marea Teroare. 


(...) 
diverse 


Câţi puteau deţine, sub regim sovietic, o pensiune 
particulară, mult după dispariţia oricărei forme de capitalism? 
Uite că pot rudele cekistului -martir Uriţki, în zona Leningrad... În 
1937, le vine rândul acestor şmecheri , profitori ai Sistemului, să 
fie înhățaţi. Una dintre arestate, nepoţică a lui Uriţki şi soţie de 
poet, a fost acuzată că a vrut să arunce în aer monumentul 

unchiului ei, care nici nu exista în realitate!? Anchetatorii NKVD 
au liber de sus să facă şi glume, oricât de sinistre, în subiect... În 
plus, poetul intrat în familia martirului bolşevic Uriţki e acuzat că 
face parte dintr-un grup terorist condus de yesmeni totali, precum 
scriitorul Fadeev!? E limpede, Teroare ia la Leningrad o formă şi 
mai macabră decât în restul ţării. 


Tare dezgustătoare ne apare sugestia câte unui autor din 
interior, că în vremea Marii Terori tovarăşii cinstiţi din NKVD 
puteau proceda la glumiţe despre şefii fioroşi:cum nu, suspectul a 
mărturisit că este agent duşman şi avea misiunea de a răspândi în 
URSS bacterii de răpciugă!? De parcă nu era suficientă 
presupusa luptă a Sistemului cu "utopia" şi mai avea cineva din 
Sistem timp moral de a sancţiona ridicolul paranoii sanguinare. 


Într-adevăr-Lenin dixit-revoluţia bolşevică ar fi fiind un 
unicat pentrucă era despovărată de orice utopism!? Acesta va fi 
argumentul forte al represiunii contra opoziției din partid, ca şi a 
oricărei alte atitudini în URSS: toţi aceştia prezintă risc de 
"utopie", numai bolşevicii (adică Lenin şi Stalin) ştiu să ofere 
soluţii reale la probleme reale. 


Câte un agent al Nihilului bolşevic primeşte pe ogor salutul 
cuviincios al ţăranilor. Şi gândul său o ia razna ia, nişte 
superstiţioşi, acolo, ar trebui spânzurați câţiva! Pardon, e un 
sofism, se corectează singur, oricum au fost spânzurați destui 
dintre ei. 


Ajunge o bună carte de vizită pentru uzul extern să afirmi că 
ai un tată care propovăduieşte înţelepciunea şi veşnicia, iar 
mama-membră în comitetul bolşevic raional-ţi-a fost împuşcată 
de NKVD în 1937! 


(...) 
cazul Litvinov 


În vremea Marii Terori, pregătind o politică externă sovietică 
mai fiabilă în întâmpinarea naziștilor, Stalin & co. au provocat o 
asemenea atmosferă otrăvită la adresa sa, încât Litvinov se 

adresează disperat/ provocator Stăpânului: doar nu mă socotiți 
duşman al poporului?! Stalin îşi scoate pipa din gură, liniştindu- 
I:"nu,nu vă socotim"...Fostul şef al diplomaţiei roşii e lăsat să 
aştepte şi revine în scenă după începerea războiului, ca modest 
traducător de engleză la tratativele Stăpânului cu anglo- 
americanii, apoi ca diplomat în SUA. Pentru occidentali, 
Litvinov seamănă cu o redingotă retrasă o vreme din uz, pusă la 
naftalină şi iar scoasă la iveală, scuturată şi repusă simbolic în 
circulaţie! 


(...) 
cazul Willi Munzenberg 


Când vine anul 1937 şi este convocat la Moscova, celebrul 
activist al Kominternului Willi Munzenberg şovăic, zăboveşte în 
gânduri, cade bolnav şi rămâne la adăpost în Paris, în relativă 
inactivitate. Pentru disciplina de fier bolşevică, este o dezertare! 


Omul era fabulos. Fiu de patron de cafenea din Turingia şi 
nepot de baron, băiatul va aduce în Komintern oarece maniere 
aristocrate... Îşi face ucenicia la tineretul social-democrat german, 
bună pepinieră de cadre şi se cultivă ca autodidact. Vehement 
anti-militarist, tânărul Willi Munzenberg se adăposteşte în 
Elveţia şi-l cunoaşte la Zurich pe Lenin. În 1917, radicalul este 
expulzat din ţara cantoanelor, revine în Germania şi se lipeşte de 
spartakişti, numărându-se în 1919 printre fondatorii Partidului 
Comunist German. Lenin îl ocheşte şi-l cheamă la Moscova, loc 
defel ideal pentru harurile sale, dar potrivit Weltanschaung-ului 
său. Foarte probabil, energia credinţei sale intense se pliază mai 
bine pe agit-prop, decât pe teorie plicticoasă, este prea extrovertit 
şi străin ca să se amestece în luptele veninoase ale aparatului 
bolşevic, iar darurile sale de vânător de oameni pentru Cauză, de 
maestru spiritual al prozelitismului îşi aşteaptă punerea în 
valoare. Cum aşteaptă şi imbecilii utili ai Occidentului, tovarăşii 
de drum! 


În august 1932, Kominternul dă o excelentă lovitură prin 
Congresul de la Amsterdam, dedicat ca luptă împotriva 

fascismului şi războiului. Şi Hitler nici nu ajunsese la 
putere...Congresul nu ar fi avut loc fără îndelungile sforării ale 
abilului Munzenberg, care şi-a întins uriaşa plasă de păianjen în 
care vor pica intelectuali faimoşi, îndeosebi francezi sau 
emigranţi la Paris, ca Andre Gide, Andre Malraux, Manes 
Sperber, Artur Koestler ş.a. Dacă Munzenberg şi-ar fi făcut 
veacul în lumea banilor americani ar fi devenit miliardar! "Willi" 
i-a radicalizat pe destui intelectuali vanitoşi, a lucrat superfin cu 
temperamente dificile şi niciunul nu i-a spurcat amintirea. Sigur 
că omul nu folosea metodele Kominternului şi detesta birocraţia 
ipocrită a Moscovei, nu se împăca nici cu tovarăşii săi germani, 
durii. Altfel,până în 1937, Willi Munzenberg a fost soldat 
disciplinat al Cauzei, aducând servicii inestimabile. Să zicem că 
anii săi fericiţi au coincis cu Frontul Popular din Franţa, 1934- 
1936... 


Refuzând să răspundă convocării la Moscova, unde devenise 
mult prea suspect spre a nu ajunge la Lubianka, Munzenberg 
oricum se marginalizează, dar îi mai şi trimite o scrisoare lui 
Stalin!Scoate la Paris, împreună cu ortacii săi semnificativi 
Manes Sperber şi Arthur Koestler, revista deviaţionistă Die 
Zukunft. În 1939, este internat de francezi în lagăr, evadează şi 
moare suspect, poate ajuns din urmă de laba lungă a 
NKVD/GRU. 


(...) 
Teroare 1941-1945 


Şi vine în iunie 1941 războiul, tare binevenit, căci rupe zidul 
de frică şi minciună, vorba lui Pasternak: "descântecul literii 
moarte". Şi Soljeniţin şi Pasternak reflectă o sensibilitate 
colectivă: sovieticii pot răsufla uşuraţi, s-a ieşit în fine din 
fantasmagoria Terorii spre a se păşi pe făgaşul unei străvechi 
nenorociri omeneşti, mai în ordinea Firii. Dar e o stare de spirit, o 
proiecţie asupra realităţii şi nu realitatea însăşi. 


Teroarea continuă cu avânt.La început de război, o tânără de 
la cenzura corespondenţei (din spatele frontului) aruncă de la sine 

putere în sobă scrisoarea unui soldat care scria furios contra 
Sistemului. A vrut fata să salveze ceva, dar a fost pârâtă, 
scrisoarea a fost reconstituită şi sufletista a fost condamnată! 


(...) 


Odată cu începutul războiului în 1941, populaţia Gulagului 
diminuează. Dar în locul celor eliberaţi, apar alţii,de exemplu cei 
care nu se comportă corespunzător cu inamicul (inclusiv agenţi 
sovietici din tabăra germană) sunt găbjiţi şi expediaţi în lagăre de 
filtrare! 


NKVD şi SMERŞ nu se opresc în faţa considerentelor 
delicate, fie şi diplomatice : de pildă la sfârşitul lui 1942 e 
arestată sub acuzaţia de spionaj delegaţia guvernului polonez în 
exil de la Londra, venită în URSS tocmai pentru a contribui la 
Cauza Aliată. Ne amintim cât se putea amplifica paranoia Terorii 
la Stalin când interveneau motivațiile externe, de pildă teama lui 
Papaşa-în aceşti ani de război crânceni-că aliaţii occidentali vor 
încerca o pace separată cu Germania: nu era chiar o teamă 
proastă,  deoarece-de pildă-misiunea Sparrow a  OSS-ului 
american tocmai aceasta îşi propunea pe la început de 1944! 


(...) 


final abs. P.Drieu la Rochelle, colaboraţionist simplificat, ştie 
după 1944 că e perdant. Tare l-ar ispiti să-şi negocieze cu 
comuniştii procesul său sumar după modelul "proceselor de la 
Moscova", în care el ar urla: "Am greşit, Stalin avea dreptate, 
împuşcaţi-mă!" Dar ce păcat,filosofia sa personală arian-indiană 
îl opreşte de la atari implicări în meschinul sublunar...Dar cui să-i 
urli exasperarea ta, când ai cu adevărat ştiinţa realului sovietic şi 
nu doar filtrul experienţei istorice a Franţei? Căci sovieticii 
cunosc imposibilitatea dialogului , fie şi cu Instanţa tăioasă: ce 
dacă ai acoperire de profesionist în orice chestiuni practice, asta 
nu-ți dă dreptul de a pretinde Sistem rezonabil, "Cui vrei să-i 
explici, cui?!"Te acoperă vocea Stăpânului, rostind filosofic lui 
De Gaulle în 1944: "Peste victorie poate triumfa doar moartea”. 

(...) 


Ce deosebire esențială mai rămâne între Gulagul exterior al 
Sistemului şi cei interior? Visul pictorului Ervant Nicogosian, 
zek al lagărelor din Kazahstan, va ţâşni cândva pentru toţi 
vieţuitorii Terorii: tablouri cu ferestre, în nuanţe de 
alb...(...)Alboare, lumină, ferestre, dar acestea sunt chiar visul de 
libertate al zek-ului, care doreşte să se deschidă cândva fereastra. 

Incheiere 


O învingătoare avea să inscripționeze pe Reichstag: "Eu, 
Sofia Kunţevici am venit la Berlin ca să ucid războiul!" Ceva 
superb, dar naiv şi tributar clipei...Este exact debutul epocii în 
care cutare tânăr ofițer german scapă în 1944 dintr-un lagăr 
sovietic şi este adăpostit la Bucureşti de un lanţ de bunăvoinţe. 
Totuşi bietul nemţişor trebuie să-şi ardă cu ţigara tatuajul politic 
cu care şi-a garnisit corpul într-un moment de exaltare 
antibolşevică! Nu-i aşa că viaţa bate ficţiunea? 


Naivitatea însoţeşte fortuit pedepsirea ideii de "german", 
remarcabilul pastor-romancier Eginald Schlattner convoacă în 
sprijin destinul agonic al saşilor (exitus), debutat cu atragerea 
acelora în maelstromul nazist. Între alte rezultate ale Victoriei, 
apar o legiune de nedreptăţi flagrante, de exemplu când etnicii 
germani din România (civili, adolescenţi incluşi) sunt deportaţi la 
muncă în URSS şi se întâmplă ca epuizat în mina din Ural, tatăl 
să leşine, iar fiica lui să-i aducă apă în cioc, precum păsărelele. 
Poetul german (sas transilvănean) rezumă într-un joc de cuvinte 
cu aromă de soldatescă şi emblemă asiată: haiku ranitza, melanjul 
Terorii veacului,  deportarea(ispăşirea fără  căință...) în 
URSS,despărțirea de patrie în 1968,anul grimasei patriotice a 
comunismului românesc balcanic şi cine ştie ce expiere de 
"Wanderer". 


Stalin are planuri cu bătaie lungă în materie de zonă 
limitrofă, dacă în cumplita toamnă 1941 mai are răgaz să 
anvizajeze-de pildă- obligația României de a acorda Rusiei 
facilități pentru baze militare, în schimbul "anumitor" teritorii 
româneşti răpite de Ungaria!Şi mai lasă Stalin o învățătură 
urmaşilor,anume că orice anamneză istorică a Răsăritului se 
cuvine lichidată,astfel Hruşciov ordonă în 1956 să fie distruse 
dosarele masacrului de la Katyn. Abia Gorbaciov şi mai ales 
Elțîn au bunul simț politic de a se reconcilia cu Polonia în 
subiect. 

Nu, e o naivitate să-şi închipuie cineva că marea conflagrație 
încheiată în 1945 a stopat toate războaiele posibile...Se poate 
continua ideea prin umorul cutărui mareşal sovietic, lider al 
Pactului de la Varşovia, în stilul "Radio Erevan": va pace, 
obligatoriu, dar printr-o luptă de nu va rămâne piatră peste 
piatră!? Dar orice militar sovietic cu greutate îşi aducea aminte 
tupeul istoric cu care mareşalul Şapoşnikov inversa formula lui 
Clausewitz, rezultând: "Dacă războiul nu este decât continuarea 
păcii prin alte mijloace, pentru noi pacea nu este decât 
continuarea războiului prin alte mijloace”. (1) Cheia pentru 
descifrarea corectă a unui trecut recent, dar şi pentru o 
hermeneutică a aproximării globale, prezent/viitor apropiat pare 
asigurată. 


Nu şi-a epuizat veninul vechiul raţionament cu dus-întors: 
sunt oameni din altă "clasă", aşadar din altă vârstă psihică!? În 
cartea sa din 1927, Le voyage a Moscou, G.Duhamel avertiza 
urbi et orbi: dacă într-o zi comunismul va cuprinde lumea 
întreagă, aceasta se va întâmpla pentru că milioane de oameni o 
vor dori din toată inima şi-maximă atenţie!-pentru că alţi oameni, 
prin înseşi excesele lor, îl vor face inevitabil. 


Îi scapă porumbelul din gură cutărui ghid de la Smolnii, prin 
anii '50: "La sfârşit se vede ce-a fost la început! "Bolşevicii 
lucizi, de cursă lungă, înţeleg într-un târziu că Rusia n-a fost 
nicicând pregătită pentru realizarea comunismului, cum nici după 
1991 nu-i coaptă pentru democraţie. Nici în Rusia, nici aiurea nu 
se mai practică prognoze şi mesianisme revoluţionare, lumea cată 
a se obişnui că democraţia-prin simpla ei existenţă-înfiripă visul 
unei lumi care să succeadă natural burgheziei şi Capitalului, 
adică trebuinţa morală a unei mai calde comunităţi omenești. 


Numai să nu se agite fel de fel de trepăduşi, cu propunerea 
lipsei de memorie, ca acel mărunt nomenklaturist bolşevic, 
bombănind la apariţia nuvelei lui Soljeniţin, O zi din viaţa lui 
Ivan  Denisovici: ce rost are să se scrie despre 
"gospodării"(=lagăre),a u fost destule şi în regiunea mea din 
Siberia, destule şi-n alte părţi, ei şi?! (2) 

Foarte grăitor filmul sovietic Trenul pleacă spre răsărit 
(1945), plin de dans, cântec şi umor. Unde s-a ajuns cu "noua 
lume", se poate întreba comunistul universal, în disperare? La cel 
mai nenorocit duh mic-burghez de operetă comică americană „de 
revuistică europeană feerică! Măcar acel duh bulevardier, 
simpatic fără pretenţii,n-avea  veleități  mondial-înoitoare... 
Vasăzică, furibundul comunism moscovit n-a putut transcende 
trăinicia internaţională a vulgarităţii decerebrante. De ce-a mai 
fost nevoie de Materialism şi empiriocriticism a lui Lenin şi de 
NKVD-ul lui Stalin?! 


Da, spaţiul chinuit din Răsărit n-a ieşit chiar de tot din rândul 
Lumii „ba chiar cei chinuiţi acolo de regimul totalitar ca 
prizonieri de război români, trimit spre ţara natală mesaj tonic: 
"unde sunt oameni, se poate trăi”. 


Aveau dreptate aceşti necăjiţi, numai că Stalin are şi un 
grandios proiect postbelic, pe care Aliaţii îl acceptă la Yalta: 
URSS are nevoie de un cordon sanitar la granița sa europeană, de 
ţări "prietene" şi nu neaparat de comunizarea Europei Centrale, 
poate Stalin are nevoie de pretextul discursului lui Churchill de la 
Fulton(1946) pentru a forţa comunizarea zonei sale de influenţă 
pe fondul războiului rece. lar Sistemul ataşează răpunderi 
demonice dulcii imbecilizări a omului din Răsărit... 


În orice condiţii vor ajunge să trăiască apoi, nefericiţii 
Răsăritului satelizat, vor fi obsedaţi de posibila răspândire 
universală a modelului bolşevic: pustii coridoare întunecate, 
torţionari înarmaţi, târşâit de picioare goale şi tropăit de cizme pe 
pardoseala rece, în genere o călătorie spre o destinaţie înfiorător 
de misterioasă. Mai cu seamă că pericolul universal e subliniat la 
întâlnirile de taină KGB din vremea Războiului Rece: 
"zdruncinarea serioasă a puterii de raționament a inamicului"! 
Dar poate fi fi şi intern acest "inamic", de pildă când îmbuibatul 
manager industrial se adresează astfel (sub Hruşciov) 
muncitorilor, zdruncinându-le raţionamentul: "Până acum aţi 
halit plăcinte cu carne, de acum-plăcinte cu magiun!" 

SUA ripostează sănătos prin gândirea politologică a lui 
George F. Kennan, cu ale sale concepte de "containment" şi 
"rollback", pe care preşedintele Truman şi le însuşeşte ca 
doctrină  personală:URSS să fie obligată să-şi limiteze 
rostogolirea bolşevică la propriile graniţe, mă rog, graniţele zonei 
sale de influenţă. Continuarea doctrinei Truman cu "End Game" 
în anii '1980 (=doctrina Reagan), duce la salutara limitare a 
expansionismului sovietic, căderea comunismului în Europa şi 
ţinerea în şah a Rusiei postcomuniste. Să recunoaştem totuşi că, 
dincolo de timiditate şi moliciune, chiar şi regimul Roosevelt 
reacţionează faţă de imixtiunea kominternistă în mediile 
muncitoreşti americane şi caracterul intolerabil al presiunii 
bolşevice în sfera puterii SUA. Numai că tot în vremea lui 
Roosevelt se accepta ingerința lui Stalin în "micile ţări 
europene", se cerea Poloniei să înghită "rezonabil" includerea în 
sferă sovietică şi se tolera cu nu ştiu ce ifose propăşirea unor ţări 
ca Portugalia, Spania, Italia şi Grecia (lăsate sub protecţia 
micului frate britanic), patronate cumva să iasă din "letargia lor 
tradiţională". (3)Aviz tuturor amatorilor asupra Noii Ordini 
Mondiale! 


Solidul gânditor religios Rozanov îşi notează impunătoarele 
reflecţii în momente de suflet, sortându-şi colecţia numismatică, 
sau făcând băi la plaje însorite. Încearcă să se pună la adăpost de 
bolşevici după 1918 şi moare repejor la o mânăstire, poate chiar 
de foame. Ernst Junger îi parcurge încântat paginile în ediţii 
franceze „impresionat de această mişcare plasmatică a spiritului. 


Nevolnic mai sună remarca slugarnică a unei dăscăliţe dintr- 
o țară satelită: "Poporul rus este un popor deosebit"! 


Măcar de s-ar fi gândit prăpădita de yesmenă la ceva 
esenţial... Ce-i drept, odinioară ruşii diferitelor segmente sociale 
puteau dormi vara în fân, în aer liber, ca să se afle sub privirea lui 
Dumnezeu! Da, Rusia eternă este un infinit complicat, nici chiar 
Lev Tolstoi n-a cunoscut-o îndeajuns. Şi Rusia de sub comunism 
a fost cea mai imprevizibilă ţară. Poate nu în van grăieşte vocea 
naratorului Iuri Bondarev că Rusia (să zicem Răsăritul?..) va mai 
salva o dată civilizaţia omenească ajunsă în derivă, cum a făcut-o 

şi în al doilea război mondial. Doar Soljeniţin ar putea nuanţa 
ideea, amintindu-şi de vreun poem al amicului de Gulag, 
Silin:eroul îndrăgit, cu nume de Elladă, închipuieşte un discurs în 
adunarea Organizaţiei Naţiunilor Unite, cu un ferm program 
spiritual pentru întreaga omenire! Îl lansa un rob al Gulagului, cu 
numărul cusut în 4 locuri pe zeghe şi sperând că după eliberare şi 
exil va putea preda unor şcolari sovietici adevărul despre 
Dumnezeu, stârnind compasiune şi încântare lui Soljeniţin. 


Ciudat, dar în epoca "glasnosti" a lui Gorbaciov, şeful 
diplomaţiei Şevarnadze lansa termenul greu traductibil de 
duhovnosti, vasăzică impregnare spirituală. Program sovietic de 
uz extern, atât cât a fost...Dar poate că era încă o capcană 
totalitară: pan-ortodoxă şi imperial-bizantină căci e greu să 
imaginezi un sincer prinţ al diplomaţiei de mare putere cu un 
înger al chipului de Mîşkin şi Platon Karataev. 


Civilizaţia occidentală-inclusiv prin componenta ei creştină- 
sare în ajutorul mesianismului răsăritean bolşevic. Înduioşătoare 
şi sinistră ni se pare tentativa unor gânditori francezi creştini şi 
comunistoizi, de a proceda cu Marx/Lenin aşa cum procedase 
cândva Thomas d'Aquino cu Aristotel: numai că rămâne de văzut 
dacă Marx şi Lenin au fost, asemeni Stagiritului, adevăraţi 
ştiinţific şi metafizic...Or, Marx/Lenin reprezintă un fenomen de 
succes, nu unul de veridicitate! Numai o structură bisericească 
bolnavă după succes şi "actualitate" s-ar preta la o făcătură de 
marxo-lenino-tomism, probă de ingenium tarat. (4) 


Dacă fostele republici sovietice încă găzduiesc aşezăminte 
Stalin, unicul muzeu serios Lenin a fost închis la Moscova în 
1993. Acum,în anii'2000 discutabila onoare de a avea un muzeu 
Lenin aparţine Finlandei! Un comunist local conduce muzeul (de 
fapt,o expoziţie permanentă) din sediul Casei Poporului din 
Tampere. Vin vreo 15000 de vizitatori anual, care pot admira 
varii exponate, între care busturi ale liderului bolşevic din bronz, 
ghips, sau orez...Directorul se recunoaşte "marxist-leninist, dar 
nu stalinist”, n-ar dori implantat în Finlanda modelul sovietic, 
între altele pentru că au murit în lagărele staliniste 20000 de 
finlandezi. Muzeul finlandez a profitat copios de deschiderea 

arhivelor de la Moscova, după 1991, dar directorul se plânge că, 
apoi "Putin a închis din nou uşile!" 


Concentrarea puterii la Kremlin sub preşidenţia lui Putin a 
ajuns să îngrijoreze până şi Germania, deosebit de amabilă cu 
Rusia postcomunistă , mai cu seamă în anii '2000. 


Şi totuşi, nu-nvie morţii, e-n zadar copile! Există un 
"Thermidor psihic"-după fericita formulă a filosofului stângist 
Marcuse-, când revoluțiile se abolesc de la sine. (5) 


Ce-i de făcut cu acest tărâm răsăritean în care libertatea-atâta 
vreme absentă-pare multor vieţuitori experimentați de aici un 
concept van? 


Măcar le-au rămas "mancurţilor” bucuria eresurilor, iubirea mai 
bătrână decât vremurile nefaste şi curgerea domoală a "orelor- 
suflet", aleanul alcoolului, incertitudinea credinţei:"E frica mea 
de Domnul sau doar frica/De-a rămâne singur?" Poeţii ca Ivan 
Golubnici înţeleg unde-au dus acumulările de veacuri ruse, 
piatra/pământul/fiinţa induc în sensibilitatea generală "putere 
răzvrătită"... 


Când poetul Serghei Gloviuk exclamă: "Puterile-s aici/.../În 
Rusia /Sorocul va veni" e vorba de speranţa ascunsă în cutele 
avertismentului nobil, dar lipsa unui proiect coerent al Rusiei şi 
al altor rămăşiţe debusolate ale Imperiului Roşu încurajează azi, 
ca şi ieri, proiecţiile apocaliptice ale vinei pedepsite. Dezgropi o 
prințesă în 2006, sau un Tamerlan în 1941 şi hop pedeapsa 
sacrilegiului!....Se propagă culpa misticoidă, ocultă, iar nu 
sentimentul de răspundere. 


În iunie 1941, o echipă ştiinţifică aflată în Uzbekistan, sub 
conducerea unui celebru antropolog, îşi propune să reconstituie 
chipul lui Timur-lenk după forma craniului. Cum Stalin, curios, 
îşi dă acordul, echipa deschide cavoul lui Timur aflat în 
mausoleul Gur-Emir din Samarkand. Dar cum de nu află 
Organele ce pălăvrăgesc bătrânii la bazarul local? Echipa află 
legenda: liniştea zeului războiului nu se cuvine tulburată, a treia 
zi după profanare Timur se întoarce cu nenorocire şi 

război!Stalin ar ridica din umeri, ce pericol poate sosi pentru noul 
zeu al Răsăritului din partea unor ciolane legendare?! 


Munca urmează nestânjenită, în noaptea de 20 iunie cripta e 
luminată de reflectoare, se filmează desprinderea plăcii de 
marmură de sute de puduri, uriaşul sarcofag, în interiorul căruia 
se găseşte un sicriu negru, acoperit cu o cuvertură aurie 
descompusă. Bătrânul paznic local a făcut rugăminte să nu se 
deschidă sicriul negru, echipa râde şi scoate uriaşele cuie ale 
sicriului, iar celebrul savant scoate solemn craniul lui Timur. Se 
trimite filmul la Moscova şi Stalin priveşte în găvane pe zeul 
războiului. Iar în 22 iunie, blestemul lui Timur se îndeplineşte, 
începe Războiul. 


Nu întâmplător, biroul ambasadorului lui Putin pe lângă 
cutare organism european e decorat-în 2008-cu reproducerea 
unui poster sovietic din 1941: "Jurăm să eliminăm duşmanul şi să 
salvăm Patria-Mamă, iar Stalin ne conduce pe front, părintele 
armatei noastre şi asemeni fulgerului care cade din cer". Aromă 
misticoidă şi trăznetul zeilor, Timur şi Stăpânul! (6) 


Să ne amintim că, periodic,au avut loc în lume revolte ale 
comunistoizilor şi yesmenilor împotriva rigorii bolşevice şi a 
metamorfozei ei ameţitoare, să dăm doar exemplul unui scriitoraş 
capsoman din România, Al.Jar,încontrându-se în 1956 cu 
dictatorul Gheorghiu-Dej în subiectul condamnării sovietice 
asupra cultului lui Stalin! Să respectăm şi avertismentul 
inteligentului Noam Chomsky (nu cumva insul e şi stângoid 
tovarăş de drum?!) :violenţa şi subversiunea globală nu pot fi la 
infinit acoperite de pretextul rutinier al "primejdiei ruse”. 


Primejdie cu bătaie lungă,la urma urmelor...Nu doar că 
Rusia a avut din vremi un Institut al Creierului, cu studii 
misterioase, dar a dezvoltat în perioada sovietică nişte preocupări 
ştiinţifice stranii, dintr-o obsesie a dominării complexului minte- 
psyche. Să zicem "psyche", e de la sine înţeles că supuşii 
Imperiului Roşu nu puteau avea "suflet", ci doar un conglomerat 
de bucăţi materiale...Mă rog, dar conglomeratului i se admitea o 
tentă superior centralizat, minte asupra căreia psihologul 


571 


Dechterev anunţa încă din 1929 că se poate interveni, mai întâi 
prin transferul nemijlocit al gândurilor! Nu-i exclus ca astfel de 
preocupări să nu fi apus în Rusia. 


Inteligența Occidentului şi nu numai a lui s-ar cuveni să 
prevină ispita Răului cu chiar armele de "soldat ideologic" ale 
aceluia, doar, nu-i aşa, cuvintele şi ideile sunt trupele de şoc ale 
războiului ideologic. Să rămână apuse şi anticomunismul lucid 
înfeudat meschinăriei şi orbirea datorată naivei generozităţi...Ca 
şi nebăgat în seamă a trecut avertismentul intelighenţiei ruse, că 
marele pericol pentru omenirea Războiului Rece nu era realitatea 
puterii sovietice şi influenţa ei, ci iluzionarea asupra acestora! 
Noii politicieni ruşi pot spune oricât că "teama faţă de URSS 
este ca o boală psihică", în care sunt angrenaţi şi foşti demnitari 
şi profitori ranchiunoşi ai Estului satelizat, că e vorba de "o 
durere fantomă" ş.a. 

Soljeniţin spune răspicat că urmaşii Rusiei comuniste îi vor 
trata pe înaintaşi drept nişte "generaţii de papă-lapte" pentru 
comportarea lor faţă de călăi şi slugile lor, pe care n-au ştiut să-i 
forţeze către buna căință rusească din veac, pe care aceşti 
mormoloci cinici şi speriaţi o cred ridicolă şi inoperantă în planul 
dreptăţii. Fie.. 


Dar important e ca în Rusia şi fosta ei zonă satelizată mental, 
tineretul deschis să nu mai aibă senzaţia unor zile care curg 
delirant, ca o meduză însărcinată!(7) 

